
S banga iš rudens prerijos atneša 
beprotybę. Jauti, kad įvyks kažkas baisaus. Žemai danguje spingso 
saulė —- blausus žiburys, vėstanti žvaigždė. Gūsiuoja sumaištis. 
Siūruoja medžiai, krinta temperatūra, artinasi galas visai šiaurietiškai 
daiktų religijai. Šiuose kiemuose vaikų nėra. Gelstančioje vejų žolėje 
ilgėja šešėliai. Raudonieji ąžuolai, pelkiniai ąžuolai, baltieji ąžuolai 
barsto gilėmis neįkeistus namus. Virpa išoriniai tuščių miegamųjų 
langų rėmai. Ūžia ir žagsi skalbinių džiovintuvas, šnarpščia lapų 
pūtiklis, mėgindamas jį užgožti, popieriniame maišelyje noksta 
vietiniai obuoliai, trenkia benzinu, kuriuo Alfredas Lambertas valė 
teptuką, rytą padažęs pintą sofutę. 

Šiame senių užvaldytame Sent Džudo priemiestyje trečia valanda 
popiet - pavojingas metas. Didžiajame mėlynajame krėsle pabudo 
Alfredas, miegojęs nuo pietų. Sočiai nusnūdo, o vietos žinios bus tik 
“ penktą valandą. Dvi tuščios valandos kaip prienosinis antis, kuriame 
veisiasi užkratas. Vargais negalais atsistojo ir stovėjo prie teniso stalo 
ištempęs ausis, bene kur krepštelės Inida. 

Per visus namus aidėjo pavojaus varpas, bet jį girdėjo tik Alfredas 
1r Inida. Jis skelbė nerimą. Buvo panašus į didelę ketaus lėkštę 
elektrine šerdimi, tokios gaudžia mokykloje per priešgaisrines 
pratybas. Varpas skambėjo ištisą amžinybę, todėl Lambertai jo 

nebegirdėjo: kai garsas sklinda taip ilgai, kad spėji jį išnarstyti į 
sudedamąsias dalis (taip žodis, ilgai Žiūrint, virsta negyvų raidžių 
virtine), viso labo girdi, kaip šerdis tankiai tankiai daužo metalinį 
rezonatorių, girdi nebe gryną toną, o silpnučių smūgių seką, graudžiai 
slopinamą obertonų; begalę dienų aidintis skambesys ilgainiui beveik 
pražuvo tarp kitų garsų, nes tik retsykiais paryčiu katras nors iš 
jųdviejų suplukęs pabusdavo ir suprasdavo, kad varpas galvoje aidi 
metų metus, aidi tiek mėnesių, jog garsas jau tapęs metagarsu ir jo 
stiprumą lemia ne aplinkos virpesiai, o daug daug lėtesnis garso 
atsiradimo ir išnykimo suvokimas. Tas suvokimas ypač paaštrėdavo, 
kai orai būdavo neramūs. Tada Inida ir Alfredas, ji - valgomajame 
klūpanti prie ištrauktų stalčių, jis - rūsyje apžiūrinėjantis nelemtąjį 
teniso stalą, jausdavosi tuoj tuoj sprogsiantys iš nerimasties. 

Nerimas dėl kuponų, užtiktų stalčiuje su madingų rudens spalvų 
žvakėmis. Pluoštas kuponų, suveržtų gumele, ir Inida pamatė, kad jų 
galiojimo laikas (gamintojo dažnai apibrėžtas linksmu raudonu 
apskritimu) baigėsi prieš baisybę mėnesių ar net metų: kad visa ši 
daugiau kaip šimto kuponų šūsnis (nominalioji vertė - per 
šešiasdešimt dolerių, o Čiltsvilio prekybos centre, kur kupono vertė 
dvigubinama, - gal net šimtas dvidešimt) nuėjo šuniui ant uodegos. 
„Tilex“, šešiasdešimties centų nuolaida. „Excedrin PM“, doleriu 
pigiau. Galiojimo laikas baigėsi kadai kadės. Galiojimo laikas buvo 
maro metų. Pavojaus varpas skambėjo ištisą amžinybę. 

Ji vėl įkišo kuponus tarp žvakių ir užstūmė stalčių. Ieškojo 
registruoto laiško, gauto prieš kelias dienas. Alfredas išgirdo paštininką 
beldžiant į duris ir pradėjo taip garsiai šaukti: „Inida! Inida!“, kad 
neišgirdo, kaip ji atsiliepė: „Alai, aš paimsiu!“ Teberėkdamas jos vardą, 
jis ėjo vis artyn, o kadangi laišką atsiuntė „Axon“ korporacija, Rytų 
pramonės gatvė 24, Švenksvilis, Pensilvanija, o su „Axon“ korporacija 
buvo susiję tam tikri reikalai, apie kuriuos Inida žinojo ir vylėsi, kad 
Alfredas nežino, laišką ji mikliai užkišo kažkur netoli laukujų durų. 
Alfredas išlipo iš rūsio kriokdamas it buldozeris: „Kažkas stovi prie 

durų!“, ji beveik suspiegė: „Paštininkas! Paštininkas!“, o jis tik galvą 
purtė dėl tokios painiavos. 

Inida neabejojo, kad nebūtų tokia išvėpusi, jei nereikėtų nuolat 
spėlioti, ko griebsis Alfredas. Bet kad ir kaip ji nėrėsi iš kailio, nepajėgė 
jo sudominti gyvenimu. Kai paragino jį vėl imtis metalurgijos, jis 
debtelėjo į ją taip, lyg būtų kuoktelėjusi. Kai paprašė šiek tiek apkuopti 
kiemą, jis atsakė, kad skauda kojas. Kai priminė, kad visų jos draugių 
vyrai turi pomėgių (Deivis Šumpertas domisi vitražais, Kerbis Rutas 
daro įmantrius inkilus purpurinėms sniegenoms, Čakas Meisneris kas 
valandą tikrina savo akcijų paketą), Alfredas nutaisė tokią miną, lyg ji 
bandytų atitraukti jį nuo kažkokio didžio darbo. Tiktai kokio? Verandos 
baldų perdažymo? Jis dažo tą pintą sofutę nuo Darbo šventės. Jai atrodė, 
kad kai jis paskutinį kartą dažė baldus, sofutei prireikė poros valandų. 
Dabar kiekvieną rytą eina į dirbtuvę, o kai ji po mėnesio išdrįso pažiūrėti, 
kaip jam sekasi, paaiškėjo, kad nudažytos tik sofutės kojos. 

Regis, jis norėjo, kad ji išeitų. Pasakė, kad perdžiūvo teptukas, 
todėl jis dirba taip lėtai. Pasakė, kad grandyti dažus nuo pinto daikto - 
tas pats kaip lupti vaivorą. Pasakė, kad pilna svirplių. Tada ji pasijuto 
dūstanti, gal nuo benzino smarvės ir drėgmės dirbtuvėje, trenkiančioje 
šlapimu (bet tai negalėjo būti šlapimas). Ir nulėkė į viršų ieškoti laiško 
iš „Axon“. 

Pro plyšį laukujėse duryse šešias dienas per savaitę įkrisdavo 
paštas, o kadangi apačia negalėjo būti užgriozdinta, - namas turėjo būti 
kaip stiklinis, kaip negyvenamas, - Inidai iškilo nemažų taktinių 
sunkumų. Ji nelaikė savęs partizane, nors jos karas su paštu buvo 
partizaninis. Dieną ji gabendavo medžiagą iš vienos bazės į kitą, dažnai 
tik per žingsnį aplenkdama pagrindines pajėgas. Vakare, įsitaisiusi prie 
mažo pusryčių staliuko nišoje po žavia, bet blausia sienine lempa, 
rengdavo tolesnį veiksmų planą: tvarkydavo sąskaitas, suskaičiuodavo 
likutį, mėgindavo iššifruoti senatvinio sveikatos draudimo įnašų 
dokumentus ir suvokti, ką reiškia grėsmingas Trečias Įspėjimas iš 
medicinos laboratorijos dėl nesumokėtų 22 centų, kai jame aiškiai 

nurodytas sąskaitos likutis 0,00 dolerių, vadinasi, ji nieko neskolinga, be 
to, nenurodytas adresas, kuriuo pervesti pinigus. Kartais Pirmas ir Antras 
Įspėjimai būdavo pasitraukę į pogrindį, o kadangi Inidos kampanija 
vykdavo labai nepalankiomis sąlygomis, ji turėdavo labai miglotą 
supratimą, kur šį vakarą atsidūrę anie Įspėjimai. Galbūt bendrojo kambario 
sieninėje spintoje, bet pagrindinė jėga Alfredo pavidalu tenai žiūrėjo Žinių 
laidą, televizorius griaudėjo, net sienos drebėjo, kad jis neužmigtų, visos 
lempos plieskė, ir tikimybė, jog atidarius spintą iš jos šlumštelės katalogų, 
„House Beautiful“ numerių ir įvairių „Merril Lynch“ brokerinės 
kompanijos ataskaitų apie investicijas šūsnis, užrūstindama Alfredą, buvo 
didelė. Kaip ir tikimybė, kad Įspėjimų ten nėra, nes pagrindinė jėga 
netikėtai užpuldavo bazes grasindama išmesti visą šlamštą, jei ji juo 
nepasirūpins, bet ji taip uoliai stengėsi išvengti tų antpuolių, jog tvarkytis 
nelabai likdavo laiko, taigi dėl priverstinių migracijų ir deportacijų pasidarė 
palaida bala, ir kokiame nors „Nordstrom“ pirkinių krepšyje beveik 
nutrūkusia rankena, įsikūrusiame už lovatiesės raukinių, slypėjo visas 
nepastovios pabėgėlių būsenos tragizmas - pavyzdžiui, atskiri „Good 
Housekeeping“ numeriai, nespalvotos Inidos nuotraukos, darytos 
penktajame dešimtmetyje, parudavę suvytusių salotų reikalaujantys 
receptai nesiriebaluojančiame popieriuje, šio mėnesio telefono ir dujų 
sąskaitos, smulkus Pirmas Įspėjimas iš medicinos laboratorijos, kad 
vėlesnių sąskaitų, mažesnių negu penkiasdešimt centų, nereikia paisyti, 
nemokama Inidos ir Alfredo nuotrauka kelionėje jūra (pasipuošę orchidėjų 
girliandomis, jiedu gurkšnoja svaigalus iš kokosų kevalų) ir dviejų jų vaikų 
gimimo liudijimų originalai. 

Nors Inidos priešas neva buvo Alfredas, tapti partizane ją privertė 
juodu abu okupavęes namas. Kai kambariai taip apstatyti, tvarka turi 
būti kaip bažnyčioje. Itano Aleno kėdės ir stalai. Spoudo porcelianas 
1r Voterfordo krištolas sekcijoje. Privalomi fikusai, privalomos aukš- 
tosios araukarijos. Vėduokle išdėstyti „Architectural Digest“ numeriai 
ant kavos staliuko stikliniu viršumi. Turisto grobis - kiniški emaliuoti 
dirbiniai, austriška muzikos dėžutė, kurią Inida iš pareigos ir gailesčio 

kartais prisukdavo ir atidarydavo. Skambėdavo „Nepažįstamieji naktį“ 
melodija. 

Deja, ne Inidos būdui tvarkytis tokiame name, o Alfredo nervai 
tam buvo per silpni. Jis pasiusdavo rėkti aptikęs partizaninio karo 
veiksmų įrodymus (vieną gražią dieną netikėtai atsidūrusį ant rūsio 
laiptų „Nordstrom“ krepšį, kuris tik tik jo nepargriovė), bet tai buvo 
vyriausybės, kuri nebevaldo, šūksniai. Pastaruoju metu jis įgudo 
išpešti iš savo skaičiuoklio beprasmiškas aštuonženklių skaičių eilutes. 
Po to, kai beveik visą popietę skaičiavo valytojos socialinio draudimo 
įmokas, po penkių bandymų gavo keturis skirtingus skaičius ir 
galiausiai nusprendė, kad pasikartojęs skaičius (635 doleriai 78 centai) 
1r bus teisingas (iš tikrųjų turėjo būti 70 dolerių), Inida naktį surengė 
antpuolį į jo dokumentų spintelę ir išsinešė visus mokesčių aplankus, 
1r jie, užuot pagerinę namų ūkio tvarką, atsidūrė „Nordstrom“ krepšyje 
sykiu su prieštvaniniais (klaidinantis manevras) „Good Housekeeping“ 
numeriais, kurie slėpė įdomesnius popierius, ir po šio karo nuostolio 
valytoja pati užpildydavo blankus, Inida išrašydavo čekius, o Alfredas 
purtydavo galvą dėl tokios painiavos. 

Dauguma teniso stalų rūsiuose galiausiai pritaikomi kitokiems, 
beviltiškesniems žaidimams. Išėjęs į pensiją, Alfredas rytiniame stalo 
gale tvarkydavo banko reikalus ir korespondenciją. Vakariniame gale 
stovėjo spalvotas nešiojamasis televizorius (kadaise Alfredas ketino 
žiūrėti vietos Žinias rūsyje, įsitaisęs didžiajame mėlynajame kresle), 
dabar visiškai užkrautas „Good Housekeeping“ numeriais, kalėdinėmis 
saldainių skardinėlėmis ir įmantriomis, bet pigiomis žvakidėmis, kurių 
Inida niekaip neprisiruošė nunešti į „Beveik naujų prekių“ parduotuvę. 
Teniso stalas buvo atviro pilietinio karo mūšio laukas. Rytiniame gale 
Alfredo skaičiuoklis pakliuvo į gėlėto kartūno puodkėlių, suvenyrinių 
„Eksperimentinio rytojaus visuomenės pirmavaizdžio centro“ padėklų 
ir įtaiso vyšnių kauliukams išimti (Inida jį įsigijo prieš trisdešimt metų 
ir nė karto nepanaudojo) pasalą, o vakariniame gale Alfredas be jokios 
ar bent jau be Inidai suvokiamos priežasties sudraskė į skutus pušies 

kankorėžių ir sidabriniais dažais apipurkštų amerikinių bei bertoletijų 
riešutų vainiką. 

Į rytus nuo teniso stalo buvo dirbtuvė su Alfredo metalurgijos 
laboratorija. Dabar dirbtuvėje gyveno bežadžiai pilkšvai rudi svirpliai, 
išgąsdinti jie pažirdavo po kambarį it sauja numestų akmenukų, vieni 
įstrigdavo beprotišku kampu, kiti parvirsdavo nuo savo protoplazmos 
svorio. Jie trekštelėdavo akimirksniu, o išvalyti prireikdavo ne vienos 
popierinės nosinės. Inida ir Alfredas manė, kad juos apnikusios ne 
bet kokios, baisios —- ir gėdingos — bėdos, ir viena iš jų - svirpliai. 

Pilkos piktų apžavų dulkės ir burtų voratinkliai storai dengė seną 
Voltos lanko krosnį, stiklainius su egzotišku rodžiu, grėsmingu kadmiu 
ir tvirtu bismutu, spausdintomis raidėmis ranka rašytas etiketes, 
parudavusias nuo druskos ir azoto rūgščių mišinio garų, sklindančių iš 
butelio su stikliniu kamščiu, kvadratais suliniuotą užrašų knygelę, 
kurioje Alfredas paskutinį kartą rašė prieš penkiolika metų, dar 
neprasidėjus išdavystėms. Kasdieniškas, bičiuliškas pieštukas te- 
begulėjo ant darbastalio ten, kur Alfredas atsitiktinai padėjo jį aną 
dešimtmetį; bėgantys metai įkvėpė pieštukui priešiškumo. Ant vinies 
po dviem JAV patentuotų išradimų pažymėjimais (rėmai nuo drėgmės 
persimetė) kabėjo asbesto puspirštinės. Binokulinio mikroskopo gaubtas 
buvo apkritęs didelėmis nuo lubų atšokusių dažų atplaišomis. Nedulkėti 
buvo tik pinta sofutė, „Rust Oleum“ skardinė, keletas teptukų ir pora 
skardinių nuo „Yuban“ kavos - Inida niekaip nenorėjo patikėti, nors nosį 
laužė vis smarkiau, kad jos pilnos vyro šlapimo, nes juk nėra prasmės 
šlapintis į skardinę, kai už šešių metrų įrengtas dailutis tualetas? 

Į vakarus nuo teniso stalo stovėjo didysis mėlynasis Alfredo 
krėslas. Jis buvo minkštas, bemaž gubernatoriškas. Odinis, bet kvepėjo 
kaip ištaigingo automobilio vidus. Taip kvepia modernus, medicininis, 
nepralaidus daiktas, nuo kurio drėgnu skuduru nesunku nušluostyti 
mirties kvapą, o tada į jį gali sėst mirti kitas žmogus. 

Krėslas buvo vienintelis stambus Alfredo pirkinys, įsigytas 
neatsiklausus Inidos. Kai jis vyko į Kiniją tartis su kinų geležinkelio 

inžinieriais, Inida keliavo kartu, ir jiedu užsuko į kilimų fabriką 
nusipirkti kilimo bendrajam kambariui. Jie nebuvo pratę leisti pinigų 
sau, todel išsirinko vieną pigiausių kilimų su paprastu mėlynu raštu 
iš „Permainų knygos“ ant smėlio spalvos dugno. Po kelerių metų išėjęs 
į pensiją, Alfredas pasišovė pakeisti seną karve trenkiantį juodos odos 
kreslą, kuriame žiūrėdavo televizorių ir snausdavo. Be abejonės, jis 
norėjo labai patogaus daikto, bet, visą gyvenimą aprūpindavęs kitus, 
dabar troško ne tik patogumo, bet 1r paminklo savo troškimui. Todėl 
vienas nudrožė į brangių baldų parduotuvę ir išsirinko amžiną krėslą. 
Inžinieriaus krėslą. Tokį didelį, kad jame paskęsdavo net stambus 
vyras; krėslą, suprojektuotą teikti stiprybės sunkiu metu. Mėlyna oda, 
kuria jis buvo aptrauktas, derėjo prie kiniško kilimo, todėl Inidai teko 
pakęsti jį bendrajame kambaryje. 

Tačiau netrukus smėlinius kilimo plotus Alfredas pradėjo laistyti 
kava be kofeino, nutrūktgalviai vaikaičiai palikinėdavo po kojomis 
uogas ir pasteles, ir Inida suvokė, kad nusipirkdama kilimą apsiriko. 
Jai pasirodė, kad, mėgindama sutaupyti pinigų, gyvenime taip suklydo 
ne kartą. Net pamanė, jog verčiau jokio kilimo negu šis. Alfredo 
snaudulys vis labiau panešėjo į užburtą, ir galiausiai ji įsidrąsino. 
Prieš daugelį metų motina jai paliko truputį pinigų. Prie pagrindinio 
kapitalo prisidėjo palūkanos, kai kurios akcijos davė didelį pelną, ir 
dabar ji turėjo savų pajamų. Naujos bendrojo kambario spalvos turėjo 
būti žalia ir geltona. Ji užsakė audinius. Atėjo apmušalų klijuotojas, 
17 Alfredas, prisnūdęs valgomajame, pašoko, lyg būtų susapnavęs 
košmarą. 

— Tu vėl keiti apmušalus? 

— Pinigai mano, - atšovė Inida. - Kaip noriu, taip ir leidžiu. 

— O mano uždirbti pinigai? Mano darbas? 

Anksčiau šis argumentas būdavo paveikus (iš teisybės, konsti- 
tucinis tironijos teisėtumo pagrindas), bet dabar jis įspūdžio nebedarė. 

— Tam kilimui beveik dešimt metų, o kavos dėmių išvalyti nebe- 
įmanoma, - atsake Inida. 

Alfredas mostu parodė į mėlynąjį krėslą, kuris apmušalų klijuotojo 
plastikinių užtiesalų fone atrodė kaip jėgainei skirta įranga. Jis 
suvirpėjo negalėdamas patikėti, kad Inida užmiršo šį triuškinantį 
atkirtį jos argumentams, šią neįveikiamą kliūtį jos planams. Lyg visą 
jo nugyventų septynių dešimčių metų nelaisvę įkūnytų šis šešerių 
metų, bet atrodantis kaip naujas krėslas. Jis plačiai nusišypsojo, veidą 
nušvietė siaubinga jo logikos tobulybė. 

— O krėslas? - paklausė. - Ką darysim su krėslu? - 

Inida dirstelėjo į krėslą. Viso labo skausmingai susiraukė. 

— Man jis niekada nepatiko. 

Vargu ar Alfredui ji galėjo pasakyti ką nors baisesnio. Krėslas buvo 
vienintelis ženklas, kad jis turi savą požiūrį į ateitį. Inidos žodžiai jį 
taip nuliūdino, jam taip pagailo krėslo, jis pajuto tokią atsakomybę už 
krėslą, tokį nuostabos pilną sielvartą dėl išdavystės, kad nutraukė 
uždangalą, klestelėjo į krėslą ir jo glėbyje užmigo. 

(Taip galima atpažinti užkerėtas vietas: žmonės jose užmiega.) 

Kai paaiškėjo, kad tiek kilimas, tiek Alfredo krėslas atgyveno, 
kilimo buvo atsikratyta lengvai. Nemokamas Inidos skelbimas vietos 
laikraštyje priviliojo nervingą moterytę, kuri tebedarė klaidas; iš 
piniginės ji ištraukė netvarkingą penkiasdešimtinių gniužulą ir 
ištiesino pinigus virpančiais pirštais. 

Bet krėslas? Krėslas buvo paminklas, simbolis, ir Alfredas negalėjo 
su juo skirtis. Leido jį tiktai perkelti, todėl krėslas, o kartu ir Alfredas, 
atsidūrė rūsyje. Ir taip Lambertų namuose, kaip Sent Džude, kaip 
visoje šalyje, gyvenimas persikėlė į pogrindį. 


Inida girdėjo, kaip Alfredas viršuje trauko stalčius. Jis visada 
nerimaudavo prieš susitikimą su xaikais. Rodos, tik vaikai dar jam 
rūpėjo. 

Už švarutėlių, be dryža; valgomojo langų viešpatavo chaosas. Tūžo 
vėjas, tirštėjo šešėliai. Inida visur ieškojo laiško iš „Axon“ korporacijos 
1r negalėjo rasti. 

Alfredas stovėjo didžiajame miegamajame svarstydamas, kodėl jo 
tualetinio staliuko stalčiai ištraukti, kas tai padarė, jis ar ne jis. 
Negalėjo nekaltinti Inidos dėl painiavos. Nes ji - tos painiavos 
liudininkė. Nes galbūt ji ištraukė stalčius. 

— Alai? Ką darai? 

Jis atsisuko į tarpdurį, kur stovėjo ji. Prabilo: „Aš...“, bet kai 
būdavo užkluptas netikėtai, kiekvienas sakinys virsdavo klajone po 
nepažįstamą mišką; vos išblėsus skynimo, iš kurio žengė į tankmę, 
šviesai, jis suvokdavo, jog trupinius, barstytus, kad nepaklystų, 
sulesė paukščiai, nebylūs mitrūs, šmaikštūs padarai, kurių jis beveik 
negalėjo įžiūrėti tamsoje, bet alkanų sparnuočių buvo debesys, 
atrodė, lyg jie būtų pati tamsa, lyg tamsa būtų nevienalytė, būtų ne 
šviesos nebūtis, o knibždantis kūniškas daiktas, mat kai jis, stropus 
paauglys, Makėjaus „Anglų poezijos lobyne“ užtiko žodį c7zebuscular, 
jo galvoje biologijos korpuskulės susiliejo su šio žodžio reikšme, 
todėl visą gyvenimą prieblanda jam susidėjo iš dalelių, nelyginant 
grūdėtas didelio jautrumo filmas, kai fotografuojama neryškioje 
šviesoje, nelyginant savotiški grėsmingi dūlėsiai; todėl jį apimdavo 
žmogaus, išduoto ir palikto miško tankmėje, baimė: jo tamsa - tai 
tamsumas saulėlydį užstojusių varnėnų arba juodų skruzdėlių, 
apnikusių padvėsusią sterblinę žiurkę, tamsa ne tik buvo, bet ir uoliai 
naikino jo apdairiai paliktus, kad nepaklystų, ženklus; bet tą 
akimirką, kai jis suprasdavo paklydęs, laikas stebuklingai sulėtėdavo 
1r jis aptikdavo ligi tol nepastebėtas erdvės amžinybes tarp vieno 
žodžio ir kito, tikriau tariant, pakliūdavo į erdvės tarp žodžių spąstus 
1r galėdavo tiktai stovėti ir žiūrėti į pro šalį lekiantį be jo laiką, 
beatodairiška berniokiška jo esatis neregima aklai blaškydavosi 
miške, o jis, suaugęs, pakliuvęs į spąstus Alas, keistai ramus 
laukdavo, ar persigandęs vaikėzas, nebesuprantantis, kur atsidūrė 
ir kurioje vietoje įžengė į šio sakinio tankmę, kaip nors nudausins į 
skynimą, kur jo laukia Inida, nieko nenutuokianti apie mišką, - „dėjau 
daiktus į lagaminą“, išgirdo savo žodžius. Skambėjo taisyklingai. 

Veiksmažodis, daiktavardis, prielinksnis, daiktavardis. Priešais guli 
lagaminas, svariai patvirtinantis jo žodžius. Jis nieko neišdavė. 

Bet Inida vėl prašneko. Ausų gydytojas sakė, kad jo klausa šiek 
tiek sutrikusi. Jis suraukė antakius, nesuprato. 

- Šiandien ketvirtadienis, - garsiau pasakė ji. - O mes išvažiuojam 
tik šeštadienį. 

— Šeštadienį! - pakartojo jis. 

Tada jinai jį išplūdo, ir prieblandos paukščiai valandėlę pasitraukė, 
bet lauke vėjas užgesino saulę ir siaubingai atšalo. 


NEVYKĖLIS 

J. netvirtai žingsniavo ilga sale, 
Inida saugodama nesveikąjį klubą, Alfredas mataruodamas nerangiomis 
rankomis ir trypdamas neklusniomis kojomis oro uosto kiliminę dangą, 
abu su „Nordic Pleasurelines“ rankinėmis per petį, abu įsmeigę akis 
į grindis, suskirstę grėsmingą atstumą trijų žingsnių atkarpomis. 
Kiekvienam, išvydusiam, kaip jie nusuka akis nuo tamsiaplaukių 
niujorkiečių, lekiančių pro šalį, kiekvienam, pamačiusiam šiaudinę 
Alfredo skrybėlę, aukštumo sulig Ajovos kukurūzais per Darbo šventę, 
arba geltonos vilnos kelnes, aptempusias atkištą Inidos klubą, buvo 
aišku, kad jie iš Vidurio Vakarų ir įbauginti. Bet Čipui Lambertui, 
laukiančiam jų prie kontrolės punkto, jie buvo baisesni už mirtį. 
Čipas sukryžiavo rankas it gindamasis ir kilstelėjęs plaštaką 
trūktelėjo kaliojo plieno kniedę ausyje. Bijojo išplėšti kniedę iš lezgelio, 
bijojo, kad ausies nervų keliamas skausmas per mažas jam nuraminti. 
Įsitaisęs už metalo ieškiklių stebėjo, kaip jo tėvus lenkia žydraplaukė 
koledžo studentės amžiaus mergina, gundanti nepažįstamoji su žiedais 
lūpose ir antakiuose. Jam toptelėjo, kad jei galėtų dulkinti šią merginą 
bent sekundę, pasitiktų tėvus kupinas pasitikėjimo, o jei galėtų ją 
dulkinti kartą per minutę, kol tėvai bus mieste, nesunkiai atlaikytų jų 
viešnagę. Čipas buvo aukštas sporto salės produktas su raukšlelėmis 
apie akis ir retais sviesto geltonumo plaukais; jei mergina būtų jį 

pastebėjusi, gal būtų pamaniusi, kad jis kiek per senas vilkėti odinius 
drabužius. Jai skubant pro šalį, jis stipriau trūktelėjo kniedę, kad atsvertų 
jos amžino išnykimo iš jo gyvenimo skausmą ir sutelktų dėmesį į tėvą, 
kuriam veidas nušvito tarp tokios baisybės nepažįstamų Žmonių 
pamačius sūnų. Alfredas puolė prie Čipo kaip skęstantysis ir stvėrė už 
rankos, lyg ši būtų virvė, mesta jam išgelbėti. 

— Puiku! - tarė jis. - Puiku! 

Paskui jį atšlubavo Inida. 

— Čipai, - suriko ji, - ką pasidarei ausims? 

— Tėte, mama, - pro dantis iškošė Čipas, vildamasis, kad 
žydraplaukė mergina nebegirdi. - Malonu jus matyti. 

Pakako laiko vienai ardomajai minčiai apie tėvų „Nordic 
Pleasurelines“ krepšius: arba „Nordic Pleasurelines“ atsiunčia tokius 
krepšius visiems kelionę jūra šioje agentūroje užsisakiusiems žmonėms 
ir begėdiškai naudojasi pigia vaikštančia reklama, arba tai praktiškas 
būdas pažymėti kelionės dalyviams, kad būtų lengviau su jais susitvarkyti 
įlipimo vietose, arba tai tiesiog priemonė vienybės dvasiai palaikyti; o 
gal Inida su Alfredu tyčia išsaugojo krepšius iš kurios nors ankstesnės 
„Nordic Pleasurelines“ organizuotos kelionės jūra ir, neteisingai 
suprasdami ištikimybę, nusprendė pasiimti juos ir į būsimą kelionę; bet 
kuriuo atveju Čipas baisėjosi tėvais, mielai tapusiais korporacijų 
reklamos įrankiu, bet paskui persimetė jų krepšius per pečius ir 
užsivertė ant kupros sunkią naštą - pažvelgti į La Gvardijos oro uostą, 
Niujorką, savo gyvenimą, drabužius ir kūną nusivylusių tėvų akimis. 

Jis pastebėjo, bene pirmą kartą, nešvarų linoleumą, į žudikus 
panašius vairuotojus, laikančius lenteles su kitų Žmonių pavardėmis, 
laidų raizginį, tabaluojantį ties skyle lubose. Aiškiai išgirdo žodį 
„močiakrušys“. Anapus didelių bagažo skyriaus langų du bangladešiečiai 
lietuje stūmė sugedusį taksi ir piktai signalizavo. 

- Turime būti prieplaukoje ketvirtą valandą, - pasakė Čipui Inida. — 
Man rodos, tėtė vylėsi pamatyti tavo rašomąjį stalą „Wall Street 
Journal“. - Ji prakalbo garsiau. - Alai? Alai? 

Alfredas, nors jau pakumpęs, vis dar atrodė įspūdingai. Plaukai balti, 
stori ir žvilgūs kaip baltojo lokio, o galingi ilgi pečių raumenys, kuriuos 
Čipas prisiminė įsitempiančius, kai jis lupdavo vaiką, paprastai Čipą, 
vis dar išėmė pilko tvido sportinės striukės pečius. | 

— Alai, tu juk sakei, kad nori pamatyti, kur dirba Čipas? - sušuko 
Inida. 

Alfredas papurte galvą. 

— Nėra laiko. 

Bagažo transporteris dar nesisuko. 

— Išgėrei vaistus? - paklausė Inida. 

— Taip, - atsakė Alfredas. Užsimerkė ir iš lėto pakartojo: - Išgėriau 
vaistus. Išgėriau vaistus. Išgėriau vaistus. 

— Daktaras Hedžpetas prirašė jam naujų vaistų, - paaiškino Inida 
Čipui, o šis neabejojo, kad tėvas nė neužsiminė norįs pamatyti jo 
darbavietę. O kadangi Čipas niekaip nebuvo susijęs su „Wall Street 
Journal“ (nemokamus straipsnius jis rašinėjo „Warren Street Journal“, 
transgresinių menų mėnraščiui), o viso labo neseniai baigė rašyti 
scenarijų ir jau beveik dveji metai dalį dienos dirbo „Bragg Knuter ė: 
Speigh“ teisinių raštų korektoriumi - nuo tada, kai prarado teksto 
darinių jaunesniojo dėstytojo vietą D. koledže Konektikute dėl 
nusižengimo, bemaž teisės pažeidimo, į kurį buvo įsipainiojusi 
paskutinio kurso studentė ir kuriuo, nors tėvai nieko apie tai nežinojo, 
baigėsi jo laimėjimų, motinos aukštinamų Sent Džude, laikotarpis; jis 
pasakė tėvams metęs dėstytojo darbą, nes nori tapti rašytoju, o motinai 
primygtinai pareikalavus papasakoti smulkiau paminėjo „Warren Street 
Journal“, motina nenugirdo ir tučtuojau ištrimitavo draugėms Esterai 
Rut, Bi Meisner ir Mere: Betei Šumpert, 1r NOIS Čipui, kartą per mėnesį 
skambinančiam namo, ne kartą pasitaikė proga atverti jai akis, jis uoliai 
puoselėjo šį nesusipratimą; reikalai gerokai susipainiojo ne tik todėl, 
kad „Wall Street Journal“ Sent Džude buvo galima nusipirkti ir kad 
motina niekada neužsiminė ieškojusi jo straipsnių ir neradusi (tai reiškė, 
Jog širdies gilumoje ji puikiai žino jį nesant šio laikraščio bendradarbiu), 

bet ir todėl, kad straipsnių „Kūrybingas svetimavimas“ ir „Pašlovinkim 
dabar šlykščiuosius motelius“ autorius troško išsaugoti kaip tik tokias 
savo motinos iliuzijas, kokias „Warren Street Journal“ pasiryžo 
išsklaidyti, o jam buvo trisdešimt devyneri, jis kaltino tėvus, kad tapo 
toks, koks yra, ir buvo laimingas, jog motina nebekalba šia tema. 

— Taip nebedreba, - tyliai, kad negirdėtų Alfredas, pasakė Inida. - 
O vienintelis šalutinis poveikis gali būti haliucinacijos. 

- Nieko sau šalutinis poveikis, - leptelėjo Čipas. 

— Daktaras Hedžpetas sako, kad jo ligos forma labai lengva, o eiga 
beveik visiškai kontroliuojama vaistais. 

Alfredas žvelgė į bagažo atsiėmimo urvą, o išblyškę keleiviai 
taikėsi prasibrauti prie transporterio. Linoleumą išmarginę pėdsakai 
buvo pilki nuo teršalų, iškritusių su lietumi. Šviesa buvo šleikštulio 
spalvos. 

— Niujorkas! - tarė Alfredas. 

Inida pažvelgė į Čipo kelnes ir susiraukė. 

— Juk jos ne odinės? 

— Odinės. 

— Kaip tu jas skalbi? 

— Jos kaip antra oda. 

— Turim būti prieplaukoje ne vėliau kaip ketvirtą valandą, -- 
pasakė Inida. 

Transporteris išspjovė keletą lagaminų. 

— Čipai, padėk, - paprašė tėvas. 

Netrukus Čipas išsvirduliavo į vėją ir lietų su visais keturiais tėvų 
krepšiais. Alfredas trūkčiodamas šlepsėjo pirmyn, lyg žinotų, kad jei 
sustos, paskui nepajudės iš vietos. Inida vilkosi užpakaly galvodama 
tik apie klubo skausmą. Nuo to laiko, kai Čipas ją matė paskutinį kartą, 
ji pastorėjo ir galbūt pažemėjo. Visada buvo daili moteris, bet Čipui ji 
visų pirma reiškė asmenybę ir beveik nieko daugiau, todėl net 
spoksodamas tiesiai į ją nenutuokė, kaip ji iš tikrųjų atrodo. 

— Kas čia - kalusis plienas? - paklausė Alfredas eilėje prie taksi. 


24 


pataisos 


— Taip, - atsakė Čipas ir palietė ausį. 

— Panašu į seną pusės centimetro skersmens kniedę. 

— Taip ir yra. 

— Tu ją įsukai? Įkalei? 

- Įkalta, - atsiliepė Čipas. 

Alfredas krūptelėjo ir tyliai švilptelėjo. 

— Vykstame į prabangią „Rudens spalvų“ kelionę jūra, - tarė Inida, 
kai visi trys sėdėjo geltoname taksi, skriejančiame Kvinsu. - 
Nuplauksime į Kvebeką, o paskui visą kelią atgal grožėsimės margais 
lapais. Tėtei labai patiko paskutinė kelionė jūra. Juk taip, Alai? Ar ne 
smagiai leidai laiką laive? 

Į tvoros statinius panašias plytų kolonas ant Ist Riverio kranto 
piktai čaižė lietus. Čipui būtų labiau patikusi saulėta diena, aiškus 
kaip ant delno kranto ženklų ir žydro vandens vaizdas. Tačiau šį rytą 
pakeliui buvo matyti tik viena spalva - blausi raudona šviesų, 
jungiamų stabdant. 

-- Tai vienas didžiųjų pasaulio miestų, - jausmingai tarė Alfredas. 

- Kaip dabar jautiesi, tėte? — išspaudė Čipas. 

— Kaip danguj, jei man bent kiek geriau, kaip pragare, jei bent 
kiek blogiau. 

-- Didžiuojamės tavo nauju darbu, - įsiterpė Inida. 

- Vienas garsiausių šalies laikraščių, - pridūrė Alfredas. - „Wall 
Street Journal“. 

— Ar niekas neužuodžia žuvies smarvės? 

— Mes netoli vandenyno, - atsiliepė Čipas. 

— Ne, trenki tu. - Inida pasilenkė ir įsikniaubė į odinę Čipo 
rankovę. - Tavo švarkas smarkiai dvokia žuvimi. 

Jis ištrūko. 

— Mama, liaukis. 

Didžiausia Čipo bėda buvo pasitikėjimo stoka. Prabėgo dienos, kai 
jis drįsdavo €pbater. les bourgeois, stebinti miesčionis. Tik butas 
Manhetene ir gražuolė meilužė Džulija Vrais rodė, kad jis veiklus 

suaugęs vyriškis; jo laimėjimų nėra ko lyginti su brolio Gario, 
bankininko ir trijų vaikų tėvo, ar trisdešimt dvejų metų sesers Denizos, 
klestinčio naujo prašmatnaus Filadelfijos restorano vyriausiosios 
virėjos. Čipas tikėjosi parduoti scenarijų, bet juodraštį pabaigė tik 
antradienį po vidurnakčio, paskui teko atidirbti tris pamainas po 
keturiolika valandų „Bragg Knutter 6 Speigh“ firmoje, kad su+ 
krapštytų pinigų sumokėti rugpjūčio mėnesio nuomai ir nuraminti buto 
savininkui (Čipas buvo pernuomotojas) dėl rugsėjo ir spalio nuomos, 
o vėliau reikėjo apsipirkti pietums ir išvalyti butą, todėl seniai taupytą 
raminamųjų tabletę prarijo tik šįryt prieš aušrą. Taigi beveik savaitę 
nematė Džulijos ir nesikalbėjo su ja akis į akį. Džulija neatsiliepė į 
daugybę irzlių balso pašto žinučių, nusiųstų per pastarąsias 
keturiasdešimt aštuonias valandas (jis prašė šeštadienį per pietus būti 
jo bute, norįs supažindinti ją su tėvais ir Deniza, tik, jei įmanoma, 
tegu ji nutyli, kad yra ištekėjusi), neskambino, neatsiuntė jam žinutės 
elektroniniu paštu, taigi net santūresnis už Čipą vyriškis būtų priėjęs 
nerimastingas išvadas. 

Manhetene smarkiai lijo, namų fasadais pliaupė vanduo, putodamas 
ties nutekamųjų vamzdžių angomis. Prie savo namo Rytų Devintojoje 
gatvėje Čipas paėmė iš Inidos pinigus ir padavė taksistui už pertvaros, 
tačiau turbanuotam vairuotojui dėkojant suvokė, kad arbatpinigiai per 
maži. Jis išsitraukė iš piniginės du dolerius ir pamojavo jais prie 
vairuotojo peties. 

— Gana, gana, - suspigo Inida, griebdama Čipui už riešo. - Jis juk 
padėkojo. 

Bet pinigai jau buvo dingę. Alfredas bandė atidaryti duris, 
traukdamas už lango rankenėlės. 

— Štai čia, tėte, - tarė Čipas ir persilenkęs per jį atidarė duris. 

— Kiek davei arbatpinigių? — paklausė Inida Čipo, stovėdama ant 
šaligatvio po stogeliu virš durų, kol vairuotojas kėlė iš bagažinės 
krepšius. 

- Apie penkiolika procentų, - tarė Čipas. 

— Sakyčiau, veikiau dvidešimt, - atkirto Inida. 

— Gal nesiginčykim dėl šito. 

— Dvidešimt procentų per daug, Čipai, - pareiškė Alfredas 
griausmingu balsu. - Neprotinga. 

— Visiems linkiu geros dienos, - pasakė taksi vairuotojas, regis, 
nesišaipydamas. 

— Arbatpinigiai duodami už paslaugą ir elgesį, - tarė Inida. - Jei 
aptarnavimas ir elgesys itin geri, gal ir duočiau penkiolika procentų. 
Bet nei iš šio, nei iš to... 

— Visą mano gyvenimą paženklino nuosmukis, - paskelbė Alfredas 
ar bent taip visi išgirdo. 

— Atleisk, nesupratau, - perklausė Čipas. 

— Mane pakeitė nuosmukio metai. Jie pakeitė dolerio reikšmę. 

— A, ekonominio nuosmukio. 

— Kai aptarnavimas iš tiesų itin geras ar blogas, - nenusileido 
Inida, - pinigais to išreikšti neįmanoma. 

— Vis dėlto doleris - didelis pinigas, - pareiškė Alfredas. 

— Penkiolika procentų, jei aptarnavimas nepaprastas, iš tiesų 
nepaprastas. 

— Kažin, kodėl mes apie tai kalbam? - paklausė motinos Čipas. — 
Juk galim kalbėti apie ką nors kita. 

— Mes abu baisiai norim pamatyti, kur dirbi, - tarė Inida. 

Čipo durininkas Zaratustra pripuolęs paėmė bagažą ir palydėjo 
Lambertus prie užgaidaus lifto. 

— Anądien banke susidūriau su tavo senu draugu Dinu Dribletu, - 
tarė Inida. —- Kad ir kur pamatyčiau Diną, vis klausinėja apie tave. Tavo 
nauja profesija jam padarė didelį įspūdį. 

— Dinas Dribletas - mano bendraklasis, o ne draugas, - atšovė 
Čipas. 

— Jie su Žmona ką tik susilaukė ketvirto vaiko. Jau sakiau tau, ar 
ne, kad Rojaus slėnyje jie pasistatė milžinišką namą, - Alai, regis, 
suskaičiavai aštuonis miegamuosius? 


27 


jonathan 
f(ranzen 


Alfredas nemirksėdamas žiūrėjo į ją. Čipas užgulė mygtuką, bet 
lifto durys nė nekrustelėjo. 

— Mes su tėte birželio mėnesį buvom įkurtuvėse, - tarė Inida. — 
Įspūdingos. Maistas ir gėrimai užsakyti, krevečių piramidės. Tikrų 
krevečių piramidės. Nebuvau mačiusi nieko panašaus. 

— Krevečių piramidės, - pakartojo Čipas. Lifto durys galiausiai 
užsidarė. 

— Taigi namas gražus, - toliau šnekėjo Inida. - Bent šeši mie- 
gamieji, ir atrodo, kad visi greit bus užimti. Dinui nepaprastai sekasi. 
Nusprendes, kad laidotuvių verslas jam netinka, matai, Deilas 
Dribletas - jo patėvis, turbūt girdėjai apie „Dribleto šarvojimo namus“, 
jis ėmėsi vejų priežiūros, o dabar visur pilna jo iškabų, įkūrė net 
sveikatos apsaugos organizaciją. Skaičiau laikraštyje, kad tai spar- 
čiausiai auganti sveikatos apsaugos organizacija Sent Džude, vadinasi 
„DėDė Priežiūra“, kaip ir vejų priežiūros verslas, o dabar visur pilna 
ir sveikatos apsaugos organizacijos reklamų. Mano galva, labai 
apsukrus verslininkas. 

- Lėėėtas liftas, - pareiškė Alfredas. 

— Pastatas prieškarinis, - sausai paaiškino Čipas. - Prestižinis. 

— Žinok, jis man pasakojo, kaip ketina švęsti motinos gimtadienį. 
Jai tai bus staigmena, bet tau aš galiu pasakyti. Jis ją aštuonioms 
dienoms vežasi į Paryžių. Du pirmosios klasės bilietai, aštuonios paros 
„Ritz“ viešbutyje. Štai kaip Dinas brangina šeimą. Tiesiog neįtikėtina 
gimtadienio dovana. Alai, tu, rodos, sakei, kad vien namas kainavo 
apie milijoną dolerių? Alai? 

— Namas didžiulis, bet prastas, — staiga griežtai pareiškė Alfredas. — 
Sienos kaip popierinės. 

- Visi nauji namai tokie, - atšovė Inida. 

— Klausei, ar namas man padarė įspūdį. Aš manau, kad jis pre- 
tenzingas. Aš manau, kad krevetės atrodė pretenzingai. Tiesiog 
apgailėtinai. 

— Jos turbūt buvo šaldytos, - tarė Inida. 

— Žmonėms daro įspūdį tokie dalykai, - toliau kalbėjo Alfredas. - 
Jie mėnesių mėnesius kalba apie krevečių piramides. Pats matai, - 
kreipėsi jis į Čipą, lyg šis būtų nešališkas stebėtojas. - Tavo motina 
iki šiol tebekalba. 

Valandėlę Čipui atrodė, kad tėvas - mielas senukas, bet jis žinojo, 
jog iš tikrųjų Alfredas - rėksnys ir stačiokas. Paskutinį kartą viešėdamas 
pas tevus Sent Džude (prieš ketverius metus), jis atsivežė tuometinę 
draugužę Rutę, jauną peroksidinę blondinę marksistę iš šiaurės Anglijos, 
o ši, baisybę kartų įžeidusi Inidos jausmus (rūkė kambaryje, išjuokė 
Inidos mėgstamas Bakingemo rūmų akvareles, atėjo vakarieniauti be 
liemenėlės ir nė neparagavo Inidos šventinės mišrainės iš agaro, žaliųjų 
žirnelių ir-čederio sūrio su majonezu), tol graužė ir kurstė Alfredą, kol 
šis pareiškė, kad juodžiai sužlugdys šią šalį, kad juodžiai negali sugyventi 
su baltaisiais, kad jie tikisi, jog jais pasirūpins vyriausybė, ir nesupranta, 
ką reiškia sunkiai dirbti, kad jiems reikia drausmės, nes viskas galiausiai 
baigsis gatvės skerdynėmis, ir jam nei galvoj, nei uodegoj, ką apie jį 
mano Rutė, jinai - viešnia jo namuose, jo šalyje ir neturi teisės smerkti 
dalykų, kurių nesupranta; sulig tais žodžiais Čipas, jau įspėjęs Rutę, 
kad jo tėvai - labiausiai atsilikę Žmonės visoje Amerikoje, nusišypsojo 
jai lyg sakydamas: „Matai? Nieko neprikūriau“. Nepraėjus nė trims 
savaitėms, Rutė jį pametė pasakiusi, kad jis daug panašesnis į tėvą, 
negu jam atrodo. 

— Alai, - tarė Inida, kai liftas sustojo, - turi pripažinti, kad pobūvis 
buvo smagus, o Dinas, mus pakviesdamas, pasielgė labai gražiai. 

Regis, Alfredas neišgirdo. 

Į Čipo buto duris buvo atremtas perregimo plastiko skėtis - Čipas 
palengvėjusia širdimi atpažino Džulijos Vrais nuosavybę. Jis tempė iš 
lifto tėvų bagažą, kai buto durys atsidarė ir išėjo Džulija. 

— O... O! - tarė ji sutrikusi. - Koks ankstyvas! 

Čipo laikrodis rodė penkias minutes po pusės dvylikos. Džulija 
vilkėjo beformį alyvinį lietpaltį, o rankoje laikė „DreamWorks“ krepšį. 
Ilgi juodojo šokolado spalvos plaukai, prisisunkę lietaus drėgmės, 

išsipūtė. Bandančio prisigerinti stambiems gyvūnams žmogaus balsu 
ji pasisveikino su Alfredu ir atskirai - su Inida. Alfredas ir Inida 
subliovė savo vardus ir paspaudę ranką įstūmė ją atgal į butą, o tenai 
Inida apibėrė ją klausimais, kurių potekstė ir programa Čipui, 
įžengusiam iš paskos su krepšiais, buvo gerai žinomi. 

— Gyveni mieste? - paklausė Inida. (Nejau susidėjusi su mano 
sūnumi?) - Ir dirbi mieste? (Tur: gerai abmokamą darbą? O gal es1 
kilusi iš svetimos, snobiškos, binigingos Rytinės pakrantės šeimos?) Tu 
čia užaugai? (O gal atvykai iš valstijos anapus Apalačų kalnų, kura 
žmonės geraširdžiai 17 praktiški, o žydas — retenybe?) O, tavo šeima iki 
šiol gyvena Ohajuje? (Gal tavo tevai šiuolaikiški, taigi amoraliai 
1šs15ky7ę?) Ar turi brolių ir seserų? (Gal es1 išlebinta vienturtė ar 
katalike su šimtais brolių 17 seserų?) 

Džulija išlaikė pirmąjį egzaminą, ir Inida atkreipė dėmesį į butą. 
Ištiktas pavėluotos pasitikėjimo savimi krizės, Čipas bandė jį 
aptvarkyti. Nusipirko dėmių valiklį ir išėmė didelę sėklos dėmę, 
puošusią raudoną šezlongą, išardė vyno butelių kamščių sieną, kuria 
bandė paslėpti nišą virš židinio, išgerdamas vidutiniškai pustuzinį 
„Merlot“ ir „Pinot Grigio“ per savaitę, vonios kambaryje nukabino 
stambiaplanes vyriškų ir moteriškų lytinių organų nuotraukas - savo 
meno kolekcijos puošmeną - ir pakeitė jas trim diplomais, kuriuos 
Inida jau seniai reikalavo įrėminti. 

Šį rytą, jausdamasis padaręs baisingų nuolaidų, į oro uostą išvyko 
odiniais drabužiais - nors taip pabrėžė savo individualybę. 

— Šis kambarys maždaug Dino Dribleto vonios kambario dydžio, — 
tarė Inida. - Kaip manai, Alai? 

Alfredas sukiojo drebančias rankas, apžiūrinėdamas plaštakas. 

— Kaip gyva nebuvau mačiusi tokio didelio vonios kambario. 

— Inida, tu netaktiška, - pasakė Alfredas. 

Čipui galėjo toptelėti, kad ši pastaba irgi netaktiška, nes joje slypėjo 
užuomina, jog tėvas pritaria motinos nuomonei apie butą-ir viso labo 
nenori jos išsakyti. Bet Čipui rūpėjo tik plaukų džiovintuvas, kyšantis 

iš Džulijos „DreamWorks“ krepšio. Šį džiovintuvą ji laikė jo vonioje. 
Be to, ji aiškiai suko prie durų. 

— Dinas su Triša turi sūkurinę vonią, dušo kabiną ir paprastą vonią, 
viskas atskirai, - neketino užsičiaupti Inida. - Jo ir žmonos prausyklės 
atskiros. 

— Atleisk, Čipai, — tarė Džulija. 

Jis pakėlė ranką jos sulaikyti. 

— Papietausim čia, kai tik pasirodys Deniza, - paskelbė tėvams. — 
Labai kukliai. Jauskitės kaip namie. 

— Buvo malonu susipažinti su jumis abiem, - sušuko Džulija Inidai 
ir Alfredui. - Ateis Deniza. Susitvarkysi, - pridūrė Čipui tylesniu 
balsu. 

Ji atidarė duris. 

- Mama, tėte, - tarė Čipas, - valandėlę luktelėkit. 

Jis išsekė paskui Džuliją iš buto, ir durys jiems už nugaros 
užsitrenkė. 

— Labai netinkamą laiką pasirinkai, - tarė jis. - Patį netinkamiausią. 

Džulija papurtė galvą, kad plaukai nekristų ant akių. 

— Man smagu pamanius, kad pirmą kartą gyvenime įsitaisiau 
meilužį savanaudiškais sumetimais. 

— Puiku. Didelis žingsnis į priekį. - Čipas pamėgino nusišypsoti. - 
O kaip scenarijus? Ar Iden jį perskaitė? 

— Gal šį savaitgalį ištaikys laiko. 

— O tu? 

— Aš perskaičiau. - Džulija nusuko akis. - Beveik visą. 

— Manau, - pasakė Čipas, - kad reikia pradėti nuo sunkiausios 
dalies, kurią Žiūrovas turi įveikti. Klasikinė modernistinė strategija — 
atstumiantys dalykai iš pradžių. Užtat į pabaigą įtampa auga. 

Džulija tylėdama pasuko prie lifto. 

- Ar perskaitei iki galo? - paklausė Čipas. 

— Oi, Čipai, - liūdnai pratrūko ji, - tavo scenarijus prasideda šešių 
puslapių paskaita apie Tiudorų laikų dramos fališkąjį nerimą! 

Jis tai Žinojo. Iš teisybės, daug savaičių pabusdavo prieš aušrą 
susuktais viduriais, sukąstais dantimis ir kovodavo su slogia tikrenybe, 
kad ilgam moksliškam monologui apie Tiudorų laikų dramą pirmame 
komercinio scenarijaus veiksme ne vieta. Dažnai tik po kelių valandų 
vėl patikėdavo, - išlipęs iš lovos, ilgai vaikščiojes po kambarį, išgėręs 
„Merlot“ arba „Pinot Grigio“, - kad pradinis monologas literatūros 
teorijos klausimais ne tik nėra klaida, bet ir didžiausias pranašumas; 
o dabar pakako vieno žvilgsnio į Džuliją, kad suprastų klydęs. 

Linktelėjo nuoširdžiai pritardamas jos kritikai, tada atidarė buto 
duris ir šūktelėjo tėvams: 

— Valandėlę, mama ir tėte. Dar valandėlę. 

Tačiau uždaręs duris vėl prisiminė senuosius argumentus. 

— Bet klausyk, - tarė, - tas monologas atskleidžia visą istoriją. 
Jame glaustai išdėstytos visos temos: lyties, valdžios, tapatybės, 
tikrumo, matai... Palauk. Palauk, Džulija. 

Droviai nuleidusi galvą, lyg tikėdamasi, kad jis nepastebės jos 
išeinant, Džulija atsisuko nuo lifto į jį. 

— Matai, - toliau kalbėjo jis, - mergina sėdi pirmoje auditorijos 
eilėje ir klauso paskaitos. Tai svarbiausia mintis. Jis skaito paskaitą, 
todėl... 

— Be to, šiurpokai skamba amžinas kalbėjimas apie krūtis, - tarė 
Džulija. 

Tai irgi buvo tiesa. Tačiau Čipui atrodė, kad ši tiesa nesąžininga ir 
žiauri, nes parašyti scenarijaus, nė karto neįsivaizduojant jaunos 
pagrindinės herojės krūtų, neįmanoma. 

— Tu veikiausiai teisi, - tarė jis. - Nors kūniškumas iš dalies 
apgalvotas. Supranti, čia ir slypi visa ironija: ją traukia jo siela, 0 jį 
traukia jos... 

— Bet skaitančiai moteriai atrodo, - spyrėsi Džulija, - kad ji atsidūrė 
paukštienos skyriuje. Krūtinėlė, krūtinėlė, krūtinėlė, šlaunelė. 

— Kai ką galiu išmesti, - tyliai tarė Čipas. - Ir įžanginę paskaitą 
sutrumpinti. Matai, aš norėjau, kad pradžia būtų sunki... 

— Taip, taip, kad žiūrovas turėtų dvasiai peno. Gera mintis. 

— Papietauk su mumis. Papietauk, Džulija? 

Ji paspaudė mygtuką, lifto durys atsidarė. 

— Norėjau pasakyti, kad tai šiek tiek įžeidžia. 

— Bet juk ten ne tu. Tu net nesi prototipas. 

— Nuostabu. Kažkokios kitos moters krūtys. 

— Velnias! Palauk. Valandėlę. - Čipas puolė prie buto durų, atidarė 
jas 1r Šį kartą akis į akį netikėtai susidūrė su tėvu. Didelės Alfredo 
rankos smarkiai drebėjo. 

— Tėte, klausyk, dar valandėlę. 

— Čipai, - tarė Alfredas, - paprašyk jos pasilikti! Pasakyk jai, kad 
mes prašome jos pasilikti! 

Čipas linktelėjo ir uždarė duris senukui prieš pat nosį; bet per tas 
kelias sekundes, kol buvo nusisukes, liftas prarijo Džuliją. Jis paspaudė 
iškvietimo mygtuką, bergždžiai, tada atidarė priešgaisrines duris ir 
nulėkė įvijais tarnybiniais laiptais. „Kai BILAS KVEINTENSAS, 
patrauklus jaunas teksto darinių dėstytojas, perskaito ciklą puikių 
paskaitų, šlovinančių nevaržomą malonumų vaikymąsi, kaip būdą 
sugriauti racionalizmo biurokratijai, jį suvilioja gražuolė studentė 
MONA. Tačiau nežabotai erotiškam romanui dar beveik neprasidėjus, 
juodu užtinka buvusi Bilo žmona HILERĖ. Bilas ir Hilerė aršiai ginčijasi 
dėl jaunosios Monos sielos (mergina nuoga guli sujauktame jų patale), 
0 jų vaidas reiškia terapinės ir transgresinės pasaulėžiūrų susidūrimą. 
Hilerei pavyksta sugundyti Moną mįslingai represine gražbylyste, ir 
Mona viešai apkaltina Bilą piktnaudžiavus tarnybine padėtimi. Bilas 
netenka darbo, bet netrukus randa elektroninio pašto žinutes, iš kurių 
paaiškėja, jog Hilerė papirko Moną, kad ši sužlugdytų jo karjerą. Bilas 
veža advokatui laikmeną su kaltės įrodymais, bet automobilis nuslysta 
nuo kelio į siautulingą D. upę, laikmena išplaukia iš nuskendusio 
automobilio, ir nenutrūkstama, nesutramdoma srovė neša ją į šėlstančią, 
erotiškai chaotišką atvirą jūrą, teismas nusprendžia, kad avarija iš tiesų 
buvo savižudybė, ir baigiantis filmui fakultete Bilą pakeitusi Hilerė 

skaito paskaitą apie nežabotų malonumų blogį; auditorijoje sėdi ir jos 
šėtoniška lesbinė meilužė Mona“. Šią puslapio ilgumo santrauką Čipas 
sukurpė padedamas scenaristo vadovų ir vieną žiemos rytą faksu 
nusiuntė Manhetene įsikūrusiai kino prodiuserei Iden Prokuro. Po 
penkių minučių jo telefonas sučirškė, ramus, abejingas jaunos moters 
balsas tarė: „Su jumis kalbės Iden Prokuro“, ir iškart pasigirdo pačios 
Iden Prokuro balsas: „Man labai, labai, labai patinka!“ Nuo to laiko praėjo 
pusantrų metų. Puslapio ilgumo santrauka virto 124 puslapių 
scenarijumi „Akademinis purpuras“, Džulija Vrais, to ramaus, abejingo 
asmens sekretorės balso savininkė šokolado spalvos plaukais, bėgo nuo 
jo, jis dūmė laiptais žemyn jai įkandin šokinėdamas per tris keturias 
pakopas, graibstydamasis už kolonų kiekvienoje laiptų aikštelėje ir 
darydamas staigius posūkius, o jam akyse stovėjo vien tie 124 puslapiai 
su prakeiktuoju ką tik sukritikuotu žodžiu: 


: putlios lūpos, stačios apvalios krūtys, siauri klubai ir 
: ant kašmyro megztinio, aptempusio jos krūtis 


3 
3 
4: sužavėta palinko į priekį, tobulos mergiškos krūtys nekantriai 
8: (akimis rydamas jos krūtis) 
9: (akimis rydamas jos krūtis) 
9: (jo akis nesuvaldomai traukė jos tobulos krūtys) 
11: (akimis rydamas jos krūtis) 
12: (mintyse glamonėdamas jos tobulas krūtis) 
13: (akimis rydamas jos krūtis) 
15: (be paliovos rydamas akimis jos tobulas mergiškas krūtis) 
23: (apkabino, jos tobulos krūtys kilnojosi prie) 
24: tramdomąją liemenėlę, išlaisvindamas jos žudančias krūtis.) 
28: rausvai palaižyti vieną Žvilgią nuo prakaito krūtį.) 
29: fališkai atsikišęs jos prakaituotos krūties spenelis 
29: man patinka tavo krūtys. 
30: tiesiog dievinu tavo saldžias sunkias krūtis. 
33: (HILERĖS krūtys, lyg dvi gestapo kulkos, gali 

36: dygus žvilgsnis, trokštantis pradurti jai krūtis, kad supliukštų 
44: arkadiškos krūtys po griežtu puritonišku kilpiniu audiniu ir 
45: susigūžusi, susigėdusi, prisidengusi krūtis rankšluosčiu.) 
76: jos naivias krūtis dabar slėpė kariškas 
83: ilgiuosi tavo kūno, ilgiuosi tavo tobulų krūtų, ilgiuosi 

117: žibintai po vandeniu blėso it dvi pieniškai baltos krūtys 


Tikriausiai buvo dar daugiau! Kažin ar jis visas vietas atsiminė! O 
dvi vienintelės ir šiuo metu svarbiausios skaitytojos buvo moterys! 
Čipui atrodė, kad Džulija jį paliko dėl „Akademiniame purpure“ per 
dažnai minimų krūtų ir nuobodžios pradžios ir kad jei pavyktų ištaisyti 
šiuos akivaizdžius trūkumus tiek Džulijai įteiktame scenarijuje, tiek 
svarbesniame Iden Prokuro skirtame egzemplioriuje, lazeriniu 
spausdintuvu išspausdintame dramblio kaulo spalvos kreidiniame 
popieriuje (tekstūros tempimo stiprumo riba - 24 svarai), įsižiebtų viltis 
ne tik pagerinti finansinę padėtį, bet ir vėl išlaisvinti bei glamonėti 
Džulijos naivias pieniškai baltas krūtis. Tai buvo bene vienintelis 
veiksmas žemėje, beveik kiekvieną vėlyvą pastarųjų mėnesių rytą iki 
pat šios akimirkos visada nuramindavęs jį po visų nesėkmių. 

Iššokęs į vestibiulį, jis pamatė liftą laukiant naujų keleivių, kad 
galėtų kankinti. Pro atviras lauko duris išvydo, kaip nuvažiuoja taksi, 
užgesinęs žiburį ant stogo. Zaratustra šluostė lietaus lašus nuo 
šachmatinio marmuro grindų. 

— Sudiev, pone Čipai! - pašmaikštavo jis nebe pirmą kartą, kai 
Čipas pro šalį nėrė lauk. 

Dideli lietaus lašai tiško ant šaligatvio, aplink tvyrojo gaivi, šalta 
grynos drėgmės migla. Pro vandens karoliukų užuolaidas, srūvančias 
nuo stogelio virš durų, Čipas matė, kaip sustoja Džulijos taksi, 
užsidegus geltonai šviesai. Anapus gatvės tiesiai prieš jį išleisti 
keleivio sustojo kitas taksi, ir Čipui toptelėjo, kad gali jį pasigauti ir 
liepti vairuotojui važiuoti paskui Džuliją. Mintis viliojanti, bet sunkiai 
įgyvendinama. 

Pirma kliūtis: vydamasis Džuliją jis tikriausiai padarytų didžiausią 
iš nusikaltimų, dėl kurių D. koledžo advokatas įkyriai pamokomame 
laiške kadaise grasino pateikti priešieškinį arba patraukti bau- 
džiamojon atsakomybėn. Į nusikaltimų sąrašą buvo įtraukti 
sukčiavimas, sutarties sąlygų nevykdymas, asmens pagrobimas, 
seksualinis priekabiavimas, nepilnamečio studento girdymas 
svaigalais, narkotikų laikymas ir pardavinėjimas; bet iš tiesų ir ilgam 
Čipą išgąsdino kaltinimas bersekiojimu - „nešvankiais, grasinamais ir 
užgauliais“ telefono skambučiais ir įsibrovimu į svetimas valdas 
kėsinantis pažeisti jaunos moters privataus gyvenimo neliečiamumą. 

Tačiau daug svarbesnė buvo kita kliūtis: piniginėje jis turėjo keturis 
dolerius, banko sąskaitoje —- apie dešimt, kreditinėse kortelėse - bemaž 
nieko, o iki pirmadienio vakaro negalėjo užsidirbti skaitydamas 
korektūras. Kai paskutinį kartą, prieš šešias dienas, matėsi su Džulija, 
ji ypač skundėsi, kad jis visada nori likti namie ir valgyti makaronus, 
jam visada reikia bučinių ir sekso (ji pasakė, jog kartais jaučiasi, lyg 
seksas jam būtų vaistai, gal jis nepradėjęs gydytis „koksu“ ar heroinu 
tik todėl, kad seksas nemokamas, o jis virtęs šykštuoliu; ji pasakė dabar 
pati vartojanti vaistus ir jai kartais atrodą, jog gydosi už abu, o tai 
dvigubai nesąžininga, nes už vaistus mokanti ji viena, be to, vaistai 
sumažinę jos ligtolinį susidomėjimą seksu; ji pasakė, kad jei būtų Čipo 
valia, jie tikriausiai net į kiną nebeitų ir visą savaitgalį prasivoliotų lovoje 
nuleidę naktines užuolaidas, o paskui šildytųsi makaronus), todėl jis 
spėjo, kad, norėdamas su ja pasikalbėti, mažų mažiausiai turėtų pakviesti 
beprotiškai brangių pietų, kokių nors ant meskito pliauskų keptų rudens 
daržovių su buteliu „Sancerre“, o juk sumokėti nemato jokios galimybės. 

Todėl jis stovėjo ir žiūrėjo, kaip užsidega žalia šviesa ir Džulijos 
taksi dingsta iš akių. Lietus čaižė šaligatvį baltais, tarsi pūlingais lašais. 
Anapus gatvės iš taksi išlipo ilgakojė moteris aptemptais džinsais ir 
puikiais juodais batais. 

Ši moteris, jaunėlė Čipo sesuo Deniza, t. y. vienintelė daili jauna 
žemės moteris, kurios jis negali ir nenori ganyti akimis ir vaizduotis, 
kad jiedu mylisi, - dar viena ilgo ir nelaimingo ryto neteisybė. 

Deniza nešėsi juodą skėtį, puokštę gėlių ir virvute perrištą 
pyragaičių dėžutę. Aplenkusi balas ir krioklius ant šaligatvio, ji priėjo 
prie Čipo, stypsančio po stogeliu. 

— Klausyk, - nervingai tarė Čipas, nežiūrėdamas į ją. - Noriu tavęs 
paprašyti didelės paslaugos. Pavaduok mane, kol susirasiu Iden ir 
atsiimsiu scenarijų. Skubiai reikia padaryti svarbias pataisas. 

Deniza padavė jam skėtį, lyg jis būtų koks tarnas, ir nubraukė nuo 
džinsų apačios vandenį ir žvyrą. Deniza paveldėjo tamsius motinos 
plaukus bei baltą odą ir baugų tėvo moralinį pranašumą. Tai ji liepė 
Čipui šiandien pakviesti tėvus į svečius ir pavaišinti pietumis Niujorke. 
Taip Pasaulio bankas diktuoja sąlygas prasiskolinusiai Lotynų 
Amerikos šaliai, nes Čipas, deja, jai skolingas. Jis jai skolingas dešimt 
tūkstančių plius penkis tūkstančius penkis šimtus, plius keturis 
tūkstančius, plius tūkstantį dolerių. Ž 

— Matai, - paaiškino jis, - Iden ketina šį vakarą skaityti scenarijų, 
ir akivaizdu, kad mano finansinę padėtį lems... 

— Dabar tu negali išeiti, - pareiškė Deniza. 

— Užtruksiu kokią valandą, - tarė Čipas. - Daugių daugiausia 
pusantros. 

— Džulija čia? 

— Ne, išėjo. Pasisveikino ir išėjo. 

— Jūs išsiskyrėt? 

— Nežinau. Ji pradėjo gydytis, ir aš net nežinau... 

— Palauk palauk. Tai ar tu ketini eiti pas Iden, ar vaikytis Džuliją? 

Čipas palietė kniedę kairiojoje ausyje. 

— Devyniasdešimties procentų tikimybė, kad einu pas Iden. 

— Oi, Čipai. 

— Ne, paklausyk, - pasiskundė jis, - ji sako „sveikata“ taip, lyg šis 
žodis turėtų absoliučią amžiną reikšmę. 

— Džulija? 

— Ji vartoja vaistus jau trys mėnesiai, nuo jų neįtikėtinai atbuko ir 
tą bukumą vadina dvasine sveikata! Taip pat sėkmingai aklumą galima 
vadinti regėjimu. „Dabar, kai esu akla, matau, jog nėra ko matyti“. 

Deniza atsiduso, puokštė jos rankose nusviro. 

— Ką tuo nori pasakyti? Kad pasivysi ją ir atimsi vaistus? 

- Noriu pasakyti, kad visos kultūros sandara ydinga, - tarė Čipas. — 
Noriu pasakyti, kad biurokratija įžūliai reikalauja teisės vadinti tam tikras 
psichines būsenas liguistomis. Nenoras leisti pinigus virsta ligos, kurią 
reikia gydyti brangiais vaistais, požymiu. Paskui tie vaistai nuslopina 
lytinį potraukį, kitaip tariant, atima vienintelį nemokamą gyvenimo 
malonumą, todėl individas turi išleisti dar daugiau pinigų kom- 
pensaciniams malonumams. Pats psichinės sveikatos apibrėžimas reiškia 
gebėjimą dalyvauti vartotojiškoje ekonomikoje. Patikėjęs gydymu, patiki 
pirkimu. Noriu pasakyti, kad kaip tik šią akimirką veikiausiai pralaimiu 
mūšį su šiuolaikine komercija, medicina ir totalitarizmu. 

Deniza užmerkė vieną akį ir plačiai atmerkė kitą. Atmerktoji akis 
atrodė kaip juosvo aromatinio acto karoliukas ant balto porceliano. 

— Pripažįstu, kad klausimai įdomūs, - tarė ji. - O dabar gal liausies 
apie juos šnekėti ir kilsi su manim į viršų? 

Čipas papurtė galvą. 

— Šaldytuve virta lašiša. Varškės kremas su rūgštynėmis. Salotos 
su pupelėmis ir lazdynų riešutais. Vynas, batonas ir sviestas. Geras 
šviežias sviestas iš Vermonto. 

— Ar supranti, kad tėtė serga? 

— Man reikia tik valandos. Daugių daugiausia pusantros. 

— Aš klausiau, ar supranti, kad tėtė serga? 

Čipui prieš akis iškilo tarpduryje drebančio ir maldaujančio tėvo 
paveikslas. Bandė jį išdildyti sekso su Džulija, su žydraplauke 
nepažįstamąja, su Rute, su kuo nors vaizdais, bet pajėgė įsivaizduoti 
tik kerštingų it furijos bekūnių krūtų ordas. 

— Kuo greičiau atsidursiu pas Iden ir padarysiu pataisas, - tarė 
jis, - tuo greičiau grįšiu. Jei tu nuoširdžiai nori man padėti. 

Gatve važiavo laisvas taksi. Čipas padarė klaidą - žvilgtelėjo į jį, 
o Deniza jį suprato neteisingai. 

— Aš negaliu tau duoti daugiau pinigų, - tarė ji. 

Jis atšoko, lyg ji būtų jį apspjovusi. 

— Jėzau, Deniza... 

— Norėčiau, bet negaliu. 

— Aš tavęs neprašiau pinigų! 

— Nes nebus galo. 

Jis apsisuko ant kulnų, išėjo į liūtį ir nudrožė Universiteto aikštės 
link išsišiepęs iš įtūžio. Iki kulkšnių brido per kunkuliuojantį pilką 
šaligatvio formos ežerą. Kumštyje spaudė neišskleistą Denizos skėtį, 
1r jam vis tiek atrodė, kad su juo vėl pasielgta neteisingai, kad ne jis 
kaltas, jog peršlapo. 


Dar neseniai Čipas, daug nesukdamas galvos, tikėjo, kad Amerikoje 
galima gerai gyventi ir neuždirbant didelių pinigų. Jis visada gerai 
mokėsi ir nuo mažens įrodė esąs netinkamas jokiai ūkinei veiklai (tik 
daiktus mokėjo pirkti), todėl nusprendė atsidėti dvasiniam gyvenimui. 

Kartą Alfredas romiai, bet nepamirštamai leptelėjo nesuprantąs, 
kam reikia literatūros teorijos, o kadangi Inida įmantriais laiškais, 
rašomais kartą per dvi savaites iš taupumo, kad nereikėtų švaistyti 
pinigų tarpmiestiniams pokalbiams, be paliovos maldavo Čipą 
atsižadėti nepraktiško tikslo apsiginti humanitarinių mokslų doktoratą 
(„Žiūriu į tavo senus gamtos mokslų parodos prizus, - rašė ji, - ir 
mąstau, koks naudingas visuomenei galėtų būti toks gabus jaunuolis 
kaip tu, dirbdamas gydytoju, matai, mes su tėte visada vylėmės 
užauginti vaikus, kurie galvoja ir apie kitus, ne tik apie save“), Čipui 
netrūko paskatų sunkiai dirbti ir įrodyti tėvus klystant. Išlipdamas iš 
lovos daug anksčiau už bendrakursius, kurie, prisiplempę „Gauloise“ 
alaus, knarkdavo iki vidurdienio arba pirmos, jis kaupė premijas, 
subsidijas ir stipendijas - mokslų karalystės valiutą. 

Per pirmuosius penkiolika brandaus gyvenimo metų jį tik kartą 
ištiko nesėkmė, bet netiesiogiai. Jo ilgametė meilužė nuo koledžo laikų 
Torė Timelman buvo feministė teoretikė, taip įsiutusi ant 
patriarchalinės akreditavimo sistemos ir falometrinių laimėjimų 

kriterijų, kad nebenorėjo (ar nebegalėjo) užbaigti disertacijos. Čipas 
užaugo klausydamas tėvo pamokslų Vyriškų Darbų, Moteriškų Darbų 
ir jų skirtumų išsaugojimo svarbos temomis; trokšdamas atitaisyti 
skriaudas, nepaliko Torės beveik dešimt metų. Jis skalbė, virė, 
prižiūrėjo kate ir kuopė mažutį butą, kuriame gyveno su Tore. Jis 
skaitė už Tore papildomą literatūrą ir bendrais bruožais apmesdavo 
disertacijos skyrius, nes ją smaugė toks įniršis, kad nebegalėjo rašyti. 
Tik kai D. koledžas penkeriems metams pasiūlė jam dėstytojo vietą 
(Torė, vis dar neapsigynusi disertacijos, gavo laikiną darbą dvejiems 
metams žemės ūkio mokykloje Teksase), Čipo vyriškos kaltės atsargos 
galiausiai išseko, ir jis pradėjo naują gyvenimą. 

Jis atvyko į D., visapusiškai tinkamas trisdešimt trejų metų 
vyriškis, paskelbęs spaudoje ne vieną straipsnį, ir koledžo rektorius 
Džimas Levitonas beveik garantavo jam darbą iki gyvos galvos. Jau 
per pirmąjį semestrą jis pradėjo miegoti su jauna istorike Rute 
Hamilton ir Žaisti tenisą su Levitonu; dėstytojų dvejetų žaidimo 
čempionate Levitonas galiausiai iškovojo pergalę, kurios siekė 
dvidešimt metų. 

D. koledžo reputacija buvo puiki, tačiau skiriamos lėšos - 
vidutinės, koledžą išlaikė studentai, kurių tevai galėjo sumokėti visą 
mokestį už mokslą. Norėdamas privilioti tokius studentus, koledžas 
pastatė 30 milijonų dolerių vertės poilsio 19 pramogų centrą, tris 
kavines ir porą griozdiškų bendrabučių, panašesnių į viešbučius, 
kuriuose studentai užsisakys numerius gerai apmokamoje ateityje. 
Odinių sofų buvo gausybė, o kompiuterių tiek, kad kiekvienas būsimas 
studentas ar vaiką aplankęs tėvas pamatytų bent vieną laisvą net 
valgykloje ar sporto salėje. 

Jaunesni dėstytojai gyveno beveik skurdžiai. Čipui pasisekė: jis 
gavo dviaukštį butą drėgname šlakbetonio bloke Tilton Ledž Leine, 
vakariniame studentų miestelio pakraštyje. Iš užpakalinio kiemelio 
buvo matyti vandentakis, koledžo administracijos vadinamas Kuiperio 
upeliu, o visų kitų - Automobilių dalių upeliu. Kitapus upelio driekėsi 

pelkėtos automobilių kapinės, priklausančios Konektikuto valstijos 
Pataisos įstaigų departamentui. Koledžas dvidešimt metų bylinėjosi 
valstijos ir federaliniame teisme stengdamasis apsaugoti pelkę nuo 
„ekonominės katastrofos“: ji turėjo būti nusausinta ir paversta vi- 
dutinės apsaugos kalėjimu. 

Kol santykiai su Rute buvo geri, Čipas kas mėnesį ar kas du 
kviesdavosi kolegas, kaimynus, o kartais ir kokį gudresnį studentą 
vakarienės į Tilton Ledžą ir stebindavo juos norveginiais omarais, 
avienos šonine, stirniena su kadagių uogomis ar juokingais 
senamadiškais desertais, kaip antai šokolado fondiu. Kartais vėlyvą 
vakarą prie stalo, nukrauto tuščių kalifornietiško vyno butelių 
piramidėmis sulig Manheteno dangoraižiais, Čipas pasijusdavo toks 
saugus, kad imdavo iš savęs šaipytis, šiek tiek atverdavo širdį ir 
pasakodavo nesmagias istorijas apie vaikystę Vidurio Vakaruose. 
Pavyzdžiui, kad jo tėvas ne tik ilgai ir uoliai dirbo Vidurio Vakarų 
„Midland Pacific“ geležinkelyje, garsiai skaitydavo vaikams, tvarkyda- 
vosi kieme ir namie, naktį peržiūrėdavo po portfelį administracinių 
dokumentų, bet ir ištaikydavo laiko darbuotis didelėje metalurgijos 
laboratorijoje namo pusrūsyje, iki paryčių elektra ir cheminiais junginiais 
veikdamas keistus lydinius. Arba kaip trylikametis Čipas susižavėjo 
riebiais šarminiais metalais, kuriuos tėvas laikė įmerkęs į Žibalą: 
raustančiu kristališku kobaltu, takiu gyvsidabriu, matinio stiklo čiaupais, 
ledine acto rūgštimi — ir įsirengė mažutę laboratoriją tėvo šešėlyje. Kaip 
Alfredą ir Inidą nudžiugino jo naujasis pomėgis, ir jų skatinamas jis 
pasiryžo laimėti prizą Sent Džudo gamtos mokslų parodoje. Kaip Sent 
Džudo viešojoje bibliotekoje jis iškniso darbą iš augalų fiziologijos, gana 
miglotą ir gana paprastą, tokį galėtų parašyti ir gabus aštuntokas. Kaip 
jis iš faneros pastatė reguliuojamą terpę avižoms auginti, stropiai 
nufotografavo jaunus daigus, paskui daug savaičių į juos nė nedirstelėjo, 
todėl kai nuėjo jų pasverti ir nustatyti „giberelino rūgšties ir nenustatyto 
cheminio veiksnio“ poveikio, avižos buvo virtusios juosvomis su- 
džiūvusiomis gleivėmis. Kaip jis nenuleido nosies ir milimetriniame 

popieriuje pažymėjo teisingus bandymo rezultatus, iš pradžių apsukriai 
suklastojęs daigų svorį laikui bėgant, o paskui pramanytiems duomenims 
pritaikęs teisingas išvadas. Kaip jis gamtos mokslų parodoje pelnė 
metrinę pasidabruotą Pergalės deivės statulėlę 1r tėvo susižavėjimą. 
Kaip po metų, maždaug tada, kai tėvas gavo pirmą iš dviejų JAV patento 
pažymėjimų (nors Alfredas jį ne kartą nuskriaudė, Čipas labai rūpinosi, 
kad svečiai suvoktų, koks savotiškai nepaprastas jo senukas), Čipas 
apsimetė parke netoli psichodelinių parduotuvių, knygyno ir draugo, 
turinčio stalo futbolą ir biliardo stalą, namų tyrinėjąs migruojančių 
paukščių populiacijas. Kaip parko griovoje aptiko pigios pornografijos 
slėptuvę ir vartydamas nuo drėgmės išbrinkusius lapus namie, pusrūsio 
laboratorijoje, kur, priešingai nei tėvas, nepadarė nė vieno bandymo ir 
nepatyrė nė menkiausios mokslininko smalsumo akimirkos, be paliovos 
trynė stačios varpos galvutę nenutuokdamas, kad šis skausmingas 
statmenas glostymas iš tikrųjų slopina orgazmą (daugelis svečių buvo 
homoseksualistinės literatūros teorijos dėstytojai, todėl ši smulkmena 
juos ypač prajuokino), ir kaip už melavimą, masturbavimąsi ir tingulį 
gavo antrąją Pergalės deivės statulėlę. 

Skendėdamas kviestinių pietų dūmų migloje 1r linksmindamas 
bičiuliškus bendradarbius, Čipas neabejojo, kad tėvai visiškai ne- 
nutuokia, kas jis toks ir kokiam darbui tinka. Pustrečių metų, iki 
sugadintos Padėkos dienos Sent Džude, D. koledže viskas ėjo kaip 
sviestu patepta. Paskui Rutė jį metė, o jos paliktą tuštumą tučtuojau 
panoro užpildyti viena pirmakursė. 

Melisa Paket buvo gabiausia literatūros teorijos įvadinio kurso, 
svarbiausių pasakojimo žanrų, studentė - šį kursą jis skaitė trečiąjį 
pavasarį D. koledže. Melisa buvo didinga, teatrališka asmenybė, kiti 
studentai akivaizdžiai vengė sėstis greta jos, iš dalies todėl, kad jos 
nemėgo, iš dalies todėl, kad ji visada sėdėdavo pirmame suole tiesiai 
prieš Čipą. Buvo ilgakaklė, plačiapetė, ne tiek graži, kiek įspūdinga. 
Lygūs plaukai buvo vyšnios medienos ar šviežios mašinų alyvos 
spalvos. Vilkėdavo dėvėtais ją bjaurinančiais drabužiais: laisvu vyrišku 

languoto poliesterio kostiumu, liepsnelėmis išmarginta platėjančia 
suknele, pilku automechaniko kombinezonu, kurio kairę viršutinę ki- 
šenę puošė išsiuvinėtas vardas „Rendis“. 

Melisa nepakentė žmonių, kuriuos laikė kvailiais. Per antrąją 
svarbiausių pasakojimo žanrų paskaitą, kai mandagus vaikis su 
kasytėmis, vardu Čadas (kiekviename D. kurse buvo mažiausiai po 
vieną mandagų vaikį su kasytėmis), pabandė apibendrinti Toršteino 
„Veberno“ teorijas, Melisa susimokėliškai išsišiepė Čipui. Ji vartė 
akis, vien lūpomis kartojo „Veblen“ ir rovėsi plaukus. Netrukus Čipui 
labiau rūpėjo jos kančios negu Čado pranešimas. 

— Atsiprašau, Čadai, - galiausiai pertraukė ji, - jo pavardė 
Veblenas? 

— Vebernas. Veblernas. Aš taip ir sakiau. 

— Ne, tu sakei Vebernas. Turi būti Veblenas. 

— Veblernas. Aišku. Dėkui, Melisa. 

Melisa atmetė galvą ir vėl atsisuko į Čipą - jos misija buvo atlikta. 
Ji nepaisė piktų Čado draugų ir šalininkų žvilgsnių. Čipas, ne- 
norėdamas susidėti su Melisa, pasitraukė į klasės galą ir paragino 
Čadą toliau skaityti referatą. 

Tą vakarą prie studentų kino Hilardo Roto rūmuose Melisa 
prasibrovė per minią ir pasakė Čipui dievinanti Volterį Bendžameną. 
Jis pamanė, kad ji stovi per arti. Mardžorės Garber priėmime po kelių 
dienų ji irgi stovėjo per arti. Atšuoliavusi per Šviesiųjų technologijų 
veją (buvusią Pietinę veją), ji įspraudė jam į rankas vieną iš savaitinių 
jo dalyko referatų. Ji kaip iš dangaus nukrito užpustytoje automobilių 
aikštelėje, ir jos pirštinėtos rankos bei platūs pečiai labai pravertė 
Čipui, atkasančiam automobilį. Kailiu papuoštais batais ji nuspardė 
nuo tako sniegą ir tol grandė ledą nuo priekinio stiklo, kol jis nutvėrė 
jai už riešo ir atėmė gremžtuką. 

Čipas buvo vienas pirmininkų komitete, kuris parengė naujas griežtas 
koledžo dėstytojų ir studentų santykių taisykles. Taisyklės nedraudė 
studentei padėti dėstytojui nuvalyti nuo automobilio sniegą; o kadangi 

jis pasitikėjo savidrausme, bijoti neturėjo ko. Ir vis dėlto netrukus, išvydęs 
Melisą studentų miestelyje, maudavo kur kojos neša. Nenorėdavo, kad 
ji prišuoliuotų ir atsistotų per arti. O kai pajuto svarstąs, dažyti jos plaukai 
ar ne, prisivertė liautis. Nepaklausė, ar ji paliko rožes prie jo kabineto 
durų per Valentino dieną ir šokoladinį Maiklą Džeksoną - per Velykas. 

Auditorijoje jis kviesdavo Melisą atsakinėti truputį rečiau negu 
kitus studentus; ypatingą dėmesį skirdavo jos rykštei - Čadui. Ne- 
žiūrėdamas jautė, kad Melisa supratingai ir pritariamai linksi, kai jis 
aiškino sunkios Markūzės ar Bodrijaro ištraukos prasmę. Paprastai ji 
nekreipdavo dėmesio į bendrakursius, nebent užsipuldavo karštai 
užginčydama ar šaltai pataisydama; savo ruožtu bendrakursiai garsiai 
žiovaudavo, kai ji pakeldavo ranką. 

Vieną šiltą penktadienio vakarą semestro pabaigoje Čipas parėjo 
namo savaitei prisipirkęs maisto atsargų ir pamatė, kad kažkas 
išniekino jo laukujes duris. Trys iš keturių elektros lempučių Tilton 
Ledže perdegė, ir koledžas veikiausiai laukė, kol perdegs ketvirta — 
tada bus galima pagalvoti apie lėšas naujoms. Blausioje šviesoje Čipas 
išvydo, kad kažkas apkaišęs žiedais ir lapais - tulpių, gebenių - jo 
pūvančių tinklinių durų skyles. 

— Kas čia dabar? - tarė jis. - Melisa, tu dar nepilnametė. 

Galbūt jis pasakė ir dar ką nors, kol pajuto, kad ant prieangio 
šlumšteli nudraskytos tulpės ir gebenės, kad puošybos procesas dar 
nesibaigęs, kad jis ne vienas. Iš už bugienio krūmo prie durų išlindo 
du kikenantys jaunuoliai. 

— Atsiprašom, atsiprašom! - tarė Melisa. - Jūs kalbat su savimi! 

Čipas būtų mielai patikėjęs, kad ji neišgirdo jo žodžių, bet bugienis 
augo ne toliau kaip už metro. Jis įnešė pirkinius į vidų ir įjungė šviesą. 
Šalia Melisos stovėjo Čadas su kasytėmis. 

— Sveiki, dėstytojau Lambertai, - nuoširdžiai pasakė Čadas. Jis 
vilkėjo Melisos kombinezoną, o Melisa - teniso marškinėlius su užrašu 
„Laisvę Mumijai“, galbūt Čado. Ji apkabino Čadui kaklą ir įspraudė 
klubą jam į tarpkojį. Buvo išraudusi, suplukusi ir girta kaip dūmas. 

— Mes puošėm jūsų duris, - tarė ji. 

— Iš teisybės, jos atrodo siaubingai, Melisa, - tarė Čadas, ap- 
žiūrinėdamas duris šviesoje. Apglamžytos tulpės karojo kaip pakliuvo. 
Plaukuotos gebenių palaipos buvo apkibusios purvu. - Vadinti tai 
puošimu galima tik turint lakią vaizduotę. 

— Kad čia nieko nematyti, - pasiskundė ji. - Kur šviesa? 

— Nėra, - atsakė Čipas. - Čia užkampio getas. Čia gyvena jūsų 
dėstytojai. 

— Dievaži, gebenės atrodo tragiškai. 

— Kieno tulpės? - paklausė Čipas. 

— Koledžo, - atsakė Melisa. 

— Klausyk, aš net nenutuokiu, kodėl mes tai padarėm. - Čadas 
atsisuko į Melisą, ir ši apžiojo jam nosį; neatrodė, kad tai jį trikdytų, 
nors jis ir atlošė galvą. - Juk tai veikiau tavo sumanymas negu mano? 

— Už tulpes mokam mes, - pareiškė Melisa i1r persikreipė no- 
rėdama smarkiau prisispausti prie Čado. Į Čipą ji nė nepažvelgė nuo 
tada, kai jis įjungė lauko šviesą. 

— Taigi Joniukas su Grytute rado mano duris. 

— Mes sutvarkysim, — tarė Čadas. 

— Tiek to, - atsiliepė Čipas. - Susitiksim antradienį. - Jis įėjo į 
vidų, uždarė duris ir paleido nirtulingą koledžo laikų muziką. 

Per paskutinę svarbiausių pasakojimo žanrų paskaitą oras įkaito. 
Saulė plieskė žiedadulkių pilname danguje, o visi neseniai perkrikštyto 
Viacom Arboretum gaubtasėkliai uoliai žydėjo. Čipui atrodė, kad oras 
nemaloniai intymus, it šilta vieta baseine. Jis jau buvo įjungęs vaizdo 
leistuvą ir užtraukęs užuolaidas, kai įžengė ir kampe atsisėdo Melisa 
su Čadu. Čipas mokė klasę sėdėti tiesiai kaip veiklūs kritikai, o ne kaip 
pasyvūs vartotojai, ir studentai atsitiesė tiek, kad būtų aišku, jog girdėjo 
jo prašymą, bet nelabai uoliai jį vykdo. Melisa, paprastai vienintelė tiesiai 
sėdinti kritikė, šiandien visai susmuko ir apsivijo ranka Čadui kojas. 

Norėdamas patikrinti studentų kritinę nuovoką, kurios mokė, 
Čipas parodė šešių dalių reklaminės kampanijos „Nepasiduok“ 

vaizdajuostę. Šios kampanijos ėmėsi agentūra „Smūgio psichologija“, 
„G. Electric“ firmai sukūrusi „Stauk iš įtūžio“, „C. Jeans“ - „Išdulkink 
mane“, „W. Network“ —- „Suknistą anarchiją“, „E. com“ — „Radikalų 
psichodelinį pogrindį“, „M. Pharmaceuticals“ - „Meilę ir darbą“. 
„Nepasiduok“ pirmą kartą buvo parodyta praėjusį rudenį, po epizodą 
per savaite, geriausiu laiku, per kažkokią ligoninės dramą. Filmo 
stilius - nespalvoto kino vėritė (tiesa); turinys, anot „Times“ ir „Wall 
Street Journal“ recenzijų, „revoliucinis“. 

Siužetas buvo toks: keturios mažos kontorėlės darbuotojos - miela 
jauna afroamerikietė, vidutinio amžiaus technofobiška blondinė, atkakli 
1r nuovoki gražuolė, vardu Čelsė, ir spindulingai geranoriška žilaplaukė 
viršininkė - drauge liežuvauja ir pokštauja, o vėliau drauge stengiasi 
apsiprasti su stulbinamu Čelsės prisipažinimu antro epizodo pabaigoje, 
jog ji beveik metai krūtyje apčiuopia gumbelį, bet bijo kreiptis į 
gydytoją. Trečiame epizode viršininkė ir miela jauna afroamerikietė 
apstulbina technofobiškąją blondinę: per V. korporacijos pasaulinio 
darbalaukio 5.0 versiją gauna naujausios informacijos apie vėžį ir 
priverčia Čelsę bendradarbiauti su paramos sistema ir geriausiais 
vietos sveikatos priežiūros specialistais. Sužavėta blondinė, sparčiai 
besimokanti mėgti techniką, prieštarauja: „Čelsė neturi tiek pinigų“. 
O angeliškoji viršininkė sako: „Aš apmokėsiu viską iki paskutinio 
cento“. Tačiau penkto epizodo viduryje paaiškėja, - tai ir buvo 
kampanijos revoliucinis sumanymas, - kad Čelsė neišsigydys krūties 
vėžio. Po to rodomos ašaringos narsių pokštų ir tvirtų apkabinimų 
scenos. Paskutinio epizodo veiksmas vėl vyksta kontoroje: viršininkė 
nuskaito velionės Čelsės nuotrauką, fanatiškai technofiliška blondinė 
mikliai naudojasi V. korporacijos pasaulinio darbalaukio 5.0 versija, 
paskui plūsteli viso pasaulio įvairaus amžiaus ir rasės moterų, kurios 
šypsosi ir šluostosi ašaras žiūrėdamos į Čelsės atvaizdą savo 
kompiuteryje, atvaizdų montažas. Vaiduoklė Čelsė skaitmeniniame 
vaizdo klipe maldauja: „Padėkite mums kovoti dėl gyvybės“. Epizodas 
baigiamas kukliu šriftu pateikta informacija, kad V. korporacija 

paaukojo Amerikos kovos su vėžiu draugijai per 10 000 000 dolerių 
gyvybėms gelbėti... 

Didžiulės kampanijos „Nepasiduok“ gamybos išlaidos galėjo 
apdumti akis pirmakursiams, dar neatspariems ir nemokantiems 
kritiškai analizuoti. Čipui buvo įdomu ir truputį baisu pažiūrėti, kokią 
pažangą padarė studentai. Išskyrus Melisą, kurios referatai būdavo 
įtaigūs ir aiškūs, neatrodė, kad bent vienas išmoko šį tą daugiau negu 
papūgiškai kartoti tą savaitę išgirstą žargoną. Kiekvienais metais 
pirmakursiai buvo vis atsparesni pagrindinei teorijai. Kasmet 
nušvitimo, kritinės masės akimirka ateidavo vis vėliau. Dabar 
semestras baigėsi, o Čipas vis dar abejojo, ar bent vienas studentas, 
be Melisos, išmoko nuoširdžiai kritikuoti masinę kultūrą. 

Oras jam nebuvo palankus. Jis atitraukė užuolaidas, ir į auditoriją 
plūstelėjo paplūdimio saulė. Nuo vaikinų ir merginų nuogų rankų bei 
kojų sklido vasariškas geismas. 

Smulkutė jauna moterytė, vardu Hilton, panaši į čihuahua veislės 
šunį, pasakė, kad reklaminis filmas „drąsus“ ir „tikrai įdomus“, nes 
Čelsė mirė nuo vėžio, o ne pasveiko, kaip paprastai rodoma. 

Čipas laukė, kad kas nors atkreiptų dėmesį, jog kaip tik šis tyčia 
„revoliucingas“ siužeto vingis ir sukėlė susidomėjimą reklama. 
Dažniausiai tikėdavosi, kad iš pirmo suolo tai išrėš Melisa. Bet 
šiandien ji sėdėjo šalia Čado, prigludusi skruostu prie suolo. Paprastai 
Čipas snaudalių tučtuojau pašaukdavo atsakinėti. Bet šiandien jis 
nenorėjo ištarti Melisos vardo. Bijojo, kad balsas nesuvirpėtų. 

— Jei kartais praėjusį rudenį buvote išvykę į kitą planetą, - galiausiai 
išspaudė jis šypseną, - pažiūrėkime, kaip sekėsi šioms reklamoms. 
Prisiminkime, kad Nylseno žiniasklaidos tyrimų kompanija irgi pasielgė 
„revoliucingai“ ir pateikė savą šeštojo epizodo reitingą. Pirmą istorijoje 
reklamos reitingą. Nylseno įvertintai kampanijai milžiniška žiūrovų 
auditorija garantuota pakartotinai rodant filmą lapkričio mėnesį, kai 
renkamos populiariausios programos. Neužmirškite, kad Nylseno 
reitingas buvo paskelbtas praėjus savaitei po žiniasklaidos nušviesto 

„revoliucinio“ siužeto vingio — Čelsės mirties bei internete paleisto 
gando, jog Čelsė iš tikrųjų gyveno ir iš tikrųjų mirė. Stebėtina, kaip 
keli šimtai tūkstančių žmonių tuo patikėjo. Prisiminkite, kad „Smūgio 
psichologija“ sukūrė jos ligos istoriją, biografiją ir pasiuntė į internetą. 
Todėl norėčiau paklausti Hilton, ar galima drąsiu vadinti gudrų manevrą, 
garantuojantį sėkme reklaminei kampanijai? 

— Vis tiek buvo didelė rizika, - nenusileido Hilton. - Mirtis 
žmonėms gadina nuotaiką. Galėjo ir nepavykti. 

Čipas vėl laukė, kad kas nors palaikytų jo pusę. Niekas nepalaikė. 

— Vadinasi, visiškai ciniška strategija, - tarė jis, - tampa meninės 
drąsos požymiu, jei ji finansiškai rizikinga? 

Veją šalia auditorijos užgriuvo koledžo žolės pjovėjų brigada, ir 
nuo triukšmo diskusija visiškai nuslopo. Ryškiai švietė saulė. 

Čipas nepasidavė. Ar tikroviška, kad smulki verslininkė savo 
pinigais apmoka darbuotojos gydymo išlaidas? 

Viena studentė tvirtino, kad jos darbdavė praėjusią vasarą buvo 
dosni ir visapusiška šaunuolė. 

Čadas tylomis stūmė šalin kutenančią Melisos ranką, o laisvąja 
ranka pats grabaliojo jos nuogą liemenį. 

— Čadai? - tarė Čipas. 

O stebukle, Čadas įstengė atsakyti į klausimą nepaprašęs jo 
pakartoti. 

— Tai atsitiko vienoje kontoroje, - tarė jis. - Gal kita viršininkė 
nebūtų buvusi tokia šauni. Bet šitoji buvo. Juk niekas nemėgino 
įrodyti, kad tai įprasta kontora, a? 

Čipas bandė kelti meno tipiškumo klausimą, bet nieko nepešė. 

— Trumpai drūtai, - tarė jis, - ši reklama mums patinka. Mes 
manome, kad ji naudinga kultūrai ir šaliai. Taip? 

Saulės įkaitintoje auditorijoje vieni gūžčiojo, kiti linkčiojo. 

— Melisa, - tarė Čipas, — tu nieko nepasakei. 

Melisa pakėlė galvą nuo suolo ir, nebekreipdama dėmesio į Čadą, 
primerktomis akimis pažvelgė į Čipą. 

— Taip, - tarė ji. 

— Ką taip? 

— Taip, ši reklama naudinga kultūrai ir šaliai. 

Čipas giliai įkvėpė pasijutęs labai užgautas. 

— Tiek to, puiku, - tarė jis. - Dėkui, kad pasakei savo nuomonę. 

— Lyg jums rūpėtų mano nuomonė, - atkirto Melisa. 

— Atleisk, nesupratau. 

— Lyg jums rūpėtų kurio nors iš mūsų nuomonė, jei ji nesutampa 
su jūsų. 

— Kalbame ne apie nuomones, - tarė Čipas. - Kalbame apie kritišką 
teksto darinių vertinimą. To aš jus mokau. 

— Aš taip nemanau, - atšovė Melisa. - Aš manau, kad jūs mus 
mokote nekęsti dalykų, kurių pats nekenčiate. Juk jūs nekenčiate šių 
reklamų, tiesa? Neapykanta trykšta iš kiekvieno jūsų žodžio. Jos jums 
atgrasios. 

Dabar kiti studentai susižavėję klausėsi. Melisos romanas su Čadu 
veikiau nusmukdė Čado akcijas, negu pakėlė Melisos, bet Čipą ji 
užsipuolė kaip lygi, o ne kaip studentė, ir visas kursas ištempė ausis. 

- Aš negaliu pakęsti šių reklamų, - pripažino Čipas. - Bet ne tai... 

— Kaip tik tai, - atkirto Melisa. 

— Kodėl jūs jų neapkenčiat? - sušuko Čadas. 

— Papasakokit, kodėl jūs jų neapkenčiat! - suspiegė mažylė Hilton. 

Čipas pažvelgė į sieninį laikrodį. Iki semestro pabaigos liko šešios 
minutės. Jis perbraukė ranka plaukus ir apžvelgė kambarį ieškodamas 
sąjungininko, bet dabar studentai prirėmė jį prie sienos ir tai žinojo. 

— V. korporacijai, - pradėjo jis, - šiuo metu iškeltos trys bylos dėl 
antimonopolinių įstatymų pažeidimo. Jos pernykštės pajamos pranoko 
Italijos bendrąjį vidaus produktą. O dabar, norėdama išsunkti dolerį iš 
vienintelio gyventojų sluoksnio, kurio dar neužvaldė, ji vykdo 
kampaniją pasinaudodama moters baime susirgti krūties vėžiu ir 
užuojauta šios ligos aukoms. Teisingai, Melisa? 

— Tai nėra begėdiška. 

— O kas, jei ne begėdiška? 

— Ši reklama aukština dirbančias moteris, - išpoškino Melisa. - Ir 
padeda rinkti lėšas vėžio tyrimams. Ji skatina mus tikrintis ir kreiptis 
pagalbos. Ji ugdo moterims jausmą, kad technika priklauso 1 mums, 
ne tik vyrams. 

— Gerai gerai, - tarė Čipas. - Bet kalbam ne apie krūties vėžio 
grėsmę, o apie krūties vėžio panaudojimą kontoros įrangai parduoti. 

Čadas užstojo Melisą. 

— Tai ir yra reklamos esmė: jei laiku gausi informaciją, ji gali 
išgelbėti tau gyvybę. 

— Vadinasi, jei „Pizza Hut“ kompanija pakabins skelbimą, jog 
pasitikrinti, ar nesergi sėklidžių vėžiu, galima jas apibarsčius aitriąja 
paprika, ji turės teisę reklamuotis šlovingai ir narsiai kovojanti su vėžiu? 

— Kodėl ne? - atsakė Čadas. 

— Ar tai niekam neužkliūva? 

Niekam. Melisa murksojo sukryžiavusi rankas ir nelinksmai 
šypsodamasi. Čipas pamanė (galbūt neteisingai), kad per penkias 
minutes ji sunaikino kruopštų jo viso semestro darbą. 

— Pagalvokite, - tarė jis. - „Nepasiduok“ nebūtų buvęs sukurtas, 
jei V. korporacijai nebūtų reikėję parduoti gaminio. Prisiminkite, kad 
V. korporacijos darbuotojų tikslas - pasinaudoti akcijų opcionu ir 
trisdešimt dvejų metų išeiti į pensiją, o V. korporacijos akcinio kapitalo 
savininkų tikslas (Čipo brolis ir brolienė, Garis ir Karolina, turėjo 
daugybę V. korporacijos akcijų) - statytis vis didesnius namus, pirkti 
vis didesnius sportinius automobilius ir eikvoti kuo daugiau ribotų 
pasaulio išteklių. 

— Kodėl bloga užsidirbti pinigų? - paklausė Melisa. - Kodėl 
savaime nedora turtėti? 

— Bodrijaras įrodinėtų, - tarė Čipas, - kad tokios kampanijos kaip 
„Nepasiduok“ blogybė - žymiklio atskyrimas nuo žyminio. Verkianti 
moteris jau reiškia ne tik liūdesį. Dabar ji reiškia: „Noriu kontorinės 
įrangos“. Ji reiškia: „Viršininkai mumis be galo rūpinasi“. 

Sieninis laikrodis rodė pusę trijų. Čipas nutilo ir laukė skambučio 
bei semestro pabaigos. 

— Atsiprašau, - tarė Melisa, - bet tai tauškalai. 

— Kas tauškalai? - perklausė Čipas. 

- Šitos pratybos, - rėžė ji. - Nesamonės kiekvieną savaitę. Vienas 
kritikas po kito grąžo rankas dėl kritikos būklės. Niekas dorai 
nepasako, kas gi blogai. Bet visi žino, kad blogai. Visi žino, kad 
„korporacinis“ - negražus žodis. O kaip šlykštu, jei kas nors smagiai 
gyvena ar lobsta! Bjauru! Ir visada tvirtinama, kad kas nors žūva. O 
žmonės, manantys, kad yra laisvi, iš tikrųjų nelaisvi. Žmonės, 
manantys, kad yra laimingi, iš tikrųjų nelaimingi. Radikali visuomenės 
kritika nebeįmanoma, nors kodėl visuomenė tokia bloga, kad ją reikia 
radikaliai kritikuoti, niekas nemoka paaiškinti. Savaime suprantama, 
jūs turit neabkęsti šių reklamų! - pareiškė ji Čipui, kai Roto rūmuose 
galiausiai nuaidėjo skambutis. - Moterų, spalvotųjų, homoseksualistų 
padėtis nuolat gerėja, šie sluoksniai vis gausiau ir atviriau dalyvauja 
visuomenės gyvenime, o jūs galvojate tik apie kažkokią kvailą, iš piršto 
išlaužtą žymiklių ir žyminių problemą. Juk šiai reklamai, labai palankiai 
moterims, nieko negalima prikišti, o kadangi jūs būtinai turite prie ko | 
nors prikibti, belieka teigti, kad būti turtingam ir dirbti korporacijai 
nedora, taip, aš girdėjau skambutį. - Ji užvertė sąsiuvinį. 

— Puiku, - tarė Čipas. - Tuo ir baigsime. Jūs atitinkate pagrindinį 
kultūros studijų reikalavimą. Smagios vasaros. 

Jis neįstengė paslėpti kartėlio gaidelių balse. Palinko prie vaizdo 
leistuvo, susikaupęs persukinėjo „Nepasiduok“ juostą ir stabčiojo ties 
paieškos taškais, spaudė mygtukus šiaip sau. Jautė, kad už nugaros 
lūkuriuoja keletas studentų, regis, norinčių padėkoti už nuoširdumą 
per paskaitas ar pasakyti, jog dalykas jiems buvo įdomus, bet nepakėlė 
akių nuo vaizdo leistuvo, kol auditorija ištuštėjo. Tada parėjo namo į 
Tilton Ledžą ir pradėjo pilti į gurklį. 

Melisos kaltinimai užgavo jį iki širdies gelmių. Jis tik dabar suprato, 
kaip rimtai žiūrėjo į tėvo įsakymą dirbti visuomenei naudingą darbą. 

Manė, kad kritikuoti nesveiką kultūrą, nors kritika neveiksminga, - 
naudingas darbas. Bet jei tariama negalė iš tiesų nėra negalė, jei didžioji 
daiktinė technikos, vartotojiškų potraukių ir medicinos mokslo 
santvarka iš tiesų gerina buvusių engiamųjų gyvenimą, jei ji užkliuvo 
tik heteroseksualiems baltiesiems vyrams, tokiems kaip Čipas, tada jo 
kritika nenaudinga net abstrakčiai. Anot Melisos, viskas tauškalai. 

Čipas buvo ketinęs visą vasarą rašyti naują knygą, bet pristigo 
parako, todėl nusipirko per brangų bilietą į Londoną, autostopu 
nukeliavo į Edinburgą ir užsisvečiavo pas škotę performanso aktorę, 
praėjusią žiemą D. skaičiusią paskaitas ir vaidinusią. Galiausiai jos 
draugužis pareiškė: „Metas iš čia nešdintis, vaikine“, ir Čipas leidosi 
į kelionę su Haidegerio ir Vitgenšteino prikimšta kuprine, tačiau 
jautėsi toks vienišas, jog skaityti negalėjo. Bjaurėjosi savimi, kad 
negali gyventi be moters, bet negulėjo nė su viena po to, kai Rutė jį 
pametė. Buvo vienintelis vyriškis, D. dėstęs feminizmo teoriją, todėl 
suprato, kaip svarbu moteriai nesutapatinti sėkmės su vyro turėjimu 
19 nesėkmės su vyro neturėjimu, bet vienišas heteroseksualus 
vyriškis negalėjo remtis tokia pat atlaidžia vyrystės teorija, kuri 
padėtų jam išsikapstyti iš šios bėdos, sukeliančios neapykantą 
moterims: 


1 Manydamas, kad negali gyventi be moters, vyras pasijunta silpnas; 


T Ir vis dėlto vyras, neturintis moters, praranda jėgos ir skirtybės 
pojūtį, kuris, gerai ar blogai, yra jo vyriškumo pamatas. 


Ne vieną lietingą rytą žaliojoje Škotijoje Čipui dingojosi, kad tuoj 
tuoj nuris nuo širdies šitą netikrą akmenį ir pasijus asmenybe, turinčia 
tikslą, bet ketvirtą popiet jis vėl maukdavo alų geležinkelio stotyje, 
užkąsdamas keptomis bulvėmis su majonezu ir kabindamas jankes 
koledžo studentes. Jas suvilioti jam trukdė prieštaringa jausminė 
būsena ir škotiško akcento, nuo kurio amerikietėms pakirsdavo kojas, 
stoka. Išdegė jam lygiai vieną kartą — su jauna hipe iš Oregono, kurios 

suknelė buvo nusėta pomidorų padažo dėmėmis, o plaukai taip dvokė, 
kad jis beveik visą naktį kvėpavo pro burną. 

Tačiau kai grįžęs į Konektikutą linksmino neprisitaikėlius draugus 
pasakojimais apie kelionę, jo bėdos atrodė ne tiek liūdnos, kiek 
juokingos. Spėjo, kad depresiją Škotijoje sukėlė riebus maistas. Jam 
darydavosi bloga prisiminus žvilgančius paskrudusius kažkokios žuvies 
gabaliukus, riestus pilkšvai mėlynus, riebaluotus bulvių šiaudelius, 
plaukų ir gruzdataukių smarvę ar vien vietovardį „Forto įlanka“. 

Savaitiniame ūkininkų turguje netoli D. jis apsikraudavo senųjų 
veislių pomidorais, baltais baklažanais ir auksaspalvėmis slyvomis 
plona odele. Jis valgė tokią smarkią gražgarste (senų ūkininkų 
vadinamą „raketa“), kad akys ašarodavo lyg perskaičius skirsnį Toro. 
Prisiminęs Geruolius ir Sveikuolius, pradėjo atgauti savidrausmę. 
Atjunko nuo alkoholio, geriau miegojo, gėrė mažiau kavos ir du kartus 
per savaitę eidavo į koledžo sporto salę. Skaitė prakeiktąjį Haidegerį 
ir kiekvieną rytą darė atsispaudimus. Tobulinimosi dėlionės kibukai 
atsidūrė savo vietoje, ir kurį laiką, kol Automobilių dalių upelio slėnyje 
vyravo vėsūs darbingi orai, jis jautėsi puikiai kaip koks nors Toro. 
Tarp setų teniso korte Džimas Levitonas patikino, jog darbo sutarties 
pratęsimas tebus formalumas, kad jis nesuktų galvos dėl varžovės, 
kitos jaunos dėstytojos, teoretikės Vendlos O'Falon. Čipas rudenį 
skaitė Renesanso poezijos ir Šekspyro kursą, todėl kritinio požiūrio 
peržiūrėti nereikėjo. Ruošdamasis paskutiniam kopimo į darbo 
sutarties kalną etapui, jis jautė palengvėjimą, kad keliauja be bagažo, 
beveik džiaugsmą, kad jo gyvenime nėra moters. 

Vieną rugsėjo penktadienį jis sėdėjo namie ir taisėsi vakarienę 
(bastučiai, žieminiai moliūgai, šviežia juodalopė menkė) ketindamas 
vakare vertinti referatus, kai už virtuvės lango sušmėžavo pora kojų. 
Jis pažino eigastį. Žinojo, kaip vaikšto Melisa. Ji negalėjo praeiti pro 
tvorą neperbraukusi per statinius pirštais. Koridoriuje ji liuoksėdavo 
šokio arba „klasių“ žaidimo žingsniu. Eidavo atbula, šonu, striksėdama 
ar šokuodama. 

Į tinklines duris ji pasibeldė ryžtingai. Per tinklą jis matė, kad ji 
atsinešė lėkštę keksų su rausvu glaistu. 

— Na, kas atsitiko? - paklausė jis. 

Melisa atkišo delnus su lėkšte. 

— Keksai, - tarė ji. - Pamaniau, kad šiuo metu jūsų gyvenime 
praverstų vienas kitas keksas. 

Čipas nebuvo teatrališka asmenybė, todėl sutrikdavo susidūręs 
su tokiomis asmenybėmis. 

— Kodėl atnešei man keksų? - paklausė jis. 

Melisa atsiklaupė ir padėjo lėkštę ant patiesalo prie durų, tarp 
dulkėmis virtusių gebenių ir tulpių liekanų. 

— Paliksiu čia, - tarė ji, - o jūs darykit su jais, ką norit. Sudiev! 

Ji skėstelėjo rankomis, prie durų apsisuko ant vienos kojos ir ant 
pirštų galų nukūrė plokštėmis grįstu taku. 

Čipas toliau kamavosi gamindamas menkės filė, mat per žuvies 
vidurį ėjo bjauri kraujo rudumo kremzlė, kurią jis pasiryžo išpjauti. 
Bet žuvies skaidulos buvo krakmolingos ir jam sunkiai sekėsi. 

— Eik po galais, - pasakė jis ir nušveitė peilį į kriauklę. 

Keksų įdaras ir glaistas buvo sviestiniai. Nusiplovęs rankas ir 
atidaręs butelį „Chardonnay“, suvalgė keturis, o neįveiktą žuvį įdėjo į 
šaldytuvą. Perkepto moliūgo odelė priminė kameros gumą. Staiga jo 
dėmesį patraukė „Cent Ans de Cinėma Erotigue“, tobulinimosi 
vaizdajuostė, kuri nė necyptelėdama kėksojo ant lentynos daug mėnesių. 
Jis nuleido žaliuzes, be paliovos masturbuodamasis išgėrė vyną, suvalgė 
dar du keksus pajutęs įdare šaltmėtę, sviestuotą šaltmėtę, ir užmigo. 

Kitą rytą atsikėlė septintą valandą ir padarė keturis šimtus 
atsispaudimų. „Cent Ans de Cinėma Erotigue“ įkišo į paplavas, trumpai 
drūtai, užgesino šios vaizdajuostės ugnį. (Šitaip pasielgė su daugybe 
cigarečių pakelių, kai bandė mesti rūkyti.) Nenutuokė, ką reiškia žodžiai, 
kuriuos ištarė mesdamas į kriauklę peilį. Tada nepažino savo balso. 

Nuėjo į savo kabinetą Roto rūmuose ir įvertino referatus. Paraštėje 
nurodė: „Kresidos charakteris galbūt turėjo įtakos „Toyota“ renkantis 

gaminio pavadinimą; trūksta įrodymų, kad „Toyota“ Kresida daro įtaką 
Šekspyro tekstui“. Parašė šauktuką, kad kritika neatrodytų per aštri. 
Kartais, maišydamas su žemėmis itin silpną studento rašinį, pri- 
piešdavo šypsulingų veidų. 

„Pasitikrink rašybą!“ — liepė studentei, kuri visuose aštuoniuose 
referato puslapiuose Troilą vadino Troliu. 

Ir klaustukas, švelninantis reikalą. Greta sakinio: „Šekspyras 
įrodo, kad Fuko, rašydamas apie papročių istoriškumą, buvo visiškai 
teisus“, Čipas prirašė: „Perfrazuok? Gal taip: „Šekspyro tekstas bemaž 
numato Fuko (ar ne geriau - Nyčę?)?..“ 

Jis vertino referatus ir vėjuotą Helovino vakarą po penkių savaičių, 
po dešimties ar penkiolikos tūkstančių klaidų, kai už kabineto durų 
išgirdo krebždant. Jas atidaręs pamatė Helovino kalėdotojo krepšį iš 
pigios parduotuvės, pakabintą ant durų rankenos. Dovanotoja, Melisa 
Paket, traukėsi koridoriumi. 

— Ką tu darai? - paklausė jis. 

— Mėginu susidraugauti, - atsiliepė ji. 

— Ką gi, dėkui, - tarė jis. - Aš nieko nesuprantu. 

Melisa sugrįžo. Ji vilkėjo baltą dažytojo kombinezoną, šiltus 
apatinius marškinius ilgomis rankovėmis ir mūvėjo ryškiai rausvomis 
puskojinėmis. 

— Kalėdojau, - paaiškino ji. - Čia penktadalis mano laimikio. 

Ji priėjo arčiau, ir Čipas atsitraukė. Ji įžengė į kabinetą jam įkandin 
ir pirštų galais apėjo kambarį skaitydama knygų pavadinimus. Čipas 
atsišliejo rašomojo stalo ir sukryžiavo rankas. 

— Pasirinkau feminizmo teoriją pas Vendlą, - tarė Melisa. 

— Logiškas tolesnis žingsnis. Po to, kai atmetei nostalgišką pa- 
triarchalinę kritikos teorijos tradiciją. 

— Ir aš taip manau, - pritarė Melisa. - Deja, jos paskaitos nyktos. 
Studentai, pernai klausę jūsų skaitomų šito kurso paskaitų, sakė, kad 
tai įdomus dalykas. O Vendla mano, jog turim susėsti ratu ir kalbėti 
apie savo jausmus. Mat senajai teorijai svarbiausia buvo protas. Todėl 

naujajai teorijai turi rūpėti širdis. Abejoju, ar ji pati perskaitė tai, ką 
mums užduoda. 

Pro atdaras duris Čipas matė Vendlos O'Falon kabineto duris. Jos 
buvo apklijuotos sveikais vaizdais ir posakiais: Betė Frydan 1965 
metais, plačiai šypsančios Gvatemalos valstietės, džiūgaujanti moterų 
futbolo žvaigždė, „Bass Ale“ kompanijos išleistas Virdžinijos Vulf 
plakatas, SUGRIAUKITE VYRAUJANČIĄ PARADIGMĄ - tai jam 
priminė nuobodžią buvusią draugužę Torę Timelman. Jo nuomonė apie 
durų puošybą: kas mes, vidurinės mokyklos mokiniai? O čia mūsų 
miegamieji? 

— Vadinasi, - tarė jis, - manei, kad mano paskaitos — nesąmonė, 0 
dabar, kai lankai jos paskaitas, tau atrodo, kad mano nesąmonė 
aukštesnio lygio. 

Melisa išraudo. 

- Iš esmės taip! Tik jūs - daug geresnis dėstytojas. Turiu omeny, 
kad daug ko išmokau iš jūsų. Tą ir norėjau pasakyti. 

— Tarkim, pasakei. 

— Matot, balandžio mėnesį mano tėvai išsiskyrė. - Melisa 
klestelėjo ant Čipo odinės sofos - koledžo nuosavybės - ir nutaisė 
grynai terapinę pozą. - Kurį laiką buvo labai smagu, kad jūs toks 
antikorporacinis, o paskui baisiausiai įsiutau. Mat mano tėvai labai 
turtingi, bet jie - neblogi žmonės, nors tėtė ką tik susidėjo su viena 
pliuške, vardu Vikė, kuri tik ketveriais metais vyresnė už mane. Bet 
jis tebemyli mano motiną. Žinau, kad tebemyli. Kai išvažiavau mokytis, 
padėtis pablogėjo, bet žinau, kad jis ją tebemyli. 

— Koledžas teikia daugybę paslaugų studentams, kuriuos ištiko 
panašios bėdos, - tarė Čipas, sunėręs rankas. 

— Dėkui. Apskritai aš puikiai susitvarkau, tiktai aną kartą per 
paskaitą šiurkščiai su jumis kalbėjau. - Melisa užkišo batų kulnus už 
sofos ranktūrio, nusitraukė batus, ir jie šleptelėjo ant grindų. Čipas 
pastebėjo, kad abipus kombinezono priekio po šiltais apatiniais 
marškiniais subangavo švelnūs apvalumai. 

— Mano vaikystė buvo puiki, - pasakojo ji. - Tėvai visada buvo 
mano geriausi draugai. Mokiausi namie iki septintos klasės. Mama 
mokėsi Niu Heiveno medicinos mokykloje, tėtė grojo pankroko 
grupėje „The Nomatics“, ir per vienas gastroles mamytė po pirmojo 
pankroko koncerto savo gyvenime išėjo su tėveliu ir atsidūrė jo 
viešbučio numeryje. Ji metė mokyklą, jis metė grupę, ir po to jie 
nebesiskyrė. Baisiai romantiška. Matot, tėtė turėjo šiek tiek pinigų 
iš patikos fondo, ir jie sugalvojo tikrai šaunų dalyką. Tada daug 
korporacijų platino pirmuosius kokio nors gaminio vertybinius 
popierius, 0 mama nusimanė apie biotechniką ir skaitė Amerikos 
medicinos asociacijos žurnalą, Tomas - tėtė - klasiškai skaičiavo, ir 
jie tiesiog pasakiškai investavo pinigus. Kler - mama - sėdėjo namie 
su manimi, mes visą dieną dykinėdavom, na, aš mokiausi daugybos 
lentelės ir panašių dalykų, ir visada buvom trise. Jie baisiausiai mylėjo 
vienas kitą. Ir kiekvieną savaitgalį keldavo pobūvius. Galiausiai mums 
toptelėjo, kad visus pažįstame ir puikiai investuojame pinigus, kodėl 
neįsteigus investicinio fondo? Mes taip ir padarėm. Sekėsi fantastiškai. 
Tai vis dar garsus fondas. Jis vadinasi „Westportfolio Biofund Forty“. 
Įkūrėme ir keletą kitų fondų, kai atsirado konkurentų. Reikia teikti 
visapusiškas paslaugas. Bent jau taip Tomui tvirtino stambūs 
investuotojai. Todėl jis įkūrė tuos kitus fondus, kurie, nelaimei, žlugo. 
Man atrodo, kad kaip tik todėl sugedo jo ir Kler santykiai. Mat jos 
vadovaujamas fondas, „Biofund Forty“, tebeklesti. O dabar ji 
susisielojusi ir prislėgta. Užsidarė namie ir niekur nė kojos neiškelia. 
O Tomas nori mane supažindinti su šita Vike, anot jo, ji „labai miela“ 
ir važinėja riedučiais. Bėda, kad visi žinom, jog mama ir tėtė skirti 
vienas kitam. Jie puikiai papildo vienas kitą. Ir aš manau, kad jei jūs 
žinotumėt, kaip fantastiška įkurti kompaniją ir kaip šaunu, kai pradeda 
plaukti pinigai, ir kaip tai romantiška, jūs nebūtumėt toks griežtas. 

— Galbūt, - atsakė Čipas. 

— Na, pamaniau, kad su jumis galima pasišnekėti. Aš puikiai 
tvarkausi, bet draugas būtų ne pro šalį. 

— O Čadas? - paklausė Čipas. 

— Mielas vaikėzas. Kokius tris savaitgalius su juo smagu. — Melisa 
nukorė koją nuo sofos ir kojinėta pėda įsispyrė į Čipo koją prie pat 
klubo. - Sunku įsivaizduoti du labiau netinkamus vienas kitam Žmones 
kaip mudu, ypač draugaujančius ilgą laiką. 

Per džinsus Čipas jautė, kad ji tyčia krutina kojų pirštus. Buvo 
priremtas prie rašomojo stalo ir, norėdamas pabėgti, turėjo paimti jai 
už kulkšnies ir vėl užmesti jos koją ant sofos. Rausva pėda ji iškart 
prispaudė jo riešą ir prisitraukė. Atrodė labai žaismingai, bet jo durys 
buvo atlapos, žaliuzės pakeltos, šviesa degė, o koridoriumi kažkas ėjo. 

— Elgesio normos, - tarė jis išsiverždamas, - elgesio taisyklės. 

Melisa nusirito nuo sofos, atsistojo ir priėjo. 

— Kvailos tos elgesio taisyklės, - tarė ji. - Jei tau žmogus patinka. 

Čipas pasitraukė prie durų. Koridorių prie fakulteto raštinės dulkių 
siurbliu valė smulkutė moterytė mėlyna uniforma ir toltekės veidu. 

— Jos pagrįstos, - atsiliepė jis. 

— Vadinasi, aš net negaliu jūsų dabar apkabinti. 

—- Negali. 

— Kvaila, - Melisa įsispyrė į batus ir priėjo prie Čipo, stovinčio 
tarpduryje. Pabučiavo jam į skruostą prie ausies. - Štai. 

Jis žiūrėjo, kaip ji tolsta koridoriumi čiuoždama ir sukdamasi ant 
vienos kojos. Išgirdo, kaip užsitrenkė priešgaisrinės durys. Rū- 
pestingai apsvarstė kiekvieną ištartą žodį ir parašė sau dešimtuką už 
nepriekaištingą elgesį. Bet kai grįžo į Tilton Ledžą, kur perdegė 
paskutinė elektros lemputė, ėmė slėgti vienatvė. Norėdamas išdildyti 
Melisos lūpų ir miklių šiltų pėdų prisiminimą, paskambino senam 
koledžo laikų draugui į Niujorką ir susitarė kitą dieną drauge 
papietauti. Išsitraukė „Cent Ans de Cinėma Erotigue“ iš spintelės, 
kur buvo įkišęs permirkusią vaizdajuostę tikėdamasis tokio vakaro 
kaip šis. Ją dar buvo įmanoma žiūrėti. Tačiau vaizdas buvo miglotas, o 
per pirmą 1š tiesų ugningą epizodą viešbučio numeryje su ištvirkusia 
kambarine migla virto rūku ir ekranas pamėlo. Vaizdo leistuvas slopiai, 

sausai atsiduso, lyg sakytų: „Oro, trūksta oro“. Juosta išsipešė ir 
apsivijo aparato vidines dalis. Čipas išlupo dėklą ir kelias saujas 
polietileno teriftalato, bet kažkas sulūžo ir aparatas išspjovė plastikinę 
ritę. Ką gi, visko būna. Bet kelionė į Škotiją buvo finansinė katastrofa, 
naujo vaizdo leistuvo jis neturi iš ko nusipirkti. 

Šaltą lietingą šeštadienį net Niujorkas neteikė trokštamo ma- 
lonumo. Visus šaligatvius žemutiniame Manhetene buvo nusėjusios 
metalinės suplotos įmagnetintų lipdukų nuo vagysčių spiralės. 
Lipdukai buvo priklijuoti prie šlapio šaligatvio stipriausiais pasaulyje 
klijais, ir Čipas, nusipirkęs keletą importinių sūrių (tai jis darydavo 
kiekvieną kartą, kai lankydavosi Niujorke, kad būtų tikras, jog bent šį 
tą nuveikė prieš grįždamas į Konektikutą, ir vis dėlto truputį liūdna 
buvo pirkti tą patį „Gruyėre“ ir „Fourme d'Ambert“ toje pačioje 
krautuvėje — dar vienas įrodymas, kad vartojimas laimės neatneša) ir 
papietavęs su koledžo laikų draugu (kuris neseniai metė dėstyti 
antropologiją, parsisamdė Silicio slėnio kompiuterių gamintojams 
rinkodaros psichologu ir patarė Čipui galų gale atsikvošėti ir imtis to 
paties), nuėjo prie savo automobilio ir pamatė, kad kiekvienas į plastiką 
įvyniotas sūrelis apsaugotas įmagnetintu lipduku 1r tokio ženklo 
atplaiša prikibusi: prie jo kairio bato pado. 

Tilton Ledžas buvo apledėjęs ir tamsus. Tarp pašto Čipas rado voką 
su trumpu laiškeliu nuo Inidos, besiskundžiančios Alfredo doroviniu 
nuosmukiu („jis kiekvieną mielą dieną prasėdi tame krėsle“) ir ilga iš 
žurnalo „Philadelphia“ iškirpta apybraiža apie Denizą su liaupsėmis jos 
restoranui „Mare Scuro“ ir įspūdinga jaunosios virėjos nuotrauka per 
visą puslapį. Nuotraukoje Deniza mūvėjo džinsus, vilkėjo į liemenėlę 
panašią palaidinukę ir puikavosi raumeningais pečiais bei krūtine („Labai 
jauna ir labai šauni: Lambert virtuvėje“ buvo parašyta po fotografija); 
kaip tik dėl tokio kliedalo Apie merginas kaip daiktus, karčiai pamanė 
Čipas, 17 perkami Žurnalai. Prieš kelerius metus Inidos laiškuose 
garantuotai būtum radęs nevilties kupiną pastraipą apie Denizą ir jos 
yrančią santuoką su tokiais dukart pabrauktais sakiniais kaip: „Jis jai 

per SENAS!“ ir pastraipą, padabintą „jauduliu“ ir „pasididžiavimu“ dėl 
Čipo darbo D. koledže, ir nors jis žinojo, jog Inida moka kiršinti vaikus ir 
jOs pagyros paprastai dviprasmiškos, vis dėlto nusiminė, kad tokia sumani 
1r principinga moteris kaip Deniza naudoja savo kūną rinkodaros tikslams. 
Jis išmetė iškarpą į šiukšlių dėžę. Atvertė sekmadieninio „Times“ 
šeštadienio dalį ir — taip, jis prieštarauja sau, taip, jis tai žino, - permetė 
puslapius ieškodamas apatinio trikotažo ir maudymosi kostiumėlių 
reklamos pavargusioms akims paganyti. Nieko neradęs, pradėjo skaityti 
knygų recenzijas; vienuoliktame puslapyje Vendlos O'Falon atsiminimai 
„Tėtės dukrelė“ buvo pavadinti „stulbinamais, drąsiais ir nepaprastai 
įdomiais“. Vardo ir pavardės „Vendla O'Falon“ derinys gana retas, bet 
Čipas nė puse ausies nebuvo girdėjęs, kad Vendla leidžia knygą, todėl 
nenorėjo tikėti, jog „Tėtės dukrelę“ parašė ji, kol recenzijos pabaigoje 
užtiko sakinį, prasidedantį: „O'Falon dėsto D. koledže...“ 

Jis užvertė knygų apžvalgą ir atsikimšo butelį. 

Teoriškai etatiniais teksto darinių dėstytojais turėjo tapti ir jis, 1r 
Vendla, bet praktiškai katedroje buvo per daug etatų. Vendla važinėjo 
į darbą iš Niujorko (vadinasi, pažeidė nerašytą koledžo taisyklę: 
dėstytojai gyvena miestelyje), bėgo iš svarbių posėdžių ir dėstė visus 
lengvus dalykus, todėl Čipas nelabai jaudinosi. Jis buvo išspausdinęs 
daugiau mokslinių darbų, studentai jį labiau vertino, Džimas Levitonas 
rėmė; bet pajuto nė kiek neįkaušęs nuo dviejų taurių vyno. 

Pylėsi ketvirtą, kai sučirškė telefonas. Skambino Džimo Levitono 
žmona Džekė. 

— Norėjau tau pasakyti, - išpoškino ji, - kad Džimas pasveiks. 

— Jam kas nors atsitiko? - paklausė Čipas. 

— Nors kiek atsipūs. Mes Šv. Marijos ligoninėje. 

— Kas atsitiko? 

— Čipai, paklausiau jo, ar galės žaisti tenisą, ir žinok, jis linktelėjo! 
Pasakiau, kad paskambinsiu tau, ir jis linktelėjo, taip, jis dar žais tenisą. 
Motoriniai centrai nepakenkti. Nė truputėlio. O svarbiausia - protas 
aiškus. Iš tiesų gera žinia, Čipai. Jo žvilgsnis protingas. Tas pats Džimas. 

— Džeke, jam insultas? 

— Žinoma, reikės reabilitacijos, - kalbėjo Džekė. - Be abejo, 
šiandien jis išeina į pensiją, ir, mano nuomone, Čipai, tai tikra palaima. 
Kai ką galime pakeisti dabar, o po trejų metų... na, trejų metų jo 
reabilitacijai neprireiks. Juk mes kovosime. Kokios protingos jo akys, 
Čipai! Tas pats Džimas! 

Čipas priglaudė kaktą prie virtuvės lango ir pakreipė galvą, kad viena 
akis atsimerktų tiesiai į šaltą drėgną stiklą. Jis žinojo, ką dabar darys. 

— Tas pats žavusis Džimas! - kartojo Džekė. 

Kitą ketvirtadienį Čipas pataisė Melisai vakarienę ir „padarė“ ją 
ant raudonojo šezlongo. Sulankstomas krėslas jį sužavėjo tada, kai už 
800 dolerių įsigyti patikusį senovinį daiktą dar nereiškė finansinės 
savižudybės. Šezlongo atlošas buvo erotiškai išlenktas, pamušti 
ranktūriai atmesti atgal, nugarėlė išriesta; pliušinė krūtinė ir pilvas, 
rodės, tuoj plyš pažerdami medžiagines sagas, nužymėjusias juos 
kryžmomis linijomis. Paleidęs iš glėbio Melisą, Čipas valandėlei 
atsiprašė ir užgesino šviesą virtuvėje bei užsuko į vonios kambarį. 
Kai grįžo į svetainę, ji gulėjo išsitiesusi ant šezlongo, mūvėdama tik 
languoto poliesterio kostiumo kelnes. Blausioje šviesoje priminė 
beplaukį vyriškį sunkiais papais. Čipas, kuriam homoseksualizmo 
teorija patiko daug labiau už praktiką, tiesiog neapkentė to kostiumo 
ir nenorėjo, kad jinai jį dėvėtų. Net kai ji nusimovė vyriškas kelnes, 
jos kūnas tebetrenkė dvilytiškumu, o apie smarvę, neišvengiamą 
vilkint sintetinius drabužius, nė kalbėti neverta. Bet iš kelnaičių, 
kurios, laimei, buvo dailios ir permatomos, - aiškiai moteriškos, — 
iššoko meilus šiltas triušelis, šoklus drėgnas savarankiškas jaukus 
gyvulėlis. Jis vos ne vos susidorojo. Per pastarąsias dvi naktis miegojo 
ne daugiau kaip porą valandų, galva svaigo nuo vyno, pilvą pūtė 
(neprisiminė, kodėl vakarienei pataisė pupelių troškinį su mėsa; 
veikiausiai be priežasties), jis jaudinosi, kad neužrakino lauko durų, 
kad žaliuzėse atsirado plyšys, kad užsuks kuris nors kaimynas, 
patrauks už rankenos ir pamatys, jog durys neužrakintos, arba 


61 


jonathan 
franzen 


dirstelės pro langą ir išvys, kaip jis skandalingai pažeidžia I, II ir VI 
elgesio taisyklių kodekso, kurį pats padėjo rengti, skirsnius. Nors 
jam tai buvo nerimo ir susikaupimo naktis, pertraukinėjama slopinamo 
malonumo pliūpsnių, bet Melisą jis, regis, sujaudino ir nuteikė 
romantiškai. Nė valandėlę jai iš veido nedingo plati kreiva šypsena. 

Po antro labai įtempto pasimatymo Tilton Ledže Čipas pasiūlė 
Melisai per laisvą Padėkos dienos savaitę išvykti iš koledžo miestelio 
ir susirasti namelį Keip Kode, kur niekas jų nematys ir nesmerks. Kai 
jie, gaubiami tamsos, išvažiavo pro retai naudojamus D. rytinius vartus, 
Melisa pasiūlė sustoti Midltaune ir nusipirkti kvaišalų iš buvusios 
klasiokės, kuri mokėsi Veslio koledže. Čipas laukė prieš įspūdingai 
apsaugotą nuo blogo oro Veslio ekologijos fakultetą 1r barbeno pirštais 
į „Nissan“ vairą, barbeno taip smarkiai, kad suskaudo pirštus, nes 
svarbiausia buvo negalvoti, ką daro. Jis paliko kalnus netikrintų referatų 
ir egzaminų rašomųjų darbų ir dar nebuvo aplankęs Džimo Levitono 
Intensyviosios slaugos skyriuje. Džimas nebegalėjo kalbėti, bejėgiškai 
kraipė žandikaulį ir lūpas mėgindamas tarti žodžius, be to, pasak jį 
aplankiusių bendradarbių, pasidarė pikčiurna, todėl Čipas visai netroško 
jo matyti. Dabar stengėsi vengti visko, kas galėtų jį sujaudinti. Jis daužė 
vairą, kol pirštai nutirpo, ėmė peršėti, o iš Ekologijos fakulteto išėjo 
Melisa. Į automobilį ji atsinešė malkų dūmo, sušalusių gėlynų, vėlyvo 
rudens romano kvapą. Čipui į delną ji įspraudė auksaspalvę kapsulę, 
pažymėtą senojo „Midland Pacific“ geležinkelio ženklu — 


„Midland 
Pacific“ 


Linijos 


tik be teksto. 
— Paimk, - paliepė užtrenkdama dureles. 
— Kas čia? „Ekstazi“? 


62 


palaisos 


— Ne. „Meksikos A“. 

Čipas sunerimo, kad taip atsiliko nuo kultūros. Dar neseniai nebuvo 
kvaišalo, apie kurį nieko nebūtų girdėjęs. 

— Koks jo poveikis? 

— Menkas 1r milžiniškas, - atsakė ji ir pati prarijo vieną. - Pamatysi. 

— Kiek aš tau skolingas? 

— Nesvarbu. 

Kurį laiką atrodė, kad kvaišalas, kaip buvo žadėta, iš tiesų nedaro 
jokio poveikio. Bet pramoniniame Norvičo priemiestyje, kai iki Keip 
Kodo buvo likusios dar dvi ar trys valandos kelio, jis išjungė kelioninę 
muziką, Melisos klausomą per jo stereomagnetofoną, ir pareiškė: 

— Turim tučtuojau sustoti ir pasidulkinti. 

Ji nusijuokė. 

— Manau, taip. 

— Sustosiu pakelėje, - pasiūlė jis. 

Ji vėl nusijuokė. 

— Ne, susiraskim kambarį. 

Jie apsistojo „Ramybės užeigoje“, kuri buvo praradusi licenciją ir 
dabar vadinosi „Ramybės slėnio“ viešbučiu. Naktinė administratorė 
buvo nutukusi, o jos kompiuteris sugedęs. Ji ranka užregistravo Čipą, 
sunkiai alsuodama kaip žmogus, pastaruoju metu kamuojamas or- 
ganizmo veiklos sutrikimų. Čipas uždėjo ranką Melisai ant pilvo ir jau 
norėjo lįsti į jos kelnes, kai jam toptelėjo, kad viešai grabalioti moterį 
nepadoru ir gali blogai baigtis. Tik iš apdairumo jis užgniaužė norą 
išsitraukti iš kelnių pimpalą ir parodyti švokščiančiai, prakaituojančiai 
administratorei. Bet pamanė, kad administratorei būtų įdomu jį pamatyti. 

Net neuždaręs durų, jis parvertė Melisą ant cigaretėmis išdegintos 
23 numerio kiliminės dangos. 

— Taip daug geriau, - pareiškė Melisa, spyriu užtrenkdama duris. Ji 
išsinėrė iš kelnių ir beveik dejavo iš malonumo. - Taip daug daug geriau! 

Visą savaitgalį jis neapsirengė. Rankšluostis, kuriuo prisidengė 
paimdamas užsakytą picą, nusmuko nespėjus pristatytojui nusigręžti. 

— Čia aš, mamuliuk, - čiauškėjo Melisa į mobilųjį telefoną, o Čipas 
atsigulė jai už nugaros ir pradėjo darbuotis. Laisvąja ranka ji laikė 
telefoną ir pritariamai murmėjo. - Aha... Aha... Žinoma... Ne, sunku, 
mamyt... Ne, tu teisi, sunku... Žinoma... Žinoma... Aha... Žinoma... 
Iš tikrųjų sunku, - pasakė ji, ir jos balsas virptelėjo, nes Čipas pabandė 
patogiau įsitaisyti, kad galėtų įsmigti į ją dar kokiu saldžiu centimetru 
giliau. Pirmadienį ir antradienį jis padiktavo didelius semestrinio darbo 
apie Kerol Giligan gabalus, nes Melisa buvo taip pasipiktinusi Vendla 
O'Falon, kad savarankiškai rašyti nebegalėjo. Jis fotografiškai tiksliai 
prisiminė Giligan argumentus ir taip puikiai susidorojo su teorija, jog 
vėl susijaudino ir pradėjo stačiu pimpalu taršyti Melisai plaukus. 
Varpos galvute perbraukė per kompiuterio klaviatūrą ir švytinčiais 
gleizgais išterliojo skystųjų kristalų ekraną. 

— Brangusis, - tarė ji, - neapšvirkšk mano kompiuterio. 

Jis baksnojo jai skruostus, ausis, kuteno pažastis ir galiausiai prirėmė 
prie vonios kambario durų, o ji šypsojosi raudonomis kaip vyšnios lūpomis. 
iš bagažo dvi auksaspalves kapsules. Trečiadienį Čipas nusivedė ją į 
kino kompleksą, ir jie už dieninio seanso kainą papildomai pasižiūrėjo 
pusantro filmo. Kai grįžo į viešbutį ir vėlyvą vakarą prisikirto sklindžių, 
Melisa paskambino motinai ir taip ilgai kalbėjo, kad Čipas užmigo 
neprarijęs kapsulės. 

Jis pabudo Padėkos dieną pilkoje šviesoje blaivia galva. Gulėdamas 
19 klausydamasis negarsaus šventinio eismo gaudesio 2-ajame plente, 
ne iš karto suprato, kas pasikeitė. Kažkodėl jautėsi nesmagiai, 
žiūrėdamas į greta gulintį kūną. Norėjo apsiversti ant šono ir įsikniaubti 
Melisai į nugarą, bet jam pasirodė, jog jai įgriso. Negalėjo patikėti, kad 
ji nepasibjaurėjo jo puldinėjimais, stumdymu, grabaliojimu ir dulkinimu. 
Kad nesijaučia esanti mėsos gabalas, kuriuo jis pasinaudojo. 

Per kelias sekundes jį, it rinką —- paniško pardavimo banga, užplūdo 
gėda ir drovumas. Turėjo tučtuojau lipti iš lovos. Apsimovė trumpikes, 
čiupo Melisos reikmeninę ir užsidarė vonioje. 

Visa bėda, jog jis karštai troško, kad nebūtų padaręs to, ką padarė. 
O iš organizmo cheminių reakcijų aiškiai, instinktyviai suvokė, ką 
turi daryti, kad šis troškimas praeitų. Turi praryti dar vieną kapsulę. 

Jis kruopščiai apieškojo reikmeninę. Nebūtų patikėjęs, kad įmanoma 
tapti priklausomam nuo kvaišalo, kuris savaime neteikia pasitenkinimo, 
kvaišalo, kurio penktąjį vakarą po paskutinės dozės net nenorėjo. Jis 
atsuko Melisos lūpdažių gaubtelius, išėmė iš rausvo plastikinio gaubtelio 
du tamponus ir plaukų segtuku pamakalavo po kosmetinį pienelį. Nieko. 

Nešinas reikmenine, jis grįžo į jau visiškai šviesų kambarį ir 
pašnibždom pašaukė Melisą vardu. Nesulaukęs atsakymo, suklupo ir 
pradėjo naršyti jos brezentinį kelionmaišį. Apčiupinėjo liemenėlių 
kaušelius. Išmaigė į kamuoliuką suvyniotas puskojines. Apgraibė visas 
slaptas krepšio kišenėles ir skyrelius. Šis naujas, kitoks Melisos 
išniekinimas buvo jam nepaprastai skausmingas. Nutviekstam 
oranžinės gėdos šviesos, jam atrodė, kad niokoja jos vidaus organus. 
Jautėsi kaip chirurgas, šlykščiai glamonėjantis jaunus jos plaučius, 
teršiantis jos inkstus, kišantis pirštą į jos tobulą, švelnią kasą. Jos 
dailios mažutės puskojinės, mintis apie dar mažesnes jos netolimos 
paauglystės puskojines, viltingos, gabios, romantiškos pirmakursės, 
pakuojančios drabužius kelionei su gerbiamu dėstytoju, paveikslas — 
VISOS šios sentimentalios asociacijos vertė jį degti iš gėdos, kiekvienas 
vaizdas priminė nejuokingą, vulgarią jo elgesio su ja komediją. 
Kriuksinti, kilnojanti užpakalį, išsiterliojusi sėkla kiaulė. Pašėlęs 
kiaušių maskatavimas. 

Dabar jis taip degė iš gėdos, kad atrodė, sprogs smegeninė. Ir vis 
dėlto, nenuleisdamas akių nuo miegančios Melisos, antrą kartą 
apčiupinėjo jos drabužius. Tik dar kartą išmaigęs 1r iščiupinėjęs 
kiekvieną daiktelį nusprendė, kad „Meksikos A“ laikomas didelėje 
išorinėje krepšio kišenėje, užsegtoje užtrauktuku. Užtrauktuką jis 
atsegė pamažu, po vieną dantuką, sukandęs dantis, lyg tai nuslopintų 
traškesį. Atsegė kišenę tiek, kad galėtų įkišti ranką (šio paskutinio 
įsibrovimo įtampa priminė jam daugiau gėdingų dalykų; jautėsi 

pažemintas, nes čia, 23 numeryje, grabaliojo Melisą nepasotinamai 
gašliais pirštais; troško, kad būtų su ja neprasidėjęs), kai sučirškė 
mobilusis telefonas ant naktinio staliuko ir ji suaimanavusi pabudo. 

Jis ištraukė ranką iš draudžiamos vietos, nubėgo į vonią ir ilgai 
stovėjo po dušu. Kai išlindo, Melisa buvo apsirengusi ir perpakavusi 
daiktus. Ryto šviesoje ji nekėlė geismo. Kažką linksmai švilpavo. 

— Brangusis, teks keisti planus, - tarė ji. - Mano tėvas, labai žavus 
vyriškis, dienai atvažiuoja į Vestportą. Noriu būti su jais. 

Čipas troško nejausti gėdos, kurios ji aiškiai nejautė; bet prašyti 
dar vienos kapsulės varžėsi. 

— O vakarienė? - paklausė. 

— Atleisk. Aš turiu ten būti. 

— Negana kasdien su jais po dvi valandas pliurpti telefonu? 

— Atleisk, Čipai. Kalbame apie mano geriausius draugus. 

Čipo niekada nežavėjo Tomas Paketas: rokeris mėgėjas, patikos 
fondo augintinis, metes šeimą dėl kažkokios riedlentininkės. O per 
kelias pastarąsias dienas Čipas pradėjo nekęsti ir Kler, pasižyminčios 
talentu be galo kalbėti apie save, Melisa tiktai klausydavosi. 

— Puiku, - tarė jis, - aš tave nuvešiu į Vestportą. 

Melisa atmetė plaukus, šie vėduokle pasklido jai ant nugaros. 

— Brangusis, nesikraustyk iš proto. 

— Nenori važiuoti į Keipą - kaip sau nori. Aš tave nuvešiu į 
Vestportą. 

— Gerai. Ar tu ketini apsirengti? 

— Žinai, Melisa, tavo meilė tėvams kažkokia liguista. 

Atrodė, jinai nė negirdi. Nuėjo prie veidrodžio, pasidažė blaks- 
tienas. Paskui lūpas. Čipas stovėjo vidury kambario apsivyniojęs apie 
juosmenį rankšluostį. Jautėsi karpotas ir baisus. Suprato, jog Melisa 
turi teisę juo piktintis. Ir vis dėlto norėjo, kad viskas būtų aišku. 

— Supranti, ką sakau? 

— Brangusis. Čipai. - Ji suspaudė dažytas lūpas. - Renkis. 

— Aš sakau, Melisa, kad vaikai neturi sutarti su tėvais. Tėvai neturi 
būti geriausi draugai. Būtinas šioks toks maišto elementas. Taip 
apibrėži save, kaip asmenybę. 

— Galbūt tu taip save apibrėži, - atkirto ji. - Bet juk netiktum 
laimingo gyvenimo reklamai. 

Jis tai iškentė. 

— Aš sau patinku, - tarė ji. - Bet neatrodo, kad tu sau labai 
patiktum. 

— Atrodo, kad ir tavo tėvai labai savimi žavisi, - drėbė jis. - Atrodo, 
visa jūsų šeima tokia. 

Jis niekada nematė Melisos nuoširdžiai įsiutusios. 

— Aš save myliu, - tarė ji. - Kas blogo? 

Jis negalėjo pasakyti, kas blogo. Negalėjo pasakyti, kuo jam 
užkliuvo Melisa - jos save dievinantys tėvai, jos teatrališkumas ir 
pasitikėjimas, susižavėjimas kapitalizmu, bendraamžių draugų stoka. 
Jausmas, apėmęs jį per paskutinę paskaitą, jausmas, kad jis dėl visko 
klydo, o pasaulis nėra ydingas ir jaustis laimingam - nieko baisaus, 
kad jis vienas toks nevykėlis, vėl užplūdo taip stipriai, jog turėjo 
atsisėsti ant lovos. 

— Ar dar turim kvaišalų? 

— Nebe, - atsakė Melisa. 

— Tiek to. 

— Man teko šešios, o tau penkios. 

— Ką? 

- Ir akivaizdu, kad smarkiai suklydau neatiduodama tau visų šešių. 

— O tu ką gėrei? 

— „Advil“, brangusis. - Šį meilų žodį ji ištarė nebe iš aukšto, o 
atvirai kandžiai. - Kad balnas ne taip trintų. 

— Aš tavęs niekada neprašiau, - tarė jis. 

— Tiesiai ne, - sutiko ji. 

— Ką tuo nori pasakyti? 

— Kad be jų malonumas būtų buvęs menkas. 

Čipas neprašė paaiškinti. Būgštavo ją turint omeny, jog be kvaišalų 
buvo niekam tikęs, apgailėtinas meilužis. Žinoma, buvo niekam tikes, 
apgailėtinas meilužis; bet įsikalbėjo, kad ji to nepastebi. Prislėgtas naujos 
gėdos, kurios nebegalėjo išsklaidyti kvaišalai, nes buvo pasibaigę, nuleido 
galvą ir užsidengė rankomis veidą. Gėda atslūgo, bet užvirė širdis. 

— Tai nuveši mane į Vestportą ar ne? - paklausė Melisa. 

Jis linktelėjo, bet ji veikiausiai į jį nežiūrėjo, nes jis išgirdo, kaip ji 
sklaido telefonų knygą. Išgirdo ją sakant dispečeriui, kad norėtų 
važiuoti į Naująjį Londoną. Išgirdo jos žodžius: „Ramybės slėnio“ 
viešbutis. Dvidešimt trečias numeris“. 

— Aš tave nuvešiu į Vestportą, - tarė jis. 

Ji padėjo telefoną. 

— Nesivargink. 

— Melisa. Atšauk taksi. Aš tave nuvešiu. 

Ji praskleidė užuolaidas kambario gale; atsivėrė vaizdas į tvorą iš 
plieninių grandžių, tiesius kaip mietai klevus ir antrinių žaliavų perdirbimo 
gamyklos užpakalinę dalį. Ore liūdnai sklandė kelios snaigės. Rytiniame 
dangaus pakraštyje debesų danga buvo išdraskyta ir pro properšą liejosi 
balta saulės šviesa. Kai Melisa atsuko jam nugarą, Čipas greit apsirengė. 
Jei nebūtų taip keistai gėdijęsis, gal būtų priėjęs prie lango 1r apkabinęs 
ją, 0ji gal būtų atsisukusi ir jam atleidusi. Bet jam atrodė, kad jo rankos 
it grobuonies. Įsivaizdavo, kaip ji atšoka, ir dvejojo, ar juodoje širdies 
gilumoje nenorėjęs jos išprievartauti, priversti sumokėti už tai, kad ji 
sau patinka, o jis sau - ne. Kaip jis nekentė ir kaip mylėjo jos skambų 
balsą, jos šoklią eigastį, jos giedrą savimeilę. Ji buvo savimi, o jis ne. Ir 
suvokė, kad yra žlugęs - ji jam nepatinka, bet jis jos pragaištingai ilgėsis. 

Ji surinko kitą numerį. 

— Mamuliuk, - sušneko mobiliajam telefonui. - Važiuoju į Naująjį 
Londoną. Sėsiu į pirmą traukinį, į kurį suspėsiu... Ne, aš tiktai noriu 
būti su jumis, meilučiai... Tikrai tikrai... Taip, tikrai... Bučiukas, greit 
pasimatysim... Taip. 

Už durų supypsėjo automobilis. 

— Mano taksi, - pasakė ji motinai. - Taip, gerai. Bučiukas. Iki. 

Ji įsibraškino į švarką, pasiėmė krepšį ir valso žingsniu nusklendė 
per kambarį. Prie durų paskelbė išvykstanti. 

— Pasimatysim vėliau, - tarė beveik nežiūrėdama į Čipą. 

Jis nesuvokė, ar ji puikiai prisitaikiusi, ar visiška bukaprotė. 
Išgirdo, kaip užsitrenkia taksi durelės, suburzgia variklis. Priėjo prie 
lango, pro užpakalinį raudono su baltu taksi langą šmėkštelėjo vyšnios 
medienos spalvos jos plaukai. Penkerius metus nerūkė, bet dabar 
nusprendė, kad atėjo laikas nusipirkti cigarečių. 

Užsimetė švarką ir nudrožė šalto, abejingo pėstiesiems asfalto 
platybėmis. Įmetė monetą į automato iš neperšaunamo stiklo plyšį. 

Buvo Padėkos dienos rytas. Nustojo birenti sniegelis, išlindo saulės 
kraščiukas. Barškėjo ir taukšėjo kiro sparnai. Vėjelis buvo kažkoks 
pasišiaušęs ir, regis, nelietė žemės. Čipas, atsisėdęs ant apledėjusių 
turėklų, rūkė 1r bandė nusiraminti galvodamas apie sveiką amerikietiško 
verslo vidutinybę, neveidmainiaujantį metalą ir plastikinius pakelės 
įtaisus. Benzino siurblio antgalis dunkstelėdamas užsikerta, kai benzino 
bakas pilnas, koks nuolankus ir greitas aptarnavimas. Vėliava, 
reklamuojanti 99 centus kainuojantį „Big Gulp“ butelį, išpūsta vėjo, 
nailono virvės, kuriomis ji pririšta, zvimbdamos plakasi į galvanizuotą 
stiebą. O juodi benzino kainų skaičiai be užkirtų, baisybė devynetų. 
Amerikietiški sedanai slenka privažiavimo keliu beveik nejudėdami, 
kokių trisdešimties kilometrų per valandą greičiu. O virš galvos ant 
atotampų virpa oranžinės ir geltonos plastikinės gairelės. 


— Tėtė vėl nugriuvo nuo rūsio laiptų, - pasakė Inida Niujorke 
pliaupiant lietui. - Nešė į pusrūsį didelę dėžę pekano riešutų nesi- 
laikydamas turėklų ir parkrito. Gali įsivaizduoti, kiek riešutų yra 
dvylikos svarų dėžėje. Jų buvo pilna visur. Deniza, aš pusę dienos 
klūpom šliaužiojau, kol surinkau. Ir vis dar jų randu. Jie tokios pat 
spalvos kaip svirpliai, kurių niekaip negalime atsikratyti. Ištiesiu ranką 
paimti riešuto, o jis šoka man į akis! 

Deniza trumpino atsineštų saulėgrąžų kotus. 

— Kodėl tėtė nešė į rūsį dvylika svarų pekano riešutų? 

— Jis norėjo darbelio, kurį galėtų dirbti sėdėdamas krėsle. Ketino 
juos lukštenti. - Inida lūkuriavo prie Denizos peties. - Gal galiu kuo 
padėti? 

— Surask vazą. 

Pirmoje spintelėje, kurią atidarė Inida, buvo tik kartoninė dėžė, 
pilna vyno butelių kamščių. 

— Nesuprantu, kodėl Čipas mus pasikvietė, jei net nesiruošia 
drauge pietauti. 

— Matyt, jis nenumatė, kad šįryt bus pamestas, - paaiškino Deniza. 

Denizos balso tonas nuolat primindavo Inidai, kad ji kvaila. Inida 
jautė, kad Deniza nelabai nuoširdi ir gera. Tačiau vis dėlto duktė, o 
prieš keletą savaičių Inida pasielgė gėdingai, dabar jai būtinai reikėjo 
kam nors prisipažinti, ir ji vylėsi, kad Deniza tam tiks. 

— Garis nori, kad parduotume namą ir persikeltume į Filadelfiją, — 
tarė ji. - Garis mano, kad Filadelfija tinkamiausia, nes ten gyvena jis, 
ten gyveni tu, o Niujorke gyvena Čipas. Aš pasakiau Gariui, kad myliu 
savo vaikus, bet man jauku tik Sent Džude. Deniza, aš - Vidurio Vakarų 
gyventoja. Filadelfijoje būčiau bejėgė. Garis nori, kad mes kraus- 
tytumės gyventi į senelių pensioną. Jis nesupranta, kad jau per vėlu. 
Pensionai nepriima Žmonių, kurių būklė kaip tėtės. 

— Bet jei tetė ir toliau grius nuo laiptų... 

— Deniza, jis nesilaikė turėklų! Nenori prisipažinti, kad nebegali 
nešioti laiptais daiktų. 

Vazą Inida rado po kriaukle, už krūvos įrėmintų nuotraukų, keturių 
rausvų gauruotų daiktų atvaizdų, medicininių ar minkštaprotiškai 
meninių nuotraukų. Bandė ją tyliai paimti, bet parvertė šparagų 
šutintuvą, per vienas Kalėdas dovanotą Čipui. Deniza dirstelėjo žemyn, 
1r Inida nebegalėjo apsimesti nemačiusi nuotraukų. 

— Kas čia per daiktas? - susiraukė ji. - Deniza, kas tai? 

— Kas tau neaišku? 

— Matyt, kažkokios Čipo paikystės. 

Deniza nutaisė pašaipią miną, kuri varydavo Inidą į pasiutimą. 

— Be abejo, žinai, kas tai. 

— Ne. Nežinau. 

— Nežinai, kas čia pavaizduota? 

Inida išėmė vazą ir uždarė spintelę. 

— Nenoriu žinoti, - atrėžė ji. 

— Tai visai kas kita. 

Alfredas svetainėje kaupė drąsą ketindamas atsisėsti ant Čipo 
šezlongo. Vos prieš valandėlę sėkmingai buvo ant jo atsisėdęs. Bet dabar, 
užuot lyg niekur nieko vėl tai padares, pradėjo galvoti. Visai neseniai 
suvokė, kad sėsdamas iš esmės nebevaldo saves, aklai griūva atbulas. 
Jo puikusis mėlynasis krėslas Sent Džude panašus į beisbolo pirštinę, 
švelniai čiumpančią kiekvieną jos pusėn bet kuriuo kampu, bet kokiu 
smarkumu sviestą kūną; dideli lokiški ranktūriai prilaiko jį, aklai 
svyrantį. O Čipo šezlongas - žema nepraktiška seniena. Alfredas stovėjo 
nežiūrėdamas į jį 1r delsė sulenkęs kelius nedideliu kampu, kiek leido 
nervų ligos pažeistos kojos, rankomis graibstydamas orą už nugaros. 
Jis bijojo sėstis. Ir vis dėlto stovėti pritūpus 1r drebėti atrodė mažumėlę 
nešvanku, siejosi su vyrų išviete ir tokiu skaudžiu, žeminamu silpnumu, 
jog jis užsimerkė ir griuvo vien todėl, kad viskas pasibaigtų. Šleptelėjo 
ant užpakalio ir virto aukštielninkas, net kojos pakežėjo. 

— Alai, kas tau? - pašaukė Inida. 

— Nesuprantu, kas čia per baldas, - tarė jis, stengdamasis atsisėsti 
tiesiai 1r suvaldyti balso virpulį. - Lyg ir sofa? 

Pasirodė Deniza ir ant plonakojo stalo prie šezlongo pastatė vazą 
su trim saulėgrąžom. 

- Panašiai, - atsiliepė ji. - Galima užsikelti kojas ir vaidinti 
prancūzų filosofą. Galima postringauti apie Šopenhauerį. 

Alfredas papurtė galvą. 

— Daktaras Hedžpetas sako, kad tu privalai sėdėti tik ant aukštų 
kėdžių tiesiomis atkaltėmis, - paskelbė Inida iš virtuvės tarpdurio. 

Kadangi Alfredo šie nurodymai nesudomino, Inida juos pakartojo 
Denizai, kai ši grįžo į virtuvę: 

— Tik ant aukštų kėdžių tiesiomis atkaltėmis. Bet tėtė neklauso. 
Užsispyrė sėdėti odiniame krėsle. Paskui šaukia mane, kad padėčiau 
jam atsikelti. O jei pertempsiu nugarą, kas bus tada? Pastačiau apačioje 
prie televizoriaus dailią seną kėdę į kopėčias panašia atkalte ir liepiau 
jam sėdėti ant jos. Bet jis neketina atsisakyti odinio krėslo, o panorėjęs 
atsikelti slysta žemyn, kol atsiduria ant grindų. Tada šliaužia grindimis 
prie teniso stalo ir įsikibęs į jį atsistoja. 

— Bet juk tai gana sumanu, - pasakė Deniza, abiem rankom 
traukdama iš šaldytuvo maistą. 

— Deniza, jis šliaužia grindimis. Užuot sėdėjęs ant dailios, patogios 
kėdės tiesia atkalte, kaip liepė gydytojas, šliaužia grindimis. Visų pirma 
jam negalima tiek daug sėdėti. Daktaras Hedžpetas sako, kad jis jaustųsi 
daug geriau, jei išeitų į lauką ir ką nors veiktų. Visi gydytojai tvirtina, 
kad nenaudojami įgūdžiai pamirštami. Deivis Šumpertas dešimt kartų 
sunkesnis ligonis už tėtę, jo išangė penkiolika metų dirbtinė, plautis 
vienas, širdyje stimuliatorius, o tik pažiūrėk, ką jiedu daro su Mere 
Bete. Abu neseniai sugrįžo iš Fidžio, nardė po vandeniu! Deivis niekada 
nesiskundžia, niekada. Turbūt neprisimeni Džino Grilo, tėtės seno 
draugo iš Hefesto, jis sunkiai serga Parkinsono liga, daug sunkiau negu 
tetė. Tebegyvena Fort Veine, bet jau nepakyla iš invalido vežimėlio. Jo 
būklė iš tiesų baisi, bet, Deniza, jam viskas įdomu. Rašyti nebegali, bet 
atsiuntė mums laišką, įrašytą į garsajuostę, labai dėmesingą, jame jis 
smulkiai pasakoja apie visus savo vaikaičius, nes juos pažįsta ir jais 
domisi, pasakoja, kaip pradėjo mokytis kambodžiečių kalbos, kurią jis 
vadina chmer,ų, iš garsajuostės ir žiūrėdamas Kambodžos (o gal chmerų) 
televizijos kanalą Fort Veine, nes jo jauniausias sūnus vedė kambodžietę, 
o gal chmerę, kurios tėvai nė žodžio nesupranta angliškai, bet Džinas 
norėtų su jais pasišnekėti. Gali įsivaizduoti? Džinas prikaustytas prie 
invalido vežimėlio, visiškas luošys, ir dar galvoja, ką gali padaryti dėl 
kitų žmonių! O tėtė, galintis vaikščioti, rašyti ir apsirengti, visą dieną 
nieko neveikia, tik sėdi krėsle. 

— Mama, jam depresija, - tyliai tarė Deniza, raikydama duoną. 

— Taip sako ir Garis su Karolina. Girdi, jam depresija, jis turi 
gydytis. Jie tvirtina, kad jis - darboholikas, darbas jam buvo kaip 
kvaišalai, todėl nustojes dirbti susirgo depresija. 

— Todėl apkvaišinkime jį vaistais ir pamirškime. Patogi teorija. 

— Negražu taip kalbėti apie Garį. 

— Nenorėk, kad kai ką pasakyčiau apie Garį su Karolina. 

— Dieve, Deniza, tu taip švaistaisi peiliu, kad stebiuosi, kaip 
nenusikirtai pirštų. 

Iš prancūziško batono galo Deniza išpjaustė tris vežimėlius plutos 
apačia. Vieną papuošė plonomis lenktomis it vėjo išpūstos burės 
sviesto drožlėmis, kitą prikrovė parmezano sūrio griežinėlių ir apkaišė 
smulkinta gražgarste, o trečią aptepė maltomis alyvomis, alyvų 
aliejumi ir uždėjo storą raudoną paprikos luistą. 

— Niam niam, kokie gražūs, - tarė Inida, mikliai kaip katė tiesdama 
ranką į lėkštę, ant kurios Deniza išdėliojo užkandžius. Bet lėkštė buvo 
atitraukta. 

— Čia tėtės. 

— Man tik vieną kamputį. 

— Padarysiu ir tau. 

— Ne, aš noriu jo sviestainio kampučio. 

Bet Deniza išėjo iš virtuvės ir nunešė lėkštę Alfredui, kuriam 
sudėtingiausias būties klausimas buvo šis: kodėl pasaulis slenka laiku 
į priekį it išlindęs iš žemės kviečio daigas, didėjantis ląstelė po ląstelės, 
kaupiantis akimirkas, taigi, net suvokęs pasaulį jo naujausią, jauniausią 
akimirką, nebūtinai perprasi jį dar po akimirkos. Kol jis suvokė, kad 
sūnaus Čipo svetainėje duktė Deniza atnešė jam lėkštę su užkandžiais, 
laikas jau plėtojosi švarutėlėje neperprantamoje kitos akimirkos 
būtyje, kurioje ir įvykiai gali klostytis kitaip, pavyzdžiui, žmona Inida 
atkiša jam lėkštę išmatų viešnamio priimamajame; ir nespėjo jis 
įsitikinti, jog tai iš tikrųjų Deniza, sviestainiai ir Čipo svetainė, kai 
laiko daigas užsiaugino dar vieną naujų ląstelių sluoksnį ir jis vėl 
atsidūrė naujo, nesuprantamo pasaulio akivaizdoje; kaip tik dėl to, 

užuot sekinęs save tuščiomis gaudynėmis, jis vis labiau linko leisti 
dienas tarp nekintančių, senų, esminių dalykų. 

— Kirminui numarinti, kol pataisysiu pietus, - tarė Deniza. 

Alfredas dėkingas dirstelėjo į sviestainius, kurie beveik garantuotai 
buvo maistas ir tik kartais virsdavo kitais panašaus dydžio ir formos 
daiktais. 

— Gal įpilti taurę vyno? 

— Nereikia, - atsakė jis. Širdį užplūdo dėkingumas, jis susijaudino, 
ir sunertos rankos pradėjo šokinėti ant kelių. Bandė susirasti 
kambaryje kokį nors ramų daiktą, į kurį galėtų žiūrėti nesijaudindamas; 
bet kambarys buvo Čipo, jame stovėjo Deniza, todėl kiekvienas įtaisas 
1r kiekvienas paviršius —- net radiatoriaus sklendė, net apsitrynusios 
sienos platybė ties šlaunimi - priminė atskirus Rytinės pakrantės 
pasaulius, kuriuose gyveno jo vaikai, taigi 17 milžiniškus atstumus, 
atskyrusius juos nuo jo, todėl rankos pradėjo drebėti dar smarkiau. 

Labiausiai nenorėjo, kad jo negale pastebėtų duktė, o jos rū- 
pinimasis dar labiau sunkino jo būklę - ši velniška logika patvirtino 
jo netikėjimą ateitimi. 

— Valandėlę paliksiu tave vieną, - tarė Deniza, - einu taisyti pietų. 

Jis užsimerkė ir padėkojo. Laukė, kol drebulys aprims, kad galėtų 
paimti ir suvalgyti, ką ji jam atnešė, kaip laukdavo, kol nustos pliaupti 
lietus, kad galėtų iš automobilio įbėgti į bakalėjos krautuvę. 

Liga pažeidė nuosavybės jausmą. Šios drebančios rankos priklauso 
tik jam, bet jos jo nebeklauso. It išdykę vaikai. Neprotingi dvejų 
metukų mažyliai, ištikti savanaudiško irzulio priepuolio. Kuo griežčiau 
jis jiems nurodinėja, tuo menkiau jie klauso ir tuo bjauresni, tuo 
nesuvaldomesni darosi. Jis visada buvo jautrus vaiko užsispyrimui ir 
nenoru! elgtis kaip dideliam. Visą gyvenimą nepakentė neatsakingumo 
ir nedrausmingumo, todėl pirmalaikė liga, pasireiškusi kūno ne- 
klusnumu, buvo dar vienas velniškos logikos pavyzdys. 

Ir jeigu tavo dešinioji ranka gundo tave nusidėti, pasakė Jėzus, 
nukirsk ją ir mesk šalin. 

Laukdamas, kol virpulys nurims, - bejėgiškai žiūrėdamas, kaip 
trūkčioja mataruoja rankos, lyg būtų atsidūręs vaikų lopšelyje su 
neklusniais klykiančiais kūdikiais, praradęs balsą ir neįstengiantis jų 
nutildyti, - Alfredas su malonumu įsivaizdavo, kaip nukerta ranką 
kirviu: kaip išaiškina nedorėlei galūnei baisiai ant jos įtūžęs ir nė 
trupučio nebemylįs, nes ji jo nebeklauso. Kone patyrė ekstazę 
įsivaizduodamas, kaip kirvio ašmenys giliai sminga į užgauliojo riešo 
kaulą ir raumenį; bet sykiu su ekstaze norėjosi verkti dėl šitos rankos, 
kuri jo, kurią jis myli, kuriai linki gero ir kurią pažinojo visą gyvenimą. 

Jis nepastebėjo, kada vėl pradėjo galvoti apie Čipą. 

Jis spėliojo, kur dingo Čipas. Kaip vėl išvarė Čipą. 

Denizos ir Inidos balsai virtuvėje priminė didelės ir mažos bičių, 
besidaužančių į lango stiklą, dūzgesį. Ir išmušė jo valanda, virpėjimas 
atslūgo. Jis pasilenkė į priekį prilaikydamas viena ranka kitą, čiupo laivelį 
sviestinėmis burėmis ir pakėlė, neapvertęs šokinėjantį atplukdė prie 
burnos, išsižiojo ir sugavo. Sugavo. Sugavo. Pluta įdrėskė dantenas, bet 
jis neišspjovė nė trupinio ir rūpestingai kramtė šalindamasis nerangaus 
liežuvio. Tirpo sviestas, kepti rauginti kviečiai buvo moteriškai minkšti. 
Hedžpeto knygelėse buvo skyrių, kurių net drausmingas fatalistas 
Alfredas neprisivertė perskaityti. Skyrių, skirtų rijimo bėdoms, liežuvio 
kančioms, galutiniam ženklų sistemos suirimui... 

Išdavystė prasidėjo Ženklais. 

„Midland Pacific“ geležinkelio kompanija, kur paskutinį dešimtmetį 
prieš pensiją jis vadovavo Technikos skyriui (ir kur jo paliepimai buvo 
vykdomi, tučtuojau, pone Lambertai, sere), aptarnavo šimtus miestelių 
su viena grūdų saugykla vakarų Kanzase ir vakarų bei centrinėje 
Nebraskoje, miestelių, kuriuose ar netoli kurių užaugo Alfredas ir jo 
bendradarbiai, miestelių, kurie senatvėje atrodė dar labiau pasiligoję, 
nes per juos ėjo itin sveikatingas „Midpac“ bėgių kelias. Nors ge- 
ležinkelis visų pirma buvo atsakingas akcininkams, Kanzaso ir Misūrio 
pareigūnai (tarp jų ir Markas Džamborecas, korporacijos advokatas) 
įtikino direktorių valdybą, kad geležinkelio pilietinė pareiga aptarnauti 

atšakas 1r aklakelius, nes daugeliui užkampio miestelių jis - vienintelis 
ryšys su pasauliu. Alfredas nepuoselėjo iliuzijų dėl ekonominės prerijų 
miestelių ateities (gyventojų amžiaus vidurkis čia buvo per pen- 
kiasdešimt metų), tačiau tikėjo geležinkeliu, neapkentė sunkvežimių ir 
iš savo patirties žinojo, kokią reikšmę miestelių išdidumui turi traukiniai, 
važinėjantys pagal tvarkaraštį, kaip traukinio švilpukas pakelia dvasią 
vasario rytą 41“ šiaurės platumos 101“ vakarų ilgumos; kovodamas su 
Aplinkosaugos agentūra ir įvairiais transporto departamentais, išmoko 
vertinti kaimiškų valstijų įstatymų leidėjus, kurie galėdavo tave užtarti, 
kai pristigdavai laiko išvalyti panaudotos alyvos cisternoms Kanzaso 
miesto depe arba kai koks prakeiktas biurokratas pareikalaudavo 
apmokėti 40 procentų niekam nereikalingo įvairialygės sankryžos 
projekto H. kaimo kelyje. Jau daug metų „Soo Line“, „Great Northern“ 
17 „Rock Island“ buvo palikę likimo valiai mirusius 19 merdinčius 
miestelius šiaurinėse lygumose, o „Midpac“ traukiniai atkakliai 
tebevažinėjo į tokias vieteles kaip Alvinas, Pizga Krikas, Niu Šartras ir 
Vest Kentervilis du kartus per savaitę ar tiktai kartą per dvi savaites. 
Deja, ši programa priviliojo grobuonis. Devintojo dešimtmečio 
pradžioje, kai Alfredui nebedaug buvo likę iki pensijos, „Midpac“ 
garsėjo kaip regioninė transportavimo kompanija, kurios vadovai 
puikūs, tolimojo nuotolio maršrutų pelnas didelis, bet atlyginimai gana 
vidutiniai. „Midpac“ jau buvo atstūmusi vieną nepageidaujamą gerbėją, 
kai krito į akį Hilardui ir Čonsiui Rotams, dvyniams iš Ouk Ridžo 
Tenesio valstijoje, šeimyninį mėsos pakavimo verslą pavertusiems 
dolerių imperija. Jų kompanijai „Orfic Group“ priklausė viešbučių 
tinklas, bankas Atlantoje, naftos kompanija ir „Arkansas Southern“ 
geležinkelis. Rotų snukiai buvo kreivi, plaukai riebaluoti, jokių 
pastebimų norų ar troškimų, be pinigų kalimo, jie neturėjo; finansinė 
spauda vadino juos Ouk Ridžo piėšikais. Per pirmąjį žvalgomąjį 
susirinkimą, kuriame Alfredas dalyvavo, Čonsis Rotas atkakliai vadino 
„Midpac“ vadovą tėtušiu: „Aš puikiai suprantu, kad tau, tėtuši, atrodo 
nesąžininga... Ką gi, tėtuši, gali nors dabar kviestis advokatus 

pasišnekėti... Mat kaip, Hilardu: 1r man atrodė, kad tu, tėtuši, 
vadovauji verslui, o ne labdaros įstaigai...“ Šitoks antipaternalizmas 
baisiai patiko susibūrusiems į profesinę sąjungą geležinkelio 
darbininkams, ir jie po ilgų mėnesių atkaklių derybų nubalsavo 
pasiūlyti Rotams paketą atlyginimų bei darbo taisyklių lengvatų, vertų 
beveik 200 milijonų dolerių; ši būsima nauda plius 27 procentai 
geležinkelio akcijų ir neriboti kvaišalų pinigai leido Rotams pateikti 
siūlymą, kuriam neįmanoma atsispirti, ir jie iškart nusipirko ge- 
ležinkelį. Suvienyti „Midpac“ su „Arkansas Southern“ buvo pasam- 
dytas buvęs Tenesio greitkelių specialusis įgaliotinis Fentonas Krilas. 
Jis uždarė „Midpac“ kontorą Sent Džude, atleido arba išleido į pensiją 
trečdalį darbuotojų, o likusius perkėlė į Litl Roką. 

Alfredas išėjo į pensiją, kai iki šešiasdešimt penktojo gimtadienio 
liko du mėnesiai. Jis sėdėjo naujajame mėlynajame krėsle ir Žiūrėjo 
„Labas rytas, Amerika“, kai paskambino Markas Džamborecas, į pensiją 
išvarytas „Midpac“ korporacijos advokatas, ir pranešė, kad suimtas Niu 
Šartro Kanzaso valstijoje šerifas, šovęs į „Orfic Midland“ darbuotoją. 

— Šerifo pavardė - Braisas Halstromas, - pasakojo Alfredui Džam- 
borecas. - Kažkas jam paskambino, kad chuliganai ardo „Midpac“ 
signalinius laidus. Jis nuėjo prie atšakos ir pamatė tris vyrukus plėšiant 
laidus, daužant signalizavimo postus, vyniojant į ritinį varines vielas. 
Vienas jų gavo kulką, o kitiems dviem pavyko įtikinti Halstromą, kad 
jie — „Midpac“ darbininkai. Pasamdyti rinkti vario laužo po šešias- 
dešimt centų už svarą. 

— Bet sistema gera ir nauja, - tarė Alfredas. - Niu Šartro atšaką 
modernizavome vos prieš trejus metus. 

— Rotai ardo viską, išskyrus magistralines linijas, - paaiškino 
Džamborecas. - Jie išdraskė Glendoros atšaką! Nemanai, kad 
„Atchison“ iš Topikos būtų pasisiūlęs jį pirkti? 

— Gal, - atsiliepė Alfredas. 

— Taip pasireiškia apkartęs baptistiškas dorovingumas, - pareiškė 
Džamborecas. - Rotus varo į pasiutimą mintis, kad mes laikėmės dar 


17 


Jonathan 
f(ranzen 


1 kažkokių principų, ne vien beatodairiškai vaikėmės pelno. Galvą 
guldau: jie nekenčia dalykų, kurių negali suprasti. O dabar laukus jie 
sėja druska. Uždarė centrą Sent Džude. O juk mes dukart didesni už 
„Arkansas Southern“. Jie baudžia Sent Džudą, nes čia buvo „Midland 
Pacific“ būstinė. O Krilas baudžia tokius miestelius kaip Niu Šartras, 
nes tai „Midpac“ miesteliai. Jis sėja druską neteisiųjų piniguočių 
laukuose. 

— Matai, - tarė Alfredas ir žvilgtelėjo į naująjį mėlynąjį krėslą, 
kuriame taip malonu miegoti, - tai jau nebe mano reikalas. 

Bet jis trisdešimt metų plušo stiprindamas „Midland Pacific“, todėl 
Džamborecas nuolat skambino jam, pranešinėjo naujausias kanzasiečių 
nedorybes, o jį nuo tų kalbų tik miegan traukė. Netrukus „Midpac“ 
vakariniame rajone nebeveikė nė vienas filialas, bet Fentonas Krilas 
pasitenkino nutraukęs signalinius laidus ir nusiaubęs postus. Praėjus 
penkeriems metams po kompanijos perėmimo, bėgiai tebebuvo, kelio 
žemės neatsisakyta. Korporacija sunaikino tik varinę savo nervų sistemą. 

— O dabar man neramu dėl mūsų sveikatos draudimo, - pasakojo 
Denizai Inida. - „Orfic Midland“ visus senus „Midpac“ darbuotojus 
iki balandžio menesio ketina perduoti draudos medicinai. Turiu rasti 
sveikatos apsaugos organizaciją, kurios sąrašuose būtų kai kurie tetės 
1r mano gydytojai. Esu užversta brošiūromis, bet skirtumai surašyti 
smulkiu šriftu, ir, dievaži, Deniza, manau, kad viena nesusidorosiu. 

— O koks projektas priimtinas Hedžpetui? - skubiai paklausė 
Deniza, kad nebūtų paprašyta pagalbos. 

— Išskyrus keletą senų ligonių, tokių kaip tėtė, kurie moka už 
kiekvieną apsilankymą, jis dabar dirba Dino Dribleto organizacijai, 
atsakė Inida. - Pasakojau tau apie didįjį pobūvį prašmatniame di- 
džiuliame naujame Dino name. Dinas ir Triša - bene mieliausia jauna 
pora, kurią pažįstu, bet Dieve, Deniza, pernai paskambinau į jo 
kompaniją, kai tėtė pargriuvo ant žoliapjovės, ir žinai, kiek jie 
užsiprašė už mūsų menkos pievelės nupjovimą? Penkiasdešimt penkių 
dolerių per savaitę! Aš suprantu, kas yra pelnas, nuostabu, kad Dinas 

klesti, pasakojau tau apie jo kelionę į Paryžių su Hane, nieko blogo 
negaliu apie jį pasakyti. Bet penkiasdešimt penki doleriai per savaitę! 

Deniza paragavo Čipo pupelių mišrainės ir paėmė butelį alyvų aliejaus. 

— Kiek reikėtų pinigų ir toliau mokant už kiekvieną apsilankymą? 

— Deniza, šimtų dolerių per mėnesį papildomai. Nė vienas mūsų 
draugas nesinaudoja draudos medicina, visi moka už apsilankymus, 
bet manau, kad mes neišgalėsim. Tėtės investavimo metodai baisiai 
senoviški, mums pasisekė, kad turime šiek tiek pinigų juodai dienai. 
Be to, man kelia didelį didelį nerimą vienas dalykas, - tyliau tarė 
Inida. - Vienas iš senų tėtės patentų pagaliau davė naudos, ir norėčiau 
tave paprašyti patarimo. 

Ji išėjo iš virtuvės įsitikinti, ar Alfredas negirdi. 

— Alai, kaip sekasi? - sušuko. 

Jis atsargiai laikė po smakru antrą užkandį, mažutį žalią prekinį 
vagonėlį. Papurtė galvą nepakeldamas akių, lyg būtų sugavęs mažą 
žverelį, kuris gali pabėgti. 

Inida grįžo į virtuvę su rankine. 

— Pagaliau pasitaikė proga prasimanyti pinigų, o jam niekas nerūpi. 
Praėjusį mėnesį Garis su juo kalbėjo telefonu - bandė paskatinti tėtę 
elgtis ryžtingiau, bet šis pasiuto. 

Denizai užvirė kraujas. 

— Ko norėjo Garis? 

— Kad tėtė būtų ryžtingesnis. Palauk, parodysiu laišką. 

— Mama, patentai tetės. Jis turi teisę daryti su jais ką nori. 

Inida tikėjosi, kad vokas rankinės dugne ir bus tas dingęs 
registruotas laiškas iš „Axon“ korporacijos. Rankinėje, kaip ir namie, 
pamesti daiktai kartais stebuklingai atsirasdavo. Bet vokas, kurį 
ištraukė, buvo pirmasis —- nedingęs registruotas laiškas. 

— Perskaityk, - tarė ji, - ir galbūt pritarsi Gariui. 

Deniza atidėjo į šalį skardinę aitriosios paprikos, kuria barstė Čipo 
mišrainę. Inida, atsistojusi šalia, per petį dar kartą perskaitė laišką, 
mat norėjo įsitikinti, ar jame tikrai parašyta tai, ką prisimena. 

(Gerbiamas daktare Lambertai, 

„Axon“ korporacijos (būstinė: Rytų pramonės gatvė 24, 
Švenksvilis, Pensilvanija) vardu siūlau jums vienkartinę penkių 
tūkstančių dolerių (5000) išmoką už visiškas, išimtines ir 
neatšaukiamas teises į JAV išduotą patentą + 4 934 417 (GYDOMOJI 
FEROACETATO ŽELĖ ELEKTROPOLIMERIZACIJA), kurio pirmas 
ir vienintelis savininkas jūs esate. 

„Axon“ valdyba apgailestauja, kad negali jums pasiūlyti didesnio 
užmokesčio. Kompanijos gaminys tik pradėtas bandyti ir nėra jokių 
garantijų, jog investuoti pinigai atsipirks. 

Jei sąlygos, išdėstytos pridedamoje licencijavimo sutartyje, jums 
priimtinos, prašom pasirašyti visus tris egzempliorius, patvirtinti juos 
pas notarą ir atsiųsti man ne vėliau kaip iki rugsėjo 30 dienos. 


Pagarbiai 


Džozefas K. Preigeris 
Vyresnysis asocijuotasis partneris 
Bragg Knuter ė: Speigh 


Rugpjūčio mėnesį radusi šį laišką tarp pašto, Inida pažadino 
Alfredą, snaudžiantį pusrūsyje, o šis gūžtelėjo pečiais ir tarė: 

— Penki tūkstančiai dolerių mūsų gyvenimo nepakeis. 

Inida pasiūlė parašyti „Axon“ korporacijai ir paprašyti daugiau, 
bet Alfredas papurtė galvą. 

— Kaipmat sukišim penkis tūkstančius dolerių advokatui, - tarė 
jis, - o paskui? 

— Bet už paprašymą per galvą negausi, - spyrėsi Inida. 

— Nieko aš neprašysiu, - rėžė Alfredas. 

— Tiktai parašyk jiems ir paprašyk dešimties tūkstančių... - pradėjo 
Inida. Ir prikando liežuvį, nes Alfredas pervėrė ją akimis. Tarsi būtų 
pasiūliusi pasimylėti. 

Deniza išėmė iš šaldytuvo butelį vyno lyg norėdama pabrėžti, kad 

Inidai svarbūs dalykai jos nedomina. Kartais Inidai atrodydavo, kad 
Deniza niekina viską, kas jai rūpi. Tai išdavė gundomai aptempę De- 
nizos šlaunis mėlyni džinsai, kai ji klubu užstūmė stalčių. Tai išdavė 
pasitikėjimas, su kuriuo ji įsmeigė kamščiatraukį į kamštį. 

— Nori vyno? 

— Dar labai anksti, - pašiurpo Inida. 

Deniza gėrė vyną kaip vandenį. 

— Pažįstu Garį, - tarė ji, - todėl spėju, kad jis pasiūlė pamėgint 
apsukti „Axon“. 

— Ne, matai, kaip čia yra... - Inida abiem rankom čiupo butelį. - 
Tik lašelį, mažą gurkšnelį, dievaži, aš taip anksti negeriu, kaip mane 
gyvą matai. Garis svarsto, kodėl kompanijai parūpo patentas, jei gami- 
nys dar netobulas. Patento teisę pažeisti įprasta. Per daug! Deniza, aš 
nenoriu tiek vyno! Matai, patento terminas po šešerių metų baigiasi, 
todėl Garis mano, kad kompanija netrukus turėtų gerokai pasipelnyti. 

— Ar tėtė pasirašė sutartį? 

— O taip. Nuėjo pas Šumpertus, ir Deivis ją notariškai patvirtino. 

— Tada turi gerbti jo sprendimą. 

— Deniza, jis užsispyręs ir neprotingas. Aš negaliu... 

— Nori pasakyti, kad jis neveiksnus? 

— Ne. Ne. Toks jau jo būdas. Aš tiesiog negaliu... 

— Jei jis jau bas17aše sutartį, - paklausė Deniza, - tai ką, Gario nuo- 
mone, gali padaryti tu? 

— Turbūt nieko. 

— Tai kam tuščiai aušinti burną? 

— Iš tiesų neverta. Tu teisi, - tarė Inida. - Mes nieko negalim pa- 
daryti. - Nors iš tiesų galėjo. Jei Deniza nebūtų taip uoliai palaikiusi 
Alfredo, Inida veikiausiai būtų prisipažinusi, kad kai Alfredas padavė 
jai notaro patvirtintą sutartį ir liepė išsiųsti pakeliui į banką, ji paslė- 
pė sutartį automobilio smulkių daiktų skyrelyje, kur vokas kelias die- 
nas gulėjo spinduliuodamas kaltę, o vėliau, Alfredui užsnūdus, ji sau- 
giau paslėpė voką skalbyklos spintelės gilumoje, už stiklainių su 

papilkėjusiomis nuo senumo neskaniomis uogienėmis (kinkanų razi- 
nos, moliūgai brendyje, kažkoks korėjietiškas marmalas), vazų, krep- 
šelių ir gėlininkų molio kubelių, kurie naudoti nebetiko, bet išmesti 
buvo gaila; dėl šio negarbingo poelgio ji ir Alfredas dar gali išlupti iš 
„Axon“ nemažą licencijavimo užmokestį, vadinasi, labai svarbu su- 
rasti antrą registruotą laišką iš „Axon“ ir paslepti, kol Alfredas nesu- 
žinojo, kad jinai jį apgavo ir jo nepaklausė. 

— Dabar prisiminiau, - tarė išmaukusi taurę, - kodėl man labai rei- 
kia tavo pagalbos. 

Deniza luktelėjo, paskui mandagiai ir širdingai paklausė: 

— Kodėl? 

Šis delsimas patvirtino seną Inidos nuomonę, kad ji ir Alfredas, 
augindami Denizą, kažką pražiopsojo. Neįdiegė jauniausiam vaikui kil- 
numo ir meilaus paslaugumo jausmų. 

— Matai, - pradėjo Inida, - per pastarąsias aštuonerias Kalėdas mes 
važiuodavom į Filadelfiją, bet Gario berniukai dabar jau dideli ir gal- 
būt norėtų kada nors prisiminti, kaip šventė Kalėdas pas senelius, 
todėl pamaniau... 

— Velnias! - atsklido šauksmas iš svetainės. 

Inida padėjo taurę 1r išlėkė iš virtuvės. Alfredas sėdėjo ant šezlongo 
krašto nusikaltėlio poza - keliai atsikišę, susikūprinęs - ir Žiūrėjo į ka- 
tastrofą, ištikusią trečiąjį užkandį. Artėdama prie burnos, duonos gondo- 
la išslydo jam iš rankų, šleptelėjo ant kelio, nulėkė ant grindų ir galiau- 
siai atsidūrė už šezlongo, pakeliui taškydama aptepą. Drėgna keptos 
raudonos paprikos odelė prilipo prie šezlongo šono. Apie kiekvieną aly- 
vos gabalėlį ant apmušalo plėtėsi aliejaus dėmė. Tuščia gondola gulėjo 
ant šono švytėdama baltu geltonai permirkusiu ir rudai dėmėtu viduriu. 

Deniza su drėgna kempine prasispraudė pro Inidą ir atsiklaupė 
prie Alfredo. 

— Ūi, tėte, - tarė ji, - juos sunku nulaikyti, galėjau susiprasti. 

— Duok skudurą, aš viską išvalysiu. 

— Ne, ne, - tarė Deniza. Į saują ji sušluostė alyvų gabaliukus nuo 
jo kelių ir šlaunų. Jo rankos drebėjo ore prie jos galvos lyg norėdamos 

ją nustumti, bet ji greit apsisuko, kaipmat sušluostė alyvas nuo grin- 
dų ir išnešė purviną maistą į virtuvę; Inida panoro išgerti dar vieną 
menką šlakelį vyno. Skubėdama, kad niekas nepastebėtų, įsipylė šla- 
ką kaip reikiant ir čia pat išlenkė. 

— Tai va, - tęsė ji pradėtą kalbą, - pamaniau, kad jei tu ir Čipas 
sutiktumėte, galėtume visi paskutinį kartą atšvęsti Kalėdas Sent Džu- 
de. Kaip tau atrodo? 

— Aš būsiu ten, kur norėsite tu ir tėtis, - atsiliepė Deniza. 

— Ne, vis dėlto aš tavęs klausiu. Noriu žinoti, ar tau patiktų. Ar 
nenorėtum sutikti paskutinių Kalėdų namuose, kuriuose užaugai? Ar 
tau neatrodo šaunu? 

— Galiu iškart pasakyti, - tarė Deniza, - kad Karolinos iš Filadel- 
fijos niekaip neiškrapštysi. Neverta net svajoti. Todėl jei norėsi pa- 
matyti vaikaičius, turėsi važiuoti į Rytinę pakrantę. 

— Deniza, aš klausiu, ar tu nori. Garis sako, kad jis ir Karolina 
neatmeta tokios galimybės. Turiu Žinoti, ar bat: nuoširdžiai norėtum 
sutikti Kalėdas Sent Džude. Nes jei visi sutars, kaip svarbu visai šei- 
mai susirinkti Sent Džude paskutinį kartą... 

— Mama, aš sutinku, jei manai, kad susidorosi. 

— Man reikės šiek tiek padėti virtuvėje, štai ir viskas. 

— Aš tau padėsiu virtuvėje. Bet galiu atvažiuoti tik vos kelioms 
dienoms. 

— Negali išsiprašyti savaitei? 

— Ne. 

— Kodėl ne? 

— Mama. 

— Velnias! - svetainėje vėl suriko Alfredas, nes kažkas stiklinis, 
turbūt vaza su saulėgrąžomis, terkštelėjo į grindis ir dzingtelėjęs su- 
dužo. - Velnias! Velnias! 

Inidos nervai buvo taip įtempti, jog ji vos neišmetė vyno taurės ir 
vis dėlto iš dalies buvo patenkinta, kad atsitiko ir antra bėda: tegu 
Deniza pamato, su kuo jai tenka taikstytis kiekvieną mielą dieną nuo 
ryto iki vakaro namie Sent Džude. 


83 


jonalhan 
f(ranzen 


Septyniasdešimt penktojo Alfredo gimtadienio vakarą vienišas Či- 
pas Tilton Ledže bandė lytiškai santykiauti su raudonuoju šezlongu. 

Buvo sausio pradžia, miškai aplink Automobilių dalių upelį įmirko 
nuo tirpstančio sniego. Tik prekybos centro dangus virš centrinio Ko- 
nektikuto ir skaitmeniniai namų elektroninių prietaisų rodmenys nu- 
švietė jo gašlybes. Klūpojo šezlongo kojūgalyje kruopščiai, colis po co- 
lio, uosdamas pliušą ir tikėdamasis, kad aitrus makšties išskyrų kvapas 
neišsivadėjo per aštuonias savaites, prabėgusias nuo to laiko, kai čia 
gulėjo Melisa Paket. Paprastai stiprūs ir atpažįstami kvapai - dulkių, 
prakaito, šlapimo, cigaretės dūmų iš fojė, trumpalaikis kušio - nuo pa- 
kvaišusio uostymo virsdavo nesuvokiamais ir neatskiriamais, todėl jis 
vis dažniau turėdavo liautis, kad šnervės atsigautų. Įspraudė lūpas į 
šezlongo sagų bambas ir bučiavo jose susirinkusius pūkus, smėlį, tru- 
pinius ir plaukus. Nė viena iš trijų dėmių, jo nuomone, paliktų Melisos, 
neskleidė nedviprasmiškai aitraus kvapo, bet po sekinančių palygini- 
mų jis apsistojo ties mažiausiai abejotina, netoli sagos šiek tiek žemiau 
atlošo, ir nukreipė į ją visą nosies dėmesį. Abiem rankom čiupinėjo 
kitas sagas, trynė į vėsų pliušą, lyg į šiurkštesnę, nemeilią Melisos 
odą, apatines kūno dalis, kol galiausiai patikėjo kvapo tikrumu, patikė- 
jo dar turįs šiokių tokių Melisos likučių ir įstengė užbaigti aktą. Tada 
nusirito nuo paklusnaus senovinio baldo ir prasegtomis kelnėmis su- 
smuko ant grindų padėjęs galvą ant pagalvės, dar valanda nuvėlinęs 
laiką, kai derėjo sveikinti tėvą su gimtadieniu. 

Jis surūkė dvi cigaretes prisidegdamas antrąją nuo pirmosios. [jun- 
gė televizorių ir susirado kabelinį kanalą, be perstojo rodantį senus 
„Warner Bros.“ animacinius filmus. Mirgantis ekranas truputį apšvietė 
paštą, kurį jis beveik savaitė neatplėšęs metė ant grindų. Toje šūsny- 
je glūdėjo trys naujojo laikinojo koledžo rektoriaus laiškai, kažkokie 
grėsmingi pranešimai iš dėstytojų pensijų fondo, be to, laiškas iš ko- 
ledžo Aprūpinimo būstu skyriaus - ant jo voko buvo užrašas ĮSPĖJI- 
MAS DĖL IŠKELDINIMO. 

Prieš keletą valandų Čipas, kad laikas greičiau slinktų, mėlynu tuši- 
nuku apibrėžė kiekvieną didžiąją M pirmuosiuose prieš mėnesį išėjusio 

„New York Times“ puslapiuose ir nusprendė, jog elgiasi kaip žmogus, 
apimtas depresijos. Dabar, kai sučirškė telefonas, jam toptelėjo, kad 
depresija sergantis asmuo turėtų lyg niekur nieko spoksoti į televizorių 
ir nepaisyti telefono, turėtų užsidegti dar vieną cigaretę ir nesukdamas 
galvos žiūrėti animacinius filmus - tegu aparatas įrašo pranešimą. 

Tačiau 1š tiesų jis pašoko nusprendęs atsiliepti, lyg niekur nieko 
atsižadėjo didžiulių visos dienos pastangų nieko neveikti, taigi jo kan- 
čių tikrumas abejotinas. Pajuto nepajėgiąs visiškai netekti valios ir 
nutraukti ryšio su tikrove, kaip romanų ir filmų herojai, apimti depre- 
sijos. Pritildė televizorių ir lėkdamas į virtuve pamanė, kad toks ap- 
gailėtinas tipas kaip jis nemoka net deramai sugniužti. 

Užsisegė kelnių užtrauktuką, įjungė šviesą ir pakėlė ragelį. 

— Alio. 

— Kas tau darosi, Čipai? - be jokios įžangos išpoškino Deniza. — 
Ką tik kalbėjau su tėte, ir jis sakė, kad tu jam neskambinai. 

— Deniza. Deniza. Ko tu rėki? 

— Aš rėkiu, - atkirto ji, - nes man liūdna, nes tėtei šiandien suka- 
ko septyniasdešimt penkeri, o tu jam nepaskambinai ir nepasiuntei 
atviruko. Man liūdna, nes atidirbau dvylika valandų ir ką tik paskam- 
binau tėtei, 0 jis nerimauja dėl tavęs. Kas tau atsitiko? 

Čipas nustebęs suvokė, kad juokiasi. 

— Atsitiko toks dalykas: aš netekau darbo. 

— Panaikino tavo etatą? 

— Ne, mane išmetė, - atsakė jis. - Neleido net užbaigti skaityti 
kurso, nors buvo likusios tik dvi savaitės. Mano dalyko egzaminą stu- 
dentai laikys pas kitą dėstytoją. O aš negaliu apskųsti nuosprendžio 
nepakvietęs liudytojos. O jei mėginsiu pasikalbėti su liudytoja, tai 
bus dar vienas mano nusikaltimo įrodymas. 

— Kas ta liudytoja? Kokio nusikaltimo? 

Iš antrinių žaliavų dėžės Čipas ištraukė butelį, stropiai patikrino, 
ar tikrai tuščias, ir vėl įdėjo į dėžę. 

— Mano buvusi studentė teigia, kad aš ją persekioju. Ji sako, kad 
buvom meilužiai ir aš motelio numeryje parašiau jai semestrinį dar- 

bą. Ir jei nepasisamdysiu advokato, o advokatams aš neturiu pinigų, 
nes koledžas atsisako mokėti išeitinę pašalpą, man niekas neleis pa- 
sikalbėti su šia studente. Jei pabandysiu su ja susitikti, būsiu apkal- 
tintas seksualiniu priekabiavimu. 

— Ji meluoja? - paklausė Deniza. 

— Tačiau mamai ir tėtei nėra reikalo to žinoti. 

— Čipai, ji meluoja? 

Ant Čipo virtuvinio stalo gulėjo atskleistas „Times“ su apibrėžto- 
mis didžiosiomis M. Po kelių valandų iš naujo užtikęs šį artefaktą 
pasijunti, lyg prisimintum sapną, tiktai prisiminto sapno pabudes ne- 
begali sapnuoti, o Čipas, žiūrėdamas į tankiai primargintą straipsnį 
apie sveikatos apsaugos išmokų griežtą apkarpymą, vėl pajuto ne- 
smagumą ir nepatenkintą geismą, vėl ėmė ilgėtis nesąmoningos bū- 
senos, kai uostė ir grabinėjo šezlongą. Sukaupęs jėgas priminė sau, 
jog šezlongą jau „padarė“, jog tuo keliu į jaukumą ir užmarštį jau ėjo. 

Jis sulankstė „Times“ 1r užmetė ant pilnutėlės šiukšlių dėžės 
viršaus. 

— Aš niekad lytiškai nesantykiavau su ta moterim, - tarė jis. 

— Smerkiu daugybę dalykų, - pasake Deniza, - bet tik ne tokius. 

— Sakau, kad su ja negulėjau. 

— Pabrėžiu, - nenusileido Deniza, - kad tai vienas atvejų, kai esu 
nepaprastai supratinga. - Ir ji iškalbingai krenkštelėjo. 

Jei Čipas būtų norėjęs išpažinti kaltes kuriam nors šeimos nariui, 
tikrai būtų pasirinkęs sesutę. Deniza metė koledžą, nelaimingai ište- 
kėjo, vadinasi, turėjo šiokį tokį supratimą apie liūdesį ir neviltį. Ta- 
čiau niekas, išskyrus Inidą, niekada nelaikė Denizos nevykele. Kole- 
džas, kurį ji metė, buvo geresnis už tą, kurį Čipas baigė, o ankstyva 
santuoka ir nesenos skyrybos išmokė ją jausmų brandos, kurios Či- 
pui labai stigo, ir jis tai žinojo, be to, spėjo, kad Deniza, dirbdama 
aštuoniasdešimt valandų per savaitę, perskaito daugiau knygų už jį. 
Per pastarąjį mėnesį, kai jis ėmėsi tokių projektų kaip Melisos Paket 
veido skaitmeninis nuskaitymas nuo pirmakursių vinjetės, jos galvos 
pritaisymas nešvankiems iškoduotiems atvaizdams ir šių atvaizdų gra- 


86 


pataisos 


binėjimas po vieną ekrano elementą (o kai grabinėji vaizdo elemen- 
tais, laikas bėga itin greitai), visiškai nebeskaitė knygų. 

— Nesusipratimas, - suvapėjo jis Denizai. - Paskui pasirodė, kad 
administracijai tiesiog delnai panižo mane atleisti. Dabar negaliu ti- 
kėtis net Žmoniško teismo. 

- Atvirai kalbant, - pareiškė Deniza, - ne taip jau blogai, kad tave 
išmetė. Koledžai šlykštūs. 

— Tai vienintelė vieta pasaulyje, kuriai maniau tinkąs. 

— Patikėk, tau daro garbę, kad netinki. O kaip laikaisi finansiškai? 

— Dėkui, blogai. 

— Gal paskolinti? 

— Deniza, tu neturi pinigų. 

— Turiu. Ir dar manau, kad turėtum pasikalbėti su mano drauge 
Džulija. Ji iš kino sferų. Persakiau jai tavo mintis apie Ist Vilidžo „Troilo 
11 Kresidos“ pastatymą. Ji užsiminė, kad paskambintum jai, jei tave 
domina rašytojo darbas. 

Čipas papurtė galvą, lyg Deniza stovėtų virtuvėje greta jo ir jį 
matytų. Jie prieš daugelį mėnesių aptarė telefonu, kaip modernizuoti 
kelias mažiau žinomas Šekspyro pjeses, ir jam širdį draskė mintis, 
jog Deniza pamanė jį kalbėjus rimtai; jog Deniza juo vis dar tiki. 

— O kaip tėtė? - tarė ji. - Negi užmiršai, kad šiandien jo gimtadienis? 

— Čia laikas bėga nepastebimai. 

— Aš tavęs neversčiau, - neatlyžo Deniza, - tačiau neužmiršk, kas 
atidarė tavo dėžę su kalėdinėmis dovanėlėmis. 

— Ką čia slėpti, per Kalėdas pasišiukšlinau. 

— Kas kam skirta, galėjom tik spėlioti. 

Lauke sustiprėjo pietys, atodrėkio vėjas, paspartinęs ištirpusio 
sniego lašų teškesį vidaus kieme. Čipą vėl apleido jausmas, užplūdęs 
tą akimirką, kai suskambo telefonas, - kad jis kankinasi savanoriškai. 

— Tai skambinsi jam ar ne? - mygo Deniza. 

Jis padėjo ragelį nieko jai neatsakęs, išjungė skambutį ir prisispau- 
dė veidu prie durų staktos. Šeimyninių Kalėdų dovanų klausimą jis 
atideliojo iki paskutinės dienos, o tada paskubom ištraukė iš lentynų 


87 


jonathan 
franzen 


senas, su nuolaida įsigytas knygas, suvyniojo į aliuminio foliją, perrišo 
raudonu kaspinu ir stengėsi negalvoti, kaip devynmetis sūnėnas Kale- 
bas įvertins „Aivenho“ laidą su Oksfordo komentarais (knyga tiko do- 
vanai, nes tebebuvo įpakuota į polietileninį apvalkalą). Knygų kampai 
iškart pradūrė aliuminio foliją, o folija, kuria jis bandė uždengti skyles, 
nelipo prie apačios, todėl pakuotė pasidarė minkšta ir lupi it svogūno 
lukštai arba sluoksniuota tešla, ir jis bandė pataisyti reikalą apklijuoda- 
mas paketus šventiniais „Nacionalinės kovos už abortų teisę lygos“ 
lipdukais, gautais sykiu su metinės narystės priklausiniais. Jo kūrinys 
priminė psichinio ligonio darbą, atrodė taip griozdiškai ir vaikiškai, jog 
jis sumetė paketus į seną kartoninę dėžę nuo greipfrutų, kad neberei- 
kėtų į juos žiūrėti. Paskui per „Federal Express“ išsiuntė dėžę Gariui į 
Filadelfiją. Pasijuto, lyg akmuo būtų nusiritęs nuo krūtinės, nes nors 
išterlioti paketai buvo bjaurūs, jis bent kuriam laikui atsikratė nemalo- 
nios pareigos. Bet po trijų dienų, vėlyvą Kalėdų vakarą grįžęs namo po 
dvylikos valandų budėjimo Norvoko, Konektikutas, „Dunkin' Donuts“ 
smuklėje, susidūrė su naujais sunkumais - reikėjo atidaryti dėžes su 
šeimynykščių atsiųstomis dovanomis: dvi buvo iš Sent Džudo, pamuš- 
tas vokas nuo Denizos ir dėžė nuo Gario. Nusprendė dėžes atidaryti 
lovoje, o į miegamąjį laiptais jas ne užnešti, o užspardyti. Pasirodė, kad 
tai gana sudėtinga užduotis, nes pailgi daiktai, užuot riedėję laiptais į 
viršų, kliūva už laiptelių ir krinta žemyn. Be to, pamuštojo voko turi- 
nys buvo lengvas, jam beveik nereikėjo įveikti oro pasipriešinimo ir 
paspirtas vokas beveik nepakildavo. Tačiau Čipo Kalėdos buvo visiškai 
sužlugdytos ir suniokotos (koledžo balso paštu jis perdavė žinutę Meli- 
sai, prašydamas paskambinti į „Dunkin' Donuts“ taksofoną arba ver- 
čiau pačiai atvažiuoti iš tėvų namų Vestporte, juk netoli, ir tik vidur- 
naktį nuovargis privertė jį pripažinti, kad Melisa neketina nei skambinti, 
nei tuo labiau atvažiuoti), todėl jis fiziškai nebepajėgė sulaužyti savo 
sugalvoto žaidimo taisyklių arba liautis žaisti, kol tikslas nepasiektas. 
Jam buvo aišku, kad pagal taisykles turi spardyti kaip reikiant (pavyz- 
džiui, draudžiama pakišti koją po voku ir stumti ar nešti jį į priekį), 

todėl vis nuožmiau spardė Denizos kalėdinę dovaną, kol pakuotė su- 
plyšo pasėdama kamšalą —- smulkintą laikraštinį popierių, tada jam pa- 
vyko užkabinti sudriskusį voką bato nosimi ir ilgu taisyklingu lanku 
švystelėti ant priešpaskutinio laiptelio į antrą aukštą. Tačiau voko per- 
mesti per paskutinį laiptelį niekaip nesisekė. Čipas trypė, spardė ir 
plėšė voką kulnais. Viduje iš raudono popieriaus gniužulo išlindo žalias 
šilkas. Jis sulaužė taisyklę, susėmė draiskanas, perkėlė per paskutinį 
laiptelį, paspyrė koridoriumi ir, palikęs prie lovos, nulipo žemyn dėžių. 
Jas irgi beveik suniokojo, kol atrado gerą būdą: nuspirti nuo laiptelio ir 
skrendančias ore pasiųsti į viršų. Kai spyrė į Gario dėžę, ši sprogo 
pažerdama baltų polistireno lėkštučių debesį. Iškrito ir nuriedėjo laip- 
tais į plastiko burbuliukus įvyniotas butelis. Geriausias Kalifornijos port- 
veinas. Čipas jį nusinešė prie lovos ir nusprendė paskalauti gerklę kas- 
kart, kai sėkmingai išvynios dovaną. Motina, iki šiol mananti, kad jis 
kabina prie židinio kojinę, atsiuntė dėžę su užrašu „Kojinės užpildai“, 
ji buvo prikrauta mažučių atskirai suvyniotų daiktelių: vaistai nuo ko- 
sulio, mažutė mokyklinė jo antros klasės nuotrauka patamsėjusiuose 
žalvario rėmeliuose, plastikiniai šampūno, plaukų minkštiklio ir rankų 
losjono buteliukai iš Honkongo viešbučio, kur Inida ir Alfredas buvo 
apsistoję prieš vienuolika metų pakeliui į Kiniją, 17 du iš medžio išdrož- 
ti elfai perdėtai sentimentaliomis šypsenomis, su sidabrinės virvelės 
kilpomis, kyšančiomis iš kaukolių, mat buvo skirti pakabinti ant eglu- 
tės. O padėti po šia tariama eglute Inida atsiuntė antrą didesnių dovanų 
dėžę, įvyniotą į raudoną popierių su Kalėdų Senelio marmūzėmis: špa- 
ragų šutintuvą, trejas baltas „Jockey“ trumpikes, milžinišką ledinuką 
ir dvi kartūnines pagalvėles ant sofos. Garis su žmona, be portveino, 
atsiuntė išradingą vakuuminio pumpavimo įtaisą, saugantį neišgertą vy- 
ną nuo oksidacijos, lyg Čipui kada nors liktų vyno. Deniza, kuriai jis 
padovanojo „Andrė Žido laiškų rinktinę“, ištrynęs iš priešlapio įrody- 
mą, kad už šį itin prastą vertimą sumokėjo vieną dolerį, atsiuntė jam 
gražius žalius kaip laimas šilkinius marškinius, o tėvas - šimto dolerių 
čekį su prierašu nusipirkti ką nori. 

Šeimynykščių dovanos, išskyrus marškinius, kuriuos nešiojo, če- 
kį, kurį iškeitė į pinigus, ir portveiną, kurį išmaukė lovoje Kalėdų 
naktį, tebesivoliojo ant miegamojo grindų. Denizos voko kamšalas nu- 
sklendė į virtuvę, susimaišė su ištiškusiomis paplavomis, ir šį purvą 
jis išnešiojo po visą butą. Užkaboriai buvo pilni baltų kaip avelės po- 
listireno burbuliukų. 

Vidurio Vakaruose dabar beveik pusė vienuolikos. 

Sveikas, tėte. Daug laimės septyniasdešimt penktojo gimtadienio 
proga. Man sekasi gerai. Kaip reikalai Sent Džude? 

Čipas pajuto, kad neįstengs paskambinti nepraskalavęs gerklės ar 
kitaip nepasidrąsinęs. Reikėjo papildyti energiją. Bet televizija kriti- 
niu ir politiniu požiūriu buvo tikra kankynė, jis nebegalėjo net anima- 
cinių filmukų žiūrėti nerūkydamas, todėl plaučius krūtinėje pakeitė 
skausmas, o jokių svaigalų namie nebuvo, net virtuvinio chereso, net 
sirupo nuo kosulio, o po sunkiai patirto malonumo su šezlongu en- 
dorfinai parvyko namo į visas keturias smegenų kertes it karo 1švar- 
ginti pulkai, taip nukamuoti reikalavimų, kuriuos jis jiems kėlė pasta- 
rąsias penkias savaites, kad vėl surikiuoti juos mūšiui galėjo nebent 
pasirodžiusi Melisa. Jam reikėjo kokio nors dopingo pakelti dvasiai, 
kokių nors velnio lašų, bet teturėjo prieš mėnesį išėjusį „Times“ nu- 
merį ir jautė, kad šiandien apibrėžė pakankamai didžiųjų M, daugiau 
nebegali. 

Jis nuėjo prie valgomojo stalo ir įsitikino, kad ant jo sustatytuose 
vyno buteliuose nelikę nė lašo. Už paskutinius 220 „VISA“ krediti- 
nės kortelės dolerių jis nupirko aštuonis butelius gana skanaus „Fron- 
sac“ ir šeštadienio vakarą surengė paskutinę vakarienę sutelkti savo 
šalininkams tarp dėstytojų. Prieš kelerius metus, kai D. Dramos ka- 
tedra atleido jauną ir visų mėgstamą dėstytoją Kali Lopes (ši teigė 
turinti mokslinį laipsnį, nors jo neturėjo), įtūžę studentai ir dėstyto- 
jai surengė boikotą ir protesto demonstracijas su žvakėmis, todėl ko- 
ledžas buvo priverstas Lopes ne tik vėl priimti į darbą, bet ir duoti jai 
visą etatą. Žinoma, Čipas nebuvo nei lesbietė, nei filipinietė kaip Lo- 

pes, tačiau dėstė feminizmo teoriją, literatai jį palaikė šimtu procen- 
tų, į mokomojo dalyko programą jis nuolat įtraukdavo rašytojus neva- 
kariečius, o „Ramybės slėnio“ viešbučio 23-i11me numeryje, iš teisy- 
bės, tik praktiškai patikrino tam tikras teorijas (autorystės mitą; 
atkaklų transgresyvių lytinių su(si)tarimų vartotojiškumą, kurio dės- 
tyti 1r buvo pasamdytas). Deja, šios teorijos skambėjo įtikinamai, tik 
kai jis dėstė jas imliems paaugliams. Iš aštuonių bendradarbių, šešta- 
dienį pakviestų vakarienės, atėjo tik keturi. Ir nors jis stengėsi pa- 
kreipti kalbą apie savo bėdą, vienintelis bendras draugų veiksmas jam 
paremti buvo daina be muzikos instrumentų pritarimo, ištuštinus aš- 
tuntą butelį, - Non, Je Ne Regrette Rien. 

Jam neužteko jėgų po to nukraustyti stalą. Žiūrėjo į pajuodusias 
violetines salotas, sustingusį lajų ant nesuvalgyto avienos muštinio, 
kamščių ir pelenų jukinį. Šių namų gėda ir netvarka prilygo gėdai ir 
netvarkai jo galvoje. Džimą Levitoną pakeitė Kali Lopes, dabar ji lai- 
kinai ėjo koledžo rektorės pareigas. 

Pabasakokite man apie savo santykius su studente Melisa Paket. 

Su mano buvusia studente? 

Su jūsų buvusia studente. 

Mes draugai. Kartu vakarieniavome. Sykiu braleidome Padekos die- 
nos šventes. Labai gabi studente. 

Ar jūs braejusią savaitę badejote Melisai barašyti darbą iš Vendlos 
O'Falon destomo dalyko? 

Mes bendrais bruožais abtarėm tą temą. Kai kurie dalykai jai atro- 
de migloti, ir man bavyko juos išaiškinti. 

Jūs lytiškai santykiavote su ja? 

Ne. 

Čibai, man atrodo, teks jus iki teismo posėdžio laikinai nušalinti 
nuo pareigų. Štai ką darysim. Byla bus svarstoma kitą savaitę, tuo tar- 
pu turetumet susirasti advokatą 17 pasikalbėti su savo brofesinės sąjun- 
gos atstovu. Be to, draudžiu jums kalbinti Melisą Paket. 

Ką ji sako? Kad aš parašiau tą darbą? 

Melisa pažeidė garbes kodeksą įteikdama ne savo vašinį. Ji bus ba- 
šalinta vienam semestrui, bet mes atsižvelgsime į lengvinančias ablin- 
kybes. Pavyzdžiui, jūsų didžiai nederamą seksą su ja. 

Ji taib sako? 

Asmeniškai patarčiau išeiti savo noru, Čipai. 

Ji taib sako? 

Tu žlugęs. 

Vidaus kiemelyje smarkiai lijo ištirpusiu sniegu. Jis prisidegė ciga- 
rete nuo dujinės viryklės degiklio, dukart skausmingai užsitraukė ir 
prispaudė rusenantį galą prie delno. Sudejavo pro sukąstus dantis, ati- 
darė šaldymo kamerą, prispaudė delną prie jos dugno ir valandėlę sto- 
vėjo uosdamas rūkstančios mėsos dūmus. Paskui, paėmęs ledo gabalė- 
lį, nuėjo prie telefono ir surinko senąjį srities kodą, senąjį numerį. 

Kol Sent Džude skambėjo telefonas, jis primynė „Times“ šiukšlė- 
se ir įmygo laikraštį gilyn, kad nebadytų akių. 

— Oi, Čipai, - sušuko Inida, - jis jau miega! 

— Nežadink jo, - tarė Čipas. - Tik pasakyk... 

Bet Inidos prie telefono jau nebuvo, tik šauksmas „Alai! Alai!“ 
vis labiau tilo, jai einant nuo telefono prie laiptų į miegamuosius. Či- 
pas išgirdo, kaip ji rėkia: „Čipas skambina!“ Išgirdo, kaip nukeliamas 
papildomo telefono antrame aukšte ragelis. Išgirdo, kaip Inida nuro- 
dinėja Alfredui: 

— Tik nepadėk ragelio burbtelėjęs „sveikas“. Pakalbėk su juo 
truputį. 

Ragelyje pasigirdo šnaresys. 

— Alio, - tarė Alfredas. 

— Sveikas, tėte, sveikinu sulaukus gimtadienio, - tarė Čipas. 

— Aha, - murmtelėjo Alfredas tokiu pat vangiu balsu. 

— Atleisk, kad taip vėlai paskambinau. 

— Aš nemiegojau, - pasakė Alfredas. 

— Bijojau tave pažadinti. 

— Aha. 

Čipas tikėjosi, kad Inida skuodžia žemyn į virtuvę jo gelbėti, kiek 
skaudantis klubas leidžia. 

— Tu turbūt pavargęs, be to, jau vėlu, - tarė jis. - Galim baigti kalbą. 

— Dėkui, kad paskambinai, - atsiliepė Alfredas. 

Į pokalbį įsiterpė Inida. 

— Einu baigti plaut indų, - tarė ji. - Šįvakar pas mus buvo pobū- 
vis! Alai, papasakok Čipui apie pobūvį! Aš dedu ragelį. 

Ji taip ir padarė. 

— Tai iškėlėt puotą, - tarė Čipas. 

— Aha. Atėjo Rutai pavakarieniauti ir palošti bridžo. 

— O tortas buvo? 

— Tavo motina iškepė. 

Cigaretė pradegino Čipo kūne skyle, ir jis juto, kad pro ją gali 
prasiskverbti skausmingos blogybės ir skausmingai ištekėti gyvybi- 
nės jėgos. Tirpstantis ledas sunkėsi pro pirštus. 

— Kaip sekėsi bridžas? 

— Gavau prastas kortas, kaip visada. 

— Per gimimo dieną tokia neteisybė. 

— Manau, - tarė Alfredas, - ruošiesi kitam semestrui. 

— Tikrai. Taip. Nors, iš teisybės, ne. Iš teisybės, nusprendžiau šį 
semestrą nedėstyti. 

— Neišgirdau. 

— Sakiau, nusprendžiau šį semestrą nedėstyti, - garsiau pakartojo 
Čipas. - Pasiimsiu semestrą atostogų ir šį bei tą parašysiu. 

— Kiek prisimenu, netrukus turėjai tapti etatiniu dėstytoju. 

— Taip. Balandžio mėnesį. 

— Man atrodo, žmogus, kuris tikisi tapti etatiniu darbuotoju, turė- 
tų pasilikti ir dėstyti. 

— Teisingai. 

— Jei uoliai dirbsi, tau tikrai bus pasiūlyta pasilikti. 

- Teisingai. Taip, - linktelėjo Čipas. - Tačiau juk man etato gali 
1r nepasiūlyti. Be to, gavau, mm... Labai viliojantį Holivudo prodiu- 

serės pasiūlymą. Denizos koledžo laikų draugė. Galiu uždirbti bai- 
sybę pinigų. 

— Gero darbuotojo beveik neįmanoma atleisti, - tarė Alfredas. 

— Tačiau gali prasidėti visokios intrigos. Reikia turėti ir ką nors 
atsargai. 

— Kaip nori, - atsiliepė Alfredas. - Tačiau man atrodo, kad geriau- 
sia pasirinkti vieną tikslą ir jo siekti. Jei nepavyks, visada galima im- 
tis ko nors kito. Bet tu dirbai daug metų, kol gavai šią vietą. Nenu- 
mirsi paplušėjęs dar vieną semestrą. 

— Teisingai. 

— Atsikvėpsi tapes etatiniu dėstytoju. Tada būsi saugus. 

— Taip. 

— Na, tai dėkui tau už skambutį. 

— Aha. Sveikinu sulaukus gimtadienio, tėte. 

Čipas numetė telefoną, išėjo iš virtuvės, paėmė „Fronsac“ butelį 
už kakliuko ir atsivėdėjęs žiebė į valgomojo stalo kraštą. Sudaužė dar 
vieną butelį. Likusius šešis sukūlė po du iškart, abiejuose kumščiuo- 
se gniauždamas po kakliuką. 

Ištverti sunkias vėlesnes savaites jam padėjo pyktis. Pasiskolino iš 
Denizos dešimt tūkstančių dolerių ir pasisamdė advokatą grasindamas 
paduoti D. koledžą į teismą dėl neteisėto darbo sutarties nutraukimo. 
Tai buvo tuščias pinigų švaistymas, bet jis pasijuto geriau. Išvyko į 
Niujorką, sukrapštė keturis tūkstančius dolerių užstato ir nuompinigių 
už butą, išsinuomotą Devintojoje gatvėje. Nusipirko odinius drabužius, 
prasidūrė ausis. Vėl pasiskolino pinigų iš Denizos ir užmezgė ryšius su 
koledžo laikų draugu, kuris redagavo „Warren Street Journal“. Sumanė 
atkeršyti parašydamas scenarijų, kuris atskleistų Melisos Paket savi- 
meilę ir išdavystę bei bendradarbių veidmainystę; norėjo, kad jį įžeidę 
žmonės pamatytų filmą, atpažintų save ir kankintųsi. Užmezgė flirtą su 
Džulija Vrais, pakvietė ją į pasimatymą, o netrukus dėl jos išleisdavo 
po du tris šimtus dolerių per savaitę restoranams ir pramogoms. Vėl 
pasiskolino pinigų iš Denizos. Su prie apatinės lūpos prilipusia cigarete 

pyškino scenarijaus juodraštį. Džulija ant užpakalinės taksi sėdynės 
įsikniaubdavo jam į krūtinę ir įsikibdavo į apykaklę. Padavėjams ir tak- 
si vairuotojams jis duodavo trisdešimt keturiasdešimt procentų arbat- 
pinigių. Juokingomis aplinkybėmis citavo Šekspyrą ir Baironą. Vėl pa- 
siskolino pinigų iš Denizos ir nusprendė, kad ji teisi, kad gyvenime jam 
labiausiai pasisekė tada, kai buvo atleistas iš darbo. 

Žinoma, jis nebuvo toks naivus, kad standartines Iden Prokuro pa- 
gyras priimtų už gryną pinigą. Bet kuo dažniau susidurdavo su Iden, 
tuo labiau tikėjo, kad į scenarijų bus pažiūrėta palankiai. Visų pirma 
Iden su Džulija elgėsi motiniškai. Buvo tik penkeriais metais vyresnė, 
bet asmens sekretore perauklėjo ir patobulino iš esmės. Nors Čipas 
taip ir neįstengė atsikratyti jausmo, kad Iden norėtų Džulijai kitokio 
meilužio (paprastai ji vadindavo Čipą Džulijos palydovu, o ne draugu, o 
kai kalbėdavo apie Džulijos nepanaudotas galimybes ir pasitikėjimo sto- 
ką, jam atrodydavo, jog ji pasišovusi tobulinti dar vieną Džulijos gyve- 
nimo sritį - meilužių rinkimąsi), Džulija tvirtino, kad Iden jį laiko labai 
mielu ir itin galvotu. O Iden vyras, Dagas O'Brajenas, tikrai palaikė jo 
pusę. Dagas buvo „Bragg Knuter ėz Speigh“ juridinės firmos įmonių 
susiliejimo ir įsigijimo konsultantas. Jis parūpino Čipui darbą - skaityti 
korektūras - ir pasistengė, kad Čipas galėtų pradėti ir baigti darbą ka- 
da nori ir gautų didžiausią valandinį užmokestį. Kai Čipas bandė jam 
padėkoti už paslaugą, Dagas sumosavo rankomis. 

— Tu - filosofijos daktaras, - tarė jis. - Ta tavo knyga šiurpiai iš- 
mintinga. 

Netrukus Čipas tapo dažnu O'Brajeno ir Prokuro kviestinių vaka- 
rienių Traibekoje ir savaitgalio vakarėlių Kvugu svečiu. Gerdamas jų 
svaigalus ir valgydamas jų užsakytą maistą, iš anksto mėgaudavosi 
sėkme, šimtą kartų svaigesne negu kažkoks etatinio dėstytojo dar- 
bas. Jautė 1š tikrųjų gyvenąs. 

Vieną naktį Džulija liepė jam sėstis ir išklausyti ją: nuslėpusi svar- 
bų dalyką, tik tegu jis pažada ant jos nepykti. Mat ji, galima sakyti, 
turinti vyrą. Mažos Baltijos šalies Lietuvos premjero pavaduotoją Gi- 

taną Misevičių. Džulija ištekėjo už jo prieš porą metų ir tikisi, kad 
Čipas ant jos nelabai supyks. 

Visa bėda, kalbėjo ji, kad užaugusi be vyrų. Tėvas, valčių pardavė- 
jas, sirgo maniakine depresine psichoze, regis, jinai jį matė tik kartą, 
bet ir to vieno karto buvo per akis. Motina, kosmetikos firmos vadovė, 
užkorė Džuliją savo motinai, o ši įkišo ją į katalikišką mergaičių mo- 
kyklą. Pirmą vertą dėmesio seksualinę patirtį Džulija įgijo mokydama- 
si koledže. Paskui ji persikėlė į Niujorką ir leido laiką negarbingų, at- 
sainiai sadistiškų, pragaištingai bijančių įsipareigojimų žavingų vyriškių 
lovose, kol pergulėjo su visais tokiais Manheteno rajone. Sulaukusi 
dvidešimt aštuonerių, nelabai turėjo kuo didžiuotis, išskyrus išvaizdą, 
butą ir nuolatinį darbą (dažniausiai jai reikėdavo tik atsiliepti telefonu). 
Todėl kai ji kažkokiame klube susitiko Gitaną, kuris ja nuoširdžiai susi- 
žavėjo ir netrukus padovanojo tikrą nemažą deimantą platinos aptaisu, 
be to, atrodė, kad ją myli (o juk vyrukas, šiaip ar taip, buvo tikrų tik- 
riausias ambasadorius Jungtinėse Tautose; buvo nuėjusi pasiklausyti, 
kaip jis baltiškai griaudėja Generalinėje Asamblėjoje), ji sąžiningai bandė 
atsilyginti už gerumą. Buvo tiesiog nežmoniškai gera. Pasiryžo neap- 
vilti Gitano, nors dabar atrodo, kad verčiau būtų apvylusi. Gitanas buvo 
gerokai vyresnis ir labai dėmesingas lovoje (žinoma, nė iš tolo neprily- 
go Čipui, skubiai pridūrė Džulija, bet nors nesielgė siaubingai), be to, 
lyg 1r nutuokė, kam reikalinga santuoka, todėl vieną gražią dieną ji 
drauge su juo patraukė į municipaliteto rūmus. Gal net būtų paėmusi 
jo pavardę, jei „ponia Misevičius“ neskambėtų taip idiotiškai. Ištekėju- 
si suvokė, kad marmurinės grindys, juodai lakuoti baldai ir sunkūs mo- 
derniški blausiojo stiklo šviestuvai ambasadoriaus bute prie Ist Rive- 
rio toli gražu ne tokie smagiai neskoningi, kaip jai anksčiau atrodė. 
Veikiau nepakeliamai slegia. Ji privertė Gitaną parduoti apartamentą 
(Paragvajaus delegacijos vadovas labai džiaugėsi jį įsigijęs) ir nupirkti 
mažesnį, jaukesnį butelį Hadsono gatvėje netoli kelių gerų klubų. Ji 
surado Gitanui padorų kirpėją ir išmokė rinktis natūralaus pluošto dra- 
bužius. Atrodė, gyvenimas puikus. Bet, matyt, ji ir Gitanas ne iki galo 

suprato vienas kitą, nes kai jo partija (VIPNPAKJRIINPB17: Vieninte- 
lė Ištikima Partija, Nepalaužiamai Atsidavusi Kazimiero Jaramaičio Re- 
vanšistiniams Idealams Ir Nepriklausomam Balandžio 17-osios Plebis- 
citui) rugsėjo mėnesį pralaimėjo rinkimus ir atšaukė jį į Vilnių sudaryti 
parlamentinės opozicijos, jis nė neabejojo, kad Džulija važiuos kartu. 
Džulija pritarė vieno kūno, žmonos ištikimybės ir taip toliau sampra- 
tai, bet Gitanas per daug vaizdingai pasakodavo apie amžiną anglių ir 
elektros stoką, ledine dulksną, šūvius iš pravažiuojančių automobilių ir 
populiariausią maistą - arklieną - postsovietiniame Vilniuje. Todėl ji 
siaubingai pasielgė su Gitanu, tokios kiaulystės tikrai daugiau niekam 
nėra iškrėtusi. Ji sutiko išvažiuoti su juo ir apsigyventi Vilniuje, net 
įlipo į lėktuvą su Gitanu, atsisėdo pirmos klasės salone, o paskui paty- 
liukais išsmuko iš lėktuvo, na, pakeitė namų telefono numerį ir papra- 
šė Iden pasakyti Gitanui, kai šis paskambins, kad ji dingo be žinios. Po 
šešių mėnesių Gitanas savaitgalį grįžo į Niujorką 1r Džulija pajuto labai 
jam nusikaltusi, tikrai tikrai. Ką čia slėpti, pasielgė negarbingai. Bet 
Gitanas vis plūdo ją negražiais žodžiais, o paskui net skėlė antausį. Po 
to pasidarė aišku, kad jie nebegali būti kartu, bet ji tebegyveno Hadso- 
no gatvės bute ir todėl nesiskyrė su Gitanu, o jam bet kada galėjo pri- 
reikti politinio prieglobsčio Jungtinėse Valstijose, nes atrodė, kad pa- 
detis Lietuvoje vis blogėja. 

Tokia buvo jos ir Gitano istorija, ir ji tikėjosi, kad Čipas ant jos 
nelabai pyks. 

Čipas nepyko. Tiesą sakant, iš pradžių Džulijos santuoka jam ne tik 
netrukdė, bet jį netgi žavėjo. Jis dievino jos žiedus; prašydavo juos 
mūvėti lovoje. Kartais „Warren Street Journal“ redakcijoje pasijutęs 
nepakankamai transgresyvus, lyg širdies gilumoje tebebūtų mielas Vi- 
durio Vakarų vaikėzas, jis džiugiai užsimindavo apie Europos politiką, 
kuriam įtaisė ragus. Daktaro disertacijoje („Dvejodamas stovėjo. Fali- 
nis nerimas Tiudorų laikų dramoje“) jis daug prirašė apie raguotus vy- 
rus, ir modernaus mokslo priedangoje smerktina mintis, kad santuo- 
ka - nuosavybės teisė, o svetimavimas - vagystė, jam kėlė jaudulį. 

Tačiau netrukus brakonieriavimo diplomato draustinyje džiaugsmą 
pakeitė miesčioniškos fantazijos, kuriose Čipas tapo Džulijos vyru - jos 
valdovu, jos tarnu. Kartkartėm imdavo pavyduliauti Gitanui Misevičiui: 
vis dėlto mušeika lietuvis buvo klestintis politikas ir Džulija tardama jo 
pavardę jausdavo kaltę ir ilgesį. Naujųjų metų išvakarėse Čipas tiesiai 
paklausė, ar neketinanti išsiskirti. Ji atsakė, kad apartamentas jai labai 
patinka („Juk nemoku nuomos!“) ir kad šiuo metu neketina ieškotis kito. 

Po Naujųjų metų Čipas susirado „Akademinio purpuro“ juodraštį, 
dvidešimties puslapių apreiškimą, euforiškai išpyškintą klaviatūra, ir 
suvokė, kad jį reikia smarkiai taisyti. Scenarijus iš esmės niekuo ne- 
siskyrė nuo padriko skaitalo. Mėnesį išlaidžiai švęsdamas jo užbaigi- 
mą, jis įsivaizdavo galėsiąs atsikratyti kai kurių nuvalkiotų siužeto 
vingių - sąmokslo, avarijos, piktavalių lesbiečių, ir vis tiek pasakoji- 
mas bus geras. Tačiau paaiškėjo, kad be tų nuvalkiotų siužeto vingių 
pasakojimo nelieka. 

Norėdamas išsaugoti menines ir intelektines ambicijas, jis pridėjo 
įžanginį literatūros teorijos monologą. Tokį nykų, kad, kaskart įjungęs 
kompiuterį, Čipas puldavo jo taisyti. Netrukus pusę scenarijui tobulinti 
skirto laiko surydavo monologas. Suvokęs, jog beviltiška jį sutrumpinti 
nepaaukojant temai svarbios medžiagos, jis pradėjo žaisti paraštėmis ir 
brūkšneliais, kad monologas baigtųsi 6-to puslapio apačioje, o ne 7-to 
puslapio viršuje. Žodį „vykti toliau“ jis pakeitė „tęstis“, sutaupydamas 
šešis ženklus, todėl galėjo skliaustus žodyje „su(si)tarimas“ pakeisti 
brūkšneliais, po to kai kurios eilutės pailgėjo, o brūkšnelius galima bu- 
vo panaudoti išraiškingiau. Paskui nusprendė, kad žodžio „tęstis“ rit- 
mas netinkamas, o „su(si)tarimas“ nieku gyvu negali būti rašomas per 
brūkšnelį, todėl naršė tekstą ieškodamas kitų ilgų žodžių, kuriuos galė- 
tų pakeisti trumpesniais sinonimais, ir visą laiką stengėsi įsikalbėti, 
kad žvaigždės ir prodiuseriai „Prada“ švarkais su malonumu perskaitys 
šešis (bet ne septynis!) pompastiškos mokslingos teorijos puslapius. 

Kartą, kai jis buvo dar mažas, Vidurio Vakaruose įvyko visiškas 
saulės užtemimas, o mergytė iš kažkokio pilko miesteliūkščio netoli 

Sent Džudo, anapus upės, atsisėdo lauke ir, nepaisydama begalinių įspė- 
jimų, žiūrėjo į nykstantį saulės pjautuvą, kol jai užsidegė tinklainės. 

— Nė kiek neskaudėjo, - pareiškė apakusi mergaitė „St. Jude Chro- 
nicle“. - Aš nieko nejaučiau. 

Kiekviena diena, praleista dailinant įspūdingai nykų monologą, bu- 
vo beveik visada apmokėta jaunesniosios sesers pinigais: nuoma, mais- 
tas, pramogos. Kol pinigų užteko, jis beveik nesikankino. Viena diena 
keitė kitą. Jis retai keldavosi prieš vidurdienį. Gardžiavosi valgiu ir vy- 
nu, rengėsi gerai, nes norėjo įtikinti save, jog nėra ištižęs kaip drebu- 
čiai, o keturis vakarus iš penkių jam net pavykdavo nuslopinti didžiau- 
sius būgštavimus bei nerimą ir džiaugtis Džulija. Kadangi suma, kurią 
jis pasiskolino iš Denizos, buvo didžiulė, palyginti su korektoriaus už- 
darbiu, bet maža, palyginti su Holivudo kriterijais, „Bragg Knuter «: 
Speigh“ jis dirbo vis rečiau. Jam kėlė pasipiktinimą tik sveikata. Vasa- 
ros dieną jis nepersidirbdavo: dar kartą perskaitęs I veiksmą ir sukrės- 
tas jo nepataisomo prastumo, lėkdavo lauk įkvėpti gryno oro ir vaikš- 
čiodavo Brodvėjumi, sėdėdavo ant suolo Baterio parke, klausydavosi 
nepaliaujamo sraigtasparnių pupsėjimo ir tolimų Traibekos mažųjų mi- 
lijonierių šauksmų; nuo Hadsono pučiantis vėjelis skverbdavosi po apy- 
kakle, ir jį užplūsdavo kaltės jausmas. Jis energingas, sveikas, tačiau 
visiškas niekas: gerai išsimiegojo, neperšalo, todėl galėtų atsidėti dar- 
bui ar bent džiaugtis atostogomis, flirtuoti su nepažįstamomis mergi- 
nomis ir maukti tekilą su citrinų sultimis. Verčiau susirgti ir numirti 
dabar, mąstė jis, kai šitaip nesiseka, o sveikatą ir energiją pataupyti 
vėlesniam laikui, kai (nors planas buvo aiškiai neįgyvendinamas) sek- 
sis geriau. Švaistė daug ką: Denizos pinigus, Džulijos geranoriškumą, 
savo gabumus ir išsilavinimą, galimybes, kurias teikė ilgiausias ekono- 
minis pakilimas Amerikos istorijoje, tačiau labiausiai skaudino puiki svei- 
kata, kai saulėkaitoje sėdėdavo prie upės. 

Pinigai baigėsi vieną liepos penktadienį. Laukė savaitgalis su Džu- 
lija, vadinasi, kino teatro bufete jis išleis bent penkiolika dolerių, to- 
dėl nušlavė nuo knygų lentynos marksistus ir nuvilko du baisiai sun- 

kius krepšius į Strendą. Knygos buvo su aplankais ir iš viso kainavo 
3900 dolerių. Supirkėjas Strende abejingai žvilgtelėjo į jas ir įvertino 
šešiasdešimt penkiais. 

Čipas trūksmingai nusijuokė ir užgniaužė norą ginčytis; bet Di- 
džiojoje Britanijoje išleista Jurgeno Habermaso „Kaip suprasti ir pa- 
aiškinti visuomenę“, kurios jis neįveikė perskaityti, tuo labiau ko- 
mentuoti, atrodė lyg nauja ir kainavo 95 svarus. Jis nesusilaikė ir 
parodė ją kaip pavyzdį. 

— Jei norit, pabandykit pasiūlyti kur nors kitur, - tarė supirkėjas, 
ir jo ranka virš kasos aparato sustingo. 

— Ne, ne, jūs teisus, - tarė Čipas. — Šešiasdešimt penkių dolerių 
per akis. | 

Buvo niekingai akivaizdu, kad jis tikėjosi už knygas gauti kelis 
šimtus dolerių. Jis nusisuko nuo jų priekaištingų nugarėlių prisimin- 
damas, kaip jos knygyne žadėjo radikaliai sukritikuoti vėlyvojo kapi- 
talizmo visuomenę ir su kokiu džiaugsmu jis jas nešėsi namo. Bet 
Jurgenas Habermasas neturėjo Džulijos ilgų vėsių, į kriaušės šakas 
panašių rankų 1r kojų, Teodoras Adornas neturėjo svaigaus ištvirku- 
sio Džulijos lankstumo, Fredas Džeimsonas neturėjo patyrusio Džu- 
lijos liežuvio. Kai Čipas spalio pradžioje nusiuntė Iden Prokuro 
užbaigtą scenarijų, buvo išpardavęs feministus, formalistus, struktū- 
ralistus, poststruktūralistus, froidistus ir homoseksualistus. Kai rei- 
kėjo prasimanyti pinigų tėvų ir Denizos pietums, bebuvo likę numy- 
lėti kultūros istorikai ir pavyzdinis Šekspyro raštų rinkinys kietais 
viršeliais; kadangi Šekspyras neprarado savo žavesio, - vienodi to- 
mai šviesiai mėlynais aplankais priminė saugų salyną, - jis sukrovė į 
krepšius Fuko, Grinblatą, Huksą, Puvį ir pardavė už 115 dolerių. 

Už šešiasdešimt dolerių apsikirpo, nusipirko saldainių, dėmių va- 
liklį 17 „Kedro“ užeigoje išgėrė porą taurelių. Rugpjūčio mėnesį, kvies- 
damas tėvus į svečius, vylėsi, kad Iden Prokuro perskaitys scenarijų ir 
sumokės avansą prieš jiems atvažiuojant, bet dabar galėjo pasirodyti ir 
pavaišinti juos tik namie pataisytais valgiais. Nuėjo į kulinarijos par- 

duotuvę Ist Vilidže, kuri prekiavo puikiais koldūnais ir duona su plute- 
le. Ketino pataisyti kaimiškus ir nebrangius i1tališkus pietus. Tačiau pa- 
sirodė, kad parduotuvė bankrutavusi, o kulniuoti dešimt kvartalų iki 
kepyklos, kurioje tikrai būtų geros duonos, jis patingėjo, todėl klaidžio- 
jo po Ist Vilidžą užsukdamas į pirmas pasitaikiusias apgaulingai praš- 
matnias maisto parduotuves, kilnojo sūrius, ieškojo (ir nerado) geros 
duonos, apžiūrinėjo prastus koldūnus. Galiausiai atsisakė minties apie 
itališkus pietus ir nusprendė, kad bus gerai antras iš dviejų įmanomų 
variantų: vandeninių zizanijų salotos, persėjos ir rūkyta kalakuto krūti- 
nėlė. Tada paaiškėjo, kad ne taip lengva rasti prinokusių persėjų. Per- 
ėjo daugybe parduotuvių, ir visose persėjų arba nebuvo, arba jos buvo 
kainuojančių po tris dolerius devyniasdešimt aštuonis centus viena. Sto- 
vėjo paemes penkias ir svarstė, ką daryti. Padėjo, vėl paėmė, vėl padė- 
jo ir niekaip negalėjo ryžtis. Valandėlę jį užplūdo neapykanta Denizai, 
nes ji privertė jį pasijusti kaltą ir pakviesti tėvus pietų. Atrodė, lyg visą 
gyvenimą nebūtų valgęs nieko daugiau, tik vandeninių zizanijų salotas 
ir koldūnus, tokia neišradinga buvo jo kulinarinė vaizduotė. 

Apie aštuntą valandą jis atsidūrė prie naujos „Vartotojo košmaro“ 
(„Viskas pagal vertę!“) parduotuvės Grando gatvėje. Dangų aptraukė 
drėgmė, atpūsta sieringo nejaukaus vėjo iš Rovėjaus ir Beijono. Neti- 
tuluota pietinio Hiustono ir Traibekos diduomenė plūdo pro „Košmaro“ 
matinio plieno vartus. Vyrai buvo įvairių formų ir dydžių, bet visos mo- 
terys lieknos ir trisdešimt šešerių; daugelis buvo lieknos ir nėščios. 
Apsikirpus Čipui išbėrė kaklą, todėl jis jautėsi nepasiruošęs pasirodyti 
tokiai daugybei tobulų moterų. Bet tiesiai už „Košmaro“ durų pastebė- 
jo žalėsių dėžę su užrašu „RŪGŠTYNĖS (Belizas). 0,99 dolerio“. 

Įėjo į „Košmarą“, čiupo krepšį ir įdėjo į jį ryšelį rūgštynių. Devy- 
niasdešimt devyni centai. Ekrane virš „Košmaro“ kavinukės bėgo iro- 
niškos eilutės: ŠIOS DIENOS BENDROSIOS ĮPLAUKOS, ŠIANDIE- 
NOS PELNAS ir NUMATOMAS VIENOS AKCIJOS DIVIDENDAS 
ŠĮ KETVIRTIĮ (Neoficialus, neturintis juridinės galios apskaičiavimas re- 

miantis praėjusio ketvirčio rodikliais/ Ši informacija teikiama tik pramo- 
gai), ir ŠIOJE KAVINĖJE PARDUOTAS KAVOS KIEKIS. Čipas bro- 
vėsi per minią ir mobiliųjų telefonų antenas prie žuvų skyriaus, kur 
išvydo išsipildžiusią svajonę - NORVEGINE LAŠIŠĄ, SUGAUTĄ 
MEŠKERE - už prieinamą kainą. Jis parodė į vidutinio dydžio filė, o 
pardavėjui paklausus: „Ką dar?“, atsakė ryžtingai, beveik pasipūtęs: 
„Daugiau nieko“. 

Ant gražiosios jam paduotos filė, suvyniotos į popierių, juodavo 
kaina: 78 doleriai 40 centų. Laimei, išvydus šiuos skaičius, jam už- 
ėmė kvapą, antraip būtų puolęs piktintis, nes tik dabar suvokė, kad 
„Košmare“ nurodytos ketvirčio svaro kainos. Prieš dvejus metus, prieš 
du mėnesius jis nebūtų šitaip apsirikęs. 

— Cha cha! - sukikeno jis, gniauždamas septyniasdešimt aštuonių 
dolerių vertės filė it beisbolo pirštinę. Priklaupė, palietė batų raište- 
lius ir įbruko lašišą po megztiniu ir odine striuke, megztinį susikišo į 
kelnes ir atsistojo. 

— Tėte, noriu kardžuvės, - pasigirdo už nugaros plonas balselis. 

Čipas žengė porą žingsnių, ir posunkė lašiša, nuslydusi iš po megz- 
tinio, pakybo ties slėpsnomis it senovinių kelnių kilpinė. 

— Tėtuk! Kardžuvės! 

Čipas čiuptelėjo už šakumo. Tabaluojanti filė buvo šalta kaip pil- 
nutėlės sauskelnės. Jis vėl nustūmė ją ant pilvo, standžiau susikišo 
megztinį, užsisegė striukę iki kaklo ir ryžtingai kažkur patraukė. Pa- 
sirodo, į pieno skyrių. Čia rado prancūziško varškės kremo, kainuo- 
jančio tiek, lyg jis būtų atgabentas viršgarsiniu reaktyviniu lėktuvu. 
Pigiausią vietinį varškės kremą buvo užstojęs vyriškis beisbolo ke- 
puraite, kažką rėkiantis į mobilųjį telefoną; šalia mergytė, matyt, jo 
duktė, lupinėjo nuo puslitrinių prancūziško jogurto indelių folijos dang- 
telius. Jau buvo nulupusi penkis ar šešis. Čipas pasilenkė ir tiesė 
ranką pro vyriškį, bet staiga nukaro jo žuvies pilvas. 

- Atsiprašau, - tarė Čipas. 

Lyg nakviša vyriškis su mobiliuoju telefonu pasitraukė. 

- Aš sakiau, tegu jis eina šikt. Šikt! Velniop tą šūdžių! Mes nesuda- 
rėm sandorio. Kontraktas nepasirašytas. Išlupsiu iš to asilo dar trisde- 
šimties procentų nuolaidą, paminėsi mano žodį. Brangioji, nesuplėšyk 
jų, jei suplėšysi, turėsime mokėti. Sakiau jau vakar, kad rinka palanki 
pirkėjui. Nesudarysim nė vieno sandorio, kol tų šiknių ekonomika ne- 
pasieks dugno ir nenustos smukti. Nė vieno! Nė vieno! Ne vieno! 

Čipas artinosi prie kasos su keturiomis įtikinamomis prekėmis 
krepšyje, kai jam į akis krito galva akį rėžiančios spalvos plaukais, 
galinti priklausyti tik Iden Prokuro. Ji irgi buvo liekna, trisdešimt še- 
šerių ir karštligiškai veikli. Iden jaunėlis Entonis sėdėjo ant prekių 
vežimėlio apatinės pakopos, nugara į keturženklį austrių, krabų, sū- 
rių, mėsų ir ikrų kalną. Iden, pasilenkusi prie Entonio, tampančio rus- 
vus jos itališko kostiumėlio atlapus ir čiulpiančio palaidinukę, jam už 
nugaros skaitinėjo scenarijaus puslapius - Čipas galėjo tik melstis, 
kad tai būtų ne jo kūrinys. Sugauta meškere norveginė lašiša per- 
merkė pakuotę, nes jo kūno šiluma ištirpdė riebalus, teikusius filė 
šiokio tokio standumo. Jis norėjo kuo greičiau dingti iš „Košmaro“, 
bet nebuvo pasiruošęs aptarinėti „Akademinio purpuro“ tokiomis ap- 
linkybėmis. Pasuko į apšerkšnijusį taką, kur buvo išdėliota želė pa- 
prastose baltose dėžutėse su užrašais mažomis juodomis raidelėmis. 
Prie mergytės liepsnojančiais kaip varis saulėje plaukais tupėjo kos- 
tiumuotas vyriškis. Mergytė buvo Iden duktė Eipril. Vyriškis buvo 
Iden vyras Dagas O'Brajenas. 

- Žiū, ką susitikom - Čipą Lambertą, - tarė Dagas. 

Čipui nieko neliko, tik, mergiškai prispaudus prie tam tikros vie- 
tos pirkinių krepšį, paspausti Dagui keturkampę leteną. 

- Eipril renkasi pavakarių desertą, - paaiškino Dagas. 

— Tris desertus, — pataisė Eipril. 

— Gerai, tris desertus. 

— Kas čia? - paklausė Eipril ir parodė pirštu. 

— Granatų sirupo ledai su nasturtomis, vaikeli. 

— Ar man patiks? 

— To jau negaliu pasakyti. 

Dagas, jaunesnis ir žemesnis už Čipą, atkakliai tvirtino gerbiąs Či- 
po intelektą, o kadangi nuolat šio tikrinamas nė karto neišsidavė pašai- 
pomis ar globėjiškumu, galiausiai Čipui teko pripažinti, kad Dagas juo 
nuoširdžiai žavisi. Šis žavėjimasis skaudino labiau negu panieka. 

— Iden sako, kad baigei scenarijų, - tarė Dagas, tvarkingai sudė- 
damas Eipril išvartytas želė. - Dievaži, esu pritrenktas. Projektas at- 
rodo fantastiškas. 

Eipril spaudė prie velvetinio kombinezono tris apšerkšnijusias 
dėžutes. 

— Kokius išsirinkai? — paklausė Čipas. 

Eipril gūžtelėjo aukštai pakeldama pečius, tai reiškė, kad kol kas 
nenusimano. 

— Vaikeli, bėk pas mamyte. Aš noriu pakalbėti su Čipu. 

Eipril nubėgo, o Čipas ėmė svarstyti, ką reiškia turėti vaiką, kaip 
jaustis, kai reikia ne tau, o tavęs. 

— Norėjau kai ko paklausti, - tarė Dagas. - Turi valandėlę laiko? 
Tarkim, kas nors pasisiūlytų padaryti tave nauju žmogumi: ar sutik- 
tum? Tarkim, kas nors sako tau: „Aš visam laikui pertvarkysiu tavo 
psichinę įrangą taip, kaip panorėsi“. Ar užmokėtum už tokį darbą? 

Lašišos pakuotė, prakaitu priklijuota prie Čipo odos, apačioje pra- 
dėjo plyšti. Ne pats tinkamiausias laikas intelektualiai bendrauti su 
Dagu, nors ir kaip jis šito trokštų, bet Čipas norėjo, kad Dagas ir 
toliau jį vertintų ir paragintų Iden nupirkti jo scenarijų. Todėl jis pa- 
klausė, kodėl Dagui tai parūpo. 

— Ant mano rašomojo stalo atsiduria visokių kvailysčių, - tarė Da- 
gas. - Ypač dabar, kai iš užjūrio plaukia pinigai. Be abejo, elektroniniu 
paštu gaunu visokių pasiūlymų dėl akcijų emisijų. Mes iš paskutiniųjų 
stengiamės įkalbėti vidutinį amerikietį džiugiai nusigyventi. Bet bio- 
technologijos - žavus dalykas. Skaitau visas brošiūras apie genetiškai 
pakeistus moliūgus. Atrodo, šios šalies piliečiai valgo daug daugiau mo- 
liūgų, negu įsivaizdavau, o moliūgai neatsparūs daugybei ligų, nors iš 


104 


pataisos 


pažiūros to nepasakytum. Arba... „Southern Cucumtech“ gerokai per- 
vertintas: trisdešimt penki doleriai už akciją. Tiek to. Bet smegenų 
pertvarka, Čipai, man krito į akis. Keistas faktas numeris pirmas, kad 
man leidžiama apie tai kalbėti. Tai visiems žinoma. Keista, a? 

Čipas stengėsi nenuleisti akių nuo Dago ir dėtis susidomėjusiu, 
bet jo akys kaip vaikai lakstė takais tarp lentynų. Iš teisybės, jis nesi- 
tverė savo kailyje. 

— Taip. Keista. 

— Iš esmės perdirbamos smegenys, - toliau kalbėjo Dagas. - Palie- 
ki apvalkalą ir stogą, pakeiti sienas ir vandentiekio sistemą. Atsikratai 
nereikalingos valgomojo nišos. Įtaisai modernų srovės pertraukiklį. 

— Aha. 

— Gražų fasadą pasilieki, - nesiliovė aiškinti Dagas. - Atrodai rim- 
tas ir intelektualus, šiek tiek skandinaviškos išvaizdos. Ramus, moks- 
lingas. Bet tinkamesnis gyventi. Didelis bendrasis kambarys su pra- 
mogų valdymo pultu. Erdvesnė, patogesnė virtuvė. Turi atliekų 
smulkintuvą, konvektorių. Ledo kubelių dalytuvą ant šaldytuvo durų. 

— Ar aš save beatpažinsiu? 

— O kam tau reikia? Juk visi kiti atpažins - bent išoriškai. 

Didelis švytintis užrašas ŠIOS DIENOS BENDROSIOS ĮPLAU- 
KOS valandėlę stabtelėjo ties $ 444 447,41 ir vėl ėmė kilti. 

— Mano įranga - mano asmenybė, - tarė Čipas. 

— Tarkim, persitvarkai palengva. Tarkim, darbininkai labai atidūs. 
Smegenys valomos kiekvieną vakarą, kai pareini iš darbo, o savaitgalį 
niekas negali tavęs trukdyti - toks municipaliteto nutarimas, tokie įpras- 
ti sutarties straipsnių apribojimai. Viskas vyksta etapais ir tau pamažu 
1ma patikti. O kas belieka? Juk niekas tavęs nevertė pirkti naujų baldų. 

— Tai tik spėlionės. 

— Teisybė, galbūt teks panaudoti metalą, - pakėlė pirštą Dagas. - 
Galbūt oro uoste sukelsi triukšmą. Manau, norom nenorom turėsi klau- 
sytis tam tikrų dažnių radijo tauškalų. Gali būti bėdos atsigaivinus „Ga- 
torade“ ar kitais gėrimais, kuriuose daug elektrolitų. Tai ką atsakytum? 

— Juk tu juokauji? 

— Žvilgtelėk į vieną interneto svetainę. Duosiu adresą. „Išvados 
kelia nerimą, bet šiai galingai naujai technologijai niekas neužkirs ke- 
lio“. Tai mūsų šimtmečio šūkis, kaip manai? 

Dabar Čipui atrodė, kad lašišos filė, slenkanti į trumpikes kaip 
platus šiltas šliužas, iš tiesų susijusi su jo smegenimis ir daugybe 
nevykusių tų smegenų sprendimų. Sveiku protu suvokė, jog Dagas jį 
netrukus paleis ir jis galbūt sėkmingai dings iš „Vartotojo košmaro“, 
susiras kokio nors restorano tualetą, išsii1ms filė ir atgaus protinius 
sugebėjimus, jog ateis akimirka, kai jis nebestovės tarp beprotiškai 
brangių želė su drungna žuvimi kelnėse ir ta ateities akimirka atneš 
nepaprastą palengvėjimą, bet dabar jis gyveno nelabai malonią aki- 
mirką, o iš dabartinės perspektyvos atrodė, kad naujos smegenys — 
kaip tik tai, ko jam reikia. 


— Desertas buvo beveik pusmetrio aukščio! - pasakė Inida, širdy- 
je nujausdama, kad krevečių piramidės Denizai nepadarys įspūdžio. — 
Labai grakštus. Ar kada matei tokį? 

— Neabejoju, kad buvo labai gražu, - atsiliepė Deniza. 

— Dribletai visada plačiai užsimoja. Niekada nemačiau tokio aukš- 
to deserto. O tu? 

Vos pastebimi ženklai, jog Deniza stengiasi neprarasti kantrybės, - 
šiek tiek giliau įkvepia, be garso padeda šakutę ant lėkštės, gurkšteli 
vyno, pastato taurę, - skaudino Inidą labiau negu irzulio protrūkis. 

— Esu mačiusi aukštų desertų, - tarė Deniza. 

— Ar juos labai sunku padaryti? 

Deniza susinėrė rankas ant kelių ir pamažu iškvėpė. 

— Atrodo, pobūvis nusisekė. Džiaugiuosi, kad tau buvo smagu. 

Tiesą sakant, Inidai iš tikrųjų buvo smagu Dino ir Trišos pobūvy- 
je, ir ji troško, kad Deniza būtų jame dalyvavusi ir savo akimis pama- 
čiusi, koks prašmatnumas. Tačiau sykiu bijojo, kad Denizai pobūvis 
gal būtų pasirodęs visai ne prašmatnus, kad Deniza būtų tol kabinė- 

jusis prie jo grožybių, kol jis būtų visiškai suprastėjęs. Dukters sko- 
nis buvo Inidos regėjimo akloji dėmė, patirties spraga, pro kurią jos 
malonumai visada grėsė nutekėti ir išsisklaidyti. 

— Na, dėl skonio nesiginčijama, - tarė ji. 

— Teisybė, - atkirto Deniza. - Bet vienų Žmonių skonis geresnis 
už kitų. 

Alfredas buvo užgulęs lėkštę, kad net mažiausias lašišos gabalėlis 
ar pupelė, nukritusi nuo šakutės, šleptelėtų ant porceliano. Bet jis 
girdėjo, kas kalbama. 

— Gana, - tarė. 

— Visi taip mano, - nenutilo Inida. - Kiekvienam žmogui atrodo, 
kad jo skonis geriausias. 

— Bet dauguma klysta, - atšovė Deniza. 

— Kiekvienas Žmogus gali turėti savą skonį, - nenusileido Inida. — 
Šioje šalyje kiekvienas turi balso teisę. 

- Deja. 

— Gana, - tarė Denizai Alfredas. - Tu jos nenuginčysi. 

— Kalbi kaip snobė, - toliau varė Inida. 

— Mama, tu nuolat kartoji, kaip mėgsti gerą, namie pataisytą val- 
gį. Aš irgi mėgstu. Manau, beveik pusmetrio aukščio desertas disnė- 
jiškai vulgarus. Tu geresnė virėja negu... 

— Oi, ne. Ne, - papurtė galvą Inida. - Esu niekam tikusi virėja. 

— Netiesa! Kaip manai, iš kur aš... 

— Tik ne iš manęs, - pertraukė ją Inida. - Nežinau, iš ko mano 
vaikai paveldėjo talentus. Bet ne iš manęs. Aš - netikusi virėja. Išvis 
niekam tikusi. (Keista, bet buvo labai smagu tai tarti. Lyg piltum ver- 
dantį vandenį ant žagrenio nudilgintos vietos.) 

Deniza atsitiesė ir pakėlė taurę. Inida, visą gyvenimą neįstengusi 
atsispirti norui pažiūrėti, kas vyksta kitų žmonių lekštėse, matė, kaip 
Deniza suvalgė tris kąsnius lašišos, šaukštelį mišrainės ir duonos plu- 
tą. Gyvas priekaištas kalnui maisto, prisikrauto Inidos. Denizos lėkš- 
tė buvo tuščia, ir antrą kartą ji nieko neįsidėjo. 

— Tu daugiau nevalgysi? - paklausė Inida. 

— Ne. Tai mano pietūs. 

— Tu sublogai. 

— Tiesą sakant, ne. 

— Na, tik daugiau nebeblok, - tarė Inida ir šykščiai nusijuokė — 
tokiu juoku ji stengdavosi paslėpti didelius jausmus. 

Alfredas kėlė prie burnos šakutę su lašiša ir rūgštynių padažu. 
Maistas nukrito nuo šakutės ir subyrėjo į tūžmingus gabaliukus. 

— Man atrodo, Čipui nusisekė valgis, - tarė Inida. - Ką pasakysi? 
Lašiša labai minkšta ir skani. 

— Čipas visada buvo geras virėjas, - pasakė Deniza. 

— Alai, ar tau skanu? Alai? 

Alfredas nebe taip stipriai gniaužė šakutę. Lūpa atvėpo, akys įta- 
riai sužibo. 

— Ar pietūs skanūs? - paklausė Inida. 

Jis paėmė kairę ranką į dešinę ir suspaudė. Sunertos rankos dre- 
bėjo, jis žiūrėjo į saulėgrąžas stalo vidury. Rodės, stengiasi praryti 
rūgščią miną, užgniaužti paranoją. 

— Valgį taisė Čipas? - paklausė jis. 

— Taip. 

Jis papurtė galvą, lyg Čipo pataisytas valgis ir Čipo dingimas būtų 
jį pribloškę. 

- Šita negalė man kelia vis didesnį nerimą, - tarė jis. 

— Forma labai lengva, - ramino Inida. - Reikia tik pritaikyti gydymą. 

Jis papurtė galvą. 

— Hedžpetas sakė, kad liga neprognozuojama. 

— Svarbu ką nors veikti, - tarė Inida. - Būti veikliam, vaikščioti. 

— Ne. Tu nesiklausei. Hedžpetas labai stengėsi nieko nežadėti. 

— Anot mano perskaitytų... 

— Šlamštas tie tavo žurnalų straipsniai. Aš - ligonis, ir Hedžpetas 
tai pripažino. 

Deniza pastatė taurę nelanksčia ištiesta ranka. 

— Ką manai apie naują Čipo darbą? - gyvai paklausė Inida. 

— Jo ką? 

— „Wall Street Journal“. 

Deniza įdėmiai Žiūrėjo į stalo viršų. 

— Nieko nemanau. 

— Įdomus darbas, ar ne? 

— Nieko negaliu pasakyti. 

— Kaip tau atrodo, jis turi visą etatą? 

— Ne. 

— Nesuprantu, kas tai per darbas. 

— Mama, aš nieko apie tai nežinau. 

— Ar jis dar užsiima teise? 

— Turi omeny korektūrų skaitymą? Taip. 

— Vadinasi, tebedirba advokatų kontoroje. 

— Jis - ne advokatas, mama. 

— Aš žinau, kad ne advokatas. 

— Bet draugėms turbūt taip ir sakai: „užsiima teise“, „dirba advo- 
katų kontoroje“? 

— Aš sakau, kad jis dirba advokatų kontoroje. Tik tiek. Vienoje 
Niujorko juridinėje firmoje. Ir tai tiesa. Jis tikrai ten dirba. 

— Tu klaidini žmones, ir puikiai žinai, - tarė Alfredas. 

— Matyt, man apskritai negalima prasižioti. 

— Galima, bet kalbėk tiesą, - tarė Deniza. 

— Bet man tikrai atrodo, kad jis turėtų studijuoti teisę, - pareiškė 
Inida. - Teisė Čipui labai tiktų. Jam reikia pastovios profesijos. Rei- 
kia susitvarkyti gyvenimą. Tėtė visada manė, kad iš jo išeitų puikus 
advokatas. Aš maniau, kad daktaras, nes jis domėjosi gamtos moks- 
lais, bet tėtė jį visada įsivaizdavo advokatu. Juk taip, Alai? Juk mane, 
kad iš Čipo išeitų puikus advokatas? Jis neieško žodžio kišenėje. 

— Inida, jau per vėlu. 

— Aš maniau, kad dirbdamas toje firmoje jis susidomės teise ir 
pradės ją studijuoti. 

— Gerokai per vėlu. 

— Matai, Deniza, baigęs teisę gali dirbti įvairų darbą. Tapti kompa- 
nijos prezidentu. Teisėju! Gali dėstyti. Gali būti žurnalistu. Čipas tu- 
rėtų iš ko rinktis. 

— Čipas pasielgs taip, kaip norės, - tarė Alfredas. - Aš niekada ne- 
supratau jo poelgių, bet dabar jis nebepasikeis. 


Jis per lietų nužygiavo porą kvartalų, kol rado taksofoną. Pirmose 
dviejose būdelėse vienas telefonas buvo išdraskytas, laido gale vietoj 
ragelio kyšojo spalvotos vielos, o iš kito buvo likusios tik keturios 
varžtų skylės. Kitoje sankryžoje vieno telefono monetų plyšys buvo 
užklijuotas kramtomąją guma, o antras neveikė. Paprastas žmogus, 
atsidūręs Čipo vietoje, išlietų pyktį sudaužydamas ragelį ir palikda- 
mas plastiko skeveldras nutekamajame griovyje, bet Čipas skubėjo. 
Ties Penktosios aveniu sankryža jis išbandė telefoną, kuris, regis, 
veikė, bet niekaip nereagavo surinkus numerį ir negrąžino dvidešimt 
penkių centų, nei kai jis dailiai pakabino ragelį, nei kai trinktelėjo iš 
visų jėgų. Antrasis telefonas irgi rodė gyvybės ženklus ir prarijo pini- 
gus, bet automatinis moteriškas balsas pareiškė nesuprantąs, ką jis 
surinko, centai irgi nebuvo grąžinti. Pabandė antrą kartą ir neteko 
paskutinių dvidešimt penkių centų. 

Jis šypsojosi Žiūrėdamas į sportinius automobilius, lėtai šliaužian- 
čius pro šalį, kad prireikus galėtų tučtuojau sustoti, nes oras buvo 
blogas. Šiame rajone durininkai du kartus per dieną žarna nuplauna 
šaligatvius, o šiukšliavežiai šepečiais, panašiais į miesto policininkų 
ūsus, grando gatves tris kartus per savaitę, bet Niujorke nereikėjo 
toli ieškoti purvo ir įniršio. Lentelėje su gatvės pavadinimu, regis, 
buvo parašyta: „Trenktoji aveniu“. Mobilieji telefonai baigia išstumti 
taksofonus. Bet, priešingai nei Deniza, mananti, kad mobilieji telefo- 
nai - vulgarūs vulgarių žmonių priedai, priešingai nei Garis, taip juos 
mėgstantis, kad nupirko po vieną visiems trims sūnums, Čipas neap- 
kentė mobiliųjų telefonų, nes jie buvo ne jo kišenei. 

Menkai apsaugotas Denizos skėčio, jis pasuko atgal į kulinarijos 
parduotuvę Universiteto aikštėje. Nutrintas kilimėlis prie durų buvo 
užtiestas rudu kartonu, kad neslidinėtų, bet kartonas permirko ir iš- 
tižo, skutai priminė į krantą išplautas laminarijas. Antraštės vielinė- 
se pintinėse prie durų pranešė, kad vakar dar dviejų Pietų Amerikos 
šalių ekonomika žlugo, o svarbiausiose Tolimųjų Rytų rinkose kainos 
vėl krinta. Už kasos aparato kabėjo loterijos reklama: „Svarbu ne lai- 
mėjimas. Svarbu pramoga.“““ 

Du iš keturių dolerių Čipas išleido nusipirkdamas mėgstamo sal- 
dymedžio. Trečiąjį dolerį pardavėja jam iškeitė į keturias dvidešimt 
penkių centų monetas. 

— Paimsiu ir „Lucky Leprechaun“ loterijos bilietą, - tarė Čipas. 

Trilapis dobilas, medinė arfa ir aukso puodas, kuriuos jis aptiko 
nutrynęs plėvelę, nebuvo nei laimėjimas, nei pramoga. 

— Ar čia nėra veikiančio taksofono? 

— Nėra, - atsakė pardavėja. 

— Norėjau pasakyti, ar netoliese nėra veikiančio taksofono? 

— Taksofono nėra! - Pardavėja iš po prekystalio ištraukė mobilų- 
jį. - Štai tokio reikia! 

— Ar negalėčiau juo trumpai paskambinti? 

— Per vėlu dabar skambinti makleriui. Reikėjo skambinti vakar. 
Reikėjo pirkti Amerikoje pagamintus daiktus. 

Pardavėja geraširdiškai nusijuokė, todėl Čipas pasijuto dar labiau 
įžeistas. Bet jis turėjo kuo piktintis. Nuo to laiko, kai D. koledžas jį 
atleido, viešai platinančių akcijas JAV bendrovių rinkos kapitalizacija 
padidėjo trisdešimt penkiais procentais. Per tuos dvidešimt du mėne- 
sius Čipas atsiėmė pinigus iš pensijų fondo, pardavė gerą automobilį, 
dirbo puse etato už aštuoniasdešimt procentų atlyginimo ir vis dėlto 
atsidūrė ant bankroto ribos. Tuo metu Amerikoje buvo beveik neįma- 
noma neužsidirbti pinigų, net prasčiausi biržos tarnautojai išrašyda- 
vo brokeriams „MasterCard“ čekius su 13,93 metine palūkanų nor- 
ma ir vis tiek gaudavo pelno, pirkimo metai, opciono metai, o Čipas į 

traukinį pavėlavo. Širdyje žinojo, kad jei kada nors parduotų „Akade- 
minį purpurą“, rinkos kainos būtų pasiekusios viršūnę prieš savaitę 
1r Visi investuoti pinigai dingtų. 

Sprendžiant iš prastos Džulijos nuomonės apie jo scenarijų, Ame- 
rikos ekonomikai pavojus kol kas negresia. 

Paėjėjes gatve, prie „Kedro“ užeigos vis dėlto rado veikiantį tak- 
sofoną. Rodos, nuo to laiko, kai čia vakar išgėrė porą stikliukų, praėjo 
daug metų. Jis surinko Iden Prokuro biuro numerį ir padėjo ragelį 
išgirdęs atsakiklį, bet dvidešimt penki centai jau buvo praryti. Tele- 
fono abonentų knygoje buvo nurodytas Dago O'Brajeno adresas, ir 
Dagas atsiliepė, bet jis keitė vaikui sauskelnes. Prabėgo kelios minu- 
tės, kol Čipui pavyko paklausti, ar Iden jau perskaičiusi scenarijų. 

— Fantastiškas. Projektas atrodo fantastiškas, - tarė Dagas. - Re- 
gis, jinai išeidama jį išsinešė. 

— Gal žinai, kur ji nuėjo? 

— Čipai, juk žinai, kad negaliu pasakyti, kur ji. Juk žinai. 

— Matai, reikalas neatidėliotinas. 

Prašom įmesti... aštuoniasdešimt centų... už kitas... dvi pokalbio 
minutes... 

— Dieve, taksofonas, - tarė Dagas. - Skambini iš taksofono? 

Čipas sukišo telefonui dvi savo paskutines dvidešimt penkių cen- 
tų Monetas. 

— Turiu atgauti scenarijų, kol ji jo neperskaitė. Norėjau pataisyti... 

— Juk ne dėl papų, a? Iden sakė, kad Džulijai užkliuvo begalė pa- 
pų. Aš dėl to nesukčiau galvos. Paprastai papų niekada nebūna per 
daug. Džulija šią savaitę pervargo. 

Prašom įmesti... dar trisdešimt centų... tuoj bat... 

— Žinai ką? - šūktelėjo Dagas. 

„„„Už dvi kitas... minutes... tuoj bat... 

— Labiausiai tikėtina vieta... 

„„„arba jūsų pokalbis bus nutrauktas... tuoj bat... 

— Dagai? - tarė Čipas. - Dagai? Aš neišgirdau. 

Atsiprašome... 

— Taip, girdžiu. Sakau, užsuk į... 

Viso labo... tarė automatinis balsas, ir telefonas išsijungė, jo vidu- 
riuose subarškėjo kaip į balą išmesti centai. Rausvomis it kūdikėlio 
marmūzė raidėmis lentelėje ant aparato priekio buvo parašyta: ORFIC 
TELECOoM, 3 MINUTĖS PO 25 CENTUS, kIEKV. PAPILD. MIN. 40 C. 

Labiausiai tikėtina, kad Iden savo biure Traibekoje. Čipas priėjo 
prie baro svarstydamas, ar naujoji bufetininkė, blondinė dryželiais da- 
žytais plaukais, iš pažiūros tinkama pastatyti orkestro, grojančio šo- 
kių vakaruose, priekyje, prisimins, kad jis čia buvo vakar vakare, ir 
paskolins dvidešimt dolerių mainais į vairuotojo pažymėjimą. Ji ir du 
vienas kito nepažįstantys gėrėjai žiūrėjo kažkokias miglotas futbolo 
rungtynes, žaidė „Nittany Lion“, rudos besiraitančios figūrėlės krei- 
duotame vandenyje. O prie pat Čipo rankos, oi, vos už kelių centi- 
metrų, gulėjo krūvelė vieno dolerio banknotų. Gulėjo, ir tiek. Jis pa- 
manė, kad nebylus sandoris (nušvilpia pinigus, daugiau čia nebekiša 
nosies, vėliau anonimiškai grąžina moteriai skolą paštu) daug patiki- 
mesnis negu mėginimas pasiskolinti: galbūt šis nusižengimas neleis 
jam kuoktelėti. Sugniaužė pinigus ir prisiartino prie tikrai gana dai- 
lios bufetininkės, bet ji nenuleido akių nuo rungtyniaujančių rudų ap- 
valiagalvių vyrukų, todėl jis apsisuko ir išėjo iš baro. 

Įsitaises ant užpakalinės taksi sėdynės ir susikišęs į burną saldy- 
medį, jis žiūrėjo, kaip pro šalį plaukia šlapios firmų iškabos. Jei nesu- 
sigrąžins Džulijos, būtų neblogai išdulkinti bufetininkę. Ji atrodo ko- 
kių trisdešimt devynerių. Norėjo sukišti rankas į jos dulsvus plaukus. 
Įsivaizdavo, kad ji gyvena rekonstruotame daugiabutyje Rytų Penk- 
tojoje gatvėje, prieš miegą geria alų, miega su berankoviais išbluku- 
siais marškinėliais ir sportinėmis trumpikėmis, nuvargusia poza, kad 
į bambą įvertas kuklus žiedelis, kad jos kušys panašus į visko mačiu- 
sią beisbolo pirštinę, o kojų nagai nulakuoti paprasta raudona spalva. 
Norėjo pajusti jos kojas sau ant nugaros, norėjo išgirsti keturiasde- 
šimties jos gyvenimo metų istoriją. Spėliojo, gal ji tikrai dainuoja ro- 
kenrolą per vestuves ir bar micvas. 

Pro taksi langą skaitė užrašus: vietoj AVALYNĖ - MAKALYNĖ. 
Vietoj PREKĖS - ŠAKĖS. 

Beveik įsimylėjo moterį, kurios daugiau niekada nepamatys. Pa- 
vogė devynis dolerius iš sunkiai dirbančios moters, kuri mėgsta žiū- 
rėti koledžų futbolo varžybas. Net jei vėliau sugrįžtų, grąžintų pini- 
gus ir atsiprašytų, visada jai liks žmogus, apvogęs ją, kai buvo atsukusi 
nugarą. Ji amžinai dingo iš jo gyvenimo, jis niekados neperbrauks 
pirštais per jos plaukus, be to, blogas ženklas, kad dėl šios paskuti- 
nės netekties jam ėmė trūkti oro. Ir taip suspaudė širdį, jog nebega- 
lėjo praryti saldymedžio. 

Vietoj KAVINĖ perskaitė KAPINĖS, vietoj KOMUNALINIS ŪKIS 
perskaitė BAIGTAS KRIUKIS. 

Okulisto lange buvo iškaba: TIKRINU GALVAS. 

Visos bėdos gyvenime ištinka dėl pinigų ir pažeminimų, kai pini- 
gų nėra. Kiekvienas pamatytas praeivis, mobilusis telefonas, beisbo- 
lininko kepurė ir sportinis automobilis žeidė jam širdį. Jis nebuvo go- 
dus, nebuvo pavydus. Bet be pinigų buvo ne žmogus. 


Kaip jis pasikeitė nuo to laiko, kai D. koledžas jį išmetė iš darbo! 
Nebenorėjo gyventi kitokiame pasaulyje; norėjo tik išsaugoti orumą 
šiame. Galbūt Dagas teisus, galbūt krūtys scenarijuje nieko nereiš- 
kia. Bet jis galiausiai suprato, - galiausiai jam tapo aišku, - kad pra- 
džios teorinį monologą galima išmesti visą. Tai padarytų per dešimt 
minučių Iden biure. 

Priešais jos biurą jis atidavė taksi vairuotojui visus devynis vog- 
tus dolerius. Už kampo šešių priekabų filmininkų grupė kažką filma- 
vo grįstoje gatvėje, plieskė prožektoriai, lietuje tvoskė generatoriais. 
Čipas žinojo Iden biuro apsaugos kodą, o liftas buvo neužrakintas. Jis 
meldėsi, kad Iden dar nebūtų perskaičiusi scenarijaus. Ką tik patai- 
syta versija jo galvoje buvo vienintelė tikroji; bet senasis pradžios 
monologas, deja, niekur nedingo iš dramblio kaulo spalvos kreidinio 
popieriaus - Iden egzemplioriaus. 

Pro stiklines penkto aukšto duris jis išvydo šviesą Iden biure. 
Žinoma, nesmagu, kad jo kojinės permirkusios, striukė dvokia it šla- 
pia karvė pajūryje, o rankų ir plaukų nusišluostyti nėra kuo, bet nors 
į kelnes neįsikišęs dviejų svarų norveginės lašišos. Jo padėtis dabar 
nepalyginamai geresnė. 

Jis beldė į stiklą, kol Iden išėjo iš kabineto ir įsižiūrėjo į jį. Iden 
skruostikauliai buvo aukšti, didelės pavandenijusios akys mėlynos, o 
plona oda permatoma. Visos nereikalingos kalorijos, suvalgytos per pie- 
tus Los Andžele ar išgertos su martinu Manhetene, būdavo sudegina- 
mos namie ant bėgtakio, uždarame plaukimo klube ar tiesiog gyvenant 
pašėlusį Iden Prokuro gyvenimą. Paprastai ji būdavo įjaudrinta ir aist- 
ringa, tiesiog įkaitusių varinių laidų kamuolys, bet dabar prie durų arti- 
nosi nedrąsia ir sutrikusia mina. Vis dairėsi atgal į kabinetą. 

Čipas parodė norįs įeiti. 

— Jos čia nėra, - pasakė Iden per stiklą. 

Čipas vėl pamojo jai, kad įleistų. Iden atidarė duris ir pridėjo ran- 
ką prie širdies. 

— Čipai, aš labai apgailestauju, kad tu ir Džulija... 

— Ieškau savo scenarijaus. Tu jį perskaitei? 

— Aš?.. Tik permečiau akimis. Reikės dar kartą perskaityti. Kai ką 
pasižymėti. - Iden sumataravo ranka prie smilkinio, lyg kažką kever- 
zotų, ir nusijuokė. 

- Išbraukiau pirmąjį monologą, - tarė Čipas. 

— O, puiku, vertinu norą trumpinti. Dievinu. - Ji vėl dirstelėjo ka- 
bineto pusėn. 

— Kaip manai, ar be monologo?.. 

— Čipai, tau reikia pinigų? 

Iden nusišypsojo jam taip keistai - linksmai ir atvirai, kad jis pa- 
sijuto, lyg būtų pamatęs ją girtą ar pusnuogę. 

— Na, dar nelikau be kelnių, - tarė jis. 

- Žinoma, ne. Ir vis dėlto. 

— Kodėl klausi? 

— Nusimanai apie pasaulinio žiniatinklio kompiuterines kalbas? — 
tarė ji. - „Java“? HTML? 

— Dieve, ne. 

— Tiek to, užsuk į mano kabinetą. Juk neatsisakysi? Eime. 

Čipas nuėjo paskui Iden pro Džulijos rašomąjį stalą - vienintelis Džu- 
liją primenantis daiktas buvo minkšta žaislinė varlė ant kompiuterio. 

— Dabar, kai judu išsiskyrėt, - tarė Iden, - nebeliko priežasčių... 

— Iden, mes neišsiskyrėm. 

— Patikėk manim, išsiskyrėt, - pareiškė Iden. - Baigta galutinai. Ir 
aš pamaniau, tau būtų naudinga pakeisti aplinką, kad būtų lengviau... 

— Klausyk, Iden, mudu su Džulija laikinai... 

— Ne, Čipai, atleisk, bet ne laikinai - visam laikui. - Iden vėl nusi- 
juokė. - Džulija gal ir ne stačiokė, bet aš - tikra storžievė. Todėl, kai 
pagalvoji, kodėl tau nesusipažinti... - Ji įvedė Čipą į kabinetą. - Gita- 
nai? Mums neįtikėtinai pasisekė. Štai tinkamiausias žmogus tam darbui. 

Atsilošęs kėdėje, prie Iden rašomojo stalo sėdėjo maždaug Čipo 
amžiaus vyriškis raudona dygsniuota odine striuke ir aptemptais bal- 
tais džinsais. Jo veidas buvo platus, skruostai kūdikiški, šviesūs plau- 
kai skulptūriški it vėžlio šarvas. 

Iden tiesiog myžčiojo iš entuziazmo. 

— Laužiau galvą, Gitanai, ir negalėjau prisiminti nė vieno Žžmo- 
gaus, kuris galėtų tau padėti, o tinkamiausias asmuo Niujorke pats 
beldžiasi į duris. Čipai Lambertai, juk pažįsti mano padėjėją Džuli- 
ją? - Ji mirktelėjo Čipui. - Čia Džulijos vyras, Gitanas Misevičius. 

Beveik viskuo — veido spalva, galvos forma, ūgiu ir sudėjimu, ypač 
nepatiklia, drovia šypsena - Gitanas buvo neįtikėtinai panašus į Čipą. 
Tikrų tikriausias Čipo antrininkas netaisyklinga laikysena ir kreivais 
dantimis. Jis nervingai linktelėjo, bet neatsistojo ir nepadavė rankos. 

— Kaip sekasi? - paklausė. 

Drąsiai galima sakyti, pamanė Čipas, kad Džulijai patinka vieno 
tipo vyrai. 

Iden patapšnojo per laisvos kėdės sėdynę. 

— Sėsk sėsk sėsk, - liepė. 

Jos duktė Eipril sėdėjo ant odinės sofos prie lango su kreidelių 
kratiniu ir popierių pluoštu. 

- Na, Eipril, kaip desertai? - paklausė Čipas. 

Atrodo, klausimas Eipril nepatiko. 

— Paragaus šįvakar, - paaiškino Iden. - Vakar vakare kai kas per- 
žengė bet kokias ribas. 

— Tik ne aš, - pareiškė Eipril. 

Ant kelių Eipril buvo pasidėjusi dramblio kaulo spalvos popieriaus 
lapą su kitoje pusėje išspausdintu kažkokiu tekstu. 

— Sėsk! Sėsk! - paragino Iden ir pasitraukė už savo beržu lami- 
nuoto rašomojo stalo. Didįjį langą jai už nugaros čaižė lietus. Virš 
Hadsono tvyrojo rūkas. Juosvos dėmės reiškė Niu Džersį. Ant sienų 
kabėjo Iden trofėjai: Kalvino Klaino, Chlojos Sevinji, Meto Deimono, 
Vainonos Raider atvaizdai kino afišose. 

— Čipas Lambertas, - paaiškino ji Gitanui, - yra talentingas rašy- 
tojas, šiuo metu tobulinantis man įteiktą scenarijų, be to, anglų filolo- 
gijos daktaras, be to, dvejus pastaruosius metus dirbo su mano vyru, 
kurio specializacija - įmonių susiliejimas ir įsigijimas, be to, jis pui- 
kiai išmano internetą, kaip tik kalbėjom apie „Java“ ir HTML, be to, 
kaip matai, jis labai įspūdingai, eee... — Čia Iden pirmą kartą atkreipė 
dėmesį į Čipo išvaizdą. Išplėtė akis. - Lauke turbūt pliaupia kaip iš 
kibiro. Čipas paprastai... na, nebūna toks šlapias. (Brangusis, tu bai- 
siai šlapias.) Garbės žodis, Gitanai, geresnio žmogaus nerasi. Čipai, 
nuoširdžiai džiaugiuosi, kad užsukai. (Nors tu ir labai šlapias.) 

Vienas vyriškis būtų pajėgęs atlaikyti Iden entuziazmą, bet du tu- 
rėjo žiūrėti į grindis, kad išsaugotų orumą susidūrę su tokiu susiža- 
vėjimo protrūkiu. 

— Deja, turiu labai mažai laiko, - tarė Iden. - Gitanas mane užklu- 
po netikėtai. Būčiau labai dėkinga, jei eitumėte į posėdžių salę ir su- 
sitartumėte - galite neskubėti. 

Gitanas europietiškai sukryžiavo rankas - sukišo kumščius į pa- 
žastis. Nepakeldamas akių paklausė: 

— Tu aktorius? 

— Ne. 

— Na, Čipai, ne visai tiesa, - įsiterpė Iden. 

— Tiesa. Kaip gyvas nesu vaidinęs. 

— Cha cha cha, - tarė Iden. — Čipas kuklinasi. 

Gitanas papurtė galvą ir įsmeigė akis į lubas. 

Eipril popierių pluoštas akivaizdžiai buvo scenarijus. 

— Apie ką mes kalbam? - paklausė Čipas. 

— Gitanas norėtų pasamdyti ką nors... 

— Amerikietį aktorių, - pasipiktinęs pataisė Gitanas. 

— Savo korporacijos ryšiams su visuomene. Ir jau gerą valandą, - 
Iden dirstelėjo į laikrodėlį, jos akys išsiplėtė, o lūpos persikreipė iš 
perdėto pasibaisėjimo, - bandau jam išaiškinti, kad aktorius, su ku- 
riais dirbu, labiau domina kinas ir teatras negu kažkokie tarptautinių 
investicijų projektai. Be to, jų nuomonė apie savo raštingumą klaikiai 
neatitinka tikrovės. Bandau paaiškinti Gitanui, kad tu, Čipai, ne tik 
puikiai moki kalbą ir žargoną, bet tau net nereikia apsimetinėti inves- 
ticijų žinovu. Tu iš tikrųjų esi investicijų žinovas. 

- Turiu pusę teisinių tekstų korektoriaus etato, - paaiškino Čipas. 

— Tu - kalbos žinovas. Talentingas kino dramaturgas. 

Čipas ir Gitanas susižvelgė. Čipas kažkuo (galbūt tokia pat išvaiz- 
da) sudomino lietuvį. 

— Ieškai darbo? —- paklausė Gitanas. 

— Galbūt. 

— Narkomanas? 

— Ne. 

— Man būtinai reikia į tualetą, - tarė Iden. - Eipril, vaikeli, eime. 
Pasiimk piešinius. 

Eipril klusniai nušoko nuo sofos ir priėjo prie Iden. 

— Pasiimk piešinius, mažute. Štai. - Iden surinko dramblio kaulo 
spalvos lapus ir palydėjo Eipril iki durų. - O jūs, vyrai, šnekėkitės. 

Gitanas pakėlė ranką prie veido, suspaudė apvalius skruostus, pa- 
sikasė šviesius šerius ant smakro. Žvelgė į langą. 

— Jūs - vyriausybės narys, - tarė Čipas. 

Gitanas pakrėipė galvą. 

— Ir taip, ir ne. Daug metų buvau. Bet mano partijai amen, dabar 
aš verslininkas. Tarkim, vyriausybinis verslininkas. 

Vienas Eipril piešinys gulėjo ant grindų tarp lango ir sofos. Čipas 
ištiesė koją 1r prisitraukė lapą. 

— Pas mus amžinai vyksta rinkimai, - tarė Gitanas, - tarptautinė Ži- 
niasklaida seniai nustojo apie juos pranešinėti. Treji ar ketveri rinkimai 
per metus. Stambiausia mūsų pramonės šaka - rinkimai. Vidutiniškai 
vienam gyventojui mano tėvynėje per metus tenka daugiau rinkimų 
nei bet kurioje kitoje pasaulio šalyje. Netgi daugiau negu Italijoje. 

Eipril buvo nupiešusi žmogų: kūnas įprastas - brūkšniai, dažų dė- 
mės ir stačiakampiai, bet vietoj galvos mergaitė juodomis ir mėlyno- 
mis kreidelėmis nupiešė raizgų sūkurį, irzlią keverzonę, išterliotą 
teplionę. Per dramblio kaulo spalvos kreidinį paviršių neryškiai per- 
sišvietė dialogas ir veiksmo aprašymas. 

— Jūs tikit Amerika? - paklausė Gitanas. 

— Dieve, nuo ko pradedam kalbą, - nusistebėjo Čipas. 

— Jūsų šalis mus ne tik išgelbėjo, bet ir sužlugdė. 

Čipas bato nosimi kilstelėjo Eipril piešinio kampą ir atpažino žodžius: 


MONA 
(su revolveriu rankose) 
Kodel negerai save myleti? 
Kam tai trukdo? 


— bet arba puslapis nepaprastai apsunko, arba jo koja visai nusilpo. 
Lapas vėl nukrito ant grindų. Pastūmė jį po sofa. Kojos ir rankos at- 
šalo, nutirpo. Akyse tavaravo. 

— Rugsėjo mėnesį Rusija bankrutavo, - pasakojo Gitanas. - Gal gir- 
dėjai? Apie tai buvo plačiai pranešta, ne taip kaip apie mūsų rinki- 
mus. Tai buvo ekonominė naujiena. Svarbi investuotojams. Lietuvai 

irgi. Mūsų pagrindinis prekybos partneris iki ausų skendėjo skolose 
tvirta valiuta, rublis tapo bevertis. Arkliui aišku, kuo, doleriais ar rub- 
liais, jie mokės už mūsų vištų kiaušinius. Ir už sunkvežimių važiuok- 
les iš vienintelės padorios mūsų gamyklos, sunkvežimių važiuoklių 
gamyklos: aišku, rubliais. Bet pats sunkvežimis gaminamas Volgo- 
grade, o ta gamykla bankrutavo. Todėl mes net rublių negalim gauti. 

Čipą sunkiai prislėgė nusivylimas dėl „Akademinio purpuro“. Nie- 
kad nebepasižiūrės į šitą scenarijų, niekad jo niekam nerodys: gal 
tada palengvės dar labiau negu „Fanelli“ vyrų tualete, kai išsiėmė iš 
kelnių lašišą. 

Pajuto nusikratęs krūtų, brūkšnelių, pustrečio centimetro pločio 
paraščių apžavų ir prisikelia įdomiam, įvairiapusiškam pasauliui, ku- 
riam buvo miręs jau nežinia kiek laiko. Daugelį metų. 

- Įdomus jūsų pasakojimas, - tarė Čipas. 

- Iš tiesų įdomu, iš tiesų, - pritarė Gitanas, vis dar nepaleisda- 
mas savęs iš glėbio. — „Šviežia žuvis dvokia visada, šaldyta - tik ati- 
tirpusi“, anot Brodskio. Taigi po didžiojo atlydžio, kai iš šaldiklio bu- 
vo išimtos visos mažos žuvytės, mes aistringai šį bei tą gynėme. Aš 
irgi dalyvavau. Labai aktyviai. Bet ekonomika buvo tvarkoma neūkiš- 
kai. Niujorke smagiai leidau laiką, bet tėvynėje, atvirai kalbant, prasi- 
dėjo ekonomikos nuosmukis. Paskui, 1995 metais, per vėlai, susiejo- 
me litą su doleriu ir pradėjom privatizuoti, gerokai per sparčiai. Ne aš 
sprendžiau, bet turbūt būčiau daręs tą patį. Pasaulio bankas turėjo 
pinigų, kurių mums reikėjo, o Pasaulio bankas liepė privatizuoti. Pui- 
ku, mes pardavėm uostą. Pardavėm oro transporto bendrovę, parda- 
vėm telekomunikacijas. Didžiausią kainą paprastai pasiūlydavo ame- 
rikiečiai, kartais kas nors iš Vakarų Europos. Taip neturėjo atsitikti, 
bet atsitiko. Niekas Vilniuje neturėjo grynųjų pinigų. O telefono kom- 
panija pareiškė, tiek to, savininkai bus aukso maišai iš užsienio, bet 
uostas ir avialinijos liks šimtu procentų lietuviški. Uostas ir oro trans- 
porto bendrovė irgi taip manė. Bet kol kas mums sekėsi neblogai. 
Kapitalas plaukė, mėsos parduotuvės prekiavo geresniais produktais, 
rečiau dingdavo elektra. Rodos, net orai pagerėjo. Tvirtą valiutą daž- 

niausiai susišluodavo nusikaltėliai, bet tokia posstovietinė tikrovė. 
Atitirpus įsimeta puvinys. Brodskis to nesulaukė. Nieko ypatingo, bet 
pasaulio šalių —- Tailando, Brazilijos, Korėjos - ekonomika pradėjo 
smukti ir prasidėjo bėdos, nes visas kapitalas sugrįžo į JAV. Pavyz- 
džiui, mes sužinojome, kad 64 procentai šalies avialinijų akcijų pri- 
klauso „Ouad Cities Fund“. Kas tai per daiktas? Šitam fondui moki 
komisinius ne pirkdamas akcijas, o parduodamas, jam vadovauja jau- 
nas vyrukas, vardu Deilas Mejersas. Tikrai negirdėjai šios pavardės, 
bet Lietuvoje ją žino visi suaugę Žmonės. 

Regis, ši kracho istorija Gitanui buvo labai juokinga. Čipas jau se- 
niai nejautė tokio palankumo kitam žmogui. Jo draugai homoseksua- 
listai iš D. koledžo ir „Warren Street Journal“ išsipasakodavo taip ver- 
žliai ir skubotai, kad apie. tikrą artumą negalėjo būti nė kalbos, o 
heteroseksualiems vyrams jis seniai jautė tik apmaudingą baimę (jei 
jiems sekėsi) arba blogos įtakos baimę (jei jiems nesisekė). Gitano 
balse skambėjo gaidelės, kurios jam patiko. 

— Deilas Mejersas gyvena rytų Ajovoje, - toliau pasakojo Gitanas. — 
Deilas Mejersas turi du padėjėjus, didelį kompiuterį ir trijų milijardų 
dolerių vertybinių popierių portfelį. Deilas Mejersas teigia neketinęs 
įsigyti kontrolinio mūsų oro transporto bendrovės akcijų paketo. Dei- 
las tvirtina, kad prekyba buvo programuojama. Jis sako, kad vienas 
padėjėjų neteisingai įvedė duomenis, todėl kompiuteris nuolat didino 
„Lietuvos avialinijų“ akcijų paketą, nepranešdamas bendro dydžio. Žo- 
džiu, Deilas atsiprašo lietuvius už žioplumą. Deilas teigia suprantąs 
avialinijų svarbą šalies ekonomikai ir savigarbai. Bet dėl krizės Rusi- 
joje ir Baltijos valstybėse niekas neskraido „Lietuvos avialinijų“ lėk- 
tuvais. Amerikiečiai investuotojai atsiima pinigus iš „Guad Cities 
Fund“. Deilas gali įvykdyti įsipareigojimus tik pardavęs „Lithuanian 
Airlines“ turtą, tai yra lėktuvus. Krovininio oro transporto bendrovei 
Majamyje jis ketina parduoti tris JAK40. Šešis „Aerospatiale“ turbo- 
sraigtinius lėktuvus ketina parduoti ką tik Naujojoje Škotijoje įsteig- 
tai vietos oro transporto bendrovei. Tiesą sakant, tai jis jau padarė 
vakar. Taigi pišt - avialinijų nebera. 


121 


Jonathan 
franzen 


— Oho, - tarstelėjo Čipas. 

Gitanas tūžmingai linktelėjo. 

— Taigi kad oho! Sunkvežimio važiuokle nepaskrisi! Na, tiek to. 
Paskui Amerikos konglomeratas „Orfic Midland“ uždaro Kauno uos- 
tą. Irgi žaibiškai. Pišt! Ai! Po to šešiasdešimt procentų Lietuvos ban- 
ko atitenka kažkokiam Atlantos (Džordžijos valstija) priemiesčio ban- 
kui. Ir jūsų priemiesčio bankas likviduoja mūsų banko tvirtos valiutos 
atsargas. Jūsų bankas žaibiškai padvigubina mūsų šalies komercinę 
palūkanų normą - kodėl? Kad padengtų siaubingus nuostolius, patir- 
tus išleidus „Simpsonų“ kreditines korteles. Ajajai! Bet juk įdomu, 
a? Lietuva - prasta lošėja, a? Lietuva apsidirbo iki ausų! 

— Kaip sekasi, vyrai? —- paklausė Iden, grįždama į kabinetą su Eip- 
ril. - Gal norit į posėdžių salę? 

Gitanas pasidėjo ant kelių lagaminėlį ir atidarė. 

- Aiškinu Čipui, kaip mus nuskriaudė Amerika. 

— Eipril, vaikeli, sėsk čia, - tarė Iden. Ji atsinešė šūsnį laikrašti- 
nio popieriaus ir padėjo ant grindų prie durų. - Šis popierius tau la- 
biau tiks. Dabar gali piešti didelius paveikslus. Nes mamytė kuria 
didelius filmus. Taigi nupiešk didelį paveikslą. 

Eipril pritūpė vidury popieriaus ir nubrėžė apie save žalią ap- 
skritimą. 

— Šaukėmės Tarptautinio valiutos fondo ir Pasaulio banko pagalbos, - 
tarė Gitanas. - Kadangi jie mus ragino privatizuoti, galbūt juos domina 
faktas, kad mūsų privatizuota valstybė virto anarchijos, nusikaltėlių ir 
natūrinio žemės ūkio kraštu? Deja, TVF nagrinėja bankrutavusių šalių 
klienčių skundus pagal bendrojo vidaus produkto dydį. Praėjusį pirma- 
dienį Lietuva sąraše buvo dvidešimt šešta. Dabar - dvidešimt aštunta. 
Mus ką tik aplenkė Paragvajus. Amžinai tas Paragvajus. 

— Oho, - vėl tarstelėjo Čipas. 

— Kažkodėl Paragvajus - mano gyvenimo kryžius. 

— Gitanai, juk sakiau tau, kad Čipas puikiai tinka, - įsiterpė Iden. — 
Bet paklausyk... 

— TVF pareiškė, kad pagalbos teks luktelėti bent trejetą metelių! 

Iden susmuko į krėslą. 

— Kaip manot, greit sutvarkysim šį reikalą? 

Gitanas parodė Čipui spausdintą puslapį, kurį išėmė iš lagaminėlio. 

— Matai, kas parašyta šitam tinklalapyje? „JAV Valstybės departa- 
mentas, Europos ir Kanados reikalų skyrius“. Pranešimas: „Lietuvos 
ekonomika apmirusi, nedarbas - beveik dvidešimt procentų, elektra 
ir vanduo Vilniuje tiekiami su pertrūkiais, kitur retai“. Koks versli- 
ninkas investuos tokioje šalyje? 

— Gal lietuvis verslininkas? - tarė Čipas. 

— Labai juokinga. — Gitanas kritiškai pažvelgė į jį. - O jei aš šiame 
ir panašiuose tinklalapiuose panorėčiau kitokio teksto? Jei panorė- 
čiau ištrinti čia parašytus žodžius ir gražia amerikiečių kalba parašy- 
ti, kad mūsų šalis išvengė Rusijos finansinės katastrofos? Tarkim, 
Lietuvoje metinė infliacija nesudaro nė šešių procentų, dolerių atsar- 
gos vidutiniškai vienam gyventojui tokios kaip Vokietijoje, o preky- 
bos perteklius - beveik šimtas milijonų dolerių, nes Lietuvos nau- 
dingųjų iškasenų paklausa nemažėja! 

- Čipai, tinkamiausias tau darbas, - tarė Iden. 

Čipas nebyliai, bet tvirtai pasiryžo daugiau kaip gyvas nepažvelg- 
ti į Iden ir neištarti jai nė žodžio. 

— Kokie Lietuvos žemės turtai? - paklausė jis Gitano. 

— Daugiausia smėlis ir žvyras, — atsakė šis. 

- Milžiniški strateginiai smėlio ir žvyro ištekliai. Puiku. 

— Smėlio ir žvyro per akis, - Gitanas uždarė lagaminėlį. - Tačiau 
štai galvosūkis. Iš kur tokia negirdėta šių nepaprastų iškasenų pa- 
klausa? 

— Statybų bumas kaimyninėse Latvijoje ir Suomijoje? Smėlio sto- 
kojančioje Latvijoje? Žvyro stokojančioje Suomijoje? 

— O kaip šios šalys išvengė pasaulinio finansinio kracho? 

— Latvijos demokratinės institucijos tvirtos ir stabilios, - paaiški- 
no Čipas. - Tai finansinis Baltijos šalių centras. Suomija griežtai apri- 

bojo trumpalaikio užsienio kapitalo išvežimą ir išsaugojo pasaulinio 
lygio baldų pramonę. 

Lietuvis linktelėjo akivaizdžiai patenkintas. Iden trinktelėjo kumš- 
čiais į stalą. 

— Dieve, Gitanai, Čipas fantastiškas! Pasirašydamas sutartį, jis 
turi gauti premijinę priemoką. Be to, jam reikės suteikti pirmarūšes 
gyvenimo sąlygas Vilniuje ir mokėti padienį honorarą doleriais. 

— Vilniuje? - perklausė Čipas. 

— Taip, mes parduodam šalį, - paaiškino Gitanas. - Reikia paten- 
kinto kliento iš JAV vietoje. Be to, tenai daug saugiau darbuotis žinia- 
tinklyje. 

— Negi iš tiesų tikitės, kad Amerikos investuotojai siųs jums 
pinigus? - nusijuokė Čipas. - Kokiu pagrindu? Dėl smėlio stygiaus 
Latvijoje? 

— Jie man jau siunčia pinigus, - atkirto Gitanas, — mat iškrėčiau tokį 
menką pokštą. Nė neužsiminiau apie smėlį ir žvyrą, pakako vieno pikto 
pokšto. Jau turiu dešimtis tūkstančių dolerių. Bet man reikia milijonų. 

— Gitanai, brangusis, - įsiterpė Iden. - Privalai įtraukti punktą dėl 
materialinio skatinimo. Samdos sutartyje būtina užmokesčio didini- 
mo sąlyga. Kai tik Čipas padvigubins tavo pajamas, tu jam indeksuosi 
atlyginimą. 

— Jei pajamos padidės šimtą kartų, patikėk, Čipas bus turtingas 
žmogus. 

— Aš turėjau galvoje raštišką sutartį. 

Gitanas susižvelgė su Čipu, ir jie be žodžių pasikeitė nuomonė- 
mis apie kabineto šeimininkę. 

- Iden, koks dokumentas? - paklausė jis. - Kaip vadinsis Čipo dar- 
bas? Tarptautinio interneto aferisto konsultantas? Pirmasis sukčiaus 
pavaduotojas? 

— Tyčinės nusikalstamos apgaulės viceprezidentas, - pasiūlė Čipas. 

Iden suspigo iš susižavėjimo. 

— Nuostabu! 

— Mam, žiūrėk, - tarė Eipril. 

— Mūsų susitarimas griežtai žodinis, - pareiškė Gitanas. 

— Juk iš esmės jūs nesielgiat neteisėtai, - tarė Iden. 

Gitanas atsakė į jos klausimą ilgu žvilgsniu pro langą. Su raudona 
dygsniuota striuke buvo panašus į motokroso lenktynininką. 

— Aišku, ne, - atsiliepė jis. 

— Vadinasi, tai ne internetinis sukčiavimas norint pasisavinti lė- 
šas, - pasitikslino Iden. 

— Ne, ne. Sukčiavimas? Ne. 

— Nieko nenoriu gąsdinti, bet labai panašu į sukčiavimą. 

— Visus apkeičiamuosius mano šalies vertybinius popierius jūsiš- 
kė pasiglemžė mums nespėjus nė mirktelėti, - tarė Gitanas. - Tur- 
tinga ir galinga šalis nustatė taisykles, pagal kurias lietuviai turi mer- 
dėti. Kam mums laikytis šių taisyklių? 

- Esminis Fuko klausimas, - tarė Čipas. 

— Robino Hudo irgi, - atsiliepė Iden. - Todėl vis dar nesu įtikinta, 
kad jūsų veikla teisėta. 

- Siūlau Čipui penkis šimtus JAV dolerių per savaitę. Ir premijinę 
priemoką, kokia man atrodys tinkama. Čipai, siūlymas tave domina? 

— Šiame mieste galiu uždirbti daugiau, - atsakė Čipas. 

— Pasiūlyk bent tūkstantį per dieną, - tarė Iden. 

— Vilniuje doleris - didelis pinigas. 

— Nė kiek neabejoju, - atšovė Iden. - Mėnulyje irgi. Tik ką pirkti? 

— Čipai, - tarė Gitanas, - paaiškink Iden, ką galima neturtingoje 
šalyje gauti už dolerius. 

— Man atrodo, neblogai pavalgyti ir išgerti, - atsakė Čipas. 

— Šalyje, kurios jaunoji karta nė nesapnavo dorovės, be to, yra 
alkana. 

— Veikiausiai nesunku susirasti dailią paną, jei tai turit omeny. 

— Jei tau nesusops širdies, - postringavo Gitanas, - įsivaizduok, 
kaip daili jauna mergytė iš provincijos atsiklaupia ir... 

— Fu, Gitanai, - įsiterpė Iden, - kambaryje vaikas. 

— Aš saloje, - pareiškė Eipril. - Mama, pažvelk į mano salą. 

— Apie vaikus ir kalbu, - paaiškino Gitanas. - Penkiolikmetes. Turi 
dolerių? Trylikametes. Dvylikametes. 

— Dvylikametės ne mano skonio, - tarė Čipas. 

— Tau labiau patinka devyniolikmetės? Devyniolikmetės pigesnės. 

— Atvirai kalbant, ee... - Iden sumosavo rankomis. 

— Aš noriu, kad Čipas suprastų, kodėl doleris - didelis pinigas. 
Kodėl mano siūlymas priimtinas. 

— Visa bėda, - tarė Čipas, - kad tais pačiais doleriais aš mokėsiu 
palūkanas už amerikietiškas skolas. 

— Patikėk, Lietuvoje tuo nieko nenustebinsi. 

— Čipas nori tūkstančio dolerių per dieną plius finansinio paskati- 
nimo už veiklą. 

— Tūkstantis per savaitę, - tarė Gitanas. - Už pagalbą įteisinant 
mano projektą. Už kūrybinį darbą ir potencialių klientų įtikinimą, kad 
nuogąstauti nėra ko. 

— Vienas procentas bendrojo pelno, - nenusileido Iden. - Vienas 
procentas minus jo dvidešimties tūkstančių dolerių mėnesinis atly- 
ginimas. 

Nekreipdamas į ją dėmesio, Gitanas išsitraukė iš striukės storą 
voką ir trumpais, storais neišpuoselėtais pirštais pradėjo skaičiuoti 
šimtus. Eipril gūžėsi ant baltos laikraštinio popieriaus skiautės, ap- 
supta dantingų baidyklių ir žiaurių kelių spalvų keverzonių. Gitanas 
metė pluoštą šimtinių ant Iden stalo. 

— Trys tūkstančiai, - tarė jis, - už tris pirmas savaites. 

— Be abejo, jam bus nupirktas lėktuvo bilietas verslo klase, - 
tarė Iden. 

— Taip, sutinku. 

— Ir suteiktos pirmarūšės gyvenimo sąlygos Vilniuje. 

— Būtinai, viloje yra kambarių. 

— O kas jį apsaugos nuo nusikaltėlių? 

— Galima sakyti, aš irgi šioks toks nusikaltėlių pasaulio autorite- 
tas, - tarė Gitanas ir nepatikliai, droviai šyptelėjo. 

Čipas atidžiai apžiūrėjo ant Iden rašomojo stalo išsisklaidžiusius 
žaliuosius. Pimpalas stovėjo, gal jis susijaudino išvydęs tokią krūvą 
pinigų, gal įsivaizdavęs ištvirkusias puikias devyniolikmetes, o gal 
pakako minties, kad įsės į lėktuvą ir atsidurs už penkių tūkstančių 
mylių nuo košmariško savo gyvenimo Niujorke. Kvaišalai visada sek- 
sualūs, nes teikia galimybe pabūti kitu žmogumi. Kiek metų praėjo 
nuo to laiko, kai jis suvokė, kad nuo „žolės“ viso labo pradeda kliedė- 
ti 1 nebegali užmigti, o vien pagalvojęs apie kvaišalus susijaudina. 
Tebesiilgėjo to jausmo, kai atrodo, kad esi pabėgęs iš kalėjimo. 

Jis palietė šimtines. 

— Iškart per internetą užsakysiu jums abiem lėktuvo bilietus, — 
tarė Iden. - Galite išvykti tučtuojau! 

— Tai apsiimi? —- paklausė Gitanas. - Daug darbo, daug pramogų. Ri- 
zika nedidelė. Tačiau vis dėlto yra. Į žmones prasimušti visada rizikinga. 

— Suprantu, - tarė Čipas, čiupinėdamas šimtines. 


Per iškilmingas vestuves Inida tikrai patirdavo tėvynės meilės ant- 
plūdį - Vidurio Vakarų ir ypač Sent Džudo meilės, nes jai tat buvo vie- 
nintelis tikras patriotizmas ir vienintelis tikras dvasingumas. Ji gyveno 
valdant tokiems prezidentams kaip sukčius Niksonas, kvaiša Reiganas, 
šlykštūnas Klintonas, todėl seniai liovėsi kiekviena proga mosuoti JAV 
vėliava ir nusivylė ne vienu stebuklu, išmelstu iš Dievo; bet per šešta- 
dienio vestuves alyvoms žydint apsidairiusi iš savo klaupto Rojaus slė- 
nio presbiterijonų bažnyčioje ji išvysdavo du šimtus mielų žmonių ir 
nė vieno bjauraus. Visos jos draugės buvo mielos, jų draugės irgi, 0 
kadangi malonūs žmonės paprastai išaugina mielus vaikus, Inidos pa- 
saulis priminė pievelę, tankiai prižėlusią miglių, kurios visiškai nustelb- 
davo bet kokį blogį. Pavyzdžiui, jei prie altoriaus, įsikibusi Kerbiui į 
parankę, eidavo kuri nors iš Esteros 17 Kerbio Rutų dukterų, Inida 
prisimindavo, kaip ji vaikystėje kalėdodavo balerinos kostiumu, pre- 
kiaudavo skaučių keptais sausainėliais ir prižiūrėdavo mažutę Denizą 
ir kaip Rutų mergaitės, net studijuodamos geruose Vidurio Vakarų ko- 
ledžuose, per atostogas niekada neužmiršdavo pasibelsti į Inidos užpa- 

kalines duris ir papasakoti apie įvykius Rutų namuose, dažnai svečiuo- 
damosi ne trumpiau kaip valandą (ir Inida suprato, jog ne dėl to, kad 
Estera liepusi ją aplankyti, o dėl to, kad jos - geros Sent Džudo mer- 
gaitės, kurias nuoširdžiai domina kiti žmonės), ir Inidai širdis sugrus- 
davo iš pasididžiavimo išvydus, kad dar viena miela, geraširdė Rutų 
mergaitė susilaukė atlygio, - jauno tvarkingai apsikirpusio kaip vyriš- 
kų drabužių reklamose vaikino ištartų santuokos įžadų, - labai šaunaus 
jaunuolio, tikinčio šviesia ateitimi, mandagiai besielgiančio su pagyve- 
nusiais žmonėmis ir susilaikančio nuo ikisantuokinio sekso, dirbančio 
visuomenei naudingą darbą, kaip antai: elektrotechniko ar gamtosaugi- 
ninko, kilusio iš mylinčios, tvirtos tradicinės šeimos ir norinčio sukur- 
ti mylinčią, tvirtą tradicinę šeimą. Tokių jaunuolių netrūko net dvide- 
šimtojo amžiaus pabaigoje (nebent Inidą smarkiai apgavo išvaizda), o 
Sent Džude jų buvo dauguma. Visi jauni vaikinai, kuriuos ji prisiminė 
dar skautus, besinaudojančius jos pirmo aukšto tualetu ir kasančius jai 
sniegą nuo tako, daugybė Dribletų, įvairūs Personai, dvyniai Šumper- 
tai, visi tie tvarkingai apsikirpę ir dailūs jauni vyrai (kurie paauglei 
Denizai, nors Inida tyliai siusdavo, atrodė juokingi 1r neverti dėmesio) 
jau nuėjo (ar netrukus nueis) prie protestantiško altoriaus Vidurio Va- 
karuose, pasikeitė santuokos įžadais su mielomis, paprastomis mer- 
gaitemis ir įsikūrė Sent Džude ar bent toje pačioje laiko juostoje. Ta- 
čiau širdies gilumoje Inida nuo dukters skyrėsi ne taip smarkiai, kaip 
norėjo, todėl žinojo, kad smokingai būna ir gražesnių spalvų negu duls- 
vai mėlyna, kad pamergių suknelės siuvamos ir iš įdomesnės medžia- 
gos negu krepdešinas; ir vis dėlto, nors sąžinė neleido jai pavadinti 
tokių vestuvių elegantiškomis, rėksmingesnė, linksmesnė jos esybės 
pusė dievino jas, nes įmantrumo stoka patikino susirinkusius svečius, 
jog dviem susijungiančioms šeimoms tam tikros vertybės svarbesnės 
už prašmatnumą. Inida mėgo suderintas spalvas 1r laimingiausia jaus- 
davosi vestuvėse, kuriose pamergės, įveikusios savanaudiškas paska- 
tas, vilkėdavo sukneles, priderintas prie puokščių, kokteilių servetė- 
lių, torto glajaus ir dovanėlių svečiams kaspinų. Jai patikdavo, kai po 
apeigų Čiltsvilio metodistų bažnyčioje Čiltsvilio „Šeratone“ būdavo iš- 

keliama kukli vestuvių puota. Jai patikdavo, kai prabangesnės vestu- 
vės po apeigų Rojaus slėnio presbiterijonų bažnyčioje baigdavosi „Dip- 
myro“ klube, kur net prisiminimui dalijami suvenyriniai degtukai (D1- 
nas 17 Triša, 1987 m. birželio 13 d.) būdavo priderinti prie pagrindinės 
spalvos. Žinoma, visų pirma turėjo derėti nuotaka ir jaunikis: jie turėjo 
būti panašios kilmės, panašaus amžiaus ir išsilavinimo. Kartais nelabai 
artimų Inidos draugų iškeltose vestuvėse nuotaka būdavo storesnė ar- 
ba gerokai vyresnė už jaunikį arba jaunikio šeima būdavo ūkininkai iš 
kokio valstijos šiaurinės dalies miestelio, aiškiai pritrenkti „Dipmyro“ 
prabangos. Tokiame pobūvyje Inidai darydavosi gaila jaunavedžių. Ji 
neabejodavo, kad ši santuoka nuo pat pirmos dienos patirs sunkumų. 
Tačiau paprastai vienintelė nedarni gaidelė „Dipmyre“ būdavo nepado- 
rus tostas, paskelbtas kokio nors nereikšmingo pabrolio, dažnai jauni- 
kio koledžo laikų draugo, dažnai ūsuoto arba neryžtingu smakru, būti- 
nai išraudusio nuo alkoholio, - jis kalbėdavo, lyg būtų kilęs ne iš Vidurio 
Vakarų, o iš kokio miesto labiau į rytus, ir stengdavosi pasižymėti pokš- 
taudamas apie ikisantuokinį seksą, todėl jaunikis ir nuotaka parausda- 
vo arba juokdavosi užmerktomis akimis (Inida jausdavo, jog iš tiesų 
jauniesiems visai nelinksma, tačiau jie iš prigimties taktiški ir nenori, 
kad įžeidėjas suprastų, kokia įžeidžiama jo pastaba), apykurtis Alfredas 
pakreipdavo galvą, o Inida akimis vedžiodavo po kambarį, kol išvysda- 
vo draugę, su kuria galėtų susižvelgti nepritariamais žvilgsniais. 

Alfredas irgi mėgo vestuves. Jam atrodė, kad tai vienintelis pobū- 
vis, turintis tikslą. Veikiamas vestuvinių apžavų, jis leisdavo Inidai 
nusipirkti naują suknelę, nupirkti jam naują kostiumą ir dovaną - pir- 
marūšį tikmedžio salotinių servizą dešimčiai asmenų, nors šiaip būtų 
draudęs taip neišmintingai švaistyti pinigus. 

Inida laukė dienos, kai Deniza paūgės, baigs koledžą ir ji iškels 1a- 
bai prašmatnias vestuves ir puotą (deja, ne „Dipmyre“, nes astronomi- 
nės „Dipmyro“ kainos buvo ne Lambertų kišenei, beveik visi jų drau- 
gai gyveno turtingiau) dukrai ir aukštam, plačiapečiui, veikiausiai 
skandinavų kilmės jaunuoliui, kurio geltoni plaukai atsvers per tam- 
sius ir per daug garbanotus Denizos plaukus, paveldėtus iš Inidos, bet 

visais kitais atžvilgiais jie puikiai derės. Todėl Inidai vos neplyšo šir- 
dis, kai vieną spalio mėnesio vakarą, nepraėjus nė trims savaitėms po 
prašmatniausios „Dipmyre“ iškeltos vestuvių puotos, - frakuoti vyrai, 
šampano fontanas, sraigtasparnis aštuonioliktame take, varinių pučia- 
mųjų oktetas, grojantis fanfaras (Čakas Meisneris ištekino dukrą Sin- 
dę), - paskambino Deniza ir pranešė su viršininku nuvažiavusi į Atlan- 
tik Sitį 1r susituokusi teismo rūmuose. Inidos skrandis niekad 
nestreikuodavo (ji niekad nevemdavo, niekad), bet staiga ji turėjo per- 
duoti ragelį Alfredui ir pulti į tualetą, kur klūpodama 1lgai gaudė orą. 
Pernai pavasarį Filadelfijoje ji ir Alfredas valgė vėlyvus pietus 
triukšmingame restorane, kur Deniza gadino sau rankas ir veltui švais- 
tė jaunystę. Po puikių, tik per riebių pietų Deniza užsimetė supažin- 
dinti juos su vyriausiuoju virėju, kuris buvo jos mokytojas ir kuriam ji 
dabar virė ir plušo. Vyriausiasis virėjas Emilis Bergeris buvo žemau- 
gis rūškanas vidutinio amžiaus žydas iš Monrealio, akivaizdžiai ma- 
nantis, jog darbe dera vilkėti senus teniso marškinėlius (it kokiam 
prastam putraviriui, pamanė Inida - nei palaidinės, nei kepuraitės), o 
dažnai skustis neverta. Inidai Emilis būtų nepatikęs, jinai būtų jį nie- 
kinusi, net jei iš Denizos susižavėjusios minos, kai Emilis kalbėdavo, 
nebūtų supratusi, kad jis daro nesveikai didelę įtaką dukteriai. „Py- 
ragai su krabais baisiai riebūs, - pasiskundė ji virtuvėje. - Po vieno 
kąsnio užsikišo“. O Emilis, užuot atsiprašęs ir supeikęs savo valgį, 
kaip juo dėtas būtų padaręs bet kuris mandagus Sent Džudo vyriškis, 
sutiko, jog „lengvas“ pyragas su krabais būtų nuostabus, visa bėda, 
ponia Lambert, kad jo iškepti neįmanoma. Krabų mėsa nėra lengvas 
valgis. Deniza įdėmiai klausėsi jų pokalbio, lyg būtų jį parašiusi ar 
mokiusis atmintinai. Lauke prie restorano atsisveikindama su dukra, 
grįžtančia baigti keturiolikos valandų pamainos, Inida neužmiršo pa- 
sakyti: „Koks žemaugis vyriškis! Tipiškas žydas“. Nepavyko ištarti 
šių Žodžių ramiai, kaip ji norėjo, balsas buvo spigus ir plonas, o iš 
šalčio Denizos akyse ir kartėlio raukšlelių aplink lūpas ji suvokė įžei- 
dusi dukterį. Kita vertus, viso labo pasakė tiesą. Ir ji nė akimirką 
nemanė, kad Deniza, nors ir nebrandaus proto romantikė, nors ir pa- 

sirinkusi nepraktišką profesiją, bet vos dvidešimt trejų, gražaus vei- 
do ir figūros, juk jai visas gyvenimas prieš akis, iš tiesų susitikinėtų 
su tokiu vyriškiu kaip Emilis. Ką jaunai moteriai daryti su savo kūnu 
laukiant brandos, juk merginos dabar išteka nelabai jaunos, iš teisy- 
bės, Inida nelabai nutuokė. Jai atrodė, kad galbūt priimtinas bendra- 
vimas trise ar keturiese, trumpai drūtai - vakarėliai! Tačiau viena tiesa 
ji tikėjo šventai, tuo karščiau, kuo aršiau iš jos tyčiojosi žiniasklaida 
ir populiarus pramoginis menas: seksas iki vestuvių yra nedoras. 

Ir vis dėlto, tą spalio vakarą klūpant prie klozeto, Inidai toptelėjo 
atskalūniška mintis, kad motiniškai rėždama pamokslus galbūt elgėsi 
nelabai išmintingai ir per daug sureikšmino santuoką. Jai dingtelėjo, kad 
galbūt Deniza taip skubotai ištekėjo iš dalies norėdama pasielgti kaip 
pridera ir įtikti motinai. Inidai iškilo bjaurus lyg dantų šepetukas unita- 
ze, lyg negyvas svirplys mišrainėje, lyg sauskelnės ant pietų stalo klau- 
simas: ar nebūtų geriau, jei Deniza, užuot ištekėjusi už Emilio, būtų 
nusidėjusi, susitepusi dėl savanaudiško akimirkos malonumo, praradusi 
skaistybę, kurios kiekvienas padorus jaunas vyras turi teisę tikėtis iš 
būsimos nuotakos. Nors visų pirma Deniza neturėjo susižavėti Emiliu! 
Taip pat Inida vargo su Čipu ir net su Gariu: jos vaikai skyrėsi nuo kitų. 
Jie nenorėjo dalykų, kurių norėjo ji, visos jos draugės ir draugai ir visi 
jos draugų vaikai. Jos vaikai troško iš esmės, gėdingai kitokių dalykų. 

Akies krašteliu žiūrėdama į vonios kambario kilimą, kuris buvo daug 
purvinesnis, negu jai atrodė, reikės jį pakeisti prieš šventes, Inida klau- 
sėsi, kaip Alfredas siūlo nusiųsti Denizai porą lėktuvo bilietų. Ją pri- 
trenkė tariama Alfredo ramybė išgirdus naujieną, kad vienturtė duktė 
žengė svarbiausią žingsnį savo gyvenime nepasitarusi su juo. Bet kai 
jis padėjo ragelį, išėjusi iš vonios kambario išklausyti jo paprastų žo- 
džių, girdi, gyvenimas pilnas staigmenų, ji pamatė, kaip keistai dreba jo 
rankos. Virpulys buvo ne toks įtemptas ir sykiu smarkesnis negu kar- 
tais jam geriant kavą. O kitą savaitę, kol Inida bandė suktis iš žeminan- 
čios padėties, kurioje atsidūrė per Denizą, ir 1) paskambino geriau- 
sioms draugėms ir dėdamasi, jog baisiai džiaugiasi, paskelbė, kad Deniza 
netrukus išteka už žavingo kanadiečio, taigi, bet ji norėtų, kad apeigo- 


131 


jonathan 
f(ranzen 


se dalyvautų tik artimiausi giminės, o vyrą pristatysianti per paprastą, 
neoficialų Kalėdų pobūvį (nė viena Inidos draugė nepatikėjo jos džiaugs- 
mu, bet įvertino pastangas nuslėpti kančią; kai kurioms net užteko takto 
nepaklausti, kuriose parduotuvėse Deniza atsirinkusi vestuvines do- 
vanas), ir 2) užsakė, neatsiklaususi Denizos, du šimtus graviruotų kvie- 
timų ne tik trokšdama, kad vestuvės atrodytų įprastesnės, bet ir vilda- 
masi bent iš dalies sulaukti atlygio už dešimtis tikmedžio salotinių 
servizų, kuriuos su Alfredu išdovanojo per pastaruosius dvidešimt me- 
tų: šią ilgą savaitę Inida niekaip negalėjo išmesti iš galvos Alfredo keisto 
naujo virpulio, ir kai jis galiausiai sutiko nueiti pas gydytoją, buvo nu- 
siųstas pas daktarą Hedžpetą 1r jam buvo nustatyta Parkinsono liga, 
pasąmonėje ji atkakliai tebesiejo jo ligą su Denizos pranešta naujiena 
ir kaltino dukrą dėl greit ir staiga pablogėjusio savo gyvenimo, nors 
daktaras Hedžpetas pabrėžė, jog drebamojo paralyžiaus kilmė nėra psi- 
chinė, o pasireiškia jis pamažu. Šventės artėjo, daktaras Hedžpetas da- 
vėjai ir Alfredui lankstinukų ir brošiūrų, kurių mediciniškai pilkos spal- 
vos, niūrūs brūkšniniai piešiniai ir baugios nuotraukos pranašavo nykią, 
slogią, baisią ateitį, ir Inida beveik nebeabejojo, kad Deniza ir Emilis 
sužlugdė jai gyvenimą. Tačiau Alfredas griežtai paliepė neišsiduoti, kad 
Emilis jų šeimoje nelaukiamas. Todėl per jaunavedžių pobūvį sveikina- 
ma senų šeimos draugų, kurie mylėjo Denizą ir manė, kad ji labai miela 
(nes Inida, augindama dukterį, nuolat pabrėždavo, kaip svarbu gražiai 
elgtis su pagyvenusiais žmonėmis) (ar tik nebuvo jos santuoka perdė- 
to gerumo pagyvenusiam Žmogui išraiška?), Inida nutaisė šypseną, nors 
ją labiau derėjo užjausti. Ji taip stengėsi dėtis linksma ir patenkinta, 
paklusti Alfredui, maloniai sutikti pagyvenusį žentą ir nė žodžio nepa- 
sakyti apie jo tikėjimą, jog po penkerių metų, kai Deniza su Emiliu 
išsiskyrė, jos gėdai ir pykčiui nebuvo ribų, juolab kad šią žinią irgi rei- 
kėjo pranešti draugams. Ši santuoka jai reiškė baisiai daug, ji iš kailio 
nerėsi bandydama su ja apsiprasti, todėl manė, jog Deniza mažų ma- 
žiausiai galėjo nesiskirti. 
— Ar gauni kokią žinelę nuo Emilio? — paklausė Inida. 
Deniza plovė indus Čipo virtuvėje. 

— Kartais. 

Inida įsitaisė prie valgomojo stalo karpyti kuponų iš žurnalų, ku- 
riuos išsitraukė iš „Nordic Pleasurelines“ krepšio. Lietus pliaupė pa- 
drikais šuorais, čaižančiais ir migla aptraukiančiais langus. Alfredas 
užsimerkęs sėdėjo ant Čipo šezlongo. 

— Pamaniau, - tarė Inida, - kad jei reikalai būtų susitvarkę ir jūs 
nebūtumėt išsiskyrę, Emilis po metų kitų būtų senis. O prižiūrėti se- 
nį - sunkus darbas. Negali įsivaizduoti, kokia milžiniška atsakomybė. 

— Po dvidešimt penkerių metų jis bus jaunesnis negu dabar tė- 
tė, - atšovė Deniza. 

— Nežinau, ar kada tau pasakojau apie savo bendraklasę Normą 
Grin, - neatlyžo Inida. 

— Apie Normą Grin tu man pasakoji kiekvieną kartą, kai susitinkam. 

— Na, tai Žinai jos istoriją. Norma susipažino su vienu vyriškių, 
Floidu Voinovičium, tikru džentelmenu, gerokai vyresniu, gerai už- 
dirbančiu, ir pametė galvą dėl jo. Jis nuolat vesdavosi ją į „Morelli's“, 
„Steamer“, „Bazelon Room“, tačiau buvo viena kliūtis... 

— Mama. 

— Vienintelė kliūtis, - nenusileido Inida. - Jis buvo vedęs. Bet Nor- 
ma neketino dėl to jaudintis. Floidas pasakė, kad jis vedęs tik kol kas. 
Pasakė, kad padarė didelę klaidą, kad jo santuoka siaubinga, kad žmo- 
nos niekad nemylėjo... 

— Mama. 

— Ir jis ketina su ja skirtis. - Pasakodama Inida užsimerkė iš malo- 
numo. Ji žinojo, kaip Denizai nepatinka ši istorija, bet daugelis dalykų 
Denizos gyvenime Inidai irgi nepatiko. - Taip jie gyveno daug metų. Floi- 
das buvo labai švelnus ir žavingas, Normai prasidėjo aukso gyvenimas, 
kurio vargingi jos bendraamžiai negalėjo suteikti. Norma pamėgo pra- 
bangą, be to, Floidą ji susitiko tokio amžiaus, kai mergina įsimyli beato- 
dairiškai, o Floidas saikstėsi išsiskirsiąs su žmona ir vesiąs Normą. Tuo 
metu tetė ir aš susituokėm, gime Garis. Prisimenu, kaip Norma kartą 
atėjo į svečius, kai Garis buvo mažas, ir nenorėjo paleisti jo iš glėbio. Ji 
mylėjo mažus vaikus, jai buvo taip malonu myluoti Garį, kad man siau- 

bingai jos pagailo, nes tuo metu su Floidu ji jau susitikinėjo daug metų, 
0 jis tebebuvo vedęs. Pasakiau: „Norma, negalima laukti amžinai“. Ji 
atsakė, kad bandė nutraukti ryšius su Floidu. Net eidavo į pasimatymus 
su kitais vyrais, bet jie buvo jaunesni ir jai atrodė nebrendilos, Floidas 
buvo penkiolika metų vyresnis ir iš tiesų brandus vyras, puikiai supran- 
tu, kaip vyresnio vyriškio branda gali patraukti jaunesnę moterį... 

— Mama. 

— Žinoma, jaunesni vyrai ne visada turėdavo iš ko vestis Normą į 
prašmatnius restoranus, pirkti jai gėlių ir dovanų, kaip Floidas (nes 
jis tapdavo tiesiog neatsispiriamai žavus, kai ji netekdavo kantrybės), 
be to, daugelis tų jaunų vyrų norėjo vaikų, o Norma... 

— Buvo nebejauna, - užbaigė Deniza. - Atnešiau deserto. Nori? 

— Juk žinai, kas įvyko. 

— Taip. 

— Labai liūdna istorija, nes Norma... 

— Taip. Aš Žinau šią istoriją. 

— Norma atsidūrė... 

— Mama, aš Žinau tą istoriją. Rodos, manai, kad mano padėtis panaši. 

— Nemanau, Deniza. Tu man niekada nepasakojai, kokia tavo padėtis. 

— Tai kurių galų man amžinai pasakoji apie tą Normą Grin? 

— Nesuprantu, kodėl ši istorija tave liūdina, jei tavo padėtis ne- 
panaši. 

— Mane liūdina tavo nuomonė, neva ši istorija turi kažką bendro 
su mano gyvenimu. Gal tau atrodo, kad įsitaisiau vedusį meilužį? 

Inidai tikrai taip atrodė, ir staiga ji siaubingai užsiuto, įtūžis tie- 
siog smaugė ją, net kvėpuoti pasidarė sunku. 

— Galų gale atsikratysiu bent kai kurių Žurnalų, - tarė ji, karpyda- 
ma blizgančio popieriaus lapus. 

— Mama? 

— Geriau nieko nesakysiu. Kaip kariniame jūrų laivyne: jei ne- 
klausinėsi, niekas tau neprimeluos. 

Deniza stovėjo virtuvės tarpduryje sukryžiavusi rankas, sugniau- 
žusi saujoje rankšluostį. 

- Iš kur ištraukei, kad aš susidėjau su vedusiu vyru? 

Inida išplėšė dar vieną puslapį. 

— Gal Garis ką nors sakė? 

Inida uoliai papurtė galvą. Deniza įtūš sužinojusi, kad Garis išple- 
pėjo patikėtą paslaptį, ir nors Inida beveik visą gyvenimą pati už ką 
nors pyko ant Gario, didžiavosi mokanti laikyti paslaptis ir nenorėjo, 
kad jis pakliūtų į bėdą. Teisybė, ji daug mėnesių mąstė apie Denizos 
padėtį ir sprogo iš pykčio. Lygindama drabužius, grebstydama gebe- 
nių lysves ir be miego gulėdama naktį, ji mintyse kartojo savo nuo- 
monę („Tokio siaubingai savanaudiško elgesio aš niekada nesuprasiu 
ir niekada neatleisiu“ ir: „Man gėda, kad pagimdžiau dukterį, kuri 
šitaip gyvena“, ir: „Šiuo atveju, Deniza, esu visiškai žmonos pusėje, 
visiškai“) apie nedorą Denizos gyvenimą ir troško kada nors ją pasa- 
kyti. Dabar pasitaikė proga. Tačiau jei Deniza paneigs kaltinimą, vi- 
sas Inidos pyktis, nuosprendžio padarymo ir paskelbimo repetavimas 
nueis niekais. Antra vertus, jei Deniza viską prisipažins, ko gero, i1š- 
mintingiau slėpti tramdomą pasipiktinimą, o ne kivirčytis. Inida troš- 
ko, kad Deniza padėtų jai įgyvendinti kalėdinį sumanymą, be to, ne- 
norėjo išvykti į prabangią kelionę jūra manydama, jog vienas sūnus 
kažkur nepaaiškinamai pradingo, kitas kaltina ją įkišus liežuvį, o bai- 
siausi būgštavimai dėl dukters pasitvirtino. 

Stengdamasi kalbėti nuolankiai, ji papurtė galvą: 

— Ne, ne, ne. Garis nė žodžio nepasakė. 

Deniza prisimerkė. 

— Nė žodžio nepasakė apie ką? 

— Deniza, - tarė Alfredas, - atstok nuo jos. 

Ir Deniza, niekada neklausydavusi Inidos, tučtuojau apsisuko ir 
grįžo į virtuvę. 

Inida rado kuponą, siūlantį šešiasdešimties centų nuolaidą nuo 
„Sviestui prilygstančio margarino“ kainos perkant „Thomas“ bande- 
les. Žirklės perplėšė popierių ir įsivyravusią tylą. 

— Šioje kelionėje, - pareiškė ji, - pagaliau peržiūrėsiu visus žurnalus. 

- 0 Čipo vis nėra, - tarė Alfredas. 

Deniza atnešė desertines lėkšteles su torto gabalėliais ir išdėlio- 
jo ant valgomojo stalo. 

— Ko gero, tiek mes Čipą šiandien ir tematysim. 

— Labai keista, - tarė Inida. - Galėtų bent paskambinti. 

— Būna ir blogiau, - paskelbė Alfredas. 

— Tėte, štai desertas. Mano konditerininkė iškepė pyragą su kriau- 
šėmis. Gal atnešti jį visą ant stalo? 

— 1, šis gabalas man per didelis, - pareiškė Inida. 

— Tėte? 

Alfredas neatsakė. Jo lūpos vėl atvipo ir persikreipė, ir Inida paju- 
to, kad atsitiks kažkas baisaus. Jis atsisuko į temstančius, lietaus 1a- 
šais apvarvėjusius langus ir bukai spoksojo į juos, panarinęs galvą. 

— Tėte? 

— Alai? Štai desertas. 

Regis, jis suminkštėjo. Tebežiūrėdamas į langą, pakėlė galvą ne- 
drąsaus džiaugsmo kupinu veidu, lyg būtų lauke išvydęs kažkokį bran- 
gų Žmogų. 

— Alai, kas ten? 

— Tėte? 

— Ten vaikai, - tarė jis ir atsisėdo tiesiau. - Matot? —- Pakėlė vir- 
pantį smilių. - Ten. - Baksnojo pirštu į šonus rodydamas, kur laksto 
vaikai, kuriuos matė. - Ir ten. Ir ten. 

Jis atsisuko į Inidą ir Deni2zą, lyg tikėtųsi, kad šios nudžiugs išgir- 
dusios naujieną, bet Inida nė kiek nesidžiaugė. Ji išsiruošė į labai 
prašmatnią „Rudens spalvų“ kelionę jūra, todėl itin rūpinosi, kad Al- 
fredas nedarytų tokių klaidų. 

— Alai, tai saulėgrąžos, - tarė ji piktai ir sykiu maldaujamai. - Tu 
matai atspindžius lange. 

— Mat kaip! - Jis netikėdamas papurtė galvą. - O man atrodė, kad 
vaikai. 

— Ne, saulėgrąžos, - tarė Inida. - Tu matei saulėgrąžas. 

Kai partija pralaimėjo rinkimus, o Rusijos valiutinė krizė pribaigė 
Lietuvos ekonomiką, pasakojo Gitanas, jis vienas stūmė dienas sena- 
jame VIPNPAKJRIINPB17 biure 1r iš dyko buvimo sukūrė interneto 
svetainę, kurios domeno vardą, lithuania.com, įsigijo iš Rytprūsių spe- 
kulianto už sunkvežimį rotatorių, diskinių spausdintuvų, 64 kilobaitų 
„Commodore“ kompiuterių ir kitos Gorbačiovo laikų kontorinės įran- 
gos - paskutinių partijos apčiuopiamų ženklų. Norėdamas paviešinti 
mažų prasiskolinusių šalių bėdas, Gitanas sukūrė satyrinį tinklalapį, 
siūlantį PELNĄ IŠ DEMOKRATIJOS: ĮSIGYKITE DALĮ EUROPOS 
ISTORIJOS, 1r prisėjo nuorodų investuotojams amerikiečių naujienų 
grupėse ir bendrų pokalbių kambariuose. Svetainės lankytojams bu- 
vo siūloma pervesti grynuosius pinigus buvusiai VIPNPAKJRI- 
INPB17 - „vienai garbingiausių Lietuvos politinių partijų“, šalies ko- 
alicinės vyriausybės „kertiniam akmeniui trejus iš pastarųjų 
septynerių metų“, laimėjusiai 1993 metų balandžio mėnesio visuoti- 
nius rinkimus, o dabar „provakarietiškos orientacijos verslininkų par- 
tijai, reorganizuotai į Laisvosios rinkos partijos kompaniją“. Gitano 
interneto svetainėje buvo žadama, kad kai tik Laisvosios rinkos par- 
tijos kompanija nusipirks pakankamai balsų rinkimams laimėti, už- 
sienio investuotojai ne tik taps „Lithuania Incorporated“ (tautinės 
pelno valstybės) akcijų savininkais, bet 1r, proporcingai investuotų 
pinigų kiekiui, jiems bus atlyginta asmeniniais memorialais už „did- 
vyrišką įnašą į šalies rinkos išlaisvinimą“. Pavyzdžiui, pervedęs vos 
šimtą dolerių, amerikietis investuotojas turi teisę reikalauti, kad ko- 
kia nors Vilniaus gatvė („ne trumpesne, kaip dviejų šimtų metrų“) 
būtų pavadinta jo pavarde; už 5000 dolerių Laisvosios rinkos partijos 
kompanija pakabins investuotojo portretą („ne mažesnį, kaip 1,5x 2 m, 
puošniais paauksuotais rėmais“) Tautos didvyrių galerijoje senovi- 
niuose Šlapelių rūmuose; už 25 000 dolerių investuotojui bus iki gy- 
vos galvos suteikta nuosavybės teisė į jo vardu pavadintą miestelį 
(„ne mažesnį, kaip 5000 gyventojų“) 17 moderni, higieniška pirmo- 
sios nakties teisės atmaina, atitinkanti „daugumą“ Trečiojo Tarptau- 
tinio Žmogaus Teisių Gynimo Kongreso nurodymų. 

— Pokštas buvo piktas, - kalbėjo Gitanas, įsispraudęs į taksi kam- 
pą. - Bet kas juokėsi? Niekas. Pradėjo plaukti pinigai. Nurodžiau adre- 
są 1r pradėjau gauti banko čekius. Elektroniniu paštu gavau šimtus klau- 
simų. Ką gamins „Lithuania Inc.“? Kas vadovauja Laisvosios rinkos 
partijos kompanijai ir ar didelė vadovų profesinė patirtis? Ar turiu įplaukų 
dokumentaciją? Ar gali būti patenkintas investuotojo pageidavimas pa- 
vadinti gatve ar kaimą jo vaikų ar vaikų mylimo personažo Pokemono 
vardu? Visiems reikėjo daugiau informacijos. Visiems reikėjo brošiūrų. 
Ir prospektų! Ir akcininko pažymėjimų! Ir informacijos apie maklerio 
komisinius už tarpininkavimą! Ar mes įtraukti į tokios ir tokios biržos 
sąrašą ir t. t.? Žmonės nori atvažiuoti apžiūrėti! Ir niekas nesijuokia. 

Čipas krumpliais barbeno į stiklą ir apžiūrinėjo moteris Šeštojoje 
aveniu. Lietus rimo, skėčiai susiskliautė. 

— Įplaukos atiteks jums ar partijai? 

— Na, šiuo tarpu neapsisprendžiau, - atsakė Gitanas. Iš lagaminė- 
lio jis išsitraukė butelį skandinaviško džino, jau nugertą tvirtinant 
sandorį Iden biure. Pasivertė ant šono ir padavė butelį Čipui, o šis 
gerai trūktelėjęs grąžino. 

— Tu buvai anglų kalbos mokytojas, - tarė Gitanas. 

— Taip, dėsčiau koledže. 

— O iš kur kilę tavo tėvai? Iš Skandinavijos? 

— Tėvas skandinavas, - atsakė Čipas. - O motina - Rytų Europos 
tautų mišrūnė. 

— Vilniaus gyventojai, pasižiūrėję į tave, nuspręs, kad esi mūsiškis. 

Čipas skubėjo grįžti į savo butą, kol neišėjo tėvai. Dabar, kai kiše- 
nėje turėjo pinigų, trisdešimties šimtinių gniužulą, jam nebelabai rū- 
pėjo, ką apie jį mano tėvai. Tiesą sakant, prisiminė, kaip prieš kelias 
valandas tėvas drebėdamas maldavo tarpduryje. Gerdamas degtinę ir 
apžiūrinėdamas moteris ant šaligatvio nebesuvokė, kodėl senukas pa- 
sirodęs jam toks baisus. 

Šventa teisybė, Alfredas manė, jog mirties bausmė būtų naudin- 
gesnė, jei būtų dažnesnė; tiesa ir tai, kad Čipo vaikystėje jis vakarie- 
niaudamas paprastai reikalaudavo užtroškinti dujomis arba nutrenkti 

elektra juodukus iš Sent Džudo šiaurinės dalies lūšnynų. („Oi, Alai“, — 
sakydavo Inida, nes vakarienė buvo šeimyninis ritualas ir ji nesuprato, 
kam valgant šnekėti apie dujų kameras ir skerdynes gatvėse.) Vieną 
sekmadienio rytą jis stovėjo prie lango, skaičiavo voveres, vertino jų 
padarytą žalą ąžuolams ir vejai panašiai, kaip ribinių rajonų baltieji gy- 
ventojai skaičiuoja, kiek namų užėmė „juodžiai“, o paskui padarė ge- 
nocido eksperimentą. Įsiutintas nedidukame priekiniame kiemelyje įsi- 
kūrusių voverių, kurioms trūko atsakomybės nustoti veistis ir 
apsikuopti, jis nuėjo į rūsį ir susirado žiurkių spąstus; kai jais nešinas 
užlipo į viršų, Inida papurtė galvą ir ėmė nepritariamai murmėti. „Jų 
devyniolika! - tarė Alfredas. - Devyniolika!“ Jausmingi prašymai tokiai 
griežtai ir mokslingai asmenybei nepadarė jokio poveikio, drausmė yra 
drausmė. Kaip jauką į spąstus jis įdėjo gabalą tos pačios rupių kvietinių 
miltų duonos, kurią paskrudintą Čipas valgė pusryčių. Paskui visi pen- 
ki Lambertai išėjo į bažnyčią, o tarp „Gloria Patri“ ir padėkos psalmės 
vienas voveriukas pasielgė labai rizikingai, kaip būdinga ekonominių 
aplinkybių į neviltį įstumtoms būtybėms: paragavo duonos, ir jo kauko- 
lė buvo sutraiškyta. Grįžusi namo, šeimyna išvydo žalias muses, puo- 
taujančias krauju, smegenimis ir sukramtyta kvietine duona, išbyrėju- 
sia pro sutrupintus voveriuko žandikaulius. Alfredui lūpos ir smakras 
persikreipė iš pasišlykštėjimo, kurį jam visuomet keldavo drausmini- 
mas, ar jis lupdavo vaiką, ar valgydavo griežčius. (Jis nė nenutuokė, 
kaip aiškiai išsiduoda, kad drausmė jam šlykšti.) Paėmė kastuvą iš ga- 
ražo ir įvertė spąstus su negyvu voveriuku į popierinį maišelį, kurį 
išvakarėse Inida buvo pusiau prikimšusi išravėtų pirštuočių. Čipas se- 
kiojo tėvui iš paskos, atsilikęs per kokius dvidešimt žingsnių, todėl 
pamatė, kaip įėjusiam į pusrūsį iš garažo Alfredui sulinko kojos, jis 
įsikibo į skalbimo mašiną, paskui pro teniso stalą nubėgo (Čipui visada 
būdavo baisu Žiūrėti į bėgantį tėvą, jis atrodė tam per senas ir per daug 
drausmingas) į pusrūsio tualetą, o voverės po to darė ką norėjo. 
Taksi artinosi prie Universiteto aikštės. Čipas svarstė, ar never- 
tėtų grįžti į „Kedro“ smuklę ir grąžinti bufetininkei pinigų, gal net 
primesti šimtinę, kad nepyktų, gal paprašyti jos pavardės, adreso ir 

parašyti jai iš Lietuvos. Jau pasilenkė į priekį pasakyti vairuotojui, 
kad suktų prie smuklės, kai jį sulaikė iš esmės reikalą keičianti min- 
tis: „Aš pavogiau devynis baksus, štai ką padariau, štai kas aš, ką gi, 
jai nepasisekė“. 

Vėl atsilošė ir siekė butelio. 

Prie jo namo vairuotojas sumojavo rankom išvydęs šimtinę - per 
stambus pinigas, per stambus. Gitanas iš raudonos motokrosininko 
striukės išžvejojo smulkesnį banknotą. 

— Gal susitinkam jūsų viešbutyje? - tarė Čipas. 

Gitanas šyptelėjo. 

— Juokauji, a? Žinoma, aš tavim pasitikiu. Bet dėl viso pikto pa- 
lauksiu čia. Susirink daiktus, gali neskubėti. Pasiimk šiltą paltą, skry- 
bėlę. Kostiumų, kaklaraiščių. Mąstyk finansiškai. 

Durininko Zaratustros niekur nebuvo matyti: Čipas į vidų įėjo du- 
ris atrakinęs savo raktu. Lifte kelis kartus giliai įkvėpė slopindamas 
jaudulį. Jis nebijojo, jautėsi kilniai, buvo pasiruošęs apkabinti tėvą. 

Bet butas buvo tuščias. Šeimynykščiai, matyt, ką tik išėjo. Ore 
dar buvo justi kūnų šiluma, silpnas Inidos „White Shoulders“ kvepalų 
aromatas ir išvietės, seno žmogaus tvaikas. Čipo virtuvė niekada taip 
netviskėjo švara. Buvo akivaizdu, kad gyvenamąjį kambarį jis uoliai 
šveitęs 1r iškaišiojęs į užkaborius visokį šlamštą, nors vakar vakare 
to nepastebėjo. Knygų lentynos buvo tuščios. Jis buvo girtesnis, ne- 
gu įsivaizdavo. Ir niekas jam nepaliko jokio raštelio. Ant valgomojo 
stalo buvo tik gabalėlis torto ir vaza su saulėgrąžomis. Reikėjo pa- 
kuotis daiktus, bet ir jo aplinka, ir jo siela staiga tapo neatpažįstamos, 
todėl valandėlę galėjo tik stovėti ir žiūrėti. Saulėgrąžų lapai buvo juo- 
dai dėmėti ir blyškiai pažymėti senatvės, galvos mėsingos ir puikios, 
sunkios kaip šokoladinis pyragas, storos kaip delnas. Kanzasietiško 
saulėgrąžos žiedo viduryje buvo daili blyški dėmelė, apsupta tamses- 
nio vainikėlio. Gamta, pamanė Čipas, ir norėdama nebūtų sugalvojusi 
patrauklesnės lovos šlumštelėti kokiam mažam sparnuotam vabzdžiui. 
Jis palietė rudą aksomą, ir jį užplūdo džiaugsmas. 

Taksi su trim Lambertais atvažiavo į prieplauką miesto vidury, 
kur upe, Niu Džersį ir pusę dangaus užstojo „Gunnar Myrdal“, baltas 
keleivinis laivas sulig aukštuminiu namu. Susirinkusi minia Žmonių, 
daugiausia senų, pamažu tirpo ilgame šviesiame koridoriuje už vartų. 
Ryžtingas kraustymasis priminė kelionę į pragarą, balti „Nordic Ple- 
asurelines“ pakrantės tarnautojų apdarai ir nuoširdumas kėlė šiurpą, 
o lietaus debesys išsisklaidė per vėlai ir reikalo pataisyti jau nebega- 
lėjo - viską gaubė tyla. Spūstis ir sutemos prie Stikso. 

Deniza sumokėjo už taksi ir atidavė bagažą darbuotojams. 

— Kur tu dabar eisi? - paklausė Inida. 

— Grįšiu į darbą Filadelfijoje. 

— Atrodai žavingai, - netikėtai tarė Inida. - Labai gražiai apsikirpai. 

Alfredas čiupo Denizai už rankų ir padėkojo. 

— Gaila, kad Čipui diena buvo tokia netikusi, - tarė Deniza. 

— Pakalbėk su Gariu dėl Kalėdų, - paprašė Inida. - Ir pagalvok, 
gal ištrūksi visai savaitei. 

Deniza kilstelėjo odinį rankogalį ir pasižiūrėjo į laikrodį. 

— Atvažiuosiu penkioms dienoms. Tačiau nemanau, kad Garis at- 
važiuos. O kas šaus Čipui į galvą, vienas Dievas težino. 

— Deniza, - nekantriai, lyg ji kalbėtų niekus, nutraukė ją Alfre- 
das, - prašom pakalbėti su Gariu. 

— Gerai, pakalbėsiu. Pakalbėsiu. 

Alfredo rankos šokinėjo ore. 

— Nežinau, kiek laiko man dar liko gyventi. Nesivaidyk su motina. 
Ir su Gariu. 

— Alai, tu dar ilgai... 

— Nereikia vaidytis! 

Deniza niekada nebuvo verksnė, bet jos veidas persikreipė. 

— Gerai, tėte, - tarė ji. - Aš su juo pakalbėsiu. 

— Tavo motina nori, kad Kalėdas švęstume Sent Džude. 

— Aš su juo pakalbėsiu. Pažadu. 
— Ką gi, - jis staiga nusisuko. - Nebekalbam apie tai. 

Jo juodas lietpaltis plaikstės: ir plazdėjo vėjuje, ir vis dėlto Inidai 
pavyko save įtikinti, kad orai kelionėje bus puikūs, o jūra rami. 


Persivilkęs sausais drabužiais, pasiėmęs paltą, kelioninį krepšį 
ir cigaretes — neaitrias mirtinas „Muratti“ po penkis dolerius už pa- 
kelį, Čipas su Gitanu Misevičiumi nuvažiavo į Kenedžio oro uostą ir 
įsėdo į Helsinkio lėktuvą: Gitanas sulaužė žodinį susitarimą ir nu- 
pirko ne verslo, o turistinės klasės bilietus. „Šiąnakt gersim, rytoj 
miegosim“, - pasakė. 

Jų vietos buvo prie tako ir iliuminatoriaus. Atsisėdęs Čipas prisi- 
minė, kaip Džulija pametė Gitaną. Įsivaizdavo, kaip ji skubiai išlipa iš 
lėktuvo, skuodžia per laukiamąjį ir klesteli ant mielo geltono taksi 
užpakalinės sėdynės. Pajuto tėvynės ilgesio priepuolį, svetimo kraš- 
to baimę, įprastų dalykų meilę - bet, priešingai nei Džulija, pabėgti 
netroško. Vos spėjęs užsisegti saugos diržą užmigo. Trumpai pabudo 
lėktuvui kylant ir vėl paniro į miegą, akis praplėšė tik tada, kai lėktu- 
vo keleiviai kaip vienas užsirūkė. 

Gitanas iš lagaminėlio išsitraukė kompiuterį ir paruošė naudoti. 

— Vadinasi, Džulija, - tarė jis. 

Apsnūdęs Čipas valandėlę manė, kad Gitanas jį vadina Džulija, ir 
persigando. 

— Mano žmona, - paaiškino Gitanas. 

— A... Tikrai. 

— Taip, dabar ji vartoja antidepresantus. Manau, tai sumanė Iden. 
Jos gyvenimą dabar tvarko Iden. Juk matei, kaip ji nenorėjo, kad šian- 
dien sedėčiau jos kabinete. Nenorėjo, kad būčiau šiame mieste! Da- 
bar aš trukdau. Et, nesvarbu, vadinasi, Džulija pradėjo vartoti vaistus 
ir staiga suvokė, kad jos nebetraukia vyriškiai, nudeginti cigaretė- 
mis. Bent ji taip sako. Man iki gyvo kaulo įkyrėjo vyrai su cigarečių 
nudegimais. Reikia gyventi toliau. Daugiau nė vieno vyro su nudegi- 
mais. - Gitanas į diskasukį įdėjo kompaktinę plokštelę. - Tačiau ji nori 
buto. Bent jau jos ištuokos advokatas nori, kad ji norėtų buto. Ištuo- 

kos advokatas, kuriam moka Iden. Kažkas pakeitė buto užraktus, tu- 
rėjau papirkti pastato valdytoją, kad mane įleistų. 

Čipas sugniaužė kairę ranką. 

— Čigarečių nudegimai? 

— Taip. O taip, aš keletą turiu. - Gitanas pakreipė galvą norėda- 
mas įsitikinti, kad kaimynai nesiklauso, bet visi aplinkiniai keleiviai, 
išskyrus porą vaikų užmerktomis akimis, uoliai rūkė. - Sovietų kari- 
nis kalėjimas, - tarė jis. - Parodysiu tau malonios viešnagės tenai at- 
minus. - Jis išsinėrė iš raudonos odinės striukės ir pasiraitojo gelto- 
nų teniso marškinėlių rankovę. Nuo pažasties iki alkūnės vidinę žasto 
pusę buvo nusėjusi daugybė bjaurių sulipusių randų. - Tokie man bu- 
vo 1990-ieji, - paaiškino jis. - Aštuoni mėnesiai Raudonosios Armi- 
jos kareivinėse nepriklausomoje Lietuvos valstybėje. 

— Jūs buvote disidentas, - tarė Čipas. 

— Taip, taip! Disidentas! - Jis vėl įbruko ranką į striukę. - Buvo 
siaubingas, puikus metas. Labai varginantis, bet tada nejautėm nuo- 
vargio. Nuovargį pajutom vėliau. 

1990 metus Čipui priminė Tiudorų dramos, amžini bergždi kivir- 
čai su Tore Timelman, slaptas liguistas susidomėjimas kai kuriais To- 
rės tekstais, įrodančiais mechaninį pornografijos daiktiškumą, - ir nie- 
kas daugiau. 

— Žinai, šiek tiek bijau žiūrėti, - prisipažino Gitanas. Kompiuterio ek- 
rane buvo matyti tamsus vienspalvės lovos vaizdas iš viršaus, po antklo- 
de kažkas gulėjo. - Valdytojas sako, kad ji įsitaisiusi meilužį, ir man pa- 
vyko gauti šiokios tokios informacijos. Ankstesnis savininkas pasirūpino, 
kad butas būtų sekamas. Judesio detektorius, infraraudonieji spinduliai, 
skaitmeniniai kadrai. Jei nori, žiūrėk. Gali būti įdomu. Gali jaudinti. 

Čipas prisiminė dūmų detektorių Džulijos miegamojo lubose. Gana 
dažnai žiūrėdavo į jį, kol lūpų kampučiai išdžiūdavo, o akys išvirsdavo 
ant kaktos. Dūmų detektorius jam visada atrodė keistai sudėtingas. 

Jis atsitiesė krėsle. 

— Gal geriau nežiūrėk. 

Gitanas uoliai spragsėjo pelės žymekliu. 

— Aš pakreipsiu ekraną. Galėsi nežiūrėti. 

Takuose tarp krėslų tvenkėsi tabako dūmų debesys, juodi kaip aud- 
ros. Čipas nusprendė, kad reikia užsirūkyti; bet užsitraukęs „Muratti“ 
pajuto beveik tokį pat poveikį, kaip įkvėpęs prirūkyto lektuvo oro. 

— Matai, - tarė uždengdamas kompiuterio ekraną ranka, - geriau 
išimti diskelį ir nežiūrėti. 

Gitanas nuoširdžiai apstulbo. 

— Kodėl nežiūrėti? 

— Pagalvok. 

— Geriau tu pasakyk. 

— Ne, galvok pats. 

Valandėlę buvo pašėlusiai linksma. Gitanas nužvelgė Čipo pečius, 
kelius ir riešą, lyg spręsdamas, kur įkąsti. Paskui išėmė diskelį ir 
ryžtingai atkišo Čipui. 

— AK, tu velnie! 

- Žinau. 

— Pasiimk. Ak, tu velnie. Kad aš jo daugiau nematyčiau. Pasiimk. 

Čipas įsikišo diskelį į marškinių kišenę. Jautėsi neblogai. Jautėsi 
visai smagiai. Lėktuvas pakilo į reikiamą aukštį, ir triukšmas įgavo 
nuolatinio nesmarkaus išdžiūvusių ančių peršėjimo, nutrintų plasti- 
kinių lainerio iliuminatorių spalvos, šaltos šviesios kavos daugkarti- 
nio naudojimo puodeliuose ant atlenkiamų staliukų skonį. Šiaurės At- 
lanto naktis buvo tamsi ir vieniša, bet čia, lėktuve, danguje, degė 
žiburiai. Čia visi buvo nusiteikę draugingai. Buvo smagu nemiegoti ir 
jausti, kad visi aplink nemiega. 

— Nejau ir tu nudegintas cigaretėmis? - paklausė Gitanas. 

— Menkniekis, - parodė delną Čipas. 

— Pats nudeginai. Ak, tu vargšas amerikieti. 

— Tai tik kitoks kalėjimas, - pasakė Čipas. 

K. iš „Axon“ korporacijos galima 
kai ką išpešti, Garis Lambertas nustatė prieš tris savaites, vieną sek- 
madienio popietę naujojoje fotolaboratorijoje, kur stengėsi patirti ma- 
lonumą darydamas dviejų senų nuotraukų, kuriose buvo pavaizduoti 
jo tėvai, atspaudus, nes jei patirtų malonumą, nebesijaudintų dėl savo 
psichinės sveikatos. 

Gariui kėlė didelį susirūpinimą jo psichinė sveikata, bet tą popie- 
tę, kai išėjo iš savo didelio kristaliniu skalūnu padengto namo Semi- 
nolų gatvėje, kirto didelį užpakalinį kiemą ir užlipo laukujais laiptais į 
didelį garažą, orai jo makaulėje buvo šilti ir giedri it šiaurės vakarų 
Filadelfijoje. Pro miglelę ir mažus debesėlius pilkomis keteromis švie- 
tė saule, ir, kiek Garis pajėgė suvokti-ir stebėti savo neurocheminius 
procesus (neužmirškime, kad jis buvo „CenTrust“ banko viceprezi- 
dentas, o ne psichiatras), pagrindiniai rodikliai buvo gana geri. 

Nors apskritai Garis pritarė šiuolaikinei madai patiems rinktis pen- 
sijų fondus, tarpmiestinių pokalbių mokėjimo planus ir privačias mo- 
kyklas, jo nė kiek nežavėjo atsakomybė už savo smegenų cheminius 
procesus, juolab kad kai kurie žmonės jo gyvenime, ypač tėvas, to- 
kios atsakomybės nepripažino. Bet Gariui nesąžiningumo neprikiši. 
Įėjęs į laboratoriją spėjo, kad pagal trečio neuroveiksnio (t. y. seroto- 
nino, labai labai svarbaus) rodiklius jo nuotaika pakili jau visą savaitę 

ar net mėnesį, kad jo antro ir septinto veiksnių rodikliai irgi pranoks- 
ta lūkesčius, o pirmo veiksnio rodikliai, iš ryto sumažėję dėl „Armag- 
nac“ taurės, išgertos prieš miegą, vėl pakilo. Jis žingsniavo energin- 
gai, patenkintas savo aukštu ūgiu ir vėlyvos vasaros įdegiu. Žmona 
Karolina kėlė nuosaikų ir tramdomą apmaudą. Smuktelėję rodikliai 
rodė, kad paranoja stiprėja (pavyzdžiui, jam nuolat atrodydavo, kad 
Karolina ir abu vyresnieji sūnūs iš jo šaiposi), o sezoniškai užplūs- 
tantis gyvenimo tuštybės ir trumpumo suvokimas derinosi su apskri- 
tai tvirta psichine būkle. Depresija jis neserga. 

Jis užtraukė aksomines užtemdymo užuolaidas, uždarė langines, 
išėmė iš didelio nerūdijančio plieno šaldytuvo 20 x 25 cm popieriaus 
dėžutę ir įkišo du celiulioido gabalėlius į automatizuotą negatyvų va- 
lytuvą - maloniai sunkų prietaisą. 

Darė nelemto tėvų santuokinio golfo dešimtmečio atspaudus. Vie- 
noje nuotraukoje buvo susiraukusi Inida su akiniais nuo saulės nelygioje 
golfo aikštelėje nepakeliamai kaitrią Vidurio Vakarų dieną; kairė ranka 
spaudė visko mačiusią medinę penkto numerio riedmušą, o dešinė ran- 
ka išėjo neryškiai, nes tuo metu ji iš apačios mušė kamuoliuką (baltą 
dėmę vaizdo pakraštyje) į trasą. (Ji ir Alfredas žaisdavo golfą tik lygiose, 
tiesiose, trumpose, pigiose viešose aikštelėse.) Kitoje nuotraukoje Al- 
fredas aptemptais šortais, „Midland Pacific“ kepure su snapeliu, juodo- 
mis puskojinėmis 1r priešistoriniais golfo batais priešistorine medine ried- 
muša taikėsi į baltą greipfruto dydžio kamuoliuką ant padėklo išsišiepęs 
fotoaparatui, lyg sakytų: „Į tokį didelį kamuoliuką pataikysiu ir aš!“ 

Padidintas nuotraukas išėmęs iš vonelės su ryškalais, Garis atitraukė 
užuolaidą ir pamatė, kad jas abi nusėjusios keistos geltonos dėmės. 

Jis keiktelėjo — ne todėl, kad nuotraukos būtų jam labai rūpėjusios, 
o todel, kad norėjo išsaugoti gerą ūpą, serotonino gausią nuotaiką; ta- 
čiau gali ją išsaugoti tik tada, kai daiktų pasaulis daugmaž linkęs ben- 
dradarbiauti. 

Oras lauke pabjuro. Nutekamaisiais grioveliais ėmė sruventi van- 
duo, į stogą barbeno lašai, varvantys nuo medžių. Ryškindamas antrą 
padidintų nuotraukų porą, Garis per garažo sienas girdėjo, kaip Karoli- 

na su berniukais užpakaliniame kieme žaidžia futbolą. Girdėjo Žings- 
nius, spyrius, kartais riksmus, drebinantį garažą kamuolio dunksėjimą. 

Antras atspaudų komplektas, ištrauktas iš fiksažo, irgi buvo geltonai 
dėmėtas, ir Garis suprato, kad metas baigti. Bet į laukujes duris kažkas 
pabeldė, ir pro užtemdymo užuolaidą įsmuko jauniausias sūnus Jona. 

— Darai atspaudus? - paklausė Jona. 

Garis skubiai perlenkė sugadintas nuotraukas perpus, paskui dar 
kartą perpus ir pakišo po šiukšlėmis. 

— Tik pradėjau, - tarė jis. 

Iš naujo paruošė tirpalus ir praplėšė naują fotopopieriaus dėžute. 
Jona atsisėdo prie raudonos šviesos ir pašnibždomis skaitė versda- 
mas Gario sesers Denizos padovanotos „Narnijos kronikų“ knygos 
„Princo Kaspijano“ puslapius. Jona mokėsi antroje klasėje, bet skaitė 
penktai klasei skirtas knygas. Parašytus žodžius jis dažnai ištardavo 
aiškiu šnabždesiu, derančiu prie jo mielos narniškos asmenybės. Tu- 
rėjo švytinčias tamsias akis, balsą it obojaus, švelnius kaip audinės 
kailis plaukus ir net Gariui buvo veikiau panašesnis į jautrų gyvūną 
negu į mažą berniuką. 

Karolinai nelabai patiko „Narnijos kronikos“, nes K. S. Luisas bu- 
vo garsus katalikybės propagandininkas, 17 herojus Aslanas, karčiuo- 
tas keturkojis, priminė Kristų, bet Gariui vaikystėje daug džiaugsmo 
suteikė „Liūtas, burtininkė 1r drabužių spinta“, o juk galima drąsiai 
teigti, kad iš jo neišaugo dievotas pakvaišėlis. (Tiesą sakant, Garis 
buvo griežtas materialistas.) 

— Taigi jie užmuša lokį, - pranešė Jona, - bet tai nėra kalbantis 
lokys, ir Aslanas grįžta, bet jį mato tiktai Liusė, o kiti ja netiki. 

Garis pincetu įmerkė atspaudus į ryškalus. 

— Kodėl jie ja netiki? 

— Nes ji mažiausia, - atsakė Jona. 

Lauke, lietuje, juokėsi ir šūkavo Karolina. Ji visada nusilakstyda- 
vo stengdamasi neatsilikti nuo sūnų. Po vestuvių kurį laiką dar dirbo 
advokate, bet gimus Kalebui gavo palikimą ir dabar dirbo tik pusę 

dienos Vaikų gynimo fonde už filantropiškai mažą atlyginimą. Tikra- 
sis jos gyvenimas buvo sūnūs. Vadino juos geriausiais draugais. 

Prieš šešis mėnesius, keturiasdešimt trečio Gario gimtadienio iš- 
vakarėse, kai jis su Jona buvo išvykęs į Sent Džudą aplankyti tėvų, 
atėjo pora vietos rangovų ir nutiesė laidus, sutvarkė vandentiekį, iš 
naujo įrengė antrą garažo aukštą — tai buvo netikėta Karolinos dova- 
na gimimo dienos proga. Kartais Garis užsimindavo ketinąs padaryti 
naujus mėgstamiausių šeimyninių nuotraukų atspaudus ir sudėti jas į 
oda įrištą albumą „200 geriausių visų laikų Lambertų atvaizdų“. Bet 
tai galėjo padaryti specialistai, be to, sūnūs mokė jį kompiuteriu ap- 
doroti taškinį vaizdą, o jei jam vis dėlto prireiktų laboratorijos, 1šsi- 
nuomotų ją valandiniu tarifu. Todėl per gimtadienį, kai Karolina nusi- 
vedė jį į garažą ir padovanojo fotolaboratoriją, kurios jam nereikėjo, 
iš pradžių jis vos neapsiverkė. Tačiau iš kai kurių populiarios psicho- 
logijos knygų ant Karolinos naktinio staliuko buvo išmokęs atpažinti 
grėsmingus depresijos ženklus, ir vienas tų grėsmingų ženklų, anot 
visų autoritetų, yra polinkis nei iš šio, nei iš to apsiverkti, todėl jis 
nurijo gumulą gerklėje ir, lakstydamas po brangią naują fotolaborato- 
riją, šaukė Karolinai (apimtai tiek pirkėjos gailesčio, tiek dovanotojos 
nerimo), kad nepaprastai džiaugiasi dovana! O paskui, norėdamas įro- 
dyti sau, kad neserga depresija, ir stengdamasis, kad Karolina taip 
nepamanytų, jis nusprendė du kartus per savaitę darbuotis fotolabo- 
ratorijoje, kol padarys 200 gražiausių Lambertų nuotraukų. 

Įtarimas, jog Karolina, tyčia ar ne, stengiasi išgrūsti jį iš namų 
įrengdama garaže fotolaboratoriją, irgi buvo vienas pagrindinių para- 
nojos požymių. 

Kai suskambėjo laikmatis, jis sudėjo trečią atspaudų komplektą į 
vonelę su fiksažu ir vėl atitraukė užuolaidas. 

— Kas šitos baltos dėmės? - paklausė Jona, įdėmiai žiūrėdamas į 
vonelę. 

— Jona, aš nežinau! 

— Panašios į debesis, - tarė Jona. 

Į garažo šoną atsitrenkė kamuolys. 


150 


pataisos 


Garis paliko fiksaže susiraukusią Inidą ir išsišiepusį Alfredą ir ati- 
darė langines. Čilinė araukarija ir bambukų brūzgynai prie lango žvil- 
gėjo nuo lietaus. Užpakalinio kiemo viduryje Karolina ir Aronas šla- 
piais purvinais džersiais, prilipusiais prie menčių, gaudė orą, o Kalebas 
rišosi batraištį. Keturiasdešimt penkerių metų Karolinos kojos buvo 
kaip koledžo studentės. Jos plaukai buvo beveik tokie pat šviesūs 
kaip prieš dvidešimt metų, kai Garis ją pirmą kartą susitiko Bobo 
Sigerio koncerte „Spectrum“. Garį vis dar traukė žmona, vis dar jau- 
dino jos grožis be pastangų ir kvakeriška kilmė. Iš įpratimo paėmė 
fotoaparatą ir nukreipė į ją fotoobjektyvą su vaizdo mastelio keitikliu. 

Karolinos mina jį nuliūdino. Kaktoje buvo susimetusi raukšlelė, lū- 
pų kampučiai liūdnai nusvirę. Šlubuodama ji vėl nubėgo paskui kamuolį. 

Garis nukreipė fotoaparatą į vyriausiąjį sūnų Aroną, kuris geriau- 
siai išeidavo užkluptas netikėtai, kol dar nespėjo droviai palenkti gal- 
vos, mat manė, kad tada atrodo gražiausiai. Arono veidas dulksnoje 
buvo išraudęs ir aptiškęs purvais, ir Garis sukinėjo vaizdo mastelio 
keitiklį ieškodamas gražiausio fono. Bet pasipiktinimas Karolina bu- 
vo stipresnis už neurocheminę gynybą. 

Žaidimas baigėsi, ir ji šlubuodama nubėgo namų link. 

— „Liusė įsikniaubė į jo karčius, kad nematytų veido“, - sušnibŽ- 
dėjo Jona. 

Iš namų atsklido riksmas. 

Kalebas ir Aronas kaipmat nukūrė per kiemą it veiksmo filmo he- 
rojai ir dingo viduje. Po valandėlės Aronas vėl pasirodė 1r suriko ne- 
seniai pradėjusiu keistis balsu: 

— Tėte! Tėte! Tėte! Tėte! 

Kai kiti elgdavosi isteriškai, Garis visada būdavo nuoseklus ir ra- 
mus. Jis išėjo iš fotolaboratorijos ir lėtai nulipo slidžiais nuo lietaus 
laiptais. Atviroje erdvėje virš priemiestinio bėgių kelio už garažo pro 
drėgną orą vis ryškiau skverbėsi šviesa it po pavasario liūties. 

— Tete, senelė skambina! 

Garis pėdino per kiemą stabtelėdamas apžiūrėti ir apgailėti žalos, 
futbolo padarytos žolei. Česnat Hilo rajonas šiek tiek priminė Narni- 


151 


jonathan 
f(ranzen 


ją. Šimtamečiai klevai, ginkmedžiai ir jovarai, daugelis suluošinti, kad 
nekliudytų elektros linijoms, siautulingai gožė tvarkomas ir pertvar- 
komas miesto gatves, pavadintas sunaikintų genčių vardais. Semino- 
lų, čerokių, navahų. Daugelį mylių aplinkui, nors gyventojų tankumas 
1r pajamos buvo dideli, nebuvo nei greitkelių, nei padorių parduotu- 
vių. Garis vadino šį rajoną „laiko užmiršta šalimi“. Beveik visi namai, 
jo irgi, čia pastatyti iš kristalinio skalūno, kuris primena alavo žaliavą 
ir yra tokios spalvos kaip Gario plaukai. 

— Tėte! 

— Dėkui, Aronai, girdėjau. 

— Senelė skambina! 

— Žinau, Aronai. Ką tik pasakei. 

Virtuvėje filito grindimis jis rado Karoliną susmukusią krėsle ir 
prispaudusią abi rankas prie juosmens. 

— Ji šįryt skambino, - tarė Karolina. - Užmiršau tau pasakyti. Te- 
lefonas ištisai čirškė, paskui aš laksčiau... 

— Dėkui, Karolina. 

— Laksčiau... 

— Dėkui. - Garis čiupo bevielį telefoną ir ištiesęs ranką, lyg neno- 
rėtų prisileisti motinos, nuėjo į valgomąjį. Čia jam kelią pastojo Kale- 
bas, įkišęs pirštą tarp žvilgių katalogo lapų. 

— Tėte, ar galiu su tavim šnektelėti? 

— Ne dabar, Kalebai, senelė skambina. 

— Aš tik noriu... 

— Pasakiau, ne dabar. 

Kalebas papurtė galvą ir nepatikliai šyptelėjo lyg dažnai per tele- 
vizorių rodomas sportininkas, negavęs pražangos. 

Garis marmurinėmis pagrindinio koridoriaus grindimis nužings- 
niavo į didžiulę svetainę ir atsiliepė: 

— Alio! 

— Aš sakiau Karolinai, - tarė Inida, - kad perskambinsiu, jei tu kur 
nors toli. 

— Tau pokalbio minutė kainuoja septynis centus, - atkirto Garis. 

— Arba tu galėjai paskambinti. 

— Mama, man pokalbio minutė kainuoja dvidešimt penkis centus. 

— Visą dieną bandžiau tau prisiskambinti, - pasiskundė ji. - Kelio- 
nių agentūros atstovas reikalauja atsakyti iki ryt ryto. O juk Žinai, 
mes vis dar tikimės, jog atvažiuosit paskutinį kartą sykiu atšvęsti 
Kalėdų, kaip žadėjau Jonai, taigi... 

— Luktelėk valandėlę, - tarė Garis. - Paklausiu Karolinos. 

— Gari, turėjai kelis mėnesius šiam reikalui aptarti. Neketinu sė- 
dėti 1r laukti, kol tu... 

— Valandėle. 

Jis nykščiu uždengė telefono mikrofono skylutes ir grįžo į virtu- 
vę; Jona stovėjo ant kėdės laikydamas „Oreos“ pakelį. Karolina, vis 
dar kniūbsanti ant stalo, gaudė orą. 

— Pasidariau kažką baisaus, - tarė ji, - kai lekiau pakelti ragelio. 

— Tu dvi valandas slysčiojai lietuje, - tarė Garis. 

— Ir buvau sveikutėlė, kol puoliau pakelti ragelio. 

— Karolina, mačiau, kaip šlubavai, kai... 

— Buvau sveikutėlė, - pareiškė ji, - kol puoliau pakelti ragelio, nes 
telefonas suskambo penkiasdešimtą kartą... 

— Tiek to, nesvarbu, - tarė Garis, - žinoma, kalta mano motina. 
Dabar sakyk, ką jai pranešti dėl Kalėdų. 

— Ką nori. Gali atvažiuoti į svečius, mielai priimsime. 

— Mes kalbėjom apie kelionę pas juos. 

Karolina uoliai, lyg kažką ištrindama, pakratė galvą. 

— Ne. Tu kalbėjai. Aš nekalbėjau. 

— Karolina... 

— Neketinu nieko aptarinėti tuo metu, kai ji skambina. Tegu pa- 
skambina kitą savaitę. 

Jona suvokė, kad gali pasiimti kiek nori sausainių, tevai nepa- 
stebės. 

— Ji nori susitarti dabar, - atkirto Garis. - Jiedu bando nuspręsti, 
ar apsistoti čia kitą mėnesį po kelionės jūra. Viską lemia Kalėdos. 

— Tarpslankstelinio disko išvarža, ne kitaip. 

— Jei tu nenori apie tai kalbėti, - tarė jis, - pasakysiu, kad ketina- 
me nuvykti į Sent Džudą. 

— Jokiu būdu! Mes ne taip susitarėm. 

— Siūlau bent kartą sulaužyti susitarimą. 

— Ne! Ne! - Šlapi susivėlę šviesūs plaukai subangavo ir susiraiz- 
gė, kai Karolina prieštaraudama papurtė galvą. - Negalima nei iš šio, 
nei iš to keisti taisyklių. 

— Viena išimtis - dar ne taisyklių pakeitimas. 

— Dieve, matyt, reikės peršviesti, - suaimanavo Karolina. 

Garis jautė, kaip po nykščiu zirzia motinos balsas. 

— Taip ar ne? 

Karolina atsistojo, atsišliejo į jį ir įsikniaubė į megztinį. Nesmar- 
kiai tvojo mažu kumšteliu jam į krūtinę. 

— Prašom pasakyti jai, - tarė trindamasi nosimi į raktikaulį, - kad 
paskambinsi vėliau. Man iš tiesų labai skauda nugarą. 

Garis, ištiesęs ranką, atkišo telefoną į šoną, kai ji prisiglaudė prie jo. 

— Karolina, jie čia važinėja jau aštuoneri metai. Nedarau nusikalti- 
mo siūlydamas nors kartą padaryti išimtį. Pasakysiu, kad neatmetam 
tokios galimybės, gerai? 

Karolina sielvartingai papurtė galvą ir susmuko į krėslą. 

— Puiku, - tarė Garis, - spręsiu pats. 

Jis nuėjo į valgomąjį, o tenai Aronas, klausęsis pokalbio, dėbtelė- 
jo į Garį taip, lyg šis būtų koks santuokinių žiaurybių baisūnas. 

— Tete, - tarė Kalebas, - jei nesikalbi su senele, ar galiu tavęs kai 
ko paprašyti? 

— Ne, Kalebai, aš kalbuosi su senele. 

— Tai aš tavęs paprašysiu, kai baigsi kalbėtis? 

— O Viešpatie, o Viešpatie, - aimanavo Karolina. 

Svetainėje ant didžiosios odinės sofos su kalnu sausainių ir „Princu 
Kaspijanu“ buvo įsitaisęs Jona. 

— Mama? 

— Nieko nesuprantu, - pareiškė Inida. - Jei paskambinau netinka- 
mu laiku, perskambink, bet versti mane dešimt minučių laukti... 


154 


pataisos 


— Gerai gerai, juk atsiliepiau. 

— Ir ką jūs nusprendėt? 

Gariui nespėjus nieko atsakyti, iš virtuvės atsklido gailus, klaikus 
katiškas kniaukimas - taip Karolina rėkdavo mylėdamasi su juo prieš 
penkiolika metų, kai dar nebuvo berniukų, kurie galėtų išgirsti. 

— Atleisk, mam, valandėlę. 

— Taip negražu, - prikišo Inida. - Nemandagu. 

— Karolina, - šūktelėjo Garis virtuvės pusėn, - ar negalim bent 
valandėlę elgtis kaip suaugę? 

— Ajajai! Ui! - klykė Karolina. 

— Niekas dar nenumirė nuo nugaros skausmo, Karolina. 

— Paskambinsi jai vėliau! - suriko ji. - Aš paslydau ant paskutinio 
laiptelio, kai bėgau į vidų, Gari, baisiai skauda... 

Jis atsuko virtuvei nugarą. 

— Atleisk, mam. 

— Kas ten darosi? 

— Karolinai truputį skauda nugarą po futbolo. 

— Nenoriu sakyti, - pareiškė Inida, - bet skausmai reiškia, kad 
sensti. Galėčiau kalbėti apie skausmus visą dieną, tik noro reikia. 
Klubą man skauda visada. Visa laimė, kad sendamas įgyj1 išminties. 

— Os! Ai! Ajajai! - aistringai klykė Karolina. 

— Žodžiu, ir iš senatvės galima kai ko tikėtis, - tarė Garis. 

— Tai ką nusprendėt? 

— Dėl Kalėdų kol kas nieko, - tarė jis, - bet gal ruoškitės apsisto- 
ti Čia... 

— Ai! Ai! Ai! 

— Jau per vėlu užsisakyti bilietus Kalėdoms, - rūsčiai pasakė Ini- 
da. - Žinok, Šumpertai užsisakė bilietus į Havajus balandžio mėnesį, 
nes pernai tempė iki rugsėjo, o paskui negalėjo gauti vietų, kurias... 

Iš virtuvės atbėgo Aronas. 

— Tėte! 

— Aš kalbu telefonu, Aronai. 

— Deivio išangė dirbtinė, - paaiškino Inida. 

— Turi tučtuojau ką nors daryti, - pareiškė Aronas. - Mamai bai- 
siai skauda. Ji sako, kad turi ją nuvežti į ligoninę! 

— Tiesą sakant, teėte, - įsiterpė Kalebas, prisigretinęs su katalo- 
gu, - mane irgi galėtum kai kur nuvežti. 

— Ne, Kalebai. 

— Net jei man mirtinai reikia nuvažiuoti į vieną parduotuvę? 

— Pigesni bilietai kaipmat išperkami, - tarė Inida. 

— Aronai! - sukliko Karolina iš virtuvės. - Aronai! Kur tu? Kur 
tavo tėvas? Kur Kalebas? | 

— Žmogui, kuris bando susikaupti, čia per daug triukšminga, - pa- 
reiškė Jona. 

— Atleisk, mama, — tarė Garis, - einu ieškoti ramesnės vietos. 

— Jau beveik per vėlu, - tarė Inida, ir jos balse suskambo baimė 
moters, kuriai kiekviena prabėgusi diena, kiekviena valanda reiškė, 
kad reikės užsisakyti vietas gruodžio pabaigos skrydžiui, ir pamažu 
nyko viltis, jog Garis ir Karolina atsiveš vaikus į Sent Džudą paskuti- 
nį kartą sykiu atšvęsti Kalėdų. 

— Tėte, - maldavo Aronas, sekdamas paskui Garį laiptais į antrą 
aukštą, - ką jai pasakyti? 

— Pasakyk, kad paskambintų greitajai. Arba pats paskambink savo 
mobiliuoju. Karolina! - sušuko Garis. - Skambink greitajai! 

Prieš devynerius metus, po kelionės į Vidurio Vakarus, kurios ypa- 
tingiems siaubams reikėtų priskirti pūgas tiek Filadelfijoje, tiek Sent 
Džude, keturias valandas vėlavusį lėktuvą, kurio teko laukti su inkš- 
čiančiu penkiamečiu ir spiegiančiu dvimečiu ant rankų, visą naktį nuo 
Inidos riebių šventinių vaišių (pasak Karolinos) vėmusį Kalebą ir skau- 
dų Karolinos griuvimą ant apledėjusio uošvių tako (nugarą jai skau- 
dėjo nuo to laiko, kai žaidė žolės riedulį „Friend's Central“, bet dabar 
ji tvirtino, kad skausmai atsinaujino pargriuvus tada ant tako), Garis 
pažadėjo žmonai daugiau niekada neprašysiąs jos važiuoti į Sent Džu- 
dą švęsti Kalėdų. Bet tėvai jau aštuoneri metai iš eilės atskrisdavo į 
Filadelfiją, 17 nors jis nepritarė motinos Kalėdų aistrai, - jam atrodė, 
kad tai rimtesnės negalės, skausmingos tuštumos Inidos gyvenime 

požymis, - negalėjo kaltinti tėvų, panorėjusių šįmet pasilikti namie. 
Be to, Garis manė, kad po „paskutinių Kalėdų kartu“ Inida bus labiau 
linkusi išsikraustyti iš Sent Džudo į Rytinę pakrantę. Iš esmės jis 
buvo pasiruošęs vykti ir tikėjosi, kad žmona, tegu ir nenoriai, pritars: 
juk yra subrendusi moteris ir atsižvelgs į ypatingas aplinkybes. 

Jis užsidarė savo kabinete, užsirakino, kad nebegirdėtų šeimy- 
nykščių riksmų ir inkštimo, žingsnių dundesio laiptais, neva kritiš- 
kos padėties šurmulio. Pakėlė kabineto telefono ragelį ir išjungė be- 
vielį telefoną. 

— Tiesiog juokinga, - pasakė Inida nevilties kupinu balsu. - Kodėl 
tu man neperskambini? 

— Mes dar galutinai nesusitarėm dėl gruodžio, - tarė jis, - bet gal- 
būt atvyksime į Sent Džudą. Tokiu atveju po kelionės jūra turėtumė- 
te paviešėti pas mus. 

Inida kvėpavo gana garsiai. 

— Šį rudenį mes du kartus neskrisim į Filadelfiją, - pareiškė ji. — 
Be to, aš noriu pamatyti vaikaičius per Kalėdas, ir, mano galva, tai 
reiškia, jog jūs atvyksite į Sent Džudą. 

— Ne, mama, - tarė jis. - Ne, ne, ne. Mes dar nieko nenusprendėm. 

— Aš pažadėjau Jonai... 

— Ne Jona perka bilietus. Ne Jona čia viršininkas. Todėl tu pla- 
nuok sau, mes sau, ir galiausiai viskas kaip nors išsispręs. 

Garis neįtikėtinai aiškiai išgirdo, kaip iš nepasitenkinimo išsiplėtė 
Inidos šnervės. Jos alsavimas ūžė kaip potvynis, ir jis staiga suprato. 

— Karolina? - paklausė. - Karolina, tu klausaisi? 

Kvėpavimas nutrūko. 

— Karolina, tu slapčia klausaisi? Čia tu? 

Išgirdo tylų elektroninį spragtelėjimą, silpną atmosferinį trukdį. 

— Atleisk, mama... 

— Kas ten darosi? - paklausė Inida. 

Neįtikėtina! Neįtikimavelniaigriebtų! Garis metė ragelį ant rašomo- 
jo stalo, atrakino duris ir nudūmė koridoriumi pro miegamąjį, kuriame 
prieš veidrodį staipėsi Aronas suraukta kakta ir pakreipta, kad atrodytų 

gražesnis, galva, pro didžiuosius laiptus, ant kurių, kaip Jehovos liudyto- 
jas su brošiūra, stirksojo Kalebas, sugniaužęs katalogą, į didįjį miegamą- 
jį, kur ant persiško kilimo gemalo poza susirietusi gulėjo Karolina purvi- 
nais drabužiais, ant juosmens užsidėjusi apšerkšnijusį drebutinį kompresą. 

— Tu manęs slapta klausaisi? 

Karolina silpnai papurtė galvą, turbūt tikėdamasi suvaidinti, kad 
yra tokia bejėgė, jog neįstengtų pasiekti telefono prie lovos. 

— Taip ar ne? Tu sakai „ne“? Tu nesiklausei? 

— Ne, Gari, - tylutėliai atsakė ji. 

— Aš girdėjau spragtelėjimą. Girdėjau kvėpavimą... 

— Ne. 

— Karolina, šiame name yra trys telefonai, du mano kabinete, tre- 
čias čia. Nagi! 

— Aš nesiklausiau. Tik nukėliau ragelį... - Ji įkvėpė pro sukąstus 
dantis. - Pažiūrėti, ar linija laisva. Štai ir viskas. 

— Sėdėjai ir klauseisi! Slapta! Kiek kartų tarėmės šitaip nedaryti! 

— Gari, - tarė ji graudžiu plonu balseliu, - prisiekiu, kad nesiklausiau. 
Mirštu, kaip skauda nugarą. Nepajėgiau iškart ištiesti rankos ir padėti 
ragelio. Padėjau jį ant grindų. Aš nesiklausiau. Būk man meilesnis. 

Jos veidas buvo gražus, o jame atsispindinčią kančią galėjai palai- 
kyti ekstaze; Žiūrėdamas į ją, susirietusią ant persiško kilimo, apsi- 
taškiusią purvais, išraudusiais skruostais, nusilpusią, išsidraikiusiais 
plaukais, jis susijaudino, beveik patikėjo, kad ji sako tiesą, ir pajuto 
jai begalinį švelnumą, - tuo baisesnė atrodė jos išdavystė. Jis nudun- 
dėjo koridoriumi atgal į kabinetą ir užtrenkė duris. 

— Alio, mama. Atleisk. 

Bet telefonas tylėjo. Reikėjo skambinti į Sent Džudą ir mokėti už 
pokalbį. Pro langą į užpakalinį kiemą jis matė saulės nutviekstus vio- 
letinius it moliuskų kriauklės lietaus debesis ir nuo čilinės araukari- 
jos kylančius garus. 

Inidos balsas skambėjo linksmiau, turbūt dėl to, kad ne ji mokėjo 
už pokalbį. Ji paklausė Gario, ar jis nieko negirdėjęs apie „Axon“ kom- 
paniją. 

- Jos būstinė Švenksvilyje, Pensilvanijoje, - tarė ji. - Norėtų nu- 
sipirkti tėtės patentą. Palauk, aš tau perskaitysiu laišką. Esu truputį 
sutrikusi. 

Garis šiuo metu vadovavo Paprastųjų akcijų skyriui „Cen Trust“ 
banke, jo specializacija seniai buvo stambiojo kapitalo vertybiniai po- 
pieriai, ir dėl smulkmės jis per daug nekvaršino galvos. „Axon“ kor- 
poracija jam buvo negirdėta. Bet, klausydamasis motinos skaitomo 
laiško, atsiųsto Džozefo K. Preigerio iš „Bragg Knuter 6 Speigh“ 
juridinės kompanijos, jis pajuto permatąs šio pono užmačias. Buvo 
akivaizdu, kad advokatas, rašydamas pirmąjį laiško variantą ir siųs- 
damas jį senukui iš Vidurio Vakarų, siūlė Alfredui menkutį tikrosios 
patento vertės procentą. Garis žinojo, kaip dirba šie sukčiai. „Axon“ 
vietoje būtų pasielgęs taip pat. 

— Manau, turėtume paprašyti dešimties tūkstančių vietoj penkių, — 
tarė Inida. 

— Kada baigiasi patento galiojimo laikas? - paklausė Garis. 

— Po kokių šešerių metų. 

— Korporacija tikisi didelių pinigų. Antraip jie paprasčiausiai pa- 
žeistų patento teisę. 

— Laiške rašoma, kad kol kas daromi bandymai ir rezultatas ne- 
aiškus. 

— Taigi, mama. Kaip tik tuo korporacija nori tave įtikinti. Bet jei 
kol kas tik daromi bandymai, kam korporacijai kažkoks patentas? Ar- 
gi negalima palaukti šešerių metų? 

— A, suprantu. 

— Puiku, nuostabu, kad man papasakojai, mama. Dabar turi para- 
šyti „Axon“ ir pareikalauti 200 000 dolerių išankstinio mokesčio už 
licenciją. 

Inida žioptelėjo kaip kadaise su šeima važiuodama automobiliu, 
kai Alfredas, įsukęs į mašinų srautą, lenkdavo sunkvežimį. 

— Du šimtai tūkstančių! Dieve mano, Gari... 

— Ir vieno procento išmokų patento savininkui nuo bendrųjų pajamų. 
Pranešk jiems, kad esi pasiruošusi ginti savo teisėtą reikalavimą teisme. 

— Ojei jie nesutiks? 

— Patikėk manimi, korporacijos visai netrokšta bylinėtis. Šiuo at- 
veju karingumas apsimoka. 

— Bet patentas tėtės, o tu Žinai jo nuomonę. 

— Pakviesk jį prie telefono, - paliepė Garis. 

Tėvai bijo valdžios įstaigų. Norėdamas įsitikinti, kad išvengė jų 
likimo, kad paliko Sent Džudą toli praeityje, Garis galvodavo apie sa- 
vo narsą valdžios akivaizdoje - taip pat ir tėvo valdžios. 

— Alio, - atsiliepė Alfredas. 

— Tėte, - prabilo jis, - manau, kad turėtum pričiupti tuos veikė- 
jus. Jų padėtis netvirta, galėtum užsidirbti krūvą pinigų. 

Senis Sent Džude nieko neatsakė. 

— Tik nesakyk, kad priimi jų siūlymą, - tarė Garis. - Apie tai ne- 
gali būti nė kalbos. Tėte. Nė minties tokios neturėk. 

— Aš jau nusprendžiau, - tarė Alfredas. - Ką darau, ne tavo reikalas. 

— Ir vis dėlto mano. Aš turiu teisę į šį patentą. 

— Neturi, Gari. 

— Turiu, - spyrėsi Garis. Jei Inida ir Alfredas. kada nors pristigs 
pinigų, už jų priežiūrą teks mokėti jam ir Karolinai - ne plikšei sese- 
riai ir ne vėjavaikiui broliui. Bet jam dar užteko savitvardos neaiškin- 
ti reikalo Alfredui. - Gal bent pasakysi, ką ketini daryti? Ar esu ver- 
tas tokios malonės? 

— Galėtum padaryti malonę ir neklausti, - atšovė Alfredas. - Ta- 
čiau kadangi paklausei, atsakysiu. Ketinu paimti siūlomus pinigus ir 
pusę pervesti „Orfic Midland“. 

Visata mechaniška: tėvas pasakė, sūnus atsiliepė. 

— Klausyk, tete, - tarė Garis tyliai ir lėtai - taip kalbėdavo siau- 
bingai įtūžęs ir įsitikinęs, kad yra teisus. - Tu negali taip pasielgti. 

— Galiu ir pasielgsiu, - paskelbė Alfredas. 

— Dievaži, tėte, paklausyk manęs. Dalytis pinigus su „Orfic Mid- 
land“ nėra jokios teisinės ar moralinės priežasties. 

— Aš naudojau geležinkelio medžiagas ir įrangą, - paaiškino Al- 
fredas. - Buvo sutarta, kad pasidalysiu patentų pajamomis. Markas 


160 


pataisos 


Džamborecas suvedė mane su patentų advokatu. Spėju, kad jis man 
pritaikė sumažintą įkainį. 

— Tai buvo prieš penkiolika metų! Tos kompanijos nebėra. Žmo- 
nės, su kuriais buvai susitaręs, mirę. 

— Ne visi. Markas Džamborecas gyvas. 

— Tėte, tai be galo jausminga. Suprantu tave, bet... 

— Abejoju, ar supranti. 

— Tą geležinkelį broliai Rotai apiplėšė ir sunaikino. 

— Neketinu ilgiau aptarinėti šio reikalo. 

— Tai klaiku! Klaiku! - tūžo Garis. - Tu ištikimas korporacijai, ku- 
ri apšovė tave ir Sent Džudo miestą, kaip tik galėjo. Net šią akimirką 
ji tau neria kilpą ant kaklo su tokiu sveikatos draudimu. 

— Tu turi savo nuomonę, aš - savo. 

— Be to, elgiesi neatsakingai. Savanaudiškai. Jei nori maitintis že- 
mės riešutų sviestu ir likti be kelnių, puiku, bet negražu taip elgtis 
su motina ir... 

— Man nei galvoj, nei uodegoj, ką manai tu ir tavo motina. 

— Negražu taip elgtis ir su manim! Kas apmokės tavo sąskaitas, 
jei liksi plikas kaip tilvikas? Kas tavim rūpinsis? 

— Ištversiu savo bėdas, - pareiškė Alfredas. - Ir valgysiu žemės 
riešutų sviestą, jei reikės. Man patinka žemės riešutų sviestas. Jis 
skanus. 

— O jei mamai teks valgyti žemės riešutų sviestą, ir ji valgys, 
taip? Jei reikės, ji valgys šunų ėdalą! Koks kieno reikalas, ko ji nori? 

— Gari, aš žinau, kaip dera pasielgti. Nesitikiu, kad tu suprasi, - 
aš nesuprantu tavo sprendimų, - bet žinau, kas yra teisinga. Todėl 
baikim šitą kalbą. 

— Klausyk, atiduok „Orfic Midland“ pustrečio tūkstančio dolerių, 
jei manai, kad būtina, - tarė Garis. - Bet patentas vertas... 

— Pasakiau, skalsu kalbos. Su tavim dar nori kalbėti motina. 

— Gari! - suriko Inida. - Sent Džudo simfoninis orkestras gruo- 
džio mėnesį gros „Spragtuką“! Mūsų baletas visai neprastas, bilietai 

kaipmat išperkami, sakyk, ar nupirkti devynis Kūčioms? Dieninis 
spektaklis prasideda antrą valandą, o jei nori, galim eiti dvidešimt 
trečios dienos vakarą. Galvok. 

— Mama, paklausyk. Neleisk tėtei priimti to siūlymo. Neleisk jam 
nuspręsti, kol aš nepamačiau to laiško. Rytoj atsiųsk man kopiją paštu. 

— Gerai, atsiųsiu, bet man atrodo, dabar svarbiau „Spragtukas“, rei- 
kia devynių bilietų, nes jie kaipmat išperkami, Gari, tu nepatikėtum. 

Galiausiai padėjęs ragelį, Garis prispaudė delnus prie akių ir min- 
tinio kino ekrano tamsoje išvydo du iškraipytus golfo Žaidėjų atvaiz- 
dus: Inida taisė padėtį golfo aikštelėje (tai vadinama sukčiavimu), o 
Alfredui buvo nė motais jo prastas Žaidimas. 

Senis iškrėtė sau tokį pat bjaurų pokštą prieš keturiolika metų, 
kai broliai Rotai nusipirko „Midland Pacific“. Iki Alfredo šešiasdešimt 
penktojo gimtadienio buvo likę vos keli mėnesiai, kai Fentonas Kri- 
las, naujasis „Midpac“ prezidentas, pakvietė jį pietų į Morelli“ Sent 
Džude. Visos „Midpac“ valdžios Rotai atsikratė už priešinimąsi ben- 
drovės perėmimui, bet Alfredas, vyriausiasis inžinierius, nepriklausė 
dideliems ponams. Kilus įstaigos Sent Džude uždarymo ir veiklos per- 
kėlimo į Litl Roką chaosui, Rotams prireikė žmogaus, kuris vadovau- 
tų geležinkeliui, kol naujieji darbuotojai, vadovaujami Krilo, susi- 
orientuos. Krilas pasiūlė Alfredui penkiasdešimčia procentų didesnį 
atlyginimą ir „Orfic“ akcijų paketą, jei jis pasiliktų dar dvejiems me- 
tams, prižiūrėtų kraustymąsi į Litl Roką ir rūpintųsi darbo tolydumu. 

Alfredas nekentė Rotų ir buvo linkęs tai pasakyti, bet tą vakarą 
namie Inida suėmė jį į nagą. Ji priminė, kad vien „Orfic“ akcijos ver- 
tos 78 000 dolerių, kad jo pensija bus skaičiuojama remiantis pastarų- 
jų trejų metų atlyginimu ir kad pasitaikė proga pensines pajamas pa- 
didinti penkiasdešimčia procentų. 

Atrodo, šie neatremiami įrodymai Alfredą paveikė, bet po trijų die- 
nų parėjęs namo jis pranešė Inidai, kad po pietų įteikęs atsistatydini- 
mo prašymą ir kad Krilas jį patenkinęs. Tuo metu iki paskutinių metų 
1r paskutinio, didžiausio atlyginimo Alfredui trūko septynių savaičių; 

išeiti iš darbo buvo kvaila. Bet nei Inidai, nei kam nors kitam jis nie- 
kada neaiškino, kodėl taip staigiai pakeitęs nuomonę. Tiesiog pareiš- 
kė: „Aš taip nusprendžiau“. 

Tais metais per Kalėdas Sent Džude, nepraėjus nė valandėlei po 
to, kai Inida į mažučio Arono lėkštutę vogčiom įdėjo kąsnelį riešutais 
įdarytos žąsies, o Karolina čiupo ją nuo lėkštės, nužygiavo į virtuvę, 
tėškė į šiukšlių kibirą, lyg būtų žąsies šūdas, ir pareiškė: „Gryni tau- 
kai, fui“, Garis neteko kantrybės ir suriko: 

— Negalėjai palaukti septynių savaičių? Negalėjai palaukti, ko! tau 
sukaks šešiasdešimt penkeri? 

— Gari, aš sunkiai dirbau visą gyvenimą. Kada išeiti į pensiją, ma- 
no reikalas, ne tavo. 

Ir ką veikė Žmogus, taip troškęs išeiti į pensiją, kad negalėjo pa- 
laukti septynių savaičių? Sėdėjo mėlynajame krėsle. 

Garis nieko nežinojo apie „Axon“, bet už duomenis apie „Orfic 
Midland“ konglomerato turtą ir valdymo struktūrą gaudavo atlygini- 
mą. Todėl žinojo, kad broliai Rotai pardavė savo dalį padengti Kana- 
dos aukso kasyklų nuostoliams. „Orfic- Midland“ papildė gretas nepa- 
stebimų nuobodžių didfirmių, kurių valdybos nuseėjusios Amerikos 
užmiesčio gyvenvietes; jos administracija keitėsi kaip gyvo organiz- 
mo ląstelės arba šarados raidės: ŠŪVIS - ŠŪKIS - ŠOKIS - ŠOKAS, 
ir kai Garis pritarė paskutiniam dideliam „OrficM“ vertybinių popie- 
rių pirkimui „CenTrust“ portfeliui, kompanijoje, uždariusioje trečią 
pagal dydį Sent Džudo įmonę ir panaikinusioje geležinkelių transpor- 
tą beveik visame kaimiškajame Kanzase, nebedirbo nė vieno žmo- 
gaus, kurį būtų galima už tai kaltinti. Dabar „Orfic Midland“ apskritai 
nebesivertė transportavimu. Tai, kas liko iš „Midpac“ magistralių, bu- 
vo išparduota, kad kompanija galėtų atsidėti kalėjimų statybai, kalėji- 
mų priežiūrai, smagurių kavai ir finansinėms paslaugoms; nauja 
144 gijų šviesolaidžių sistema gulėjo palaidota senajame geležinkelio 
žemės rėžyje. 

Ir tokiai kompanijai Alfredas liko ištikimas? 

Kuo ilgiau Garis apie tai galvojo, tuo labiau siuto. Vienišas sėdėjo 
kabinete neįstengdamas užgniaužti susijaudinimo ar sulėtinti kvėpa- 
vimo (pūkštė kaip garvežys). Nematė gražaus geltono it moliūgas sau- 
lėlydžio, pasiliejusio tulpmedžiuose už geležinkelio. Ant kortos buvo 
pastatyti principai, todėl juos jis ir tematė. 

Būtų sėdėjęs ištisą amžinybę ir kaupęs įrodymus prieš tėvą, bet 
išgirdo šnaresį už kabineto durų. Pašoko ir atlapojo duris. 

Ant grindų, sukryžiavęs kojas, sėdėjo Kalebas ir nagrinėjo katalogą. 

— Ar dabar galiu su tavim pasikalbėti? 

— Tu čia sėdėjai ir slapčia klauseisi? 

— Ne, - atsakė Kalebas. - Žadėjai išklausyti mane, kai baigsi kal- 
bėtis telefonu. Aš norėjau kai ko paklausti. Svarsčiau, kurį kambarį 
stebėti. 

Net iš atvirkščio Kalebo katalogo buvo matyti, kad įranga - daik- 
tai matinio aliuminio korpusais, spalvotais skystųjų kristalų ekranais — 
kainuoja šimtus ar tūkstančius dolerių. 

— Mano naujasis pomėgis, —- paaiškino Kalebas. - Noriu stebėti kurį 
nors kambarį. Mama sako, kad galiu imtis virtuvės, jei tu sutinki. 

— Tavo naujas pomėgis - stebėti virtuvę? 

— Aha! 

Garis papurtė galvą. Vaikystėje jis turėjo daug pomėgių, ir ilgą lai- 
ką jam buvo skaudu, kad sūnūs, regis, niekuo nesidomi. Galiausiai Ka- 
lebui toptelėjo, kad jei jis ką nors pavadins pomėgiu, Garis nedraus 
Karolinai švaistyti pinigų. Todėl Kalebo pomėgiu buvo fotografija, kol 
Karolina nupirko jam automatinį fotoaparatą, veidrodinį vieno objekty- 
vo su keičiamuoju židinio nuotoliu fotoaparatą, geresnį už Gario, ir skait- 
meninį automatinį fotoaparatą. Jis domėjosi kompiuteriais, kol Karoli- 
na nupirko jam kišeninį kompiuterį ir užrašų knygelę. Bet dabar Kalebui 
buvo jau beveik dvylika metų, ir Gariui kilo šiokių tokių įtarimų. Po- 
mėgiais jis ėmė žiauriai nepasitikėti. Išplėšė iš Karolinos pažadą ne- 
pirkti Kalebui jokios įrangos pirmiau nepasitarus su juo. 

— Sekimas —- ne pomėgis, - pareiškė jis. 

— Pomėgis, tėte! Mama man pati pasiūlė. Ir patarė pradėti nuo 
virtuvės. 

Dar vienas grėsmingas depresijos ženklas, pamanė Garis, kai jam 
toptelėjo, kad spintelė su svaigalais yra virtuvėje. 

— Einu pasitarsiu su mama, gerai? 

— Bet parduotuvė atidaryta tik iki šešių, - zyzė Kalebas. 

— Gali kelias dienas palaukti. Tik nesakyk, kad negali. 

— Bet aš laukiau visą popietę. Sakei, su manim pasišnekėsi, o da- 
bar beveik naktis. 

Beveik naktis, vadinasi, Garis turi teisę išgerti. Svaigalų spintelė 
virtuvėje. Jis žengė žingsnį ton pusėn. 

— Tai kokios įrangos mums reikia? 

— Tik filmavimo kameros, mikrofono ir vykdymo mechanizmo, - 
Kalebas įbruko katalogą Gariui. - Matai, aš net neprašau brangių. Šis 
kainuoja tik šešis šimtus penkiasdešimt. Mama sutinka. 

Kartais Garį užplūsdavo jausmas, kad šeima uoliai bando užmiršti 
kažkokią bjaurastį, kurią jis vienas atkakliai stengiasi prisiminti; kad 
tereikia jam linktelėti, sutikti, ir bjaurastis bus pamiršta. Irgi grės- 
mingas ženklas. 

— Kalebai, - prabilo jis, - man rodos, šis daiktas tau kaipmat nusi- 
bos. Jis brangus, o domėsies juo neilgai. 

— Ne! Ne! - sielvartingai sukliko Kalebas. - Man baisiai įdomu. 
Tete, toks mano pomėgis. 

— Tačiau tau gana greitai nusibodo kiti daiktai, kuriuos nupirkom. 
Daiktai, kurie iš pradžių tau irgi atrodė labai įdomūs. 

— Dabar bus kitaip, - maldavo Kalebas. - Šį kartą aš iš tikrųjų bai- 
siai susidomėjęs. 

Vaikėzas akivaizdžiai buvo pasiruošęs negailėti devalvuotos žo- 
džių valiutos, kad nusipirktų tėvo sutikimą. 

— Juk supranti, ką sakau? - tarė Garis. - Suvoki, kad tavo pomė- 
giai visi ant vieno kurpalio siūti? Kai tik gauni daiktą, jis tau pasidaro 
nebeįdomus. Ar supranti? 

Kalebas išsižiojo, bet nepradėjo maldauti ar skųstis, tik akys klas- 
tingai sužibo. 

— Lyg ir, - neva nuolankiai sutiko jis. - Lyg ir suprantu. 

— Gal taip bus ir su naująja įranga? - paklausė Garis. 

Kalebas dėjosi rimtai svarstąs. 

— Man rodos, šį kartą bus kitaip, - pagaliau pareiškė jis. 

— Puiku, - tarė Garis. - Bet norėčiau, kad prisimintum šį pokalbį. 
Naujasis pomėgis neturi tapti dar vienu brangiu žaislu, kuriuo žaisi 
savaitę ar dvi, o paskui numesi. Greitai būsi paauglys, ir aš norėčiau, 
kad ilgiau domėtumeisi... 

— Gari, taip negražu! - susijaudinusi įsiterpė Karolina. Ji šlubavo 
nuo miegamojo durų atkišusi vieną petį ir ranka spaudė prie juos- 
mens skausmą malšinantį drebutinį kompresą. 

— Sveika, Karolina. Nežinojau, kad mūsų klausaisi. 

— Kalebas prižiūri savo daiktus. 

— Žinoma, — patvirtino Kalebas. k 

— Tu nesupranti, - pareiškė Gariui Karolina, - kad naujajam po- 
mėgiui prireiks visos jo turimos įrangos. Tai ir yra šauniausia. Jis 
sugalvojo, kaip panaudoti viską... 

— Ak, kaip nuostabu, malonu girdėti. 

- Jis mąsto kūrybingai, o tu jį verti jaustis kaltą. 

Kartą, kai Garis balsu ėmė svarstyti, ar šitiek prietaisų neatbu- 
kins Kalebo vaizduotės, Karolina jį bemaž apkaltino vaikžudyste. Viena 
mėgstamiausių jos knygų apie vaikų auklėjimą buvo filosofijos moks- 
lų daktarės Nensės Kleimor „Techninė vaizduotė. Ko šiuolaikiniai vai- 
kai turi išmokyti tėvus“: joje autorė, lygindama „nuvalkiotą pavyzdį 
gabaus vaiko, atskirto nuo visuomenės genijaus, su gyvybingu pa- 
vyzdžiu gabaus vaiko, kaip kūrybingo vartotojo“, teigė, jog elektroni- 
niai žaislai netrukus bus tokie pigūs ir taip paplitę, kad vaiko vaiz- 
duotę lavins ne piešimas pastele ar išgalvotos istorijos, 0 įvairių sričių 
technikų sintezė ir panaudojimas, - Gariui ši mintis pasirodė įtikina- 
ma ir liūdna. Būdamas maždaug Kalebo amžiaus, turėjo kuklesnį po- 
mėgį - darė modelius iš ledų pagaliukų. 

— Vadinasi, galim važiuoti į parduotuvę? - paklausė Kalebas. 

— Ne, Kalebai, ne šįvakar, jau beveik šešios, - tarė Karolina. 

Kalebas ėmė trypti kojomis iš pykčio. 

— Visada taip! Laukiu laukiu, kol pasidaro per vėlu. 

— Mes išsinuomosim filmą, - tarė Karolina. - Kokio panorėsi. 

— Nenoriu filmo. Noriu stebėti. 

— Iš to nieko nebus, - tarė Garis. - Apsiprask su šia mintimi. 

Kalebas nuėjo į savo kambarį ir trenkė durimis. Garis nudrožė 
įkandin ir atlapojo duris. 

— Gana, - tarė jis. — Šiame name durimis netrankoma. 

— O tu trankai! 

— Kad daugiau nė žodžio negirdėčiau. 

— Tu trankai duris! 

— Nori visą savaitę sėdėti kambaryje? 

Kalebas sušnairavo ir sučiaupė lūpas: daugiau netars nė žodžio. 

Gario žvilgsnis nukrypo į sūnaus kambario kampus, kur jis pa- 
prastai stengdavosi nežiūrėti. Suversta į krūvą it grobis vagies bute, 
voliojosi nauja fotografinė, kompiuterinė ir vaizdo įranga, kurios ben- 
dra mažmeninė vertė veikiausiai didesnė už metinį Gario sekreto- 
rės „CenTrust“ atlyginimą. Šitokia nežabota prabanga vienuolikme- 
čio kambaryje! Įvairios cheminės medžiagos, kurių molekuliniai 
šliuzai visą popietę laikėsi, prasiveržė ir užliejo Gario neuronus. Šeš- 
tojo veiksnio sužadintų impulsų lavina pralaužė ašarų vožtuvus, ir 
nervą klajoklį užplūdo šleikštulio banga: jį apėmė jausmas, lyg kas- 
dien gyventų atsiribodamas nuo slaptų tiesų, kurios kasdien tampa 
vis aiškesnės ir įtikinamesnės. Tiesa, kad jis mirs. Kad turtai kape 
nieko nepadės. 

Šviesa už lango sparčiai blėso. 

— Tu iš tikrųjų ketini panaudoti visą šią įrangą? — paklausė jis su- 
spausta širdimi. 

Kalebas gūžtelėjo vis dar perkreiptomis lūpomis. 

— Niekas neturėtų trankyti durų, - tarė Garis. - Aš irgi. Dabar gerai? 

— Taip, tėti. Man vis tiek. 

Išėjęs iš Kalebo kambario į apytamsį koridorių, jis vos nesusidū- 
rė su Karolina vienomis kojinėmis, pirštų galais kurnančią jųdviejų 
miegamojo link. 

- Ir vėl? Vėl? Juk sakiau slapta nesiklausyti, o tu ką darai? 

— Aš nesiklausiau. Man reikia atsigulti. - Ir ji nušlubavo į mie- 
gamąjį. 

— Gali pabėgti, bet negali pasislėpti, - tarė Garis, eidamas iš pas- 
kos. - Noriu žinoti, kodėl manęs slapta klausaisi. 

— Aš nesiklausau, tau paranoja. 

— Man paranoja? 

Karolina susmuko ant didžiulės ąžuolinės lovos. Ištekėjusi už Ga- 
rio, ji penkerius metus dukart per savaitę lankydavosi pas psichiatrą, 
kuris per paskutinį pokalbį paskelbė, jog gydymas buvęs nepaprastai 
sėkmingas, taigi ji visam gyvenimui aplenkė Garį varžybose dėl psi- 
chinės sveikatos. 

— Tau atrodo, kad visi kuoktelėję, išskyrus tave, - pareiškė ji. — 
Beje, tavo motinai irgi taip atrodo. Be... 

— Karolina. Atsakyk į vieną klausimą. Pažiūrėk man į akis ir atsa- 
kyk į vieną klausimą. Šią popietę, kai tu... 

— Dieve, Gari, gana. Įsiklausyk, kaip tu kalbi. 

— Kai tu kvailiojai lietuje, lakstei liežuvį iškišusi, stengdamasi ne- 
atsilikti nuo vienuolikmečio ir keturiolikmečio... 

— Tu išprotėjai! Tu daugiau apie nieką negali galvoti! 

— Bėgiojai, slysčiojai ir spardei kamuolį lietuje... 

— Kalbiesi su tėvais, o paskui gieži pyktį ant mūsų. 

— Tu šlubavai prieš įžengdama į vidų? - Garis pagrasė Žmonai pirš- 
tu. - Pažiūrėk man į akis, Karolina, pažiūrėk man tiesiai į akis. Nagi! 
Pažiūrėk! Pažiūrėk man į akis ir pasakyk, kad nešlubavai. 

Karolina raitėsi iš skausmo. 

— Kalbiesi su jais telefonu beveik valandą... 

— Negali! - karčiai piktdžiugiavo Garis. - Tu man meluoji ir neno- 
ri prisipažinti, kad meluoji! 

— Tėte! Tėte! - pasigirdo riksmas prie durų. Garis atsisuko ir pa- 
matė Aroną, pašėlusiai purtantį galvą, paklaikusį, perkreiptu, ašaro- 
mis apsipylusiu gražiu veidu. - Nerėk ant jos! 

Gario smegenų zonas užplūdo gailesčio neuroveiksnys (dvidešimt 
šeštasis), evoliucijos numatytas atitinkamai reakcijai. 

— Gerai, Aronai, - atsiliepė jis. 

Aronas nusisuko, vėl atsisuko ir mindžikavo vietoje, dideliais 
žingsniais eidamas į niekur, rydamas gėdingas ašaras, lyg jos iš kūno 
galėtų ištekėti per kojas, kad jis jas sutryptų. 

— Dieve, tėte, prašom ne-rėk-ti ant jos. 

— Gerai, Aronai, - pakartojo Garis. - Neberėksiu. 

Jis norėjo paliesti sūnui petį, bet Aronas nubėgo koridoriumi. Garis 
paliko Karoliną ir nuėjo įkandin; vienišumo jausmas dar labiau sustiprė- 
jo pamačius, kad žmona namie turi stiprių sąjungininkų. Sūnūs apgins ją 
nuo vyro. Vyro, kuris ant jos rėkia. Kaip jo tėvas kadaise. Jo tėvas, kurį 
dabar apėmusi depresija. Bet pačiame žydėjime jis rėkdavo taip, kad 
išgąsdintam mažajam Gariui nė į galvą neateidavo užstoti motinos. 

Aronas kniūbsčias gulėjo ant lovos. Kambario grindimis lyg viesulas 
būtų pralėkęs, išdrabstydamas drabužius ir žurnalus, tebuvo dvi tvar- 
kingos salelės: trimitas (su dulsikliu ir natų pultu) ir milžiniška abėcė- 
lės tvarka išdėstyta kompaktinių plokštelių kolekcija, kurioje buvo dė- 
žutės su visais Dizio, Sačmo ir Mailzo Deiviso įrašais, begalė įvairiausių 
Četo Beikerio, Vintono Marsalio, Čako Mandžonės, Herbo Alperto ir 
Alo Hirto plokštelių, padovanotų Gario, kad sūnus susidomėtų muzika. 

Garis atsisėdo ant lovos krašto. 

- Atleisk, kad sugadinau tau nuotaiką, - tarė jis. - Žinai, kad galiu 
būti bjaurus senas šunsnukis, greitas smerkti kitus. O tavo motinai 
kartais sunku prisipažinti klydus. Ypač kai... 

— Jai. Skauda. Nugarą, - pasigirdo Arono balsas, prislopintas pū- 
kinės „Ralph Lauren“ antklodės. - Ji nemeluoja. 

- Žinau, kad jai skauda nugarą, Aronai. Aš labai myliu tavo motiną. 

— Tai nerėk ant jos. 

— Gerai. Neberėksiu. Einam vakarieniauti. - Garis skiausčiu del- 
nu lengvai taukštelėjo Aronui per petį. - Ką pasakysi? 

Aronas nė nekrustelėjo. Reikėjo daugiau žodžių jam nuraminti, 
bet Garis jų pristigo. Patyrė lemtingą pirmo ir trečio veiksnių trūku- 
mą. Vos prieš valandėlę juto Karoliną pasišovus apkaltinti jį depresija 
ir bijojo, kad jei visi nuspręs, jog jam depresija, jo nuomonės niekas 
nebepaisys. Jis turės atsižadėti dorovinių įsitikinimų; kiekvienas jo 
ištartas Žodis taps ligos požymiu; jis niekada daugiau nelaimės ginčo. 

Tuo svarbiau dabar kovoti su depresija - kovoti tiesa. 

— Klausyk, - tarė jis. - Tu buvai lauke su mama, žaidei futbolą. 
Pasakyk, ar aš teisus. Ji juk šlubavo prieš įeidama į vidų? 

Valandėlę, kol Aronas kėlėsi iš lovos, Gariui atrodė, kad tiesa nu- 
galės. Bet baltą Arono veidą, išmėtytą raudonom dėmėm, perkreipė 
pasišlykštėjimas ir nepatiklumas. 

— Tu siaubingas! - tarė jis. - Tu siaubingas! - Ir išbėgo iš kambario. 

Paprastai Garis neleisdavo Aronui taip lengvai išsisukti. Paprastai 
ginčydavosi su sūnumi visą vakarą, kol galiausiai šis atsiprašydavo. 
Bet jo psichinės rinkos - cukraus kraujuje, endokrinų, neuronų san- 
dūrų - žlugo. Jis jautėsi bjauriai, o pradėjęs ginčytis su Aronu pasi- 
justų dar bjauriau, be to, bjaurumo pojūtis veikiausiai yra pagrindinis 
grėsmingas ženklas. 

Suvokė padaręs dvi esmines klaidas. Nereikėjo pažadėti Karoli- 
nai, kad daugiau jie niekada nešvęs Kalėdų Sent Džude. O šiandien, 
kai ji šlubavo užpakaliniame kieme iškreiptu iš skausmo veidu, rei- 
kėjo ją bent kartą nufotografuoti. Gailėjosi moralinio pranašumo, kurį 
prarado padarydamas šias klaidas. 

— Aš nesergu depresija, - pasakė savo atspindžiui beveik juoda- 
me miegamojo lange. Didžiulėmis valios pastangomis įtempęs visas 
jegas, pakilo nuo Arono lovos ir išlėkė įrodyti sau, jog vakaras gali 
būti toks kaip paprastai. 

Tamsiais laiptais lipo Jona su „Princu Kaspijanu“. 

— Jau perskaičiau, - tarė jis. 

— Patiko? 

— Baisiai, - atsakė Jona. - Puiki vaikų literatūra. Aslanas ore iš- 
kirto duris, pro kurias žmonės išeidavo ir išnykdavo. Jie išeidavo iš 
Narnijos atgal į tikrąjį pasaulį. 

Garis pritūpė. 

— Apkabink mane. 

Jona apsivijo jį rankomis. Garis juto jo rankelių laisvumą, vaikišką 
lankstumą, galvos odos ir skruostų šilumą. Būtų persipjovęs gerklę, jei 
sūnui reikėtų kraujo, taip stipriai jį mylėjo; ir vis dėlto ėmė svarstyti, ar 
jam reikia tik meilės, ar ir sąjungininko. Galbūt jis irgi renka komandą. 

„Šiai nusmukusiai ekonomikai, - pamanė Federalinės rezervų val- 
dybos pirmininkas Garis R. Lambertas, - reikia gerokai įlieti „Bom- 
bay Sapphire“ džino“. 

Sudribę virtuvėje prie stalo, Karolina ir Kalebas gėrė kokakolą ir 
valgė bulvių traškučius. Kojas Karolina buvo pasidėjusi ant kitos kė- 
dės, o po pakinkliais pasikišusi pagalves. 

— Ką valgysim vakarienės? - paklausė Garis. 

Žmona ir vidurinėlis susižvelgė, lyg šiuo klausimu jis būtų dar 
kartą įrodęs savo tragišką atsilikimą. Iš bulvių traškučių trupinių krū- 
vos suprato, kad jie jau daugmaž pasisotinę. 

— Turbūt keptos mėsos rinkinį, - pasakė Karolina. 

— O taip, tėte, pataisyk keptos mėsos rinkinį, - pritarė Kalebas bal- 
su, kuriame norėdamas galėjai išgirsti tiek pašaipą, tiek entuziazmą. 

Garis paklausė, ar yra mėsos. 

Karolina prisikimšo pilną burną traškučių ir gūžtelėjo. 

Jona paprašė leisti jam uždegti ugnį. 

Garis, imdamas ledus iš šaldiklio, leido. 

Įprastas vakaras. Įprastas vakaras. 

— Jei įtaisysiu vaizdo kamerą virš stalo, - tarė Kalebas, - matysiu 
ir dalį valgomojo. 

— Tačiau visiškai nematysi nišos, - paaiškino Karolina. - Jei vaiz- 
do kamera bus virš durų, galėsi apžvelgti ir virtuvę, ir valgomąjį. 

Užlindęs už baro durelių, Garis kliūstelėjo ant ledo kubelių porą 
šimtų gramų džino. 

— „Aukštis - aštuoniasdešimt penki?“ — skaitė Kalebas iš katalogo. 

— Tai reiškia, kad vaizdo kamera žiūri beveik tiesiai žemyn. 

Vis dar slepiamas durelių, Garis trūktelėjo gerą burnelę apyšilčio 
skysčio. Paskui, uždaręs spintelę, iškėlė taurę, kad visi, kam įdomu, 
matytų, kiek nedaug džino jis įsipylė. 

— Nenoriu tavęs liūdinti, - tarė jis, - bet apie stebėjimą negali bū- 
ti nė kalbos. Tai ne pomėgis. 

— Tėte, tu sakei, kad sutinki, jei man įdomu. 

— Sakiau, pagalvosiu. 

Kalebas įnirtingai papurtė galvą. 

— Ne! Ne taip sakei! Sakei, galiu imtis sekimo, jei man tai nenusibos. 

— Kaip tik taip ir sakei, - pritarė Karolina, šlykščiai šypsodamasi. 

— Taip, Karolina, neabejoju, kad girdėjai kiekvieną žodį. Bet virtu- 
vės nestebėsime. Kalebai, aš neleidžiu pirkti šios įrangos. 

— Tėte! 

— Toks mano galutinis sprendimas. 

— Nesvarbu, Kalebai, - įsiterpė Karolina. - Gari, nesvarbu, nes jis 
turi savų pinigų. Ir gali juos leisti kaip nori. Tiesa, Kalebai? 

Ji parodė Kalebui kažkokį ženklą, bet rankas užstojo stalas, ir Ga- 
ris nespėjo nieko pamatyti. 

— Tikrai, aš turiu santaupų! - Kalebo balse vėl skambėjo lyg ir 
pašaipa, lyg ir entuziazmas, o gal ir tas, ir tas. 

— Pakalbėsim apie tai vėliau, Kara, - tarė Garis. Šiluma, užsispyri- 
mas ir kvailumas, sukelti džino, sklido nuo paausių į rankas ir liemenį. 

Į vidų įėjo Jona, trenkdamas meskitu. 

Karolina praplešė antrą didžiulį bulvių traškučių maišelį. 

— Neprisikirskite per daug, - iškošė Garis pro dantis, imdamas 
mėsą iš plastikinių skyrelių. 

Motina ir sūnus vėl susižvelgė. 

— Taip, taip, - pritarė Kalebas, - reikia palikti vietos keptai mėsai. 

Garis žvitriai pjaustė mėsą ir smaigstė ant iešmo daržoves. Jona 
padengė stalą išdėstydamas stalo įrankius lygiais tarpais, kaip papras- 
tai. Lietus baigėsi, bet veranda dar buvo slidi, kai Garis išėjo į lauką. 

Viskas prasidėjo nuo šeimyninio pokšto: tėtė restoranuose visa- 
da užsisako keptos mėsos rinkinį, tėtė eina tik į tuos restoranus, į 
kurių valgiaraščius įtrauktas keptos mėsos rinkinys. Gariui iš tikrųjų 
atrodė, kad gabalėlis avienos, gabalėlis kiaulienos, gabalėlis veršie- 
nos ir liesa minkšta šiuolaikiška dešrelė ar dvi, trumpai drūtai, klasi- 
kinis keptos mėsos rinkinys, yra neapsakomai skanu ir žavingai pra- 
bangu. Toks skanėstas, kad jis pats pradėjo taisyti šį patiekalą namie. 
Sykiu su pica, kiniškais patiekalais ir virtais makaronais keptos mė- 
sos rinkinys tapo pagrindiniu šeimos maistu. Karolina kiekvieną šeš- 
tadienį padėdavo parvilkti namo daugybę sunkių krauju įmirkusių 
krepšių su mėsa bei dešra, ir netrukus didžiai patenkintas Garis ėmė 
maitinti šeimą keptos mėsos rinkiniu du ar net tris kartus per savai- 
tę, jo negąsdino net bjaurus oras lauke. Jis kepdavo kurapkų krūtinė- 
les, vištų kepenėles, jautienos nugarinės ir kalakutienos dešreles su 
meksikietiškais prieskoniais. Kepdavo cukinijas ir saldžiąsias raudo- 
nas paprikas. Kepdavo baklažanus, saldžiąsias geltonas paprikas, ėrie- 
nos maltinius, kietas pikantiškas jautienos su kiauliena dešreles. Pa- 
taisydavo nuostabų patiekalą iš kiaulienos dešros, jautienos nugarinės 
ir pekininių bastučių. Jis tiesiog dievino šį valgį, mėgo jį be galo be 
krašto, kol vieną kartą pajuto, kad maistas nebeteikia džiaugsmo. 

Mokslinį terminą ANHEDONIIJA jis rado knygoje ant Karolinos 
naktinio staliuko - ji vadinosi „Jaučiuosi PUIKIAI“ (Ešlio Tralpiso, me- 
dicinos mokslų daktaro, filosofijos mokslų daktaro). Žodyne drebėda- 
mas perskaitė ANHEDONIJOS apibrėžimą ir pagiežingai pripažino, 
kad viskas tinka: „psichologinė būsena, kuriai būdingas nesugebėji- 
mas patirti malonumo iš paprastai malonių veiksmų“. ANHEDONIJA 
buvo ne tik grėsmingas ženklas, bet ir tikrų tikriausias ligos požy- 
mis. Sausasis puvinys, apimantis vieną malonumą po kito, grybelis, 
temdantis prabangos ir laisvalaikio džiaugsmą, tiek metų skatinusį 
Gario atsparumą tėvų polinkiui spausti pinigus. 

Praėjusį kovą Sent Džude Inida pasakė, kad banko viceprezidentas, 
vedęs moterį, kuri tik dalį dienos nemokamai dirba Vaikų gynimo fon- 
de, galėtų mažiau laiko skirti valgių taisymui. Garis lengvai užčiaupė 

motinai burną: ji ištekėjusi už žmogaus, kuris nesugebėtų išsivirti kiau- 
šinio, todėl, savaime suprantama, pavydi. Bet kai per gimtadienį par- 
skrido su Jona namo iš Sent Džudo, gavo dovanų brangią staigmeną —- 
fotolaboratoriją, sukaupęs valią sušuko: „Fotolaboratorija, fantastiška, 
Dieve, kaip nuostabu“, o paskui Karolina padavė jam lėkštę žalių kre- 
večių ir bjaurių kardžuvės gabalų, kad pasidarytų valgyt, Garis susi- 
mąstė, ar motinos požiūris neturi kruopelytės tiesos. Verandoje kep- 
damas krevetes ir kardžuvę, jis įkaito nuo šilumos ir pajuto baisų 
nuovargį. Nesusijęs su kepimu gyvenimas staiga virto neryškiais, Ga- 
riui svetimais vaizdais, kurie trumpam šmėkštelėjo radaro ekrane už- 
gožti triuškinamai besikartojančių akimirkų, kai jis uždega meskito 
pliauskas ir vaikšto veranda vengdamas dūmų. Užsimerkes matė, kaip 
sukinėja rusvėjančius mėsos bryzus ant chromo grotelių virš pragaro 
anglių. Amžinai prakeiktas kepti, kepti. Jį 1išdžiovino nepaliaujamai kar- 
tojamo veiksmo kankynė. Vidinės keptuvo sienelės apaugo storu juodu 
fenolio riebalų kilimu. Žemė už garažo, kur jis pildavo pelenus, panėšė- 
jo į mėnulio peizažą arba cemento gamyklos kiemą. Vemt vertė nuo 
keptos mėsos rinkinio, ir kitą rytą jis pasakė Karolinai: 

— Aš per dažnai kepu. 

— Kepk rečiau, - atsiliepė ji. - Pavalgysim restorane. 

— Aš noriu valgyti namie, bet rečiau kepti. 

— Užsisakyk į namus, - pasiūlė ji. 

— Tai ne tas pats. 

— Pats užsimetei, kad vakarieniauti būtinai sėstume prie stalo. 
Vaikams nei šilta, nei šalta. 

— O man rūpi. Man svarbu. 

— Puiku, Gari, bet kodėl mes turėtume virti valgyti, jei šeimyni- 
nės vakarienės nereikia nei man, nei vaikams. 

Jis nesiryžo kaltinti Karolinos. Tais metais, kai ji dirbo visą dieną, 
jis niekada nesiskųsdavo dėl šaldytos, užsakytos ar iš anksto paruoš- 
tos vakarienės. Karolinai veikiausiai atrodė, kad jis sumanęs pakeisti 
įprastas taisykles. O Garis manė, kad keičiasi pati šeimyninio gyveni- 

mo samprata, kad vienybė, vaikų meilė ir dvasinis bendrumas nebe- 
vertinami kaip tada, kai jis buvo jaunas. 

Todėl jis kepė toliau. Pro virtuvės langą matė, kaip Karolina len- 
kia Jonai nykštį. Matė, kaip užsideda Arono ausines norėdama pasi- 
klausyti muzikos, matė, kaip linkčioja į taktą. Labai panašu į šeimyni- 
nį gyvenimą. Gal visos negerovės tik vaidenasi depresijos apimtam 
pašalaičiui, stebinčiam svetimą laimę pro langą? 

Rodos, Karolina užmiršo, kaip jai skauda nugarą, bet tučtuojau pri- 
siminė, kai jis įžengė į virtuvę su garuojančia, rūkstančia vulkanizuotų 
gyvulinių baltymų lekšte. Ji pasisuko šonu, pabaksnojo mėsą šakute ir 
tyliai suinkštė. Kalebas 1r Aronas, baisiai susirūpinę, Žiūrėjo į ją. 

— Gal kas nori sužinoti, kaip baigiasi „Princas Kaspijanas“? - pa- 
klausė Jona. - Negi niekam neįdomu? 

Karolinai trūkčiojo vokai, lūpos graudžiai prasižiojo gaudydamos 
orą. Garis iš paskutiniųjų stengėsi sugalvoti linksmus, bičiuliškus Žo- 
džius, bet buvo per daug girtas. 

— Jėzau, Karolina, žinom, kad tau skauda nugarą, žinom, kad tu 
nelaiminga, bet jei net nebemoki tiesiai sėdėti prie stalo... 

Netarusi nė žodžio, ji nuslydo nuo kėdės, nušlubavo su lėkšte prie 
kriauklės, iškrėtė vakarienę į šiukšlių smulkintuvą ir nuklibikščiavo į 
viršų. Kalebas su Aronu atsiprašė, iškrėtė savo porcijas ir nuėjo paskui 
ją. Iš viso į kanalizaciją buvo ištrenkta mėsos už kokius 30 dolerių, bet 
Garis taip stengėsi, kad trečiojo veiksnio rodikliai nepadidėtų, jog jam 
beveik pavyko užmiršti dėl šios mėsos nudobtus gyvulius. Sėdėjo švi- 
ninėje svaigulio prieblandoje, valgė nejausdamas skonio ir klausėsi 
linksmo nesutrikdomo Jonos čiauškesio. 

— Nuostabus didkepsnis, tėte, prašom įdėti dar gabalėlį keptos cu- 
kinijos. 

Iš pramogų kambario antrame aukšte sklido populiarios laidos da- 
lyvių klykavimai. Valandėlę Gariui pagailo Arono ir Kalebo. Jis Žinojo, 
kokia našta gali būti motina, kuriai tavęs baisiai reikia, kurios visas 
džiaugsmas esi tu. Be to, jis suprato, kad Karolina vienišesnė už jį. 

Jos tėvas, gražus, žavingas antropologas, žuvo Malyje sudužus lėktu- 
vui, kai ji teturėjo vienuolika metų. Tėvo tėvai, seni kvakeriai, kar- 
tais pavartojantys senoviškas formas, kaip antai „eisiva“, paliko jai 
pusę turto, įskaitant vertingą Endrių Vajetą, tris Vinslo Homero ak- 
vareles ir keturiasdešimt akrų miško netoli Kenet Skvero - už jį že- 
mės supirkėjas paklojo baisius pinigus. Karolinos motina, jau sulau- 
kusi septyniasdešimt šešerių ir gąsdinamai puikios sveikatos, su antru 
vyru gyveno Laguna Biče ir uoliai šelpė Kalifornijos demokratų par- 
tiją; kiekvieną balandį ji atskrisdavo į Rytinę pakrantę ir girdavosi 
nepriklausanti senėms, pakvaišusioms dėl vaikaičių. Vienintelis Ka- 
rolinos brolis, vardu Filipas, buvo globėjiškas viengungis su dėklu 
rašiklių švarko kišenėlėje, kietųjų kūnų fizikas, liguistai dievinamas 
motinos. Tokių šeimų Sent Džude Garis nepažinojo. Iš pat pradžių jis 
mylėjo ir užjautė Karoliną dėl vaikystės ir paauglystės metais ją lydė- 
jusių nelaimių ir abejingumo. Ryžosi su ja sukurti geresnę šeimą. 

Bet po vakarienės, kai jiedu su Jona plovė indus, jis išgirdo antra- 
me aukšte moters juoką, nuoširdų garsų juoką, ir nusprendė, kad Ka- 
rolina su juo elgiasi bjauriai. Jį suėmė pagunda užlipti į viršų ir suga- 
dinti linksmybes. Tačiau kuo labiau iš galvos garavo džinas, tuo garsiau 
aidėjo senasis nerimo signalas. Nerimo, susijusio su „Axon“. 

Jis spėliojo, kodėl maža kompanija, daranti bandymus, kurių re- 
zultatai dar neaiškūs, pasiūlė tėvui pinigų. 

Laišką Alfredui atsiuntė „Bragg Knuter 6 Speigh“, advokatų kon- 
tora, dažnai ir glaudžiai bendradarbiaujanti su investicijų bankais, o 
kadangi reikalo imtasi su deramu stropumu, viskas sutvarkyta, vadi- 
nasi, kąsnis riebus. 

— Gal nori eiti pas brolius? - paklausė Jonos. - Atrodo, viršuje la- 
bai linksma. 

— Dėkui, ne, - atsiliepė Jona. - Ketinu skaityti kitą „Narnijos kro- 
nikų“ knygą, todėl eisiu į pusrūsį, ten tylu. Eisi drauge? 

Senasis žaidimų kambarys pusrūsyje, vis dar sausas, išklotas kili- 
mine danga, apmuštomis pušinėmis plokštėmis sienomis, sirgo gre- 

mėzdine nekroze, kuri galų gale pribaigia gyvą erdvę: visur voliojosi 
stereoaparatūros dėžės, geometrinės polistireno pakuotės formos, se- 
namadiškos slidės ir paplūdimio reikmenys, sumesti kaip pakliuvo. Se- 
ni Arono ir Kalebo žaislai, sukrauti į penkias dideles dėžes ir kokį tuzi- 
ną mažesnių. Niekas, išskyrus Joną, jų nelietė, o tokios gausybės 
akivaizdoje net Jona, tiek vienas, tiek su žaidimų draugu, dažniausiai 
elgdavosi kaip archeologas. Jis galėdavo visą popietę prasikrapštyti, 
išpakuodavo pusę didžiosios dėžės, kantriai rūšiuodavo kareivėlius ir 
jų ginkluotę, mašinas, pastatų modelius pagal dydį ir gamintoją (žais- 
lus, kurie nesiderino prie nieko, mesdavo už sofos), bet, paprastai ne- 
spėjus prisikasti iki dėžės dugno, baigdavosi žaidimams skirtas laikas 
arba ateidavo vakarienė, ir jis palaidodavo viską, ką būdavo atkasęs, 
todėl žaislais, kurių gausa turėjo paversti septynmečio berniuko gyve- 
nimą rojum, iš esmės niekas nežaisdavo - Gariui tai buvo dar viena 
ANHEDONIJOS pamoka, kurios jis iš paskutiniųjų stengėsi nepaisyti. 

Jona patogiai įsitaisė ir ėmė skaityti, o Garis susirado „seną“ Kale- 
bo nešiojamąjį kompiuterį ir prisijungė prie interneto. Paieškos lange- 
lyje surinko „axon“ ir „švenksvilis“. Viena iš dviejų surastų svetainių 
vadinosi „Axon“ korporacijos pradiniu tinklalapiu, bet Gariu: paban- 
džius ją aplankyti paaiškėjo, kad jį ATNAUJINAMA. Pamėginęs patekti 
į antrąją, jis atsidūrė kažkokiame „Westportfolio Biofunds“ svetainės 
užkaboryje su „privačių korporacijų, į kurias verta atkreipti dėmesį“, 
sąrašu: brėžiniai buvo nykūs, pilna kalbos klaidų. „Axon“ tinklalapis 
paskutinį kartą buvo peržiūrėtas ir papildytas prieš metus. 


„Axon“ korporacija, Rytų bramonės gatvė 24, Švenksvilis, Pen- 
silvanija, ribotos atsakomybes korporacija, įregistruota Delavero valsti- 
j0je, turi basaulines Eberlio reguliuojamojo neurochemotaksio broceso 
teises. Eberlio procesas saugomas Jungtinių Valstijų batentų Nr. 5 101 
239, 5 101 599, 5 103 628, 5 103 629 17 5 105 996, kuriems „Axon“ 
korporacija vienintelė turi išimtinę licenciją. „Axon“ verčiasi Eberlio 
proceso tobulinimu, paklausos tyrimu 17 skatinimu bei pardavimu ligo- 

ninėms 17 klinikoms visame pasaulyje, be to, su šiuo procesu susijusių 
technologijų moksliniais tyrimais 17 kūrimu. Steigėjas 17 pirmininkas — 
garsusis daktaras Erlas H. Eberlis, buvęs Džonso Hopkinso medicinos 
mokyklos taikomosios neurobiologijos dėstytojas. 


Eberlio veguliuojamasis neurochemotaks10 brocesas, dar vadinamas 
Eberlio atvirkštine tomografine chemoterapija, iš bagrindų pakeite ne- 
oberuotinų neuroblastomų 17 įvairių kitų morfologinių smegenų defek- 
tų gydymą. 


Eberlio brocesu, naudojant kompiuteriu reguliuojamą radij0 daž- 
nių spinduliavimą, galingi karcinocidai, mutagenai 17 kai kume toksi- 
nai nukreipiami į ligotus smegenų audinius 17 suaktyvina juos nepa- 
žeisdami aplinkinio sveiko audinio. 


Šiuo metu Eberlio brocesas dėl riboto kompiuterių pajėgumo apdo- 
vot duomenis atliekamas pacientą užmigdžius i7 imobilizavus Eberlio 
cilindre ne ilgiau kaip trisdešimt šešioms valandoms, 0 idealiai sude- 
vinti laukai nukreipia gydomuosius ligandus i7 neveiklius jų nešėjus 
ieškoti ligos. Tikimasi, kad naujas Eberlio cilindrų modelis sutrum- 
pins gydymo laiką iki dviejų valandų. 


1996 m. spalio mėnesį Maisto produktų 17 vaistų valdyba bribpažino 
Eberlio procesą „saugiu 17 veiksmingu“. Nuo to laiko jis plačiai naudo- 
jamas visame pasaulyje, 17 kaip teigiama toliau nurodytose gausiose 
publikacijose, „proceso saugumas 17 veiksmingumas pasitvirtino“. 


Gario viltys lengvai ir greitai išplėšti iš „Axon“ korporacijos dide- 
lius pinigus beveik sudužo internete neradus jokios reklamos. Jaus- 
damasis šiek tiek išvargęs ir kovodamas su galvos skausmu, jis įrašė 
į paieškos skiltį žodžius „erlas eberlis“. Gavo kelis šimtus nuorodų, 
tarp jų buvo straipsniai tokiais pavadinimais, kaip NEUROBLASTO- 
MA GALI BŪTI PAGYDOMA; MILŽINIŠKAS ŠUOLIS; STEBUKLIN- 
GAS GYDYMO KURSAS. Apie Eberlį ir jo bendradarbius rašė spe- 

cialūs Žurnalai („Nuotolinis kompiuterinis 14, 16A ir 21 receptorių 
stimuliavimas. Praktinis demonstravimas“, „Keturi nedidelio toksiš- 
kumo feroacetato kompleksai, kertantys BBB“, „Dirbtinis koloidinių 
mikrokanalėlių stimuliavimas radijo dažniais“) bei geras tuzinas kitų 
laikraščių. Tačiau labiausiai Garį sudomino informacija, prieš šešis 
mėnesius pateikta „Forbes ASAP“: 


Vienos šių naujovių, kaip antai Fogerčio išsibučiantis kateteris ir Lei- 
ziko ragenos chirurgija, tikra melžiama karvė korbovacijoms, batentų sa- 
vininkems. Kitos baslaptingais pavadinimais, kaip antai reguliuojamasis 
neurochemotaksio Eberlio procesas, turtina išradėjus senoviškai: vie- 
nas žmogus - vienas turtas. Eberlio procesas, dar 1996 metais kon- 
troles institucijų nepripažintas, o šiandien aukso vertės, nes gydo didžiu- 
lę grubę smegenų navikų 17 pažeidimų, kaib manoma, kasmet duoda 
išradėjui, Džonso Hopkinso medicinos mokyklos neurobiologui Erlui H. 
(Garbaniui) Eberliu:, maždaug 40 milijonų dolerių grynųjų pajamų mo- 
kesčių už licenciją 17 kitų įblaukų iš viso pasaulio pavidalu. 


Keturiasdešimt milijonų dolerių per metus buvo arčiau tiesos. Ke- 
turiasdešimt milijonų dolerių per metus suteikė Gariui vilčių ir vėl jį 
įsiutino. Erlas Eberlis kasmet uždirba po keturiasdešimt milijonų dole- 
rių, o Alfredui Lambertui, irgi išradėjui, bet (reikia pripažinti) apsigi- 
musiam nevykėliui, vienam šio pasaulio romiųjų — už triūsą pasiūlyti 
penki tūkstančiai. Ir šiais skatikais jis ketina dalytis su „Orfic Midland“. 

— Dievinu šią knygą, - paskelbė Jona. - Galbūt tai bus mėgstamiau- 
sia mano knyga. 

Tai kodėl, svarstė Garis, kodėl taip skubi įsigyti tėtės patentą, a, 
Garbaniau? Dega? Finansinė nuojauta, šiltas peršulys strėnose sakė, 
kad veikiausiai užtiko slaptą informaciją. Slaptą informaciją, kurios 
šaltinis atsitiktinis (todėl visiškai teisėtas). Gardus kąsnis. 

— Visi išvyko į prabangią kelionę, - pasakojo Jona, - tik jie plaukia 
ne jūra, 0 į pasaulio kraštą. Matai, Aslanas gyvena pasaulio krašte. 

Vertybinių popierių biržos komisijos „Edgaro“ duomenų bazėje 
Garis rado nepatvirtintą prospektą, vadinamąjį išankstinį prospektą, 
pristatantį pirmą kartą viešai platinamas „Axon“ akcijas. Jas pradėti 
platinti buvo numatyta gruodžio 15 dieną, po trijų su puse mėnesių. 
Pagrindinis garantas buvo „Hevy 6: Hodapp“, vienas geriausių inves- 
ticinių bankų. Garis patikrino tam tikrus esminius požymius - grynų- 
jų pinigų srautų, emisijos dydžio, investuotojams parduodamos akci- 
jų dalies, ir tebeperšint strėnoms spustelėjo „Parsisiųsti vėliau“. 

— Jona, jau devynios, - tarė jis. - Bėk į viršų praustis. 

— Norėčiau išvykti į prabangią kelionę jūra, tėte, - pasakė Jona, 
lipdamas laiptais, - jei tai būtų įmanoma. 

Kitoje paieškos skiltyje šiek tiek drebančiomis rankomis Garis 
įvedė žodžius „graži“, „nuoga“ ir „blondinė“. 

— Jona, prašom uždaryti duris. 

Ekrane atsirado gražios nuogos blondinės atvaizdas. Garis rodė 
pelės žymekliu ir spragsėjo, o nuogas įdegęs vyriškis, dažniausiai fil- 
muotas iš užpakalio, nors iš priekio nuo kelių iki bambos irgi, savo 
išbrinkusiu įnagiu labai uoliai „darė“ gražiąją nuogą blondinę. Vaizdai 
buvo konvejeriniai. Graži nuoga blondinė priminė šviežią žaliavą, ku- 
rią nuogas įdegęs vyras karštai troško apdoroti savo įrankiu. Iš pra- 
džių medžiaga buvo išimta iš ryškios pakuotės, paskui paklupdyta, 
pusiau kvalifikuotas darbininkas įkišo įrankį medžiagai į burną, pas- 
kui medžiaga atsigulė aukštielninka, o darbininkas per burną ją kalib- 
ravo, paskui darbininkas, priveržęs medžiagą tai horizontaliai, tai ver- 
tikaliai, ją suko, lankstė ir labai energingai darbavosi įrankiu... 

Jokių geismų paveikslėliai Gariui nesužadino, veikiau atvirkščiai. 
Jis ėmė svarstyti, ar jau sulaukęs amžiaus, kai pinigai jaudina labiau 
už gražią nuogą besidulkinančią blondinę, ar ANHEDONIJA, vienišo 
rūsyje sėdinčio tėvo depresija, kėsinasi ir į šią sritį. 

Viršuje pasigirdo skambutis. Iš antro aukšto žemyn nudundėjo pa- 
auglio kojos atidaryti durų. 

Garis skubiai išvalė vaizduoklio ekraną ir lipdamas į viršų dar spėjo 
pamatyti Kalebą, grįžtantį su didele picos dėže. Garis nuėjo įkandin 

1r valandėlę stovėjo prie pramogų kambario uosdamas pikantiškų deš- 
relių kvapą ir klausydamasis, kaip be žodžių žiaumoja sūnūs ir žmo- 
na. Iš televizoriaus sklido kažkoks kariškas triukšmas: karinio filmo 
muzikos fone riaumojo tankas ar sunkvežimis. 

— Mias padydinsim ytampą, leitenante. Dabar kalbėsyte? O 
dabar? 

Knygoje „Tėvai, nesikiškit. Įgūdžiai kitam tūkstantmečiui“ dak- 
tarė Harieta L. Šachtman įspėjo: „Sunerimę šiuolaikiniai tėvai per 
uoliai saugo vaikus nuo neva kenksmingo televizoriaus ir kompiute- 
rinių Žaidimų poveikio, todėl vaikai susiduria su daug didesne grės- 
me: juos atstumia bendraamžiai“. 

Vaikystėje Gariui buvo leidžiama per dieną žiūrėti televizorių pu- 
sę valandos, tačiau jis nesijautė bendraamžių atstumtas, todėl pama- 
nė, kad pagal Šachtman teoriją reikalavimus nustato atlaidžiausi tė- 
vai, o kitiems belieka prie jų taikytis. Bet Karolina visiškai pritarė 
šiai teorijai, o kadangi ji vienintelė žinojo Gario troškimą nebūti pa- 
našiam į tėvą, be to, nuoširdžiai tikėjo, jog vaikai daugiau išmoksta 
bendraudami tarpusavyje negu tėvų mokomi, Garis sutiko su jos nuo- 
mone ir leido sūnums beveik neribotai Žiūrėti televizorių. 

Tačiau jis nenumatė, kad bus atstumtas pats. 

Grįžęs į kabinetą, vėl paskambino į Sent Džudą. Belaidis virtuvės 
telefonas tebegulėjo ant rašomojo stalo primindamas buvusius nema- 
lonumus ir būsimus vaidus. 

Jis tikėjosi atsiliepsiant Inidą, bet ragelį pakėlė Alfredas ir pasa- 
kė, jog ji išėjusi pasisvečiuoti pas Rutus. 

— Šįvakar mūsų gatvės bendrijos susirinkimas, - paaiškino. 

Garis svarstė, ar neperskambinti vėliau, bet nutarė nesileisti tė- 
vo įbauginamas. 

— Tėte, - tarė jis, - aš šiek tiek patyrinėjau „Axon“. Tai kompani- 
ja, turinti baisybę pinigų. 

— Gari, sakiau nekišti nagų, - atkirto Alfredas. - Dabar tai vis tiek 
neverta nė sudilusio skatiko. 

— Ką reiškia „nė sudilusio skatiko“? 

— Tą ir reiškia. Viskas sutvarkyta. Dokumentus patvirtino nota- 
ras. Aš atgausiu advokatui sumokėtą honorarą, štai ir viskas. 

Garis įbedė į kaktą du pirštus. 

— Dieve. Tėte. Patvirtino notaras? Sekmadienį? 

— Pasakysiu motinai, kad skambinai. 

— Neišsiųsk tų dokumentų. Girdi? 

— Gari, man nusibodo. 

— Blogai, nes aš tik pradedu kalbą. 

— Prašiau tavęs nekalbėti apie šį reikalą. Jei nesielgsi kaip pado- 
rus, kultūringas Žmogus, turėsiu... 

— Tavo padorumas - niekai. Tavo kultūra - niekai. Tai silpnumas! 
Baimė! Paikystė! 

— Neturiu noro aptarinėti. 

— Tada užmiršk viską. 

— Taip ir padarysiu. Daugiau apie tai nekalbėsiu. Mudu su tavo 
motina kitą mėnesį paviešėsime pas jus porą dienų ir tikimės, kad 
jūs čia atvyksite gruodžio mėnesį. Norėčiau, kad visi elgtumėtės man- 
dagiai. 

— Nesvarbu, kas darosi širdyje. Kad tik elgtumėmės mandagiai. 

— Taip, tokia mano požiūrio į gyvenimą esmė. 

— Bet ne mano, - atšovė Garis. 

— Žinau. Todėl pas jus svečiuosimės ne ilgiau, kaip keturiasde- 
šimt aštuonias valandas. 

Garis padėjo ragelį dar piktesnis. Tikėjosi, kad tėvai spalio mėne- 
sį viešės bent savaitę. Norėjo, kad jie suvalgytų pyragą Lankasterio 
apygardoje, pamatytų spektaklį Anenbergo centre, nuvažiuotų į Po- 
konoso kalnus, pasiskintų obuolių Vest Česteryje, pasiklausytų, kaip 
Aronas pučia trimitą, pasižiūrėtų, kaip Kalebas žaidžia futbolą, sma- 
giai pabendrautų su Jona ir apskritai suvoktų, koks geras Gario gyve- 
nimas, koks vertas jų susižavėjimo ir pagarbos; tam keturiasdešimt 
aštuonių valandų nepakanka. 

Jis išėjo iš kabineto, pabučiavo Joną prieš miegą. Paskui palindo 

po dušu, atsigulė didžiojoje ąžuolinėje lovoje ir bandė domėtis nau- 
jausiomis korporacijomis. Bet mintyse tebesiginčijo su Alfredu. 

Kovo mėnesį jis svečiavosi pas tėvus ir persigando pamatęs, kaip 
per kelias nuo Kalėdų prabėgusias savaites tėvas paliego. Atrodė, Al- 
fredas tuoj sugniuš: koridoriais jis krapaliojo, laiptais knopino, svies- 
tainį žlebeno drabstydamas salotas ir mėsą; be paliovos žvilgčiojo į 
laikrodį, o nekalbinamas vedžiodavo tuščiomis akimis; Garis negalėjo 
žiūrėti, kaip senas geležinis arklys galvotrūkčiais lekia į pražūtį. Juk 
ar ne Gariui teks rūpintis tėvais, jei kas atsitiks? Inida - isterikė, mo- 
kanti tik pamokslus rėžti, Deniza gyvena svajonių pasaulyje, o Čipas 
nesirodė Sent Džude trejus metus. Vadinasi, Gariui teks pasakyti: 
„Šis traukinys nebegali važiuoti bėgiais“. 

Gario nuomone, pirmiausia reikia parduoti namą. Gauti gerus pini- 
gus, tėvus įtaisyti į mažesnį, naujesnį, saugesnį, pigesnį butą, o likutį 
investuoti. Namas buvo vienintelis Inidos ir Alfredo turtas, ir vieną 
rytą Garis iš lėto, nuodugniai apžiūrėjo jį visą. Cementas buvo sutrūki- 
nėjes, vonių kriauklės aprūdijusios, tėvų miegamojo lubos papuvusios. 
Pastebėjo lietaus dėmes ant verandos sienos, pridžiūvusių pamuilių 
barzdą ant senos indaplovės smakro, keliantį nerimą ventiliatoriaus 
dunksėjimą, keliuko asfalto pūsles ir skrodes, termitus malkų rietuvė- 
je, ąžuolo šaką, it Damoklo kardas kybančią virš mansardos lango, ply- 
šius sulig pirštu pamatuose, pasvirusias atramines sienas, besilupan- 
čių dažų atplaišas ant langų rėmų, didelius įžūlius vorus rūsyje, 
sudžiūvusius vėdarėlių ir svirplių lavonus mūšių laukuose, neįprastą 
grybelio ir bezdalų smarvę, kur tik pažvelgsi - nesulaikomą nuosmukį. 
Kainos rinkoje kilo, bet namo vertė jau pradėjo mažėti ir Garis pama- 
nė: šią lūšną reikia parduoti tučtuojau, negalima delsti nė dienos. 

Paskutinį viešnagės rytą, palikęs Joną su Inida kepti gimtuvių py- 
rago, Garis nusivežė Alfredą į ūkinę krautuvę. Pakeliui Garis pasakė, 
kad laikas parduoti namą. 

Alfredas sėdėjo prieštvaninio oldsmobilio keleivio vietoje ir žvel- 
gė į tolį. 

— Kodėl? 

— Jei pražiopsosi pavasario sezoną, - paaiškino Garis, - turėsi lauk- 
ti dar metus. O dar metus laukti negalima. Tavo sveikata blogėja, o 
namas netenka vertės. 

Alfredas papurtė galvą. 

— Aš seniai raginu taip padaryti. Mums tereikia vieno miegamojo 
1r virtuvės. Vietos, kur tavo motina galėtų taisyti valgį ir pasėdėti. 
Tuščias darbas. Ji nenori niekur kraustytis. 

— Tėte, jei tu nepersikraustysi į mažesnį būstą, susižeisi. Galiau- 
siai atsidursi senelių namuose. 

— Neketinu kraustytis į senelių namus. Taigi. 

— Neketini, bet visko gali būti. 

Alfredas žvelgė į seną Gario pradinę mokyklą, pro kurią jie važiavo. 

— Kur važiuojam? 

— Nugriūsi nuo laiptų, paslysi ant ledo ir susilaužysi klubą, galiau- 
siai atsidursi senelių namuose. Karolinos senelė... 

— Negirdėjau atsakymo, kur važiuojam. 

— Į ūkinę krautuvę, - tarė Garis. - Mamai reikia įtampos regulia- 
toriaus virtuvei. 

Alfredas palingavo galvą. 

— Užsimanė romantiško apšvietimo. 

— Jai tai malonu, - atsiliepė Garis. - O kas malonu tau? 

— Ką turi omeny? 

— Kad tu ją nukamavai. 

Padėtos ant kelių Alfredo rankos trūkčiojo, lyg bandytų susižerti 
nesamą pokerio banką, ir nieko nesugraibė. 

— Prašiau tave nesikišti, - tarė jis. 

Veėlyvo ryto šviesa per žiemos pabaigos atlydį, Sent Džudo šio- 
kiadienės nebūties ramybė - Garis svarstė, kaip tėvai tai pakenčia. 
Ąžuolai buvo riebaluotai juodi it juos aptūpusios varnos. Dangus bu- 
vo tokios pat spalvos kaip pabalęs nuo druskos grindinys, kuriuo nu- 
karšę Sent Džudo vairuotojai it miegodami šliaužė, kur jiems reikia: į 
parduotuvių rajoną, kur ant tolio stogų telkšojo ištirpusio sniego ba- 

los, į pagrindinę gatvę, išeinančią į plieno gamyklų kiemus su telk- 
šančiomis balomis, į valstijos psichiatrinę ligoninę ir retransliacijos 
bokštus, tiekiančius eteriui muilo operas ir televizijos žaidimus; į Žie- 
dinį kelią, už kurio driekiasi milijonas akrų atitirpusių užkampių, kur 
pikapai iki ašių klimpsta į molį, miškuose šaudoma 22 kalibro šautu- 
vais, o radijas transliuoja tik gospelius ir kantri muziką, į gyvena- 
muosius kvartalus, kur kiekvienas langas šviečia vienodai blausiai, 
pageltusiose vejose su vienu dviem purve gulinčiais plastiko žaislais 
laksto voverės, o laiškininkas, švilpaudamas keltišką dainelę, užtren- 
kia pašto dėžutes garsiau negu reikia, nes tokią nebūties, nesezono 
valandą gatvių ramybė, garbės žodis, gali pribaigti. 

— Ar tu patenkintas savo gyvenimu? - tarė Garis, dairydamasis po- 
sūkio į kairę rodyklės. - Gali pasakyti, kad kada nors būni laimingas? 

— Gari, aš sergu... 

— Daugybė žmonių serga. Tarkim, liga pateisina tavo elgesį, nori 
savęs gailėtis - puiku, bet kam kamuoti mamą? 

— Gerai, kad tu rytoj išvažiuosi. 

— Ką tai reiškia? - paklausė Garis. - Kad tu sėdėsi krėsle, o ma- 
ma tau taisys valgį ir valys? 

— Gyvenime esama dalykų, kuriuos tiesiog reikia pakęsti. 

— Jei tavo toks požiūris, kam apskritai gyventi? Kas tavęs laukia 
ateityje? 

— Pats savęs kasdien šito klausiu. 

— Na, ir ką atsakai? - nenurimo Garis. 

— O tu ką atsakytum? Ko, tavo nuomone, turėčiau tikėtis iš ateities? 

— Galėtum keliauti. 

— Pro gerklę lipa tos tavo kelionės. Trisdešimt metų keliavau. 

— Daugiau būk su šeima. Su žmonėmis, kuriuos myli. 

— Tyliu. 

— Ką reiškia „tyliu“? 

— Tą ir reiškia: „tyliu“. 

— Tu vis dar kremtiesi dėl Kalėdų. 

— Suprask kaip nori. 

— Jei užsigavai dėl Kalėdų, galėtum pasakyti tiesiai... 

- Tyliu. 

— Užuot kalbėjęs užuominomis. 

— Mes turėjom atvažiuoti dviem dienom vėliau, o išvažiuoti dviem 
dienom anksčiau, - atkirto Alfredas. - Tai viskas, ką galiu pasakyti 
apie Kalėdas. Turėjom svečiuotis keturiasdešimt aštuonias valandas. 

— Tu tiesiog prislėgtas, tėte. Tau depresija... 

— Tau irgi. 

— Turėtum kreiptis į gydytoją. 

— Ar tu mane girdėjai? Sakiau, kad tau irgi depresija. 

— Ką tu kalbi? 

— Pagalvok. 

— Dieve, tėte, ką tu kalbi? Aš nemiegu krėsle visą dieną. 

— Miegi - širdies gilumoje, - pareiškė Alfredas. 

— Neteisybė. 

— Vieną dieną pats pamatysi. 

— Ne! - išpoškino Garis. - Mano gyvenimas, žinok, iš esmės ski- 
riasi nuo tavo. 

— Paminėsi mano žodį. Stebiu tavo santuoką ir kai ką pastebiu. 
Vieną dieną pastebėsi ir tu. 

— Tušti plepalai, pats supranti. Tiesiog širsti ant manęs ir nežinai, 
kaip išlieti pyktį. 

— Jau sakiau, kad nenoriu apie tai kalbėti. 

— Negarbingai elgiesi. 

— Na, tavo gyvenime irgi netrūksta negarbingų dalykų. 

Ūkinėje jis leido Alfredui sumokėti už įtampos reguliatorių. Se- 
nukas rūpestingai ištraukė banknotus iš plonos piniginės ir vos pa- 
stebimai luktelėjo prieš juos atiduodamas - tai buvo jo pagarbos do- 
leriui ženklas, siutinantis įsitikinimas, kad kiekviena kupiūra svarbi. 

Kai jie grįžo namo, Garis su Jona ėmė spardyti kamuolį, o Alfre- 
das susirado įrankius, išjungė virtuvėje elektros srovę ir bandė įtai- 
syti įtampos reguliatorių. Net tada Gariui netoptelėjo, kad Alfredui 

neverta patikėti elektros instaliacijos. Bet įėjęs į vidų pietų jis pama- 
tė, kad tėvas viso labo nuėmęs seno jungiklio plokštele. Jis laikė re- 
guliatorių kaip sprogiklį ir, rodos, drebėjo iš baimės. 

— Dėl ligos darbas man per sunkus, - paaiškino jis. 

— Turi parduoti namą, - atsiliepė Garis. 

Po pietų jis nusivežė motiną ir sūnų į Sent Džudo transporto mu- 
ziejų. Kol Jona ropštėsi į senus garvežius ir vaikščiojo po sausame do- 
ke stovintį povandeninį laivą, o Inida atsisėdusi ilsino skaudamą klubą, 
Garis mintyse sudarinėjo muziejaus eksponatų sąrašą, nes vylėsi, kad 
užbaigtas sąrašas — vis šioks toks laimėjimas. Jis nekentė pačių ekspo- 
natų, jų išsamaus informatyvumo ir smagios prozos masėms. GARO 
ENERGIJOS AUKSO AMŽIUS. SKRYDŽIŲ AUŠRA. SAUGIŲ AUTO- 
MOBILIŲ ŠIMTMETIS. Erzinantys tekstai didžiosiomis raidėmis. Vi- 
durio Vakaruose Garį labiausiai siutino pojūtis, kad jis čia nėra išpai- 
kintas išrinktasis. Optimistiškai lygiavinis Sent Džudas nerodė jam 
nuolatinės ir deramos pagarbos už gabumus ir laimėjimus. Velnias, ko- 
kia nyki vieta! Sent Džudo stuobriai aplinkui atrodė nuoširdžiai smal- 
sūs ir neprislėgti. Laimingi kimšosi į deformuotas galvas faktus. Lyg 
faktai galėtų juos išgelbėti. Nė vienos moters, bent perpus tokios gra- 
žios ar puošnios kaip Karolina. Nė vieno padoriai apsikirpusio vyro 
plokščiu kaip Gario pilvu. Bet, kaip Alfredas ir Inida, visi elgėsi nepa- 
prastai pagarbiai. Nestumdė Gario, neužlįsdavo užstodami vaizdą, tik 
laukdavo, kol jis nuslinks prie kito eksponato. Paskui susispiesdavo 
aplink, skaitydavo ir dėdavosi į galvą. Dieve, kaip jis nekentė Vidurio 
Vakarų! Vos galėjo kvėpuoti ar laikyti iškėlęs galvą. Jam pasirodė, kad 
tuoj susivems. Pabėgo į muziejaus suvenyrų parduotuvę ir nusipirko 
sidabrinę diržo sagtį, du senų „Midland Pacific“ estakadų raižinius, 
plokščią alavinę gertuvę (viską sau), elnio odos piniginę (Aronui) ir 
kompiuterinį žaidimą apie JAV pilietinį karą (Kalebui). 

— Tete, - tarė Jona, - senelė sako, kad nupirks man dvi knygas, 
kurių kiekviena kainuos dešimt dolerių, arba vieną, kuri kainuos dvi- 
dešimt, ar gerai? 

Inida ir Jona dievino vienas kitą. Inida visada mažus vaikus mylėjo 
labiau už didelius, todėl Jona šeimos ekosistemoje galėjo lengvai užimti 
idealaus vaikaičio nišą: mielai ropščiasi ant kelių, nesibaido karčių daržo- 
vių, ne per daug žavisi televizorium ir kompiuteriniais žaidimais, įgudęs 
linksmai atsakinėti į tokius klausimus kaip: „Ar tau patinka mokykloje?“ 
Sent Džude jis vienas lepinosi trijų suaugusiųjų dėmesiu. Pareiškė, kad 
Sent Džudas - geriausia vieta pasaulyje. Įsitaisęs ant užpakalinės olds- 
mobilio sėdynės, išplėtęs elfo akis, žavėjosi viskuo, ką jam rodė Inida. 

— Čia taip paprasta pastatyti automobilį! 

— Jokio eismo! 

— Transporto muziejus geresnis už visus kitus muziejus, kuriuos 
matėm, sutinki, tėte? 

— Kaip gerai, kad šiame automobilyje yra vietos kojoms ištiesti. 
Nuostabesniu automobiliu nesu važiavęs. 

— Visos parduotuvės taip arti ir tokios patogios! 

Tą vakarą, kai jie grįžo iš muziejaus, Garis išėjo apsipirkti, o Ini- 
da patiekė kimštų kiaulienos muštinių 1r šokoladinį gimtadienio tor- 
tą. Jona svajingai maumojo ledus, kai ji paklausė, ar jis nenorėtų at- 
važiuoti į Sent Džudą atšvęsti Kalėdų. 

— Labai norėčiau, - atsakė Jona apsunkusiais nuo soties vokais. 

— Pasivaišintum cukruotais sausainiais, gogelmogeliu ir padėtum 
papuošti eglutę, - tarė Inida. - Turbūt snigs, galėsi važinėtis rogutė- 
mis. Be to, Jona, Veindelio parke kasmet rengiama nuostabi šviesų 
šventė, ji vadinasi „Kalėdų šalis“, nutviekstas visas parkas... 

— Mama, dabar kovas, - įsiterpė Garis. 

— Ar galim atvažiuoti per Kalėdas? - paklausė Jona. 

— Netrukus mes vėl atvažiudsim, - atsakė Garis. - Dėl Kalėdų 
nežinau. 

- Jonai būtų smagu, - tarė Inida. 

— Dabar kovas, - pakartojo Garis. - Kovo mėnesį apie Kalėdas ne- 
kalbama. Aišku? Birželio ar rugpjūčio mėnesiais irgi nekalbama. Su- 
pratai? 

— Einu gulti, - tarė Alfredas ir pakilo nuo stalo. 

— Balsuoju už Kalėdas Sent Džude, - paskelbė Jona. 

Gariui atrodė, kad Inida pasielgė nesąžiningai patraukdama savo 
pusėn Joną ir agituodama per vaiką. Paguldęs Joną, jis liepė motinai 
nekvaršinti sau galvos dėl Kalėdų, nes turinti didesnių rūpesčių. 

— Tėtė net įtampos reguliatoriaus negali prijungti, - pasakė jis. — 
Antrame aukšte varva, vanduo bėga ir palei kaminą... 

— Aš dievinu šiuos namus, - atsiliepė Inida virtuvėje, kur grandė 
iš keptuvės kiaulienos muštinių likučius. - Tėtei reikia tik šiek tiek 
pasitempti. 

— Jam reikia šoko terapijos, - pasakė Garis, - arba jį reikia gydyti. 
Jei nori jam tarnauti visą gyvenimą - tavo reikalas. Jei nori gyventi 
sename pradėjusiame griūti name, mat jis tau patinka - puiku. Jei nori 
patrūkti besirūpindama tėvu ir namu, ką gi, netrukdysiu. Tik neprašyk 
manęs kurti kalėdinių planų kovo mėnesį, kad tau būtų smagu. 

Inida apvožė keptuvę ant stalo greta perkrautos džiovyklės. Garis 
suprato, kad turi čiupti rankšluostį, bet pajuto nuovargį vien pažvel- 
ges į šlapių puodų, lėkščių ir rykų šūsnį po gimtadienio vakarienės; 
juos iššluostyti atrodė Sizifo darbas, toks pat kaip suremontuoti tėvų 
namą. Nevilties galėjo išvengti tik nieko nesi1mdamas. 

Jis įsipylė taurelę brendžio prieš miegą, o Inida liūdnai krapštė 
vandeny išmirkusias išėdas iš kriauklės dugno. 

— Kaip manai, ką man daryti? — paklausė ji. 

— Parduoti namą, - tarė Garis. - Rytoj paskambinti nekilnojamojo 
turto agentui. 

- Ir kraustytis į kokį nors ankštą šiuolaikinį butą? — Inida išmetė 
šlykščias šlapias išėdas į šiukšlių dėžę. - Kai man reikia kur nors iš- 
eiti, Deivis ir Merė Beta pakviečia tėtę drauge papietauti. Jam patin- 
ka, 0 man ramu, nes žinau, kad jis su jais. Kai praėjusį rudenį jis 
sodino naują kukmedį ir negalėjo išrauti seno kelmo, atėjo Džo Per- 
sonas su kirtikliu, ir jie drauge darbavosi visą popietę. 

— Jam negalima sodinti kukmedžių, - tarė Garis, jau gailėdamasis, 
kad pirmą kartą tiek mažai įsipylė. - Jam negalima liesti kirtiklio. Jis 
vos ne vos atsistoja. 

— Žinau, Gari, kad neamžinai čia gyvensime. Bet noriu paskutinį 
kartą gražiai, su visa šeima čia atšvęsti Kalėdas. Ir aš noriu... 

— Ar sutiktum išsikraustyti, jei sykiu atšvestume Kalėdas? 

Inidos veide sužibo viltis. 

— O judu su Karolina sutiktumėt atvažiuoti? 

— Nieko negaliu pažadėti, - atsake Garis. - Bet jei tavęs taip ne- 
begąsdintų mintis, kad namą teks parduoti, mes pagalvotume... 

— Dieve, kaip būtų puiku, jei atvažiuotumėte. Kaip puiku. 

— Mama, nereikia skraidyti padebesiais. 

— Pragyvenkim šiuos metus, - tarė Inida, - atšveskim Kalėdas čia, 
kaip nori Jona, o paskui matysim. 

Gario ANHEDONIJA, grįžus į Česnat Hilą, dar labiau sustiprėjo. 
Žiemą jis ketino iš daugybės šeimyninių vaizdajuosčių sulipdyti įdo- 
mią dviejų valandų juostą „Didžiausi Lambertų hitai“, o paskui pada- 
ryti puikias kopijas ir galbūt išsiuntinėti kaip „vaizdo kalėdinį atviru- 
ką“. Galų gale ėmė nekęsti smagiausių šeimyninių scenų, kurias be 
paliovos peržiūrinėjo, ir mėgstamiausių dainų, kurių nuolat ieškodavo 
vaizdo fonogramoje („Laukiniai žirgai“, „Kartkartėm“). O kai naujojo- 
je fotolaboratorijoje atsidėjo „200 geriausių visų laikų Lambertų at- 
vaizdų“, paaiškėjo, kad į nuotraukas žiūrėti jam irgi bjauru. Daug me- 
tųjis mintyse terliojosi su „200 geriausių atvaizdų“ - it su kokiu idealiai 
subalansuotu bendru fondu - ir džiaugsmingai sudarinėjo nuotraukų, 
kurias būtinai panaudos, sąrašą. Dabar svarstė, kam, be savęs, bando 
padaryti įspūdį tomis nuotraukomis. Ką ketMha įtikinti ir kuo? Staiga 
pajuto keistą norą sudeginti nuo seno mėgstamas nuotraukas. Bet vi- 
sas jo gyvenimas iš esmės buvo tėvo gyvenimo pataisos, jiedu su Ka- 
rolina seniai nutarė, kad Alfredas serga depresija, o depresija turi ge- 
netinį pagrindą ir dažnai paveldima, vadinasi, Gariui nieko kito nelieka, 
tik sukandus dantis priešintis ANHEDONIJAI, tik nertis iš kailio ban- 
dant patirti malonumą... 

Jis pabudo sustandėjusia varpa greta Karolinos, susisupusios į 
antklodę. 

Naktinė lempa tebedegė, bet šiaip kambaryje buvo tamsu. Karoli- 

na gulėjo aukštielninka figūros ant sarkofago poza, pasikišusi po ke- 
liais pagalvę. Pro tinklelį ant miegamojo langų sunkėsi vėsokas, drėg- 
nas pavargusios vasaros oras. Lapų ant žemiausių jovaro šakų, nuka- 
rusių iki lango, nejudino nė menkiausias vėjelis. 

Ant Karolinos naktinio staliuko gulėjo knyga kietu viršeliu „Auk- 
so vidurys. Kaip apsaugoti vaiką nuo tokios paauglystės kaip jūsiškė“ 
(Karen Tamkin, filosofijos mokslų daktarė, 1998). 

Rodos, ji miegojo. Ilga ranka, kurią plaukymas kriketo klube tris- 
kart per savaite apsaugojo nuo suglebimo, gulėjo jai prie šono. Garis 
žiūrėjo į jos nosytę, putlias raudonas lūpas, šviesius pūkelius ir ne- 
ryškiai Žvilgantį prakaitą panosėje, siaurą baltos odos ruoželį tarp te- 
niso marškinėlių apačios ir senų Svortmoro koledžo sportinių kelnai- 
čių gumos. Šalia jo marškinėlius plėšė krūtis, per įtemptą audinį 
stirksojo rausvas spenelis... 

Kai jis ištiesė ranką ir paglostė jai plaukus, visas jos kūnas su- 
trūkčiojo, lyg jo ranka būtų defibriliatoriaus elektrodas. 

— Kas yra? - paklausė jis. 

— Mirštu, kaip skauda nugarą. 

— Prieš valandą juokeisi ir jauteisi puikiai. Dabar vėl skauda? 

— Motrino poveikis baigėsi. 

— Skausmas paslaptingai atsinaujina. 

— Tu nepasakei nė vieno užuojautos žodžio per tą laiką, kai man 
skauda nugarą. 

— Nes tu meluoji, kaip ją patempei, - atkirto Garis. 

— Dieve mano. Vėl? 

— Dvi valandos futbolo ir stumdymosi lietuje nesukelia jokių pa- 
darinių. Telefono skambutis - kas kita. 

— Taip, - atšovė Karolina, — nes tavo motina gaili penkių centų įra- 
šyti pranešimui. Ji palaukia, kol telefonas suskamba tris kartus, ir 
deda ragelį, trys skambučiai, ir ragelis padėtas... 

— Nugaros skausmai niekaip nesusiję su tavo strapaliojimu, - ne- 
nusileido Garis. - Žinoma, kalta mano motina. Ji stebuklingai atskri- 
do čia ir įspyrė tau į nugarą, nes linki tau visokių blogybių. 

— Visą popietę klausiausi be paliovos skambančio telefono, ko! ner- 
vai pakriko. 

— Karolina, aš mačiau, kad šlubavai jau lauke. Mačiau tavo išraiš- 
ką. Tik neaiškink, kad tada tau nieko neskaudėjo. 

Ji papurtė galvą. 

- Žinai, ką tai reiškia? 

— O dar slaptas klausymasis! 

— Žinai, ką tai reiškia? 

— Tu klauseisi telefoninio pokalbio, 1r dar drįsti man aiškinti... 

— Gari, tau depresija. Ar supranti? 

Jis nusijuokė. 

— Nemanau. 

— Sulėtėjes mąstymas, įtarumas, įkyrios mintys. Bloga nuotaika. 
Nemiga. Niekas nebeteikia džiaugsmo. 

— Nenukrypk nuo temos, - pertraukė jis. - Motina skambino, nes 
turi protingą pasiūlymą dėl Kalėdų. 

— Protingą? - Karolina nusijuokė. — Gari, apie Kalėdas ji negali kal- 
bėti protingai. Ji - pamišėlė. 

— Liaukis, Karolina. Gana. 

— Aš rimtai! 

— Gana, Karolina. Jie ketina netrukus parduoti namą ir nori, kad 
mes visi paskutinį kartą aplankytume juos prieš mirtį, Karolina, prieš 
mano tėvų mirtį... 

— Mūsų nuomonė šiuo klausimu visada sutapdavo. Mes sutarėme, 
kad penki užimti žmonės per patį švenčių įkarštį neskrenda pas du 
žmones, kurie vis tiek neturi ko veikti ir gali ramiausiai atvykti Čia. 
Aš mielai juos priimdavau... t 

— Nė velnio. 

— Kol taisyklės nei iš šio, nei iš to pasikeitė! 

— Tu juos priimdavai labai nemeiliai, Karolina. Jie net nebepasilie- 
ka ilgiau kaip keturiasdešimt aštuonioms valandoms. 

— Ir aš dėl to kalta? - Buvo klaikoka žiūrėti, kad visus mostus ir minas 
ji skiria luboms. - Žinok, Gari, mūsų šeima emociškai sveika. Aš - mylin- 

ti ir atsidavusi motina. Turiu tris protingus, kūrybingus ir emociškai svei- 
kus vaikus. Jei tau atrodo, kad namie kažkas negerai, pažiūrėk į save. 

— Aš pateikiau protingą siūlymą, - tarė Garis. - O tu rėki, kad man 
depresija. 

— Tau pačiam neatėjo į galvą? 

— Kai tik prabylu apie Kalėdas, tu iškart prisimeni depresiją. 

— Negi tau per šituos šešis mėnesius nė karto netoptelėjo, kad 
reikia gydytis? 

— Nepaprastai žiauru, Karolina, pavadinti kitą žmogų bepročiu. 

— Tik ne tada, kai tas žmogus - ligonis. 

— Aš siūlau vykti į Sent Džudą, - pasakė jis. - Jei nenori apie tai 
kalbėti kaip suaugęs Žmogus, spręsiu pats. 

— Ak, taip? - Karolina niekinamai prunkštelėjo. - Jona gal ir ke- 
liaus su tavim. Bet pamėgink įsodinti į lėktuvą Aroną su Kalebu. Pa- 
klausk jų, kur jie mieliau būtų per Kalėdas. 

Paklausk jų, kieno jie pusėje. 

— Man atrodė, kad mes - šeima, - neatlyžo Garis, - ir viską daro- 
me kartu. 

— Tai pats vienas viską sprendi. 

— Štai nuo tokių ginčų ir suyra santuoka. 

— Tai tu pasikeitei. 

— Klausyk, Karolina, nebūk juokinga. Šiais metais verta padaryti 
vienintelę išimtį. 

— Tau depresija, - pakartojo ji, - o aš noriu, kad būtum toks kaip 
paprastai. Pavargau gyventi su prislėgtu seniu. 

Garis irgi norėjo tokios kaip paprastai Karolinos, kuri vos prieš 
kelias naktis stipriai glaudėsi prie jo sulig kiekvienu perkūno trenks- 
mu. Karolinos, kuri atstraksėdavo prie jo, kai jis įeidavo į kambarį. 
Pusiau našlaitės, kuri karščiausiai troško būti jo pusėje. 

Bet sykiu jis mylėjo ir jos ryžtingumą, jos nepanašumą į Lamber- 
tus, jos begalinį nepalankumą jo šeimai. Ilgainiui sudarė 1š jos pasta- 
bų asmeninį dekalogą, dešimt geriausių visų laikų Karolinos posakių, 
iš kurių sėmėsi stiprybės ir ištvermės: 

Tu nė trupučio nepanašus į tėvą. 

Nereikia atsiprašinėti nusipirkus BMW 

Tavo tėvas emociškai skriaudžia tavo motiną. 
Mėgstu tavo sėklos skonį. 

Darbas - kvaišalas, sužlugdęs tavo tėvui gyvenimą. 
Perkam 1r tai, ir tai! 

Tavo šeimos požiūris į valgį liguistas. 

Tu - neįtikėtinai gražus vyras. 


SR DS DLE SE 


Deniza tau pavydi. 


a 
> 


Kančia neduoda jokios naudos. 


Daug metų tokie buvo ir jo įsitikinimai, jis jautėsi didžiai skolin- 
gas Karolinai už kiekvieną teiginį, bet dabar susimąstė, kiek iš jų 
teisingi. Gal nė vienas. 

— Rytoj skambinu į kelionių agentūrą, - pasakė jis. 

— Siūlau paskambinti daktarui Pirsui, - iškart atsiliepė Karolina. — 
Tau reikia su kuo nors pasikalbėti. 

— Man reikia žmogaus, sakančio tiesą. 

— Nori išgirsti tiesą? Nori, kad pasakyčiau, kodėl nevažiuosiu? - 
Karolina atsisėdo lovoje ir keistai išsirietusi palinko į priekį, kad ma- 
žiau skaudėtų nugarą. - Tikrai nori žinoti? 

Garis užsimerkė. Svirplių čirškesys lauke priminė vandens čiur- 
lenimą vamzdžiais. Iš tolo atsklido ritmingas šuns lojimas, panašus į 
pjūklo džyrinimą. 

— Man iš tiesų atrodo, - išpoškino Karolina, — kad keturiasdešimt 
aštuonių valandų per akis. Nenoriu, kad vaikams Kalėdos reikštų me- 
tą, kai visi rėkia vienas ant kito. Dabar tai neišvengiama. Pro duris 
įžengia tavo motina, tris šimtus šešiasdešimt dienų puoselėjusi įky- 
rią kalėdinę maniją, apsėdusią ją jau sausio mėnesį, o paskui, žinoma: 
„Kur austriška šiaurės elnio skulptūrėlė - ar ji tau nepatiko? Tu jos 
čia nelaikai? Kur ji? Kur ji? Kur austriška šiaurės elnio skulptūrėlė?“ 
Jos požiūris į valgį, į pinigus, į drabužius nesveikas, ji atsigabena de- 
šimt lagaminų bagažo, ir mano vyras, paprastai pritardavęs, kad ji 

savotiška, staiga nei iš šio, nei iš to ima palaikyti jos puse. Apverčiam 
visus namus ieškodami kažkokio kelis dolerius kainavusio suvenyri- 
nio kičo, nes tavo motinai - tai brangus prisiminimas... 

— Karolina. 

— O kai paaiškėja, kad Kalebas... 

— Tavo tiesa iškreipta. 

— Leisk man baigti, Gari. Taigi kai paaiškėja, kad Kalebas pasiel- 
gė kaip bet kuris normalus berniukas, radęs pusrūsyje suvenyrinį 
šlamštą... 

— Aš negaliu klausytis tokių kalbų. 

— Nesvarbu, kad tavo žvitriaakė motušė pakvaišusi dėl kažkokio 
austriško kičo, kurio vieta šiukšlyne, menkniekis... 

— Statulėlė buvo rankų darbo ir kainavo šimtą dolerių... 

— Nors ir tūkstantį! Nuo kada pradėjai bausti sūnų už savo motinos 
paikystes? Staiga imi versti mus elgtis kaip 1964 metais, lyg gyventu- 
me kokioje nors Peorijoje. „Viską suvalgyk!“, „Pasirišk kaklaraištį!“, 
„Šįvakar nežiūrėsi televizoriaus!“ Ir dar stebiesi, ko mes vaidijamės! 
Stebiesi, kodėl Aronas ima vartyti akis, kai tavo motina įžengia į kam- 
barį! Lyg tau būtų gėda mūsų. Atrodo, kad kol ji čia, stengiesi apsimes- 
ti, jog mes gyvename taip, kaip jai patinka. Bet žinok, Gari, mums nėra 
ko gėdytis. Gėdytis turėtų tavo motina. Virtuvėje ji sekioja man iš pas- 
kos žiūrėdama, kaip ką darau, lyg aš kas savaitę kepčiau kalakutą, ir jei 
akimirką nusisuku, šliūkšteli kvortą aliejaus į gaminamą valgį, o kai tik 
iškeliu koją iš kambario, išknisa šiukšles it kokia sumauta maisto poli- 
cija, ištraukia atliekas ir supeni mano vaikams... 

— Bulvė buvo kriauklėje, o ne šiukšlių dėžėje, Karolina. 

— O tu dar ją gini! Ji išeina į lauką prie šiukšlių konteinerių pasižiūrėti, 
kokios dar bjaurasties gali iškapstyti ir paskui raukyti nosį, ir klausinėja 
mane kas dešimt minučių, dievaži: „Kaip nugara? Kaip nugara? Kaip nu- 
gara? Ar nė kiek nepagerėjo? Kaip tu ją pasitempei? Ar nė kiek nepagerė- 
jo? Kaip nugara?“ Ji šniukštinėja, kuo čia dar pasibaisėjus, o paskui bando 
nurodyti mano vaikams, kaip apsirengti vakarienei mano namuose, ir tu 
manęs nepalaikai! Tu manęs nepalaikai, Gari. Tu pradedi atsiprašinėti, ir 

aš nieko nebesuprantu, bet daugiau šitaip nebus. Man atrodo, iš esmės 
teisus tavo brolis. Štai kur malonus, guvus, smagus vyriškis, kuriam pa- 
kanka sąžiningumo pasakyti, ką jis gali 17 ko negali pakęsti per tokius 
susibūrimus. O tavo motina elgiasi taip, lyg jis būtų šeimos gėda 1r baisus 
nevykėlis! Ką gi, norėjai tiesos. Ir šventa tiesa, kad dar vienų tokių Kalė- 
dų aš nepakesiu. Jei būtina susitikti su tavo tėvais, susitiksime su jais 
šiuose namuose. Kaip tu man kadaise pažadėjai. 

Gario smegenis dengė melsvai juoda pagalvė. Stojo liūdniausia 
akimirka po vakaro su martiniu, kai skruostus, kaktą, vokus ir burną 
1ma slėgti kažkoks painiavos jausmas. Jis suprato, kaip motina siutina 
Karoliną, ir sykiu buvo linkęs kabintis prie kiekvieno Karolinos žo- 
džio. Pavyzdžiui, tikrai gražus medinis šiaurės elnias buvo įdėtas į 
ryškią dėžutę; Kalebas nulaužė jam dvi kojas, o į galvą įkalė stogvinę; 
Inida išėmė iš kriauklės nesuvalgytą keptą bulvę, supjaustė ir pa- 
gruzdino Jonai; Karolina nė nemanė laukti, kol šešuras su anyta iš- 
vyks iš miesto, ir išmetė į šiukšlių konteinerį rausvą poliesterio cha- 
latą - kalėdinę Inidos dovaną. 

— Kai pasakiau, kad noriu išgirsti tiesą, - atsiliepė jis neatsimerk- 
damas, - turėjau galvoje tavo šlubavimą lauke. 

— O Dieve mano, - tarė Karolina. 

— Mano motina nepatempė tau nugaros. Pati tuo pasirūpinai. 

— Gari, liaukis. Būk gerutis 17 paskambink daktarui Pirsui. 

— Prisipažink, kad meluoji, ir aš kalbėsiu visais tau rūpimais klau- 
simais. Bet kol neprisipažinsi, niekas nepasikeis. 

— Aš net tavo balso nebepažįstų. 

— Penkios dienos Sent Džude. Negi negali paaukoti penkių dienų 
moteriai, kuri - pati sakei - daugiau nieko gyvenime neturi? 

— Grįžk pas mane. 

Iš įniršio Garis atsimerkė. Nuspyrė antklodę ir iššoko iš lovos. 

— Taip ir iširs mūsų santuoka! Negaliu patikėti! 

— Gari, paklausyk... 

— Mes išsiskirsim dėl kelionės į Sent Džudą! 

O paskui aiškiaregys šilta striuke skaitė paskaitą dailioms kole- 
džo studentėms. Už aiškiaregio nugaros vidutiniu vaizdo taškelių planu 
buvo nufilmuoti sterilizatoriai, chromatografinės kolonėlės ir audinių 
mėginiai silpname tirpale, ilgakakliai mokslinės medicinos čiaupai, 
išsikėsnojusių chromosomų nuotraukos ir tuno raudonumo smegenų, 
suraikytų kaip sašimis, diagramos. Aiškiaregys buvo Erlas „Garba- 
nius“ Eberlis, penkiasdešimtmetis plonomis lūpomis ir pigiais aki- 
niais: „Axon“ korporacijos reklaminės vaizdajuostės kūrėjai iš kailio 
nėrėsi, kad jis atrodytų žavingai. Filmuota buvo nervingai, laboratori- 
jos grindys suposi ir trūkčiojo. Stambūs švytinčių iš susižavėjimo stu- 
denčių veidų planai buvo neryškūs. Keistai ir įkyriai buvo kaišioja- 
mas aiškiaregio pakaušis (iš tiesų garbanotas). 

— Be abejo, chemija, net smegenų chemija, - kalbėjo Eberlis, - iš 
esmės tėra elektronų kaita apvalkale. Panašu į elektroninius prietaisus 
su dvipoliais ir tripoliais jungikliais. Diodą, tranzistorių. Priešingai, sme- 
genys turi keliasdešimt jungiklių. Neuronas arba perduoda elektros i1m- 
pulsą, arba ne, tai lemia receptoriai, kurie toli gražu ne visada būna 
griežtai įjungti ir griežtai išjungti, galimi įvairūs variantai. Net jei būtų 
įmanoma sukurti dirbtinį neuroną iš molekulinių tranzistorių, sveikas 
protas teigia, kad visų cheminių procesų išversti į dvejetainę kalbą ne- 
įmanoma, pristigsite vietos. Tarkim, turime dvidešimt neuroaktyvių 
ligandų, iš kurių aštuoni gali veikti vienu metu, ir kiekvieno iš tų aš- 
tuonių jungikliai veikia penkiose skirtingose aplinkose - na, neįkyrė- 
siu jums skaičiuodamas derinius, bet būtumėte gana keistos išvaizdos 
androidai, tinkami gyventi nebent baidyklių šalyje. 

Stambiu planu - juokiasi studentas į ropę panašia galva. 

— Tai tokie akivaizdūs faktai, - toliau kalbėjo Eberlis, - kad papras- 
tai jų niekas neaiškina. Taip yra, ir viskas. Vienintelis veikiantis ryšys 
su pažinimo ir valios elektrofiziologija yra cheminis. Tai labai paplitusi 
nuomonė, mokslo tiesa. Nė vienam sveiko proto žmogui neateitų į gal- 
vą susieti neuronų pasaulio su spausdintinių schemų pasauliu. 

Eberlis iškalbingai patylėjo. 

— Tai yra nė vienam, išskyrus „Axon“ korporaciją. 

Per „Keturių metų laikų“ viešbučio B pobūvių salėje Filadelfijos 
centre susirinkusių stambių investuotojų jūrą nusirito jaudulio ban- 
ga - renginys pirmam viešam „Axon“ vertybinių popierių platinimui 
reklamuoti prasidėjo. Ant pakylos įtaisytas milžiniškas vaizdo ekra- 
nas. Ant visų dvidešimties apskritų staliukų apytamsėje salėje padė- 
tos lėkštutės su užkandžiais: Tailando virtuvės kepta marinuota mė- 
sa ir sušis su atitinkamais padažais. 

Garis su seserimi Deniza sėdėjo prie staliuko netoli durų. Vylėsi 
šiame reklaminiame renginyje sudaryti sandorį ir mieliau būtų ėjęs 
vienas, bet Deniza užsispyrė sykiu papietauti, nes šiandien pirmadie- 
nis, jai vienintelė poilsio diena, ir įsipiršo į kompaniją. Garis nuspren- 
dė, kad politiniais, moraliniais ar estetiniais sumetimais renginį ji pa- 
smerks, ir sesuo iš tikrųjų Žiūrėjo vaizdo įrašą įtariai prisimerkusi ir 
sukryžiavusi rankas. Vilkėjo geltoną laisvą suknelę raudonomis gėly- 
tėmis, avėjo juodas basutes ir buvo užsidėjusi apskritus plastikinius 
akinius, panašius į Trockio; bet labiausiai nuo kitų moterų B šokių 
salėje ji skyrėsi nuogomis kojomis. Visos pinigingos damos nešiojo 
kojines. 


KAS YRA „CORECKTALL“ PROCESAS? 


— „Corecktall“, - pareiškė Garbdniaus Eberlio atvaizdas ekrane 
(jaunieji klausytojai skaitmeniniu būdu buvo paversti vienalyte tuno 
raudonumo smegenų mase fone), - yra perversmas neurobiologijoje! 

Eberlis sėdėjo ergonomiškoje kėdėje, kuri, kaip paaiškėjo, gali 
skraidyti ir svaigulingai sukinėtis grafinėje erdvėje, vaizduojančioje 
panašų į jūrą kaukolės vidaus pasaulį. Pro šalį lėkė į laminarijas pana- 
šūs nerviniai mazgai, į kalmarus —- neuronai ir į ungurius - kapiliarai. 

— „Corecktall“ buvo sumanytas gydyti Parkinsono ligai, Alchei- 
mertio ligai ir kitoms asmenybę žlugdančioms nervų sistemos ligoms, — 

kalbėjo Eberlis, - bet pasirodė itin paveikus 1r įvairiapusiškas: šis me- 
todas ne tik palengvina ligoniams kančias, bet ir visiškai išgydo, iš- 
gydo ne tik nuo šių siaubingų žeminančių negalių, bet ir nuo daugy- 
bės ligų, paprastai laikomų psichinėmis, ir net nuo psichologinių 
sutrikimų. Trumpai drūtai, „CČorecktall“ pirmą kartą istorijoje sutei- 
kė galimybe atnaujinti ir patobulinti fiksuotą suaugusio žmogaus sme- 
genų elektros instaliaciją. 

— Fui, - tarė Deniza, suraukdama nosį. 

Dabar Garis puikiai išmanė „Corecktall“ procesą. Jis atidžiai iš- 
nagrinėjo „Axon“ išankstinį prospektą ir perskaitė viską apie šios 
kompanijos tyrimus, ką tik pavyko aptikti internete ir slaptuose tar- 
nybiniuose „CenTrust“ šaltiniuose. Analitikai, kuriems buvo naudin- 
giau numušti konjunktūrą, neužmiršo nesenų skausmingų pataisų bio- 
technikos srityje, įspėjo, kad neverta investuoti kapitalo į neišbandytą 
medicinos techniką, kuri atsidurs rinkoje ne anksčiau kaip po šešerių 
metų. Žinoma, tokio bankelio kaip „CenTrust“, kurio, kaip patikėti- 
nio, pareiga buvo atsargumas, nedomino pirmasis šitokios korporaci- 
jos vertybinių popierių platinimas. Bet „Axon“ pagrindas buvo daug 
tvirtesnis negu daugumos ką tik įsteigtų biotechnikos firmų, o fak- 
tas, kad kompanija pasirūpino nusipirkti tėvo patentą, nors „Coreck- 
tall“ dar tobulinamas, Gariui rodė, jog korporacija nepaprastai tiki sėk- 
me. Jis nusprendė, kad pasitaikė proga užsidirbti šiek tiek pinigų ir 
atkeršyti „Axon“, apdūmusiam akis tėvui, ir apskritai parodyti drąsą 
situacijoje, kurioje Alfredas elgėsi kaip bailys. 

Atsitiko taip, kad birželio mėnesį, kai užjūryje prasidėjo valiutos 
krizės, Garis atsiėmė beveik visus atliekamus pinigus iš euro ir Toli- 
mųjų Rytų plėtros fondų. Dabar šiuos pinigus galėjo investuoti į 
„Axon“; kadangi kompanijos akcijos bus pradėtos platinti tik po trijų 
mėnesių, reklaminis triukšmas dar nesukeltas, o dėl išankstiniame 
prospekte minimų abejonių pašaliniai investuotojai veikiausiai susi- 
laikys, Garis galėtų nesunkiai gauti penkis tūkstančius akcijų. Deja, 
čia ir prasidėjo sunkumai. 

Jo su nuolaida teikiantis paslaugas brokeris, beveik nieko negir- 
dėjes apie „Axon“, pavėluotai apsižiūrėjo ir perskambino Gariui, kad 
jo firmai paskirtas simboliškas akcijų skaičius - 2500. Paprastai tar- 
pininkavimo versle nepriimta vienam klientui parduoti daugiau kaip 
penkis procentus paskirtų akcijų, kai pirmi ledai tik pralaužti, bet 
Garis pirmas pasisiūlė pirkti, todėl brokeris sutiko atidėti jam 500 
akcijų. Garis spyrė palikti daugiau, deja, buvo smulkus klientas. Pa- 
prastai investuodavo šimtą kitą, o kad nereikėtų mokėti komisinių, 
po truputį pats prekiaudavo internete. 

Štai Karolina buvo stambi investuotoja. Gario vadovaujama, ji daž- 
nai investuodavo tūkstančius. Jos brokeris dirbo didžiausiai investici- 
nei firmai Filadelfijoje, o iš tiesų vertinamam klientui, be jokios abe- 
jonės, būtų galima surasti 4500 naujos „Axon“ emisijos akcijų; tokios 
žaidimo taisyklės. Deja, nuo sekmadienio popietės, kai Karolina pasi- 
tempė nugarą, jiedu kalbėjosi puse burnos, tik kad vaikai nieko nepa- 
stebėtų. Garis troško įsigyti penkis tūkstančius „Axon“ akcijų, bet 
neketino atsižadėti savo principų ir padlaižiauti žmonai maldaudamas, 
kad jinai investuotų kapitalą vietoj jo. 

Todėl jis paskambino pažįstamam iš stambaus kapitalo kompani- 
jos „Hevy «1 Hodapp“, vardu Padžas Portlėjus, ir paprašė atidėti jam 
penkis tūkstančius „Axon“ akcijų savo iniciatyva. Daugelį metų dirb- 
damas „CenTrust“ patikėtiniu, Garis pirko iš Portlėjaus baisybę akci- 
jų, tarp jų ir aiškiai nepelningų. Dabar Garis užsiminė Portlėjui, kad 
ateityje „Čen Trust“ galinti patikėti jam dar didesnę dalį savo verslo. 
Bet Portlėjus kažkodėl išsisukinėjo ir viso labo sutiko perduoti Gario 
prašymą Dafiui Andersonui, „Hevy 6 Hodapp“ Pirmųjų vertybinių 
popierių platinimo skyriaus viršininkui. 

Prabėgo dvi siutinančios savaitės, o Padžas Portlėjus nepaskam- 
bino Gariui ir nepatvirtino, kad akcijos jam paskirtos. Internete gan- 
dų apie „Axon“ gausėjo žaibo greitumu. Du svarbūs vienas su kitu 
susiję Erlo Eberlio grupės moksliniai pranešimai — „Atvirkštinis to- 
mografinis sinaptogenezės stimuliavimas parinktuose nervuose“ ir 

„Trumpalaikis teigiamas sužadinimas ribinėse grandinėse, netekusio- 
se dofamino. Naujausia pažanga“ - beveik tuo pačiu metu pasirodė 
„Nature“ ir „New England Journal of Medicine“. Abu pranešimus 
smulkiai nušvietė finansinė spauda, o „Wall Street Journal“ pirmame 
puslapyje išspausdino recenziją. Vienas po kito analitikai puolė ska- 
tinti pirkti „Axon“ akcijas, o Portlėjus nė neketino atsiliepti į Gario 
paliktas žinutes, ir Garis juto, kaip valanda po valandos nyksta jo įgy- 
ti geros pradžios pranašumai... 


1. IŠGERKITE KOKTEILĮ! 


— ..„ferocitratų ir feroacetatų, specialiai sukurtų įveikti kraujo- 
smegenų barjerui ir kauptis tarp audinių. 

Tai pasakė nematomas siūlytojas - jo balsas suskambo vaizdajuos- 
tės garso takelyje sykiu su Erlo Eberlio. 

— Be to, įmaišome nestiprių nepriprantamų raminamųjų ir, malo- 
niai leidus populiariausiam šalies kavinių tinklui, nepagailime riešu- 
tinio „Moccacino“ sirupo! 

Statistė iš ankstesnio paskaitos epizodo, mergina, kurios nervų 
sistema akivaizdžiai veikė kuo puikiausiai, nepaprastai gardžiuoda- 
masi ir gundomai trūkčiodama kaklo raumenis, išgėrė aukštą apšerkš- 
nijusią taurę „Corecktall“ elektrolitų. 

— Koks buvo tėtės patentas? - pašnibždom paklausė Gario Deni- 
za. - Kažkas apie feroacetatinę želė? 

Garis niūriai linktelėjo. 

Iš korespondencijos aplankų, laikomų namie (juose buvo saugomi 
1r visi tėvų laiškai), Garis ištraukė seną Alfredo patento kopiją. Nebu- 
vo įsitikinęs, kad jį kada nors skaitė, tuo didesnį įspūdį jam padarė 
aiškiai išdėstytas senuko pranešimas apie „elektrinę anizotropiją tam 
tikrose feroorganinėse želė“ ir siūlymas panaudoti ją „detaliai pavaiz- 
duoti“ gyviems Žmogaus audiniams bei sukurti „tiesioginiam elek- 

tros kontaktui su smulkiomis morfologinėmis struktūromis“. Lygin- 
damas patento formuluotes su „Corecktall“ aprašu neseniai atnaujin- 
toje „Axon“ svetainėje, Garis buvo pritrenktas nepaprasto panašu- 
mo. Procesas, iš kurio „Axon“ tikėjosi uždirbti mažų mažiausiai 
200 milijonų, aiškiai rėmėsi Alfredo penkiais tūkstančiais dolerių įver- 
tintu procesu: lyg žmogui ir be to trūktų nemalonumų, dėl kurių ne- 
miegi naktimis ir lipi ant sienų! 

— Alio, Kelsi, klausyk, Kelsi, nupirk man dvylika tūkstančių „Exxon“ 
ne daugiau kaip po 104 žalius už vieną, - staiga ir labai garsiai sušneko 
jaunas vyriškis, sėdintis į kairę nuo Gario. Vaikinas žvelgė į akcijų kur- 
sus kišeniniame kompiuteryje, iš ausies jam kyšojo laidas, o akys, kaip 
daugumos kalbančiųjų mobiliuoju telefonu, buvo šizofreniškai paklaiku- 
sios. - Dvylika tūkstančių „Exxon“, viršutinė riba 104, - pakartojo. 

„Exxon“, „Axon“, būk atsargesnis, pamanė Garis. 


2. UŽSIDĖKITE AUSINES IR ĮSIJUNKITE RADIJĄ! 


— Jūs nieko negirdėsite - nebent jūsų plombos sugautų kokią ra- 
dijo stotį, transliuojančią futbolo rungtynes, - juokavo siūlytojas, o 
šypsanti mergina nuleido ant žavingos galvutės metalinį kupolą, pa- 
našų į plaukų džiovintuvą, - bet radijo bangos skverbsis į nuošaliau- 
sius jūsų kaukolės kampelius. Įsivaizduokite globalinę vietos nusta- 
tymo sistemą smegenims: radijo dažnių spinduliavimas tiksliai nustato 
ir atrankos būdu stimuliuoja nervus, susijusius su konkrečiais įgū- 
džiais. Pavyzdžiui, kaip pasirašyti. Kopti laiptais. Neužmiršti savo gi- 
mimo dienos. Mąstyti optimistiškai! Daktaro Eberlio atvirkštiniai to- 
mografiniai metodai, patikrinti dešimtyse Amerikos ligoninių, nuolat 
tobulinami, kad šis „Corecktall“ proceso etapas būtų toks paprastas 
ir neskausmingas kaip apsilankymas pas kirpėją. 

— Dar neseniai, - įsiterpė Eberlis (su visu krėslu tebeplaukiojan- 
tis dirbtine kraujo ir pilkosios smegenų medžiagos jūra), - gydantis 

reikėjo visą naktį praleisti ligoninėje, o į paciento kaukolę įsriegti 
kalibruoto plieno žiedą. Daugeliui pacientų tai sudarė sunkumų, ne 
vieną vargino. Tačiau dabar, nepaprastai padidėjus galimybėms apdo- 
roti duomenis kompiuteriu, procesas kaipmat pats nustato nervų, ku- 
riuos reikia stimuliuoti, vietą... 

— Kelsi, viskuo pasirūpink! - garsiai pareiškė jaunasis dvylikos 
tūkstančių „Exxon“ akcijų savininkas. 

Pirmosiomis valandomis ir dienomis po Gario triuškinančio sek- 
madieninio pralaimėjimo Karolinai prieš tris savaites tiek jis, tiek ji 
bandė taikytis. Tą sekmadienio naktį, labai vėlai, ji ištiesė ranką per 
demilitarizuotą čiužinio zoną ir palietė jo šlaunį. Kitą naktį jis beveik 
už viską atsiprašė ir, nors nesutiko nusileisti dėl pagrindinio dalyko, 
apgailestavo dėl netyčinės žalos, įžeistų jausmų, sąmoningo klaidini- 
mo, užgaulių kaltinimų, kad Karolina iš anksto nujaustų, koks švelnu- 
mo antplūdis jos laukia, jei pripažins, jog pagrindiniu klausimu jis tei- 
sus. Antradienio rytą ji net pataisė jam pusryčius - skrebučių su 
cinamonu, dešrelių ir avižinės košės su razinomis, išdėliotomis ant vir- 
šaus taip, kad primintų vieną iš emotikonų - veiduką juokingai patempta 
lūpa. Trečiadienio rytą jis pasakė jai komplimentą, tiesiog konstatavo 
faktą („Tu graži“), 17 nors iki meilės prisipažinimo šiek tiek trūko, jo 
žodžiai priminė objektyvų pagrindą (kūnišką patrauklumą) meilei susi- 
grąžinti, jei tik ji pripažintų, kad pagrindiniu klausimu jis teisus. 

Bet kiekvienas viltingas bandymas, kiekvienas žvalgomasis pro- 
veržis baigėsi nesekme. Kai jis spustelėjo jai ranką ir sušnibždėjo labai 
ją užjaučiąs dėl skaudančios nugaros, ji neįstengė žengti tolesnio žings- 
nio ir pripažinti, kad galbūt (būtų pakakę „galbūt“) skausmai atsinauji- 
no nuo dviejų valandų futbolo lietuje. O kai ji padėkojo jam už kompli- 
mentą ir paklausė, kaip miegojęs, jis norom nenorom išgirdo tendencin- 
gą kritišką gaidelę jos balse, suvokė, jog ji iš tiesų sako: „Ilgalaikė 
nemiga - įprastas depresijos požymis, beje, o kaip tu miegojai, brangu- 
sis?“, todėl neišdrįso prisipažinti iš tiesų miegojęs prastai ir pareiškė 
puikiai miegojęs, dėkui, Karolina, tiesiog nuostabiai, tikrai. 

Po kiekvieno žlugusio bandymo susitaikyti buvo vis sunkiau ge- 
rintis. Netrukus galimybė, iš pradžių Gariui atrodžiusi absurdiška, — 
kad jų santuokos kasa pristigo meilės ir geranoriškumo valiutos pa- 
dengti Karolinos kelionės į Sent Džudą ir jo atsisakymo vežtis visus į 
Sent Džudą emocinėms išlaidoms, - virto siaubinga tikrove. Jis pra- 
dėjo nekesti Karolinos vien už tai, kad ji tebesivaidija su juo. Neap- 
kentė jos netikėto savarankiškumo, nes šis teikė jai jėgų priešintis. 
Ypač jį pribloškė baisi jos neapykanta. Būtų susitaikęs su ja tučtuo- 
jau, jei būtų tereikėję atleisti; bet išvydęs jos akyse neapsakomą pa- 
sišlykštėjimą, kraustydavosi iš galvos ir netekdavo vilties. 

Laimei, šešėliai, kuriuos metė kaltinimas depresija, nors ilgi ir 
tamsūs, nesiekė kampinio kabineto „CenTrust“ banke ir negadino ma- 
lonumo vadovauti vadybininkams, analitikams ir makleriams. Ketu- 
riasdešimt valandų banke tapo Gariui vienintelėmis maloniomis sa- 
vaitės valandomis. Jis net ėmė svarstyti, ar nepradėjus dirbti 
penkiasdešimt valandų per savaitę, bet nebuvo taip paprasta, kaip at- 
rodė, nes aštuonių valandų darbo dienos pabaigoje jis dažnai tiesiog 
nebeturėdavo ko veikti, be to, puikiai suprato, jog, ilgiausiai užsisė- 
dėdamas darbe, kad išvengtų nemalonumų namie, pakliūtų į tuos pa- 
čius spąstus kaip tėvas: be abejonės, šitaip gydėsi ir Alfredas. 

Vedes Karoliną, Garis mintyse prisiekė nedirbti ilgiau kaip iki pen- 
kių ir niekada vakare nesinešti namo portfelio su dokumentais. Įsidar- 
bindamas ne per didžiausiame regiono banke, jis pasirinko itin kuklią 
karjerą, nevertą Vortono mokyklos verslo magistro. Iš pradžių norėjo 
tik išvengti tėvo klaidų - pasilikti laiko džiaugtis gyvenimu, mylėti žmo- 
ną, Žaisti su vaikais, bet netrukus, net paaiškėjus, kad jis puikiai tvarko 
klientų vertybinius popierius, atsirado kitų priežasčių nebūti garbė- 
troška. Jam nė iš tolo neprilygstantys gabumais bendradarbiai perėjo į 
darbą investiciniuose fonduose, dirbo laisvai samdomais investavimo 
konsultantais arba įkūrė savo fondus; bet jie dirbo po dvylika ar ketu- 
riolika valandų per dieną ir visi ligi vieno buvo suplukę maniakai karje- 
ristai. Garis Karolinos palikimo dėka galėjo ramiai gyventi be jokių am- 

bicijų, o su pavaldiniais elgtis kaip griežtas, bet mylintis tėvas, nes na- 
mie toks būti ne visada galėjo. Reikalavo iš savo darbuotojų sąžiningu- 
mo ir meistriškumo. Mainais juos kantriai mokė, buvo jiems ištikimas 
1r laidavo, kad niekada jų nekaltins dėl savo klaidų. Kai stambaus kapi- 
talo vadybininkė Virdžinija Lin pasiūlė padidinti energetikos akcijų pro- 
centą taupomosios sąskaitos patikos vertybinių popierių portfelyje nuo 
įprastų šešių iki devynių, Garis (kaip buvo pratęs) nusprendė nieko 
nekeisti, o energetikos sektorius porą ketvirčių tiesiog klestėjo, todėl 
jis nutaisė plačią ironišką pašlemėko šypseną ir viešai atsiprašė Lin. 
Laimei, vieną nevykusį jo sprendimą atsverdavo du ar trys vykę, ir 
visoje visatos istorijoje paprastosios akcijos nebuvo taip pelningai in- 
vestuojamos, kaip per tuos šešerius metus, kol jis vadovavo „CenTrust“ 
banko Paprastųjų akcijų skyriui; nebūtų sekęsi tik kvailiui arba sukčiui. 
Kadangi sėkmė buvo garantuota, Garis nė nemanė jausti pagarbios bai- 
mės savo viršininkui Mervinui Kosteriui ir Kosterio viršininkui Mar- 
čiui Breitenfeldui. Garis kaip gyvas vergiškai nekeliaklupsčiavo ir ne- 
pataikavo. Tiesą sakant, ir Kosteris, ir Breitenfeldas pradėjo atsižvelgti 
į jo nuomone skonio ir etiketo klausimais, Kosteris bemaž atsiklausė 
Gario, ar leisti vyriausiąją dukrą į „Abington Friends“, ar į „Friends' 
Select“ mokyklą, Breitenfeldas sustabdė Garį prie administracijos tua- 
leto paklausti, ar jiedu su Karolina ketiną dalyvauti labdaringame pobū- 
vyje bibliotekoms remti, o gal Garis atidavęs bilietus sekretorei... 


3. ATSIPALAIDUOKIT - JAU VISKĄ TURIT GALVOJE! 


Garbanius Eberlis vėl pasirodė krėsle kaukolės viduje, abiejose 
rankose laikydamas po plastikinį elektrolito molekulės modelį. 

— Ferocitrato/ feroacetato želė turi nuostabią savybę, - prabilo jis. — 
Silpnai stimuliuojamos tam tikrų rezonansinių dažnių radijo bango- 
mis, molekulės savaimingai polimerizuojasi. Dar nuostabiau, kad šie 
polimerai - puikūs elektros impulsų laidininkai. 

Virtualusis Eberlis maloniai šypsodamasis žvelgė į kruviną ani- 
macinę makalyne aplinkui, po kurią energingai raitėsi bangų pavida- 
lai. Lyg tos bangos būtų pirmieji menueto ar rilio taktai, visos gele- 
žies molekulės pasiskirstė poromis ir išsidėstė ilgomis sudvejintomis 
eilėmis. 

- Šie laikini laidūs mikrokanalėliai, - kalbėjo Eberlis, - suteikia 
galimybę paversti neįmanomą dalyką įmanomu: tai tiesioginis kvazi- 
realaus laiko skaitmeninis cheminis sietuvas. 

— Bet juk puiku,- sušnibždėjo Gariui Deniza. - To tėtė ir norėjo. 

— Ko, gumbo kakton? 

— Padėti kitiems Žmonėms, - atsiliepė Deniza. - Padaryti permainų. 

Garis ketino drėbti, kad jei senis iš tiesų norėjęs kam nors padėti, 
galėjęs pradėti nuo žmonos. Bet Denizos nuomonė apie Alfredą buvo 
keista ir nepalaužiama. Neverta užkibti ant jos meškerės. 


4. TURTUOLIAI TURTĖJA! 


— Taip, neveiklus smegenų užkaboris gali būti tikras velnių len- 
drynas, - malė liežuviu gaminio siūlytojas, - bet „Corecktall“ nepai- 
so neveiklaus nervo. Tačiau jei kas nors kur nors vyksta, „Coreck- 
tall“ tą vyksmą sustiprina! Turtuoliai turtėja! 

Iš visų B pobūvių salės pusių griaudėjo juokas, plojimai ir pritari- 
mo šūksniai. Garis pajuto, kad išsišiepęs plojikas iš kairės, ponas Dvy- 
lika tūkstančių „Exxon“ akcijų, žiūri į jį. Galbūt vyrukas svarstė, ko- 
dėl Garis neploja. O gal jį gąsdino nerūpestinga Gario drabužių 
elegancija. 

Gario nuomone, aiškiausiai parodysi nesąs suplukęs karjeristas, jei 
rengsies taip, lyg apskritai nedirbtum: lyg būtum ponas, kuriam malo- 
nu ateiti į kontorą ir padėti kitiems žmonėms. Lyg padėtis įpareigotų. 

Šiandien jis vilkėjo žalią kaip kaparis pusšilkinę sportinę striukę, 
nebaltintos drobės marškinius su sagutėmis ir mūvėjo neklostytas 

juodas vakarines kelnes; mobilusis telefonas buvo išjungtas, kurčias 
visiems skambučiams. Jis pakreipė kėdę ir apžvelgė pobūvių salę no- 
rėdamas įsitikinti, kad yra vienintelis vyriškis be kaklaraiščio, bet 
šiandien iš minios, deja, beveik neišsiskyrė. Vos prieš kelerius metus 
kambarys būtų buvęs panašus į kostiumų mėlynais ruoželiais, mafijo- 
ziškų švarkų be skeltukų, brangių dvispalvių marškinių ir kutuotų mo- 
kasinų džiungles. Bet šiandien, paskutiniais ilgutėlio ekonominio pa- 
kilimo brandos metais, net jauni priemiesčių liurbiai iš Niu Džersio 
pirko rankomis siūtus itališkus kostiumus ir aukštuomenės nešioja- 
mus akinius. Pinigų atsirado tiek, kad dvidešimt šešerių metų paik- 
šiai, laikantys Endrių Vajetą baldų korporacija, o Vinslą Homerą - ani- 
macinio filmuko herojumi, galėjo rengtis kaip Holivudo diduomenė... 

Ak, mizantropija ir irzulys. Garis norėjo mėgautis turtingo ir lais- 
vo vyriškio gyvenimu, bet šioje šalyje tai darėsi vis sunkiau. Aplinkui 
milijonai ką tik išperėtų amerikiečių milijonierių irgi užsimušdami 
ieškojo nepaprastumo - pirko Viktorijos laikų namus, slidinėdavo at- 
kampių šlaitais, asmeniškai pažinojo šefą, susirasdavo paplūdimį be 
žmonių pėdsakų. Be to, dar buvo dešimtys milijonų jaunų amerikie- 
čių, kurie neturėjo pinigų, bet vis tiek iš paskutiniųjų vaidino kietus 
bičus. O juk liūdna tiesa tokia: ne visi gali būti nepaprasti, ne visi gali 
būti kietuoliai, nes ką tada reikštų paprastas? Kas imtųsi nedėkingo 
uždavinio atstovauti nest1/1412 

Na, dar liko Amerikos centrinės dalies gyventojai: Sent Džudo mik- 
roautobusiukų vairuotojai prūsiškais plaukais, turintys penkiolika dvi- 
dešimt kilogramų antsvorio, pasidabinę pastelinių spalvų treningais, 
apsiklijavę buferius lipdukais prieš abortus. Bet pastaraisiais metais, 
apimtas galingo kaip tektoninių plokščių energija nerimo, Garis paste- 
bėjo, kad gyventojai iš Vidurio Vakarų traukia į vėsesnes pakrantes. 
(Žinoma, jis ir pats iš ten išvyko, bet paspruko anksti, o pirmumas, 
atvirai kalbant, turi pranašumų.) Visi Sent Džudo restoranai staiga pa- 
siekė europinį lygį (visos valytojos nusimanė apie saulėje džiovintus 
pomidorus, visi kiaulių augintojai žinojo, kas yra krembriulė), iš pirkė- 

jų minų prekybos centre netoli tėvų namo atrodė, kad jų teisės stulbi- 
namai panašios į jo, o elektroninės plataus vartojimo prekės Sent Džu- 
de galingumu ir prašmatnumu buvo kaip du vandens lašai panašios į 
Česnat Hile parduodamas. Garis troško, kad tolesnis kraustymasis į 
pakrantes būtų uždraustas, o visi Vidurio Vakarų gyventojai skatinami 
valgyti miltinius patiekalus, dėvėti senamadiškus drabužius ir Žaisti 
stalo žaidimus, juk reikia išsaugoti strateginius šalies nemokšų ištek- 
lius, laukinę skonio sampratą, nes tada privilegijuoti žmonės, tokie kaip 
jis, per amžių amžius jausis be galo kultūringi... 

Gana, tarė sau. Toks pragaištingas noras būti ypatingam, toks troški- 
mas viešpatauti dėl savo pranašumo - dar vienas grėsmingas D. požymis. 

Be to, ponas Dvylika tūkstančių „Exxon“ akcijų Žiūrėjo visai ne į 
jį. Žiūrėjo į plikas Denizos kojas. 

— Polimerų vijos, - aiškino Eberlis, - per chemotaksį jungiasi su 
aktyviais nervais ir palengvina elektros potencialo iškrovą. Mes dar 
nevisiškai perpratome šį mechanizmą, bet jis kiekvieną paciento at- 
liekamą veiksmą daro lengvesnį ir malonesnį pakartoti bei įtvirtinti. 
Toks poveikis net laikinas būtų jaudinantis medicinos laimėjimas. Ta- 
čiau „Axon“ rado būdą jį padaryti ilgalaikį. 

— Žiūrėkit, - murkė siūlytojas. 


5. DABAR JŪSŲ EILĖ ŠIEK TIEK PADIRBĖTI! 


Animacinis žmogelis drebančia ranka pakėlė arbatos puodelį prie 
lūpų, jo animacinėje galvoje nušvito tam tikri išklibę nervai. Paskui 
žmogelis išgėrė „Corecktall“ elektrolitų, užsimovė Eberlio šalmą ir 
vėl pakėlė puodelį. Švytintys mikrokanalėliai prisijungė aktyvius ner- 
vus, šiuos nutvieskė šviesa ir galybė. Tvirta kaip uola animacinė ran- 
ka pastatė puodelį ant lėkštutės. 

— Turime užrašyti tėtę į bandymus, - sušnibždėjo Deniza. 

— Ką tuo nori pasakyti? —- paklausė Garis. 

— Juk gydoma Parkinsono liga. Gal jam padės. 

Garis atsiduso it pradurta padanga. Kaip toks neįtikėtinai akivaiz- 
dus dalykas neatėjo jam į galvą? Susigėdo ir sykiu kažkodėl pasipikti- 
no Deniza. Blankiai šyptelėjo ekranui, lyg būtų jos neišgirdęs. 

— Nustačius ir pastimuliavus nervus, - tarė Eberlis, - nebedaug 
trūksta iki faktinės morfologinės pataisos. Kaip paprastai nūdienėje 
medicinoje, paslaptis glūdi genuose. 


6. PRISIMENI TABLETES, KURIAS GĖREI ANĄ MĖNESĮ? 


Prieš tris dienas, penktadienį po pietų, Garis galų gale prisiskam- 
bino Padžui Portlėjui iš „Hevy 6 Hodapp“. Iš Portlėjaus balso atrodė, 
kad jis visiškai nukamuotas. | 

— Atleisk, Gari, čia visi pašėlo, - tarė Portlėjus. - Bet aš, draugu- 
ži, kalbėjau su Dafiu Andersonu dėl tavo prašymo. Dafis sako, žino- 
ma, kodėl gi ne, mielai skirsime penkis šimtus akcijų geram klientui 
iš „CenTrust“. Na, kaip, drauguži? Tinka? 

— Ne, - atšovė Garis, - tarėmės del penkių tūkstančių, o ne pen- 
kių šimtų. 

Portlėjus valandėlę patylėjo. 

— Velnias, Gari1. Susipainiojau. Maniau, prašei penkių šimtų. 

— Tu man pakartojai skaičių. Pasakei: „Penkis tūkstančius“. Pasa- 
kei, kad užsirašai. 

— Primink man - į tavo ar į „ČenTrust“ sąskaitą? 

— Į mano. 

— Klausyk, Gari, padaryk šitaip. Pats paskambink Dafiui, paaiš- 
kink padėtį, paaiškink nesusipratimą ir paklausk, ar jis nesukrapšty- 
tų dar penkių šimtų. Aš tave palaikysiu. Supranti, apsirikau, nenuma- 
niau, kad šitos akcijos taip eis. Bet privalai suprasti, jog Dafis išplėšia 
kąsnį kažkam kitam iš burnos, kad pasotintų tave. Gamtinė atranka, 
Gari. Visų paukščiukų snapeliai išžioti. Man! Man! Man! Palaikysiu 

tavo prašymą dar dėl penkių šimtų, bet kaulysi pats. Gerai, drauguži? 
Sutarėm? 

— Ne, Padžai, nesutarėm, - atšovė Garis. - Prisimeni, padaviau tau 
pagalbos ranką, paėmiau dvidešimt tūkstančių refinansuotų „Adelson 
Lee“ akcijų. Be to, mes paėmėm... 

— Gari, Gari, neprimink, - tarė Padžas. - Ir taip žinau. Kaip galė- 
čiau užmiršti „Adelson Lee“? Jėzau, guldamas i1r keldamas galvoju 
apie tas akcijas. Aš tik noriu pasakyti, kad nors penki šimtai „Axon“ 
akcijų atrodo juokingai maža, taip nėra. Daugiau Dafis tau tikrai ne- 
gali skirti. 

— Įdomus sąžiningumo protrūkis, - nusišaipė Garis. - Dar pakar- 
tok, kad užmiršai, jog prašiau penkių tūkstančių. 

— Tiek to, esu kiaulė. Dėkui, kad paaiškinai. Bet negaliu tau gauti 
daugiau kaip tūkstančio, neprisimušęs iki pačių didžiausių viršininkų. 
Dafis gali tau duoti penkis tūkstančius tik gavęs tiesioginį Diko Hevio 
nurodymą. Priminei „Adelson Lee“, bet Dikas man primins, kad 
„CoreStates“ nupirko keturiasdešimt tūkstančių, „First Delaware“ - tris- 
dešimt tūkstančių, TIAA-CREF - penkiasdešimt, ir taip toliau. Skaičia- 
vimas nesudėtingas, Gari. Tu mums padėjai atsikratyti dvidešimties tūks- 
tančių, mes tau padėsim įsigyti penkis šimtus. Jei nori, galiu pasikalbėti 
su Diku. Arba iškaulyti dar penkis šimtus iš Dafio sakydamas, kad man 
niekada netoptelėtų, jog jis buvo praplikęs, pasižiūrėjus į jo plaukus 
dabar. Ak, „Rogaine“ tabletės padarė stebuklą. Bet faktiškai šias akcijas 
Dafis dalija kaip Kalėdų Senelis. Jis neužmiršo, geras tu ar blogas. O 
ypač gerai prisimena, kam dirbi. Atvirai kalbant, norėdamas gauti tiek 
akcijų, kiek prašai, turėtum patrigubinti savo bankelio veiklos apimtį. 

Veiklos apimtis buvo svarbu. Garis niekaip negali prispausti Pa- 
džo Portlėjaus, nebent pažadėdamas vėliau supirkti keleto visiškai 
žlugusių kompanijų akcijas „CenTrust“ pinigais (17 prarasdamas dar- 
bą). Tačiau jis gali daryti moralinį spaudimą „Axon“ dėl skatikų, su- 
mokėtų Alfredui už patentą. Praėjusią naktį kankinamas nemigos jis 
gulėjo ir tobulino aiškų, apgalvotą pamokslą, kurį išrėš „Axon“ vado- 

vams šiandien popiet: „Nagi, pažvelkite man į akis ir pasakykite, kad 
pateikėte tėvui priimtiną ir sąžiningą siūlymą. Tėvas jį priėmė dėl 
asmeninių priežasčių, bet aš suprantu, kaip jūs su juo pasielgėte. Aiš- 
ku? Aš - ne senukas iš Vidurio Vakarų. Aš suprantu, ką padarėte. Ma- 
nau, akivaizdu, jog negaliu išeiti iš šio kambario, kol man nepažadėta 
penki tūkstančiai akcijų. Turėčiau reikalauti, kad atsiprašytumėte. Bet 
viso labo siūlau nesielgti vaikiškai ir sudaryti sandorį. Beje, jums tai 
nieko nekainuos. Nulį. Nada. Niente“. 

— Sinaptogenezė! - džiūgavo „Axon“ reklaminio filmo akcijų siū- 
lytojas. 


7. NE, TAI NE BIBLIJA! 


Profesionalūs investuotojai B pobūvių salėje raitėsi iš juoko. 

— Gal čia apgaulė? - paklausė Gario Deniza. 

— Tai kam jiems reikia tėtės patento? - atsiliepė Garis. 

Ji pakraipė galvą. 

— Nuo šitų kalbų užsinorėjau miego. 

Garis irgi panašiai jautėsi. Tris savaites žmoniškai neišsimiegojo. 
Paros ritmas sutriko, jis naktį sukdavosi kaip vijurkas, o dieną knap- 
sėdavo nosimi ir vis menkiau tikėjo, kad jo bėdos asmeninės, o ne 
neurocheminės. 

Jis buvo visiškai teisus tiek mėnesių slėpdamas nuo Karolinos 
daugybę Grėsmingų Požymių! Nuojauta, kad dėl spėjamo trečio neu- 
roveiksnio trūkumo jo argumentai taps nepagrįsti, buvo teisinga. Da- 
bar Karolina galėjo pridengti priešiškumą rūpinimusi jo sveikata. Jo 
griozdiškos įprasto šeimyninio karo pajėgos neprilygo jos biologiniam 
ginklui. Jis Žiauriai puolė jos asmenį; ji didvyriškai puolė jo ligą. 

Pasinaudodama savo strateginiu pranašumu, Karolina atliko kele- 
tą puikių taktinių manevrų. Kurdamas mūšio planus pirmam atvirų 
karo veiksmų savaitgaliui, Garis manė, kad Karolina kaišios pagalius 

į ratus kaip praėjusį savaitgalį - paaugliškai bičiuliausis su Aronu ir 
Kalebu skatindama juos šaipytis iš seno paiko tėtušio. Todėl ketvirta- 
dienio vakarą jis puolė ją iš pasalos. Nei iš šio, nei 1š to pasiūlė Aro- 
nui ir Kalebui sekmadienį važiuoti su juo dviračiais į Pokonoso kal- 
nus; išvyks auštant, kad visą dieną galėtų vyriškai bendrauti su vaikais, 
o Karolina išvykoje nedalyvaus, nes jai skauda nugarą. 

Karolina kontratakavo karštai pritardama jo siūlymui. Paragino Ka- 
lebą ir Aroną važiuoti „smagiai pasibūti su tėvu“. Šį posakį ji keistai 
pabrėžė, ir Aronas su Kalebu subliuvo tarsi gavę jos ženklą: „Dvira- 
čiais per kalnus, valio, tete, jėga!“ Ir Garis iškart suprato, kas vyksta. 
Suprato, kodėl pirmadieno vakarą Aronas atėjo atsiprašyti, kad pava- 
dinęs jį siaubingu, kodėl antradienį pirmą kartą per daugybę mėnesių 
Kalebas pakvietė jį žaisti stalo futbolo ir kodėl Jona trečiadienį nepra- 
šytas atnešė jam ant kamščiamedžio žieve išmušto padėklo antrą mar- 
tinio taurę, pripiltą Karolinos. Suprato, kodėl vaikai pasidarė malonūs 
ir rūpestingi: Karolina pasakė jiems, kad tėvui depresija. Koks nuos- 
tabus manevras! Jis nė sekundės neabejojo, kad tik manevras, - Ka- 
rolinos rūpinimasis buvo gryniausias akidūmis, karo taktika, būdas 
išvengti Kalėdų Sent Džude, nes jos akys anaiptol nespinduliavo šilu- 
ma ar meile. 

— Pasakei vaikams, kad man depresija? —- tamsoje paklausė Garis, 
įsitaisęs ant paties jųdviejų ketvirčio akro lovos kraščiuko. - Karoli- 
na? Primelavai jiems apie mano psichinę būseną? Todėl visi staiga 
pasidarė tokie geručiai? 

— Gari, - atsiliepė ji, - jie elgiasi gražiai, nes nori su tavim va- 
žiuoti dviračiais į Pokonoso kalnus. 

— Šiek tiek įtartina. 

— Dievaži, tu tikras paranoikas. 

— Velnias, velnias, velnias! 

— (Gari, tu mane gąsdini. 

— O tu man knisi protą! Šlykštesnės gudrybės negaliu įsivaizduo- 
ti. Nes jos tiesiog nėra. 

— Įsiklausyk, kaip tu kalbi. 

— Atsakyk į klausimą, - spyrėsi jis. - Ar sakei jiems, kad man dep- 
resija? Kad mano gyvenime sunkus laikotarpis? 

— O argi taip nėra? 

— Atsakyk į klausimą! 

Ji neatsakė. Tą naktį ji daugiau nieko nepasakė, nors jis kartojo šį 
klausimą pusę valandos, trumpam nutildamas, kad ji galėtų atsakyti, 
bet ji tylėjo. 

Išvykos rytą jis buvo taip išvargintas nemigos, kad troško tik kaip 
nors pavilkti kojas. Pakrovė tris dviračius į didžiulį saugų Karolinos 
„Ford Stomper“ automobilį ir važiavo dvi valandas, iškrovė dviračius 
ir daugybę mylių mynė ratų išmaltais keliais. Berniūkščiai jį toli ap- 
lenkė. Kai juos pasivijo, jie jau buvo pailsėję ir pasiruošę važiuoti 
toliau. Jie nieko nesakė, tik žiūrėjo nutaisę lūkestingas minas, lyg 
Garis turėtų jiems ką nors prisipažinti. Tačiau neurocheminiu požiū- 
riu jo padėtis buvo baisi; nesugalvojo, ką pasakyti, išskyrus: „Suval- 
gykim sviestainius“ ir: „Už šito kalvagūbrio apsisuksim“. Temstant 
vėl pakrovė dviračius į mašiną, važiavo dvi valandas ir iškrovė juos 
ištiktas ANHEDONIJOS priepuolio. 

Iš namų išėjo Karolina ir papasakojo vyresniesiems sūnums, kaip 
linksmai leido laiką su Jona. Pareiškė pakeitusi nuomonę apie „Nar- 
nijos kronikas“. Paskui ji su Jona visą vakarą pliauškė apie Aslaną, 
Keir Paravelio pilį, Ripičipą, tik vaikams skirtą Narnijos pokalbių 
svetainę, jos surastą internete, ir K. S. Luiso svetainę su nuosta- 
biausiais žaidimais ir baisybe narniškų daiktų, kuriuos galima užsi- 
sakyti. 

-- Yra princo Kaspijano sidiromas, - pasakojo Gariui Jona. - Aš taip 
laukiu, kada galėsiu juo žaisti. 

-- Žaidimas tikrai įdomus ir puikiai sumanytas, - tarė Karolina. - 
Parodžiau Jonai, kaip jį užsisakyti. 

— Jame yra drabužių spinta, - tratėjo Jona, - pažymi pele, sprag- 
teli ir pro spintą įžengi į Narniją. O tenai pilna įdomybių. 

Kitą rytą su neapsakomu palengvėjimu, it audros apdaužyta jach- 
ta, Garis svirduliuodamas įplaukė į saugų darbo savaitės uostą. Ne- 
buvo kas darą, reikėjo iš paskutiniųjų laikytis, nesileisti išmušamam 
iš vėžių, kovoti su prislėgta nuotaika. Nuostoliai didžiuliai, bet jis ti- 
kėjo pergale. Nuo pat pirmojo vaido su Karolina prieš dvidešimt me- 
tų, kai jis vienišas sėdėjo savo bute, žiūrėjo vienuoliktą beisbolo rung- 
tynių kėlinį ir klausėsi, kaip kas dešimt penkias dvi minutes skamba 
telefonas, žinojo, kad širdies gilumoje Karolina visiškai nepasitiki sa- 
vimi. Jei jis niekuo neparodys savo meilės, ji kada nors vis tiek pasi- 
bels jam į krūtinę mažu kumšteliu ir jis gaus viršų. 

Tačiau Karolina silpnumo požymių nerodė. Vėlai naktį sudirgęs ir 
įtūžęs Garis nepajėgė užsimerkti, tuo labiau miegoti, o ji mandagiai, 
bet tvirtai atsisakė su juo ginčytis. Ypač griežtai atsisakė kalbėti apie 
Kalėdas; pareiškė, kad klausytis Gario, postringaujančio šia tema, ly- 
giai tas pats, kaip žiūrėti į girtuokliaujantį alkoholiką. 

— Ko tau iš manęs reikia? - paklausė Garis. - Pasakyk, ką nori 1š- 
girsti. 

— Noriu, kad susirūpintum savo psichine sveikata. 

— Jėzau, Karolina. Atsakymas neteisingas, neteisingas, neteisingas. 

Tuo tarpu santuokinės nesantaikos deivė klastingai pasitelkė į 
pagalbą avialinijų pramonę. „Inguirer“ per visą puslapį išspausdino 
skelbimą, kad „Midland Airlines“ siaubingai sumažino bilietų kai- 
nas: kelionė iš Filadelfijos į Sent Džudą ir atgal kainuoja tik 198 do- 
lerius. Tik keturios dienos gruodžio pabaigoje buvo pažymėtos; vie- 
na diena pratęsęs kalėdinę viešnagę, Garis galėjo nugabenti visą 
šeimyną į Sent Džudą ir atgal (be nutūpimo!) mažiau kaip už tūks- 
tantį dolerių. Jis paprašė kelionių agento palikti jam penkis bilietus 
1r kasdien atnaujindavo užsakymą. Galiausiai penktadienio rytą (vi1- 
durnaktį išpardavimas turėjo baigtis) jis paskelbė Karolinai perkąs 
bilietus. Karolina laikėsi griežtos „jokių kalbų apie Kalėdas“ politi- 
kos, todėl nusisuko į Aroną ir paklausė, ar jis pasiruošęs ispanų kal- 
bos kontroliniam darbui. Iš kabineto „CenTrust“ banke, pasišovęs 

pradėti apkasų karą, Garis paskambino kelionių agentui ir liepė pirkti 
bilietus. Paskui paskambino daktarui ir paprašė neilgam išrašyti mig- 
domųjų, šiek tiek stipresnių negu vaistai, kuriuos galima nusipirkti 
be recepto. Daktaras Pirsas atsakė, kad migdomieji — ne išeitis. Ka- 
rolina, paaiškino Pirsas, minėjusi, jog Gariui depresija, o depresijos 
migdomaisiais tikrai neišgydysi. Gal Gariui verčiau ateiti pakalbėti 
apie savo psichinę būseną? 

Padėjęs ragelį, Garis valandėlę vaizdavosi, kad skiriasi. Bet išme- 
tė šią mintį iš galvos prisiminęs švytinčius idealizuotus vaikų veide- 
lius ir juodas kaip šikšnosparniai finansines perspektyvas. 

Šeštadienį per kviestinę vakarienę pas draugus jis išnaršė Dru ir 
Džeimio vaistinėlę vildamasis rasti buteliuką diazepamo, bet nieko 
nepešė. 

Vakar jam paskambino Deniza ir grėsmingu, tvirtu kaip plienas 
balsu pareikalavo su ja papietauti. Pasakė šeštadienį Niujorke mačiu- 
sis su Inida ir Alfredu. Pasakė, kad Čipas su drauguže dingo palikę ją 
su senukais. 

Praėjusią naktį Garis, kankinamas nemigos, svarstė, ar tokius fo- 
kusus Karolina turėjo omeny, kai pavadino Čipą „Žmogumi, kuris turi 
sąžinės atvirai pasakyti, ką gali pakęsti ir ko ne“. 

— Ląstelės iš naujo genetiškai užprogramuojamos ir leidžia veikti 
nervų augimo veiksniui tik lokaliai suaktyvintos! —- džiaugsmingai pa- 
reiškė Erlo Eberlio kopija ekrane. 

Žavinga jauna manekenė su Eberlio šalmu ant galvos buvo diržais 
priveržta prie aparato, perkvalifikuojančio jos smegenis, kad šios pa- 
lieptų kojoms eiti. 

Modelis atšiauria, gižia ir pilna neapykantos žmonėms mina pirš- 
tais kilstelėjo lūpų kampučius, o padidintas animacinis jos smegenų 
pjūvis rodė, kaip skleidžiasi neuronų ataugos, kaip formuojasi naujos 
sinapsės. Po valandėlės ji pajėgė nedrąsiai šyptelėti nebesinaudoda- 
ma pirštais. Dar po valandėlės jos baltadantė šypsena tiesiog akino. 

„CORECKTALL“ - TAI ATEITIS! 


— Laimė, „Axon“ korporacija turi penkis JAV išduotus patentus, 
saugančius šią galingą pagrindinę technologiją, - pareiškė filmavimo 
kamerai Erlas Eberlis. - Šie patentai ir dar aštuoni, kuriems paduota 
paraiška, sudaro neįveikiamą ugnies sieną, saugančią šimtą penkias- 
dešimt milijonų dolerių, kuriuos iki šiol išleidome moksliniams tyri- 
mams ir tobulinimams. „Axon“ pirmauja šioje srityje, tai pripažįsta 
visas pasaulis. Jau šešeri metai dirbame pelningai, o mūsų pajamos 
kitais metais turėtų sudaryti per aštuoniasdešimt milijonų dolerių. 
Potencialūs investuotojai gali neabejoti, kad kiekvienas kiekvieno 
gruodžio 15-ąją mūsų gauto dolerio centas bus išleistas šiam nuosta- 
biam gaminiui, galbūt turinčiam istorinę vertę, tobulinti. 

— „Corecktall“- tai ateitis! - sušuko Eberlis. 

— Tai ateitis! - traukė gaminio siūlytojas. 

— Tai ateitis! - choru pakartojo neapsakomo grožio studenčių 
moksliukių akiniais minia. 

— Man patiko praeitis, - tarė Deniza, iš puslitrinio butelio pilda- 
masi nemokamo importinio mineralinio vandens. 

Gario nuomone, B pobūvių salėje dėl žmonių pertekliaus trūko 
oro. Prastas vėdinimas. Užsidegė visos šviesos, ir nebylūs padavėjai 
pasklido tarp stalų nešini pirmaisiais pietų patiekalais ant viryklėlių. 

— Spėju, kad bus lašiša, - tarė Deniza. - Ne, žinau, kad bus lašiša. 

Dabar atsistojo ir prie pakylos artinosi trys žmonės, kažkodėl pri- 
menantys Gariui jo medaus mėnesį Italijoje. Jis su Karolina užsuko į 
katedrą kažkur Toskanoje, galbūt Sienos, o miesto muziejuje pamatė 
dideles viduramžiškas šventųjų statulas, kadaise stovėjusias ant ka- 
tedros stogo: visų jų rankos buvo pakeltos it rinkėjams mojuojančio 
kandidato į prezidentus, visi šypsojosi įsitikinę savo teisumu, kaip ir 
dera šventiesiems. 

Vyriausias 1š trijų palaimintųjų, rausvažandis vyriškis su pensnė, 
ištiesė ranką lyg laimindamas minią. 

— Dėmesio! - tarė jis. - Prašom visus įdėmiai klausytis. Aš esu 
„Bragg Knutter“ firmos advokatas Džo Preigeris, atsakingas už šį pir- 
mąjį vertybinių popierių platinimą. Man iš kairės stovi Merilė Finč, vie- 
na „Axon“ korporacijos vadovių, o iš dešinės - Dafis Andersonas, svar- 
bių svarbiausias „Hevy ir Hodapp“ Sandorių sudarymo skyriaus 
direktorius. Tikėjomės, kad Garbanius teiksis prie mūsų prisidėti, bet 
jam brangi kiekviena akimirka, šiuo metu duoda interviu CNN. Todėl 
dėl viso pikto leiskite jus perspėti, o paskui aš suteiksiu žodį Dafiui 1r 
Merilei. 

—- Alio, Kelsi, ko nutilai, sakyk ką nors, - suriko jaunasis Gario 
kaimynas. 

— Pirmas perspėjimas, - prabilo Preigeris. - Prašom įsidėmėti - 
aš pabrėžiau, jog Garbaniaus rezultatai anaiptol ne galutiniai. Kol kas 
vyksta pirmasis mokslinių tyrimų etapas, ponai. Ar visi mane girdė- 
jot? Ir sėdintys salės gale? - Preigeris pakreipė galvą ir sumataravo 
rankomis tolimiausiems stalams, tarp jų ir tam, prie kurio sėdėjo Ga- 
ris. - Mes neslepiame, kad tai tik pirmas mokslinių tyrimų etapas. 
„Axon“ dar negavo ir neteigia gavęs Maisto produktų ir vaistų valdy- 
bos pritarimo antro etapo tyrimams. O kas bus po antro etapo? Nagi 
trečias! O po trečio etapo? Daugkartinis tikrinimas, kuris gali užtęsti 
gaminio pateikimą rinkai dar kokiais trejais metais. Ponai, mums pa- 
teikti rezultatai nepaprastai įdomūs, bet viso labo pirminiai. Todėl 
pirkėjas smarkiai rizikuoja. Aišku? Dėl viso pikto žinokite. Supratot? 

Preigeris iš paskutiniųjų stengėsi nutaisyti rimtą miną. Merilė Finč 
1: Dafis Andersonas 1rgi slėpė šypsenas, lyg būtų slapčia ko nors pri- 
sidirbę ar priklausytų įtartinai sektai. 

- Antras perspėjimas, -- tarė Preigeris. - [Įtaigus videofilmas - ne 
prospektas. Šiandieninis Dafio pareiškimas, beje, Merilės irgi, pada- 
rytas nepasirengus, - taip pat e prospektas... 

Padavėjas prišoko price Gario stalo nešinas lašiša su lęšiais. Deni- 
Za Šio patiekalo atsisakė. 

— Nevalgysi? - sušnibždėjo Garis. 

Ji papurtė galvą. 

— Dievaži, Deniza... - Jis kažkodėl pasijuto įžeistas. - Galėtum su- 
valgyti porą kąsnelių sykiu su manimi. 

Deniza pažvelgė jam tiesiai į akis nutaisiusi neįžvelgiamą miną. 

— Mane verčia vemti. 

— Nori išeiti? 

— Ne. Tiesiog nenoriu valgyti. 

Trisdešimt dvejų metų Deniza tebebuvo graži, bet nuo ilgų valan- 
dų prie viryklės jaunatviška oda sukepo į terakotos kaukę, ir kaskart 
ją išvydęs Garis vis labiau sunerimdavo. Šiaip ar taip, tai jo jaunėlė 
sesuo. Pro šalį žaibo greitumu lėkė vaisingi, tinkami santuokai metai, 
jis tai puikiai suvokė, o ji, regis, ne. Jam atrodė, kad darbas - pikti 
apžavai, užkerėta sesuo pluša po šešiolika valandų per dieną ir neturi 
laiko bendrauti su žmonėmis. Garis būgštavo, - tvirtino turįs teisę 
būgštauti, nes yra jos vyresnysis brolis, - kad kai Deniza atsikvošės, 
jau gali būti per vėlu sukurti šeimą. 

Jis greit sušlamštė lašišą, 0 ji tuo tarpu gėrė importinį mineralinį. 

Ant pakylos viena iš „Axon“ vadovių, kokių keturiasdešimties me- 
tų karingai inteligentiška it koledžo dekanas blondinė, kalbėjo apie 
šalutinį poveikį. 

— Kol kas neradome nieko, išskyrus neišvengiamus galvos skaus- 
mus ir šleikštulį, - pasakė Merile Finč. - Be to, neužmirškite, kad 
mūsų praktinė technologija plačiai naudojama jau kelerius metus ir 
neteko girdėti apie jokius itin žalingus padarinius. - Finč parodė ran- 
ka į salę. - Prašom, pilkas „Armani“. 

— Bet juk vidurių paleidžiamasis vaistas irgi vadinasi „Corecktall“? 

— Na, taip, - aršiai linktelėjo Finč. - Rašyba skiriasi, bet tai tiesa. 
Mudu su Garbanium apsvarstėm apie dešimt tūkstančių pavadinimų, 
kol suvokėm, kad žmogui, sergančiam Alcheimerio liga, Parkinsono li- 
ga arba apimtam baisios depresijos, ne pavadinimas svarbu. Galėtume 
pavadinti šią technologiją nors ir „Carcino-Asbesto“, nuo ligonių vis 
tiek durys neužsidarytų. Tačiau Garbanius - įžvalgus žmogus ir nesi- 

baido anekdotų apie kakojimą dėl to, kad po kokių dvidešimties metų 
Jungtinėse Valstijose šio proceso dėka nebeliks kalėjimų. Kalbu rimtai, 
mes gyvename medicinos perversmų amžiuje. Be abejonės, gydyti 
Alcheimerio ir Parkinsono ligoms bus išrastos ir kitos technologijos. 
Galbūt kai kurios bus pripažintos anksčiau negu „Corecktall“. Vadina- 
si, mūsų produktas bus tik vienas iš daugelio smegenų sutrikimams 
gydyti. Neabejotinai geriausias, ir vis dėlto tik vienas iš daugelio. An- 
tra vertus, kalbant apie visuomenės negales, nusikaltėlio smegenis, 
kito pasirinkimo nėra. Arba „Corecktall“, arba kalėjimas. Vadinasi, šis 
pavadinimas sukurtas galvojant apie ateitį. Mes atrandame visiškai naują 
pusrutulį. Mes smeigiame Ispanijos vėliavą šio žemyno paplūdimyje. 

Prie staliuko salės gale, kur sėdėjo tvido kostiumais apsirengę 
žmoneliai, kokie nors profesinės sąjungos fondo ar Pensilvanijos arba 
Templio universitetų aukų fondų vadybininkai, pakilo panaši į gandrą 
moteriškė ir suriko: 

—- Tai jūs sumanėte iš naujo užprogramuoti recidyvistą, kad jam 
būtų smagu mojuoti šluota? 

— Be abejo, tai įmanoma, - atsiliepė Finč. - Vienas galimų varian- 
tų, nors kažin ar geriausias. 

Rėksnė negalėjo patikėti savo ausimis. 

— Kažin ar geriausias? Tai etinis košmaras. 

— Čia laisva šalis, prašom investuoti į alternatyviąją energetiką, — 
tarė Finč, ir sugriaudėjo juokas, nes dauguma susirinkusiųjų buvo jos 
pusėje. - Galite pigiai nusipirkti geoterminių bendrovių akcijų. Atei- 
tis priklauso saulės energijai, labai pigu, labai dora. Prašom klausti, 
rausvi marškiniai. 

— Jūs svaičiojat, - atkakliai tebeklykė triukšmadarė, - jei manot, 
kad amerikiečiai... 

— Brangioji, - perrėkė ją Finč, mat atlape turėjo įsisegusi mikro- 
foną ir stiprintuvą, - amerikiečiai pritaria mirties bausmei. Negi ma- 
nai, kad jiems užklius mūsiškė socialiai konstruktyvi alternatyva? Po 
dešimties metų pamatysim, katra iš mūsų svaičioja. Prašom, rausvi 
marškiniai prie trečio staliuko. 

— Atsiprašau, - spyrėsi rėksnė, - aš tik bandau galimiems inves- 
tuotojams priminti aštuntąją pataisą... 

— Dėkui. Labai dėkui, - tarė Finč, ir jos konferansjė šypsenoje ne- 
beliko linksmumo. - Kadangi iškėlėte klausimą apie Žiaurią ir neįprastą 
bausmę, siūlyčiau nuo čia paėjėti keletą kvartalų į šiaurę iki Fermaunto 
aveniu. Nueikite pasižiūrėti į Rytinį valstijos kalėjimą. Pirmas šiuo- 
laikinis kalėjimas pasaulyje, pastatytas 1829 metais, iki dvidešimties 
metų kalinimo vienutėje, stulbinamas savižudybių skaičius, niekas 
nepasitaiso, ir neužmirškime - tai vis dar pagrindinis Jungtinių Vals- 
tijų pataisos namų modelis. Garbanius per CNN kalba ne apie tai. Jis 
kalba apie milijoną amerikiečių, sergančių Parkinsono liga, ir keturis 
milijonus, sergančius Alcheimerio liga. Tai, ką dabar sakau jums, skirta 
ne plačiajai visuomenei. Bet tikrovė tokia: šimtu procentų savanoriš- 
ka alternatyva kalėjimui kaip tik priešinga žiaurumui ir keistumui. 
Tai humaniškiausias iš visų įmanomų „Corecktall“ panaudojimo atve- 
jų. Tai požiūris be prietarų: nuoširdus ir savanoriškas ilgalaikis tobu- 
lėjimas. 

Neįtikinta rėksnė, aršiai purtydama galvą, jau drožė lauk iš salės. 
Ponas Dvylika tūkstančių „Exxon“ akcijų, sėdintis Gariui iš kairės, 
pridėjo ranką prie burnos ir sušvilpė. 

Jauni vyrai prie kitų stalų pasekė jo pavyzdžiu, švilpė ir šaipėsi, 
linksminosi it per kokias varžybas, ir Garis būgštavo, kad Denizos 
panieka jo pasauliui nuo to tik didėja. Deniza palinko į priekį ir spok- 
sojo į Dvylika tūkstančių „Exxon“ akcijų išsižiojusi iš nustebimo. 

Dafis Andersonas, tankiomis žvilgančiomis žandenomis ir trum- 
pais skirtingos struktūros plaukais ant viršugalvio panašus į saugą, 
žengė į priekį atsakyti į klausimus, susijusius su pinigais. Jis pareiš- 
kė, kad pasirašiusiųjų pirkti akcijas net per daug. Noras įsigyti šių 
akcijų karštas it gerklę deginantis karis ar Dalasas liepos mėnesį. Jis 
atsisakė pasakyti, kiek „Hevy 41 Hodapp“ planuoja prašyti už „Axon“ 
akciją. Kalbėjo, kad kaina bus nustalyta sąžiningai, bei (1nirktelėjo) 
viską lems korjunktūra. 

Deniza paliete Gariui petį ir parodė į stalą už pakylos, kur vieniša 
stovėjo Merilė Finč, kramsnodama lašišą. 

— Mūsų grobis maitinasi. Siūlau pulti. 

— Kuriam galui? - paklausė Garis. 

— Pasiūlyti tėtį bandymams. 

Gario nė kiek nesužavėjo mintis, jog Alfredas dalyvaus antro etapo 
tyrimuose, bet jam toptelėjo, kad papasakojusi apie Alfredo ligą Deniza 
sukels užuojautą Lambertų šeimai ir pagrįs moralines pretenzijas 
„Axon“, todėl galimybės išpešti penkis tūkstančius akcijų padidės. 

— Kalbėsi tu, - tarė stodamasis. - Paskui aš jos irgi kai ko paklausiu. 

Kai juodu su Deniza pasuko prie pakylos, ne vienas vyras atsisu- 
ko pasigrožėti Denizos kojomis. 

— Kurios posakio „komentarų nereikia“ dalies jūs nesupratot? — 
juokais paklausė Dafis Andersonas kažkokio klausėjo. 

„Axon“ vadovės žandai buvo išsipūtę kaip voverės. Merilė Finč ser- 
vetėle užsidengė burną ir budriai stebėjo besiartinančius Lambertus. 

— Mirštu badu, - prabilo ji. Taip liesos moterys atsiprašinėja dėl 
savo kūniškumo. - Po valandėlės padengsim stalus, tik palaukite. 

— Norime pasikalbėti pusiau privačiai, - tarė Deniza. 

Finč sunkiai nurijo kąsnį - gal iš drovumo, gal gerai nesukramčiusi. 

— Apie ką? 

Deniza su Gariu prisistatė, ir Deniza priminė laišką, atsiųstą Al- 
fredui. 

— Žarna žarną ryja, - paaiškino Finč, šlemšdama lęšius. - Rodos, 
jūsų tėvui rašė Džo. Manau, mes atsiskaitėm. Jis mielai su jumis pa- 
kalbės, jei dar turite klausimų. 

— Mes norėtume pasikalbėti su jumis, - tarė Deniza. 

— Atsiprašau. Dar kąsnelį. - Finč uoliai krutino žandikauliais, žiau- 
tarodama lašišą, vėl gurktelėjo 1r numetė servetėlę ant lėkštės. - At- 
virai kalbant, mes ketinom pažeisti patento teise. Visi taip daro. Bet 
Garbanius - irgi išradėjas. Jis norėjo pasielgti sąžiningai. 

— Atvirai kalbant, - įsiterpė Garis, - sąžininga būtų pasiūlyti daugiau. 

Finč liežuvis slankiojo po apatine lūpa kaip katė po antklode. 

— Jūs per geros nuomonės apie savo tėvo laimėjimus, - tarė ji. — 
Tas želė septintame dešimtmetyje tyrinėjo daugelis mokslininkų. Man 
rodos, elektrinę anizotropiją atrado grupė Kornelyje. Be to, anot Džo, 
patento formuluotės nekonkrečios. Smegenys niekur neminimos, tik 
„Žmogaus audiniai“. Kai kalbama apie patentų įstatymą, teisingumas 
stipresniojo pusėje. Manau, mes pasiūlėm pakankamai. 

Garis nutaisė bukagalvio miną ir pažvelgė į pakylą, kur sveikinto- 
jai ir prašytojai apsupo Dafį Andersoną. 

— Tėvui siūlymas buvo visiškai priimtinas, - patikino Finč Deni- 
za. - Ir jis bus laimingas sužinojęs, ką jūs darote. 

Nuo malonaus moterų bendravimo Gariui vos nepasidarė bloga. 

— Užmiršau, kokioje ligoninėje jis dirba, - tarė Finč. 

- Jis —- ne gydytojas, - paaiškino Deniza. - Geležinkelio inžinierius. 
Buvo įsirengęs laboratoriją pusrūsyje. 

— Jis nuveikė tokį darbą kaip mėgėjas? - nustebo Finč. 

Garis nesuprato, kuris Alfredo vaizdinys jį labiau siutino: pagie- 
žingo seno tirono, padariusio talentingą atradimą pusrūsyje ir likusio 
su ilga nosimi, ar nenuovokaus mėgėjo iš pusrūsio, atsitiktinai pakar- 
tojusio tikrų chemikų atradimą, menkus šeimos išteklius kaip į pur- 
vyną metusį miglotai suformuluotai patentinei paraiškai įforminti, ir 
dabar Erlas Eberlis meta jam kąsnį nuo savo stalo. Abu vaizdiniai jį 
nirtino. 

Gal ir gerai, kad seniokas nepaisė Gario patarimo ir paėmė pinigus. 

— Mano tėvui Parkinsono liga, - tarė Deniza. 

— Labai užjaučiu. 

— Ir mes svarstėm, ar negalėtumėte jo įtraukti į bandomąją 
grupę. 

— Įmanoma, - atsakė Finč. - Paklausim Garbaniaus. Man patinka 
žmogiškojo suinteresuotumo aspektas. Jūsų tėtė gyvena čia? 

— Sent Džude. 

Finč susiraukė. 

— Nieko nebus, jei mažiausiai šešis mėnesius du kartus per savai- 
tę nevežiosite jo į Švenksvilį. 

— Ne bėda, - tarė Deniza ir atsisuko į Garį. - Teisybė? 

Gariui pokalbis kėlė pasišlykštėjimą. Moterys gražiai, maloniai, 
ramiai šnekučiuojasi apie sveikatą, lia lia lia. Jis neatsakė. 

— Kokia jo psichinė sveikata? - paklausė Finč. 

Deniza prasižiojo, bet iš pradžių neišspaudė nė žodžio. 

— Gera, - tarė atsikvošėjusi. - Pakenčiama. 

— Silpnaprotystė nepasireiškė? 

Deniza sučiaupė lūpas ir papurtė galvą. 

— Ne. Kartais susipainioja, bet ne. 

— Painiava gali atsirasti nuo vaistų, - paaiškino Finč, - tokiu atve- 
ju reikalas pataisomas. Bet silpnaprotystė antrame tyrimų etape ne- 
pagydoma. Kaip ir Alcheimerio liga. 

- Jis gana gudrus, - tarė Deniza. 

— Na, jei laikysis nurodymų ir sausio mėnesį ryšis atsikraustyti į 
Rytinę pakrantę, Garbanius jį veikiausiai paims. Būtų puiki medžiaga 
straipsniui. 

Finč išsitraukė vizitinę kortelę, širdingai paspaudė ranką Denizai, 
ne taip nuoširdžiai - Gariui ir nudrožė prie Dafį Andersoną apsupu- 
sios minios. 

Garis šoko įkandin ir stvėrė jai už alkūnės. Ji išsigandusi atsisuko. 

— Paklausyk, Merile, - tarė jis tyliai, lyg norėtų pasakyti: „Dabar 
kalbėkim atvirai, mes - suaugę Žmonės ir galim apsieiti be mandagy- 
bių“. - Man džiugu, kad tėvo istorija - puiki medžiaga straipsniui. Be 
to, labai kilnu duoti jam penkis tūkstančius dolerių. Bet, man regis, 
jums mūsų reikia labiau, negu mums jūsų. 

Finč kažkam pamosavo ir kilstelėjo pirštą: po valandėlės prieisianti. 

— Iš teisybės, - pareiškė ji Gariui, - mums jūsų visiškai nereikia. 
Todėl nesuprantu, apie ką kalbate. 

— Mano šeima nori nusipirkti penkis tūkstančius jūsų korporaci- 
jos akcijų. 

Finč nusijuokė - taip kvatoja kompanijos vadovės, dirbančios aš- 
tuoniasdešimt valandų per savaitę. 

— Visi šioje salėje to nori, - tarė ji. - Tą reikalą tvarko investici- 
niai bankai. Atsiprašau. 

Ji ištrūko ir nuėjo. Garis atsidūrė spūstyje ir vos neužduso. Siuto 
ant saves, kam maldavo, siuto, kam leido Denizai dalyvauti reklami- 
niame renginyje, siuto, kad yra Lambertas. Nustybrino prie artimiau- 
sių durų nelaukdamas iš paskos lekiančios Denizos. 

Tarp „Keturių metų laikų“ ir gretimo kontorų dangoraižio plytėjo 
korporacijos kiemas, gausiai apželdintas ir nepriekaištingai prižiūri- 
mas it kibernetinio apsipirkimo rojuje. Abu Lambertai kirto kiemelį, 
kai Garis suvokė, kur išlieti įtūžį. 

— Įdomu, kur, po velnių, apsistos tėtė, jei čia atvažiuos. 

— Dalį laiko pas tave, dalį pas mane, - atsakė Deniza. 

— Tavęs niekada nebūna namie, - atšovė jis, - o tėtė aiškiai pasa- 
kė, kad mano namuose nepasiliks ilgiau kaip keturiasdešimt aštuo- 
nias valandas. 

- Šį kartą bus kitaip negu per anas Kalėdas, - tarė Deniza. - Pati- 
kėk manimi. Šeštadienį man pasirodė... 

— O kaip jis nusibels į Švenksvilį du kartus per savaitę? 

— Gari, ką tu kalbi? Negi nenori, kad jis pasveiktų? 

Du įstaigos darbuotojai, išvydę grėsmingai artinantis ginčininkus, 
pakilo nuo marmurinio suolo. Ant jo klestelėjo Deniza ir atkakliai su- 
kryžiavo rankas. Garis įsisprendęs suko nedideliu ratu. 

— Per pastaruosius dešimt metų, - pasakė jis, - tėtė visiškai savi- 
mi nesirūpino. Sėdėjo tame mėlyname velnio krėsle ir mėgavosi sa- 
vigaila. Nesuprantu, iš kur ištraukei, kad jis staiga pradės... 

— Bet jei patikės, kad gali pasveikti... 

— Ir kam - kad dar penkerius metus gyventų prislėgtas ir mirtų 
nelaimingas, sulaukęs aštuoniasdešimt penkerių, o ne aštuoniasde- 
šimties? Kas nuo to pasikeis? 

— Gal todėl jis ir prislėgtas, kad serga. 

— Atleisk, Deniza, bet tai nesąmonė. Jis - sugriuvėlis. Sirgo dep- 
resija dar neišėjęs į pensiją. Buvo prislėgtas jau tada, kai buvo visiš- 
kai sveikas. 

Greta garsiai čiurleno fontanas, laiduodamas pusėtiną slaptumą. Į 
privataus dangaus kvadratą, apibrėžtą aplinkinių stogų, atklydo ma- 
žas vienišas debesėlis. Šviesa buvo išsklaidyta, kaip įprasta Rytinėje 
pakrantėje. 

— O kaip tu jaustumeis, - užsipuolė jį Deniza, - jei mūsų mamulė 
tave graužtų septynias dienas per savaitę, lieptų eiti į lauką, stebėtų 
kiekvieną tavo krustelėjimą ir elgtųsi taip, lyg krėslas, kuriame sėdi, 
būtų baisiausias įžeidimas? Kuo dažniau ji jam kartoja keltis, tuo il- 
giau jis sėdi krėsle. Kuo ilgiau jis nesikelia, tuo dažniau ji... 

— Deniza, tu gyveni iliuzijų pasaulyje. 

Ji pažvelgė į Garį su neapykanta. 

— Nekalbėk su manim globėjiškai. Ne mažesnė iliuzija - elgtis kaip 
kokiam senam susidėvėjusiam tėtės mechanizmui. Jis - asmenybė, 
Gari. Turi dvasinį gyvenimą. Ir bent jau su manimi elgiasi gražiai... 

— O su manimi ne, - atkirto Garis. - Ir užgauliai, savanaudiškai 
kabinėjasi prie mamos. Jei jis nori sėdėti tame krėsle ir miegoti iki 
mirties - puiku. Man ši mintis labai patinka. Esu jos baisiausiai suža- 
vėtas. Bet iš pradžių išneškim tą krėslą iš trijų aukštų namo, kuris 
griūva ir netenka vertės. Suteikim mamai galimybę džiaugtis gyveni- 
mu. Padarykim tai, o paskui jis gali sėdėti tame krėsle ir gailėti savęs 
nors iki pasaulio pabaigos. 

— Ji dievina tą namą. Jis ir yra jos gyvenimo džiaugsmas. 

— Tada ir ji gyvena iliuzijų pasaulyje! Kokia nauda iš namo meilės, kai 
dvidešimt keturias valandas per parą reikia akių nenuleisti nuo senio. 

Deniza šnairai dėbtelėjo į jį ir nupūtė plaukų sruogą nuo kaktos. 

— Tai tu gyveni iliuzijomis, - nenusileido ji. - Regis, manai, kad 
jie bus laimingi dviejų kambarių bute mieste, kuriame pažįsta tik du 


žmones - tave ir mane. Žinai, kam tai patogu? Tau. 

Jis iškėlė rankas. 

— Taip, patogu! Man nusibodo nerimauti dėl to namo Sent Džude. 
Nusibodo ten skraidyti. Nusibodo klausytis, kokia mama nelaiminga. 
Padėtis, patogi tau ir man, geresnė už padėtį, nepatogią niekam. Ma- 
ma gyvena su visišku griuvena. Jis žlugęs, sukiužęs, amen, baigtas 
kriukis, dainelė sudainuota. O ji įsikalė į galvą, kad jei tik jis pasi- 
stengs, viskas bus gerai ir gyvenimas vėl plauks sena vaga. Taigi skel- 
biu visų Žiniai naujieną: niekada nebebus taip, kaip buvo. 

— Tu net nenori, kad jis pasitaisytų. 

— Deniza. - Garis suspaudė akis. - Išėjęs į pensiją, jis susirgo po 
penkerių metų. Ką veikė iki tol? Žiūrėdavo vietines žinias per televi- 
zorių ir laukdavo, kol mama pataisys valgyti. Toks tikrasis pasaulis, 
kuriame gyvename. Ir aš noriu, kad jie išsikraustytų iš to namo... 

— Gari. 

— Aš noriu, kad jie apsigyventų tarp čionykščių pensininkų, ir ne- 
bijau to pasakyti. 

— Gari, paklausyk. - Deniza atkakliai, bet geranoriškai, tuo dar 
labiau jį suerzindama, palinko į priekį. - Tėtis atvažiavęs pusę metų 
gali pagyventi pas mane. Abu gali atvažiuoti, aš namo parneščiau val- 
gyt, negi sunku. Jei jam pagerės, jie grįš į namus. O jei nepagerės, 
per tą pusmetį nuspręs, ar jiems patinka gyventi Filadelfijoje. Pasa- 
kyk, kas blogo? 

Šito Garis nežinojo. Bet ausyse jau skambėjo Inidos liaupsės nuosta- 
biajai Denizai. O kadangi Karolina ir Inida draugiškai sugyventi viena- 
me name neįstengtų ne šešių dienų (kur jau ten šešios savaitės ar šeši 
menesiai), Garis negalėjo net dėl akių pasisiūlyti priglausti tėvų. 

Jis pakėlė akis į sodrų baltumą, rodantį, kad saulė visai arti biurų 
dangoraižio kampo. Skaistažiedės, begonijos, liriopės aplinkui primi- 
ne vienais bikiniais prisidengusias muzikinio filmo statistes: buvo pa- 
sodintos pačiame gražume ir bus išrautos, kai tik nukris pirmasis žied- 
lapis ar lapelis, pasirodys pirmoji ruda dėmė. Garis visada žavėjosi 
korporacijų darželiais, pompastiškų privilegijų fonu, paikinimo meto- 

nimijomis, svarbiausia —- per daug iš jų nereikalauti. Sunkią valandą 
neiti prie jų. 

— Žinok, man nesvarbu, - atšovė jis. - Sumanymas puikus. O jei 
nori nusivaryti nuo kojų belakstydama, dar geriau. 

— Gerai, aš to 1msiuos, - kaipmat sutiko Deniza. - O Kalėdos? Tėtė 
nuoširdžiai nori, kad jūs atskristumėte. 

— Vadinasi, dabar ir jis čia įpainiotas, - nusijuokė Garis. 

— Jis šito nori dėl mamos. O mama nori nors mirk. 

- Žinoma, nori. Ji - Inida Lambert. Ko daugiau norėti Inidai Lam- 
bert, be Kalėdų Sent Džude? 

- Aš važiuosiu, - pareiškė Deniza. - Be to, ketinu prikalbėti Čipą 
ir manau, kad jūs visi penki irgi turite būti. Reikėtų visiems susirink- 
ti dėl senukų. 

Dorybingai virptelėjęs jos balsas ne juokais įsiutino Garį. Pa- 
mokslo apie Kalėdas šią spalio popietę jis visai netroško, nes trečio 
veiksnio matuoklio rodyklė suvirpėjusi sustojo ties grėsmingai rau- 
donu skaičiumi. 

— Šeštadienį tetė pasakė keistą dalyką, - prabilo Deniza. - „Neži- 
nau, kiek man liko laiko“. Abu kalbėjo taip, lyg tai būtų jų paskutinės 
Kalėdos. Labai graudžiai. 

— Na, kai reikia ką nors pasakyti jausmingai, - pasiuto Garis, — 
motinai nėra lygių! 

— Teisybė. Bet man atrodo, ji kalba nuoširdžiai. 

— Nuoširdžiai! - pakartojo Garis. - Prižadu pagalvoti. Bet, Deniza, 
ne taip lengva tenai ištempti visus penkis. Ne taip lengva! Ne tada, kai 
daug išmintingiau visiems sėdėti čia! Teisybė? Teisingai kalbu? 

— Suprantu ir sutinku, - tyliai spyrėsi Deniza. - Bet neužmiršk, 
tik vieną vienintelį kartelį. 

— Juk sakiau, pagalvosiu. Tai viskas, ką galiu padaryti, aišku? Pa- 
galvosiu apie tai! Pagalvosiu! Dabar patenkinta? 

Denizą, regis, suglumino jo pykčio protrūkis. 

— Patenkinta. Puiku. Dėkui. Bet svarbiausia... 

— Na, kas svarbiausia? — paklausė Garis, per tris žingsnius pasi- 
traukęs nuo jos ir staiga atsisukęs. - Pasakyk. 

— Aš tik maniau... 

— Žinok, jau pusvalandį vėluoju. Būtinai turiu grįžti į darbą. 

Deniza užvertė akis ir nutilo pražiota burna vidury sakinio. 

— Baigiam pokalbį, ir viskas, - pasiūlė Garis. 

— Na, nenorėčiau kalbėti kaip motina, bet... 

— Jau vėloka. A? A? - pajuto, kad džiaugsmingai, beprotiškai rėkia 
mataruodamas rankomis. 

— Nenorėčiau kalbėti kaip mama, bet ilgai nelaukdamas pirk bilie- 
tus. Matai, pasakiau. 

Garis norėjo nusijuokti, bet susitvardė. 

— Puikus sumanymas! - sušuko. — Tu teisi! Reikia greitai spręsti! 
Reikia pirkti bilietus! Puikus sumanymas! - Jis suplojo rankomis it 
treneris. 

— Kas nors atsitiko? 

— Ne, tu teisi. Visi turėtume nuvykti į Sent Džudą paskutinį kartą 
atšvęsti Kalėdų, kol senukai nepardavė namo, tėtė nesugniužo ar kat- 
ras nenumirė. Nereikia didelio proto tam suprasti. Visi turėtume ten 
būti. Akivaizdu. Tu visiškai teisi. 

— Tada nesuprantu, dėl ko tu toks prislėgtas. 

— Dėl nieko! Aš neprislėgtas! 

— Tiek to, neprislėgtas. - Deniza ramiai žiūrėjo į jį. - Tada leisk 
paklausti dar vieno dalyko. Noriu žinoti, iš kur mama ištraukė, kad aš 
susidėjau su vedusiu vyru. 

Gariui širdis kaltai suplakė, jis buvo pritrenktas. 

— Neturiu supratimo, - išmemeno. 

— Tu jai sakei, kad pradėjau romaną su vedusiu vyru? 

— Kaip galėjau sakyti? Juk aš nieko nežinau apie tavo asmeninį 
gyvenimą. 

— Gal užsiminei? Išsitarei? 

— Deniza. Dievaži. - Garis pamažu atgavo tėvišką ramybe, vyres- 

niojo brolio atlaidumą. - Tu - didžiausia slapukė iš mano pažįstamų. 
Kaip galėčiau ką nors sakyti? 

— Gal bent neaiškiai užsiminei? - paklausė ji. - Mat kažkas užsi- 
minė. Kažkas įkalė tą mintį jai į galvą. Ir man toptelėjo, kad kartą tau 
pasakiau vieną dalyką, kurį galbūt neteisingai supratai ir persakei jai. 
Patikėk, Gari, jai ir man užtenka rūpesčių ir be tavo paskalų. 

— Matai, jei nebūtum tokia paslaptinga... 

— Aš nepaslaptinga. 

— Jei nebūtum tokia slapukė, - pasitaisė Garis, - neturėtum tokių 
rūpesčių. Lyg norėtum, kad žmonės šnibždėtųsi apie tave. 

— Įdomu, kodėl neatsakai į mano klausimą. 

Jis lėtai iškvėpė pro dantis. 

— Nenutuokiu, iš kur motina ištraukė. Aš jai nieko nesakiau. 

— Tiek to, - tarė Deniza stodamasi. - Vadinasi, aš sutinku apie juo- 
du pašokinėti. O tu pagalvok apie Kalėdas. Susitiksim, kai mama ir 
tėtė atvyks į miestą. Sudiev. 

Taip ryžtingai, kad jam užgniaužė kvapą, ji pasuko prie artimiau- 
sių durų nelabai skubėdama, nes nenorėjo išsiduoti pykstanti, bet ga- 
na greitai, - Gariui būtų teke bėgti norint ją pasivyti. Valandėlę luk- 
telėjo tikėdamasis, kad ji grįš. Tačiau ji negrįžo ir jis iš kiemelio 
patraukė į banką. 

Garis nudžiugo, kai jaunėlė sesuo pasirinko koledžą tame pačiame 
mieste, kuriame jis ir Karolina buvo neseniai nusipirkę svajonių na- 
mą. Laukė akimirkos, kai supažindins Denizą (tikriau, didžiuodama- 
sis ją rodys) su visais draugais ir bendradarbiais. Įsivaizdavo, kad ji 
kas mėnesį pietaus Seminolų gatvėje ir bus Karolinai kaip sesuo. Įsi- 
vaizdavo, kad visa šeima, net Čipas, galiausiai apsigyvens Filadelfijo- 
je. Įsivaizdavo dukterėčias ir sūnėnus, šeimynines iškylas į užmiestį, 
stalo žaidimus, ilgas snieguotas Kalėdas Seminolų gatvėje. Bet štai 
jis su Deniza gyvena tame pačiame mieste penkiolika metų, ir jam 
atrodo, kad jiedu beveik nepažįstami. Ji niekada jo nieko neprašė. Net 
labiausiai pavargusi, ateidavo į Seminolų gatvę nešina gėlėmis ar ska- 

nėstais Karolinai, ryklių dantimis ar komiksais berniukams, o Gariui 
papasakodavo kokį anekdotą apie advokatus ar lenkus. Kadangi ji el- 
gėsi taip nepriekaištingai, jis nežinojo, ko griebtis, kaip perteikti jai 
nusivylimą bendra šviesia šeimynykščių ateitimi, kurią įsivaizdavo ir 
kuri beveik neišsipildė. 

Prieš metus pietaujant Garis papasakojo jai apie vedusį draugą (iš 
tiesų bendradarbį Džėjų Paską), kuris įsitaisė meilužę - dukterų mu- 
zikos mokytoją. Garis pareiškė suprantąs draugo norą prasiblaškyti 
(Paskas neketino palikti žmonos), bet jam galvoj netelpa, kodėl su juo 
terliojasi muzikos mokytoja. 

— Vadinasi, nesupranti, kam moteriai tapti tavo meiluže? - paklausė 
Deniza. 

— Kalbam ne apie mane, - atkirto Garis. 

— Bet tu vedęs ir turi vaikų. 

— Noriu pasakyti, kad nesuprantu, kam moteriai reikalingas mela- 
gis ir veidmainys. 

— Galbūt apskritai ji nemėgsta melagių ir veidmainių, - tarė Deni- 
za. - Bet daro išimtį vyrukui, kurį myli. 

— Vadinasi, apgaudinėja save. 

— Ne, Gari, tokia yra meilė. 

— Taip, taip, be to, visada yra galimybė, kad jai pasiseks 1r ji taps 
turtingo vyro žmona. 

Atrodo, kad, atremdamas atlaidų Denizos naivumą žiauria ekono- 
mine tiesa, jis nuliūdino ją. 

— Žiūri į žmogų su vaikais, - tarė ji, - matai, koks jis laimingas, 
kad juos turi, ir tave ima traukti jo laimė. Tai, kas neįmanoma, vilioja. 
Supranti, aklavietė yra saugi. 

— Kalbi, lyg ką nors apie tai nutuoktum, - tarė Garis. 

— Emilis - vienintelis vyras, kuris mane traukė, bet jis neturė- 
jo vaikų. 

Tai Garį sudomino. Prisidengęs brolišku bukaprotiškumu, jis iš- 
drįso paklausti: 

— Ir su kuo tu dabar susitikinėji? 

— Su niekuo. 

— Galgi nesusiradai vedusio vyriškio? - pajuokavo jis. 

Deniza iš pradžių išblyško, paskui paraudo ir paėmė stiklinę su 
vandeniu. 

— Aš su niekuo nesusitikinėju, - pakartojo ji. - Labai sunkiai dirbu. 

— Tik neužmiršk, - patarė Garis, - kad gyvenimas - ne vien vir- 
tuvė. Jau metas pradėti galvoti, ko iš tikrųjų nori ir kaip tai pasiekti. 

Deniza nusisuko ir ženklu parodė padavėjui atnešti sąskaitą. 

— Galbūt ištekėsiu už turtingo vyro, - tarė ji. 

Kuo ilgiau Garis galvojo apie sesers romanus su vedusiais vyrais, 
tuo labiau siuto. Vis dėlto nereikėjo užsiminti apie tai Inidai. Išpliurpė, 
tuščiu pilvu prisiplempęs džino, motinai per Kalėdas pradėjus liaup- 
sinti Denizą - po to, kai prieš kelias valandas buvo iškeltas į šviesą 
suluošintas austriškas elnias, o Inidos dovana Karolinai rasta šiukšlių 
konteineryje it nužudytas kūdikis. Inida liaupsino dosnų multimilijo- 
nierių, finansuojantį naują Denizos restoraną ir išsiuntusį ją į praban- 
gią dviejų mėnesių degustacinę kelionę po Prancūziją ir Vidurio Euro- 
pą, Denizos viršvalandžius, pasišventimą, taupumą ir lygino ją su Gariu, 
nenuoširdžiai bambėdama dėl jo verteiviškumo, puikavimosi turtais ir 
godumo - lyg jai pačiai galva nebūtų pramušta pinigams! Juk jei turėtų 
iš ko, pati būtų nusipirkusi tokį namą kaip Gario ir apstačiusi jį daug- 
maž taip pat! Norėjo jai pasakyti: „Iš visų trijų vaikų mano gyvenimas 
panašiausias į tavo! Turiu tai, ko mane išmokei norėti! O dabar, kai 
turiu, piktiniesi!“ 

Bet iš tiesų, kadaginei galiausiai mušus į galvą, jis pasakė štai ką: 

— Verčiau paklausk Denizos, su kuo ji miega. Paklausk, ar vyrukas 
vedęs ir ar turi vaikų. 

— Nemanau, kad ji su kuo nors susitikinėja, - pareiškė Inida. 

— Aš tau sakau, - pliauškė kadaginė, - paklausk jos, ar nesusimetė 
su vedusiu vyru. Man regis, jei jau esi tokia dorybinga, turėtum jos 
šito paklausti prieš paskelbdama Vidurio Vakarų dorybių pavyzdžiu. 

Inida užsidengė ausis. 

— Nieko nenoriu girdėti! 

— Puiku, ir toliau apsigaudinėk, užmerk akis! - tūžo džinas. - Ta- 
čiau aš nebenoriu klausytis paistalų apie jos angeliškumą. 

Garis suprato pažeidęs brolių ir seserų garbės įstatymus. Ir tuo 
džiaugėsi. Džiaugėsi, kad Inida vėl duoda velnių Denizai. Jautėsi ap- 
suptas, įkalintas smerkiančių moterų. 

Be abejo, buvo vienas akivaizdus būdas ištrūkti į laisvę: galėjo 
pasakyti „taip“ vietoj „ne“ vienai iš tuzino sekretorių, praeivių, par- 
davėjų, kurios kiekvieną savaitę atkreipdavo dėmesį į jo ūgį, Žilus 
kaip kristalinis skalūnas plaukus, veršenų striukę ir prancūziškas al- 
pinisto kelnes, o į akis jam žiūrėdavo taip, lyg sakytų: „Raktas po 
kilimėliu prie durų“. Bet pasaulyje nebuvo putės, kurią jis mieliau 
laižytų, plaukų, kuriuos jis mieliau gniaužtų kumštyje it auksinio šil- 
ko skambučio virvutę, akių, į kurias mieliau žiūrėtų orgazmo akimir- 
ką už Karolinos. Romanas būtų tik papildęs jį smerkiančių moterų 
skaičių dar viena. 

Marketo gatvėje, „CenTrust“ bokšto koridoriuje, jis įsimaišė į žmo- 
nių minią prie lifto. Banko tarnautojai, auditoriai, programuotojai grį- 
žo į darbą po vėlyvų pietų. 

— Dabar rytiniame horizonte kyla liūtas, - pareiškė moteris, sto- 
vinti arčiausiai Gario. - Tinkamas laikas apsipirkti. Liūtas dažnai val- 
do pigius pirkinius parduotuvėje. 

— Ką tai turi bendro su Išganytoju? - paklausė moteris, su kuria 
kalbėjosi pirmoji. 

— Labai tinkamas laikas Išganytojui prisiminti, - ramiai atsakė pir- 
moji moteris. - Liūto metas tam labai tinka. 

— Lutecio papildai su milžiniškomis iš dalies susijungusio su van- 
deniliu vitamino E dozėmis! - tarė trečias. 

— Jis užprogramavo žadintuvą su radiju, - kalbėjo ketvirtas, - su- 
kvailiojo galutinai, taigi užprogramavo laikrodį, kad šis jį pažadintų 
kas valandą, .kai tik WMIA transliuoja žinias. Ir taip kiaurą naktį. 

Galiausiai liftas nusileido. Žmonių masė siūbtelėjo jo link, ir Ga- 
ris ėmė dvejoti, ar nepalaukti kito, į kurį neprisigrūs šitiek prakaitu 
dvokiančių vidutinybių. Bet Marketo gatve žygiavo nekilnojamojo tur- 
to agentė, kuri pastaraisiais mėnesiais gundomai jam šypsodavosi: 
užkalbink, paliesk. Nenorėdamas su ja susitikti, nėrė pro beužsida- 
rančias lifto duris. Bet durys atsitrenkė į jo koją ir vėl atsidarė. Jau- 
noji nekilnojamojo turto agentė įsibruko į vidų greta jo. 

— Pranašas Jeremijas, mergele, kalbėjo apie liūtą. Tai parašyta šioje 
knygelėje. 

— Pavyzdžiui, rytą trys valandos vienuolika minučių „Clippers“ 
pirmavo prieš „Grizzlies“ rezultatu 146 : 145, o trečias papildomas 
laikas baigėsi —- liko dvylika sekundžių. 

Pilnutėlis liftas kilo tyliai. Visus garsus sugėrė drabužiai, kūnai ir 
šukuosenos. Oras iškvėpuotas. Kabinoje karšta. 

— Ši brošiūra - velnio darbas. 

— Perskaityk ją, kai gersi kavą, mergele. Kas čia blogo? 

— Abi komandos, atsidūrusios paskutinėse vietose, bandė padi- 
dinti savo galimybes atsirinkti koledžo krepšininkus, prakišdamos šias 
apskritai beprasmiškas sezono pabaigos varžybas. 

— Lutecis - retas metalas, labai retas, randamas žemėje, ir gry- 
nas, nes yra elementas. 

— Nustatęs laikrodį ketvirtai valandai vienuolikai minučių, jis iš- 
girdo visus paskutinius rezultatus, o pabusti reikėjo tik kartą. Bet 
apie Deiviso taurės varžybas Sidnėjuje pranešama kas valandą. Jis 
bijojo pražiopsoti. 

Jaunoji nekilnojamojo turto agentė buvo žemutė, dailaus veidelio, 
chna dažytais plaukais. Ji nusišypsojo Gariui lyg drąsindama jį prabil- 
ti. Atrodė kilusi iš Vidurio Vakarų ir laiminga, kad stovi greta. 

Garis įsmeigė akis į tolį ir stengėsi nekvėpuoti. Jį visą laiką erzi- 
no T, iššokstanti pavadinimo „CenTrust“ viduryje. Norėjo smarkiai it 
spenelį įspausti T, bet tai padaręs palengvėjimo nepajuto. Išėjo cent- 
rust: surūdijęs centas. 

— Mergele, tai ne tikėjimo pakaitalas. Tai priedas. Izaijas irgi mini 
liūtą. Vadinkite jį Judėjos liūtu. 

— Profesionalų ir mėgėjų bendros varžybos Malaizijoje, lyderis 
anksti baigė žaidimą, bet tarp vienuolikos minučių trečios ir vienuoli- 
kos minučių ketvirtos rezultatas gali pasikeisti. Jis galą gaus, jei pra- 
Žiopsos. 

— Mano tikėjimui nereikia pakaitalo. 

— Šere, mergele, gal tu ausų neplauni? Klausykis, ką sakau. Čia. 
Ne. Tikėjimo. Pakaitalas. Čia priedas. 

— Nuo jo oda bus švelni kaip šilkas, stangri, o baimės priepuolių 
sumažės aštuoniolika procentų! 

— Svarstau, kaip jaučiasi Samanta, kai greta jos pagalvės aštuonis 
kartus per naktį sučirškia žadintuvas. 

— Aš tik sakau, kad dabar palankus metas apsipirkti, daugiau nieko. 

Kai jaunoji nekilnojamojo turto agentė palinko prie jo praleisda- 
ma iš lifto plūstelėjusią suplukusią minią, kai ji tvirčiau, negu būtinai 
reikia, prispaudė rudaplaukę galvą prie jo šonkaulių, Gariui toptelėjo, 
kad jis dvidešimt santuokos metų ištikimas Karolinai dar ir todėl, jog 
vis labiau šlykštisi kitų Žmonių prisilietimais. Be abejo, jis žavėjosi 
ištikimybe; be abejo, jį erotiškai jaudino jo principingumas; bet elek- 
tros laidas tarp smegenų ir kiaušių, matyt, kažkur atsipalaidavo, nes, 
mintyse nurengdamas ir prievartaudamas mažąją rudę, jis daugiausia 
galvojo apie tvankią ir nehigienišką neištikimybės vietą - žarnyno laz- 
delėmis knibždantį tualetą, „Marriott Courtyard“ viešbutėlį, kurio si1e- 
nos ir paklodės aptaškytos sudžiūvusia sėkla, užpakalinę žavingo folks- 
vageno ar plimuto, kurį ji veikiausiai turi, sėdynę (ir spartų it kačių 
poravimąsi ant jos), apsunkusią nuo sporų kiliminę dangą jos į dėžutę 
panašiame pirmajame jos gyvenimo butuke Montgomerivilyje ar Kon- 
šohokene, visos tos vietos buvo per šiltos, troškios, kėlė nemalonius 
lytinių organų karpų ir chlamidijų vaizdinius - ir kaip sunku būtų kvė- 
puoti, kaip dusintų jos kūnas, kokios niekingos ir iš anksto pasmerk- 
tos būtų jo pastangos nenusižeminti... 

Jis liuoktelėjo iš lifto šešioliktame aukšte ir giliai įkvėpė į plau- 
čius vėsaus banko oro. 

— Skambino jūsų žmona, - pasakė sekretorė Megė. - Prašė, kad 
iškart jai paskambintumėt. 

Garis išėmė šūsnį pranešimų iš dėžutės ant Megės stalo. 

— Nepasakė, dėl ko? 

— Ne, bet iš balso atrodė susirūpinusi. Net kai pasakiau, kad jūsų 
nera, nesiliovė skambinti. 

Garis užsidarė kabinete ir peržvelgė pranešimus. Karolina skam- 
bino 1 val. 35 min., 1 val. 40 min., 1 val. 50 min., 1 val. 55 min. ir 
2 val. 10 min. Dabar be penkių pusė trijų. Jis pergalingai pakratė kumš- 
tį. Pagaliau, pagaliau šiokie tokie nevilties požymiai. 

Jis surinko namų numerį ir paklausė: 

— Kas atsitiko? 

Karolinos balsas virpėjo. 

— Gari, kažkas negerai tavo mobiliajam. Bandžiau prisiskambinti, 
o jis neatsako. Kas jam yra? 

— Aš 1šjungiau. 

— Kiek laiko išjungtas? Bandau prisiskambinti visą valandą, turiu 
važiuot pasiimti berniukų, bet nenoriu palikti namų! Nežinau, ką daryti! 

— Kara, papasakok, kas atsitiko. 

— Kažkas tyko anapus gatvės. 

— Kas? 

— Nežinau. Kažkas automobilyje, aš nežinau. Jie ten sėdi jau gerą 
valandą. 

Gario pimpalo galas tirpo it žvakė. 

— Gal buvai pasižiūrėti, kas ten? - paklausė jis. 

— Bijau, - atsakė Karolina. - O policininkai man sako, kad tai mies- 
to gatvė. 

— Teisingai. Miesto gatvė. 
— Gari, kažkas vėl pavogė „Neverest“ ženklą! - Ji beveik kūk- 
čiojo. - Kai vidurdienį parėjau namo, jo nebebuvo. Paskui pasižiūrė- 


235 


jonathan 
f(ranzen 


jau pro langą, pamačiau automobilį, o dabar priekinėje sėdynėje kaž- 
kas sėdi. 

— Kokios markės automobilis? 

— Didelis universalas. Senas. Lig tol nematytas. 

— Ar jis ten stovėjo, kai grįžai namo? 

— Nežinau! Bet dabar turiu važiuoti Jonos, o namų nenoriu palikti, 
kai ženklo nebėra, be to, anapus gatvės stovi automobilis... 

— Bet juk apsaugos sistema veikia? 

— O jei grįšiu namo, kai jie dar bus neišėję, ir juos netikėtai už- 
klupsiu... 

— Karolina, mieloji, nusiramink. Juk išgirstum pavojaus signalą... 

— Langas išdaužtas, pasigirsta pavojaus signalas, kažkas prirem- 
tas prie sienos, šie žmonės ginkluoti... 

— Liaukis, liaukis, liaukis. Karolina? Klausyk, ką tau reikia daryti. 
Karolina? - Baimė jos balse ir suvokimas, ką ta baimė reiškia, taip jį 
jaudino, kad turėjo sau įgnybti per kelnių medžiagą, ar nesapnuoja. — 
Paskambink man mobiliuoju, - liepė jai. - Neišjungdama telefono iš- 
eik iš namų, sėsk į mašiną ir važiuok. Gali pasikalbėti su tais žŽmonė- 
mis pro langą. Aš visą laiką būsiu su tavimi. Gerai? 

— Gerai. Gerai. Tučtuojau perskambinsiu. 

Laukdamas skambučio, Garis mąstė apie karštą, sūrų ir švelnų it 
sumuštas persikas verkiančios Karolinos veidą, gurktelėjimą jai ry- 
jant ašaras ir snarglius, plačiai išžiotą jo burnai jos burną. Jis tris 
savaites nejautė nieko, nė mažiausio tvinksnio padvėsusioje pelėje, 
iš kurios teka šlapimas, manė, kad jai niekada jo nebereikės ir jam 
niekada jos nebereikės, ir staiga jam galva ima svaigti iš geismo: to- 
kia buvo jo santuoka. Suskambo telefonas. 

— Aš automobilyje, - tarė Karolina iš akustinės mobiliojo telefo- 
navimo erdvės nelyginant kabinos. - Jungiu atbulinę pavarą. 

— Pasižiūrėk 1r jo numerio. Užsirašyk važiuodama pro šalį. Pasi- 
stenk, kad jis tai pamatytų. 

— Gerai. 

Jis išgirdo silpną metalinį jos sportinio automobilio šnopavimą — 
it didžiulio žvėries, vis stiprėjantį automatinės pavaros „om“. 

— Velnias, Gari, - suaimanavo ji, - jis dingo! Niekur nematau! Tur- 
būt pamatė, kad atvažiuoju, ir paspruko! 

— Puiku, juk to ir norėjai. 

— Ne to - jis apvažiuos kvartalą ir grįš, kai manęs nebus! 

Garis nuramino ją ir pamokė, kaip saugiai privažiuoti prie namo 
grįžus su berniukais. Jis pažadėjo neišjungti mobiliojo telefonogr anksti 
grįžti namo. Susitvardė ir nepalygino jos psichinės sveikatos su savo. 

Depresija? Nieko panašaus. Daugialangiu jo televizoriaus ekranu 
slinko padūkusios Amerikos ekonomikos gyvybės ženklai. „Orfic Mid- 
land“ akcijos vertė per dieną pakilo vienu doleriu 37 centais. JAV 
doleris juokėsi iš euro, užgauliojo jeną. Užsuko Virdžinija Lin ir pa- 
siūlė parduoti paketą „Exxon“ akcijų po 104 dolerius už vieną. Garis 
žvelgė į sudarkytą Kemdeno (Niu Džersis) salpinį peizažą anapus 
upės - iš tokio aukščio ir atstumo jis buvo panašus į virtuvės grindis 
nuplėštu linoleumu. Saulė, paguodos šaltinis, išdidžiai plieskė pie- 
tuose; Gariui buvo pikta, kai tėvai atvykdavo į Rytinę pakrantę, o 
pajūrio oras dvokdavo. Dabar ta pati saulė švietė jų laivui kažkur į 
šiaurę nuo Meino. Televizoriaus ekrano kampe buvo matyti kalbanti 
Garbaniaus Eberlio galva. Garis padidino vaizdą ir garsą kaip tik tada, 
kai Eberlis baigė kalbą: „Smegenų kultūrizmas — neblogas įvaizdis, 
Sinde“. Visą laiką dalykiškos diktorės, kurioms finansinė rizika buvo 
tik finansinės sėkmės palydovė, išmintinga mina linktelėjo. 

— Smegenų kultūrizmas, puiku, - sučiulbo diktorė ir ramiausiai 
pakeitė temą. - Beje, netrukus pamatysite žaislą, dėl kurio pakvaišo 
visa Belgija (!), o jo gamintojas teigia, kad ši lėlė sulauks didesnio 
populiarumo negu Pupinukės! 

Užsuko Džėjus Paskas pasiskųsti obligacijų rinka. Džėjaus duk- 
rytės turėjo naują muzikos mokytoją ir tą pačią senąją mamą. Garis 
suprato maždaug kas trečią Džėjaus žodį. Nerimastavo kaip vieną 
andainykštę popiete prieš penktą pasimatymą su Karolina, kai jiedu 

buvo taip pribrendę elgtis neskaisčiai, kad kiekviena valanda prily- 
go granito luitui, kurį turėjo suskaldyti grandinėmis sukaustytas ka- 
linys... 

Jis išėjo iš darbo puse penkių. Švediškas sedanas, palikęs užpaka- 
ly Skulkilio slėnį, gaubiamą miglos, ir ryškią monotonišką greitkelio 
tikrovę, kilo aukštyn Kelio alėja 1r Linkolno alėja, riedėjo ankstyvo 
rudens spalvomis nudažytų lapų tuneliais ir gotikinėmis arkomis pa- 
lei Visahikono upelį, kol atsidūrė užkerėtame Česnat Hilo miške. 

Nepaisant karštligiškų Karolinos prasimanymų, namas atrodė ne- 
liestas. Garis sulėtino greitį važiuodamas keliuku pro melsvių ir 
ožekšnių lysvę, iš kurios, kaip ji ir sakė, buvo pavogtas dar vienas 
NEVEREST SAUGA ženklas. Nuo metų pradžios Garis buvo įbedęs 
į Žemę ir praradęs penkis NEVEREST SAUGA ženklus. Jį erzino, 
kad rinką užtvindė niekam tikę ženklai, menkinantys NEVEREST 
SAUGA, kliūties įsilaužėliams, vertę. Be abejonės, čia, Česnat Hilo 
vidury, „Neverest“, „Western Civil Defence“, „ProPhilaTex“ lakšti- 
nio metalo ženklų valiutą kiekviename kieme rėmė visiškai patiki- 
mi ir kreditingi prožektoriai bei tinklaininiai skaitytuvai, avarinio 
maitinimo baterijos, slaptos specialios telefono linijos ir nuotolinio 
blokavimo durys; bet šiaurės vakarų Filadelfijoje, kokiame nors 
Maunt Eryje, Džermantaune ir Naistaune, kur įsikūrę ir tvarko sa- 
vo reikalus antivisuomeniški tipai, gyvena grupė jautriaširdžių na- 
mų savininkų, kurie nesiryžta įsigyti namų saugos sistemų, kad ne- 
išsiduotų turį šiokių tokių vertybių, bet jų dvasinės, be prietarų 
vertybės netrukdo beveik kas savaitę vogti Gario NEVEREST SAU- 
GA 1r įbesti jų savo kiemuose... 

Garaže jį, kaip ir Alfredą, užplūdo troškimas atsilošti automobilio 
sedynėje ir užsimerkti. Išjungęs variklį, rodos, kažką išjungė ir sme- 
genyse. Kur dingo geismas ir energija? Tai irgi būdinga jo santuokai. 

Prisivertė išlipti iš mašinos. Veržęs akis ir veido ančius nuovar- 
gio žiedas apėmė ir smegenų kamieną. Net jei Karolina nusiteikusi 
jam atleisti, net jei jiems pavyktų pasprukti nuo vaikų ir pasismaginti 

(tiesą sakant, neverta net puoselėti tokių vilčių), dabar jis turbūt per 
daug pavargęs seksui. Prieš akis penkios valandos su vaikais, ir tik 
paskui jis atsidurs lovoje su ja. Norėdamas atgauti energiją, kuri bu- 
vo užplūdusi jį vos prieš valandėlę, turėtų išsimiegoti - aštuonias va- 
landas, gal dešimt. 

Užpakalinės durys buvo užrakintos ir užkabintos grandinėle. Jis 
stengėsi belstis tvirtai ir žvaliai. Pro langą matė, kaip atrisnoja Jona 
su sandalais ir maudymosi kostiumu, įveda saugos šifrą, atsklendžia 
duris ir nuima grandinėlę. 

— Sveikas, tėte, aš vonios kambaryje įrengiau sauną, - paskelbė 
Jona ir nurisnojo atgal. 

Gario geidžiama ašarų suminkštinta šviesiaplaukė, kurią jis ramino 
telefonu, sėdėjo greta Kalebo ir per virtuvės televizorių žiūrėjo karto- 
jamą fantastinį filmą. Rimtus robotus unisekso stiliaus drabužiais. 

— Sveiki, - tarė Garis. - Atrodo, viskas susitvarkė. 

Karolina ir Kalebas linktelėjo neatitraukdami akių nuo kitos pla- 
netos. 

— Einu įbesiu kitą ženklą, - pasiūlė Garis. 

— Prikalk jį prie medžio, - tarė Karolina. - Ištrauk kuolą ir prikalk 
prie medžio. 

Beveik susidrovėjęs dėl apviltų lūkesčių, Garis giliai įkvėpė ir 
kostelėjo. 

— Matai, Karolina, užuomina turi būti subtili. Tokia, kad išmintin- 
gam Žmogui pakaktų vieno žodžio. O kai ženklą reikia grandine prira- 
kinti prie medžio, kad jo nepavogtų... 

— Aš sakiau „prikalti“. 

— Tai kaip skelbimas antivisuomeniškiems elementams: mus ap- 
vogė! Ateikit ir apkraustykit namą! Ateikit ir apkraustykit mus! 

— Aš nesakiau „prirakinti grandine“. Aš sakiau „prikalti“. 

Kalebas čiupo pultelį ir padidino garsą. 

Garis nuėjo į rūsį 1r iš plokščios kartoninės dėžės išėmė paskuti- 
nį, šeštą ženklą, „Neverest“ atstovo parduotą jam urmu. Turint gal- 

voje „Neverest“ namų saugos sistemos kainą, ženklai buvo nejįtikėti- 
nai prasti. Lentelės nelygiai nudažytos ir trapiomis aliuminio kniedė- 
mis pritvirtintos prie valcuoto lakštinio metalo stulpelio, tokio plono, 
kad negalėjai jo įkalti į žemę (reikėjo iškasti duobę). 

Kai jis grįžo į virtuvę, Karolina nepakėlė akių. Gal jis būtų pradė- 
jęs svarstyti, ar jam nepasivaideno jos baimingi skambučiai, bet bok- 
sininko kelnaitės tebebuvo drėgnos, be to, per trisdešimt sekundžių, 
kol jis buvo rūsyje, ji užsklendė užpakalines duris, užkabino grandi- 
nėlę ir vėl įjungė pavojaus signalą. 

Be abejo, jis - psichinis ligonis, o ji! Ji! 

— Jėzau, - tarė jis, rinkdamas vestuvių datą skaitmeninėje kla- 
viatūroje. 

Palikęs duris atlapas, jis nuėjo į kiemą ir įbedė naująjį „Neverest“ 
ženklą į seną tuščią duobę. Kai po valandėlės sugrįžo, durys vėl buvo 
užrakintos. Jis išsiėmė raktus, atrakino duris, pastūmė, kiek leido 
grandinėlė, ir viduje nuaidėjo pavojaus signalas. Stūmė duris, bet vy- 
riai laikė. Svarstė, ar neišmušti durų petimi ir neišplėšti grandinės. 
Rėkdama išpuolė Karolina perkreiptu veidu, griebėsi už nugaros ir 
nuklibikščiavo įvesti trisdešimties sekundžių šifro. 

— Gari, - tarė ji, - tau tereikia pabelsti. 

— Buvau kieme, - atsiliepė jis. - Už penkiolikos metrų. Kodėl tu 
įjungei signalizaciją? 

— Nesupranti, kas čia šiandien dėjosi, - sušnibždėjo ji ir šlubuo- 
dama grįžo į tarpžvaigždinę erdvę. - Aš čia labai vieniša, Gari. Labai. 

— Tačiau aš grįžau. Teisybė? Dabar esu namie. 

— Taip. Tu namie. 

— Ei, tete, kas bus vakarienės? - paklausė Kalebas. - Gal iškep- 
tum mėsos rinkinį? 

— Gerai, - atsakė Garis, - aš pataisysiu vakarienę, suplausiu in- 
dus, o gal ir gyvatvorę apkarpysiu, nes bent kartą jaučiuosi puikiai! 
Teisybė, Karolina? Kaip manai, teisingai kalbu? 

— Taip, žinoma, prašom taisyti vakarienę, - sumurmėjo ji, spok- 
sodama į televizorių. 

— Puiku. Pataisysiu vakarienę. - Garis pasipustė delnus ir koste- 
lėjo. Jautėsi taip, lyg krūtinėje ir galvoje smuktų nuo ašių, graužtųsi į 
kitas vidaus mechanizmo dalis susidėvėję krumpliaračiai, jam parei- 
kalavus iš savo kūno nutrūktgalviškumo, žvalios energijos, kurių šis 
nepajėgė duoti. 

Šią naktį jis turėjo gerai miegoti mažiausiai šešias valandas. Kad 
tai pavyktų, ketino išgerti du martinio su degtine ir griūti į lovą prieš 
dešimt. Pavertė degtinės butelį virš kokteilių plaktuvės su ledu ir įžū- 
liai kliukino, nes juk „CenTrust“ viceprezidentui ne gėda atsipalaiduo- 
ti po sunkios darbo dienos. Sukūrė meskitų malkų laužą ir išgėrė mar- 
tinį. Kaip mesta moneta, kuri krypuodama sukasi vis siauresniu ratu, 
kol nuvirsta, jis nudrožė atgal į virtuvę ir paruošė mėsą, bet jautėsi per 
daug pavargęs kepti. Kadangi Karolina ir Kalebas nekreipė į jį dėme- 
sio, kai susimaišė pirmą martinį, dabar jis susimaišė antrą, kad įgytų 
energijos ir jėgų, ir oficialiai tai buvo pirmas martinis. Grumdamasis 
su dvejinimusi akyse, sukeltu degtinės, išėjo lauk ir sumetė mėsą į 
keptuvą. Ir vėl jį apėmė nuovargis, ir vėl pajuto visų palankių neuro- 
veiksnių stoką. Šeimos akivaizdoje susimaišė trečią (oficialiai antrą) 
martinį ir išgėrė. Pro langą pamatė, kad keptuvas apimtas liepsnos. 

Jis prisipylė tefloninę keptuvę vandens ir bėgdamas gesinti ug- 
nies išlaistė visai nedaug. Į orą pakilo garų, dūmų ir aerozolinių rie- 
balų debesis. Jis apvertė mėsos gabaliukus - jie buvo apdegę, net žvil- 
gėjo. Trenkė drėgnais degėsiais kaip gaisrininkams išvažiavus. Anglys 
beveik visiškai išblėso, todėl žali mėsos gabalėlių šonai tik vos vos 
parudavo, nors jis juos kepė dar dešimt minučių. 

Tuo tarpu jo stebuklingai atidus sūnus Jona padengė stalą, atnešė 
duonos ir sviesto. Garis Žmonai ir vaikams patiekė ne tokius apdegu- 
sius ir ne tokius žalius mėsos gabalėlius. Nerangiai darbuodamasis 
peiliu ir šakute, jis prisikimšo burną kruvinos suanglėjusios vištie- 
nos, tačiau buvo per daug pavargęs kramtyti ir ryti bei per daug pa- 

varges atsistoti ir išspjauti. Sėdėjo su paukštienos kąsniu burnoje, 
kol suvokė, kad per smakrą varva seilė - nelabai vykęs būdas puikiai 
psichinei sveikatai rodyti. Nugurkė nekramtęs. Pasijuto, lyg rytų te- 
niso kamuoliuką. Šeimyna žiūrėjo į jį. 

— Tėte, tau negera? - paklausė Aronas. 

Garis nusišluostė smakrą. 

— Ne, Aronai, dėkui. Kiesa mėtoka. Mėsa kietoka. - Jis užsikosė- 
jo, stemplė buvo virtusi ugnies stulpu. 

— Gal nori prigulti, - pasiūlė Karolina kaip vaikui. 

— Eisiu apkarpyti gyvatvorės, - atsiliepė Garis. 

— Atrodai pavargęs, - pasakė Karolina. - Verčiau pagulėtum. 

— Aš nepavargęs, Karolina. Tiesiog į akis pateko dūmų. 

— Garl... 

— Žinau, kad visiems sakai, jog man depresija, bet nieko nepada- 
rysi, nesu prislėgtas. 

— Gari. 

— Teisybė, Aronai? Teisingai kalbu? Ji sakė, kad man depresija — 
teisybė? 

Netikėtai užkluptas Aronas dirstelėjo į Karoliną, ta lėtai ir įsak- 
miai papurtė galvą. 

— Na? Tai ar sakė? - spyrė Garis. 

Aronas įbedė akis į lėkštę ir išraudo. Tuo metu Garis pajuto ne tik 
meilę vyriausiajam sūnui, mielam, garbingam, išdidžiam raustančiam 
sūnui, bet ir su ja glaudžiai susijusį įtūžį, kuris privertė jį pašokti nuo 
stalo nesuvokus, kas dedasi. Jis keikėsi vaikams girdint. 

— Atsipisk, Karolina! Dėjau skersą ant tavo šnibždesių! Einu ir 
apkarpysiu tą sušiktą gyvatvorę! 

Jona ir Kalebas nuleido galvas ir pasilenkė it apšaudomi. Aronas, 
regis, riebalais išterliotoje lėkštėje skaitė savo gyvenimo, ypač būsi- 
mo, istoriją. 

Ramiu, žemu, virpančiu atvirai užgauliojamo žmogaus balsu pra- 
bilo Karolina. 

— Tiek to, Gari, raminkis, - tarė ji, - leisk mums suvalgyti vaka- 
rienę. Prašom išeiti. 

Garis išėjo. Išlekė į lauką ir perėjo užpakalinį kiemą. Visa lapija ne- 
toli namų, užlieta iš kambario srūvančios šviesos, buvo balta kaip krei- 
da, tik vakarinius medžius tebegaubiančioje prieblandoje ryškėjo vaini- 
kų siluetai. Garaže jis nusikabino pustrečio metro skečiamąsias kopėčias 
1r šoko, sukosi su jomis, vos neišmušė automobilio lango, kol susitvar- 
dė. Nuvilko kopėčias priešais namą, įjungė šviesas ir grįžo elektrinės 
mašinėlės gyvatvorėms kirpti ir trisdešimties metrų ilgintuvo. Kad pur- 
vinas laidas nesiliestų su brangiais drobiniais marškiniais, kurių per vėlai 
susivokeė nenusivilkęs, vilko laidą žeme iš paskos, todėl šis pragaištin- 
gai įsipainiojo tarp gėlių. Jis nusivilko marškinius, liko vien su teniso 
marškinėliais, bet negaišo laiko nusimauti kelnėms, nes bijojo, kad ne- 
teks paskutinių jėgų, atsiguls dienos kaitrą spinduliuojančioje vejoje, 
klausysis svirplių ir terškiančių cikadų ir snaus. Fizinės pastangos šiek 
tiek jį prablaivino. Užlipo ant kopėčių ir apgenėjo nusvirusias laimo ža- 
lumo kukmedžių viršūnes, pasilenkdamas kiek pajėgė. Suvokęs, kad 
nepasieks metro ilgio gyvatvorės galiuko prie pat namų, jis turėjo iš- 
jungti sekatorių, nulipti žemėn ir prisitraukti kopėčias, bet kadangi gy- 
vatvorės tebuvo metras, o energijos ir kantrybės atsargos seko, bandė 
su kopėčiomis prieiti arčiau namo, bandė įsiūbuoti kopėčias ir šoktelėti 
su jomis, kairėje rankoje tebespausdamas įjungtą sekatorių. 

Apžiūrėjus paaiškėjo, kad silpnas smūgis, beveik beskausmis pri- 
silietimas ar trinktelėjimas, kliuvęs mėsingai delno daliai po dešiniu 
nykščiu, padarė gilią ir smarkiai kraujuojančią žaizdą, kurią šiame ge- 
riausiame iš pasaulių derėjo parodyti greitosios pagalbos gydytojui. 
Bet Garis buvo itin sąžiningas. Jis žinojo, kad yra per daug girtas ir 
pats važiuoti į Česnat Hilo ligoninę neturi teisės, o Karolinos negali 
prašyti nuvežti, kad ji neužduotų keblių klausimų dėl ropštimosi ant 
kopėčių ir naudojimosi elektros prietaisu nusitašius, nes tada tektų 
prisipažinti, kiek degtinės jis išmaukė prieš vakarienę, ir apskritai 
būtų sunku ką nors įtikinti, jog jo psichinė sveikata puiki, nors eida- 

mas karpyti gyvatvorės kaip tik to ir norėjo. Todėl Garis nuskubėjo į 
vidų pro priekines duris, lydimas skaudžiai geliančių ir audeklą kapo- 
jančių vabzdžių spiečiaus, privilioto verandos žiburių, saujoje kaupė- 
si keistai vėsus kraujas; užmiršęs spyriu užtrenkti duris, jis užsidarė 
pirmo aukšto tualete ir išpylė kraują į kriauklę geležinguose sūku- 
riuose įžvelgdamas tai granatų sultis, tai šokoladinį sirupą, tai nešva- 
rią mašininę alyvą. Nuplovė žaizdą šaltu vandeniu. Už nerakintų tua- 
leto durų Jona paklausė, ar jis nesusižeidęs. Garis kaire ranka atplėšė 
pluoštą tualetinio popieriaus, prispaudė prie žaizdos ir viena ranka 
užklijavo pleistro juostelę, bet ji nuo kraujo ir vandens iškart atlipo. 
Klozetas, grindys, durys buvo aptaškyti krauju. 

— Tėte, vabalai skrenda į vidų, - tarė Jona. 

— Klausyk, Jona, uždaryk duris, paskui lipk į viršų ir išsimaudyk. 
Aš netrukus ateisiu pažaisti šaškėmis. 

— (zeriau šachmatais. 

— Gerai. 

— Tačiau tu man turėsi atiduoti valdovę, rikį, žirgą ir bokštą. 

— Gerai, eik praustis! 

— O tu greit ateisi? 

— Greit. 

Garis atplėšė naują juostelę ir ėmė juoktis iš savęs žiūrėdamas į 
veidrodį, kad neabejotų dar galįs juoktis. Kraujas sunkėsi per tualeti- 
nį popierių, varvėjo riešu, ir pleistro juostelė vėl atsiklijavo. Jis apsi- 
vyniojo ranką svečių rankšluosčiu, o sušlapinęs kitą svečių rankšluostį 
švariai iššluostė kraują vonios kambaryje. Pravėrė duris ir išgirdo 
Karolinos balsą viršuje, indaplovės ūžesį virtuvėje, vandens šniokšti- 
mą Jonos vonioje. Prieškambariu iki laukujų durų driekėsi kraujo pėd- 
sakas. Jis pritūpęs slinko šonu it krabas, prispaudęs sužeistą ranką 
prie pilvo, ir šluostė kraują svečių rankšluosčiu. Pilkos medinės prie- 
angio grindys irgi buvo apšlakstytos krauju. Garis ėjo pėdų šonais, 
nenorėdamas kelti triukšmo. Nuklypitavo į virtuvę kibiro ir šluostės, 
o juk virtuvėje buvo gėrimų baras. 

Na, jis jį atidarė. Laikydamas degtinės butelį po dešine pažasti- 
mi, kaire ranka atkimšo. Pakėlė butelį, atlošė galvą pasistiprinti prieš 
naktį likusiu šlakeliu ir nukreipė akis į filmavimo kamerą virš spin- 
telės durų. 

Filmavimo kamera buvo kortų malkos dydžio, įtaisyta virš durų 
ant altazimutinio laikytuvo. Dėklas buvo matinio aliuminio. Objekty- 
ve mirgėjo violetinė šviesa. 

Garis padėjo butelį atgal į spintelę, priėjo prie kriauklės ir prilei- 
do kibirą vandens. Filmavimo kamera, sekdama jį, pasisuko trisde- 
šimčia laipsnių. 

Jis norėjo nuplėšti kamerą nuo lubų, o kadangi to padaryti negalė- 
jo, norėjo užlipti į viršų ir paaiškinti Kalebui, jog šnipinėti negražu, o 
kadangi to padaryti negalėjo, norėjo bent sužinoti, kiek laiko kamera 
čia įtaisyta; tačiau kadangi dabar turėjo ką slėpti, bet koks jo veiks- 
mas, pakenksiantis kamerai, bet koks protestas prieš jos laikymą vir- 
tuvėje Kalebui pasirodys savanaudiškas. 

Jis įmetė į kibirą kruviną, purviną svečių rankšluostį ir nuėjo prie 
užpakalinių durų. Kamera ant laikytuvo pasistojo piestu, kad neiš- 
leistų jo iš regėjimo lauko. Jis atsistojo tiesiai po kamera ir pažvelgė 
į objektyvą. Papurtė galvą ir be žodžių ištarė: „Ne, Kalebai“. Be abe- 
jo, kamera nieko neatsakė. Garis suvokė, kad kambaryje kur nors 
turi būti ir mikrofonas. Jis galėjo tiesiogiai kreiptis į Kalebą, bet būgš- 
tavo, kad jei pasižiūrės Kalebo šnipui į objektyvą ir išgirs savo balsą, 
perduodamą į Kalebo kambarį, tikrovė užplūs jį nepakeliamai galinga 
banga. Todėl dar kartą papurtė galvą ir mostelėjo kaire ranka it filmo 
režisierius, sakantis: „Užteks“. Paskui iškėlė iš kriauklės kibirą ir 
išmazgojo prieangį. 

Buvo girtas, todėl atskiros mintys ir būgštavimai dėl filmavimo 
kameros, žaizdos ir slaptos machinacijos bare, kurias matė Kalebas, 
Gario galvoje virto kieta apčiuopiama navikine mase ir skrandžiu slinko 
žemyn, kol sustojo žarnų apačioje. Be abejo, jo vargai niekur nedin- 
go. Bet šią akimirką galvoti apie juos nebepajėgė. 

— Tėte? - pasigirdo Jonos balsas pro antro aukšto langą. - Jau ga- 
lim žaisti šachmatais. 

Kai Garis pagaliau įėjo į vidų palikęs pusiau apkarpytą gyvatvorę 
17 kopėčias gebenių guote, kraujas jau buvo prasisunkęs per trigubą 
rankšluostį ir skleidėsi audinio paviršiuje rausva plazmos be kraujo 
kūnelių dėme. Bijojo prieškambaryje ką nors susitikti, be abejo, Ka- 
lebą ar Karoliną, bet labiausiai Aroną, nes Aronas klausė, ar jis svei- 
kas, Aronas nepajėgė jam meluoti, ir šie Arono meilės ženklai šį va- 
karą galbūt labiausiai jį išgąsdino. 

— Kodėl tau ranka aprišta rankšluosčiu? - paklausė Jona, nuimda- 
mas nuo šachmatų lentos dalį Gario pajėgų. 

— Įsipjoviau, Jona. Uždėjau ant žaizdos ledo. 

— Tu atsiduodi svai-ga-lais, - skandavo Jona. 

— Svaigalai puikiai dezinfekuoja, - paaiškino Garis. 

Jona stumtelėjo pėstininką į e4 langelį. 

— Aš kalbu apie svaigalus, kuriuos išgėrei. 

Dešimtą valandą Garis atsidūrė lovoje, vadinasi, viskas vyksta pa- 
gal planą, jis neišstumtas iš kelio... į kur? Atvirai kalbant, nežinojo. 
Bet jei bent kiek numigs, galbūt suvoks, kur kelias veda. Kad nesu- 
kruvintų paklodžių, įkišo sužeistą ranką su visu rankšluosčiu į mai- 
šelį, kuriame buvo sėlenų duona. Išjungė naktinę lempą ir nusisuko į 
sieną priglaudęs ranką su maišeliu prie krūtinės, o ploną antklodę 
“ užsitraukęs ant pečių. Valandėlę miegojo kietai, kol tamsiame kam- 
baryje pabudo nuo rankos skausmo. Audiniai abipus žaizdos tvinkčio- 
jo, lyg būtų pilni kirmėlių, skausmas plito į riešą. Lygiai kvėpavo mie- 
ganti Karolina. Garis atsikėlė nusišlapinti ir išgėrė keturis „Advil“. 
Kai vėl atsigulė, paskutinis apgailėtinas jo planas žlugo, nes jis nebe- 
galėjo užmigti. Jautėsi taip, lyg duonos maišelis būtų pilnas kraujo. 
Svarstė, ar nevertėtų atsikelti, išsmukti į garažą ir nuvažiuoti į pir- 
mosios pagalbos punktą. Suskaičiavo, kiek laiko sugaiš važiuodamas, 
kiek laiko grįžęs gulės be miego, atėmė tas valandas iš likusios nak- 
ties, kol reikės keltis ir eiti į darbą, ir nutarė, kad verčiau pamiegos 

iki šešių, o paskui, jei prireiks, stabtelės pirmosios pagalbos punkte 
pakeliui į darbą; bet apskaičiavimai nepadėjo užmigti, o kadangi nieko 
padaryti negalėjo, iš naujo svarstė ir skaičiavo, kol galiausiai nakties 
liko tiek mažai, jog nevertėjo nė galvoti apie kėlimąsi ir smukimą iš 
namų. Skaičiavimas — žiaurus dalykas, nes laiko skaičiuoti liko vis ma- 
žiau. Jis vėl atsikėlė nusišlapinti. Kalebo šnipinėjimas akmeniu slėgė 
skrandį. Beprotiškai troško pažadinti Karoliną ir išdulkinti. Sužeista 
ranka tvinkčiojo. Jautėsi susirgęs dramblialige: ranka dydžiu ir svo- 
riu prilygo krėslui, kiekvienas pirštas buvo sulig rąstu, minkštu ir 
nepaprastai jautriu. Į jį su neapykanta tebežiūrėjo Deniza. Motina te- 
betroško Kalėdų su visa šeima. Jis trumpam įslinko į kambarį, kur 
prie elektros kėdės diržais buvo pririštas tėvas su metaliniu šalmu 
ant galvos, Gario ranka laikė senamadišką, į balnakilpę panašų jun- 
giklį, matyt, jau buvo patraukęs už jo, nes Alfredas iššoko iš krėslo 
fantastiškai galvanizuotas, siaubingai šypsodamasis, entuziazmo ka- 
rikatūra, ir šokinėjo aplinkui nelinkstančiomis, trūkčiojančiomis ko- 
jomis, suko po kambarį ratus neįtikėtinu greičiu, kol kniūbsčias griu- 
vo - bumpt —it suglaustos skečiamosios kopėčios ir liko tysoti ant 
egzekucijos kambario grindų, o kiekvienas jo kūno raumenėlis nena- 
tūraliai trūkčiojo ir tirtėjo... 

Kai Garis atsikėlė nusišlapinti ketvirtą ar penktą kartą, pro lan- 
gus skverbėsi pilka šviesa. Rytas buvo drėgnas ir šiltas kaip liepos 
mėnesį, nors baigėsi spalis. Seminolų gatvę gaubusi migla ar rūkas 
atmainė - atskyrė nuo kūnų - laužė - kranksėjimą varnų, lekiančių į 
Česnat Hilo gilumą Navahų ir Šonių gatvėmis it vietos paaugliai - į 
„Wawa Food Market“ automobilių aikštelę (anot Arono, jie ją vadino 
„Va“ klubu“) parūkyti. 

Jis vėl atsigulė ir laukė, kol užmigs. 

— ...spalio penktoji, iš įdomiausių šio ryto naujienų, kai iki mir- 
ties bausmės įvykdymo liko dvidešimt keturios valandos, Kelio advo- 
katai... - sušneko Karolinos radijo žadintuvas, bet jinai tvojo per jį 
delnu ir išjungė. 

Artimiausią valandą, klausantis, kaip keliasi sūnūs, barška indai 
prie pusryčių stalo, Aronas trimituoja Džono Filipo Suzos frazę, Ga- 
rio smegeninėje brendo puikus naujas planas. Jis gulėjo embriono po- 
za nė nekrustelėdamas, veidu į sieną, prispaudęs prie krūtinės ranką 
duonos maišelyje. Puikus naujas planas: nieko nedaryti. 

— Gari, tu miegi? - paklausė Karolina iš vidutinio nuotolio, turbūt 
tarpdurio. - Gari? 

Jis nieko nedarė; neatsakė. 

— Gari? 

Jis svarstė, ar jai smalsu, kodėl jis nieko nedaro, bet jos žingsniai 
jau tolo koridoriumi ir ji sušuko: 

- Jona, greičiau, pavėluosi. 

— Kur tėtė? - paklausė Jona. 

- Jis dar guli, eime. 

Pasigirdo mažų kojyčių tapsėjimas, ir puikus naujas Gario planas 
patyrė pirmą tikrą išbandymą. 

— Tėte? Mes išvažiuojam. Tėte? - iš arti, ne nuo durų pašaukė Jona. 

Garis privalėjo nieko nedaryti. Turėjo apsimesti negirdįs ar neno- 
rįs girdėti, turėjo primesti savo streiką, savo depresiją kaip tik tai 
būtybei, kurios troško pasigailėti. Jei Jona prieis arčiau - jei prieis ir 
apkabins, Garis abejojo, ar pajėgs tylėti ir nejudėti. Bet Karolina vėl 
pašaukė iš apačios, ir Jona išskubėjo. 

Garis išgirdo, kaip kažkur toli pypteli jo sukaktuvių data, aptva- 
ro šifras. Tada skrebučiais kvepiantis namas nutilo, o jis nutaise be- 
galinės kančios ir savigailos miną, nenuslinkusią nuo Karolinos vei- 
do, kai jai skaudėjo nugarą. Pirmą kartą suvokė, kaip ramina šitokia 
mina. 

Pamane, kad reikėtų keltis, bet jam nieko nereikėjo. Nežinojo, 
kada grįš Karolina; jei ji šiandien dirba Vaikų gynimo fonde, gali ne- 
grįžti iki trijų. Nesvarbu. Jis bus čia. 

Tačiau Karolina grįžo po pusvalandžio. Pasikartojo jos išvykimo 
garsai, tik atvirkščiai. Išgirdo mašinos ūžesį, sistemos išjungimo šif- 

ro pyptelėjimą, žingsnius ant laiptų. Pajuto, kad žmona tylėdama sto- 
vi tarpduryje ir Žiūri į jį. 

— Gari? — tyliai ir švelniai tarė ji. 

Jis nieko nedarė. Gulėjo. Ji priėjo prie jo ir atsiklaupė šalia lovos. 

— Kas yra? Sergi? 

Jis neatsakė. 

— Kam šitas maišelis? Dieve! Ką tu pasidarei? 

Jis tylėjo. 

— Gari, sakyk ką nors. Tau depresija? 

— Taip. 

Ji atsiduso. Daugybė susikaupusios įtampos savaičių plūstelėjo iš 
kambario. “ 

— Aš pasiduodu, - tarė Garis. 

— Ką tuo nori pasakyti? 

— Gali nevažiuoti į Sent Džudą, - paaiškino jis. - Kas nenori, gali 
nevažiuoti. 

Ištarti šiuos Žodžius buvo nelengva, užtat sulaukė atlygio. Pajuto 
artėjant spindulingą Karolinos šilumą dar jai neprisilietus. Teka sau- 
lė, plaukai brūkšteli per kaklą, kai ji palinksta prie jo, alsavimas artė- 
ja, lūpos švelniai paliečia skruostą. 

— Dėkui, - tarė ji. 

— Man turbūt reikės išskristi švęsti Kūčių, bet per Kalėdas grįšiu. 

— Dėkui. 

— Man baisi depresija. 

— Dėkui. 

— Aš pasiduodu, - pakartojo Garis. 

Be abejo, juokinga, kad kai tik jis nusileido - turbūt iškart, kai tik 
prisipažino esąs prislėgtas, beveik tikrai tuo metu, kai parodė jai ran- 
ką, oji tinkamai ją sutvarstė, ir garantuotai ne vėliau kaip tą akimir- 
ką, kai ilgu, tvirtu ir sunkiu it vaikiško traukinuko garvežiu įsiveržė į 
drėgną švelniai raukšlėtą ertmę, kuri net po dvidešimties metų kelio- 
nės atrodė neištyrinėta (paėmė ją iš užpakalio, kad Karolina galėtų 

pasilenkt į priekį, o jis - be skausmo apkabinti sutvarstyta ranka jos 
šoną: dulkinasi sužeistieji), - nebesijautė prislėgtas, o džiūgavo. 

Jam toptelėjo (gal ir nederama šią švelnią santuokinės sueities 
akimirką mintis, bet jis - Garis Lambertas, jam šauna netinkamų min- 
čių, 0 atsiprašinėti įgriso!), kad dabar ramiausiai galėtų paprašyti Ka- 
rolinos nupirkti jam 4500 „Axon“ akcijų ir kad ji mielai tai padarytų. 

Ji raitėsi ir sukosi it vilkelis ant plonučio smaigalio, visa gundoma 
jos esybė beveik besvorė ant drėgno jo galo. 

Sėkla plūstelėjo kaip upė. Jis atlėgo, išseko, nurimo. 

Antradienio rytą pusę dešimt (visi vaikai tokiu laiku mokykloje, 
išskyrus ligonius ar ligoniais apsimetusius) jie tebegulėjo nuogi, kai 
suskambo telefonas ant Karolinos naktinio staliuko. Garis atsiliepė ir 
pritrenktas pažino motinos balsą. Pritrenktas, nes buvo ją pamiršęs. 

— Skambinu iš laivo, - tarė Inida. 

Vieną kaltės slegiamą akimirką, dar nesuvokes, jog iš laivo skam- 
binti brangu, todėl motina veikiausiai turi blogų naujienų, Garis pa- 
manė ją skambinant todėl, kad jis ją išdavė. 


JUROJEĘ 


1, šimtai valandų, tamsa, „Gunnar 

Myrdal“: metaliniuose vamzdžiuose aplink senį paslaptingai gaudė te- 
kantis vanduo. Laivas skrodė juodą jūrą į rytus nuo Naujosios Škotijos, 
horizontalė buvo šiek tiek pasvirusi iš pirmagalio į laivagalį, lyg nepa- 
prastai sumanus plieninis laivas jaustųsi šiek tiek nesmagiai ir galėtų 
įveikti skystą kalną tik sparčiai jį perrėždamas; lyg jis laikytųsi ant 
vandens tik nutylėdamas plaukiojimo siaubus. Visa bėda, kad apačioje 
plytėjo kitas pasaulis. Tūringas, bet beformis. Dieną mėlynas jūros pa- 
viršius, nusėtas putotomis bangomis, buvo tikroviškas laivavedybos 
išbandymas, ir apatinio pasaulio galėjai nepaisyti. Tačiau naktį protas 
susitapatindavo su sunkiu plieniniu laivu ir sykiu nerdavo į minkštą, 
nepaprastai vienišą nesatį, ir kiekvienoje vilnyje galėdavai įžvelgti ke- 
lių tinklo karikatūrą, galėdavai įsivaizduoti, koks galutinai ir amžinai 
prarastas žmogus vienuolikos metrų gylyje. Sausumai trūksta Z ašies. 
Sausuma tolygi budėjimo būsenai. Net žemėlapyje nepažymėtoje dy- 
kumoje gali pulti ant kelių ir daužyti žemę kumščiu, žemė po tavimi 
neįsmuks. Be abejo, vandenynas irgi turi būdraujantį apvalkalą. Bet 
kiekviename šio apvalkalo taške galima nuskęsti, o nuskendus dingti. 
Viskas ne tik suposi, bet ir drebėjo. Krūpčiojo „Gunnar Myrdal“ 
korpusas, nuolat tirtėjo grindys, gultai, beržo plokštėmis apmuštos 
sienos. Sinkopuotas virpulys buvo toks būdingas laivui ir toks pana- 

šus į Parkinsono ligos, mat nuolat stiprėja ir, regis, niekada nesilpnė- 
ja, kad Alfredas pastebėjo savo bėdą tik tada, kai nugirdo jaunesnius, 
sveikesnius keleivius apie ją kalbant. 

Beveik pabudęs jis gulėjo kajutėje B11. Gulėjo metalinėje dėžėje, 
kuri suposi ir virpėjo, tamsioje metalinėje dėžėje, kuri kažkur slinko 
naktyje. 

Iliuminatoriaus nebuvo. Kajutė su vaizdu būtų kainavusi keliais 
šimtais dolerių daugiau, o Inida įtikinėjo, kad kajutėje dažniausiai mie- 
gama, taigi kam reikia iliuminatoriaus už tokią baisią kainą? Gal ji ir 
dirstelėtų pro iliuminatorių kokius šešis kartus per visą kelionę. Va- 
dinasi, vienas žvilgsnis kainuotų penkiasdešimt dolerių. 

Dabar ji miegojo - tyliai it apsimesdama. Alfredo miegas buvo knar- 
kimo, švilpimo ir springimo simfonija, pūravimo epas. Inida buvo hai- 
ku. Ji nejudėdama gulėdavo ilgas valandas, o paskui sumirksėjusi pa- 
busdavo it uždegtas žiburys. Kartais auštant Sent Džude ilgą tarpą, 
kol radijo žadintuvo skaičius pasikeičia, namie judėdavo tik vienas 
daiktas - Inidos akis. 

Tą rytą, kai buvo pradėtas Čipas, tik atrodė, kad ji dedasi miegan- 
ti, bet tą rytą po septynerių metų, kai buvo pradėta Deniza, ji iš tiesų 
apsimetinėjo. Sulaukęs vidutinio amžiaus, Alfredas skatino tokias do- 
vanotinas gudrybes. Geras dešimtmetis vedybinio gyvenimo pavertė 
jį itin išauklėtu plėšrūnu, apie tokius pasakojama zoologijos soduo- 
se - Bengalijos tigru, užmiršusiu žudyti, liūtu, aptingusiu nuo depre- 
sijos. Norėdama būti patraukli, Inida turėjo dėtis ramiu nekruvinu 
lavonu. Jei ji ištiesdavo ranką, jei permesdavo šlaunį per jo šlaunį, jis 
įsitempdavo ir slėpdavo veidą; jei ji išeidavo iš vonios kambario nuo- 
ga, jis nusukdavo akis, nes laikėsi auksinės taisyklės pats nesirodyti 
nuogas. Tik pabudęs anksti rytą ir išvydęs jos dailų baltą petį, jis 
drįsdavo išlįsti iš irštvos. Jos ramybė ir savitvarda, lėtai įkvepiami 
oro gurkšniai, jos trapus daiktiškumas skatino jį pulti. Pajutusi jo putlią 
leteną ant šonkaulių ir mėsos ištroškusį alsavimą ant kaklo, ji su- 
glebdavo it nuolankiai susitaikęs su greita mirtimi grobis, nors iš tie- 

sų jos pasyvumas buvo tyčinis, nes ji žinojo, kad pasyvumas jį jaudi- 
na. Jis paimdavo ją, ir ji beveik norėdavo, kad paimtų kaip gyvulys: 
nebyliai, įnirtingai, slaptai. Ji irgi neatmerkdavo akių. Dažnai net ne- 
apsiversdavo ant nugaros, toliau gulėdavo ant šono, tik praskėsdavo 
šlaunis, nejučiom kilstelėdavo kelį atsiliepdama į tiesiosios žarnos 
dirginimą. Paskui, neparodęs jai veido, jis eidavo į vonios kambarį, 
kur prausdavosi ir skusdavosi, o išėjęs pamatydavo paklotą lovą ir 
apačioje išgirsdavo kliuksint kavavirę. Besisukančios virtuvėje Ini- 
dos požiūriu ją geidulingai maitodavo koks nors liūtas, o ne sutuokti- 
nis, na, galbūt buvo įsmukęs į jos lovą kažkuris uniformuotas vyriš- 
kis iš tų, už kurių jai vertėjo ištekėti. Toks gyvenimas nebuvo 
nuostabus, bet moteris gali gyventi saviapgaule ir pirmųjų metų pri- 
siminimais (keista, dabar jie irgi pasidarė panašūs į saviapgauleę), kai 
jis kraustėsi dėl jos iš proto ir žiūrėdavo į akis. Svarbiausia, kad vis- 
kas vyktų tylomis. Jei apie sueitį nekalbama, nėra reikalo jos atsisa- 
kyti, kol ji vėl pastos; ir net kai pagimdys, verta atnaujinti šią veiklą, 
tik nereikia apie tai užsiminti. 

Ji visada norėjo trijų vaikų. Kuo ilgiau negalėjo susilaukti trečio, 
tuo labiau, lygindama save su kaimynėmis, jautėsi gamtos nuskriaus- 
ta. Bi Meisner, storesnė ir kvailesnė už Inidą, viešai bučiuodavosi su 
savo vyru Čaku; du kartus per mėnesį Meisneriai samdydavosi auklę 
1r eidavo į šokius. Kasmet spalio mėnesį Deilas Dribletas būtinai vež- 
davosi žmoną Hanę į kokią prašmatnią vietelę už valstijos ribų švęsti 
vestuvių sukakties, ir daugybė mažųjų Dribletų visi gimė liepos mė- 
nesį. Net Estera ir Kerbis Rutai iškylose tapšnodavo vienas kitam 
per putlų užpakalį. Inidai būdavo baugu ir gėda žiūrėti į kitų porų 
meilias švelnybes. Guvi ir praktiška mergina, iš pradžių lyginusi pa- 
klodes ir staltieses motinos pensione, paskui iškart pradėjo lyginti 
Lamberto paklodes ir marškinius. Visų kaimynių akyse ji matė neby- 
lų klausimą: ar Alas bent lovoje leidžia jai pajusti, kad yra jam brangi? 

Vėl pastojusi ji sulaukė nebylaus atsakymo. Jos kūno permainos 
buvo nepaneigiamos, ir ji taip gyvai įsivaizdavo glostančias savimeilę 

išvadas apie savo seksualinį gyvenimą, kurias prieis Bi, Estera ir Ha- 
nė, pastebėjusios tas permainas, jog netrukus pati padarė tas išvadas. 

Tapusi nėščia, buvo laiminga, apsileido ir leptelėjo Alfredui, ko ne- 
reikėjo sakyti. Be abejonės, ne apie seksą, pasitenkinimą ar sąžiningu- 
mą. Buvo ir kitų ne mažiau draudžiamų temų, ir apsvaigusi Inida vieną 
rytą peržengė ribas. Ji pasiūlė nusipirkti vienos korporacijos akcijų. Al- 
fredas pasakė, kad vertybinių popierių rinka - pavojinga kvailystė, skirta 
turtuoliams ir dykūnams. Inida vis tiek spyrėsi, kad jis nupirktų tų ak- 
cijų. Alfredas atšovė, kad jis prisimena Juodąjį Antradienį, lyg šis būtų 
buvęs vakar. Inida vis tiek prašė nupirkti tų akcijų. Alfredas atkirto, 
kad tai būtų didžiulė klaida. Inida vis tiek reikalavo nupirkti. Alfredas 
pareiškė, kad atliekamų pinigų nėra, be to, netrukus turi gimti trečias 
vaikas. Inida pasiūlė pinigų pasiskolinti. Alfredas pasakė „ne“. „Ne“ jis 
ištarė daug garsiau ir pakilo nuo pusryčių stalo. Ištarė „ne“ taip garsiai, 
kad dekoratyvinė raižyto vario lekštė ant virtuvės sienos sugaudė, ir 
nepabučiavęs išėjo iš namų vienuolikai dienų ir dešimčiai naktų. 

Kas galėjo žinoti, kad tokia menka jos klaidelė viską pakeis? 

Rugpjūčio mėnesį „Midland Pacific“ paskyrė Alfredą bėgių kelių 
ir konstrukcijų vyriausiojo inžinieriaus pavaduotoju ir pasiuntė į ry- 
tus patikrinti kiekvienos Erio ruožo geležinkelio mylios. Erio ruožo 
apygardos valdytojai vežiojo jį dujomis varomais kledarais, kurie it 
blakės nerdavo į atsarginį kelią, kai pro šalį dundėdavo Erio ruožo 
megalozaurai. Erio ruožas buvo regioninė sistema, kurios krovinių 
verslui pakenkė sunkvežimiai, o keleivių verslą sužlugdė privatūs au- 
tomobiliai. Magistralės iš esmės dar buvo tvirtos, bet šoniniai keliai 
1r aklakeliai neįtikėtinai supuvę. Traukiniai 10 mylių per valandą grei- 
čiu slinkdavo bėgiais, ne tiesesniais už palaidą virvelę. Mylių mylios 
beviltiškai išsiklaipiusių geležinkelių. Alfredas išvydo pabėgius, ku- 
rie labiau tiko mulčiuoti, o ne laikyti bėgvinėms. Priešslinkiai surūdi- 
jusiomis galvutėmis ir slypinčiais po rūdžių luoba korpusais - it kre- 
vetės, nugrimzdusios gruzdataukiuose. Skalda taip išplauta, jog 
pabėgiai ne paremia bėgį, o veikiau karo nuo jo. Apsilaupiusios ir spar- 

čiai gendančios it vokiškas šokoladinis tortas sijos, pajuodusios drož- 
lės, visapusiškas irimas. 

Koks menkas, palyginti su galingu šilumvežiu, atrodo piktžolėto 
bėgių kelio, juosiančio vėlyvų sorgų lauką, ruožas! Bet traukinys be 
bėgių yra dešimties tūkstančių tonų nevaldoma masė. Bėgiai - valia. 

Visuose Erio ruožo užkampiuose Alfredas girdėdavo jaunus dar- 
bininkus sakant vienas kitam: 

— Nepersistenk! 

— Pasimatysim vėliau, Semai. Nepersidirbk. 

— Nepersistenk. 

— Tu irgi, brolau. Nepersistenk. 

Šis posakis Alfredui atrodė Rytinės pakrantės pragaištis, antkapinis 
įrašas kadaise didžiai Ohajo valstijai, kuriai parazitė sunkvežimių vai- 
ruotojų profesinė sąjunga iščiulpė visus syvus. Niekas Sent Džude ne- 
būtų drįsęs j2m pasakyti: „Nepersistenk“. Aukštutinėse prerijose, kur 
jis užaugo, nepersidirbantis žmogus nebuvo laikomas žmogumi. Dabar 
užaugo nauja, išlepusi karta, kuriai „nerūpestingas“ reiškė pagyrimą. 
Alfredas girdėdavo, kaip Erio ruožo geležinkelio brigados tuščiai pliauš- 
kia darbo laiku, matydavo, kaip išsipustę kontoros tarnautojai dešimt 
minučių geria kavą, stebėdavo, kaip žali braižytojai gardžiuodamiesi rū- 
ko, o kadaise tvirtas geležinkelis baigia subyrėti. „Nepersistenk“ buvo 
šių perdėtai draugiškų vyrukų šūkis, perdėto familiarumo simbolis, ap- 
gaulingas raminimasis, leidžiąs nepaisyti juos supančio purvo. 

Priešingai, „Midland Pacific“ buvo grynas plienas ir baltas betonas. 
Pabėgiai naujutėliai - mėlynas kreozotas iš medienos dar sunkėsi. Tai- 
komasis vibracinio bėgių pakalimo ir išankstinio įtempio pagalbinių stry- 
pų, judesio daviklių ir suvirintų bėgių mokslas. „Midpac“ buvo įsikūrusi 
Sent Džude ir aptarnavo darbštesnę šalies sritį labiau į vakarus. Priešin- 
gai nei Erio ruožas, ji didžiavosi puikiu atšakų aptarnavimu. „Midpac“ 
lėmė tūkstančio centrinės JAV dalies gyvenviečių ir miestelių likimą. 

Kuo ilgiau Alfredas žvalgėsi po Erio ruožą, tuo aiškiau savo kūnu 
1r laikysena juto „Midland Pacific“ dydį, jėgą ir gyvybingumą. Apsi- 

vilkęs marškiniais, pasirišęs kaklaraištį ir apsiavęs batais su skylučių 
raštu, jis mikliai užsikorė ant siauro tiltelio per Momito upę, keturias- 
dešimt pėdų virš šlako baržų ir drumsto vandens, čiupo apatinę san- 
tvaros juostą ir atsilošęs pliekė perdangos pagrindinę siją pamėgtuoju 
plaktuku, kurį visur nešiojosi lagaminėlyje; į upę įvijai krito dažų ir 
rūdžių atplaišos sulig jovaro lapu. Ant perdangos užpūkštė manevri- 
nis lokomotyvas, skambindamas varpu, ir Alfredas, nebijantis aukš- 
čio, atsišliejo pakabos atramos ir įsispyrė kojomis į išsikišusius virš 
upės pabėgius, panašius į degtukus. Pabėgiai linkčiojo ir šokinėjo, o 
jis bloknote brūkštelėjo apie katastrofišką tilto netinkamumą. 
Galimas daiktas, kai kurios vairuotojos, kertančios Momį gretimu 
Vyšnių gatvės tiltu, išvydo jį ten užsiropštusį: plokščiu pilvu, plačiais 
pečiais, vėjo blaškomais apie kulkšnis kelnių atvartais, ir pajuto, kaip 
pajuto Inida, pirmą kartą jį išvydusi, kad štai stovi tikras vyras. Nors 
Alfredas nekreipė dėmesio į jų žvilgsnius, širdies gilumoje jautė tą, ką 
jos matė iš išorės. Dieną jis jautėsi tikras vyras ir tai rodė, galima sa- 
kyti, net puikavosi tuo - stovėdavo ant aukštų siaurų iškyšų nesilaiky- 
damas rankomis, dirbdavo po dešimt-dvylika valandų be pertraukos 
sudarinėdamas lepšiško Rytinės pakrantės geležinkelio ydų sąrašą. 
Naktį buvo kitaip. Naktį jis gulėdavo ant čiužinių, regis, padarytų 
iš kartono, ir sudarinėdavo žmonijos trūkumų sąrašą, nes negalėdavo 
užmigti. Visuose moteliuose jam tekdavo kaimynai, kurių galvos bu- 
vo pramuštos seksui - neišauklėti ir nedrausmingi vyriškiai, kikenan- 
čios ir spiegiančios moterys. Pirmą valandą nakties Eryje (Pensilva- 
nija) mergina gretimame numeryje klykė ir švokštė kaip kekšė. Ją 
„darė“ kažkoks apsukrus niekam tikęs vyrukas. Alfredas kaltino mer- 
giną, nes ji neėmė į galvą. Jis kaltino vyriškį, nes jis nerūpestingai 
pasitikėjo savimi. Jis kaltino abu atidumo stoka, nes jie žviegė it sker- 
džiami. Kodėl nė akimirką nepagalvojo apie žmogų, kuris guli greti- 
mame kambaryje ir negali užmigti? Jis kaltino Dievą, nes šis leido 
atsirasti tokiems Žmonėms. Jis kaltino demokratiją, nes ji jam juos 
užkorė. Jis kaltino motelio architektą, nes jis pasikliovė vienu šlak- 

betonio sluoksniu klientų ramybei apsaugoti. Jis kaltino viešbučio ad- 
ministraciją, nes ji neturėjo atsarginio numerio kenčiantiems gyven- 
tojams. Jis kaltino lengvabūdiškus, nerūpestingus Vašingtono (Pen- 
silvanijos valstija) miestiečius, kurie sukorė 150 mylių norėdami 
pamatyti vidurinių mokyklų futbolo čempionato varžybas ir užėmė 
visus šiaurės vakarų Pensilvanijos motelių numerius. Jis kaltino ki- 
tus viešbučio gyventojus abejingumu sanguliavimui, jis kaltino žmo- 
niją nejautra, be to, viskas buvo baisiai neteisinga. Baisiai neteisinga, 
kad pasaulis toks neatidus žmogui, kuris toks dėmesingas pasauliui. 
Niekas nedirba sunkiau už jį, niekas motelyje nesielgia tyliau, niekas 
nėra vyriškesnis už jį, ir vis dėlto šio pasaulio apsimetėliai gali palikti 
jį be miego savo gašlybėmis... 

Jis pasiryžo neverkti. Manė, kad jei išgirs savo verksmą antrą 
valandą nakties dūmais trenkiančiame motelio numeryje, gali prasi- 
dėti pasaulio pabaiga. Jis bent drausmingas. Ir gali atsisakyti. Gali. 

Bet niekas jam už tai nepadėkojo. Gretimame numeryje į sieną 
dunksėjo lova, vyriškis aičiojo it nevykęs artistas, mergina dusdama 
stūgavo. O visų kiekvieno miestelio padavėjų papai buvo apvalūs ir 
svirdavo iš prasegtos palaidinės su monograma, kai jos neišvengia- 
mai lenkdavosi prie jo. 

— Gal dar kavos, gražuoli? 

— Taip, prašom. 

— Rausti, meiluti, o gal tiesiog saulė išlindo? 

— Prašom sąskaitą, dėkui. 

Klivlande „Olmsted“ viešbutyje jis užklupo nešiką su kambarine 
geidulingai bučiuojantis laiptinėje. Bėgiai, kuriuos matydavo užsimer- 
kęs, tapo be paliovos atseginėjamu užtrauktuku, ženklai jam už nuga- 
ros iš draudžiamų raudonų virsdavo noringai žaliais, kai tik jis praei- 
davo pro šalį, o įdubusioje lovoje Fort Veine jį užpuolė siaubingos 
demonės, moterys, kurių visas kūnas - ir drabužiai, ir šypsenos, ir 
sukryžiuotos kojos - tryško vilione it makštys, kažkur iš pasąmonės 
išplaukus draudimui (nesuteršk lovos!), jis vaikėsi brinkstantį aist- 

ros embolą, kol auštant Fort Veine atmerkė karščiuojančias akis, nie- 
ko neišliejęs į pižamą: kai pagalvoji, pergalė, nes demonių jis nepa- 
tenkino. Bet Bafalo geležinkelio stoties viršininkas prie kabineto du- 
rų buvo prismeigęs Bridžitos Bardo nuotrauką, Jangstaune po motelio 
telefonų knyga Alfredas rado nešvankų žurnalą, o Hamonde (India- 
nos valstija) įstrigo atsarginiame kelyje ir, kol pro šalį slinko prekinis 
traukinys, turėjo žiūrėti, kaip futbolo aikštėje į kairę nuo jo universi- 
teto komandos palaikomoji grupė daro špagatą, mergaitė šviesiausiais 
plaukais baigdama pratimą net šoktelėdavo, lyg medvilne aptemptais 
lyties organais bučiuotų batais su kapliukais išmindžiotą velėną, o 
tarnybinis vagonas žaismingai lingavo, kai traukinys galiausiai nutolo 
bėgiais: pasauliui tiesiog nagai niežti kankinti dorybingą žmogų. 

Jis grįžo į Sent Džudą administracijos vagonu, prikabintu prie tarp- 
miestinio prekinio traukinio, o Junjono stotyje įsėdo į priemiestinį. 
Kvartaluose, kurie driekėsi nuo stoties iki jo namo, krito paskutiniai 
lapai. Žaibiškai artinosi žiema. Virš nugraužtų vejų ratu sukosi lapų 
pulkai. Jis sustojo gatvėje pasižiūrėti į namą, priklausantį jam ir ban- 
kui. Nutekamuosius vamzdžius buvo užkimšusios šakelės ir gilės, 
skaistažiedės lysvėse nuvytusios. Jam toptelėjo, kad žmona vėl lau- 
kiasi. Mėnesiai lakino jį pirmyn keliu, iš kurio negalima iškrypti, arti- 
no dieną, kai jis bus trijų vaikų tėvas, metus, kai grąžins hipotekinę 
paskolą, valandą, kai mirs. 

— Man patinka tavo lagaminėlis, - pasakė Čakas Meisneris pro 
„Fairlane“ langą, sustabdęs mašiną gatvėje šalia jo. - Valandėlę ma- 
niau, kad tu - „Fuller“ šepečių komivojažierius. 

— Sveikas, Čakai, — krūptelėjo Alfredas. 

— Planuoji, kaip užkariauti šeimininkės širdį? Vyro amžinai nėra 
mieste. 

Alfredas nusijuokė, nes ką beliko daryti. Jis ir Čakas dažnai susi- 
tikdavo gatvėje: inžinierius - įsitempęs, bankininkas - atsipalaidavęs 
prie vairo. Alfredas kostiumuotas, Čakas - golfo žaidėjo apranga. Al- 
fredas liesas, apsikirpęs ežiuku, Čakas - žvilgančia plike, įdubusia krū- 

tine. Čakas nepersistengdamas vadovavo banko filialui, bet Alfredas 
vis tiek jį laikė draugu. Čakas įsiklausydavo į jo žodžius, regis, jam 
darė įspūdį Alfredo nuveiktas darbas, be to, Čakas jį laikė nepaprastai 
gabiu žmogumi. 

— Sekmadienį mačiau Inidą bažnyčioje, - tarė Čakas. - Ji man sa- 
kė, kad tavęs nėra jau savaitę. 

— Keliavau vienuolika dienų. 

— Kokia nors avarija? 

— Dar ne. - Alfredas kalbėjo su pasididžiavimu. — Patikrinau kiek- 
vieną Erio ruožo geležinkelio bėgių mylią. 

- Erio ruožo. Aha. - Čakas užkabino vairą nykščiais, atrėmęs ran- 
kas į kelius. Nerūpestingesnio (bet ir budresnio) už jį vairuotojo Alfre- 
das nepažinojo. - Išmanai savo darbą, Alai, - tarė jis. - Esi fantastiškas 
inžinierius. Turėtų būti kažkokia priežastis, kodėl išvykai į Erio ruožą. 

— Priežastis yra, - atsakė Alfredas. - Jį perka „Midpac“. 

„Fairlane“ variklis sučiaudėjo it šuo. Čakas užaugo ūkyje netoli 
Sider Rapidso, todėl jo prigimtinio optimizmo šaknys slypėjo viršuti- 
niame storame vandeningame rytinės Ajovos dirvos sluoksnyje. Ry- 
tinės Ajovos ūkininkai taip ir neišmoko nepasitikėti pasauliu. Tuo tarpu 
žemę, galėjusią išmaitinti Alfredo viltį, išpustė vėjai per sausras va- 
karų Kanzase. 

— Manau, kad jau paskelbta viešai, - tarė Čakas. 

— Ne. Nepaskelbta. 

Čakas linktelėjo pro Alfredą žiūrėdamas į Lambertų namą. 

— Inida apsidžiaugs tave pamačiusi. Man rodos, jai buvo sunki sa- 
vaitė. Berniukai sirgo. 

— Tu apie tai nepasakok. 

— Alai, Alai, Alai. 

— Nenoriu, kad kas žinotų, išskyrus tave. 

— Dėkui. Tu - geras draugas ir tikras krikščionis. 

„Fairlane“ pajudėjo, Čakas įvairavo jį į savo kiemą vienu smilium, 
lyg rinkdamas maklerio numerį. 

Alfredas pakėlė lagaminą ir portfelį. Išsiplepėjo ir netyčia, 1r ty- 
čia. Geranoriškumo ir dėkingumo Čakui antplūdis, sąmoningas per 
vienuolika dienų susikaupusio įtūžio proveržis. Žmogus nukeliauja 
du tūkstančius mylių ir ką nors iškrečia žengdamas paskutinius dvi- 
dešimt žingsnių... 

Be to, Čakas tikriausiai nepasinaudos šia informacija... 

Įėjęs pro virtuvės duris, Alfredas pamatė žalio griežčio gabalus 
pilname vandens puode, gumele suveržtą ryšelį buroklapių ir kažko- 
kią paslaptingą mėsą rudame popieriuje. Ir vienišą svogūną, kuriam 
lemta iškepti ir būti patiektam su... kepenėlėmis? 

Ant grindų prie laiptų į pusrūsį voliojosi šūsnis žurnalų ir želė 
indeliai. 

— Alai? — pašaukė iš pusrūsio Inida. 

Jis padėjo lagaminą ir portfelį, surinko žurnalus su želė indeliais 
ir nunešė žemyn. 

Inida padėjo lygintuvą ant lyginimo lentos ir išniro iš skalbyklos 
virpančiais pakinkliais - nežinia, iš geismo, iš baimės, kad Alas įnirš, 
ar iš baimės, kad gali įtūžti pati. 

Jis kaipmat jai paaiškino, kodėl pakinkliai virpa. 

— Ką prašiau padaryti prieš išvažiuodamas? 

— Anksti parvykai, - tarė ji. - Berniukai dar Krikščionių jaunuolių 
asociacijoje. 

— Kokį vienintelį dalyką prašiau padaryti, kol būsiu išvykęs? 

— Prisirinko daug nešvarių skalbinių. Berniukai sirgo. 

— Ar užmiršai, - niršo jis, - kad prašiau sutvarkyti šiukšlyną laip- 
tų viršuje? Tai buvo vienintelis dalykas, kurį prašiau padaryti. 

Nelaukdamas atsakymo, jis įėjo į metalurgijos laboratoriją ir švys- 
telėjo žurnalus su želė indeliais į sunkią šiukšlių dėžę. Nuo plaktukų 
lentynos nuėmė neproporcingą kūjį, tikrą neandertaliečio vėzdą, ku- 
rio nepakentė ir laikė tik kam nors sudaužyti, ir vieną po kito suguri- 
no želė indelius. Šukė kliudė skruostą, ir jis dar įnirtingiau ėmė mo- 
suoti kūju trupindamas šukes į dulkeles, bet kad ir kaip tvatijo, 

negalėjo užmiršti nei nusikalstamo išsiplepėjimo Čakui Meisneriui, 
nei šlapio nuo žolės palaikomosios grupės narės triko trikampio. 

Inida klausėsi stovėdama prie lyginimo lentos. Jai nepatiko šios aki- 
mirkos tikrovė. Kad vyras išvyko iš miesto prieš vienuolika dienų ne- 
pabučiavęs prieš kelionę, beveik pavyko pamiršti. Alo šalia nebuvo, 
todėl ji alchemiškai pavertė niekingą apmaudą ilgesio ir gailesčio auk- 
su. Didėjanti gimda, ketvirto mėnesio džiaugsmai, laikas, praleistas su 
dviem gražiais sūneliais, kaimynų pavydas buvo rožiniai akiniai, juos 
užsidėjusi ji mojavo vaizduotės burtų lazdele. Net Alui lipant laiptais 
žemyn, ji vaizdavosi, kad jis atsiprašys, pabučiuos ją sugrįžęs, gal net 
parneš gėlių. Dabar klausėsi, kaip šokinėja daužomas stiklas, kaip slysta 
kūjis, atsitrenkęs į storą galvanizuotos geležies lakštą, kaip beviltiškai 
džeržgia susidurdami kietieji kūnai. Akiniai buvo rožiniai, deja (dabar 
jai tapo aišku), chemiškai neveiklūs. Iš tiesų niekas nepasikeitė. 

Alas tikrai buvo prašęs išnešti stiklainius ir žurnalus, veikiausiai 
elgesiui, kai žmogus vienuolika dienų apeina stiklainius ir žurnalus, 
dažnai beveik už jų užkliūdamas, 1r žodis sugalvotas: gal daugia- 
skiemenis, vartojamas psichiatrų, o gal paprastas, tarkim, „pagieža“. 
Bet jai atrodė, kad jis prašė padaryti anaiptol ne vieną dalyką, kol jo 
nebus. Jis dar prašė tris kartus per dieną taisyti sūnums valgį, rengti 
juos, skaityti jiems, slaugyti susirgusius, plauti virtuvės grindis, skalb- 
ti paklodes, lyginti marškinius — ir viską daryti be vyro bučinių ar švel- 
nių Žodžių. Tačiau jei ji paprašydavo atsižvelgti į šiuos darbus, Alfredas 
tik paklausdavo, kieno uždirbtais pinigais sumokėta už namą, maistą ir 
drabužius. Nesvarbu, kad darbas teikia jam tokį pasitenkinimą, jog jos 
meilės jam nereikia, o namų ruoša jai taip įgriso, kad ji dvigubai labiau 
trokšta jo meilės. Blaiviai mąstant, jo darbas paneigė jos darbą. 

Tiesą sakant, kadangi jis paprašė padaryti „vieną“ papildomą dar- 
bą, ji galėjo ir jo paprašyti „vieno“ papildomo dalyko. Pavyzdžiui, kad 
paskambintų iš kelionės. Bet jis būtų užginčijęs, kad „kas nors galėjo 
pargriūti ir užsigauti užkliuves už žurnalų“, o dėl to, jog nepaskambi- 
no jai iš kelionės, niekas nenukentėjo. Be to, kaip atrodys išlaidų ap- 

skaitoje tarpmiestiniai skambučiai, apmokėti kompanijos lėšomis („Jei 
atsitiktų bėda, žinai mano darbo telefoną“), o šeimai toks telefono 
skambutis atsieitų nepigiai, kai šiukšles nunešti į rūsį nieko nekai- 
nuoja, todėl ji visada būdavo neteisi, o amžinai jaustis neteisiai, amži- 
nai laukti, kol kas nors pasigailės tavo neteisumo, baisiai nesmagu, 
taigi neverta stebėtis, kad ji pripirko produktų keršto vakarienei. 

Eidama taisyti vakarienės, ji stabtelėjo ant rūsio laiptų ir atsiduso. 

Alfredas išgirdo atodūsį ir spėjo, kad dėl jo kalti skalbiniai ir ketu- 
rių mėnesių nėštumas. Tačiau jo motina pora arklių suarė dvidešim- 
ties akrų lauką, būdama nėščia devintą mėnesį, todėl jis ne per daug 
užjautė žmoną. Apibarstė skruostą kraujavimą stabdančiu amonio aliu- 
minio sulfatu. 

Nuo priekinių durų atsklido kojyčių trepsėjimas ir pirštinėtas bel- 
dimas — Bi Meisner išlaipino gyvąjį krovinį. Inida nuskubėjo laiptais 
jo priimti. Garis ir Čiperis, penktokas ir pirmokas, trenkė plaukyklos 
chloru. Šlapiais plaukais buvo panašūs į vandens gyventojus. Ondat- 
ras, bebrus. Ji šūktelėjo „dėkui“ Bi užpakaliniams žibintams. 

Greitai greitai (bet nebėgdami - namie tai draudžiama) berniukai 
nudrožė į pusrūsį, skalbykloje numetė permirkusių kilpinių rank- 
šluosčių ritinius 1r laboratorijoje pamatė tėvą. Mielai būtų jį apkabi- 
nę, bet buvo nuo glamonių atpratinti. Todėl stovėjo ir laukė it paval- 
diniai, kol viršininkas prabils. 

— Taigi plaukiojote, - tarė jis. 

— Aš - delfinas! —- sušuko Garis. Visada buvo nepaaiškinamai links- 
mas. - Aš gavau delfino ženkliuką! 

— Delfinas. Ką gi, gerai. O tu, vaikine? - švelniau paklausė virši- 
ninkas Čiperio, mat šiam gyvenimas nuo kokių dvejų metų amžiaus 
dažniausiai atrodė tragiškas. 

— Mes naudojom plūdurą, - paaiškino Čiperis. 

— Jis - buožgalvis, - pridūrė Garis. 

— Vadinasi, delfinas 1r buožgalvis. O kokių įgūdžių išmoko delfinas? 

— Plaukti krauliu. 

— Gaila, kad neturėjau gražaus didelio baseino, kai buvau mažas, — 
tarė viršininkas, nors ir žinojo, kad Krikščionių jaunuolių klubo plau- 
kykla nei graži, nei didelė. - Išskyrus purviną kūdrą, nemačiau giles- 
nio kaip metro vandens telkinio, kol man beveik sukako dešimt metų. 
Tada pamačiau Plato upę. 

Jaunieji pavaldiniai jo nesiklausė. Jie mindžikavo, Garis droviai te- 
besišypsojo, lyg tikėdamasis, kad pokalbis pasidarys įdomesnis, Čipe- 
ris nesislėpdamas spoksojo į laboratoriją, kuri buvo uždrausta zona, 
išskyrus tą laiką, kai tenai būdavo viršininkas. Oras čia plieno drožlių 
skonio. 

Alfredas grėsmingai žvelgė į pavaldinius. Artimai bendrauti jam 
visada buvo sunku. 

— Ar padėjot motinai virtuvėje? - paklausė jis. 

Kai Čiperio tema nedomindavo, pavyzdžiui, dabar, jis galvodavo 
apie mergaites, o kai galvodavo apie mergaites, atgydavo viltis. Vil- 
ties sparnais jis išskrisdavo iš laboratorijos ir pakildavo laiptais. 

— Paklausk manęs, kiek bus dvidešimt tris kartus devyni, - pasiū- 
lė viršininkui Garis. 

— Gerai, - sutiko Alfredas. - Kiek bus dvidešimt tris kartus devyni? 

— Du šimtai septyni. Paklausk dar ko nors. 

— O kiek bus dvidešimt trys kvadratu? 

Virtuvėje Inida apibarstė Prometėjo vidaus organą miltais ir įdėjo 
į kvadratinę „Westinghouse“ elektrinę keptuvę: joje galėjai iškepti 
devynis kiaušinius, išdėliotus trimis eilėmis. Lieto aliuminio dangtis 
sutarškėjo staiga užvirus griežčių vandeniui. Priešpiet aptikusi šal- 
dytuve pusę pakelio lašinių, ji nusprendė nupirkti kepenėlių, pilkai 
rusvą kepenų spalvą panoro papildyti skaisčiai geltona, ir taip išryš- 
kėjo vakarienės bruožai. Deja, kai pradėjo kepti lašinius, paaiškėjo, 
kad bryzų tik trys, ne šeši ar aštuoni, kaip ji įsivaizdavo. Dabar uoliai 
stengėsi save įtikinti, kad trijų bryzų užteks visai šeimai. 

— Kas čia? - sunerimęs paklausė Čiperis. 

— Kepenėlės su lašinukais! 

Čiperis atbulas pasitraukė iš virtuvės įnirtingai purtydamas gal- 
vą. Vienos dienos siaubingos iš pat pradžių: pusryčių avižinė košė 
nusėta storais datulių gabalėliais, panašiais į smulkintą tarakoną; mels- 
vi nevienarūšiai sūkuriai piene; apsilankymas pas daktarą po pusry- 
čių. Kitos, tokios kaip ši, parodo savo šlykštumą prieš pat pabaigą. 

Jis svirduliavo po namus kartodamas: 

— Fui, šlykštu, fui, šlykštu, fui, šlykštu, fui, šlykštu... 

— Vakarienė išvirta, plaukitės rankas, - sušuko Inida. 

Kepintos kepenėlės dvokė it pirštai, čiupinėję nešvarias monetas. 

Čiperis apsistojo svetainėje ir prisispaudė veidu prie lango vilda- 
masis pamatyti valgomajame Sindę Meisner. Grįždamas iš plaukyk- 
los, sėdėjo greta Sindės ir uodė nuo jos sklindantį chloro kvapą. Ant 
jos kelio vos laikėsi permirkęs pleistras. 

Dunkst dunkst dunkst bumbsėjo Inidos grūstuvas saldžiai karčių 
vandeningų griežčių puode. 

Alfredas vonios kambaryje nusiplovė rankas, padavė muilą Gariui 
ir nusišluostė mažu rankšluostėliu. 

— Nubrežk kvadratą, - liepė Gariui. 

Inida žinojo, kad Alfredas negali pakęsti kepenėlių, bet jos turi 
sveikatai naudingos geležies, ir nors Alfredas nebuvo pavyzdingas 
vyras, niekas negalėtų pasakyti, kad jis nesilaiko taisyklių. Virtuvė — 
jos valdos, 0 į jos reikalus jis nesikišo. 

— Čiperi, ar nusiplovei rankas? 

Čiperiui atrodė, kad jei jis pamatytų bent šmėkštelint Sindę, gal 
jam pavyktų išsisukti nuo vakarienės. Įsivaizdavo, kad atsidūrė jos 
namuose ir lydi ją į jos kambarį. Įsivaizdavo, kad jos kambarys apsau- 
gotų nuo pavojų ir atsakomybės. 

— Čiperi? 

— Pažymėk kvadratą A, pažymėk kvadratą B ir pridėk du A ir B 
padarinius, - nurodinėjo Alfredas Gariui, kai jie sėdėjo už stalo. 

— Čiperi, verčiau plaukis rankas, - įspėjo Garis. 

Alfredas nubrėžė kvadratą: 

I diagrama. Didelis kvadratas ir mažesni kvadratai 


— Atsiprašau, šiek tiek pristigau lašinių, - tarė Inida. - Maniau, 
kad turiu daugiau. 

Vonioje Čiperis nenorėjo šlapintis rankų, nes bijojo, kad jos nie- 
kada neišdžius. Atsuko čiaupą, kad visi girdėtų, ir patrynė rankas į 
rankšluostį. Nepavyko pamatyti pro langą Sindės, todėl viltys žlugo. 

— Mes karščiavom, - pranešė Garis. - O Čiperiui dar skaudėjo ausį. 

Rudas riebaluotas miltų sluoksnis buvo apskretęs geležingas ke- 
penų skilteles it rūdys. Keli menki spirgai irgi buvo rūdžių spalvos. 

Čiperis drebėjo vonios kambario tarpduryje. Nelaimė ištinka be- 
veik dienai pasibaigus, todėl ne iš karto suvoki jos mastą. Vienų bėdų 
kontūrai aiškūs, su Jomis susitvarkyti nesunku. Kitos miglotos, su- 
gaiši valandų valandas, kol jas įvertinsi. Tai didžiulės planetos dydžio 
katastrofos. Keršto vakarienė — viena iš tokių. 

— Kaip sekėsi kelionė? - paklausė Alfredo Inida, nes kada nors 
juk reikėjo paklausti. 

— Išvargino. 

— Čiperi, vaikeli, mes jau susėdom. 

— Skaičiuoju iki penkių, - tarė Alfredas. 

— Yra lašinukų, tu juos mėgsti, - sučiulbo Inida. Begėdiška, tiks- 
linga apgaulė, viena iš šimto jos kasdieninių motiniškų nesėkmių. 

— Du, trys, keturi, - skaičiavo Alfredas. 

Čiperis nubėgo prie stalo. Nenorėjo būti priluptas. 

— Palaimink šimaistakurį mes tuoj valgysim tegu jis pamaitinmū- 
sų kūnussielas kadatsižvelgtume į kitų poreikius vardan Dievamen, - 
sutratėjo Garis. 

Griežčių košės tumulas, įdrėbtas į lėkštę, išskyrė skaidrų gelsvą 
skystį, panašų į susikaupiantį pūslėje. Iš virtų buroklapių tekėjo kaž- 
koks pažaliavusio vario spalvos varvalas. Kapiliarinė trauka ir sudžiū- 
vusi miltų plutelė susiurbė abu skysčius po kepenėlėmis. Jas keliant 
pasigirsdavo tylus čiulpsėjimas. Permirkusiai apatinei plutelei apibū- 
dinti trūko žodžių. 

Čiperis svarstė, ar nebūtų geriau gimus mergaite. Ramiai gyven- 
ti, vadintis Meisner, žaisti tame name ir būti mylimai, kaip mylimos 
mergaitės. 

— Ar nori pamatyti kalėjimą, kurį pastačiau iš ledinukų pagaliu- 
kų? — paklausė Garis. 

— Kalėjimą, nagi, nagi, - susidomėjo Alfredas. 

Įžvalgus jaunuolis kaipmat nesušlamštė spirgų, bet ir neleido jiems 
mirkti daržovių sultyse. Įžvalgus jaunuolis spirgus iš pavojingos vietos 
perkėlė ant aukštesnės - lėkštės krašto - ir laikė tenai kaip paskatini- 
mą. Įžvalgus jaunuolis pirmiausia suvalgė keptus svogūnus, kurie ne- 
buvo skanūs, bet nebuvo ir bjaurūs atsižvelgiant į tolesnes vaišes. 

— Vakar buvo jaunųjų skautų susirinkimas, - tarė Inida. - Gari, vai- 
keli, galėsim apžiūrėti tavo kalėjimą po vakarienės. 

— Jis padarė elektros kėdę, - pranešė Čiperis. - Kalėjimui. Aš pa- 
dėjau. 

— Tikrai? Na, na. 

— Mama turi didžiausias dėžes ledinukų pagaliukų, - džiaugėsi Garis. 

— Jauniesiems skautams, - paaiškino Inida. - Jie gauna nuolaidą. 

Alfredui nepatiko jaunieji skautai. Jiems aiškiai vadovavo neatsa- 
kingi tėvai. Jaunųjų skautų veikla buvo nerimta: balzos lėktuvėlių, 
pušinių mašinyčių ar popierinių traukinukų, kuriems vietoj vagonų 
prikabintos perskaitytos knygos, varžybos. 

(Šopenhaueris: „Jei nori patikimo kompaso vadovautis gyvenime... 
įprask žiūrėti į šį pasaulį kaip į kalėjimą, kaip į savotiškus pataisos 
namus“.) 

— Gari, dar kartą pasakyk, kas tu toks, - paprašė Čiperis, kuriam 
Garis buvo šaunumo įsikūnijimas. - Vilkas? 

— Dar vienas laimėjimas, ir būsiu lokys. 

— Bet kas tu dabar, vilkas? 

— Vilkas, bet iš tiesų lokys. Beliko gamtotvarka. 

— Gamtosauga, - pataisė Inida. - Beliko gamtosauga. 

— Ne gamtotvarka? 

- Stivas Dribletas padarė giljotiną, bet ji neveikė, - pareiškė Čiperis. 

— Dribletas - vilkas. 

— Brentas Personas padarė lėktuvą, bet jis nulūžo. 

— Personas - lokys. 

— Sakyk „sulūžo“, vaikeli, ne „nulūžo“. 

— Gari, koks didžiausias fejerverkas? 

— M-80. Paskui tie apvalūs raudoni. 

—- Ojei įdėtume M-80 į tavo kalėjimą ir susprogdintume - geras, a? 

— Vaikine, - įsiterpė Alfredas, - neatrodo, kad valgytum vakarienę. 

Čiperis tarškė kaip užsuktas, valandėlę visiškai užmiršęs vakarienę. 

— Arba septynis M-80, - svajojo jis, - ir tu susprogdini visus iš 
karto arba vieną po kito, geras, a? 

— Aš kiekvienam kampe padėčiau po užtaisą ir pritaisyčiau papil- 
domą degiklį, - tarė Garis. - Susukčiau visus degiklius į krūvą ir vis- 
ką iškart susprogdinčiau. Geriausias būdas, tiesa, tėte? Atskirti už- 
taisą ir pritaisyti papildomą degiklį, a? Tėte? 

- Septyni šimtai tūkstančių milijonų M-80, - sušuko Čiperis. Jis 
garsais pavaizdavo sprogimą, kad visiems būtų aišku, kiek megatonų 
turi galvoje. 

— Čiperi, - sklandžiai nukreipė kalbą Inida, - pasakyk tėtei, kur 
mes kitą savaitę važiuojam. 

— Jaunieji skautai vyksta į Transporto muziejų, aš irgi, - išpoški- 
no Čiperis. 

— Oi Inida, - susiraukė Alfredas. - Kam juos leidi? 

— Bi sako, kad vaikams ten labai įdomu ir smagu. 

— Ką Bi Meisner išmano apie transportą? - pasipiktinęs papurtė 
galvą Alfredas. 

— Puiki vieta skautų susirinkimui, - nenusileido Inida. - Yra tik- 
ras garvežys, kur berniukai gali pasėdėti. 

— Ten stovi trisdešimtmetis „Mohawk“ iš Niujorko centrinės gele- 
žinkelio stoties, - paaiškino Alfredas. — Ne seniena. Ir ne retenybė. Me- 
talo laužas. Jei berniukai nori pamatyti, kaip atrodo tikras geležinkelis... 

— Padedi ant elektros kėdės bateriją ir du elektrodus, - aiškino 
Garis. 

— Padedi M-80! 

— Ne, Čiperi, paleidi srovę, ir srovė nužudo kalinį. 

— Kas yra srovė? 

Srovė atsiranda, kai įsmeigi į citriną cinko ir vario elektrodus ir 
sujungi. 

Kokiame rūgščiame pasaulyje gyveno Alfredas. Išvydęs save veid- 
rodyje apstulbdavo, kad dar taip jaunai atrodo. Kartais pajusdavo gy- 
venimo rūgštumą burnoje, ir lūpas iškreipdavo hemorojum sergančių 
mokytojų vypsnys, jos susičiaupdavo it artritu sergančių senių, nors 
jis buvo pačiame žydėjime. 

Todėl mėgo sotų desertą. Pyragą su pekano riešutais. Parudavusį 
obuolių pyragą. Ką nors pasauliui pasaldinti. 

— Muziejus turi du šilumvežius ir tikrą tarnybinį vagoną! - spyrė- 
si Inida. 

Alfredas manė, kad tikri dalykai sudaro mažumą, ir pasaulis iš 
kailio neriasi, kad juos išnaikintų. Jį erzino, jog romantikai kaip Inida 
neatskiria tikrų nuo netikrų dalykų: prasto, menkai aprūpinto, pelno 
besivaikančio muziejaus nuo tikro, padoraus geležinkelio... 

— Turi būti bent jau Žuvis. 

— Berniukai labai džiaugiasi. 

— Galėčiau būti žuvis. 

Naujasis muziejaus pasididžiavimas „Mohawk“ - akivaizdžiai ro- 
mantiškas simbolis. Pastaruoju metu žmonės, rodos, ėmė piktintis 
geležinkeliais, iškeitusiais romantišką garvežį į šilumvežį. Jie nė vel- 
nio nenutuokia apie geležinkelio eksploataciją. Šilumvežis universa- 
lus, našus ir priežiūros ypatingos nereikia. Žmonės mano, kad gele- 
žinkelis jiems turi teikti romantiškas paslaugas, o jei traukinys vėluoja, 
skundžiasi. Tokie jau tie žmonės, dauguma kvaili. 

(Šopenhaueris: „Viena iš pataisos namų blogybių - kiti kaliniai“ .) 

Sykiu Alfredu: buvo skaudu žiūrėti, kaip grimzta į užmarštį sena- 
sis garvežys. Geležinis Žirgas buvo gražus, ir eksponuodamas „Mo- 
hawk“ muziejus skatina nerūpestingus Sent Džudo priemiesčių pra- 
mogautojus išniekinti jo kapą. Miestiečiai neturi teisės iš aukšto 
žiūrėti į geležinį žirgą. Jie nepažįsta jo taip artimai kaip Alfredas. Jie 
neįsimylėjo jo šiaurės vakarų Kanzaso pakraštyje, kur traukinys bu- 
vo vienintelis ryšys su plačiuoju pasauliu, kaip Alfredas. Jis niekino 
muziejų ir jo lankytojus už nemokšiškumą. 

— Ten įrengtas geležinkelio modelis užima visą kambarį, - neatly- 
žo Inida. 

Ak, tie velnio nešti ir pamesti geležinkelių modelininkai, rado po- 
mėgį, po galais. Inida puikiai žinojo jo nuomonę apie šituos mėgėjus 
1r jų beprasmiškus, neįtikimus modelinius tinklus. 

— Visą kambarį? - nepatikėjo Garis. - Kokio dydžio? 

— Uždedi keletą M-80 ant, ant... ant modelinio geležinkelio tilto — 
geras, a? Bum bum! Trinkt! Užt! 

— Čiperi, tuoj pat valgai vakarienę, - priminė Alfredas. 

— Didelis didelis, - atsiliepė Inida. - Ir modelis daug daug kartų 
didesnis už tą, kurį jums nupirko tetė. 

— Tuoj pat, - pakartojo Alfredas. - Ar girdi? Tučtuojau. 

Dvi keturkampio stalo pusės buvo laimingos, dvi ne. Garis links- 
mai pasakojo lėkštą istoriją apie bendraklasį, laikantį trejetą triušių, 
o Čiperis ir Alfredas, du niūrumo paveikslai, nunėrę akis spoksojo į 
lėkštes. Inida nuėjo į virtuvę dar atnešti griežčių košės. 

— Žinau, ko neklausti, ar nenorėtų daugiau, - tarė grįžusi. 

Alfredas grėsmingai dėbtelėjo į ją. Dėl vaikų jie susitarė niekada 
nekalbėti, kad jis nemėgsta daržovių ir kai kurios mėsos. 

— Aš noriu, - paprašė Garis. 

Čiperiui gerklėje įstrigo gumulas, o sielvartas taip ją sugniaužė, 
kad nieko nebūtų galėjęs praryti. Bet išvydęs, jog brolis laimingas 
šveičia antrą Keršto porciją, jis įdūko ir staiga suvokė, kaip galima 
žaibiškai sušlamšti visą vakarienę, atlikti pareigą ir atgauti laisvę, 
net čiupes šakutę puolė prie stataus griežčių gumulo, atplėšė kąsnelį 
ir pakėlė prie lūpų. Bet griežčių košė atsidavė sugedusiais dantimis 
ir jau buvo atšalusi, tiek išvaizda, tiek temperatūra priminė šlapią 
šuns šūdą vėsų rytą, todėl jam susitraukė viduriai ir jis žiauktelėjo. 

— Dievinu griežčius, - pasakė nesąmonę Garis. 

— Galėčiau misti vien daržovėmis, - tvirtino Inida. 

- Noriu pieno, - tarė Čiperis, sunkiai kvėpuodamas. 

— Čiperi, užsiimk nosį, jei neskanu, - pasiūlė Garis. 

Alfredas kąsnis po kąsnio dorojo šlykštų Kerštą greit kramtyda- 
mas, mašinaliai rydamas ir kartodamas sau, kad buvo ir blogiau. 

— Čiperi, — tarė jis, - suvalgyk bent po kąsnelį kiekvieno patieka- 
lo. Neisi nuo stalo, kol nesuvalgysi. 

— Dar noriu pieno. 

— Pirmiau pavakarieniausi. Aišku? 

— Pieno. 

— Ar jam galima valgyti užsiėmus nosį? - paklausė Garis. 

— Prašom dar įpilti pieno. 

— Gana, - pareiškė Alfredas. 

Čiperis nutilo. Įdėmiai apžiūrėjo lėkštę, bet nebuvo įžvalgus, to- 
dėl nieko, išskyrus sielvartą, lėkštėje neišvydo. Pakėlė stiklinę ir ty- 
liai užlašino šilto pieno lašelį virš lūpos. Iškišo liežuvį jo pasitikti. 

- Čiperi, padėk stiklinę. 

— Gali užsiimti nosį, bet tada turėsi suvalgyti po du kąsnius. 

— Skamba telefonas. Gari, gali atsiliepti. 

- Kas deserto? - paklausė Čiperis. 

— Šviežutėlis ananasas. 

— Dėl Dievo, Inida... 

— Kas? - Ji naiviai ar neva naiviai sumirksėjo. 

— Duok jam bent sausainių ar eskimo ledų, jei suvalgys vakarienę... 

— Ananasas toks skanus. Burnoje tirpsta. 

— Tėte, ponas Meisneris. 

Alfredas pasilenkė prie Čiperio lėkštės ir vienu šakutės mostelė- 
jimu nušlavė visą griežčių košę, išskyrus mažą gumulėlį. Jis mylėjo 
berniuką, todėl susikišo šaltą šlykščią tyrę į burną ir pasipurtęs iš 
pasibjaurėjimo nugurgė. 

— Suvalgyk paskutinį kąsnį, - tarė. - Bent paragauk kito valgio, ir 
gausi desertą. - Jis atsistojo. - Jei reikės, aš pats nupirksiu. 

Kai jis ėjo į virtuvę pro Inidą, ši krūptelėjo ir atšlijo. 

— Alio, - pasakė jis į ragelį. 

Iš ragelio sklido Meisnerių karalystės drėgnumas ir namų ūkio 
maišatis, šiluma ir purumas. 

— Alai, - prabilo Čakas, — dirstelėjau į laikraštį, na, į Erio ruožo 
akcijas. Penki doleriai šešiasdešimt trys centai, labai mažai. Tu įsiti- 
kinęs dėl „Midpac“? 

— Ponas Reploglis sykiu su manimi važiavo iš Klivlando. Jis sakė, 
kad Direktorių taryba laukia tik galutinės ataskaitos apie bėgius ir 
konstrukcijas. Ataskaitą aš jiems įteiksiu pirmadienį. 

— „Midpac“ apie tai nė žodžiu neužsiminė. 

— Čakai, negaliu tau patarti, ką daryti, be to, į kai kuriuos klausi- 
mus iš tikrųjų dar neatsakyta... 

— Alai, Alai, - tarė Čakas, - tu liguistai sąžiningas, ir mes visi tai 
labai vertinam. Gali vakarieniauti toliau. 

Alfredas padėjo ragelį nekęsdamas Čako, kaip būtų nekentęs mer- 
ginos, su kuria nedovanotinai santykiavo. Čakas - klestintis banki- 
ninkas. Jei jau joti į pragarą, tai geru arkliu, o kas gali būti geresnis 
už padorų kaimyną, kol paaiškėja, kad visi vienodai nieko neverti. 
Įkišo nagus į šūdą. 

— Gari, nori ananaso? - paklausė Inida. 

— O taip! 

Išvydęs beveik visiškai išnykstant šakniavaisį, Čiperis pradėjo 
skrajoti padebesiais. Reikalai tttaisosi! Jis kruopščiai išgrindė ketvir- 
tį lėkštės likusia griežčių koše ir ėmė šakute profiliuoti geltoną asfal- 
tą. Kam galvoti apie šlykščią kepenėlių ir buroklapių tikrovę, verčiau 
įsivaizduoti ateitį, kurioje tėvas sumaumos ir juos. Įneškit sausai- 
nius! - paskelbė Čiperis. Įneškit eskimo ledus! 

Inida išnešė į virtuvę tris tuščias lėkštes. 

Alfredas stovėjo prie telefono ir įdėmiai žiūrėjo į laikrodį virš kriauk- 
lės. Stojo kaip tik tas piktybiškas laikas po penkių, kai gripu sergantys 
žmonės pabunda iš karštligiškų pavakario sapnų. Truputį po penkių, 
laikas, kuris iš tiesų yra penkių karikatūra. Guodžianti tvarka - dvi ro- 
dyklės, rodančios tiesiai į sveikus skaičius, - laikrodžio ciferblate įsi- 
vyrauja tik kartą per valandą. Visos kitos akimirkos nesureguliuotos, 
todėl kiekvienoje slypi panašių į gripą bėdų galimybė. 

Ir šitaip kankintis be jokios priežasties. Žinoti, kad gripas su mo- 
raline sąranga neturi nieko bendro, kad jo smegenys išskiria skaus- 
mo syvus, kurių niekuo negalima pateisinti. Pasaulis - niekas dau- 
giau, tik aklos amžinos Valios materializacija. 

(Šopenhaueris: „Egzistencija bene labiausiai kankina todėl, kad 
nuolat mus skubina, neleidžia atsikvėpti 1r be atvangos veja it dešim- 
tininkas su rimbu“.) 

— Turbūt nenorėsi ananaso, - tarė Inida. - Turbūt pats nusipirksi 
deserto. 

— Inida, liaukis. Norėčiau, kad bent kartą gyvenime liautumeis 
kabinėtis. 

Glamonėdama ananasą, ji paklausė, ko reikėjo Čakui. 

— Pakalbėsim apie tai vėliau, - tarė Alfredas ir grįžo į valgomąjį. 

— Tėte... - prabilo Čiperis. 

— Vaiki, aš tau ką tik padariau paslaugą. Dabar padaryk paslaugą 
man, nustok žaisti maistu ir suvalgyk vakarienę. Tučtuojau. Aišku? 
Tučtuojau suvalgai, arba deserto ir kitų pramogų nebus nei šįvakar, 
nei rytoj vakare, o prie stalo sėdėsi tol, kol viską suvalgysi. 

— Tėte, o tu ar negali?.. 

- TUČTUOJAU. AIŠKU, AR DIRŽO NORI? 

Migdolinės liaukos išskiria amoniako gleives, kai susikaupia ma- 
rios graudžių ašarų. Čiperio burna persikreipė. Lėkštę jis išvydo nau- 
joje šviesoje. Maistas buvo nepakenčiamas palydovas, kurio draugi- 
jos jis tikėjosi atsikratyti pasinaudodamas įtakingais ryšiais ir 
užtarimais. Dabar suvokė, kad kova su maistu truks ilgai. 

Dabar jis giliai ir nuoširdžiai gedėjo išnykusių spirgų, kad ir kiek 
nedaug jų buvo. 

Tačiau keista - jam neišriedėjo nė ašarėlė. 

Alfredas trenkė durimis 1r trepsėdamas nudrožė į pusrūsį. 

Garis tylutėliai sėdėjo ir mintyse daugino sveikus skaičius. 

Inida įsmeigė peilį į geltligišką ananaso pilvą. Ji nusprendė, kad 
Čiperis lygiai toks kaip tėvas - alkanas ir nepamaitinamas. Maistą jis 
paversdavo gėda. Paruošusiai sočius pusryčius motinai žiūrėti, kaip 
jais šlykštimasi, kaip berniūkštis springsta avižine koše - visa tai jai 
stovi skersai gerklės. Čiperis nori tik pieno ir sausainių, pieno ir sau- 
sainių. Gydytojas liepė nenusileisti: „Jis galiausiai išalks ir ims val- 
gyti ką nors kita“. Inida stengėsi neprarasti kantrybės, bet Čiperis 
atsisėsdavo prie stalo ir pareikšdavo: „Trenkia vėmalais!“ Gali jam 
šerti per rankas, bet jis tai sako mina, gali trenkti per veidą už vaipy- 
mąsi, bet jis tai sako žvilgsniu, be to, auklėjimui yra ribos - juk nejsi- 
skverbsi už Žydrų vyzdžių vaikėzo šleikštulio išnaikinti. 

Pastaruoju metu ji kiaurą dieną jį maitindavo tarkuoto sūrio su- 
muštiniais, o geltonas ir žalias lapines daržoves, būtinas subalansuotai 
mitybai, palikdavo vakarienei ir leisdavo Alfredui kautis vietoj savęs. 

Jautėsi beveik maloniai, beveik seksualiai sujaudinta leisdama vy- 
rui bausti bjaurų vaikėzą. Lyg niekur nieko stovėdavo šalia, kai sūnus 
atkentėdavo už tai, kad ją įžeidė. 

Tai, ką sužinai apie save augindama vaikus, ne visada malonu ir 
gražu. 

Ji įnešė į kambarį dvi lėkštes ananaso. Čiperio galva buvo nuleis- 
ta, tačiau sūnus, mėgstantis pavalgyti, nekantriai siekė lėkštės. 

Garis sriaubė ir šliurpė be žodžių kamžlodamas ananasą. 

Geltonas it šunio šūdas griežčių košės laukas; susiraičiusios kep- 
tos kepenėlės, nebegalinčios lygiai gulėti lekštėje; sumedėjusių bu- 
roklapių rutulys, supuolęs ir persikreipęs, bet neiširęs, it kiaušinio 
lukšte suspaustas drėgnas paukščiukas arba susirietęs senovinis la- 
vonas pelkėje; erdviniai santykiai tarp šių maisto rūšių Čiperiui ne- 
beatrodė atsitiktiniai, jie pamažu virto amžinais ir galutiniais. 

Valgis atsitraukė, o gal jį užtemdė naujo liūdesio šešėlis. Čiperiui 
šleikštulys sumažėjo; jis net liovėsi galvoti apie maistą. Ėmė veikti 
gilesni neigimo veiksniai. 

Netrukus stalas buvo nukraustytas, išskyrus jo staltiesėlę ir lėkštę. 
Šviesa labiau rėžė akį. Girdėjo Garį su motina kalbantis apie kažko- 
kias kvailystes, kol ji plovė, o jis šluostė indus. Paskui Gario žings- 
nius ant pusrūsio laiptų. It metronomas tiksėjo teniso kamuoliukas. 
Liūdnai sugaudė grandomi ir mazgojami didieji puodai. 

Vėl pasirodė motina. 

— Čiperi, na, suvalgyk. Būk didelis. 

Jis atsidūrė ten, kur ji nebegali patekti. Jautėsi beveik linksmas, 
vienas protas, jokių jausmų. Užpakalis nutirpo nuo sėdėjimo. 

— Tetė laikys tave prie stalo tol, kol viską suvalgysi. Nagi, pabaik. 
Paskui visą vakarą būsi laisvas. 

Jei jo vakaras iš tiesų būtų buvęs laisvas, būtų galėjęs jį visą pra- 
stovėti prie lango stebėdamas Sindę Meisner. 

— Daiktavardis būdvardis, - kalbėjo motina, - sutraukimas savy- 
binis įvardis daiktavardis. Jungtukas jungtukas kirčiuotas įvardis jung- 
tukas veiksmažodis įvardis praryčiau ir laiko prieveiksmis įvardis ta- 
riamoji nuosaka pagalbinis veiksmažodis bendratis... 

Keista, koks nesuvaržytas jis jautėsi šitaip suprasdamas jam sa- 
komus žodžius. Keista, kad nusikratė net nesunkios naštos - šifruoti 
šnekamąją kalbą. 

Daugiau ji jo nekankino, nuėjo į rūsį, kur laboratorijoje buvo užsi- 
daręs Alfredas, o Garis rakete atmušinėjo kamuoliuką („trisdešimt 
septyni, trisdešimt aštuoni“). 

— Paukšt, paukšt? — pasiūlė ji 17 kviečiamai kryptelėjo galvą. 

Nėštumas ar bent mintis apie jį trukdė žaisti, ir Garis galėjo ją su- 
triuškinti, bet jai buvo aiškiai malonu žaisti, todėl jis paprasčiausiai ne- 
įsitraukė į žaidimą ir mintyse daugino taškų skaičių arba susigalvodavo 
nesunkių užduočių, kaip antai atmušti kamuoliuką kaitaliojant padavimo 
kvadratus. Kasdien po vakarienės jis tobulino nuobodžiavimo įgūdį, nes 
motinai tai teikė malonumo. Jam atrodė, kad šis įgūdis gyvybiškai svar- 
bus. Manė, kad jį ištiks baisi bėda, jei išsklaidys motinos iliuzijas. 

O šįvakar ji atrodė baisiai suvargusi. Susuktos garbanėlės taisant 
vakarienę ir plaunant indus išsileido. Prakaito dėmės prasimušė per 
medvilninės suknelės kikliką. Rankos paraudo kaip liežuvis, nes dirb- 
dama ji mūvėjo gumines pirštines. 

Jis padavė suktą kamuoliuką, ji jo neatmušė, ir kamuoliukas nu- 
skriejo iki pat uždarytų metalurgijos laboratorijos durų. Pašoko ir at- 
sitrenkęs į duris nurimo. Inida atsargiai jį sučiupo. Už durų tvyrojo 
neįtikėtina tamsa ir tyla. Atrodo, Alas neužsidegė šviesos. 

Kai kurių produktų nemėgo net ir Garis - briuselinių kopūstų, vir- 
tos okros, ir Čiperis žiūrėdavo, kaip praktiškas brolis vasarą slepia val- 
gį saujoje ir išmeta į tankius krūmus pro užpakalines duris, o žiemą 
kur nors užsikiša ir išmeta į klozetą. Čiperis liko vienas pirmame aukšte 
ir lengvai galėjo atsikratyti kepenėlių ir buroklapių. Visa bėda, kad tė- 
vas manytų, jog jis juos suvalgė, o kaip tik valgyti jis ir atsisako. Lėkš- 
tėje būtina palikti maistą norint įrodyti, kad jis nepasidavė. 

Jis kruopščiai nulupo ir nugremžė nuo kepenėlių miltų plutą ir 
suvalgė. Tam sugaišo dešimt minučių. Apnuogintos kepenėlės atrodė 
taip, kad vertė vemti. 

Jis išvyniojo buroklapius ir išdėliojo kitaip. 

Ištyrinėjo staltiesėlės raštą. 

Klausėsi, kaip šokinėja kamuoliukas, kaip perdėtai aimanuoja ir 
skatindama erzinamai šūkauja motina („Oo, puikus smūgis, Gari!“). 
Kitų žaidžiamas tenisas bjauresnis už pylą ar net kepenis. Miela tik 
tyla, nes ji gali būti begalinė. Teniso taškų skaičius pasiekė dvidešimt 
vieną, geimas baigėsi, paskui antras geimas, paskui trečias, ir Žaidė- 

jams niekas neužkliuvo, nes jiems buvo smagu, tačiau berniukui, sė- 
dinčiam prie stalo viršuje, dar ir kaip užkliuvo. Jis įsijautė į žaidimo 
garsus, įžvelgė juose viltį, netgi troško, kad jie nenutiltų. Bet garsai 
nutilo, o jis tebesėdėjo prie stalo, tik prabėgo pusė valandos. Vakarą 
sunaikino beprasmybė. Net būdamas septynerių metų, Čiperis nujau- 
tė, kad beprasmybės jausmas lydės jį visą gyvenimą. Nykus lauki- 
mas, sulaužytas pažadas, baimingas suvokimas, kaip vėlu. 

Beprasmybė turėjo savo —- kaip čia pasakius - skonį. 

Pasikases galvą, pasitrynęs nosį, jis kažką jausdavo ant pirštų. 
Savo kvapą. 

O gal ryjamų ašarų skonį. 

Įsivaizduokim, kad skonio nervas ragauja save, receptoriai nusta- 
tinėja savo kontūrus. 

Tyčinės kančios, pagiežos sugadinto vakaro skonis teikė keistą 
pasitenkinimą. Kiti žmonės nebeatrodė tikri, todėl negalėjai jų kal- 
tinti dėl savo jausmų. Likai tik tu ir tavo atkaklumas. Kaip savigaila, 
kaip kraujas, užplūstantis burną ištraukus dantį, - sūrūs geležingi sy- 
vai, kuriuos ryji pasigardžiuodamas, - atkaklumas irgi turi skonį ir 
gali būti ragaujamas. 

Tamsioje laboratorijoje po valgomuoju sėdėjo Alfredas, nuleidęs gal- 
vą ir užsimerkęs. Įdomu, kad jis nekantravo likti vienas, kad bjauriai ir 
aiškiai tai parodė visiems aplinkiniams, o galiausiai užsidaręs sėdėjo ir 
vylėsi, jog kas nors ateis sudrumsti ramybės. Norėjo, kad kas nors 
pamatytų, kaip jam skaudu. Šaltai elgėsi su ja, bet manė, jog su juo 
elgdamasi šaltai ji negražiai daro: nesąžininga, kad ji smagi Žaidžia te- 
nisą, šlepsi už durų, bet nepasibeldžia ir nepaklausia, kaip jam sekasi. 

Trys įprasti medžiagos stiprumo matai yra atsparumas slėgimui, 
tempimui ir šlyčiai. 

Kai tik žmonos žingsniai artėdavo prie laboratorijos, jis pasiryž- 
davo leistis jos raminamas. Paskui išgirdo, kad žaidimas baigėsi, ir 
pamanė: dabar ji tikrai manęs pasigailės. Jis prašė jos vieno dalyko, 
tik vieno... 

(Šopenhaueris: „Moteris moka gyvenimo skolą ne darbais, o kan- 
čiomis: vaikų gimdymo kančiomis, vaikų priežiūra, nuolankumu vy- 
rui, kuriam turi būti kantri ir smagi draugė“.) 

Bet niekas neatėjo į pagalbą. Pro uždarytas duris išgirdo, kaip ji 
eina į skalbyklą. Išgirdo tyliai zvimbiant transformatorių, Garis po 
teniso stalu žaidė vaikišku traukinio modeliu. 

Ketvirtas stiprumo matas, svarbus bėgių ir mechanizmų detalių 
gamintojams, yra kietumas. 

Neapsakomomis valios pastangomis Alfredas įjungė šviesą ir at- 
sivertė laboratorinius užrašus. 

Laimei, net didžiausiai nuobodybei yra ribos. Pavyzdžiui, valgo- 
mojo stalo įdomi apačia, ją Čiperis tyrinėjo smakru atsirėmęs į stal- 
viršį ir rankomis grabinėdamas po juo. Toliausiai buvo intarpai, 
persmeigti įtempta viela su traukomais žiedais. Painias bemaž neap- 
dailintų rąstgalių ir kampų sankirtas šen ten paivairino giliai įsukti 
varžtai - maži cilindriniai šulinėliai su šiurkščiais medžio plaušų še- 
riais apie angeles, traukte traukiantys smalsų pirštą. Dar įdomesni 
snargliai, kuriais jis išterliojo stalo apačią per ankstesnius budėjimus. 
Ryžių popieriaus ar musės sparnelio tekstūros sudžiūvę snargliai. La- 
bai smagu juos nukrapštyti ir sutrinti. 

Kuo ilgiau Čiperis čiupinėjo mažąją stalo apačios karalystę, tuo 
mažiau norėjo ją apžiūrėti. Jautė, kad regimoji tikrovė bus kukli. Pa- 
matys plyšius, kurių dar neaptiko pirštai, ir nepasiekiamų karalysčių 
paslaptingumas išsisklaidys, varžtų skylės neteks abstraktaus juslin- 
gumo, o snarglių ims gėdytis ir paskui vieną vakarą galbūt mirs iš 
nuobodulio, nes nebeturės kuo džiaugtis ar ko atrasti. 

Savanoriškas nežinojimas - puikus, galbūt geriausias įgūdis išgyventi. 

Inidos alcheminėje laboratorijoje po virtuve stovėjo skalbimo ma- 
šina, nuo jos karojo gręžimo mašina: du guminiai voleliai, panašūs į 
milžiniškas juodas lūpas. Baliklis, melsvė, distiliuotas vanduo, krak- 
molas. Gremėzdiškas geležinis šilumvežis margu audiniu aptaisytu 
elektros laidu. Baltų trijų dydžių marškinių kalnai. 

Ruošdamasi lyginti marškinius, ji apipurkšdavo juos vandeniu ir 
palikdavo suvyniotus į rankšluostį. Kai marškiniai kaip reikiant su- 
drėkdavo, ji visų pirma išlygindavo apykaklę, paskui rankoves ir nuo 
viršaus lygindavo marškinius į apačią. 

Ekonominio nuosmukio laikais ir vėliau ji išmoko daugybės įgū- 
džių išgyventi. Motina laikė pensioną, stovintį tarp Sent Džudo cen- 
tro ir universiteto. Inida buvo gabi matematikai, todėl ne tik skalbda- 
vo paklodes, valydavo tualetus ir patarnaudavo prie stalo, bet 1r 
skaičiavo vietoj motinos. Baigusi vidurinę mokyklą (tuoj po karo), ji 
tvarkydavo visą ūkio sąskaitybą, rinkdavo iš nuomininkų pinigus ir 
apskaičiuodavo mokesčius. Centais ir doleriais, užsidirbtais iš šalies, — 
atlyginimu už kokio mažylio pasaugojimą, koledžo studentų ir ilgalai- 
kių nuomininkų duodamais arbatpinigiais, - jį mokėjo už pamokas va- 
karinėje mokykloje ir ketino studijuoti sąskaitybą, nors vylėsi, kad 
dirbti pagal specialybę neteks. Jai jau buvo pasipiršę du uniformuoti 
vyriškiai, abu puikūs šokėjai, bet aiškiai nieko neuždirbantys, be to, 
abiem dar grėsė žūtis kare. Motina ištekėjo už nieko neuždirbančio 
vyriškio, kuris mirė jaunas. Inida nusprendė nieku gyvu nesirinkti 
tokio vyro. Ji ketino gyventi ne tik turtingai, bet ir laimingai. 

Praėjus keleriems metams po karo, pensione apsigyveno jaunas 
metalurgijos inžinierius, neseniai atkeltas į Sent Džudą vadovauti lie- 
jyklai. Raumeningas jaunuolis putliomis lūpomis, vešliais plaukais, vy- 
riško sudėjimo ir vyriškais kostiumais. Kostiumai irgi buvo prašmat- 
niai suklostyti, vilnoniai ir gražūs. Kartą ar du per vakarą, patarnaudama 
nuomininkams prie didelio apskrito stalo, Inida dirstelėdavo per petį, 
sugaudavo jo žvilgsnį, ir jis nurausdavo. Alas buvo iš Kanzaso. Po po- 
ros mėnesių jis įsidrąsino ir pakvietė ją į čiuožyklą. Jie gėrė kokakolą, 
1r jis pasakė jai, kad žmonės gimsta kentėti. Jis nusivedė ją į plieno 
kompanijos kalėdinį pobūvį ir pareiškė, kad protingi žmonės pasmerkti 
būti kankinami kvailių. Tačiau jis buvo geras šokėjas ir gerai uždirbo, 
todėl lifte jinai jį pabučiavo. Netrukus jie susižadėjo ir naktiniu trauki- 
niu skaisčiai nuvažiavo į Makkuką (Nebraskos valstija) aplankyti jo se- 
nų tėvų. Jo tėvas laikė verge, kurią, beje, buvo vedęs. 

Valydama Alo kambarį Sent Džude, ji rado aptrintą Šopenhauerio 
tomelį, kuriame kai kurios pastraipos buvo pabrauktos. Pavyzdžiui: 
„Sakoma, kad šio pasaulio džiaugsmai nusveria skausmus; ar bent 
kad išlaikoma pusiausvyra. Norėdamas greitai sužinoti, ar šis teigi- 
nys teisingas, tegu skaitytojas palygina dviejų gyvūnų, kurių vienas 
ėda kitą, pojūčius“. 

Ką manyti apie Alą Lambertą? Apie save jis kalbėjo kaip senis, o 
atrodė kaip jaunuolis. Inida patikėjo jo išvaizdos pažadu. Paskui gyve- 
nimas virto laukimu, kol jo asmenybė pasikeis. 

Laukdama ji išlygindavo po dvidešimt marškinių per savaitę, be 
to, savo sijonus ir palaidines. 

Lygintuvo galu braukdavo apie sagas. Išlygindavo raukšlės, su- 
lenkimus. 

Jos gyvenimas būtų buvęs lengvesnis, jei nebūtų jo taip mylėjusi, 
bet nemylėti jo negalėjo. Reikėdavo tik pažvelgti į jį, 17 vėl mylėdavo. 

Ji kasdien stengdavosi taisyti sūnų tartį, mokyti juos gerų manie- 
rų, elgesio normų, šviesaus požiūrio į gyvenimą, ir kasdien jos lauk- 
davo dar viena krūva nešvarių suglamžytų skalbinių. 

Kartais net Garis elgdavosi kaip anarchistas. Labiausiai jam pa- 
tikdavo nuversti nuo bėgių vingiais lekiantį traukinį ir žiūrėti, kaip 
juodas metalo gabalas nerangiai slysta, vartosi ir beviltiškai kibirkš- 
čiuoja. Dar jis mėgdavo padėti ant bėgių plastikines karves ir auto- 
mobilius ir organizuoti nedideles tragedijas. 

Tačiau 1š tiesų jį jaudino tik radiju valdomas žaislinis automobiliu- 
kas, pastaruoju metu dažnai reklamuojamas per televizorių ir galintis 
važiuoti bet kur. Kad viskas būtų aišku, nusprendė į kalėdinių dova- 
nėlių sąrašą įtraukti tik šią mašinytę. 

Iš gatvės įdėmiai įsižiūrėjęs pamatydavai, kaip blėsta languose 
šviesa, kai Gario traukiniui, Inidos lygintuvui ar Alfredo bandymams 
prireikia daugiau elektros. Jei ne šviesos blėsčiojimas, namas atrody- 
tų negyvenamas. Plieskiančiuose žiburiais Meisnerių, Šumpertų, Per- 
sonų ir Rutų namuose žmonės akivaizdžiai gyveno - visa šeima susi- 
spietusi prie stalo, mažųjų galvelės palenktos prie namų darbų, poilsio 

kambariuose mirga televizorių ekranai, svirduliuodami pirmus žings- 
nius žengia kūdikiai, senelė bando, ko vertas arbatos paketėlis, trečią 
kartą jį užplikydama. Tai buvo energingi, nesuvaržyti namai. 

Namui būtinas šeimos židinys. Tai ne tik svarbiausia tiesa - tai 
vienintelė tiesa. 

Šeima - namų siela. 

Šviesus protas panašus į žiburį namuose. 

Siela - į sterblinę žiurkę oloje. 

Sąmonė smegenims reiškia tą patį, ką šeima - namui. 

Aristotelis: „Jei akis būtų gyvūnas, žvilgsnis būtų jo siela“. 

Norėdamas suprasti sielą, įsivaizduoji šeimyninę veiklą, susijusių 
gyvenimų, lekiančių skirtingais bėgių keliais, ūžesį, lemtingą namų ži- 
dinio šilumą. Tada kalbi apie buvimą, netvarką, apgyvendinimą. Arba 
priešingai — apie tuštumą, apleistumą. Apie sudrumstą dvasios ramybę. 

Galbūt beprasmiškai deganti šviesa name su trimis žmonėmis, 
kurių kiekvienas sau ką nors knebinėja rūsyje, ir vienu vieninteliu 
mažu berniuku viršuje, spoksančiu į lėkštę atšalusio valgio, panaši į 
prislėgto žmogaus sielą. 

Gariui pirmam nusibodo rūsys. Jis išlindo ir, aplenkęs ryškiai ap- 
šviestą valgomąjį, lyg jame būtų uždaryta bjauriai sumaitota būtybė, 
užlipo į antrą aukštą valytis dantų. 

Netrukus pasirodė Inida su septyniais šiltais baltais marškiniais. 
Ji irgi aplenkė valgomąjį. Samprotavo taip: jei už sunkų vaiką valgo- 
majame atsako ji, vadinasi, siaubingai netikusiai atlieka savo parei- 
gas, bet mylinti motina visada gerai atlieka savo pareigas, o juk ji yra 
mylinti motina, todėl už tą sunkų vaiką neatsako. Galiausiai iš rūsio 
išlįs Alfredas, pamatys, koks buvo gyvulys, ir labai gailėsis. Jei išdrįs 
ją apkaltinti, ji galės atšauti: „Juk sakei, kad jis sėdės prie stalo tol, 
kol viską suvalgys“. 

Laukdama, kol vonia pribėgs vandens, ji apkamšė gulintį Garį. 

— Visada būk mano liūtukas, - pasakė. 

— Gerai. 

— Al jis nuozmus? Al jis ziaulus? Al sis žiaulus mazas liūtukas 
mano? 

Garis neatsakė į šiuos klausimus. 

— Mama, - tarė jis, - Čiperis tebesėdi prie stalo, o jau beveik de- 
vynios. 

— Tai tėčio ir Čiperio reikalas. 

— Mama? Jis tikrai negali valgyti tokio maisto. Jis neapsimeta. 

— Kaip džiaugiuosi, kad tu toks valgus, - tarė Inida. 

— Mama, taip negerai. 

— Vaikeli, tavo brolis tiesiog išgyvena sunkų tarpsnį. Tačiau kaip 
nuostabu, kad tu rūpiniesi. Nuostabu, kad taip jį myli. Visada būk 
toks kupinas meilės. 

Ji išskubėjo užsukti vandens ir pasinerti į vonią. 

Tamsiame gretimo namo miegamajame Čakas Meisneris, užgulęs 
žmoną, įsivaizdavo vietoj Bi Inidą. O šiaip iki pat ejakuliacijos jis min- 
tyse prekiavo. 

Spėliojo, ar kuri nors birža prekiauja Erio ruožo opcionais. Iškart 
reikia nusipirkti penkis tūkstančius akcijų ir trisdešimt opcionų parduo- 
ti nustatytu laiku ir nustatyta kaina, kad rizika būtų mažesnė. Dar ge- 
riau, jei kas nors pasiūlys gerą kursą, šimtas opcionų be apsidraudimo. 

Ji nėščia ir pirks vis didesnes liemenėles, A dydį pakeis B, galiau- 
siai net C, kai gims kūdikis, spėjo Čakas. Krūtys pūsis it Erio ruožo 
akcijų kainos rinkoje. 

Vienas po kito Sent Džude geso žiburiai. 

O jei prie valgomojo stalo sėdėjai ilgai ilgai, už bausmę, iš atkak- 
lumo ar tiesiog iš nuobodulio, amžinai ten ir sėdėsi. Dalis tavęs nepa- 
kils nuo stalo visą gyvenimą. 

Lyg ilgalaikis tiesioginis ryšys su skaudžia laiko tėkme galėtų vi- 
sam laikui nudeginti nervus it žiūrėjimas į saulę. 

Lyg per daug artimai ką nors pažinti visada būtų kenksminga. Lyg 
tokio pažinimo negalima būtų išdildyti. 

(Koks suvarges, koks sudėvėtas namas, kuriame gyventa per ilgai.) 


283 


jonathan 
franzen 


Čiperis daug girdėjo ir daug matė, bet viskas vyko jo galvoje. Po 
trijų valandų aplinkiniai daiktai prarado bet kokį skonį it sena kram- 
tomoji guma. Jo dvasia buvo palyginti stipresnė ir sunaikino juos. Rei- 
kėtų iš naujo pažadinti valios pastangas norint prisiminti žodį „stal- 
tiesėlė“ ir pritaikyti jį regėjimo laukui, stebėtam taip įdėmiai, jog daikto 
tikrovė nuo žiūrėjimo išsisklaidė, arba pritaikyti žodį „krosnis“ šna- 
resiui vamzdžiuose, kuris kartodamasis jo vaizduotėje virto savotiš- 
ka jausmine būsena ar veikėju, Piktojo Laiko įkūnijimu. Neryškiai 
mirkčiojanti dėl kažkieno lyginimo, kažkieno žaidimo, kažkieno ban- 
dymų, šaldytuvo išsijungimo ir įsijungimo šviesa jau virto sapnu. Ši 
beveik nepastebima kaita kankino. Bet pagaliau liovėsi. 

Galiausiai pusrūsyje beliko Alfredas. Jis tyrė feroacetatų želė am- 
permetro elektrodais. 

Paskutinė metalurgijos riba: metalų formavimas pagal užsakymą 
kambario temperatūroje. Gralis - medžiaga, kurią galima liedinti, for- 
muoti, bet apdorota (galbūt paveikta elektros srovės) ji pasidaro tvir- 
ta kaip plienas, specifiškai laidi ir atspari metalo nuovargiui. Lengva 
it plastikas ir kieta it metalas medžiaga. 

Problemą reikia spręsti nedelsiant. Vyksta kultūrų karas, 1r plas- 
tikų pajėgos laimi. Alfredas matė uogienių ir drebučių stiklainius plas- 
tikiniais dangteliais. Automobilius plastikiniais stogais. 

Deja, laisvas metalas - dailus plieno strypas ar masyvi žalvarinė žva- 
kidė — simbolizuoja tvarką, o Gamta apsileidėlė ir labiau mėgsta netvar- 
ką. Rūdžių trupėjimą. Tirpalo molekulių maišatį. Šiltų daiktų chaosą. 
Netvarka atsiranda savaime daug dažniau, negu tobuli geležies kubeliai. 
Pagal antrąjį termodinamikos dėsnį, norint atsispirti galimybių tironijai, 
norint priversti metalo atomus padoriai elgtis, reikia įdėti daug darbo. 

Alfredas neabejojo, kad elektra tolygi šiam darbui. Energetinės 
sistemos srovė reiškė tvarkos skolinimąsi iš toliau. Jėgainėse organi- 
zuotas anglių gabalas virsdavo beverčių šiltų dujų sankaupa; iškilus 
ir ramus vanduo baseine virsdavo entropiniu nuotėkiu, vingiuojančiu 
deltos link. Šios tvarkos aukos atskirdavo naudingus elektros krū- 
vius, kuriuos jis namie įkinkydavo į darbą. 

Jis ieškojo medžiagos, kuri faktiškai galėtų galvanizuotis. Jis au- 
gino kristalus neįprastose medžiagose padedamas elektros srovės. 

Tai nebuvo šimtaprocentis mokslas, tik beprasmė bandymų ir klai- 
dų tikimybė, naudingų atsitiktinumų ieškojimas apgraibomis. Vienas 
koledžo laikų bendramokslis 1š atsitiktinio atradimo jau užsidirbo pir- 
mą milijoną. 

Jis svajojo vieną gražią dieną galėsiąs nebesukti galvos dėl pini- 
gų: dažnai svajojo apie tai kaip apie moters paguodą, nuoširdžią pa- 
guodą sunkią valandą. 

Svajonė apie esminę permainą: vieną dieną jis pabunda ir mato, 
jog tapo visiškai kitoks (labiau pasitikintis savimi, romesnis), jog pa- 
bėgo iš duotybės kalėjimo, jog jaučiasi galįs viską kaip dievai. 

Jis turėjo silikato molio ir želė. Turėjo silikono glaisto. Turėjo pa- 
žliugusių geležies druskų, dėl tirpumo virstančių skysčiu. Dvilypių 
žemos lydymosi temperatūros acetilacetonatų ir tetrakarbonilų. Ga- 
lio gabalą sulig aitriąja slyva. 

„Midland Pacific“ vyriausiasis chemikas, fizikos mokslų daktaras 
šveicaras, be galo matuojantis mašininės alyvos klampumą ir nustati- 
nėjantis metalų kietumą Brinelio metodu, todėl iš nuobodumo visada 
nusiminęs, aprūpindavo Alfredą medžiagomis. Viršininkai apie tai Ži- 
nojo, - Alfredas niekada nebūtų ko nors ėmęsis slapta, - ir neoficia- 
liai buvo susitarta, kad jei jis kada nors ką nors atras, „Midpac“ gaus 
dalį pelno. 

Šį vakarą feroacetato želė vyko kažkokie neįprasti dalykai. Speci- 
finio laidumo rodmenys pašėlusiai skyrėsi - nelygu kur jis įkišdavo 
ampermetro liestuką. Pamanes, kad liestukas gali būti nešvarus, pa- 
keitė jį siaura adata ir vėl bakstelėjo želė. Jokių specifinio laidumo 
požymių. Paskui įsmeigė adatą į kitą želė vietą ir gavo didelį skaičių. 

Kas čia darosi? 

Šis klausimas domino jį, ramino ir privertė užmiršti nuovargį, kol 
dešimtą valandą jis užgesino mikroskopo šviestuvą ir užrašė sąsiuvi- 
nyje: MĖLYNA DĖMĖ 29 CHROMO RŪGŠTIES DRUSKA. LABAI 
ĮDOMU. 

Tą akimirką, kai iškėlė koją iš laboratorijos, pasijuto kaip sudau- 
žytas. Apgraibomis užrakino duris, laboranto pirštai staiga sustorėjo 
ir atbuko. Dirbdamas kunkuliavo energija, o baigęs darbą vos laikėsi 
ant kojų. 

Užlipus į viršų, jam pakirto rankas. Virtuvė ir valgomasis buvo 
ryškiai apšviesti, o prie stalo susmukęs miegojo mažas berniukas, 
įsikniaubęs veidu į staltiesėlę. Vaizdas buvo toks neteisingas, toks 
liguistai kerštingas, kad valandėlę Alfredui vaidenosi, jog berniukas 
prie stalo - jo vaikystės šmėkla. 

Jis sugraibė jungiklius, lyg šviesa būtų nuodingos dujos, kurių tėk- 
mę turi sustabdyti. 

Ne tokioje pavojingoje prieblandoje jis paėmė sūnų ant rankų ir nu- 
nešė į viršų. Vaikui ant skruosto atsispaudė staltiesėlės audinio raštas. 
Jis šnibždėjo kažkokias kvailystes. Prabudo, bet priešinosi sąmoningu- 
mui nuleidęs galvą, kol Alfredas jį nurengė ir surado spintelėje pižamą. 

Sūnus pabučiuotas atsidūrė lovoje ir kaipmat užmigo, o kėdės prie 
jo lovos kojomis nutekėjo nenuspėjamai daug laiko; Alfredas sėdėjo 
ant jos ir nejautė beveik nieko, išskyrus maudžiančius smilkinius. 
Nuovargis buvo skausmingas ir neleido užmigti. 

O gal jis užmigo, nes staiga atsistojo pasijutęs šiek tiek žvalesnis. 
Išėjo iš Čiperio kambario ir nuėjo pažiūrėti Gario. 

Gario kambaryje mokykliniais klijais trenkė kalėjimas iš ledinukų 
pagaliukų. Jis neturėjo nieko bendro su įmantriais Alfredo įsivaizduo- 
tais pataisos namais. Tiesiog apgrabus kvadratas be stogo, nedailiai 
padalytas pusiau. Grindų planas niekuo nesiskyrė nuo dvinario kvad- 
rato, kurį jis nubraižė prieš vakarienę. 

O čia, didžiausioje kalėjimo kameroje, sukurptas dar neišdžiūvu- 
sių klijų ir sulaužytų pagaliukų gumbas - lėlių vežimėlis? Taburetė 
su kopėtėlėmis? 

Elektros kėdė. 

Kaip per miglą iš nuovargio kone apkiautęs Alfredas atsiklaupė ir 
apžiūrėjo ją. Pajuto, kad kėdė jį jaudina, - graudina Gario noras pada- 

ryti daiktą tikintis tėvo pagyrimo, - tačiau jį trikdė šio apgrabaus daik- 
to ir vakarieniaujant įsivaizduotos elektros kėdės neatitikimas. Kaip 
neprotinga svajonių moteris, sykiu Inida ir ne Inida, kėdė, kurią jis 
įsivaizdavo, sykiu buvo tikra elektros kėdė ir tikri pagaliukai. Dabar 
jis skaudžiau negu paprastai pajuto, kad galbūt kiekvienas „tikras“ 
daiktas pasaulyje toks pat apgailėtinai nepastovus, paslėptas, kaip ši 
elektros kėdė. Galbūt jo protas net dabar daro su šiomis neva tikro- 
mis kietmedžio grindimis, ant kurių jis klūpo, lygiai tą patį, ką prieš 
keletą valandų padarė su nematyta kėde. Galbūt grindys iš tikrųjų 
tampa grindimis tik atkurtos jo mintyse. Grindų esmė, žinoma, iš da- 
lies neginčytina, mediena iš tikrųjų yra, jos savybes galima nustatyti. 
Bet esama ir antrų grindų, atspindėtų jo galvoje, ir jis sunerimo, kad 
apsiausta „tikrovė“, kurią jis gina, - ne tikrojo miegamojo grindų tik- 
rovė, o grindų jo galvoje tikrovė, idealizuota ir dėl to verta ne dau- 
giau, kaip kuri nors kvaila Inidos fantazija. 

Įtarimas, kad viskas reliatyvu. Kad tikras dalykas ne tik pasmerk- 
tas, bet ir pramanytas. Kad teisumo, tikrovės gynimo jausmas, apė- 
męs jį, viso labo jausmas. Tokie įtarimai jo tykojo motelių numeriuo- 
se. Tokios baisybės glūdėjo po išklerusiomis lovomis. 

O jei pasaulis nesuderinamas su jo tikrovės versija, vadinasi, pa- 
saulis žiaurus, blogas ir šlykštus, pataisos namai, 0 jis pasmerktas 
baisiai vienatvei. 

Jis nuleido galvą pamanęs, kad žmogui visą gyvenimą nugyventi 
vienam reikia begalinės stiprybės. 

Vėl pastatė apgailėtiną, neproporcingą elektros kėdę ant didžiau- 
sios kalėjimo kameros grindų. Kai tik kėdę paleido, ši nugriuvo ant 
šono. Jam galvoje šmėkštelėjo daužomo į šipulius kalėjimo, užverstų 
sijonų ir nuplėštų apatinių kelnaičių, sudraskytų liemenėlių ir atkištų 
klubų vaizdai - ir be pėdsako dingo. 

Garis miegojo visiškai tyliai, kaip motina. Neverta tikėtis, kad bus 
užmiršęs nebylų tėvo pažadą apžiūrėti kalėjimą po vakarienės. Garis 
niekada nieko neužmiršdavo. 

Ir vis dėlto aš stengiuosi, pamanė Alfredas. 

Grįžes į valgomąjį, pastebėjo maisto pokyčius Čiperio lėkštėje. 
Apskrude kepenų krašteliai buvo kruopščiai nupjauti ir suvalgyti, miltų 
plutelė irgi. Buvo matyti, kad valgyta ir griežčių košės: likęs trupinė- 
lis buvo paženklintas šakutės dantų. Keletas buroklapių buvo per- 
pjauti, švelnesni lapai suvalgyti, sumedėję rausvi stambai atidėti į ša- 
lį. Atrodė, kad Čiperis laikėsi susitarimo ir paragavo visko po kąsnelį, 
o gulti vis tiek nuėjo negavęs žadėto deserto. 

Vieną lapkričio mėnesio rytą prieš trisdešimt penkerius metus 
Alfredas rado plieninių spąstų dantyse kruviną priekinę kojoto lete- 
ną, keleto baisių nakties valandų įrodymą. 

Jam taip susopo širdį, jog turėjo sukąsti dantis ir prisiminti savo 
filosofą, kad nepravirktų. 

(Šopenhaueris: „Gyvūnų kančias galima paaiškinti tik viena ap- 
linkybe: kad noras gyventi, viso reiškinių pasaulio pagrindas, jų atve- 
ju turi patenkinti savo troškimus misdamas savimi“.) 

Jis išjungė paskutines šviesas pirmame aukšte, nuėjo į vonios kam- 
barį, apsivilko švarią pižamą. Turėjo atsidaryti lagaminėlį ir pasiimti 
dantų šepetuką. 

Šmurkštelėjo į lovą, senų džiaugsmų muziejų, greta Inidos ir įsi- 
taisė ant kraščiuko. Ji miegojo, nors atrodė, kad apsimeta. Jis dirste- 
lėjo į žadintuvą, radžiu papuoštos dvi rodyklės buvo jau arčiau dvyli- 
kos negu vienuolikos, ir užsimerke. 

Ir išgirdo klausimą, ištartą pusiaunakčio balsu: 

— Apie ką kalbėjai su Čaku? 

Jo nuovargis padvigubėjo. Užsimerkęs matė menzūras, liestukus 
ir virpančią ampermetro rodyklę. 

— Nugirdau kažką apie Erio ruožą, - tarė Inida. - Čakas žino? Tu 
jam pasakei? 

— Inida, aš labai pavargęs. 

— Aš tiesiog nustebinta, štai ir viskas. Apskritai. 

— Netyčia išsitariau ir apgailestauju. 

- Įdomu, kodėl Čakas gali investuoti, o mes ne, - pasakė Inida. 


288 


pataisos 


— Čako reikalas - apgauti kitus investuotojus ar ne. 

— Daugybė Erio ruožo akcininkų nudžiugtų rytoj gavę po penkis 
dolerius šešiasdešimt tris centus už akciją. Kokia čia apgaulė? 

Žodžiai skambėjo taip, lyg įrodymus ji būtų kartojusi kelias valan- 
das, tamsoje puoselėdama nuoskaudą. 

- Šios akcijos po trijų savaičių bus vertos devynių su puse dole- 
rio, - paaiškino Alfredas. - Aš tai žinau, o dauguma žmonių nežino. 
Taip nesąžininga. 

— Tu protingesnis už kitus žmones, - tarė Inida, - geriau mokeisi, 
o dabar turi geresnį darbą. Taip irgi nesąžininga. Gal turėtum sukvai- 
lėti, tada jau tikrai būsi sąžiningas? 

Nugraužti sau koją - veiksmas, kurio neatliksi nerūpestingai ar 
pusiau. Kada, kaip kojotas ryžosi suleisti dantis į savo kūną? Turbūt 
iš pradžių laukė ir svarstė. O paskui? 

— Neketinu su tavim ginčytis, - atkirto Alfredas. - Tačiau kadangi 
nemiegi, noriu žinoti, kodėl nepaguldei Čiperic. 

— Juk sakei, kad jis... 

— Tu užlipai į viršų daug anksčiau už mane. Neketinau jo laikyti 
prie stalo penkias valandas. Tu jį kurstai prieš mane, ir man nepatin- 
ka. Jis turėjo būti lovoje aštuntą valandą. 

Nekaltai užsipulta Inida nesitvėrė pykčiu. 

— Galim susitarti, kad šitaip daugiau neatsitiks? —- paklausė Alfredas. 

— Galim. 

— Puiku. Miegokim. 

Kai namuose būdavo labai labai tamsu, negimęs vaikelis matyda- 
vo aiškiai kaip visi. Ji turėjo ausis, akis, pirštus, priekines smege- 
nis, smegenėles ir plūduriavo pačiame viduryje. Ji jau pažino didžiau- 
sius troškimus. Diena po dienos motina vaikščiojo leipėdama iš 
geismo ir kaltės, o dabar motinos geidžiamasis gulėjo per metrą nuo 
jos. Visas motinos kūnas buvo pasiruošęs ištirpti ir išsilieti nuo vie- 
no prisilietimo. 

Buvo girdėti padažnėjęs kvėpavimas. Smarkiai padažnėjęs, bet nie- 
kas nieko nelietė. 

Net Alfredas negalėjo užmigti. Kiekvienas Inidos atodūsis eidavo 
per ausis, kad ir kaip buvo pasiryžęs užsnūsti. 

Prabėgo, jo supratimu, apie dvidešimt minučių, ir lovą sudrebino 
slopinamas kūkčiojimas. 

Jis nutraukė tylą beveik aimana: 

— Na, kas dabar? 

— Nieko. 

- Inida, jau labai vėlu, žadintuvas nustatytas šeštai valandai, o aš 
visai nusivaręs nuo koto. 

Ji pratrūko raudoti. 

— Tu manes net nepabučiavai išvažiuodamas! 

— Žinau. 

— Ar aš neturiu jokių teisių? Vyras palieka žmoną vieną namie 
dviem savaitėms? 

— Kas buvo, pražuvo. Atvirai kalbant, man buvo daug blogiau. 

— O paskui vyras grįžta namo ir net nepasisveikina? Iškart užsipuola. 

- Inida, man ši savaitė buvo siaubinga. 

— Ir pakyla nuo stalo vakarienei dar nesibaigus? 

— Siaubinga savaitė, o aš baisiai pavargęs... 

- Ir užsirakina rūsyje penkioms valandoms? Nors labai pavargęs? 

— Jei tu būtum šią savaitę taip plušusi... 

— Tu manęs išvažiuodamas nepabučiavai. 

— Nebūk maža! Dėl Dievo meilės! Nebūk maža! 

— Nerėk taip! 

(Nerėk taip, nes gali išgirsti kūdikis.) 

(Tikrai išgirdo ir gaudė abiem ausim kiekvieną žodį.) 

— Manai, aš išvažiavau poilsiauti? - pašnibždom paklausė Alfre- 
das. - Viską darau tik dėl tavęs ir berniukų. Dvi savaites neturėjau 
nė vienos laisvos valandėlės. Tikiuosi, turiu teisę kelias valandas pra- 
leisti laboratorijoje. Tu nesuprastum, o jei ir suprastum, nepatikė- 
tum, bet atradau kažką labai įdomaus. 

— Oi, kaip įdomu, - tarė Inida. Apie tai ji girdėjo pirmą kartą. 

— Tikrai įdomu. 


290 


palaisos 


— Ar iš to galima gauti pelno? 

— Sunku pasakyti. Žiūrėk, kaip išėjo Džekui Kalahanui. Galbūt šis 
atradimas apmokės vaikų mokslą. 

— Rodos, sakei, kad Džekui Kalahanui atsitiktinai pasisekė. 

— Dieve mano, galvok, ką sakai. Tvirtini, kad aš - pesimistas, o 
kai prabylu apie man svarbų darbą, katras tada pesimistas? 

— Aš tik nesuprantu, kodėl tu net nesvarstai... 

— Gana. 

— Jei mūsų tikslas - prasimanyti pinigų... 

— Gana. Gana! Man nesvarbu, ką daro kiti. Aš ne toks. 

Du kartus praėjusį sekmadienį bažnyčioje Inida pasuko galvą ir 
pastebėjo spoksant Čaką Meisnerį. Gal jos krūtinė šiek tiek padidėjo, 
daugiau nieko. Bet Čakas abu kartus paraudo. 

— Kodėl tu man toks šaltas? - paklausė ji. 

— Turiu priežasčių, - atsakė Alfredas, - bet tau nesakysiu. 

— Kodėl tu toks nelaimingas? Kodėl nenori man sakyti? 

— Geriau mirti negu tau pasakyti. Geriau mirti. 

— 0, 0, o! 

Ji gavo blogą vyrą, blogą, blogą, blogą vyrą, kuris niekada neduos 
jai, ko reikia. Vis sugalvoja priežastį, kodėl neduoti to, kas jai teikia 
pasitenkinimą. 

Todel ji gulėjo kaip koks Tantalas šalia nejudančios jausmų puotos 
iliuzijos. Jam būtų pakakę prisiliesti pirštu. Apie lūpas it sprogusi slyva 
ji jau nekalba. Bet iš jo nebuvo jokios naudos. Pūvančių ir nuvertėjančių 
pinigų, įkištas į čiužinį, štai kas jis. Nuosmukis Vidurio Vakaruose pada- 
rė jį bejėgį kaip ir jos motiną, kuri nesuprato, kad dabar banko sąskai- 
tos, už kurias mokamos palūkanos, apdraustos centrinių valdžios orga- 
nų, ar pelningos ir saugios akcijos, laikomos ilgą laiką, nuolat investuojant 
dividendus, gali ją aprūpinti senatvėje. Prastas iš jo investuotojas. 

Užtat ji gera. Kartais, kai kambaryje būdavo tamsu, ji net rizikuo- 
davo, surizikavo ir dabar. Apsivertė ant šono ir pakuteno jam šlaunį 
krūtimis, kuriomis taip žavėjosi vienas kaimynas. Prisiglaudė skruostu 
prie vyro šonkaulių. Jautė, kad jis laukia, kol ji atstos, bet tiesiog pri- 

valėjo paglostyti jo raumeningo pilvo lygumą, delnas sklandė ir slydo 
liesdamas tik plaukus, ne odą. Šiek tiek nustebusi pajuto, kad jo daik- 
tas atgyja jos pirštams artinantis. Jo kirkšnys bandė jos išvengti, bet 
jos pirštai buvo vikresni. Pro pižamos praskiepą jautė, kaip brinksta jo 
vyriškumas, ir apimta slopinamo geismo padarė tai, ko jis jai anksčiau 
neleisdavo. Atsigulė šonu ir apžiojo. Sparčiai augantį daiktelį, dručkį 
vos vos juntamu šlapimo prieskoniu. Tokiomis sumaniomis rankomis 
ir pritvinkusiomis krūtimis jautėsi geidžiama ir visagalė. 

Vyras po ja priešindamasis pasipurtė. Ji valandėlei jį paleido. 

— Alai? Mielasis? 

— Inida, ką tu?.. 

Ir vėl jos pravira burna čiupo mėsos ritinėlį. Valandėlę laikė ap- 
žiojusi ir nieko nedarė jausdama, kaip tvinksnis po tvinksnio ritinėlis 
kietėja į jos gomurį. Tada pakėlė galvą: 

— Galėtume pasidėti šiek tiek pinigų į banką - kaip manai? O ber- 
niukus nuvežti į Disneilandą. A? 

Ir vėl palenkė galvą. Liežuvis ir varpa, rodos, rado bendrą kalbą, 
jo skonis dabar buvo kaip jos burnos. Ji jautėsi it ruoštųsi po namus. 
Galbūt netyčia jis niuktelėjo jai į šonkaulius, ir ji pasislinko vis dar 
jausdamasi geidžiama. Prisikimšo burną iki pat galugerklio. Paleido, 
įkvėpė oro ir vėl čiupo. 

— Net investavus tik du tūkstančius, - sušnibždėjo ji. - Keturių 
dolerių diferenciniu tarifu - ak! 

Alfredas atsipeikėjo ir atstūmė demonę. 

(Šopenhaueris: „Pinigus uždirba vyrai, o ne moterys; iš to išeina, 
kad neteisėta leisti moterims besąlygiškai jais naudotis ir patikėti 
joms juos tvarkyti“.) 

Demonė vėl ištiesė ranką, bet jis stvėrė jai už riešo, o kita ranka 
užvertė naktinius. 

Galbūt sūpuoklių, šuolių su parašiutu ir nardymo su akvalangu 
malonumai paveldėti iš to meto, kai tūnojai gimdoje abejingas viršaus 
ir apačios sąvokoms. Iš to meto, kai dar net neturėjai kuo pajusti 
svaigulio. Kai dar saugiai ir ištaigingai gyvenai amniono jūroje. 

Tačiau šis vartymasis gąsdino, šį vartymąsi lydėjo su krauju at- 
nešto adrenalino srautas, matyt, motinai atsitiko bėda... 

— Alai, nemanau, kad gerai darom, tikrai... 

— Knygoje parašyta, kad nieko blogo... 

— Tačiau man vis tiek nesmagu. Ooo. Tikrai. Alai? 

Vyras teisėtai santykiauja lytiškai su teisėta žmona. 

— Alai, gal geriau nereikia. A? 

Jis kovojo su apsitempusios triko paauglės KEKŠĖS atvaizdu. Ir 
visų kitų ŠLIUNDRŲ, kurias vyrui gali kilti noras IŠDULKINTI, PA- 
PŲ ir SUBINIŲ vaizdais, kovojo, nors kambaryje buvo labai tamsu, o 
tamsoje beveik viskas leidžiama. 

— Oi, man taip negera dėl šito! - tyliai suaimanavo Inida. 

Blogiausia buvo įsivaizduoti mažą mergytę, susirietusią joje, mer- 
gyte, neką didesnę už stambų vabalą ir jau tampančią tokios skriaudos 
liudytoja. Matančią, kaip kraujo pritvinkusi galvutė vis kyščioja už gim- 
dos kaklelio, o paskui, du kartus greit sutrūkčiojusi, - to niekaip nepa- 
vadintum pakankamu įspėjimu, - išspjovė į jos kambariuką tirštus šar- 
mingus voratinklius. Dar negimusi ir jau sušlapusi nuo lipnaus žinojimo. 

Alfredas gulėjo gaudydamas kvapą ir atgailavo suteršęs kūdikį. Pas- 
kutinis vaikas buvo paskutinė proga pasimokyti iš klaidų ir pasitaisyti, 
ir jis ryžosi nepražiopsoti šios progos. Nuo pat gimimo dienos elgsis su 
ja švelniau negu su Gariu ar Čiperiu. Elgsis su ja atlaidžiau, net atvirai 
lepins, ir niekada nevers sėdėti prie stalo, kai visi seniai pavalgė. 

Bet jis apipurkštė ją tokiais nešvarumais, kol ji bejėgė. Ji tapo 
tokių santuokos vaizdų liudytoja, kad neverta stebėtis jos išdavyste, 
kai suaugo. 

Pataisos buvo įmanomos, bet pasmerktos dėl tos pačios priežasties. 

Jautrus liestukas, rodęs patį raudonosios zonos galą, dabar rodė 
nulį. Jis atsitraukė ir atsuko žmonai nugarą. Anot Artūro Šopenhaue- 
rio, apžavėtas lytinio instinkto, jis užmiršo, kaip siaubingai greit turės 
skustis, kad spėtų į traukinį, bet instinktas buvo patenkintas, mintis 
apie menką nakties likutį slėgė jam krūtinę it šimto keturiasdešimties 
pabėgių krūva, o Inida vėl apsipylė ašaromis, kaip įprasta žmonoms, 

kai laikas beprotiškai vėlus, o sugadinęs žadintuvą nieko nepeštum. 
Prieš daugelį metų, kai jie ką tik susituokė, ji kartais paryčiais verkda- 
vo, bet tada Alfredas jausdavo tokį dėkingumą už vogtą malonumą ir 
baksnojimą, kurį ji pakentė, kad visada paklausdavo, ko verkia. 

Ypač šiąnakt nejautė nei dėkingumo, nei pareigos paklausti. No- 
rėjo miego. 

Kodėl žmonos būtinai verkia naktį? Verkti naktį labai patogu, jei 
po keturių valandų nereikia keltis, kad spėtum į traukinį, ir jei vos 
prieš valandėlę nesuteršei vaiko vaikydamasis malonumo, kuris da- 
bar atrodo visiškai bevertis. 

Galbūt turėjo susidėti viskas - dešimt nemigo naktų prastuose mo- 
teliuose, širdį draskantis vakaras ir galiausiai per pakaušį išėjęs žmo- 
nos čiulpimas, zirzimas ir raudojimas bandant užmigti antrą valandą 
nakties, po perkūnais, - kad jam atsivertų akys: a) miegas yra mote- 
riškosios lyties ir b) teikia smagumus, kurių jis neturi atsisakyti. 

Žmogui, kuris visą gyvenimą kovojo su neprivalomu snauduliu, 
kaip ir su kitais nesveikais malonumais, šis atradimas pakeitė gyve- 
nimą iš esmės - kaip prieš kelias valandas atrasta elektrinė anizotro- 
pija feroacetatų drebučiuose. Prabėgs daugiau nei trisdešimt metų, 
kol atradimas rūsyje duos šiokių tokių pajamų; tačiau atradimas mie- 
gamajame žaibiškai palengvino Lambertui gyvenimą. 

Namie įsiviešpatavo snūdulio taika. Naujoji Alfredo meilužė su- 
tramdė paskutinius žvėries likučius. Užsimerkti buvo daug lengviau 
negu tūžti ar raukytis. Netrukus visi suprato, kad jis turi nematomą 
meilužę, kurią kiekvieną šeštadienio popietę, baigęs savaitės darbus 
„Midpac“, priima bendrajame kambaryje, meilužę, kurią vežasi į kiek- 
vieną komandiruotę ir kurios glėby atsiduria kritęs į lovą (kurios nie- 
kada nebeatrodė nepatogios) motelio numeryje (kurie niekada nebe- 
atrodė triukšmingi), meilužę, kurios neužmiršdavo aplankyti kas 
vakarą tvarkydamas popierius, meilužę, kuri ilsėdavosi ant kelioni- 
nės pagalvės greta jo po pietų, šeimai vasarą išsiruošus į iškylą (svir- 
duliuojantį kaip girtas automobilį vairuodavo Inida, o vaikai ant užpa- 

kalinės sėdynės nuščiūdavo). Miegas buvo idealiai suderinama su dar- 
bu mergina, kurią jam ir reikėjo vesti. Idealiai paklusni, be galo atlai- 
di ir tokia ori, kad galėjai ją vestis į bažnyčią, simfoninį koncertą ir 
Sent Džudo teatrą. Ji niekada jo nežadindavo raudomis. Ji nieko ne- 
reikalaudavo, o mainais duodavo viską, kas būtina ilgos dienos darbui 
atlikti. Jų romanas buvo tvarkingas, be jokių romantiškų bučinių, be 
varvalų ar išskyrų, be gėdos. Jis apgaudinėjo Inidą jos lovoje, tačiau 
teisme pripažįstamų įrodymų ji neturėjo, todėl taikstėsi su jo roma- 
nu, kol jis jo nepaviešina ir neužknarkia per kviestines vakarienes, 
protingos Žmonos visada taip elgiasi; bėgo dešimtmečiai, o už savo 
svetimavimą jis, regis, nesusilauks atpildo... 


- Ei! Šikniau! 

Alfredas krūptelėjęs pabudo drebančiame, supančiame laive. Ka- 
jutėje dar kažkas yra? 

— Šikniau! 

— Kas čia? - paklausė jis pusiau gąsdindamas, pusiau išsigandęs. 

Plonos skandinaviškos antklodės nukrito, kai jis atsisėdo ir įsižiū- 
rėjo į prieblandą įtempęs ausis. Iš dalies apkurtę žmonės kaip nuluptus 
pažįsta zvimbimo savo galvoje dažnius. Kontraltas, panašus į vargonų 
„la“, trimitų garsas, aidintis lyg ir kairiojoje ausyje, burzgė seniausiai. 
Šį vis garsėjantį trimitavimą jis girdi jau trisdešimt metų; taip priprato, 
jog atrodo, šis garsas jį pergyvens. Trimitavimas buvo tauriai bepras- 
mis kaip amžinybė ar begalybė. Tikras kaip širdies plakimas, tik jo ati- 
tikmens tikrovėje nebuvo. Garsas, kurio niekas neskleidžia. 

Gilumoje sklido tylesni trumpi garsai. Itin aukšto dažnio spiečiai, 
panašūs į plunksninius debesis toli stratosferoje už jo ausų. Beveik 
šmėkliško tylumo gaidos klajoklės lyg iš atokiai stovinčios kaliopės. 
Nedarnus vidutinio diapazono tonų kratinys, tai tylantis, tai garsėjan- 
tis kaukolės viduje it svirpliai. Žemas gausmas, beveik dundesys, pa- 
našus į slopų dyzelinio variklio kriokimą, garsas, kurio tikrumu jis 
niekaip negalėjo patikėti, t. y. manė, kad šis garsas netikras, kol išėjo 

į pensiją ir su šilumvežiais nebeturėjo nieko bendro. Šiuos garsus 
sukūrė ir klausėsi jo smegenys, jos buvo prie jų pripratusios. 

Greta savęs girdėjo, kaip dvi plaštakos brūkši per paklodes. 

Ir kaip paslaptingai teliūskuoja vanduo aplinkui, slaptuose „Gun- 
nar Myrdal“ kapiliaruose. 

O įtartinoje erdvėje Žemiau patalo horizonto kažkas prunkštė. 

Ir žadintuvas tiksėjo it artintųsi paskutinioji. Buvo trečia valanda 
ryto, o meilužė jį paliko. Kai labiausiai reikia jos paguodos, ji sau kek- 
šauja su jaunesniais miegotojais. Trisdešimt metų buvo jam labai pa- 
slaugi, kiekvieną vakarą penkiolika minučių vienuoliktos išskėsdavo ran- 
kas ir kojas. Ji buvo jo ilgai ieškotas jaukus kampelis, įsčios. Popiet ar 
pavakary jam dar pavykdavo ją rasti, bet naktį lovoje - jau nebe. Atsigu- 
lęs jis grabaliodavo paklodę ir kartais keletui valandų įstengdavo įsika- 
binti į kaulėtą jos galūnę. Bet pirmą, antrą ar trečią valandą nakties ji 
neišvengiamai išnykdavo nė neapsimetinėdama, kad dar priklauso jam. 

Jis baikščiai įsižiūrėjo į Inidos lovą iš šviesios „Nordic“ medienos 
anapus rudai oranžinės kiliminės dangos. Atrodė, kad Inida mirusi. 

Milijonais vamzdžių kliokė vanduo. 

O virpulys, jis daugmaž nutuokė, iš kur toks virpulys. Tai vis va- 
rikliai, mat, statant ištaigingą keleivinį laivą, visi variklių skleidžiami 
garsai slopinami arba maskuojami vienas po kito, iki pat beveik ne- 
girdimo dažnio ar net dar labiau, bet visiškai jų nutildyti neįmanoma. 
Lieka bemaž negirdimas dviejų hercų drebulys, nenutildomas likutis, 
primestos galingam daiktui tylos priminimas. 

Mažas padarėlis, pelytė, nuskuodė per Inidos lovos galo šešėlį. 
Valandėlę Alfredu: atrodė, kad visos grindys - vien lakstantys kūne- 
liai. Paskui pelės virto viena įžūlia pele, siaubinga pele, šliuksinčio- 
mis išmatų spirelėmis, paprastai lydinčiomis maudžiantį, nerūpestin- 
gą šlapinimąsi... 

— Šiknius, šiknius! — tyčiojosi lankytojas, išlįsdamas iš tamsos į 
prieblandą prie lovos. 

Nusiminęs Alfredas atpažino svečią. Iš pradžių pamatė sudribu- 

sius spiros kontūrus, paskui užuodė bakterijų irimo smarvę. Čia ne 
pelė. Čia šūdas. 

— Šlapinimosi bėdos, ki ki! - tarė šūdas. 

Tai buvo antivisuomeniškas strunkis, palaidaliežuvės išmatos, 
niektauza. Jis prisistatė Alfredui vakar naktį ir taip jį suerzino, kad 
tik Inidos rūpinimasis, elektros šviesa ir raminamai ant peties uždėta 
Inidos ranka padėjo jam ištverti naktį. 

— Dink! - griežtai paliepė Alfredas. 

Bet šūdas užsiropštė švarutėle „Nordic“ lova ant apkloto ir atsi- 
palaidavo it minkštas prancūziškas sūris ar lapais ir mėšlu trenkian- 
tis ispaniškas. 

— Papūsk į uodegą, brolau. - Ir pratrūko džiaugsmingai pirsčioti. 

Kadangi jis bijojo, kad strunkis atsidurs ant pagalvės, strunkis ir 
atsidūrė ant pagalvės, patogiai įsitaisė švytėdamas iš malonumo. 

— Eik šalin, eik šalin, - tarė Alfredas ir atsirėmė alkūne į kiliminę 
dangą, išvirtęs iš lovos stačia galva. 

— O špygos ar nenori, drauguži, - nusišaipė šūdas. - Pirmiausia 
aš įlįsiu tau į drabužius. 

— Ne! 

— Įlįsiu, broleli. Įlįsiu į drabužius ir išterliosiu pamušalus. Viską 
suteršiu ir paliksiu pėdsaką. Smirdės - net nosį lauš. 

— Kodel? Kam? Kodėl tu taip elgiesi? 

— Nes man taip tinka, - sukvarksėjo šūdas. - Toks jau esu. Pir- 
miau rūpintis kitų patogumu, tik paskui savo? Šlumštelėti į klozetą, 
kad kažkam kitam būtų geriau? Tu taip padarytum, drauguži. Viską 
darai šūdišvirkščiai. Ir štai - priėjai liepto galą. 

— Kiti turėtų parodyti daugiau dėmesio. 

— O tu turėtum jo rodyti mažiau. Aš - visų suvaržymų priešininkas. 
Jei reikia - čiupk. Jei nori - nežiopsok. Savi marškiniai arčiau kūno. 

— Civilizaciją lemia susilaikymas, - tarė Alfredas. 

— Civilizacija? Pervertinta. Pasakyk, ką ji davė man? Išmetė į klo- 
zetą! Kaip šūdą! 

— Bet tu ir esi šūdas, - teisinosi Alfredas, vildamasis, kad strun- 
kis geba logiškai mąstyti. - Klozetas tau ir skirtas. 

— Ką čia vadini šūdu, pirdaliau? Turiu tokias pat teises kaip visi 
kiti, aišku? Gyvenimą, laisve, lakstymą paskui karštus kušius? Tai 
patvirtina Konstitucija, na, Jungtinių... 

— Neteisybė, - tarė Alfredas. - Tu kalbi apie Nepriklausomybės 
deklaraciją. 

— Kažkokį seną pageltusį popiergalį, šikau ir dėjau, kokį tiksliai. 
Apsišikę griežtūnai kaip tu taisė kiekvieną mano ištartą Žodį nuo pat 
kūdikystės. Tu, fašistai mokytojai užkietėjusiais viduriais 1r nacistai 
policininkai. Tie žodžiai gali būti išspausdinti nors ir šikpopieryje, man 
dzin. Čia laisva šalis, aš dauguma, o tu, brolau, mažuma. Todėl eik šikt. 

Šūdo pažiūros ir balso tonas Alfredui pasirodė klaikiai pažįstami, 
bet iš kur, jis nesuvokė. Strunkis pradėjo voliotis ir raičiotis ant pa- 
galvės, gleizodamas ją žvilgia žalsvai ruda plėvele su mažais gumulė- 
liais ir skaidulomis - baltos liko tik klostės ir įdubos, kur audinys bu- 
vo susiraukšlėjęs. Alfredas, susmukęs ant grindų prie lovos, užsidengė 
rankomis nosį ir burną, kad smarvė ir siaubas bent kiek sumažėtų. 

Šūdas jau skuodė pižamos kelnių kiška. Į pelės panašios kojytės 
kuteno. 

— Inida! - suriko jis iš visų jėgų. 

Šūdas klaidžiojo kažkur nebetoli klubo. Didžiulėmis pastangomis 
jis sulenkė nelanksčias kojas, užkišo neklusnius nykščius už kelnių 
juosmenėlio ir trūktelėjo jas žemyn, kad šūdas atsidurtų spąstuose. 
Staiga suprato, kad strunkis - pabėgęs katorgininkas, žmonijos atmata, 
kurios vieta kalėjime. Kad kalėjimas skirtas tiems, kurie mano, jog 
taisykles nustato jie, o ne visuomenė. O jei kalėjimas jų nesulaiko, jie 
nusipelno mirties. Mirties! Įtūžis suteikė Alfredui jėgų, 1r jam pavy- 
ko nutraukti nuo kojų pižamos kelnes, virpančiomis rankomis prispaus- 
ti audeklo gniužulą prie kilimo, ir, aptvatijęs kelnes dilbiais, įspraudė 
jas tarp standaus „Nordic“ čiužinio ir „Nordic“ matraco. 

Jis atsiklaupė užgniaužęs kvapą, vienu pižamos švarku ir suaugu- 
siųjų sauskelnėmis. 

Inida miegojo toliau. Šiąnakt tiesiog mieganti karalaitė. 

— Pliurr! - tyčiojosi šūdas. Jis vėl apsireiškė ant sienos virš Al- 
fredo lovos ir grėsmingai kybojo, lyg būtų kieno nors nutėkštas, gre- 
ta įrėminto Oslo uosto raižinio. 

— Terauna tave velnias! - sušuko Alfredas. - Tavo vieta kalėjime! 

Šūdas gergždžiai nusikvatojo labai lėtai slysdamas siena, virš pa- 
klodžių kybojo grėsmingi tąsių jo pseudopodijų lašai. 

— Man atrodo, - tarė jis, - kad tokios subinę suraukusios asmeny- 
bės kaip tu mielai pasodintų į kalėjimą viską. Mažus vaikus, šlykštūs 
padarai, drauguži, jie nutraukia tau nuo lentynų visus niekučius, ap- 
drabsto kilimą maistu, rėkia teatre, pramyža pro naktipuodį. Į cypę juos! 
O polineziečiai, drauguži, primina namus, išterlioja baldus žuvų sunka, 
paaugliai laksto nuogais pimpalais? Į kalėjimą juos! O kadangi prabilom 
apie paauglius, siūlau nuo dešimties iki dvidešimties metų kiekvienam 
ištvirkėliui, štai kur įžūlumas ir nesivaržymas. O negrai (opi tema, Fre- 
dai?), padūkę riksmai, savotiška gramatika, užuodžiu bizalą ir aitrų lip- 
nų prakaitą, o kur dar šokiai, krušimasis, dainininkai, kliurksintys it 
tam tikros kūno dalys, sušlapintos seilėmis ir specialiais tepalais. Kam 
reikia kalėjimų - aišku, negrams susodinti! O Karibų salų gyventojai su 
marihuanos cigaretėmis, pilvotais vaikiūkščiais, kasdieninėm šventėm, 
žiurkių pernešamais hantos virusais ir saldutėliais gėrimais su kiaulės 
krauju? Užtrenk kameros duris ir išmesk raktą. O kinai, drauguži, 
sprogstantys kraupias neištariamų pavadinimų daržoves, panašias į na- 
mų darbo pimpalų protezus, užmirštus numazgoti po panaudojimo, vie- 
nas doleris, vienas doleris, gličius karpius ir paukščius giesmininkus, 
kuriems gyviems nudirta oda, klausyk, juk šunienos sriuba, katienos 
virtinukai ir naujagimės yra nacionaliniai patiekalai, o už kiaulės išan- 
ge, veikiausiai sunkiai sukramtomą, šeriuotą daiktą, siauraakiai moka 
pinigus ir ją valgo. Mestelim ant viso milijardo su dviem šimtais milijo- 
nų kokią branduolinę bombelę, a? Ir ta pasaulio dalis bus švari. Neuž- 
mirškim ir visų moterų. Kur tik jos eina, iš paskos driekiasi higieninių 
įklotų ir tamponų pėdsakas. O žydrukai su medicininiais lubrikantais, 
žandenuoti Viduržemio jūros pakrančių gyventojai, prisiriję česnako, 

prancūzai su keliaraiščiais ir smirdinčiais sūriais, darbininkai nenustygs- 
tančiais galais, besikasantys kiaušius 17 raugėjantys alumi, žydai api- 
pjaustytais kotais ir kimšta žuvimi, panašia į raugintą šūdą, plius baltieji 
anglosaksai protestantai su cigaretėm it laivai, nusitriedusiais polo ar- 
kliais ir reto šlykštumo cigarais? Klausyk, Fredai, net nejuokinga, į ta- 
vo kalėjimą nepateks tik šiaurės Europos praturtėjusio viduriniojo luo- 
mo vyrai. Ir tu kabiniesi prie manes, kad noriu viską daryti savaip? 

— Kaip tave iškrapštyti iš šito kambario? - paklausė Alfredas. 

— Atpalaiduok rauką, seni. Pliurkšt. 

— Niekada! 

— Tada galbūt aplankysiu tavo skutimosi reikmenis. Paliksiu ant 
dantų šepetuko trydos prisiminimą. Nuvarvinsiu porą šlakelių į tavo 
skutimosi kremą, 0 rytoj rytą išsimuilinsi sodriai rudomis putomis... 

- Inida, - nerimastingai pašaukė Alfredas, nenuleisdamas akių nuo 
klastūno strunkio. - Turiu sunkumų. Būčiau dėkingas už pagalbą. 

Jo balsas turėjo ją pažadinti, bet Inidos miegas buvo kietas it Snie- 
guolės. 

— Inida, mieloji, - šūdas pamėgdžiojo džentelmeniškas Deivido Ni- 
veno intonacijas, - būčiau baisiausiai dėkingas už pagalbą, ir kuo grei- 
čiau, tuo geriau. 

Nepatvirtinti Alfredo kryžmens ir šlaunų nervų pranešimai rodė, 
kad netoliese pasirodė papildomi strunkių pulkai. Šūdini maištininkai 
slapčia šlepsėjo aplinkui ir pamažu tirpo palikdami dvokiančias šliūžes. 

— Maistas ir kušys, brolau, - pareiškė strunkių vadas, vos besilai- 
kantis sienos viena šūdų putėsių pseudopodija, - yra gyvenimo es- 
mė. Visa kita, kukliai tariu, yra gryniausias šūdas. 

Paskui pseudopodija atitrūko ir strunkių vadas, palikęs ant sienos 
gniužulėlį išmatų, džiugiai klykdamas šleptelėjo ant lovos, kuri pri- 
klausė „Nordic Pleasurelines“ ir kurią po kelių valandų turėjo kloti 
žavi jauna suomė. Mintis, kad ši švarutė, miela kambarinė ras ant 
paklodės išdrabstytas išmatas, Alfredui buvo nepakeliama. 

Akies krašteliu matė besiraitančius šūdus. Reikėjo nepasiduoti, 
ištverti. Jis spėjo, kad bėda atsitiko užsikimšus išvietei, todėl ketur- 

pėsčias nuropojo į vonios kambarį ir spyriu užtrenkė duris sau už 
nugaros. Palyginti lengvai apsisuko ant glotnių plytelių. Atsirėmė nu- 
gara į duris, o pėdomis - į kriauklę priešais. Valandėlę juokėsi iš ab- 
surdiškos padėties. Štai jis, atsakingas darbuotojas, amerikietis, vie- 
nomis sauskelnėmis sėdi ant plaukiančio vonios kambario grindų, 
apgultas išmatų eskadrono. Velai naktį Žmogui pasivaidena visokių 
keistenybių. 

Vonios kambarys buvo ryškiau apšviestas. Švaros, geros išvaiz- 
dos, net tuštinimosi mokslą liudijo didžiulis šveicariško porceliano 
klozetas, panašus į indelį kiaušiniui, didingas daiktas ant pjedestalo 
su dailiais reguliavimo rankenėlių gumbais. Malonesnėje aplinkoje Al- 
fredas atsikvošėjo ir suvokė, kad šūdini maištininkai - pramanas, kad 
jis sapnavo, kad nerimą jam kėlė užsikimšusi kanalizacija. 

Deja, naktį nieko neprisišauksi. Negali pats apžiūrėti pralaužos, 
neįkiši į kanalizaciją gyvatuko ar filmavimo kameros. Nelabai tikėti- 
na, jog rangovas pristatys įrangą šitokiomis sąlygomis. Alfredas abe- 
jojo, ar galėtų parodyti žemėlapyje vietą, kur dabar yra. 

Beliko laukti iki ryto. Jei negali reikalo sutvarkyti tinkamai, imkis 
laikinų priemonių, tik nepalik likimo valiai. Teks verstis tuo, ką turi 
po ranka. 

Pora sauskelnių: kelioms valandoms jų turėtų pakakti. O sauskel- 
nės čia pat, krepšyje prie klozeto. 

Beveik keturios. Bus baisių nemalonumų, jei septintą valandą ry- 
to apygardos valdytojas nesėdės prie savo rašomojo stalo. Alfredas 
neprisiminė to tipo pavardės, et, nesvarbu. Reikės tik paskambinti į 
biurą, kas nors pakels ragelį. 

Tačiau šiuolaikiniame pasaulyje viskas daroma kaip pakliūva, štai 
kokia velniškai slidi sauskelnių lipni juostelė. 

— Tik pažiūrėkit, - tarė jis, vildamasis filosofiška pašaipa paslėpti 
įniršį ant klastingo modernumo. Lipnios juostelės buvo kaip tefloni- 
nės. Jo oda buvo sausa, jis drebėjo, todėl nulupti juostelę buvo ne 
lengviau, kaip pakelti akmenuką dviem povo plunksnomis. 

— Dėl Dievo meilės. 

Jis kamavosi penkias minutes, paskui dar penkias minutes. Nieko 
neišėjo. 

— Dėl Dievo meilės. 

Šypsosi iš savo bejėgiškumo. Šypsosi iš nevilties ir neįveikiamo 
jausmo, kad yra stebimas. 

— Dėl Dievo meilės, - pakartojo. Šis posakis dažnai praversdavo, 
kai reikėdavo atsikratyti smulkių nesėkmių gėdos. 

Kaip pasikeitė kambarys naktį! Numojes ranka į lipnias juosteles ir 
paprasčiausiai įkišęs trečias sauskelnes į kišką bei stumtelėjęs šlaunies 
pusėn, gaila, nelabai toli įbruko, Alfredas pajuto, kad jis jau nebe vonios 
kambaryje. Šviesa buvo intensyvesnė; pajuto vėlyvo laiko sunkulį. 

— Inida! —- pašaukė. - Ar gali man padėti? 

Turėjo penkiasdešimt metų inžinieriaus darbo patirtį ir iš pirmo 
žvilgsnio pamatė, kad avarinis remontas atliktas nevykusiai. Vienos 
sauskelnės beveik persisuko, pro dvigubą antrų sluoksnį kyšojo be- 
maž paralyžiuota koja, todėl jos susimurkšlino ir nieko negalėjo su- 
gerti, o lipnios juostelės kadaravo be naudos. Alfredas papurtė galvą. 
Nereikia kaltinti rangovo. Pats kaltas. Nereikėjo imtis darbo tokio- 
mis sąlygomis. Suklydo. Bandydamas sumažinti nuostolius, krapštai- 
si apgraibomis ir dažnai tik daugiau bėdos pridarai. 

— Taip, prisivirėm košės, - tarė karčiai šypsodamasis. 

O ant grindų, regis, atsirado skysčio. Viešpatie, ant grindų atsira- 
do skysčio. 

Miriadais laivo vamzdžių irgi teka skystis. 

— Inida, dėl Dievo meilės. Prašau tave pagalbos. 

Apygardos valdyboje niekas neatsiliepia. Matyt, visi atostogauja. 
Kažkokios rudens spalvų atostogos. 

Skystis ant grindų! Skystis ant grindų! 

Nieko baisaus, jam moka, kad prisiimtų atsakomybę. Jam moka, 
kad tvarkytų beviltiškus reikalus. 

Drąsindamasis giliai įkvėpė. 

Ištikus tokiai bėdai, visų pirma reikia pasirūpinti, kad vanduo ga- 

lėtų nutekėti. Velniop bėgių kelio remontą, rūpinkis nuolydžiu, arba 
gresia išgrauža. 

Niūriai pažymėjo, kad neturi geodezininko teodolito, net svamba- 
lo. Teks spręsti iš akies. 

Kaip jis čia, po velnių, įstrigo? Turbūt dar nėra nė penkių ryto. 

— Primink man, kad septintą reikia paskambinti apygardos valdy- 
tojui, - tarė jis. 

Be abejo, kažkur turi būti dispečeris. Visa bėda, kad nematyti telefo- 
no, o jis kažkodėl nenorėjo pakelti akių virš klozeto. Šiose vietose ne- 
įmanomos sąlygos. Kol jis ras telefoną, bus kone vidurdienis. O iki tol... 

— Oi! Kiek darbo, - tarė jis. 

Dušo kabina buvo truputį įdubusi. Taip, tikrai kažkokia sena pra- 
laida, gal koks Transporto ministerijos projektas, taip ir nepradėtas 
vykdyti, gal kariuomenė nagus prikišo. Vienas iš vidurnakčio apreiš- 
kimų: tikra pralaida. Vis dėlto turės didelių projektavimo sunkumų, 
nes statybas teks perkelti į kitą vietą, norint panaudoti pralaidą. 

— Ko gero, pasirinkimo neturiu. 

Taigi galima pradėti darbą. Jau ir taip pavargo. Derėtų prisiminti 
olandų „Deltos“ projektą. Keturiasdešimt metų grumtynių su jūra. O 
čia, blaiviai mąstant, viso labo viena nemiegota naktis. Yra buvę ir 
blogiau. 

Kai padėtis tokia sunki, reikėtų dubliuoti mechanizmus - toks jo 
sumanymas. Nieku gyvu negalima pasikliauti viena pralaida, ji nesu- 
sidoros su šitokiu nuotėkiu. Toliau vamzdyne gali būti patvanka. 

— O tada mus ištiks bėda, - tarė jis. - Didžiulė bėda. 

Iš teisybės, galėtų būti daug blogiau. Visa laimė, kad inžinierius 
buvo vietoje, kai vanduo prasiveržė. Tik įsivaizduokit, jei jo čia nebū- 
tų, kokia kiltų suirutė. 

— Galėjo ištikti katastrofa. 

Visų pirma protekį reikia bet kaip, laikinai užlopyti, o paskui lau- 
kia košmaras - pakeisti pervežimų ir tiekimo technikos maršrutą ap- 
lenkiant pralaidą; belieka tikėtis, kad iki saulėtekio blogiau nebus. 

— Ir žiū kas išėjo. 

Blausioje šviesoje jis pamatė, kad skystis teka grindimis viena kryp- 
timi, o paskui iš lėto pasuka atgal, lyg horizontalė būtų išprotėjusi. 

— Inida! - pašaukė jis, bemaž praradęs viltį, 1 ėmėsi vemt ver- 
čiančio darbo - užkimšti protėkį ir vadovauti avariniam remontui, 0 
laivas plaukė. 


Pirmą kartą per daugelį mėnesių Inida kietai miegojo, nes išgėrė 
„Aslan“ 8, pasiūlyto jaunojo daktaro Hibardo, nuostabaus didžiai išsi- 
lavinusio vaikino. 

Ji norėjo iš gyvenimo aibės dalykų, o kadangi namie Sent Džude 
su Alfredu beveik nieko negaudavo, visus troškimus sutelkė į negau- 
sias ištaigingos kelionės jūra dienas, vienadienės peteliškės laiką. Il- 
gus mėnesius kelionė jūra buvo saugi jos sielos stovėjimo aikštelė, 
ateitis, dėl kurios dabartis tapdavo pakeliama, o kadangi popietė Niu- 
jorke pašykštėjo malonumų, į „Gunnar Myrdal“ ji įlipo dvigubai alk- 
dama pramogų. 

Kiekviename denyje grupės pagyvenusių pensininkų gyvai smagi- 
nosi taip, kaip, jos supratimu, turėtų linksmintis Alfredas. Nors „Nor- 
dic Pleasurelines“ linija nuolaidų netaikė, beveik visus bilietus išpirko 
didelės grupės: Rod Ailando universiteto studentų asociacija, Ameri- 
kos Čevi Čeiso žydžių (medicinos daktarių) hadasa, 85-oji desantinė 
divizija („Padangių velnias“), Deido apygardos (Florida) profesionalų 
bridžo lyga ir Senjorų eskadrilė. Sveikatingos našlelės vedė viena kitą 
už alkūnės į specialias susibūrimų vietas, kur buvo dalijamos kortelės 
su pavarde ir keičiamasi informacija, o populiariausias abipusio atpaži- 
nimo ženklas buvo klyksmas, nuo kurio dreba stiklai. Senukai, pasiry- 
žę džiaugtis kiekviena brangios kelionės akimirka, jau maukė šaldytą 
šios dienos kokteilį „Lingonberry Lapp Frappe“ iš bokalų, kuriuos ga- 
lėjai nulaikyti tik abiem rankom. Kiti susispietė prie apsaugotų nuo 
lietaus apatinių denių turėklų ir įdėmiai apžiūrinėjo Manheteną ieško- 
dami veido, kuriam galėtų pamojuoti atsisveikindami. ABBA šou salo- 
ne estradinis ansamblis grojo sunkiojo metalo polką. 

Alfredas paskutinį kartą prieš vakarienę užsidarė vonioje, trečią 
kartą per vieną valandą, o Inida sėdėjo B denio salone ir klausėsi, 
kaip kažkas, laikydamasis vaikštynės, lėtai šliurina A denio salonu 
tiesiai Virš jos. 

Matyt, Bridžo lygos kelioninė uniforma buvo teniso marškinėliai su 
užrašu: SENI BRIDŽO ŽAIDĖJAI NIEKADA NEMIRŠTA, TIESIOG MIR- 
TIS SUMAIŠO JIEMS KORTAS. Inida pamanė, kad sąmojis nevykęs. 

Ji pamatė „Lingonberry Lapp Frappe“ pusėn bėgančius, bent jau 
mitriai atplėšiančius nuo grindų pėdas, pensininkus. 

— Žinoma, -— sušnibždėjo mąstydama, kokie seni visi keleiviai, — 
kas dar gali leisti sau tokią kelionę jūra? 

Paaiškėjo, kad vyriškis už pavadėlio tempia ne taksą, kaip jai pasiro- 
dė, o deguonies balioną ant riedučių ratukų, apvilktą šunelio megztiniu. 

Pro šalį pražingsniavo baisus dručkis, kurio teniso marškinėliai 
skelbė: TITANIKAS - KŪNAS. 

Visą gyvenimą turėjai skubėti, nes tavęs laukė, o dabar nekantru- 
sis tavo vyras tupi išvietėj ne trumpiau kaip po ketvirtį valandos. 

SENI UROLOGAI NIEKADA NEMIRŠTA, JIE TIESIOG IŠSENKA. 

Net tais vakarais, kai galima vilkėti kasdieniais drabužiais, pavyz- 
džiui, šįvakar, į teniso marškinėlius žiūrima šnairomis. Inida apsivil- 
ko vilnonį kostiumėlį ir paprašė Alfredo pasirišti kaklaraištį, nors pas- 
taruoju metu jis taip semdavo šaukštu sriubą, kad kaklaraiščiai prilygo 
patrankų mėsai vakarienės fronto linijose. Privertė jį pasiimti tuziną. 
Puikiai suvokė, kad „Nordic Pleasurelines“ - prabanga. Ji tikėjosi — 
1r apmokėjo, iš dalies savo pinigais - elegancijos. Teniso marškinėliai 
reiškė, kad jos svajonės, taigi ir malonumas, sutrypti. 

Jai kailis kratėsi, kad turtingesni už ją žmonės dažnai neatrodo 
nei garbingai, nei gražiai. Veikiau primena apsileidusius storžievius. 
Kai esi neturtingesnė už protingus ir gražius Žmones, pyktis neima. 
Bet kai matai, kad aukse maudosi šitie peniukšliai, apsivilkę teniso 
marškinėliais su neva juokingais užrašais... 

— Aš pasiruošęs, - paskelbė Alfredas, pasirodęs salone. Paėmė Ini- 
dai už rankos ir liftu pakilo į Sioreno Kierkegoro valgomąjį. Laikyda- 

ma jo ranką, ji jautėsi ištekėjusi moteris, vadinasi, turinti savo vietą 
pasaulyje ir nebijanti senatvės, bet negalėjo negalvoti, kokia būtų bu- 
vusi laiminga, jei būtų galėjusi paimti jam už rankos prieš keletą de- 
šimtmečių: tada jis visur eidavo aplenkęs ją žingsniu ar dviem. Dabar 
jo ranka buvo vargana ir silpna. Net drebulys, atrodęs taip baisiai, 
kuteno delną it plunksnelė. Tačiau Inida juto, kad jo ranka vėl ims 
tampytis, kai tik ji ją paleis. 

Keliauninkai, nepriklausantys jokiai draugijai, valgomajame buvo su- 
sodinti prie atskirų stalų „perėjūnams““. Inidos džiaugsmui (ji mėgo kos- 
mopolitine kompaniją su sąlyga, kad ši nebūtų per daug snobiška), du 
„perėjūnai“ prie jos ir Alfredo stalo buvo iš Norvegijos, o du iš Švedijos. 
Inida mėgo mažas Europos šalis. Galėjai sužinoti įdomų švedų paprotį 
ar faktą apie Norvegiją, ir niekas nebado akių, kad nieko nenutuoki apie 
vokiečių muziką, prancūzų literatūrą ar italų meną. Puikus pavyzdys — 
„sko!“ vartojimas. Kaip ir faktas, kad Norvegija - stambiausia Europos 
žaliavinės naftos eksportuotoja, kaip pranešė savo stalui ponas ir ponia 
Nigrenai iš Oslo, Lambertams užėmus dvi paskutines vietas. 

Iš pradžių Inida užkalbino kaimyną iš kairės, poną Sioderbladą, 
pagyvenusį švedą, padoriai apsirengusį mėlynu švarku ir pasirišusį 
kaklaskarę. 

— Kokie jūsų įspūdžiai apie laivą? - paklausė ji. - Ar jis iš tiesų 
superautentiškas? 

— Atrodo, plaukia, - nusišypsojo ponas Sioderbladas, - nors jūra 
audringa. 

Inida prakalbo garsiau, kad jis suprastų. 

— Norėjau paklausti, ar jis TIKRAI SKANDINAVIŠKAS? 

— Na, žinoma, - atsakė ponas Sioderbladas. - Nors viskas pasau- 
lyje vis labiau amerikonėja, tiesa? 

— Bet ar laivas, jūsų nuomone, TIKRAI PERTEIKIA SKANDINA- 
VIŠKO LAIVO dvasią? - neatstojo Inida. 

— Iš teisybės, jis geresnis už daugumą skandinaviškų laivų. Mudu 
su žmona kol kas visiškai patenkinti. 

Inida daugiau nebeklausinėjo nusprendusi, kad ponas Sioderbla- 
das nesupranta, koks svarbus jai šis klausimas. Jai svarbu, kad Euro- 
pa būtų europietiška. Į šį žemyną ji penkis kartus buvo nuvykusi per 
atostogas ir du - su Alfredu į komandiruotes, taigi iš viso kokį tuziną 
kartų, ir draugams, planuojantiems kelionę į Ispaniją ar Prancūziją, 
mėgdavo atsidususi pasakyti, kad tos šalys jai jau nusibodo. Tačiau į 
pasiutimą varydavo irgi nuolat kartojami draugės Bi Meisner žodžiai: 
„Mane jau vemt verčia nuo Sankt Morico - vėl reikės skristi į vaikai- 
čio gimtadienį“, ir t. t. Bi bukagalvė ir nepadoriai žavinga duktė Sindė 
ištekėjo už austro sporto gydytojo, kažkokio fon, kuris laimėjo olim- 
piados didžiojo slalomo bronzą. Kad Bi iki šiol bendrauja su Inida, 
rodo ištikimybės pergalę kovoje su turtine padėtimi. Bet Inida neuž- 
miršo, kad rūmai Rojaus slėnyje pastatyti už pinigus, Čako Meisnerio 
gautus už Erio ruožo akcijas, įsigytas prieš pat „Midpac“ nusiperkant 
šią kompaniją. Čakas tapo savo banko valdybos pirmininku, o Alfre- 
das liko „Midpac“ antrarūšiu darbuotoju ir investavo santaupas į me- 
tinę rentą, nuolat mažinamą infliacijos, todėl net dabar Lambertai ne- 
galėtų keliauti „Nordic Pleasurelines“, jei Inida nebūtų panaudojus: 
asmeninių lėšų - ji taip ir darė, kad nepakvaištų iš pavydo. 

— Mano geriausia draugė iš Sent Džudo atostogauja Sankt Mori- 
ce, - sušuko ji nei Iš šio, nei iš to, regis, kreipdamasi į dailią pono Sio- 
derblado žmoną. - Jos austras žentas labai turtingas ir turi tenai vilą! 

Ponia Sioderblad buvo panaši į papuošalą iš tauriojo metalo, šiek 
tiek nusitrynusį ir patamsėjusį, - matyt, ponas Sioderbladas ją dažnai 
naudojo. Jos lūpų blizgesys, plaukų spalva, akių šešėliai ir nagų lakas 
buvo įvairių platinos atspalvių, o vakarinė suknelė iš sidabrinio bro- 
kato neslėpė įdegusio peties bei silikono implantų. 

— Sankt Moricas gana gražus, - tarė ji. - Daug kartų vaidinau Sankt 
Morice. | 

— JŪS - ARTISTĖ? - sušuko Inida. 

— Signė buvo nepaprasta menininkė, - skubiai įsiterpė ponas Sio- 
derbladas. 

— Tie Alpių kurortai beprotiškai brangūs, - krūptelėjusi pasakė 
norvegė ponia Nigren. Ji nešiojo didžiulius apskritus akinius, o raukš- 
lės veide buvo išsidėsčiusios spinduliškai, todėl ponia priminė vabzdį 
maldininką. Iš pažiūros ji ir išsičiustijęs Sioderbladas buvo užgaulios 
priešybės. - Antra vertus, - toliau kalbėjo ji, - mums, norvegams, ne- 
sunku būti išrankiems. Net kai kuriuose miesto parkuose galima pui- 
kiai paslidinėti. Kitur tikrai nieko panašaus nepamatysi. 

— Be abejo, reikia skirti kalnų slidinėjimą Alpėse ir slidinėjimo 
trasą šiaurės Europoje. Norvegijoje gimė garsūs kalnų slidininkai, - 
paminėsiu Kjetilį Andrė Amotą, nes jis veikiausiai visiems girdėtas, — 
bet reikia pripažinti, šioje rungtyje ne visada pasiekėme geriausių 
rezultatų. Tačiau slidinėjimo krosas - kitas reikalas. Drąsiai sakau, 
kad apdovanojimų pelnėme daugiau, negu reikia. 

— Norvegai neapsakomai nuobodūs, - kimiai šnipštelėjo Inidai į 
ausį ponas Sioderbladas. 

Kiti du „perėjūnai“ prie jų stalo, graži pagyvenusi pora, ponai Ro- 
tai iš Čads Fordo (Pensilvanijos valstija), nesąmoningai padarė Inidai 
paslaugą užkalbindami Alfredą. Alfredo veidas buvo įkaitęs nuo karš- 
tos sriubos ir dramos su šaukštu, o gal nuo pastangų nedirstelėti į 
akinamą Sioderblad iškirptę, kol jis aiškino Rotams vandenyno laine- 
rio stabilizavimo mechanizmą. Ponas Rotas, iš pažiūros galvotas vy- 
ras su peteliške ir akinių raginiais rėmeliais padidintomis akimis, api- 
bėrė jį nekvailais klausimais, o atsakymus išklausydavo taip įdėmiai, 
kad beveik atrodė sukrėstas. 

Ponia Rot daugiau dėmesio skyrė ne Alfredui, o Inidai. Ponia Rot 
buvo smulki moterytė, dailus vaikelis, įpusėjęs septintą dešimtį. Jos 
alkūnės vos siekė stalo viršų. Juodi žilstelėję plaukai, pažo šukuosena, 
rausvi skruostai ir didelės mėlynos akys, kuriomis ji nesivaržydama 
spoksojo į Inidą, - taip žiūri labai protingi arba labai kvaili žmonės. Toks 
aistringai įdėmus žvilgsnis reiškė didelį norą. Inida iškart pajuto, kad 
ponia Rot kelionėje taps jos didžiausia drauge arba varžove, todėl ko- 
ketiškai nusprendė su ja nesikalbėti ir niekaip neparodyti pastebėjusi, 

kad ja susidomėta. Kai buvo patiekti didkepsniai ir nunešti suniokoti 
omarai, ji pradėjo klausinėti, o ponas Sioderbladas išsisukinėti nuo at- 
sakymo apie savo verslą, lyg būtų prekiavęs ginklais. Ji gėrė mėlynakį 
ponios Rot žvilgsnį sykiu su pavydu, kurį, jos nuomone, „perėjūnai“ 
kėlė kitiems stalams. Manė, kad prasčiokams su teniso marškinėliais 
„perėjūnai“ atrodo nepaprastai europietiški. Šioks toks skirtumas. Gro- 
žis, kaklaraiščiai, kaklaskarė. Tam tikras antspaudas. 

— Kartais taip susijaudinu pagalvojęs apie ryto kavą, kad visą nak- 
tį negaliu užmigti, - pasakė ponas Sioderbladas. 

Inidos viltys, kad Alfredas vesis ją į šokius Pepės Ilgakojinės šokių 
salėje, sudužo, kai jis atsistojo ir pareiškė einąs gulti. Dar nebuvo sep- 
tynių. Kur girdėta, kad suaugęs žmogus eitų miegoti septintą vakaro? 

— Sėdėk ir lauk deserto, - tarė ji. - Desertas turėtų būti dieviškas. 

Subjaurota Alfredo servetėlė nuo šlaunų šleptelėjo ant grindų. At- 
rodė, jis nenutuokia, kaip varžo ir nuvilia ją. 

— Tu pasilik, - tarė jis. - O man gana. 

Ir jis nusvirduliavo per platų Sioreno Kierkegoro valgomojo kili- 
mą kovodamas su horizontalės slinkiais, dar labiau išryškėjusiais nuo 
tada, kai laivas išplaukė iš Niujorko uosto. 

Inidą užplūdo įprasta sielvarto dėl pramogų, kuriomis negali mė- 
gautis su tokiu vyru, banga, bet paskui jai toptelėjo, kad ilgą vakarą 
praleis viena, o Alfredas jai negadins nuotaikos. 

Ji pagyvėjo, o dar labiau nušvito, kai ponas Rotas pasuko į Knuto 
Hamsuno skaityklą, palikęs žmoną prie stalo. Ponia Rot atsisėdo ar- 
čiau Inidos. 

— Mes, norvegai, baisiai mėgstame skaityti, - pareiškė ponia Nig- 
ren, naudodamasi proga. 

— Ir tauzyti, - sumurmėjo ponas Sioderbladas. 

— Oslo viešosios bibliotekos ir knygynai klesti, - pranešė stalui 
ponia Nigren. — Manau, taip yra ne visur. Visame pasaulyje skaitytojų 
mažėja. Bet ne Norvegijoje, kur ten. Mano Peras šį rudenį antrą kar- 
tą perskaitė visus Džono Golsvorčio raštus. Angliškai. 

— Ne, Inga, ne, - prunkštelėjo Peras Nigrenas. - Trečią kartą! 

— Dieve mano, - neištvėrė ponas Sioderbladas. 

— Tai tiesa. - Ponia Nigren pažvelgė į Inidą ir ponią Rot, lyg lauk- 
tų plojimų. - Kasmet Peras perskaito po vieną Nobelio premijos lau- 
reato kūrinį ir visus mėgstamiausio ankstesnių metų laureato raštus. 
Matot, kasmet užduotis vis sunkėja, nes atsiranda naujas laureatas. 

— Kaip keliant kartelę šuolio į aukštį rungtyje, - paaiškino Peras. — 
Kasmet vis sunkiau. 

Ponas Sioderbladas, Inidos nuomone, geriantis aštuntą puodelį ka- 
vos, pasilenkė prie jos ir tarė: 

— Dieve mano, kokie nuobodūs žmonės! 

— Galiu drąsiai sakyti, kad gilinausi į Henriką Pontopidaną labiau 
negu dauguma žmonių, - pareiškė Peras Nigrenas. 

Ponia Sioderblad pakreipė galvą svajingai šypsodamasi. 

— Ar žinot, - tarė ji, matyt, Inidai arba poniai Rot, - kad dar prieš 
šimtą metų Norvegija buvo Švedijos kolonija? 

Norvegai suūžė kaip bitės avilyje. 

— Kolonija? Kolonija? 

— O, o, - sustugo Inga Nigren, - man rodos, mūsų draugams ame- 
rikiečiams vertėtų nušviesti istoriją... 

— Tai buvo strateginis aljansas, - paskelbė Peras. 

— Kokį švedų kalbos žodį jūs išvertėt „kolonija“, ponia Sioderblad? 
Kadangi angliškai moku daug geriau už jus, galėčiau draugams ameri- 
kiečiams išversti tiksliau: „lygiateisių pusiasalio karalysčių unija“? 

- Signe, - nusišaipė ponas Sioderbladas, - man regis, pataikei kaip 
pirštu į akį. - Jis kilstelėjo ranką. - Padavėjau, pripilkite. 

— Kalbant apie IX amžiaus pabaigą, - tarė Peras Nigrenas, - o aš 
spėju, kad net mūsų draugai švedai sutiks, jog Haroldo Šviesiaplau- 
kio įžengimas į sostą - tinkamiausias laikotarpis dviejų didžių valsty- 
bių varžovių permainingiems santykiams tyrinėti, o gal turėčiau sa- 
kyti „trijų didžių valstybių“, nes Danijai mūsų pasakojime irgi skirtas 
gana įdomus vaidmuo... 

— Mielai pasiklausytume, bet gal kitą kartą, - nutraukė ponia Rot 
1r pasilenkus: palietė Inidai ranką. - Ar neužmiršai, kad susitarėm 
septintą? 

Inida suglumo tik trumpam. Ji atsiprašė ir nuėjo paskui ponią Rot 
į pagrindinę salę, kur grūdosi pagyvenę Žmonės ir tvyrojo vėmalų ir 
dezinfekcijos priemonių kvapas. 

— Inida, aš vardu Silvija, - tarė ponia Rot. - Koks tavo požiūris į 
lošimo automatus? Visą dieną svajojau palošti. 

— Ū1, aš irgi! - pritarė Inida. - Man rodos, jie Stringberdo kambaryje. 

— Taip, Strindbergo. 

Inida žavėjosi guviu protu, bet retai manydavo, kad pati yra juo 
apdovanota. 

— Dėkui už... na, supranti, - tarė ji, per minią eidama Silvijai Rot 
iš paskos. 

— Išgelbėjimą. Prašom. 

Strindbergo kambaryje buvo prisigrūdę žioplių, „akies“ lošėjų iš 
nedidelių sumų ir žaidimų automatų mėgėjų. Inida neprisiminė, kada 
jai buvo taip smagu. Įmetus penktą dvidešimt penkių centų monetą, 
iškrito trys slyvos ir iš aparato gelmių siūbtelėjo metaliniai pinigai, 
lyg nuo tokio laimėjimo jam būtų susukę vidurius. Inida susižėrė lai- 
mikį į plastiko kibirėlį. Dar vienuolika monetų po dvidešimt penkis 
centus nuėjo niekais, o paskui iškrito trys vyšnios, pasipylė sidabro 
lietus. Žilaplaukiai bendrakeleiviai, be paliovos pralošinėjantys prie 
gretimų automatų, šnairai dėbčiojo į ją. Man nesmagu, tarė ji sau, 
nors iš tiesų buvo labai smagu. 

Nepasiturinčio gyvenimo dešimtmečiai išmokė ją apdairiai inves- 
tuoti pinigus. Iš laimikio ji atskaičiavo pradines investicijas. Atidėjo 
ir pusę išmokų. 

Tačiau lošimui skirtos lėšos neišseko. 

— Man gana, - pasakė Silvija Rot beveik po valandos, plodama Ini- 
dai per petį. - Gal einam pasiklausyti styginių kvarteto? 

— Taip! Taip! Koncertas Grydo kambaryje. 

— Grygo, - nusijuokė Silvija. 

- Juokinga, tiesa. Grygo. Šįvakar aš baisiai kvaila. 

— Kiek išlošei? Tau, rodos, sekėsi. 

— Nežinau, neskaičiavau. 

— Man rodos, žinai. Man rodos, tiksliai suskaičiavai. - Silvija įdė- 
miai žiūrėjo į ją ir šypsojosi. 

— Teisybė, - prisipažino Inida ir paraudo, nes Silvija jai labai pati- 
ko. - Šimtą trisdešimt dolerių. 

Auksuotais pagražinimais išpuoštame kambaryje, primenančiame 
XVI a. Švedijos karaliaus dvaro prabangą, kabėjo Edvardo Grygo por- 
tretas. Daugybė tuščių kėdžių patvirtino Inidos įtarimus, kad bendra- 
keleiviai - prasčiokai. Kitose kelionėse į klasikinės muzikos koncer- 
tus prisirinkdavo tiek žmonių, kad kojai vietos nebūdavo. 

Nors Silvijos muzikantų meistriškumas, regis, nepribloškė, Inida 
manė, kad jie nuostabūs. Jie grojo - iš atminties — populiarias klasiki- 
nes melodijas, kaip antai: „Švediškąją rapsodiją“ ir „Suomijos“ bei 
„Pero Giunto“ fragmentus. Vidury „Pero Giunto“ antrasis smuikas 
pažaliavo ir valandėlei išėjo iš kambario (jūra iš tiesų buvo audringa, 
tačiau Inida niekada nebloguodavo, o Silvija buvo prisilipdžiusi pleistrą 
nuo jūros ligos), bet paskui grįžo į vietą ir grojo toliau neišklysdamas 
iš takto. Dvidešimt klausytojų skandavo: „Bravo!“ 

Paskui vyko žavingas keleivių sutikimo vakaras, ir Inida išleido 
7,7 procento laimikio nusipirkdama garsajuostę su kvarteto įrašu. Ji 
išbandė „Spogg“, kažkokius švediškus svaigalus, kurių reklamai skir- 
ta penkiolika milijonų dolerių, - girdoma buvo nemokamai. „Spogg“ 
skonis buvo kaip saldintos degtinės su krienais - beje, tai ir buvo gė- 
ralo sudedamosios dalys. Bendrakeleiviai, paragavę „Spogg“, nutai- 
sydavo apstulbusias ir priekaištingas minas, o Inida su Silvija pradėjo 
kikenti. 

— Vaišinu, - tarė Silvija. - „Spėgg“ nemokamai. Paragauk. 

— Liežuvį gali praryti, - atsiliepė Inida, raitydamasi iš juoko. - 
„opogg“. 

Paskui jos nudrožė į Ibseno promenadą, kur dešimtą valandą turėjo 
įvykti vakarėlis su ledais. Lifte Inidai pasirodė, kad laivas ne tik svy- 
ruoja, bet ir vingiuoja, lyg jo priekis būtų veidas, iškreiptas pasibjaurė- 
jimo. Eidama iš lifto, ji vos nepargriuvo užkliuvusi už keturpėsčio vy- 
riškio, regis, pasiruošusio stumdymosi rungtynėms. Jo marškinėlių 
nugarą puošė užrašas: JIE TIESIOG NEBETURI TIKSLO. 

Inida paėmė vaisvandenių su ledais, kuriuos dalijo padavėjas kie- 
ta, cilindrą primenančia skrybėle. Paskui pradėjo kamantinėti Silviją 
apie šeimą ir netrukus pamatė, kad į klausimus atsakinėjama neno- 
riai. Pajutusi, kad šeimos tema žmogus nelinkęs šnekėti, Inida negai- 
lestingai aitrindavo žaizdą — turėjo tokį įprotį. Ji būtų greičiau mirusi 
negu prisipažinusi, kad vaikai ją nuvylė, bet klausydamasi pasakoji- 
mų apie kitų Žmonių vaikus, kurie nepateisino vilčių (niekingos sky- 
rybos, narkotikai, nevykusios investicijos), pasijusdavo geriau. 

Iš pažiūros atrodė, kad Silvijai Rot nėra ko gėdytis. Abu sūnūs 
gyvena Kalifornijoje, vienas - gydytojas, kitas - kompiuterininkas, abu 
vedę. Tačiau atrodė, kad pokalbis apie juos Silvijai panašus į karštą 
smėlyną, kurį reikia aplenkti arba žaibiškai perlėkti. 

— Tavo duktė mokėsi Svortmore, - tarė ji. 

— Taip, trumpai, - atsiliepė Inida. - Vadinasi, penketas vaikaičių. 
Dieve mano. Kiek metų jauniausiam? 

— Praėjusį mėnesį sukako dveji, o tu? - paklausė Silvija. - Turi 
bent vieną? 

— Mūsų vyriausiasis, Garis, susilaukė trijų sūnų, bet, kaip įdomu, 
penkerių metų tarpas tarp jaunėlio ir priešpaskutinio? 

— Iš teisybės, beveik šešerių, o kaip tavo sūnus Niujorke, papasa- 
kok ir apie jį. Šiandien matėtės? 

— Taip, jis ištaisė puikius pietus, bet neužsukom į jo kabinetą „Wall 
Street Journal“, jis ten neseniai įsidarbino, nes oras buvo blogas, o tu 
dažnai keliauji į Kaliforniją? Aplankyti vaikaičių? 

Silvijai krito ūpas, dingo žaismingumas. Ji sėdėjo įsmeigusi akis į 
tuščią taurę. 

— Inida, padaryk man paslaugą, - galiausiai paprašė. - Einam į vir- 
šų, išgersim stiklelį prieš miegą. 

Inidos diena prasidėjo Sent Džude penktą ryto, bet ji niekada ne- 
atmesdavo viliojančio pasiūlymo. Viršuje, Lagerkvisto aludėje, ją su 
Silvija aptarnavo neūžauga raguotu šalmu ir odine striuke, kuris įkal- 
bėjo jas užsisakyti skandinaviško tekšių džino. 

— Noriu tau kai ką papasakoti, - tarė Silvija, - nes turiu papasakoti 
kam nors laive, bet apie tai niekam nė žodžio. Moki laikyti paslaptį? 

— Ką moku, tai moku. 

— Tada gerai, - atsiliepė Silvija. — Po trijų dienų Pensilvanijoje bus 
įvykdyta mirties bausmė. O dar po dviejų dienų, ketvirtadienį, mano 
17 Tedo vedybų keturiasdešimtmetis. Ir jei paklausi Tedo, jis tau atsa- 
kys, kad mes keliaujame jūra norėdami atšvęsti sukaktį. Jis taip atsa- 
kys, bet tai netiesa. Arba Tedui tiesa, o man ne. 

Inida išsigando. 

— Žmogus, kuris bus nubaustas mirtimi, - paaiškino Silvija Rot, 
nužudė mūsų dukterį. 

— O ne. 

Silvija žvelgė mėlynomis akimis, tokiomis giedromis, lyg būtų gra- 
žus, žavus, bet ne visai žŽmogiškas padaras. 

— Tedas ir aš, - tarė ji, - išplaukėm į jūrą, nes ši mirties bausmė 
mus slegia. Mes nebesuprantam vienas kito. 

— Dieve, ką tu man pasakoji? - sudrebėjo Inida. - Nenoriu klausy- 
tis! Nenoriu! 

Silvija tylomis stebėjo, kaip sukrėtė Inidą jos atvirumas. 

— Atleisk, - tarė ji. - Negražiai padariau užklupdama tave iš pasa- 
lų. Gal baigiam šitą kalbą. 

Bet Inida greit atsikvošėjo. Nusprendė nepraleisti progos tapti 
Silvijos patikėtine. 

— Pasakok man viską, ką tik nori, - atsiliepė. - Aš išklausysiu. — 
Ji susidėjo rankas ant kelių, kaip dera gerai klausytojai. - Kalbėk to- 
liau. Aš klausau. 

— Tada turiu pasakyti dar vieną dalyką, - tarė Silvija. - Aš - gin- 
klų dailininkė. Piešiu ginklus. Tikrai nori, kad papasakočiau? 

— Taip, - nekantriai ir neaiškiai linktelėjo Inida. Ji pastebėjo, kad ne- 
ūžauga nuima butelius nuo lentynų, pasilypėjes ant kopėčių. - Įdomu. 

Silvija papasakojo, kad ji daug metų buvo graviruotoja mėgėja. Čads 
Forde, namie, turėjo saulėtą studiją, turėjo glotnų kaip kremas lito- 
grafijos akmenį ir dvidešimties vokiškų kaltų komplektą klišėms da- 
ryti, priklausė Vilmingtono menininkų gildijai, kuri kas pusmetį reng- 
davo parodas, tada Silvija pardavinėjo dekoratyvinius raižinius po 
keturiasdešimt dolerių už vieną, - o tuo tarpu jos pagrandėlė Džorda- 
na iš pajodžargos virto savarankiška jauna moterimi. Paskui Džorda- 
na buvo nužudyta, ir penkerius metus Silvija raižė, piešė ir tapė tik 
ginklus. Metai po metų - vien ginklus. 

— Koks siaubas, - smerkiamai pareiškė Inida. 

Vėjo suskaldyto tulpmedžio kamienas prie studijos Silvijai primi- 
nė ginklų buožes ir vamzdžius. Kiekvienas Žmogaus pavidalas virs- 
davo gaiduku, gaiduko rėmeliu, būgnu, rankena. Net abstrakcijos 
tapdavo trasuojančių kulkų ugnimi, dūminio parako dūmais arba 
sprogstamųjų kulkų žiedais. Kūnas buvo panašus į pasaulį su begale 
galimybių, 1r kaip nė viena mažojo pasaulio dalis nebuvo apsaugota 
nuo kulkos, taip nė vienas didžiojo pasaulio pavidalas neišvengė pa- 
našumo į ginklą. Net pupelė priminė Deringerio sukonstruotą pisto- 
letą, net snaigė buvo panaši į brauningą ant trikojo. Silvija neišprotė- 
jo, galėjo prisivertusi nubrėžti apskritimą ir nupiešti rožę. Tačiau troš- 
ko piešti šaunamuosius ginklus. Šautuvus, pabūklus, sviedinius, 
kulkas. Ilgas valandas prasėdėdavo norėdama pieštuku perteikti ni- 
kelinio apkausto švytėjimą. Kartais dar nupiešdavo savo plaštakas, 
riešus 1r dilbius, jos nuomone, įgudusiai (ji niekada nelaikė rankoje 
ginklo) spaudžiančius rankeną 5 kalibro revolverio, 9 kalibro pistole- 
to, automatinio kariško 5,56 kalibro šautuvo sulankstoma aliuminio 
buože ir kitų egzotiškų ginklų iš katalogų ruduose vokuose, kurių 
buvo pilna jos saulėta studija. Ji atsidėjo šitam įpročiui, kaip paklydu- 

si siela - savo pragariškai patraukliam užsiėmimui (nors Čads Fordas 
su paukščiais giesmininkais, atklystančiais nuo Brendivaino upės, su 
įkaitusių plačialapių švendrų ir rūgstančios japoninės churmos kva- 
pais, spalio vėjų atpūstais iš netolimų daubų, atkakliai priešinosi pa- 
lyginimui su pragaru); ji plūkėsi kaip Sizifas, kiekvieną naktį sunai- 
kindama savo kūrybą - sudraskydavo, ištrindavo piešinius. Užkurda- 
vo svetainėje linksmai traškantį židinį. 

— Siaubinga, - vėl sušnibždėjo Inida. - Motinai negali būti baises- 
nio dalyko. - Ji ženklu parodė neūžaugai dar atnešti tekšių džino. 

Manija buvo paslaptinga, pasakojo Silvija, nes ji užaugo kvakerių 
šeimoje ir iki šiol tebevaikšto į susirinkimus Keneto aikštėje; nes 
Džordanos kankinimų ir žudymo įrankiai buvo nailonu sutvirtinto juos- 
tinio pleistro ritinys, virtuvinis rankšluostis, du metaliniai kabikliai, 
„General Electric“ lygintuvas „Light'n Easy“ ir „Wiliams-Sonoma“ 
30 cm ilgio pjūkliškas peilis duonai, t. y. jokių šaunamųjų ginklų; nes 
žudikas, devyniolikos metų vaikis, vardu Kelis Vitersas, pasidavė Fi- 
ladelfijos policijai be šūvio; nes turėdama vyrą, kuris uždirbo milži- 
niškus pinigus, gyvenimo pabaigoje padaręs karjerą ir tapęs „Du Pont“ 
chemikalų gamybos taisyklių laikymosi padalinio viceprezidentu, ir 
tokį didžiulį sportinį automobilį, kad, atsitrenkęs į VW kabrioletą, jis 
net nebūtų įlenktas, ir šešių miegamųjų karalienės Anos laikų sti- 
liaus namą (virtuvėje ir sandėliuke būtų laisvai tilpęs visas Džorda- 
nos butas Filadelfijoje), Silvija galėjo lepintis beveik nesuvokiamais 
patogumais ir prabanga, o vienintelė užduotis, be valgio taisymo Te- 
dui, tiesiogine prasme vienintelė užduotis buvo atsigauti po Džorda- 
nos mirties; nes ji dažnai taip įnikdavo dailinti revolverio buožės rai- 
žinius ar savo rankos gyslas, jog turėdavo važiuoti beprotiškai greitai, 
kad suspėtų į pokalbį su medicinos ir psichiatrijos daktare Vilmingto- 
ne, pas kurią lankydavosi tris kartus per savaitę, ir nors, kalbėdamasi 
su psichiatre, trečiadienio vakarais dalyvaudama grupinės terapijos 
užsiėmimuose su kitų aukų tėvais, o ketvirtadienio vakarais - Pagy- 
venusių moterų organizacijos susirinkimuose, skaitydama eilėraščius, 

romanus, memuarus ir psichologines knygas, pasiūlytas draugų, atsi- 
palaiduodama joga, jodinėjimu ir pagalba kineziterapeutei vaikų ligo- 
ninėje, ji įveikė sielvartą, tačiau neįveikiamas noras piešti šaunamuo- 
sius ginklus stiprėjo; nes ji niekam nepasakojo apie šį norą, net 
psichiatrei Vilmingtone; nes jos draugai ir patarėjai nuolat ragino ją 
gydyti sielą menu; nes kalbėdami apie meną jie turėjo galvoje jos 
medžio raižinius ir litografijas; nes ji degdavo iš gėdos išvydusi seną 
savo raižinį kurios nors draugės vonios ar svečių kambaryje - toks 
jis būdavo apgaulingas; nes pamačiusi ginklus per televizorių ar kine 
ji irgi susigūždavo dėl panašių priežasčių; nes buvo slapčia įsitikinu- 
si, kad tapo tikra menininke, kad iš tiesų puikiai piešia šautuvus; nes 
jos meistriškumo įrodymas — kasdien vakare sunaikinami kūriniai; nes 
ji buvo įsitikinusi, kad Džordana, tapybos bakalaurė ir meno psichiat- 
rijos magistrė, dvidešimt metų skatinta ir mokyta meno už didelius 
pinigus, buvo niekam tikusi dailininkė; nes, nešališkai įvertinusi mi- 
rusią dukterį, ji tebepiešė ginklus ir ginkluotę; nes nė karto per pen- 
kerius metus nenupiešė Kelio Viterso veido, nors neapkentė jo ir 
troško keršto, kaip aiškiai rodė ši nepraeinanti manija. 

Tą spalio rytą, kai šie paslaptingi dalykai sykiu atėjo jai į galvą, 
Silvija po pusryčių lėkte užlėkė laiptais į studiją. Ant dramblio kaulo 
spalvos „Čanson“ popieriaus lakšto, žiūrėdama į veidrodį, kad atro- 
dytų kaip dešinė, ji nupiešė už ausies kairę ranką pakeltu nykščiu ir 
suriestais pirštais, atmestą už galvos. Paskui į ranką ji įbruko riesta- 
nosį 38 kalibro revolverį, meistriškai sumažintą dėl perspektyvos; 
vamzdis taikė tiesiai į dvi kvailai išsišiepusias lūpas, virš jų ji 1š at- 
minties tiksliai pavaizdavo pašaipias Kelio Viterso akis - neseniai 1š- 
seko jo apeliaciniai skundai, tačiau dėl to niekas neraudojo. O tada, 
nupiešusi dvi lūpas, dvi akis, Silvija padėjo pieštuką. 

— Atėjo laikas gyventi toliau, - pasakojo Silvija Inidai. - Viską su- 
vokiau staiga. Ar man patiko, ar ne, bet gyva išlikau ir menininkė esu 
aš, neji. Visi mes linkę manyti, kad vaikai svarbesni už mus, ir netie- 
siogiai gyventi per juos. Staiga man pasidarė bloga nuo tokios mąsty- 

senos. Rytoj gal jau būsiu mirusi, tariau sau, bet šiandien aš gyva. Ir 
galiu gyventi sąmoningai. Aš už viską sumokėjau, aš padariau, ką rei- 
kia, ir neturiu ko gėdytis. 

O kai tas įvykis, ta didžioji permaina tavo gyvenime, yra įžvalga - 
argi ne nuostabu? Nepasikeičia niekas, tik visi daiktai atrodo kitokie, 
o tu mažiau bijai, mažiau nerimauji ir todėl pasijunti tvirtesnė: argi 
ne keista, kad nematomas daiktas tavo galvoje atrodo tikresnis už 
visą ankstesnę patirtį? Viską matai aiškiau ir Žinai, kad matai aiškiau. 
Ir tau topteli, jog tai ir yra gyvenimo meilė, jog kaip tik apie tai kalba 
žmonės, nuoširdžiai kalbantys apie Dievą. Šitokios akimirkos. 

— Gal dar po vieną? - pasakė Inida neūžaugai, kilstelėdama taurę. 
Ji beveik nesiklausė Silvijos, tik purtė galvą ir murmėjo „oi“ 1r „ak“, o 
sąmonė klupinėjo alkoholio miglose, nukrypdama į absurdiškas spėlio- 
nes, pavyzdžiui: kaip ji jaustųsi, jei neūžauga apkabindamas prisiglaus- 
tų jai prie klubų ir pilvo. Paaiškėjo, kad Silvija baisiai intelektuali, ir 
Inida manė susidraugavusi per apgavystę, bet nesiklausydama, matyt, 
vis dėlto klausėsi, nes pasigedo kelių esminių faktų, kaip antai: ar Ke- 
lis Vitersas buvo juodukas ir ar Džordana buvo žiauriai išprievartauta. 

Iš studijos Silvija nudrožė tiesiai į „Wawa Food Market“ ir prisipir- 
ko nešvankių žurnalų. Tačiau tai, ką ji pamatė žurnaluose, buvo nepa- 
kankamai įspūdinga. Ji norėjo pamatyti patį veiksmą, tiesioginę sueitį. 
Grįžo į Čads Fortą ir įsijungė kompiuterį, kurį padovanojo jaunesnysis 
sūnus, bendros netekties valandą trokšdamas būti arčiau jos. Elektro- 
niniu paštu atsiųstų sūnaus Žinučių ji jau mėnesį neskaitė. Po valandė- 
lės susirado, ko jai reikia, - turint kreditinę kortelę nesunku, - ir ap- 
žiūrinėjo mažus paveikslėlius, kol rado tinkamu kampu tinkamų veikėjų 
atliekamą tinkamą veiksmą: juodukas užsiima oraliniu seksu su bal- 
tuoju, kamera filmuoja virš kairio klubo beveik iš šono, ant užpakalio 
išsirietęs ryškus pusmėnulis, juodų pirštų krumpliai matyti blausiai — 
tiria tamsiąją šio mėnulio pusę. Ji parsisiuntė vaizdą ir išryškino. 

Jai buvo šešiasdešimt penkeri, o tokio dalyko kaip gyva nebuvo 
mačiusi. Visą gyvenimą kūrė paveikslus ir neįvertino jų paslapties. 

Pagaliau suvokė. Visa šita bitų ir baitų prekyba, vienetai ir nuliai, plūs- 
tantys kažkokio Vidurio Vakarų universiteto valdytuvais. Tiek daug 
akivaizdžiai nelegalios prekybos akivaizdžiu nieku. Visuomenė, prili- 
pusi prie ekranų ir žurnalų. 

Ji pamanė, jog Žmones šie vaizdai jaudina tik todėl, kad paslapčia 
laikomi tokiais pat tikrais kaip tikri daiktai. Be abejo, vaizdai nėra 
tokie galingi, tik pasaulis silpnas. Be abejo, jo silpnybė gali būti vaiz- 
dinga kaip tomis dienomis, kai saulė kepina soduose nukritusius obuo- 
lius, slėnis kvepia sidru, kaip tomis šaltomis naktimis, kai Džordana 
atvažiuodavo į Čads Fordą vakarieniauti ir po jos kabrioleto padango- 
mis girgždėdavo keliuko žvyras; bet pasaulis buvo apkeičiamas tik 
kaip vaizdai. Viskas atsidurdavo galvoje iš pradžių virtęs paveikslu. 

Ir vis dėlto Silviją sukrėtė kontrastas tarp virtualiosios pornografi- 
jos ir nebaigto Viterso piešinio. Priešingai nei paprastas geismas, kurį 
galėjo numalšinti paveikslėliai ar vaizduotė, keršto troškimas nesileido 
apgaunamas. Net vaizdingiausias paveikslas negalėjo jo patenkinti. Šį 
troškimą būtų numalšinusi tik konkretaus individo mirtis, konkrečios 
gyvenimo istorijos pabaiga. Anot meniu: PREKĖS NEKEIČIAMOS. Ji 
galėjo nupiešti troškimą, bet ne jo išsipildymą. Todėl galiausiai pasakė 
sau tiesą: ji nori, kad Kelis Vitersas mirtų. 

Ji norėjo, kad jis mirtų, nors nesename interviu „Philadelphia In- 
guirer“ pareiškė, jog nužudžius kitos motinos vaiką jos vaikas nepri- 
sikels iš numirusių. Ji norėjo, kad jis mirtų, nors psichiatrė griežtų 
griežčiausiai uždraudė jai sieti Džordanos mirtį su religija - pavyz- 
džiui, kaip Dievo bausmę už jos liberalius politinius įsitikinimus, at- 
laidų vaikų auklėjimą ar beprasmišką turtingumą. Ji norėjo, kad jis 
mirtų, nors manė, jog Džordanos mirtis - atsitiktinė tragedija, o išsi- 
gelbėjimas - ne kerštas, bet atsitiktinių tragedijų visoje šalyje suma- 
žinimas. Ji norėjo, kad jis mirtų, nors įsivaizdavo visuomenę, kuri 
parūpintų darbą su padoriu atlyginimu tokiems jauniems vyrams kaip 
jis (kad jam nebūtų reikėję surišti savo buvusios meno psichiatrės 
riešų ir kulkšnių ir kankinti tol, kol ji pasakė banko kortelės ir kredi- 

tinių kortelių slaptažodžius), visuomenę, kuri užkirstų kelią nelega- 
liems narkotikams į miestų mikrorajonus (kad Vitersas nebūtų galė- 
jęs išleisti pavogtų pinigų kokainui, todėl būtų grįžęs į buvusios savo 
meno psichiatrės butą blaivesnio proto, ir trisdešimt valandų nerū- 
kęs „kokso“ protarpiais ją kankindamas), visuomenę, kurios jauni- 
mas tikėtų ne vien plataus vartojimo prekių ženklu (kad Vitersas ne- 
būtų kaip beprotis įsikalęs į galvą buvusios meno psichiatrės kabrioleto 
ir būtų patikėjęs jos atsakymu, jog mašina savaitgaliui paskolinta drau- 
gei, kad nebūtų taip susidomėjęs dviem jos raktų komplektais („Ne- 
galėjau su tuo susitaikyti, - aiškino jis, - prisipažinimas iš dalies bu- 
vo išgautas prievarta, bet vis dėlto teisėtas: visi raktai ant virtuvės 
stalo, suprantat, ką noriu pasakyti? Negalėjau su tuo apsiprasti, vel- 
nias“) ir tarpais nespaudes prie nuogo aukos kūno lygintuvo, didinda- 
mas temperatūrą nuo „viskozės“ iki „medvilnės/ lino“ ir reikalauda- 
mas pasakyti, kur ji pastačiusi automobilį, kad nebūtų iš baimės 
perpjovęs jai gerklės, kai sekmadienio vakare atėjo draugė grąžinti 
automobilio ir trečio raktų komplekto), visuomenę, kurioje niekas ne- 
kankintų vaikų (kad mirti pasmerktam žudikui nebūtų atėję į galvą 
teismo nuosprendžio skelbimo dieną pareikšti, jog patėvis vaikystėje 
jį degino lygintuvu, - nors šis jokių nudegimo randų neturinčio Vi- 
terso pareiškimas tik rodė, jog nuteistojo vaizduotė nepakankamai 
laki meluoti). Ji norėjo, kad jis mirtų, nors psichiatrė išaiškino, jog jo 
pašaipa — tik apsauginė kaukė vienišo vaikinuko, apsupto jo neken- 
čiančių žmonių, tereikia jai motiniškai atlaidžiai nusišypsoti, ir jis nu- 
sii1ms kaukę ir apsiverks iš sąžinės graužimo. Ji norėjo, kad jis mirtų, 
nors žinojo, jog šis noras nudžiugintų senosios tvarkos šalininkus, 
kuriems žodžiai „asmeninė atsakomybė“ reiškia leidimą nepaisyti so- 
cialinės neteisybės. Ji norėjo, kad Jis mirtų, nors politiniais sumeti- 
mais negalėjo stebėti, kaip vykdoma mirties bausmė, negalėjo savo 
akimis matyti dalyko, kurio neatstos joks atvaizdas. 
— Bet į šią kelionę leidomės ne dėl to, - pridūrė ji. 
— Ne? - paklausė Inida, lyg pabudusi iš miego. 

— Ne. Mes atsidūrėme laive, nes Tedas nenori pripažinti, kad Džor- 
dana nužudyta. 

— Ar jis?.. 

— 0, puikiausiai žino, - paaiškino Silvija, - tik nenori apie tai kal- 
beti. Jis puikiai sutarė su Džordana, daug geriau negu su manimi. Ir 
sielvartavo, negaliu jam nieko prikišti. Tikrai sielvartavo. Raudojo iki 
visiško išsekimo. Bet vieną rytą atsipeikėjo. Pasakė, kad Džordanos 
nebėra, o jis neketina gyventi praeitimi. Pasakė, kad nuo Darbo šven- 
tės užmirš, jog ji buvo auka. Ir kasdien visą rugpjūtį man primindavo, 
kad nuo Darbo šventės nebenorės girdėti, jog ji nužudyta. Tedas — 
protingas vyras. Jo nuomone, žmonės nuolat praranda vaikus, o per 
didelis sielvartas - kvailystė ir nuolaidžiavimas savo silpnybei. Jam 
buvo vis tiek, kas atsitiks Vitersui. Jis pareiškė, kad domėjimasis teis- 
mo procesu - dar vienas būdas prisiminti žmogžudystę. 

Ir per Darbo šventę jis tarė man: „Gal tau ir keista, bet aš dau- 
giau niekada nekalbėsiu apie jos mirtį ir noriu, kad prisimintum ši- 
tuos mano žodžius. Neužmirši, Silvija? Ir nemanysi vėliau, kad išpro- 
tėjau?“ O aš atsakiau: „Man nepatinka, Tedai, aš nesutinku“. Jis pasakė 
apgailestaująs, bet privaląs taip elgtis. Kai kitą vakarą grįžo iš darbo 
namo, papasakojau, kad Viterso advokatas teigia, jog prisipažinimas 
išgautas prievarta, o tikrasis žudikas tebėra laisvėje. Tedas tik nusi- 
šypsojo man, lyg ketintų iškrėsti pokštą, ir tarė: „Nesuprantu, apie 
ką kalbi“. Aš paaiškinau: „Apie žmogų, kuris nužudė mūsų dukterį“. 
O jis atkirto: „Niekas mūsų dukters nežudė, daugiau nenoriu šito gir- 
dėti“. Aš pareiškiau: „Tedai, nieko nebus“. Jis paklausė: „Ko nebus?“ 
Ir aš paaiškinau: „Tau nepavyks apsimesti, kad Džordana nemirė“. O 
jis pasakė: „Mes turėjom dukterį, dabar nebeturim, vadinasi, ji vei- 
kiausiai mirė, bet įspėju, Silvija, nesakyk man, kad ji buvo nužudyta, 
aišku?“ Ir nuo to laiko, Inida, kad ir kaip stengiausi, jis nepakeitė 
savo požiūrio. Atvirai sakau, tik per plauką su juo neišsiskyriau. Ir 
dabar mąstau apie skyrybas. Nors visais kitais atžvilgiais jis labai mie- 
las. Niekada nepyksta, kai prabylu apie Vitersą, tiesiog nesileidžia į 

kalbas ir ima pokštauti, lyg dukters nužudymas būtų kokia nors keis- 
ta mane apsėdusi mintis. O man aišku, kad jis kaip mūsų katė, atne- 
šanti negyvų paukščiukų. Katė nežino, jog mums nepatinka negyvi 
paukščiukai. Tedas nori, kad elgčiausi protingai kaip jis, mano, kad 
toks jo elgesys man naudingas, vežasi mane į keliones, viskas nuo- 
stabu, tiktai jam siaubingiausio dalyko mūsų gyvenime neatsitiko, o 
man atsitiko. 

— O ar tai atsitiko? — paklausė Inida. 

Silvija sukrėsta atmetė galvą. 

— Dėkui, - tarė ji, nors Inida paklausė dėl to, kad valandėlę nieko 
nebesuvokė, o ne dėl to, kad parodytų Silvijai palankumą. - Dėkui, 
jog esi sąžininga ir paklausei. Kartais man atrodo, kad išsikrausčiau 
iš proto. Visa veikla vyksta mano galvoje. Stumdau galvoje milijoną 
šukelių nesaties, milijoną minčių, jausmų ir prisiminimų, diena iš die- 
nos, metai iš metų, ši veikla susijusi su milžiniškų pastolių statyba ir 
kruopščiu planavimu, lyg galvoje statyčiau katedrą iš dantų krapštu- 
kų. Ir net dienoraštis nepadeda, nes parašyti žodžiai nedaro jokio po- 
veikio smegenims. Kai tik ką nors parašau, tas dalykas man nebeeg- 
zistuoja. Lyg metyčiau pinigėlius iš laivo. Dirbu šį protinį darbą be 
jokios pagalbos iš šalies, išskyrus šiek tiek senamadiškus trečiadie- 
nio ir ketvirtadienio grupių narius, o tuo tarpu mano vyras apsimeta, 
kad viso šito milžiniško dvasios darbo esmė —- mano dukters nužudy- 
mas - yra netikra. Todėl vis dažniau vieninteliai mano gyvenimo švy- 
turiai, mano šiaurė ir pietūs, rytai ir vakarai yra mano jausmai. 

Tedas įveikė jausmus, jis mano, kad mūsų kultūra jiems skiria 
per daug dėmesio, jis sako, kad ji nevaldoma, kad kultūra - tai ne 
kompiuteriai, sukūrę virtualiąją tikrovę, kad svarbiau psichinė svei- 
kata. Visi stengiasi tobulinti mintis, jausmus, partnerystę ir vaikų auk- 
lėjimo įgūdžius užuot paprasčiausiai tuokęsi ir auginę vaikus, kaip 
anksčiau būdavo, sako Tedas. Mes vis labiau pasikliauname abstrak- 
cijomis, nes turime per daug laiko ir pinigų, sako jis ir atsisako taip 
gyventi. Jis nori valgyti tikrą maistą, keliauti į tikras vietoves ir kal- 

beėti apie tikrus dalykus - verslą, mokslą. Todėl mudu nebesutariam 
dėl svarbiausių dalykų gyvenime. 

Jis net mano psichiatrę apgavo, Inida. Pasikviečiau ją vakarienės, 
kad ji galėtų žvilgtelėti į jį, supranti, apie kokią vakarienę kalbu, žurna- 
lai vadina tokias „nedraugiškomis“, nes prieš kiekvieną patiekalą dvi- 
dešimčiai minučių turi išeiti į virtuvę? Štai tokią vakarienę aš ir patai- 
siau, Milano rizotą, paskui keptuvėje čirškinau didkepsnius du kartus 
nugarindama, o mano psichiatrė visą laiką sėdėjo valgomajame ir ka- 
mantinėjo Tedą. O kai kitą dieną susitikome, ji pasakė, kad jo būsena 
įprasta vyrams, jis įveikė savo sielvartą ir gali dirbti, ir ji mano, kad jis 
nepasikeis, todėl man vertėtų su tokiu jo elgesiu apsiprasti. 

Žinok, man draudžiama galvoti apie magiją ar religiją, bet negaliu 
atsikratyti minties, jog šių kelerių metų beprotiškas keršto troški- 
mas iš tiesų yra ne mano. Tedo. Jis nenori pats su juo grumtis, bet 
kažkas turi tai daryti, kovoju aš, esu pakaitinė motina, tiktai nešioju 
ne kūdikį, o jausmus. Gal jei Tedas būtų jautęs didesnę atsakomybę 
už savo jausmus ir neskubėjęs grįžti į darbą „Du Pont“, būčiau likusi 
tokia, kokia buvau, ir per kiekvienas Kalėdas prekiavusi gildijoje sa- 
vo medžio raižiniais. Gal Tedo logika ir dalykiškumas sumaišė man 
galvą. Gal šitos ilgos istorijos, kurią tu, Inida, maloniai išklausei, mo- 
ralas tas, kad aš negaliu liautis ieškojusi šios istorijos moralo, nors ir 
kaip stengiuosi. 

Šią akimirką Inida išvydo lietaus apreiškimą. Ji stovėjo name be 
sienų, apsisaugoti turėjo tik popierinių nosinių. Pradėjo lyti rytuose, 
ir ji sukurpė iš popieriaus Čipą ir jo įdomų naują reporterio darbą. 
Ėmė krapnoti vakaruose, ir popierinė nosinaitė virto gražiais ir pro- 
tingais Gario sūnumis, kuriuos ji labai myli. Paskui vėjas pasikeitė, ir 
ji nubėgo į šiaurinę namo pusę su popieriaus skiautelėmis, nes iš 
Denizos daugiau nepeši: ištekėjo per jauna, bet dabar vyresnė, išmin- 
tingesnė, dirba klestinčiame restorane ir tikisi susirasti padorų jauni- 
kį. Tada prapliupo kliokti pietuose, ir popierinė nosinė išskydo, nors 
ji spyrėsi, kad Alo negalė visai menka ir jis pasveiktų, jei tik pakeistų 

nuostatą ir vaistus, čioškė vis smarkiau, ji buvo nusiplūkusi, o turėjo 
tiktai popierinių nosinaičių... 

— Silvija, - prabilo ji. 

— Ką? 

— Turiu tau kai ką papasakoti. Apie savo vyrą. 

Silvija, veikiausiai trokšdama atsilyginti paslauga už paslaugą, drą- 
sinamai linktelėjo. Bet Inidai staiga pasirodė, kad ji panaši į Katriną 
Hebern. Hebern akyse blausiai atsispindėjo nesąmoningas diduome- 
nės moters pasipūtimas, todėl Inidai, kuri kadaise buvo neturtinga, 
kilo noras įspirti jai į aristokratišką blauzdą smailianosiu bateliu. Ji 
pajuto, kad išsipasakoti šiai moteriai būtų klaida. 

— Na? - paragino Silvija. 

— Nieko. Atleisk. 

— Ne, sakyk. 

— Tikrai nieko, tiesiog man reikia gulti. Rytoj bus ką veikti. 

Ji svirduliuodama atsistojo ir leido Silvijai sumokėti už džiną. Liftu 
jos kilo tylėdamos. Suartėjo skubotai, todėl jautėsi nesmagiai, lyg būtų 
išsitepusios. Tačiau kai Silvija išlipo viršutiniame denyje, išlipo ir Ini- 
da. Būtų nepakeliama išsiduoti Silvijai, kad įsikūrusi B denyje. 

Silvija sustojo prie didžiulės kraštinės kajutės durų. 

— Kur tavo kambarys? 

— Toliau, - pasakė Inida. Bet suvokė, kad ilgai apsimetinėti nepa- 
vyks. Rytoj teks dėtis, jog buvo įkaušusi. 

— Tada labanakt, - tarė Silvija. - Dar kartą dėkui, kad išklausei. 

Maloniai šypsodamasi, ji laukė Inidos nueinant. Bet Inida nėjo. 
Dvejodama apsidairė. 

— Atleisk, kuris čia denis? 

— Viršutinis. 

— Dieve mano, aš ne ten išlipau. Atleisk. 

— Neatsiprašinėk. Gal tave parvesti? 

— Ne, tiesiog susipainiojau, dabar matau, jog čia viršutinis denis, 
0 aš apsistojusi žemesniame. Daug žemiau. Taigi atleisk. 

Ji nusisuko, bet vis dar nenuėjo. 

— Mano vyras... - Ji papurtė galvą. - Ne, tiesą sakant, mūsų sū- 
nus. Mes su juo šiandien nepietavom. Tą ir norėjau tau pasakyti. Jis 
mus pasitiko oro uoste, turėjom pietauti su juo ir jo drauge, bet jie... 
ėmė ir išėjo, nieko nesuprantu, ir jis nebegrįžo, o mes iki šiol neži- 
nom, kur jis nuėjo. Tai tiek. 

— Keista, - sutiko Silvija. 

— Todėl nenoriu tau įkyrėti... 

— Liaukis, Inida, kaip tau ne gėda. 

— Turėjau pasisakyti, o dabar einu gulti, labai džiaugiuosi, kad mes 
susipažinom! Rytoj bus ką veikti. Taigi. Pasimatysim per pusryčius! 

Kol Silvija nespėjo jos sulaikyti, Inida šonu nuslinko koridoriumi 
(klubą reikia operuoti, bet įsivaizduokit Alą vieną namie, kol ji ligoni- 
nėje, tik įsivaizduokit) priekaištaudama sau, kam atklydo į svetimą de- 
nį ir išplepėjo gėdingus niekus apie sūnų. Nuklibikščiavo prie minkšta- 
suolio, susmuko ant jo ir apsipylė ašaromis. Dievas ją apdovanojo pa- 
kankamai lakia vaizduote, todėl gailėjosi varganų išsišokėlių, perkančių 
pigiausius bilietus ištaigingo lainerio B denyje vietoj atskirų kajučių; 
bet skurdi vaikystė neleido jai mokėti už asmenį trimis šimtais dolerių 
daugiau, nors tada kajutė būtų aukštesnės klasės; todėl ji apsiverkė. 
Manė, kad ji 1r Alas - vieninteliai protingi jų kartos Žmonės, kuriems 
pavyko nepraturtėti. 

Vieną Hado kankynę Tantalui neprieinamų vaisių 1r Sizifo akmens 
išradėjai graikai pamiršo: saviapgaulės antklodę. Ji maloniai šilta, už- 
kloja kenčiančią sielą, bet niekada neuždengia visko. O naktys atšalo. 

Ji svarstė, gal grįžti pas Silviją ir išsipasakoti. 

Bet pro ašaras pamatė po suolu greta savęs mielą daiktelį. 

Dešimties dolerių banknotą. Sulenktą. Labai malonu. 

Permetusi akimis koridorių, ištiesė ranką. Įspaudų tekstūra pri- 
pildė širdį džiaugsmo. 

Pajuto atgavusi jėgas ir nusileido į B denį. Poilsio kambaryje skam- 
bėjo žvali muzika, buvo girdėti akordeonas. Kai įkišo raktą į spyną ir 
pastūmė duris, pasirodė, kad kažkur toli it dejonė aidi jos vardas. 

Durys nepasidavė, todėl ji pastūmė stipriau. 

— Inida, - už durų sumykė Alfredas. 

— Ša, Alai, kas čia dabar? 

Pažįstamas gyvenimas baigėsi, kai ji prasispraudė pro praviras du- 
ris. Dieną išstūmė atšiauri valandų vientisuma. Nuogas Alfredas nugara 
į duris sėdėjo ant patalynės, ištiestos ant Sent Džudo rytinio laikraščio 
puslapių. Ant pliko čiužinio buvo išdėliotos kelnės, sportinis švarkas ir 
kaklaraištis. Atliekamą patalynę jis sukrovė ant kitos lovos. Tebešaukė 
ją vardu net tada, kai ji uždegė šviesą ir atsistojo jam prieš akis. Pir- 
miausia reikėjo jį nutildyti ir apvilkti pižama, bet vargti teko ilgai, nes jis 
buvo siaubingai susijaudinęs ir nepajėgė užbaigti sakinių, net nederino 
veiksmažodžių su daiktavardžiais. Jam atrodė, kad jau rytas, kad reikia 
praustis ir vilktis, kad grindys prie durų - vonia, durų rankena - čiau- 
pas, bet niekas neveikia. Ir vis dėlto jis spyrėsi viską daryti savaip, to- 
dėl jiedu susistumdė ir jis tvojo jai per petį. Jis tūžo, o ji verkė ir plūdo 
jį. Pašėlusiai tirtančiomis rankomis jam pavyko atsagstyti pižamos švar- 
ką, kai tik jinai jį užsegė. Niekada nebuvo girdėjusi jo tariant „šūdas“, 
bet jis žodį kartojo taip sklandžiai, jog iškart pasidarė aišku, kaip dažnai 
jį vartodavo mintyse. Jis sujaukė jos lovą, kol jinai bandė pakloti jo. Ji 
maldavo jį sėdėti ramiai. Jis rėkė, kad jau labai vėlu ir jis nieko nebesu- 
pranta. Ir net dabar ji nesiliovė jo mylėti. Galbūt dabar mylėjo dar 1a- 
biau. Galbūt visą laiką, visus penkiasdešimt metų, žinojo, jog jis iš tiesų 
tėra mažas berniukas. Galbūt visa jos meilė Čipui ir Gariui, meilė, už 
kurią galiausiai ji beveik nieko negavo mainais, buvo tiktai pratybos mo- 
kantis mylėti šį patį reikliausią vaiką. Ji kokią valandą ramino ir plūdo jį, 
nebyliai keikdama jo kvailinančius vaistus, kol jis galiausiai užmigo; jos 
kelioninis žadintuvas rodė dešimt minučių šeštos, o pusę aštuonių jis 
įjungė elektrinį skustuvą. Beveik nenumigusi ji atsikėlė, apsirengė ir 
jautėsi puikiai, bet eidama pusryčių pasijuto siaubingai — liežuvis buvo 
lyg plaušinė šluota, galva - lyg pamauta ant iešmo. 

Net tokiam dideliam laivui šį rytą jūra buvo prastas pagrindas. 
Prie Kierkegoro salės vėmalai tiško beveik ritmingai, it savotiška mu- 

zika, o ponia Nigren kompetentingai tauzijo apie kofeino blogį ir neva 
dvejus Stortingo rūmus, Sioderbladai atvyko suplukę nuo intymios 
švediškos veiklos, o Alui pavyko protingai kalbėtis su Tedu Rotu. Ini- 
da ir Silvija santūriai atnaujino santykius, nes praėjusią naktį jausmai 
buvo skaudžiai pertempti. Kalbėjo jiedvi apie orą. Priėjo veiklos ko- 
ordinatorė Suzė Goš su naujienomis ir registracijos blankais popie- 
tės ekskursijai į Niuportą Rod Ailande. Linksmai šypsodamasi ir iš 
anksto džiūgaudama, Inida užsirašė į ekskursiją apžiūrėti miesto 1s- 
torinių namų, o paskui nusiminusi žiūrėjo, kaip visi, išskyrus atstum- 
tuosius norvegus, perdavinėjo aplanką neužsirašę. 

— Silvija, - drebančiu balsu papriekaištavo ji, - tu nevažiuosi į eks- 
kursiją? 

Silvija pažvelgė į savo akiniuotą vyrą, tas linktelėjo it Makdžordžas 
Bandis, duodamas leidimą siųsti sausumos kariuomenę į Vietnamą, ir 
valandėlę atrodė, kad jos mėlynos akys žvelgia į sielą; matyt, ji turėjo 
pavydą keliančių turtuolių ne iš Vidurio Vakarų talentą elgtis pagal savo 
norus, neatsižvelgdama į draugijos lūkesčius ar moralinius imperatyvus. 

— Ką gi, gerai, - tarė ji, - gal ir važiuosiu. 

Kitu laiku Inida būtų susigūžusi, nes išgirdo jos balse užuojautos 
gaidele, bet šiandien atsisakė žiūrėti dovanotam arkliui į dantis. Jai 
reikėjo užuojautos, ir kuo daugiau, tuo geriau. Taip ji pamažu stūmė 
dieną, pasinaudojo nemokamu švedišku masažu, žiūrėjo nuo Ibseno 
promenados, kaip pakrantėje sensta lapai, išgėrė šešis ibuprofenus ir 
kvortą kavos ruošdamasi popietei žaviame istoriniame Niuporte. Įplau- 
kus į šviežiai lietaus nuplautą uostą, Alfredas paskelbė, kad jam taip 
skauda kojas, jog nekels jų į krantą, ir Inida privertė jį pažadėti, kad 
neužsnūs, nes juk paskui naktį nesudės bluosto, ir juokdamasi (negi 
galėjo prisipažinti, jog tai - gyvenimo ir mirties klausimas?) ėmė mal- 
dauti Tedo Roto neleisti jam užmigti, o Tedas atsakė, kad tai neturėtų 
būti sunku, nes Nigrenai išlipo iš laivo. 

Saulės įkaitinto kreozoto ir šaltų geldučių, laivų ir degalų, futbolo 
aikščių ir džiūstančių laminarijų kvapai, beveik genetiškai užprogra- 

muotas jūros 1r rudens ilgesys užplūdo Inidą, šlubuojančią trapu į turis- 
tinį autobusą. Diena buvo grėsmingai graži. Akys lakstė nuo vėjo šuo- 
rų, debesų draiskanų, nuožmios kaip liūtas saulės, todėl balta Niuporto 
sienų apkala ir nupjautos vejos virpėjo ir juos buvo sunku įžiūrėti. 

— Ponai, - paragino ekskursijos vadovas, - patogiai atsisėskite ir 
grožėkitės. 

Bet per daug grožio irgi nesveika. Iš pastarųjų penkiasdešimt penkių 
valandų Inida miegojo šešias ir, net Silvijai padėkojus, kad ištempė ją į 
ekskursiją, pajuto nebeturinti jėgų žymenybėms apžiūrinėti. Astorai, Van- 
derbiltai, jų prašmatnūs pastatai ir pinigai vemt vertė. Vertė vemt iš 
pavydo, vertė vemt nuo savęs. Ji nieko nenutuokė apie senienas ar ar- 
chitektūrą, ji nemokėjo piešti kaip Silvija, nebuvo apsiskaičiusi kaip Te- 
das, jos beveik niekas nedomino, ji nieko neišmanė. Iš tiesų turėjo tik 
vieną talentą - mylėti. Todėl ji nė viena ausim nesiklausė gido tauškalų, 
tik Žiūrėjo į geltoną spalio šviesą, širdį draskančias metų laiko spalvas. 
Vėjas, šiaušiantis bangas įlankoje, dvelkė artėjančia naktimi. Staiga ją 
užplūdo paslaptingas skausmas ir keistas ilgesingas galimybės pojūtis, 
lyg širdgėla būtų trokštama ir siektina. Važiuojant iš Rouzklifo į švyturį, 
Silvija pasiūlė Inidai savo mobilųjį telefoną paskambinti Čipui. Inida atsi- 
sakė, nes mobilieji telefonai ryte ryja dolerius, ko gero, vien už prisilie- 
timą prie šito prietaiso reikia mokėti, bet paaiškino atsisakymą šitaip: 

— Jau daug metų, Silvija, mūsų ryšiai su juo nutrūkę. Man atrodo, 
kad jis nesako tiesos apie savo darbą. Kartą išsitarė dirbąs „Wall Street 
Journal“. Gal aš nenugirdau, bet, rodos, pavadinimas toks, tik nemanau, 
jog jis ten dirba. Tiesą sakant, nežinau, iš ko jis gyvena. Žinoma, negra- 
žu skųstis dėl tokių niekų, kai tu išgyvenai daug baisesnius dalykus. 

Silvija patikino, jog tai visiškai ne niekai, 1r Inidai toptelėjo, kad 
galėtų papasakoti dar porą gėdingų dalykų ir kad apžiūrinėti svetimą 
prabangą ne tik skaudu, bet ir ramina. Tačiau, kaip ir daugelis iš tolo 
žavingų dalykų, - audros debesys, ugnikalnių išsiveržimai, Žvaigždės 
1r planetos, - šis viliojamas sopulys iš arčiau pasirodė nežmoniškai di- 
delis. Iš Niuporto „Gunnar Myrdal“ plaukė į rytus apsiaustas sodrios 

mėlynos miglos. Popietę praleidusi po atviru dangumi tarp aptvarų, di- 
dumo sulig tanklaiviu, Žaisti piniguočių vaikams, Inida laive duso, ir 
nors Stringberdo salėje išlošė dar šešiasdešimt dolerių, jautėsi kaip 
laboratorinis gyvūnėlis, uždarytas į narvą su kitais rankenėles trau- 
kančiais gyvūnėliais, mirkčiojant ir blerbiant mechanizmams; netru- 
kus atėjo metas gulti, o kai Alfredas pradėjo krutėti, ji jau buvo pabu- 
dusi ir klausėsi, kaip gaudžia nerimo varpas, net lova dreba, paklodės 
buvo šiurkščios, Alfredas įjungė šviesą ir pradėjo rėkauti, kaimynas 
pabeldė į sieną ir taip pat kažką sušuko, o Alfredas sustingo kaip mietą 
prarijęs ir klausėsi paranojinės psichozės iškreiptu veidu, paskui pa- 
slaptingai sušnibždėjo matęs tarp lovų lakstant šūdą, tada šoko kloti ir 
vėl jaukti lovų, prisisegė sauskelnes, paskui dar vienas, nes jam vaide- 
nosi, kad būtinos dvejos, po to jo nebeklausė kojos pažeistais nervais, 
o „Inida“ jis subliovė tiek kartų, kad tas žodis beveik nieko nebereiš- 
kė, ir moteris sudilusiu vardu kūkčiojo tamsoje apimta nevilties ir ne- 
rimo kaip niekada gyvenime, kol galiausiai - lyg visą naktį važiavęs 
traukiniu keleivis, galiausiai atvykęs į stotį, kuri nuo ankstesnių niūrių 
stočių skyrėsi tik ryto prieblanda, nedideliais sugrįžusio matomumo 
stebuklais: kalkinėmis balomis Žvyruotoje stovėjimo aikštelėje, garu, 
kamuoliais virstančiu iš lakštinio metalo kamino, - apsisprendė. 

Laivo žemėlapyje D denyje prie laivagalio buvo pažymėtas uni- 
versalus pagalbos visiems, kam jos reikia, simbolis. Po pusryčių ji 
paliko vyrą kalbėtis su Rotais ir pasuko šito raudono kryžiaus link. Šį 
simbolį įkūnijo matinio stiklo durys su trimis žodžiais aukso lape. 
Pirmas žodis buvo „Alfredas“, trečias - „Izoliatorius“; vidurinio žo- 
džio ji neįstengė perskaityti, nes „Alfredas“ ant jo metė šešėlį. Bergž- 
džiai stengėsi. Nėra. Skambučio. Nėra skambučio. 

Visi trys žodžiai atsitraukė, kai duris atlapojo raumeningas jaunas 
vyriškis; prie balto atlapo buvo prisegta kortelė su pavarde Materis 
Huibardas, medicinos daktaras. Jo veidas buvo stambus, oda šiurkšto- 
ka lyg to italų kilmės amerikiečių aktoriaus, kuris visiems labai pa- 
tinka, na, to, kuris kadaise suvaidino angelą, o paskui - disko šokėją. 

— Sveiki, kaip jaučiatės šį rytą? —- paklausė rodydamas baltus kaip 
perlai dantis. Inida per vestibiulį nuėjo paskui jį į kabinetą, kur jis 
parodė jai kėdę prie rašomojo stalo. 

— Aš - ponia Lambert, - tarė ji. - Inida Lambert iš B11. Tikėjau- 
si, kad galėsite man padėti. 

— Aš irgi tikiuosi. Kas atsitiko? 

— Turiu šiokių tokių rūpesčių. 

— Psichinių? Emocinių? 

— Matot, mano vyras... 

— Atleiskit. Pala, pala... - Daktaras Hibardas mažumėlę pasilenkė 
ir šelmiškai nusišypsojo. - Sakot, turite rūpesčių? 

Šypsena buvo neapsakomai žavi. Ji paėmė įkaite Inidą, kuri susi- 
graudindavo išvydusi ruoniukus ir kačiukus, ir nepaleido tol, kol ji 
nenorom šyptelėjo. 

— Mano rūpesčiai, - prabilo ji, - tai vyras ir vaikai... 

— Dar kartą atsiprašau, Edita. Pertraukėlė? - Daktaras Hibardas 
pasilenkė žemai žemai, susinėrė rankas ant galvos ir žvilgtelėjo pro 
tarpą tarp dilbių. - Reikia Žinoti tiksliai: rūpesčiai dėl jūsų? 

— Ne. Aš sveika kaip ridikas. Bet visi kiti mano... 

— Jūs nerimaujate? 

— Taip, bet... 

— Kankina nemiga? 

— Žinoma. Matot, mano vyras... 

— Edita? Jūs vardu Edita? 

— Inida. Lambert. L-A-M-B... 

— Enita, kiek bus keturiskart septyni minus trys? 

— Ką? A... Na, dvidešimt penki. 

— Kokia šiandien diena? 

- Šiandien pirmadienis. 

— O kokį istorinį Rod Ailando kurortą mes vakar aplankėme? 

— Niuportą. 

— Ar jūs dabar vartojate vaistus nuo depresijos, nerimo, bipolinės 


300 


palaisos 


maniakinės depresinės psichozės, schizofrenijos, epilepsijos, dreba- 
mojo paralyžiaus ar kokio kito psichinio ar nervinio sutrikimo? 

- Ne. 

Daktaras Hibardas linktelėjo ir atsisėdo tiesiai, ištraukė gilų už 
nugaros stovinčios spintelės stalčių ir išėmė saują barškančių plasti- 
ko ir folijos paketėlių. Atskaičiavo aštuonis 1r padėjo ant stalo prieš 
Inidą. Plika akimi buvo matyti, kad jie brangūs, todėl jai nepatiko. 

— Štai puikūs nauji vaistai, kurie jums padės, - monotoniškai pa- 
deklamavo Hibardas. Ir mirktelėjo jai. 

— Atleiskite, nesupratau? 

— Negi mes neteisingai supratome vienas kitą? Man rodos, sakė- 
te: „Turiu rūpesčių“. Ir paminėjote nerimą bei sutrikusį miegą? 

— Taip, bet aš tik norėjau pasakyti, kad mano vyras... 

— Vyras, taip. Arba žmona. Dažniau pas mane ateina ne toks dro- 
vus sutuoktinis. Tiesą sakant, nepakeliama baimė prašyti „Aslan“ ir 
rodo būseną, dažniausiai gydomą „Aslan“. Šis vaistas puikiai slopina 
nesveiką, liguistą gėdą. - Hilardo šypsena priminė šviežią įdubimą 
minkštame vaisiuje. Jo blakstienos buvo vešlios kaip šuniuko, o galvą 
taip ir traukė paglostyti. - Jums įdomu? - paklausė jis. - Jūs manęs 
įdėmiai klausotės? 

Inida nuleido akis spėliodama, ar kada nors kas nors mirė nuo 
nemigos. 

— Mes manome, kad klasikiniai CNS raminamieji, alkoholis, slopina 
gėdą arba draudimus, - supratęs jos tylėjimą kaip sutikimą, toliau kal- 
bėjo Hibardas. - Bet gėdingas prisipažinimas, išsprūdęs išgėrus tris 
martinio, ir išpliurptas lieka gėdingas; tai rodo apgailestavimas išsi- 
blaivius. Galiu paaiškinti, Edna, ir kas atsitinka molekulėms, kai geri 
martinį: etilo alkoholis kliudo pasisavinti 28A veiksmo perteklių, t. y. 
nesveikos, arba liguistos, gėdos faktorių. Bet 28A nedalyvauja medžia- 
gų apykaitoje ir iš naujo neabsorbuojamas receptoriaus. Jis laikinai sau- 
gomas netvariame pernešiklio sandėlyje. Kai etilo alkoholio poveikis 
baigiasi, receptorių užplūsta 28A. Pažeminimo baimė ir pažeminimo 

geismas glaudžiai susiję: tą žino psichologai, tai žino rusų romanistai. 
Paaiškėjo, kad tai tikra tiesa. Molekulinė tiesa. Beje, „Aslan“ poveikis 
gėdos chemijai visiškai priešingas negu martinio. 28A molekulės visiš- 
kai sunaikinamos. „Aslan“ — nuožmus grobuonis. 

Matyt, atėjo eilė kalbėti Inidai, bet ji nesuprato užuominos. 

— Daktare, - tarė ji, - atsiprašau, bet aš neišsimiegojusi ir man 
truputį painiojasi mintys. 

Daktaras žavingai susiraukė. 

— Mintys painiojasi? Ar sutrikote? 

— Atleiskit, nesupratau? 

— Jūs sakėte turinti rūpesčių. Turite šimtą penkiasdešimt JAV dole- 
rių grynaisiais arba kelionės čekiais. Remdamasis jūsų atsakymais, nu- 
stačiau nenustatomą klinikiniais būdais liūdesį be pastebimos silpna- 
protystės ir nemokamai duodu jums aštuonis „Aslan“-„Lainerio“ 
pavyzdžių paketėlius, kurių kiekvieną sudaro trys trisdešimties mili- 
gramų kapsulės, kad jūs ramiai džiaugtumėtės kelione, o paskui reko- 
menduojame trisdešimties dvidešimties dešimties punktų atpratimo pro- 
gramą. Tačiau, Elinora, turiu iškart įspėti, kad jei jums painiojasi mintys, 
o ne šiaip sutrikote, gali tekti pakeisti diagnozę ir neduoti „Aslan“. 

Hibardas pakėlė antakius ir pašvilpavo keletą melodijos taktų, bet 
kadangi nenuoširdžiai šypsojosi, dainos atpažinti nepavyko. 

— Man mintys nesipainioja, - tarė Inida. - Vyrui painiojasi. 

— Jei sakydama „mintys painiojasi“ turite omeny silpnaprotystę, 
nuoširdžiai viliuosi, kad „Aslan“ gersite pati ir neduosite vyrui. „As- 
lan“ labai kenkia žmonėms, sergantiems silpnaprotyste. Todėl oficia- 
liai privalau reikalauti, kad vaistus vartotumėte tik pagal instrukciją 
ir tik mano griežtai prižiūrimą. Tačiau praktiškai nesu toks naivus. 
Suprantu, kad toks stiprus raminamasis vaistas, kuriuo dar nepre- 
kiaujama žemyne, dažnai atsiduria kitose rankose. 

Hibardas pašvilpavo dar keletą taktų be melodijos, virtęs neki- 
šančio nosies ne į savo reikalus teisuolio karikatūra, mat visą laiką 
stebėjo, ar Inidai su juo smagu. 

— Mano vyras kartais naktį elgiasi nei šiaip, nei taip, - tarė ji, nu- 
sukdama akis. - Susijaudinęs, nesukalbamas, o aš negaliu miegoti. 
Paskui visą dieną jaučiuosi mirtinai pavargusi ir prislėgta. O noriu 
tiek daug padaryti. 

— „Aslan“ jums padės, - patikino ją Hibardas rimtesniu tonu. - 
Daugelis keliautojų mano, kad tai svarbesnė investicija net už kelio- 
nės atšaukimo draudimą. Jūs apmokėjote privilegiją būti šiame laive, 
Enita, ir turite teise smagiai jaustis kiekvieną akimirką. Kivirčas su 
vyru, nerimas dėl namie palikto kambarinio gyvūnėlio, neva užgauli 
pastaba - kam jums tokie nemalonumai? Galvokite šitaip. Jei „Aslan“ 
dėka nepraleisite nė vienos iš anksto apmokėtos „Pleasurelines“ pra- 
mogos, nors sergate nenustatomu klinikiniais būdais nusiminimu, va- 
dinasi, vaistas atsipirko, - noriu pasakyti, kad mano konsultacija už 
tvirtą kainą ir aštuoni nemokami trisdešimties miligramų „Aslan“- 
„Lainerio“ paketėliai atsipirko. 

— Kas tas Ašlandas? 

Kažkas pasibeldė į duris, ir Hibardas krūptelėjo, lyg bandytų pra- 
blaivėti. 

— Ede, Iden, Edna, Inida, valandėlę atsiprašysiu. Pradedu suvok- 
ti, kad jūs iš tikrųjų nieko nenutuokiate apie moderniausius pasauli- 
nės psichofarmakologijos laimėjimus, kuriuos „Pleasurelines“ didžiuo- 
damasi siūlo nusimanantiems klientams. Matau, jums reikia paaiškinti 
išsamiau negu daugumai keleivių, ir jei maloniai sutiksite valandėlę 
palaukti... 

Hibardas paėmė iš spintelės aštuonis „Aslan“ paketėlius, nepa- 
tingėjo jos užrakinti, įsidėjo raktą į kišenę ir išėjo į vestibiulį. Inida 
išgirdo jo šnabždesį ir duslų pagyvenusio vyriškio balsą: „Dvidešimt 
penkis, pirmadienį, Niuporte“. Po valandėlės daktaras grįžo nešda- 
masis keletą kelioninių čekių. 

— Ar tai, ką jūs darot, teisėta? — paklausė Inida. - Na, įstatymas 


nedraudžia? 

— Geras klausimas, Inida, bet įsivaizduokit: tai visiškai legalu. — 
Jis išsiblaškęs apžiūrėjo vieną čekį ir susikišo visus į marškinių kiše- 
ne. - Ir vis dėlto klausimas puikus. Tiesiog jėga. Gydytojo etika drau- 
džia man pardavinėti vaistus, kuriuos prirašau, todėl viso labo daliju 
nemokamus pavyzdžius - laimei, tai atitinka „Pleasurelines“ politiką 
„Įskaitant viską“. Belieka apgailestauti, kad „Aslan“ Amerikoje dar 
nevisiškai pripažintas, nes dauguma mūsų laivų amerikietiški, o „As- 
lan“ kūrėjai ir gamintojai, „Farmacopea S. A.“, nesuinteresuoti ma- 
nes aprūpinti tokiu kiekiu nemokamų pavyzdžių, kokio pakaktų pa- 
tenkinti didžiulei paklausai, turiu pirkti nemokamus pavyzdžius urmu. 
Todėl ir mano mokestis už konsultaciją gali pasirodyti išpūstas. 

— Kokia tikroji aštuonių pavyzdžių paketėlių piniginė vertė? - pa- 
klausė Inida. 

— Jie dalijami veltui ir griežtai draudžiami parduoti, todėl pinigi- 
nės vertės neturi, Erta. Jei norite Žinoti, kiek man kainavo nemoka- 
mai suteikti jums šią paslaugą, atsakau: maždaug aštuoniasdešimt aš- 
tuonis JAV dolerius. 

— Keturi doleriai už piliulę! 

— Teisingai. Paros dozė vidutiniško jautrumo pacientams - trisde- 
šimt miligramų. Kitaip tariant, viena kapsulė. Keturi doleriai per die- 
ną už puikią savijautą —- dauguma keleivių mano, kad labai pigu. 

— Vis dėlto papasakokite man, kas tai? „Ašram“? 

— „Aslan“. Man aiškino, kad vaistas pavadintas pramanytos seno- 
vės mitologinės būtybės vardu. Zoroastrizmo, saulės garbintojų, ne- 
svarbu. Daugiau nieko negaliu pasakyti, nes tai būtų mano kūryba. 
Tačiau Aslanas, rodos, buvo didžiulis mielas liūtas. 

Inidai širdis palengvėjo. Ji paėmė nuo stalo paketėlį ir apžiūrėjo 
piliules kieto plastiko pūslelėse. Kiekviena rudai auksinė kapsulė du 
kartus įpjauta, kad būtų lengviau ją praplėšti, ir papuošta spindulinga 
saule - 0 gal tai vešliakarčio liūto galvos siluetas? Prekinis ženklas 
ASLAN6-„Laineris“. 

— Koks jo poveikis? - paklausė ji. 

- Jokio, — atsakė Hibardas, - jei jūsų psichinė sveikata ideali. Bet, 
atvirai kalbant, kieno ji ideali? 

— O jeigu neideali? 

— „Aslan“ - moderniausias veiksnių reguliatorius. Šiuo metu ge- 
riausi JAV registruoti vaistai, palyginti su juo, prilygsta dviem „Marl- 
boro“ ir romui su kokakola. 

— Tai antidepresantas? 

— Bjaurus terminas. Man labiau patiktų „asmenybės optimizatorius“. 

— Kodėl „Laineris“? 

— „Aslan“ koreguoja šešiolika cheminių dimensijų, - kantriai aiš- 
kino Hibardas. - Bet matot, koks reikalas. Žmogaus, kuris mėgaujasi 
ištaiginga kelione jūra, 17 žmogaus, kuris pluša darbe, optimali būse- 
na nevienoda. Cheminiai skirtumai visai menki, bet jei įmanoma juos 
reguliuoti, kodėl gi ne? Be bazinio „Aslan“, „Farmacopea“ prekiauja 
aštuoniais mišiniais pagal užsakymą. „Aslan“-,„Slidė“, „Aslan“-„Kom- 
piuterių piratas“, „Aslan“-„Darboholikas“, „Aslan“-,„Žalias jaunimė- 
lis“, „Aslan“-„Viduržemio jūros viešbučiai“, „Aslan“-„Auksiniai me- 
tai“, ir kokį dar užmiršau? „Aslan“-„Kalifornija“. Labai populiarus 
Europoje. Ketinama per porą metų mišinių skaičių padidinti iki dvi- 
dešimties. „Aslan“-„Egzaminų siaubas“, „Aslan“-„Širdžių ėdikas“, 
„Aslan“-„Baltosios naktys“, „Aslan“-,„Skaitytojo išbandymas“, „As- 
lan“-„Žinovo klasė“, lia lia lia. Oficialus pripažinimas paspartintų pro- 
cesą, bet aš nelaukiu tos akimirkos sulaikęs kvapą. Jums įdomu, kuo 
ypatingas „Laineris“? Jis išsklaido nerimą. Įsivaizduokit nerimo ma- 
tavimo skalę ir rodyklę ties nuliu. Bazinis „Aslan“ nerimo neišsklai- 
do, nes įprastomis sąlygomis nedidelis nerimas pageidautinas. Pavyz- 
džiui, aš dabar vartoju bazinį, nes dirbu. 

— Kaip?.. 

— Nepraeis nė valanda. Štai ir visa gudrybė. Veikia beveik žaibiš- 
kai. O kai kurių valstybės rekomenduojamų dinozaurų poveikį pajusi- 
te gal po mėnesio. Šiandien pradėjus vartoti „Zoloft“, pagerės tik po 
poros savaičių. 

— Bet kas man jų prirašys namie? 

Hibardas žvilgtelėjo į laikrodį. 

— Jūs iš kur, Ende? 

— Vidurio Vakarų. Sent Džudo. 

— Puiku. Lengviausia „Aslan“ gauti Meksikoje. Arba galite papra- 
šyti draugų, kurie atostogauja Argentinoje ar Urugvajuje. Be abejo, 
jei vaistai jums tiks ir norėsite jų įsigyti be kliūčių, „Pleasurelines“ 
tikėsis, kad vėl išplauksite į kelionę jūra. 

Inida susiraukė. Daktaras Hibardas labai gražus ir žavingas, jai rei- 
kia tablečių, kurios leistų džiaugtis kelione ir tinkamiau rūpintis Alfredu, 
bet daktaras barška kaip užsuktas. Be to, jos vardas Inida. I-N-I-D-A. 

— Jūs tikrai manot, kad šis vaistas man padės? - paklausė ji. - Galvą 
guldot, kad man tinkamiausias? 

— Garantuoju, - atsakė Hibardas ir mirktelėjo. 

— O ką reiškia „optimizuoti“? — dar pasitikslino Inida. 

— Būsit jausmiškai lankstesnė, - paaiškino Hibardas. - Greičiau at- 
sigausit, labiau pasitikėsit savimi ir labiau sau patiksit. Išnyks neri- 
mas, perdėtas jautrumas ir liguistas susirūpinimas kitų Žmonių nuo- 
mone. Jei ko nors dabar gėdijatės... 

— Taip, - patvirtino Inida, - taip. 

— „Jei kas nors prabils, kalbėsiu; o jei neprabils, kuriam galui už- 
siminti?“ Toks bus jūsų požiūris. Ydingas gėdos dvipoliškumas, no- 
ras prisipažinti ir noras nuslėpti - juk jūs tuo skundžiatės? 

— Rodos, jūs mane suprantate. 

— Cheminės medžiagos jūsų smegenyse, Elina. Stiprus akstinas 
prisipažinti, stiprus akstinas nuslėpti - kas tasai stiprus akstinas? Viso 
labo cheminės medžiagos. Kas yra atmintis? Cheminiai pokyčiai. O 
gal struktūriniai, bet žinot, ką? Struktūras sudaro baltymai. O iš ko 
susideda baltymai? Iš aminų. 

Inida pajuto neaiškų nerimą, nes Bažnyčia mokė kitaip: Kristus — 
tai ir žmogus ant kryžiaus, ir Dievo sūnus, - bet tikėjimo dalykai jai 
visada atrodė grėsmingai sudėtingi, o pastoriaus Andersono veidas 
toks malonus, sakydamas pamokslus, jis dažnai įterpdavo anekdotų, 

cituodavo „New Yorker“ karikatūrų personažus arba pasaulietiškus 
rašytojus, kaip antai Džoną Apdaiką, ir niekada nedrumsdavo parapi- 
jiečiams ramybės prakeiksmais, žinoma, tai būtų kvaila, nes visi ti- 
kintieji - draugiški ir malonūs žmonės, be to, Alfredas amžinai nieki- 
no jos tikėjimą, tad buvo lengviau nustoti tikėjus (jei ji apskritai kada 
nors tikėjo), negu nuveikti Alfredą filosofiniame ginče. Dabar Inida 
manė, kad kai numiršti, viskas tuo ir baigiasi, todėl daktaro Hibardo 
aiškinimas jai pasirodė išmintingas. 

Vis dėlto ji nebuvo pratusi pirkti katės maiše, todėl pareiškė: 

— Aš -tik kvaila senė iš Vidurio Vakarų, todėl man atrodo, jog 
keisti asmenybę negerai. - Ji nutaisė rūgščią ir gižią miną, kad jis 
pastebėtų jos nepritarimą. 

— Kuo jums užkliuvo permainos? - paklausė Hibardas. - Ar norė- 
tumėt visada jaustis taip kaip dabar? 

— Ne, ne, bet jei išgėrusi šią tabletę tapsiu kitu žmogumi, nege- 
rai, 1... 

— Edvina, visiškai jus suprantu. Mes neprotingai prisirišę prie tam 
tikrų cheminių mūsų charakterio ir temperamento koordinačių. Tai 
savotiška mirties baimė, teisybė? Nežinau, kaip jaustis, kai aš nebe- 
su aš. Bet žinot, ką, jei nebėra to „aš“, kuris suvoktų skirtumą, kam 
kvaršinti galvą? Būti mirusiam baisu tik tuo atveju, jei Žinai, kad esi 
miręs, 0 to negali žinoti, nes esi miręs. 

— Bet iš jūsų kalbos atrodo, kad nuo šito vaisto visi suvienodėja. 

— Aha. Štai kas. Neteisingai. Matot, dviejų žmonių asmenybė gali 
būti tokia pat, o jie vis tiek individai. Dviejų Žmonių protinio išsivys- 
tymo koeficientas gali būti toks pat, o žinios ir prisiminimai visiškai 
skirtingi. Teisybė? Dviejų itin prieraišių žmonių mylimieji gali būti 
visiškai skirtingi. Du vienodai nemėgstantys pavojų individai gali veng- 
ti visiškai skirtingų pavojų. Galbūt „Aslan“ mus šiek tiek suvienodi- 
na, bet Žinot, Inida, vis dėlto mes išliekam individais. 

Daktaras itin Žavingai parodė dantis, ir Inida, sumetusi, kad už 
konsultaciją jis 1ma 62 dolerius, nusprendė, jog už savo pinigus gaiši- 
no jį pakankamai ilgai ir sulaukė pakankamai dėmesio, taigi padarė 

tai, ką ryžosi padaryti vos pamačiusi saulėtas liūto kapsules. Ji įkišo 
ranką į rankinę, iš „Pleasurelines“ voko, kuriame laikė išloštus pinti- 
gus, išėmė pluoštą dolerių ir atskaičiavo šimtą penkiasdešimt. 

— Džiaukitės liūtu, - mirktelėdamas pasakė Hibardas ir stumtelė- 
jo pavyzdžių krūvele per stalą. - Gal reikia maišelio? 

Besidaužančia širdimi Inida pasuko į B denio pirmagalį. Po anks- 
tesnės dienos ir naktų košmaro vėl puoselėjo naują apčiuopiamą viltį: 
koks saldus optimizmas žmogaus, kuris nešasi neseniai įsigytus vais- 
tus tikėdamasis, kad jie pertvarkys jo makaulę; koks visuotinis troš- 
kimas pabėgti nuo pažįstamos savo esaties. Patirsi atmainančią table- 
tės palaimą be didelių pastangų, tik pakelk ranką prie burnos be 
sunkaus darbo, tik nuryk be tikėjimo Dievu ar kita antgamtine būty- 
be, tikėk tik priežastimi ir padariniu. Ji nesitvėrė kailyje, taip troško 
greičiau praryti tablete. Iki pat B11 žemės nejautė po kojomis, o ka- 
jutėje Alfredo, laimei, nebuvo. Lyg ir pripažindama, kad toks atsakin- 
gas uždavinys nevisiškai teisėtas, užšovė duris į koridorių. Paskui 
užsirakino vonios kambaryje. Pakėlė akis į jų atspindžius ir, apimta 
apeiginio entuziazmo, nenuleido, ko nebuvo dariusi jau daug mėnesių 
ar net metų. Išspaudė vieną auksaspalvį „Aslan“ iš paketelio folijos. 
Uždėjo ant liežuvio ir prarijo užsigerdama vandeniu. 

Kelias minutes valėsi dantis šepetuku ir siūlu, kuopėsi burną, kad 
laikas greičiau prabėgtų. Paskui, sudrebėjusi iš staiga užplūdusio nuo- 
vargio, atsigulė į lovą ir laukė. 

Antklodes jos belangiame kambaryje užliejo auksinė saulės šviesa. 

Jis pasitrynė šiltu aksominiu snukiu jai į delną. Palaižė jai vokus 
šiurkščiu, bet ir glotniu liežuviu. Jo alsavimas buvo saldus ir kvepėjo 
1mbieru. 

Kai ji pabudo, vėsi halogeninių lempų šviesa kajutėje nebeatro- 
dė dirbtinė. Tai buvo vėsi saulės, trumpam užlindusios už debesies, 
šviesa. 

Aš išgėriau vaistus, tarė ji sau. Aš išgėriau vaistus. Aš išgėriau 
vaistus. 

Kitą rytą jos naujojo jausminio lankstumo laukė sunkus išbandy- 
mas, nes, pabudusi septintą ryto, dušo kabinoje rado susirietusį ir 
kietai miegantį Alfredą. 

— Alai, tu guli duše, - tarė ji. - Čia ne vieta miegoti. 

Pažadinusi jį, pradėjo valytis dantis. Alfredas atmerkė visiškai pro- 
tingas akis ir įvertino padėtį. 

— Oi, aš visas sustiręs, - atsiliepė. 

— Įdomu, ką tu čia darei? — suburbuliavo Inida su fluorido putomis 
ant lūpų ir toliau linksma valėsi dantis. 

— Visą naktį prasivarčiau, - paaiškino jis. - Ko tik neprisapnavau. 

Paaiškėjo, kad „Aslan“ dėka ji turi marias kantrybės, o jos reikėjo 
valant krūminių dantų šonus taip, kaip patarė dantistas, nes sukiojant 
šepetuką įskausdavo riešus. Šaltai ir abejingai ji stebėjo, kaip Alfre- 
das, ramstydamasis, graibstydamasis sienos, kabindamasis, laikyda- 
masis, svyruodamas, sunkiai ir ne iš karto atsistojo. Jo strėnas gaubė 
beprotiškas sumurkšlintų, sudraskytų sauskelnių dhotis. 

- Tik pažiūrėk, - tarė jis, purtydamas galvą. - Žiūrėk. 

— Tiesiog nuostabiai išsimiegojau, - pasakė ji. 

— Kaip šį rytą sekasi mūsų perėjūnams? - paklausė aplink stalą 
maklinėjanti veiklos koordinatorė Suzė Goš gaiviu it šampūno rekla- 
mos gražuolės balsu. 

— Praėjusią naktį nenuskendome, jei jus tai domina, - tarė Silvija Rot. 

Norvegai kaipmat nusičiupo Suzę ir apipylė painiausiais klau- 
simais apie mankštinamąjį plaukimą ilgajame „Gunnar Myrdal“ ba- 
seine. 

— Tik pamanyk, Signe, - netaktiškai garsiai pasakė Žmonai ponas 
Sioderbladas, - koks netikėtumas. Nigrenai šį rytą pasiryžę kaip rei- 
kiant iškamantinėti panelę Goš. 

— Taip, Stigai, jie visada daug klausinėja, ar ne? Mūsų Nigrenai - 
itin visapusiški žmonės. 

Tedas Rotas it puodžius suko greipfruto puselę lupdamas žievę. 

— Anglies istorija, - kalbėjo jis, - yra planetos istorija. Girdėjot apie 
šiltnamio efektą? 

— Trigubai neapmokestinamas, - aiškino Inida. 

— Girdėjau apie šiltnamio efektą, - linktelėjo Alfredas. 

— Tik reikia išsikirpti kuponus, o aš kartais užmirštu, - kalbėjo 
Inida. 

— Prieš keturis milijardus metų Žemėje buvo labai karšta, - pasa- 
kojo daktaras Rotas. - Atmosfera kvėpuoti netiko. Metanas, anglies 
dvideginis, vandenilio sulfidas. 

- Žinoma, mūsų metuose pajamos svarbesnės už prieaugį. 

— Gamta dar nemokėjo suskaidyti celiuliozės. Išvirtęs medis gulė- 
davo ant žemės, kol jį palaidodavo kitas išvirtęs medis. Buvo karbono 
periodas. Žemėje viskas vešėjo ir tarpo. Ir per daugelį milijonų metų, 
kol medžiai virto ant medžių, beveik visa anglis dingo iš atmosferos ir 
buvo palaidota po žeme. Ir geologiniu požiūriu buvo ten iki vakar. 

— Mankštinamasis plaukimas, Signe. Kaip manai, ar jis panašus į 
nuogų panelių raitymąsi kavalieriams ant kelių? 

— Kai kurie Žmonės tiesiog bjaurūs, - pareiškė ponia Nigren. 

- Šiandien išvartą kaipmat sudoroja grybai ir mikrobai, ir visa anglis 
grįžta į dangų. Kito karbono periodo nebegali būti. Niekada. Nes gam- 
tos nepriversi užmiršti, kaip mikroorganizmais suskaidyti celiuliozę. 

— Dabar vadinasi „Orfic Midland“, - pasakė Inida. 

— Kai pasaulis atvėso, atsirado žinduoliai. Šerkšnas ant moliūgo. 
Kailėti žvėreliai urvuose. Bet dabar vienas labai protingas žinduolis 
kasa anglį iš po žemių ir grąžina į atmosferą. 

— Rodos, mes irgi turim „Orfic Midland“ akcijų, - tarė Silvija. 

— Tiesą sakant, - įsiterpė Peras Nigrenas, - mes irgi turim „Orfic 
Midland“ akcijų. 

— Peras žino, ką daro, - pasakė ponia Nigren. 

— Manau, kad žino, - pritarė ponas Sioderbladas. 

— Kai sudeginsim visą anglį, naftą ir dujas, - postringavo ponas 
Rotas, - atmosfera pasidarys kaip senovėje. Karšta bjauri atmosfera 

kaip prieš tris šimtus milijonų metų. Kai išleisime anglies džiną iš 
akmeninio butelio. 

— Norvegijoje išeinant į pensiją mokamos didžiulės vienkartinės 
pašalpos, bet aš, be valstybinio draudimo, turiu ir savų lėšų. Peras 
kas rytą tikrina kiekvienos bendrovės akcijų kursą. Amerikos ben- 
drovių akcijų turim daug. Kiek, Perai? 

-— Šiuo metu keturiasdešimt šešias, - atsakė Peras Nigrenas. - Jei 
neklystu, „Orfic“ yra „Ouk Ridžo patikėtų investicijų korporacijos“ 
akronimas. Akcijos neprarado vertės, mokami geri dividendai. 

— Žavu, - tarė ponas Sioderbladas. - Kur mano kava? 

— Bet, Stigai, klausyk, - tarė Signė Sioderblad, - nė kiek neabejo- 
ju, kad mes irgi turim „Orfic Midland“ akcijų. 

— Mes turim visokiausių akcijų. Neprisimenu visų bendrovių pa- 
vadinimų. Be to, laikraščių šriftas toks smulkus. 

— Pasakojimo moralas: nereikia perdirbti plastiko. Užkaskite plas- 
tiko atliekas. Tegu anglis vėl atsiduria po žeme. 

— Jei viską spręstų Alas, mūsų santaupos būtų laikomos banke. 

— Užkaskite, užkaskite. Užkimškite butelį, kuriame tūno džinas. 

— Mat sergu akių liga, todėl man sunku skaityti, - paaiškino ponas 
Sioderbladas. 

— Tikrai? - kandžiai paklausė ponia Nigren. - Ir kaipgi ji vadinasi? 

— Mėgstu vėsias rudens dienas, - pareiškė daktaras Rotas. 

— Antra vertus, - toliau rutuliojo savo mintį ponia Nigren, - norint 
sužinoti ligos pavadinimą, reikėtų šiek tiek paskaityti, o juk akis skauda. 

— Maža mūsų planeta. 

— Be abejo, yra tokia ambliopija, bet... 

— Negali būti, - pertraukė ją ponas Nigrenas. - Ambliopija - li- 
ga, kai viena akis atlieka abiejų darbą. Vadinasi, jei viena akis nusil- 
pusi, kita... 

— Perai, užsičiaupk, - tarė ponia Nigren. 

— Inga! 

— Padavėjau, pripilkit. 

— Įsivaizduokite praturtėjusį uzbekų vidurinį luomą, - tarė dakta- 
ras Rotas. - Viena šeima turėjo tokį pat „Ford Stomper“ kaip mūsų. 
Iš esmės praturtėjes uzbekų vidurinis luomas skiriasi nuo mūsų vi- 
durinio luomo tik tuo, kad niekas, net turtingiausia miesto šeima, 
neturi vidaus išvietės. 

— Žinau, - tarė ponas Sioderbladas, - kad, kaip žmogus, neskaitan- 
tis knygų, esu kur kas žemesnės dorovės už bet kurį norvegą. Sutinku. 

— Musių lyg prie gerokai pašvinkusios maitos. Kibiras pelenų, ku- 
riais pabarstai skylę. Ir nors nematai jos gelmių, užtenka to, ką pama- 
tei. O prie namo stovi žvilgantis „Ford Stomper“. Ir jie filmuoja mus, 
filmuojančius juos. 

— Tačiau aš nepaisau negalės ir moku džiaugtis gyvenimu. 

— Bet kokie prėski turi būti mūsų malonumai, Stigai, palyginti su 
Nigrenų, - pasakė Signė Sioderblad. 

— Taip, rodos, jie mėgaujasi dideliais ir ilgalaikiais dvasiniais malonu- 
mais. Ir vis dėlto, Signe, šį rytą pasipuošei itin gražia suknele. Net ponas 
Nigrenas ja žavisi, nors didelių ir ilgalaikių malonumų ieško kitur. 

- Einam, Perai, - tarė ponia Nigren. - Mus įžeidinėja. 

— Stigai, girdėjai? Nigrenai įsižeidė ir mus palieka. 

— Kaip gaila. Su jais labai smagu. 

— Visi mūsų vaikai gyvena Rytinėje pakrantėje, - tarė Inida. - Ro- 
dos, Vidurio Vakarai niekam nebepatinka. 

— Aš tik laukiu progos, brolau, - tarė pažįstamas balsas. 

— „Du Pont“ administracijos valgyklos kasininkė buvo uzbekė. Tur- 
būt mačiau uzbekų pigių baldų parduotuvėje Plimut Mitinge. Jie - ne 
kokie nors ateiviai. Uzbekai nešioja dvižidinius akinius. Ir skraido 
lėktuvais. 

— Grįždami namo apsistosim Filadelfijoje ir pavalgysim jos nauja- 
me restorane. Jis vadinasi „Generatorius“? 

— Dieve, Inida, ji ten dirba? Mudu su Tedu ten buvom prieš dvi 
savaites. 

— Pasaulis mažas, - pasakė Inida. 

— Nuostabiai pavakarieniavom. Iš tikrųjų neapsakomai skaniai. 

— Taigi išleidom šešis tūkstančius dolerių, kad prisimintume, kas 
yra lauko 1švietė. 

— Aš jos niekada neužmiršiu, —- pareiškė Alfredas. 

— Ir esam dėkingi už tą išvietę! Tuo ir naudingos kelionės po už- 
sienius. To nesužinosi iš televizijos 17 knygų. Gali tik pats patirti. Jei 
nebūtų buvę lauko išvietės, mums būtų atrodę, kad kaip į balą išme- 
tėm šešis tūkstančius dolerių. 

— Gal einam pūdyti smegenų į Saulėtąjį denį? 

— Oi, Stigai, einam. Protinis darbas mane išsekino. 

— Dėkui Dievui už skurdą. Dėkui Dievui už važiavimą kairiąja ke- 
lio puse. Dėkui Dievui už triukšmą. Dėkui Dievui už neįprastą įtampą 
ir keistos formos ausų kamštelius. - Daktaras Rotas nustūmė akinius 
ant nosies ir virš jų žvelgė į išeinančius švedus. - Tarp kitko pasaky- 
siu, kad visos tos moters suknelės pasiūtos taip, kad nereikėtų vargti 
nusirenginėjant. 

— Niekada nemačiau Tedo, taip besiveržiančio pusryčiauti, - tarė 
Silvija. - Ir pietauti. Ir vakarieniauti. 

— Nuostabaus grožio šiaurietiškas peizažas, - pasakė Rotas. - Ar 
mes ne dėl jo čia atsidūrėm? 

Alfredas nesmagus nuleido akis. Inidai gerklėje irgi įstrigo mažu- 
tė apsimestinio drovumo ašaka. 

— Kaip manot, jo akys iš tiesų nesveikos? - išmemeno ji. 

— Bent vienu atžvilgiu jos žvitrios kaip erelio. 

— Teda:, liaukis. 

— Kad švedų seksbomba peržydėjusi, žinoma, skamba banaliai. 

— Liaukis. 

Atsistatydinęs „Du Pont“ padalinio viceprezidentas vėl stumtelė- 
jo akinius ant nosies ir atsisuko į Alfredą. 

— Kažin ar tik nesam prislėgti dėl to, kad nebeliko sienų. Nes 
nebegalim apsimetinėti, kad dar liko niekieno neaplankytų vietų. Ka- 
žin ar pasauliniu mastu negausėja susirgimų depresija. 

— Aš nuostabiai jaučiuosi šį rytą. Puikiai išsimiegojau. 

— Laboratorinės žiurkės pasidaro vangios, kai narvas perpildytas. 

— Inida, atrodai kaip kitas žmogus. Tik pasakyk, kad šis žvalumas 
nesusijęs su daktaru iš D denio. Girdėjau visokių istorijų. 

— Kokių? 

— Vadinamoji kibernetinė siena, - kalbėjo daktaras Rotas, - bet kur 
dingo tyrlaukiai? 

— Apie vaistą, vadinamą „Aslan“, - atsakė Silvija. 

— „Aslan“? 

— Vadinamoji kosmoso siena, - toliau postringavo daktaras Rotas, — 
bet man patinka Žemė. Puiki planeta. Atmosferoje nedaug cianido, 
sieros rūgšties, amoniako. O tuo ne kiekviena planeta gali pasigirti. 

— Man regis, šis vaistas vadinamas „senelės užvadėliu“. 

— Bet net dideliame tyliame name ankšta, jei jame - du priešiškos 
įtampos šaltiniai. 

— Man reikia tik šiek tiek privatumo, - tarė Alfredas. 

— Nuo Grenlandijos iki Folklando salų nebeliko nė vieno paplūdi- 
mio, kuriam negrėstų statybos. Nė vieno neiškirsto akro. 

— Dieve mano, kiek laiko? - paklausė Inida. - Kad nepražiopsotu- 
me paskaitos. 

— Silvija kitokia. Jai patinka prieplaukos triukšmas. 

— Man tikrai patinka triukšmas, - sutiko Silvija. 

— Trapai, liukai, uosto krovikai. Jai patinka sirenos. Man tai tie- 
siog plūduriuojantis darinys. 

— Tenka taikstytis su trupučiu fantazijos, - tarė Alfredas. - Nieko 
nepadarysi. 

— Nuo Uzbekistano maisto man sutriko skrandis, - pareiškė Silvija. 

— Man patinka šios vandens platybės, - pasakė daktaras Rotas. — 
Gražu žiūrėti į tokį didelį nenaudingą plotą. 

— Jūs 1dealizuojat skurdą? 

— Atleiskit, nesupratau? 

— Mes keliavom po Bulgariją, - tarė Alfredas. - Kas dedasi Uzbe- 
kistane, nežinau, bet mes keliavom po Kiniją. Viską, ką mačiau va- 

žiuodamas traukiniu, nugriaučiau, jei būtų mano valia. Nugriaučiau ir 
pastatyčiau iš naujo. Grožis namams nebūtinas, tačiau jie turi būti 
tvirti. Viduje vandentiekis. Stiprios betoninės sienos, nevarvantis sto- 
gas - štai ko reikia tiems kraštams. Kanalizacijos. Pasižiūrėkite į vo- 
kiečius, kaip jie atsikūrė. Ši šalis - sektinas pavyzdys. 

— Vis dėlto nenorėčiau valgyti žuvies, sugautos Reine. Jei Reine 
apskritai liko žuvų. 

— Aplinkosaugininkų paistalai. 

— Alfredai, tu puikiai supranti, kad tokių dalykų nedera vadinti 
paistalais. 

— Noriu į tualetą. 

— Alai, kai susitvarkysi, pasiimk knygą ir paskaityk įsitaisęs de- 
nyje. Mudvi su Silvija einam į paskaitą apie investicijas. Sėdėk. Sau- 
lėkaitoje. Ir atsipalaiduok atsipalaiduok atsipalaiduok. 


Būdavo ir gerų, ir blogų dienų. Kai jis naktį gulėdavo lovoje, tam 
tikri skysčiai kaupdavosi ten arba ne ten kur reikia, it marinadas apie 
šoninės kepsnį, o rytą jo nervų galūnėms arba pakakdavo to, ko joms 
reikia, arba nepakakdavo; lyg jo proto blaivumas priklausytų nuo to- 
kių paprastų dalykų kaip gulėjimas ant šono ar ant nugaros naktį; lyg 
(tai kėlė didesnį nerimą) jis būtų sugedusi radijytė, kuri, gerokai pa- 
purtyta, gali veikti garsiai ir aiškiai arba transliuoti vienus trukdžius, 
kartkartėm pertraukiamus nerišlių frazių, padrikų muzikos garsų. 

Vis dėlto net blogiausias rytas geresnis už puikiausią naktį. Rytą 
visi procesai paspartėja gabendami vaistus pagal paskirtį: skaisčiai 
geltona kapsulytė nuo šlapimo nelaikymo, rausva panaši į antacidinę 
tabletytė nuo drebėjimo, balta pailga nuo šleikštulio, blausiai mėlyna 
slopinti haliucinacijoms, kurias sukelia rausvoji tabletytė. Rytą krau- 
juje knibždėte knibžda iš priemiesčių į centrą skubančių darbininkų, 
gliukozės juodadarbių, pieno rūgšties ir karbamido šiukšlių išvežėjų, 
hemogivbino pristatytojų su ką tik prisijungtu deguonimi dubiuose 
furgonuose, griežtų meistrų, kaip antai insulino, viduriniosios gran- 
dies vadovų, kaip antai fermentų, ir generalinio direktoriaus adrena- 

lino, policininkų ir greitosios pagalbos darbuotojų leukocitų, brangiai 
atsieinančių konsultantų, atvykstančių rausvais, baltais ir skaisčiai 
geltonais limuzinais, - visi jie kyla aortos liftu ir išsisklaido po arte- 
rijas. Iki vidurdienio nelaimingų atsitikimų beveik nebūna. Pasaulis 
užgimsta iš naujo. 

Jis turėjo energijos. Iš Kierkegoro salės svirduliuodamas nusliū- 
kino raudonu kilimu išklotu koridoriumi, kuris anksčiau jam atrodė 
ramybės sala, bet šį rytą atsidėjo komercinei veiklai, niekur nei vyrų, 
nei moterų tualeto, tik grožio salonai, moteriškų drabužių krautuvy- 
tės ir Ingmaro Bergmano kino teatras. Visa bėda, kad jis nebegali 
pasikliauti nervų sistema, kada eiti į tualetą. Naktį gelbsti sauskel- 
nės. Dieną jis kas valandą vaikšto į tualetą ir visur nešiojasi seną 
juodą lietpaltį, jei kartais atsitiktų bėda. Be to, lietpaltis žeidžia ro- 
mantiškus Inidos jausmus, o kasvalandiniai žygiai į išvietę teikia jo 
gyvenimui tam tikrą formą. Dabar jis troško tiktai ištverti, neleisti 
nakties siaubų vandenynui pralaužti paskutinės užtvaros. 

Ilgakojinės pobūvių salės link plūdo minios moterų. Jų srauto ver- 
petas nunešė Alfredą į koridorių, kurio abiejose pusese rikiavosi lai- 
vo lektorių ir artistų kajutės. O koridoriaus gale iš tolo kvietė vyrų 
tualetas. 

Vienu iš dviejų pisuarų naudojosi karininkas su epoletais. Alfredas 
būgštavo, kad stebimas negalės šlapintis, todėl įėjo į kabiną, užstūmė 
sklendę 1r liko akis į akį su išmatomis išterliotu klozetu, kuris, laimei, 
nekalbėjo, tik dvokė. Jis išėjo ir pabandė laimę gretimoje kabinoje, bet 
ten kažkas nulėkė grindimis - bėgo slėptis judrusis šūdas - ir jis ne- 
drįso įeiti. Tuo tarpu karininkas nuleido vandenį, o kai atsisuko nuo 
pisuaro, Alfredas atpažino jo pamėlusius skruostus ir rožinius akinius, 
jo rausvas it moters lyties organai lūpas. Iš prasegto praskiepo karojo 
bent trisdešimties centimetrų ilgio minkštas geltonai rudas strunkis. 
Pamelę skruostai persikreipė parodydami geltonus dantis. 

— Palikau nedidelę dovanėlę jūsų lovoje, pone Lambertai, - tarė 
jis. - Mainais už tą, kurią paėmiau. 

Alfredas išsvirduliavo iš tualeto ir nulėkė laiptais, vis aukščiau ir 
aukščiau, septynis laiptų maršus iki Sporto denio gryname ore. Čia 
susirado suolelį kaitrioje saulėkaitoje. Iš lietpalčio kišenės išsiėmė 
Kanados jūrinių provincijų žemėlapį ir bandė suieškoti laivo vietą pa- 
gal koordinačių tinklelį, nustatyti kokį orientyrą. 

Prie turėklų stovėjo trys seniai vandeniui nelaidžiomis skrando- 
mis. Čia tik jų balsai buvo negirdimi, čia - visiškai aiškūs. Matyt, to- 
kioje vėjo masėje buvo oro duobių, mažų ramybės plotų, pro kuriuos 
įstengia prasiskverbti vienas kitas sakinys. 

- Štai vyriškis turi žemėlapį, - pasakė vienas senis. Jis priėjo prie 
Alfredo, iš pažiūros laimingas kaip visi vyrai pasaulyje, išskyrus Al- 
fredą. - Prašom atleisti, pone. Kaip manote, kas matyti kairėje? 

— Gaspės pusiasalis, - tvirtai atsakė Alfredas. - Už posūkio turė- 
tų būti nemažas miestas. 

— Labai dėkui. 

Vyras grįžo pas draugus. Visi trys iškart pasuko į apačią, lyg jiems 
labai rūpėtų laivo padėtis, lyg į Sporto denį jie būtų užlipę tik dėl šito 
klausimo, ir Alfredas liko vienas pasaulio viršūnėje. 

Šioje šiaurės vandenų šalyje apsauginis dangus buvo retesnis. De- 
besys plaukė pulkeliais, panašiais į suarto lauko vagas, sklendė po 
dangaus kupolu, kuris aiškiai buvo žemas. Nuo čia nebetoli žemės 
pakraštys, Tulė. Žali daiktai nešiojo raudonus vainikus. Vakaruose, 
kiek užmato akys, driekėsi miškai, svetimi kaip ir be tikslo skriejan- 
tys debesys, kaip ir dangiškai skaidrus oras. 

Keista įžvelgti begalybę baigtinėje kreivėje, amžinybę - laikinume. 

Alfredas pažino, kad vyriškis pamėlusiais skruostais tualete - įkū- 
nyta išdavystė iš Signalizacijos skyriaus. Bet vyras pamėlusiais 
skruostais iš Signalizacijos skyriaus neturėjo pinigų ištaigingai kelio- 
nei jūra, todėl Alfredui pasidarė neramu. Vyriškis pamėlusiais skruos- 
tais atėjo iš tolimos praeities, bet vaikščiojo ir kalbėjo dabartyje, o 
šūdas buvo nakties padaras, tačiau lakstė vidury dienos, todėl jam 
pasidarė dar neramiau. 

Anot Tedo Roto, ozono skylės atsirado ties poliais. Pirmą kartą 
Žemės apvalkalas praskydo ilgą arktinę naktį, bet pradurta skylė vis 
plėtėsi, pasiekė net saulėtąsias atogrąžas, net pusiaują, ir netrukus 
Žemėje nebeliko nė vienos saugios vietelės. 

Tuo tarpu observatorija kelnių regione pasiuntė silpną signalą, mig- 
lotą pranešimą. 

Alfredas gavo ženklą ir svarstė, ką daryti. Dabar baidėsi tualetų, 
bet juk negali mautis kelnių atviroje vietoje. Tie trys vyrai gali bet 
kada sugrįžti. 

Žemiau apsauginio turėklo dešinėje pusėje buvo sodriai nudažytų 
plokštumų ir cilindrų darinys, dvi navigacinės sferos, apverstas kūgis. 
Jis nebijojo aukščio, todėl griežtas perspėjimas keturiomis kalbomis 
jam nieko nereiškė, jis prasispraudė už turėklo ir žengė ant šiurkštaus 
it švitras metalinio paviršiaus lyg už medžio, kad galėtų nusišlapinti. 
Buvo aukščiau visko ir nematomas. 

Per vėlu. 

Abi kelnių kiškos permirkusios, kairioji beveik iki kulkšnies. Šil- 
tai šalta drėgmė visur. 

O pakrantė, kur turėjo išnirti miestas, vis labiau tolo. Pilkos ban- 
gos ritosi nepažįstamais vandenimis, variklių virpesys pasidarė sun- 
kesnis, skvarbesnis. Laivas arba dar nepasiekė Gaspės pusiasalio, arba 
jį jau praplaukė. Jis pateikė skranduotiesiems vyrams neteisingus duo- 
menis. Jis paklydo. 

O nuo apatinio denio vėjas atnešė kikenimą. Štai ir vėl: vibruojan- 
tis spiegimas, šiaurės vieversys. 

Jis pamažu pasitraukė nuo rutulių ir cilindrų ir atsišliejo išorinio 
turėklo. Už kelių metrų užpakalinėje laivo dalyje driekėsi mažutis 
„Nordic“ plotelis saulės vonioms, atskirtas kedrų tvorele, ir vyriškis, 
stovintis tokioje vietoje, kur keleiviams stovėti draudžiama, matė už 
tvoros Signę Sioderblad pašiurpusiomis nuo šalčio rankomis, šlauni- 
mis ir pilvu, matė staiga papilkėjusio Žiemos dangaus putliom dvy- 
nom tekšėm paverstus jos spenelius, tirtantį rudą kuokštą tarp kojų. 

Dienos pasaulis plūduriavo ant nakties pasaulio, nakties pasaulis 
stengėsi nugramzdinti dienos pasaulį, o jis plušo ligi devinto prakaito, 
kad dienos pasaulis išliktų nelaidus vandeniui. Bet pralauža didžiulė. 

Atslinko dar vienas debesis, didesnis, tirštesnis, žalią bedugnę 
apačioje nudažė juosvai. Susidūrė laivas ir šešėlis. 

Be to, gėda ir neviltis... 

O gal tiesiog vėjas išpūtė lietpalčio bures? 

Ar laivas smarkiau susiūbavo? 

Ar kojos sudrebėjo? 

Ar varikliai? 

O gal alpulys? 

O gal svaigulio vilionė? 

O gal palyginti jaukus vandens platybių kvietimas kiaurai permir- 
kusiam ir vėjuje stingstančiam žmogui? 

O gal jis tyčia pasilenkė dar kartą pasižiūrėti į rudą kalvelę? 


— Labai tinka kalbėti apie pinigus per „Nordic Pleasurelines“ iš- 
taigingą „Rudens spalvų“ kelionę jūra, - tarė pasaulinio garso inves- 
ticijų konsultantas Džimas Krolijus. - Koks gražus saulėtas rytas, po- 
nai ir ponios, tiesa? 

Krolijus kalbėjo stovėdamas prie pulto greta stendo, kuriame vio- 
letiniu rašalu buvo parašytas paskaitos pavadinimas: „Kaip ištverti 
pataisas“. [ jo klausimą buvo atsakyta pritarimo murmesiu iš pirmųjų 
eilių - ten sėdėjo žmonės, atėję anksčiau ir gavę geresnes vietas. Kaž- 
kas net pasakė: „Taip, Džimai!“ 

Šį rytą Inida jautėsi daug geriau, bet keletas atmosferos trukdžių 
dar nebuvo išnykę iš galvos, pavyzdžiui, viesulas, dabar susidėjęs iš 
a) pasipiktinimo moterimis, kurios atėjo į Ilgakojinės pobūvių salę 
juokingai anksti, lyg Džimo Krolijaus patarimų naudingumas priklau- 
sytų nuo atstumo iki lektoriaus, b) konkretaus pasipiktinimo landžia 
moteriške, veikiausiai iš Niujorko, kuri, darbuodamasi alkūnėmis, pra- 
sibrovė į patį priekį, kad galėtų lektorių vadinti vardu (ji neabejojo, 

kad Džimas Krolijus kiaurai permato tų ponių įžūlumą ir nenuoširdų 
pataikavimą, bet yra per daug mandagus, kad jų nepaisytų ir atkreip- 
tų dėmesį į ne tokias įkyrias ir vertesnes pagarbos Vidurio Vakarų 
moteris, tokias kaip Inida), ir c) baisaus pykčio ant Alfredo, kuris du 
kartus ėjo į tualetą prieš pusryčius, nes kaip tik todėl ji negalėjo anks- 
čiau išeiti iš Kierkegoro salės ir patogiai atsisėsti priekyje. 

Tačiau audra nurimo beveik taip pat greitai, kaip ir užėjo, ir vėl 
skaisčiai švietė saulė. 

— Man labai nesmagu pranešti žmonėms, sėdintiems užpakalyje, — 
kalbėjo Džimas Krolijus, - kad iš šitos vietos, kur stoviu, horizonte 
matyti keletas debesų. Galbūt tai mieli balti debesėliai. O gal tamsūs 
lietaus debesys. Išvaizda dažnai apgaulinga. Iš tos vietos, kur stoviu, 
man atrodo, kad kelias saugus, bet aš - ne specialistas. Galbūt vedu 
laivą tiesiai į povandenines uolas. Turbūt nenorėtumėte plaukti laivu 
be kapitono, tiesa? Kapitono, kuris turi žemėlapius ir visokius prie- 
taisus, visus galus, ligi panagių. Teisingai? Radarą, sonarą, palydovi- 
nę vietos nustatymo sistemą, - vardijo Džimas Krolijus, lenkdamas 
pirštus. - Palydovus kosmose! Viskas - gryniausia technika. Bet kas 
nors turi Žinoti šiuos duomenis, arba mūsų visų laukia didelė bėda. 
Teisybė? Vandenynas gilus. Tai jūsų gyvenimas. Trumpai drūtai, no- 
riu pasakyti, kad jums galbūt nereikia išmanyti visų techninių dalykų, 
visų galų, visų gudrybių. Bet verta pasirūpinti geru kapitonu, kai lei- 
džiatės į kelionę stambios finansinės veiklos jūra. 

Pirmos eilės pratrūko ploti. 

— Matyt, jam atrodo, kad mums aštuoneri metai, - sušnibždėjo Sil- 
vija Inidai. 

— Tai tik įžanga, - irgi pašnibždom pasakė Inida. 

— Dar vienas dalykas, kodėl ši paskaita labai dera dabar, - toliau 
kalbėjo Džimas Krolijus. - Mes plaukiame grožėtis krintančiais lapais. 
Metai turi savo ritmą - Žiemą, pavasarį, vasarą, rudenį. Viskas cikliš- 
ka. Pavasarį pakilimas, rudenį nuosmukis. Taip ir rinka. Cikliškas rei- 
kalas, a? Penkis, dešimt, penkiolika metų vyrauja rinka, palanki pir- 

kėjui. Mūsų gyvenime būta tokių laikotarpių. Bet būta ir pataisų. Gal- 
būt aš atrodau jaunas, bet savo akimis mačiau, kaip rinka žlugo. Bai- 
sus dalykas. Cikliškas reikalas. Žmonės, dabar „žaliųjų“ per akis. Va- 
sara buvo 1lga ir graži. Prašau pakelti rankas tuos, kurie šią kelionę, 
visą arba iš dalies, apmokėjo pelningai investuotais pinigais? 

Miškas rankų. 

Džimas Krolijus patenkintas linktelėjo. 

— Ką gi, mielieji, nesmagu jums taip sakyti, bet lapų spalva ima 
keistis. Kad ir kaip gražiai viskas atrodo dabar, žiemos lapai neištvers. 
Be abejo, kiekvieni metai kitokie, kiekvienas ciklas kitoks. Niekada 
žmogus tikrai nežinai, kada žaluma ims gelsti. Bet mes visi ligi vieno 
susirinkom čia todėl, kad esame toliaregiški žmonės. Kiekvienas šia- 
me kambaryje sėdintis asmuo įrodė investavęs pinigus sėkmingai, nes 
atėjo čia. Žinote, kodėl? Nes kai palikote namus, dar buvo vasara. Kiek- 
vienas žmogus šiame kambaryje pakankamai įžvalgus ir žino, kad ke- 
lionėje kažkas pasikeis. Ir mums visiems iškilęs klausimas - kalbu me- 
taforiškai — taigi klausimas toks: ar vešli žaluma virs spindinčiu auksu? 
O gal ji tiesiog nuvys ant šakų mūsų nerimo žiemą? 

Dabar Ilgakojinės pobūvių salė pašėlo iš susijaudinimo. 

- Žavinga, žavinga, - buvo girdėti murmesys. 

— Arčiau reikalo, mažiau gražbylystės, - sausai tarė Silvija Rot. 

Mirtis, pamanė Inida. Jis kalba apie mirtį. O visi žmonės, kurie 
ploja, tokie seni. 

Bet kodėl ši mintis neskaudino? Tuo pasirūpino „Aslan“. 

Džimas Krolijus atsisuko į stendą ir pervertė pirmąjį iš didelių laik- 
raštinio popieriaus lapų. Antras puslapis vadinosi KAI KLIMATAS 
PASIKEIS, ir pirmoji eilė, išvydusi skyrius —- fondai, obligacijos, papras- 
tosios akcijos — aiktelėjo, nors amerikų Džimas tikrai neatrado. Valan- 
delę Inidai atrodė, kad Džimo Krolijaus rinkos analizė kaip tik tokia, į 
kokią jos Sent Džudo brokeris patarė nekreipti dėmesio. Kadangi vėjo 
pasipriešinimas dėl mažo greičio buvo minimalus, staigiai krintantis 
kūnas (greitas vertės kritimas, anot finansininkų) dėl visuotinės trau- 

kos jėgos greitėjo 9,8 metro per kvadratinę sekundę, o kadangi pagrei- 
tis yra antrinis nuotolio vedinys, analitikas galėtų panaudoti aukštį, iš 
kurio nukrito kūnas (apie 9 metrai), greičiui apskaičiuoti (13 metrų per 
sekundę), kai kūnas švilpia pro 2,5 metro aukščio langą; kūno ilgis — 
1,85 metro, kad būtų paprasčiau, greitis laikomas pastoviu, vadinasi, 
maždaug keturias dešimtąsias sekundės kūnas buvo matomas visas ar- 
ba iš dalies. Keturios dešimtosios sekundės - nedaug. Jei žiūrite į šalį 
ir mintyse skaičiuojate valandas iki mirties bausmės įvykdymo jaunam 
žudikui, pastebėsite tik šmėkštelint kažkokį tamsų daiktą. Bet jei žiū- 
rite tiesiai į minėtą langą, be to, jaučiatės kaip niekada rami, keturios 
dešimtosios sekundės —- pakankamas laiko tarpas atpažinti, kad krin- 
tantis kūnas —- jūsų vyras jau keturiasdešimt septynerius metus; pa- 
stebeti, kad jis apsivilkęs siaubingą juodą lietpaltį, kuris prarado formą 
ir nieku gyvu neturi būti dėvimas viešai, bet vyras tyčia įsidėjo jį į 
kelionę ir tyčia visur nešiojasi; patirti ne tik siaubingo įvykio tikrumo, 
bet ir keistą įsibrovimo jausmą, lyg būtum tapusi liudytoja atsitikimo, 
gamtos neskirto tavo akims, kaip antai: meteorito smūgio į žemę ar 
banginių poravimosi; ir net pamatyti vyro veido išraišką, išvysti jo be- 
veik jaunatvišką grožį, keistą giedrumą, nes kas galėjo tikėtis, kad įnir- 
šęs vyriškis kris taip grakščiai? 


Jis prisiminė vakarus, kai sėdėdavo antrame aukšte apkabinęs vie- 
ną ar abu sūnus arba dukrelę, kurių drėgnos, vonia kvepiančios gal- 
vos stipriai glausdavosi prie jo šonkaulių, ir garsiai skaitydavo jiems 
„Juodąjį gražuolį“ arba „Narnijos kronikas“. Kaip jie apsnūsdavo vien 
nuo apčiuopiamo jo balso skambumo. Tais vakarais, o jų buvo šimtai, 
gal tūkstančiai, visuomenės ląstelei neatsitiko jokių nelaimių, palie- 
kančių randus. Paprasto lėkšto artumo vakarai juodame odiniame krės- 
le; mieli abejonės vakarai tarp niūraus tikrumo naktų. Dabar jie su- 
grįžo, tie užmiršti prieštaringi pavyzdžiai, nes pabaigoje, kai krenti į 
vandenį, nebelieka į ką įsitverti, išskyrus tavo vaikus. 


„GENEKRATORIUS“ 


Ru Pasafaro buvo kilusi iš Fila- 
delfijos tvarkos drumstėjų ir tikratikių šeimos. Robinos senelis ir dė- 
dės Džimis bei Džonis buvo aršūs mafijinės sunkvežimių vairuotojų 
profesinės sąjungos nariai; senelis Fazijas tapo šalies sunkvežimių vai- 
ruotojų profesinės sąjungos viceprezidentu viešpataujant Frankui Fic- 
simonsui, vadovavo didžiausiai Filadelfijos profesinei sąjungai ir dvide- 
šimt metų švaistė jos 3200 narių mokesčius. Fazijas atlaikė du oficia- 
lius kaltinimus organizuotu turto prievartavimu, infarktą, gerklų paša- 
linimą ir devynis mėnesius chemioterapijos, o paskui atsistatydino 1r, 
apsigyvenęs Si Ais! Sityje ant Džersio kranto, iki šiol kiekvieną rytą 
kėblindavo į prieplauką dėti į krabų spąstus masalo - žalios vištienos. 

Dėdė Džonis, vyriausias Fazijo sūnus, puikiai vertėsi iš dviejų 
negalių („stiprūs chroniški juosmens skausmai“, teigė ieškinio anke- 
ta), sezoninio namų dažymo tik už grynuosius ir sėkmės ar talento 
dieną prekiauti internete. Džonis su Žmona ir jauniausia dukra gyve- 
no netoli Veteranų stadiono vinilu apmuštame blokiniame name, prie 
kurio tol lipdė priestatus, kol užstatė visą sklypą nuo šaligatvio iki 
galinės ribos; darželis ir dirbtinės žolės plotelis buvo ant stogo. 

Dėdė Džimis („Pagrandėlis Džimis“) buvo viengungis ir vadovavo 
Tarptautinės sunkvežimių vairuotojų brolijos dokumentų saugyklai, 
šlakbetonio mauzoliejui, kurį TSVB geresniais laikais pasistatė ant pra- 

moninių Delavero krantų, o vėliau, kadangi tik trys (3) ištikimos vai- 
ruotojų profesinės sąjungos ryžosi pasilaidoti tūkstantyje nedegamų 
seifų, pavertė statinį ilgalaike korporacinių ir teisinių dokumentų sau- 
gykla. Pagrandėlis Džimis garsėjo tarp vietos anoniminių narkomanų, 
mat negalėjo gyventi be metadono net nepabandęs heroino. 

Robinos tėvas Nikas buvo vidurinis Fazijo sūnus ir vienintelis sa- 
vo kartos Pasafaras, nepritaręs sunkvežimių vairuotojų profesinės są- 
jungos programai. Nikas buvo galvočiausias šeimoje ir užkietėjes so- 
cialistas; profesinių sąjungų dėl ryšių su Niksonu ir Sinatra nekentė 
kaip kruvinų. Nikas vedė airę, tyčia išsikėlė į daugiarasį Maunt Eirį 
ir vidurinėje mokykloje ėmė dėstyti visuomenės mokslą nebijodamas, 
kad direktorius jį išmes 1š darbo už karštą trockizmą. 

Nikui ir jo žmonai Kolin buvo pasakyta, kad jie nevaisingi. Jiedu 
įsūnijo vienų metų Bilį, o po kelių mėnesių Kolin pastojo, ir gimė 
Robina - pirmoji iš trijų dukterų. Tik paauglystėje Robina sužinojo, 
jog Bilis įsūnytas, bet Denizai pasakojo, kad net visai maža jautėsi 
privilegijuota. 

Veikiausiai Biliui nesunkiai buvo galima pritaikyti kokią diagnozę, 
atitinkančią nenormalias elektroencefalogramos kreives, drumstus 
raudonus mazgelius ar juodas įdubas kompiuterinės ašinės tomogra- 
fijos vaizdo išklotinėje — dėl spėjamos nepriežiūros arba smegenų trau- 
mos kūdikystėje, kol dar nebuvo įsūnytas; bet seserims, ypač Robi- 
nai, jis tiesiog kėlė siaubą. Bilis kaipmat suvokė, jog Robina visada 
kaltins save, kad ir kaip Žiauriai jis ją kankintų. Jei ji paskolindavo 
jam penkis dolerius, jis tyčiodavosi iš jos kvailumo, nes nė neketin- 
davo pinigų grąžinti. (Jei ji pasiskųsdavo tėvui, Nikas viso labo jai 
duodavo kitą penkinę.) Bilis vaikydavosi ją su žiogais, kurių kojų ga- 
lus buvo nukarpęs, varlėmis, išmaudytomis baliklyje, ir juokaudavo: 
„Aš juos skriaudžiu dėl tavęs“. Jis prikišdavo purvo strunkių į Robi- 
nos lėlių kelnaites. Jis ją vadino žiopla karve ir Robina bekrūte. Bady- 
davo jai dilbius pieštuku, giliai smeigdamas grafitą. Kai iš garažo din- 
go jos naujas dviratis, jis kitą dieną parsinešė puikius juodus riedučius, 

neva rastus Džermantauno aveniu, ir važinėdavo po kvartalą, o ji daug 
mėnesių laukė kito dviračio. 

Pro tėvo Niko akis neprasprūsdavo nė viena neteisybė Pirmaja- 
me ir Trečiajame pasauliuose, išskyrus tas, kurių kaltininkas buvo 
Bilis. Pradėjusi eiti į mokyklą, Robina dėl Bilio šunybių buvo privers- 
ta rakinti spintelę, užkišti miegamojo durų rakto skylutę popierine 
nosine ir miegoti su pinigine po pagalve; bet net šitų priemonių ji 
ėmėsi daugiau liūdėdama negu širsdama. Neturėjo pagrindo skųstis, 
ir tai Žinojo. Ji ir seserys buvo neturtingos ir laimingos dideliame 
griūvančiame name Filo ir Elenos gatvėje, ji lankė gerą kvakerių vi- 
durinę mokyklą, paskui - puikų kvakerių koledžą, gaudavo stipendiją, 
ištekėjo už vaikino, su kuriuo kartu mokėsi koledže, susilaukė dviejų 
dukryčių, o Bilis išėjo šunims šėko pjauti. 

Nikas išmokė Bilį pamėgti politiką, o Bilis jam atsimokėjo apšauk- 
damas „buržuaziniu liberalu“. Kadangi Nikas iš pykčio nepašoko ligi 
lubų, Bilis susidraugavo su kitais Pasafarais, pasišovusiais pamilti kiek- 
vieną išdaviką šeimos išdaviko šeimoje. Kai Bilis buvo suimtas ir an- 
trą kartą apkaltintas sunkiu nusikaltimu, Kolin išvarė jį iš namų, o 
profsąjunginiai giminaičiai sutiko kaip didvyrį. Praėjo nemažai laiko, 
kol jiems atsivėrė akys. 

Metus jis gyveno su dėde Džimiu - šis buvo įpusėjęs šeštą de- 
šimtį, bet laimingiausias jausdavosi tarp bendraminčių paauglių, su 
kuriais dalydavosi milžinišku ginklų ir peilių rinkiniu, pornografinė- 
mis vaizdajuostėmis ir stalo žaidimų „Karvedžiai III“ bei „Požeminio 
kalėjimo prižiūrėtojas“ figūromis. Bet Džimis garbino Elvį Preslį, vie- 
name miegamojo kampe buvo jam įsirengęs šventovę, o Bilis, kuriam 
galvoje netilpo, kad Džimis Elviu žavisi rimtai, galų gale šventovę 
bjauriai ir nepataisomai išniekino, ir Džimis, niekada nepasakojes, kaip 
Bilis tai padarė, ištrenkė jį lauk. 

Tada Bilis nulindo į Filadelfijos radikalų pogrindį: bombų daryto- 
jų, svetimų idėjų įgyvendintojų, savilaidos žurnaliukų savininkų, pan- 
kų, bakunininkų, negarsių veganizmo pranašų, orgono paklodžių ga- 

mintojų, moterų, kurių vardas buvo Afrika, Engelso biografų mėgėjų, 
Raudonųjų brigadų emigrantų Raudonąjį Pusmėnulį, besidriekiantį nuo 
Fištauno ir Kensingtono šiaurėje per Džermantauną ir Vakarų Fila- 
delfiją (kur meras Gudas įsakė subombarduoti šauniuosius MOVE s3- 
jūdžio dalyvius) iki beviltiškojo Point Brizo. Filadelfija turėjo keistą 
savybę: nemažai miesto nusikaltimų buvo daromi politiniais sumeti- 
mais. Franką Ricą išrinkus meru pirmajai kadencijai, niekas nebega- 
lėjo apsimesti, kad miesto policija nekorumpuota ar nešališka; o 
kadangi, Raudonojo Pusmėnulio gyventojų nuomone, visi policinin- 
kai - žudikai ar bent, o tai yra tas pats, žudikų bendrininkai (prisi- 
minkite MOVE!), bet kuris smurtinis ar turto perskirstymo nusikal- 
timas, galintis užkliūti policininkui, buvo pateisinamas kaip ilgalaikio 
nešvaraus karo veiksmai. Tačiau šiam logiškam požiūriui kažkodėl 
nepritarė dauguma vietos teisėjų. Jaunasis anarchistas Bilis Pasafa- 
ras ilgainiui už savo nusikaltimus buvo baudžiamas vis griežčiau: lyg- 
tinis nuteisimas, visuomenei naudingas darbas, eksperimentinė pa- 
taisos stovykla ir galiausiai valstijos kalėjimas Greiterforde. Robina 
dažnai ginčydavosi su tėvu dėl nuosprendžių teisingumo, Nikas glos- 
tydavo leninišką barzdelę ir tvirtindavo nemėgstąs smurto, tačiau pa- 
teisinąs jį dėl idealų, o Robina reikalaudavo paaiškinti, kokius gi poli- 
tinius idealus gynė Bilis, kai sužeidė Pensilvanijos universiteto 
paskutinio kurso studentą nulaužta biliardo lazda. 

Likus metams iki Denizos susitikimo su Robina, Bilis buvo lygti- 
nai paleistas iš kalėjimo ir dalyvavo atidarant Bendruomenės kom- 
piuterizacijos centrą skurdžiame šiauriniame Naistauno mikrorajone. 
Vienas iš daugelio populiariojo dviejų kadencijų mero Gudo įpėdinio 
politinių manevrų buvo komercinė miesto valstybinių mokyklų eks- 
ploatacija. Meras gudriai užsiminė, kad apgailėtinai apleistos mokyk- 
los - galimybė verslui plėtoti („Veikite greit, prisidėkite prie vilties 
žinios“, buvo rašoma jo laiškuose), ir N. korporacija atsiliepė į jo kvie- 
timą: pasisiūlė rūpintis miesto mokyklų sporto programomis, kurioms 
finansuoti baisiai trūko lėšų. Meras pasirašė panašią sutartį ir su 

V. korporacija, ir ji dovanojo Filadelfijos miestui tiek garsiųjų „Global 
Desktop“ kompiuterių, kad jų pakaktų kiekvienai visų miesto mo- 
kyklų klasei, ir penkis Bendruomenės kompiuterizacijos centrus var- 
ganuose šiaurės ir vakarų mikrorajonuose. Pagal sutartį V. buvo su- 
teikta išimtinė teisė reklamai panaudoti visą mokyklinę veiklą 
Filadelfijos apygardoje, susijusią (bet neapsiribojančią) su „Global 
Desktop“ kompiuteriais. Mero kritikai smerkė parsidavėlį ir skundė- 
si, kad V. dovanoja mokykloms lėtus ir greit „lūžtančius“ „Version 
4.0“ kompiuterius, o Bendruomenės kompiuterizacijos centrams - be- 
veik niekam tikusią „Version 3.2“ techniką. Bet tą rugsėjo mėnesio 
popietę nuotaika Naistaune buvo džiugi. Meras ir dvidešimt aštuone- 
rių metų V. viceprezidentas Rikas Flambergas, korporacijos įvaizdžio 
įkūnijimas, didelėmis žirklėmis drauge perkirpo kaspiną. Vietiniai spal- 
votieji politikai kalbėjo apie vaikus ir rytojų. Jie minėjo skaitmenines 
technologijas, demokratiją ir istoriją. 

Lauke prie baltos palapinės, budriai stebimi policininkų būrio (vė- 
liau teigta, kad per mažo), kaip paprastai, būriavosi anarchistai ir ne- 
sislėpdami mojavo plakatais ir transparantais; į kelnes su daugybe 
kišenių slapčia prisikišę galingų magnetų, jie tikėjosi, kai prasidės 
tortų valgymas, punšo gėrimas ir suirutė, ištrinti nors kiek duomenų 
Iš naujųjų centro „Global Desktop“. Plakatuose buvo parašyta: ATSI- 
SAKYKITE ir KOMPIUTERIAI YRA REVOLIUCIJOS PRIEŠYBĖ ir 
NUO ŠITO ROJAUS MAN SKAUDA GALVĄ. Bilis Pasafaras, tvar- 
kingai nusiskutęs, apsivilkęs trumparankovius baltus marškinius su 
sagutėmis apykaklės kampuose, nešė metro dvidešimties ilgio 
5 x 10 cm storio tašą su užrašu: SVEIKI ATVYKĘ Į FILADELFIJĄ. 
Kai oficiali ceremonija baigėsi ir vaizdas pasidarė malonesnis anar- 
chistams, šypsodamasis ir laikydamas ore savo geranoriškus linkėji- 
mus, Bilis įsispraudė į minią ir brovėsi į priekį, kol prisiartino prie 
garbingųjų asmenų tiek, kad užsimojęs tašu it beisbolo lazda galėtų 
suskaldyti Rikui Flambergui kaukole. Kol mero asmens sargybinis 
Bilį sutvarkė ir ant jo užgriuvo tuzinas policininkų, jis spėjo užtvoti 

Flambergui dar tris kartus, suskaldydamas jam nosį, žandikaulį, rak- 
tikaulį 1r išmušdamas beveik visus dantis. 

Biliui pasisekė, kad palapinėje buvo prisigrūdę Žmonių ir policinin- 
kai jo nenušovė. Be to, atsižvelgiant į akivaizdžiai tyčinį jo nusikaltimo 
pobūdį ir politiškai nekorektišką baltųjų stoką nuteistųjų mirties baus- 
me bloke; jam pasisekė, kad Rikas Flambergas nemirė. (Tik nežinia, ar 
Flambergas, nevedęs Dartmuto diplomantas, po užpuolimo paralyžiuo- 
tas, subjaurotas, viena akimi aklas, švankšlys, nuolat siaubingai skau- 
dančia galva, irgi manė, kad jam pasisekė.) Biliui buvo pateiktas kalti- 
nimas pasikėsinimu nužudyti, pirmojo laipsnio užpuolimu ir užpuolimu 
naudojant mirtiną ginklą. Jis nė už ką neprisipažino kaltas ir nusprendė 
pats gintis teisme, atsisakęs, kaip „prisitaikėliškumo“, tiek teismo pa- 
skirto, tiek senojo sunkvežimių vairuotojų profesinės sąjungos advo- 
kato, kuris pasisiūlė jį ginti už penkiasdešimt dolerių per valandą. 

Beveik visų (išskyrus Robiną, niekada neabejojusią brolio protu) 
nuostabai, Bilis gynėsi sumaniai. Jis įrodinėjo, kad meras, „pardavęs“ 
Filadelfijos vaikus V. korporacijai į technikos vergiją, kelia visuome- 
nei akivaizdų pavojų, todėl jo smurtinė reakcija pateisinama. Jis pa- 
smerkė nedorą Amerikos verslo ir Amerikos vyriausybės nuolaidžia- 
vimą. Jis lygino save su Nepriklausomybės karo savanoriais 
Leksingtone ir Konkorde. Kai daug vėliau Robina parodė Denizai teis- 
mo posėdžio protokolo nuorašą, Deniza įsivaizdavo suvedusi Bilį ir 
Čipą prie vakarienės stalo ir besiklausanti, kaip jie keičiasi nuomonė- 
mis apie biurokratiją, bet vakarienės teks palaukti, kol Bilis atsėdės 
du trečdalius bausmės Greiterforde - dvylika metų iš aštuoniolikos. 

Nikas Pasafaras pasiėmė atostogų ir nepraleido nė vieno sūnaus 
teismo posėdžio. Pateko į televiziją ir kalbėjo, kaip dera senam rau- 
donajam: „Kartą per dieną auka - juodaodis, niekur nė krepšt; kartą 
per metus auka - baltasis, ir kyla triukšmas“ ir: „Mano sūnus sulauks 
baisaus atpildo už savo nusikaltimą, o V. už savo atpildo niekada ne- 
sulauks“, ir: „Šio pasaulio rikai flambergai susikrovė milijonus parda- 
vinėdami Amerikos vaikams suklastotą smurtą“. Nikas sutiko su vi- 

sais argumentais, Bilio pateiktais teismo salėje, ir didžiavosi jo elge- 
siu, bet kai teisme buvo parodytos Flambergo sužalojimų nuotrau- 
kos, palūžo. Gilios V formos įdubos Flambergo kaukolėje, nosyje, žan- 
dikaulyje ir raktikaulyje buvo žiaurumo raiška, beprotybė, menkai 
deranti prie idealizmo. Kuo ilgiau truko teismas, tuo mažiau Nikas 
miegojo. Jis nustojo skustis, prarado apetitą. Kolin privertė jį nueiti 
pas psichiatrą; jis parsinešė vaistų, bet vis tiek naktį neduodavo jai 
miegoti. Rėkdavo: „Aš neatsiprašysiu!“ Rėkdavo: „Tai karas!“ Ga- 
liausiai vaistų dozės buvo padidintos, ir balandžio mėnesį apygardos 
Mokyklų skyrius atleido jį iš darbo. 

Rikas Flambergas dirbo V. korporacijai, todėl Robina jautėsi atsa- 
kinga už visą šitą reikalą. 

Robina tapo Pasafarų atstove Riko Flambergo šeimai ir vaikščiojo 
į ligoninę tol, kol Flambergo tėvai išliejo pyktį, atsikratė įtarimų ir 
pripažino, kad ji nėra savo brolio sargas. Ji sėdėdavo šalia Flambergo 
17 skaitydavo jam „Sports Illustrated“. Ji eidavo šalia jo vaikštynės, 
kai jis krapaliodavo koridoriumi. Antros atkuriamosios operacijos va- 
karą ji pakvietė jo tėvus vakarienės ir klausėsi jų pasakojimų (atvirai 
kalbant, nykių) apie sūnų. Ji papasakojo jiems, koks nuovokus buvo 
Bilis, kad ketvirtoje klasėje jau puikiai mokėjo rašyti ir sukurpdavo 
įtikinamus pateisinamuosius raštelius, kodėl nebuvo mokykloje, kad 
buvo tikras nešvankių anekdotų ir svarbios informacijos apie daugi- 
nimąsi lobynas, ir kaip sunku protingai merginai Žiūrėti, kai jos ne 
mažiau protingas brolis kasmet elgiasi vis kvailiau, lyg tyčia vengtų 
pasidaryti panašus į ją; kad viskas labai paslaptinga ir ji baisiai apgai- 
lestauja dėl to, ką jis padarė jų sūnui. 

Bilio teismo išvakarėse Robina pakvietė motiną nueiti į bažnyčią. 
Kolin buvo gavusi sutvirtinimo sakramentą, bet komunijos nėjo bent 
keturiasdešimt metų: pačios Robinos bažnytinė patirtis apsiribojo ves- 
tuvėmis ir laidotuvėmis. Vis dėlto tris sekmadienius iš eilės Kolin ne- 
prieštaravo, kad duktė paimtų ją iš Maunt Eirio ir nuvežtų į vaikystės 
Šv. Dimfnos parapiją šiaurinėje Filadelfijoje. Trečią sekmadienį išėjusi 

iš bažnyčios, Kolin pasakė Robinai airiška tarme, kurią išsaugojo visą 
gyvenimą: „Man užtenka, dėkui“. Po to Robina pati eidavo į mišias 
Šv. Dimfnos bažnyčioje, o vėliau ir į sutvirtinimo pamokas. 

Robina turėjo laiko geriems darbams ir pamaldumui V. korporacijos 
dėka. Jos vyras, Brajanas Kalahanas, buvo smulkaus vietos verslininko 
sūnus ir smagiai augo Bala Kinvide žaisdamas lakrosą ir lavindamas 
skonį, mat tikėjosi paveldėti specializuotą tėvo chemijos kompaniją. 
(Tėvas Kalahanas jaunystėje pelningai sukūrė junginį, kurį galima įmesti 
į Besemerio konverterį ir užlyginti visus įtrūkimus bei duobeles, kol jo 
keraminės sienos dar karštos.) Brajanas vedė gražiausią koledžo bend- 
raklasę (jo nuomone, tai buvo Robina), o tik baigęs mokslą tapo „High 
Temp Products“ prezidentu. Kompanija buvo įsikūrusi geltonų plytų 
pastate pramoninėje aikštėje netoli Takoni-Palmairos tilto; atsitiktinai 
artimiausias verslo kaimynas buvo TSVB dokumentų saugykla. Kadangi 
vadovauti „High Temp Products“ didelio proto nereikėjo, Brajanas darbe 
po pietų krapštydavosi su kompiuterio simbolių sistema ir Furjė meto- 
du, o iš gigantiško radijo griaudėdavo kultinės Kalifornijos grupės, ku- 
rioms buvo neabejingas („Fibulator“, „Thinking Fellers Union“, „The 
Minutemen“, „The Nomatics“); jis patyliukais sukūrė programinę įran- 
gą, ilgainiui ją patyliukais užpatentavo, patyliukais susirado nebijantį 
rizikos rėmėją ir vieną gražią dieną, rėmėjo patartas, patyliukais parda- 
vė V. korporacijai už 19 500 000 dolerių. 

Brajano produktas, pavadintas „Eigenmelody“, bet kurį įrašytos 
muzikos gabalą perdirbdavo į tikrinį vektorių: dainos toninė ir melo- 
dinė esmė visiškai susiskaidydavo į pavienes valdomas koordinates. 
„Eigenmelody“ vartotojas pasirinkdavo mėgstamą Mobio dainą, o „Ei- 
genmelody“ padarydavo kūrinio spektrinę analizę, surasdavo įrašy- 
tos muzikos duomenų bazėje dainas su panašiais tikriniais vektoriais 
1r pateikdavo giminingų garsų, kurių vartotojas galbūt niekada nebū- 
tų radęs, sąrašą: „Au Pairs“, Lora Nairo, Tomas Mapfumas, raudulin- 
ga Pokrovskio „Les Noces“ versija. „Eigenmelody“ buvo stalo žaidi- 
mas, muzikologo įrankis ir muzikinių įrašų pirkimo stimulas sykiu. 

Brajanas taip ištobulino savo kūrinį, kad V. begemotas, pavėluotai pra- 
dėjęs grumtis dėl muzikos platinimo internetu, atkūrė pas jį mojuo- 
damas pluoštu pinigų atkištoje rankoje. 

Kaip paprastai, Brajanas nieko nesakė apie būsimą sandorį Robi- 
nai, net jo pasirašymo dieną tylėjo it vandens į burną prisiėmes ir 
prasitarė tik vakare, kai mergytės jau miegojo jų kukliame sublokuo- 
tame name, kokiuose gyvena jauni verslininkai, netoli Meno muzie- 
jaus, 0 jie abu žiūrėjo „Nova“ laidą apie Saulės dėmes. 

— Beje, - tarė Brajanas,- nei tau, nei man niekada nebereikės dirbti. 

Kaip paprastai, jaudrioji Robina, išgirdusi šią naujieną, juokėsi tol, 
kol pradėjo žagsėti. 

Deja, senoji Bilio Robinai duota pravardė - žiopla karvė - buvo tei- 
singa. Robinai atrodė, kad ji ir taip gerai gyvena su Brajanu. Ji gyvena 
miesto name, augina užpakaliniame kieme daržoves ir prieskonines 
žoles, dėsto „iškalbos meną“ vienuolikmečiams ir dvylikmečiams eks- 
perimentinėje vakarinės Filadelfijos mokykloje, dukrą Šineidą leidžia 
Į puikią privačią pradinę mokyklą Fermaunto aveniu, o dukrą Eriną — 
; „Friends' Select“ vaikų darželį, perka „Reading Terminal Market“ 
krabus minkštu kiautu ir Džersio veislės pomidorus, savaitgaliais ir 
rugpjūčio menesį ilsisi Brajano giminės namuose Mėjaus kyšulyje, 
bendrauja su senomis draugėmis, irgi turinčiomis vaikų, ir išeikvoja 
su Brajanu tiek energijos seksui (sakė Denizai, kad mylėtis norėtų 
kasdien), jog beveik dėl nieko nesuka galvos. 

Todėl žioplą karve pritrenkė Brajano klausimas. Jis paklausė, kur 
ji norėtų gyventi. Pasakė galvojąs apie šiaurės Kaliforniją. Ir apie Pro-, 
vansą, Niujorką, Londoną. 

— Mes ir čia laimingi, - tarė Robina. - Kam kraustytis į vietą, kur 
nieko nepažįstam ir visi milijonieriai? 

— Dėl klimato, - paaiškino Brajanas. - Dėl grožio, saugumo, kul- 
tūros. Stiliaus. Filadelfija toli gražu neatitinka šių reikalavimų. Nesa- 
kau: kraustykimės. Tik pagalvok, ar nenorėtum kur nors išvykti, bent 

— Man 1r čia gerai. 

— Vadinasi, liksim čia, - sutiko jis. - Kol tu panorėsi kur nors iš- 
vykti. 

Ji pasakojo Denizai iš naivumo pamaniusi, jog kalba baigta. Jos 
santuoka buvo laiminga ir rėmėsi vaikų auginimu, valgio taisymu ir 
seksu. Teisybė, ji ir Brajanas buvo kilę iš skirtingų visuomenės sluoks- 
nių, bet „High Temp Products“ - ne „E. I. Du Pont de Nemours“, o 
Robina, baigusi dvi elito mokyklas, nebuvo visiška liumpenproletarė. 
Labiausiai skyrėsi jų skonis, bet Robina tų skirtumų beveik nepaste- 
bėjo, nes Brajanas buvo geras vyras, puikus žmogus, be to, Žiopla 
karvė Robina negalėjo įsivaizduoti, kad stilius irgi susijęs su laime. Ji 
mėgo Džoną Prainą ir Etą Džeims, todėl namie Brajanas klausėsi Prai- 
no ir Džeims, o darbe, „High Temp“, griaudėjo Bartokas, „Defunkt“, 
„Flaming Lips“ ir „Mission of Burma“. Robina rengėsi kaip studentė, 
avėjo baltus sportbačius, vilkėjo ilga berankove violetinio nailono pa- 
laidine ir nešiojo per didelius apskritus akinius vieliniais rėmeliais, 
madingus 1978 metais, bet Brajano tai per daug nejaudino, nes jis 
vienintelis iš vyrų ją matydavo nuogą. Robina buvo jaudri, kalbėjo 
šaižiu, spigiu balsu, o jos juokas priminė asilišką kokabo čiulbesį, bet 
tai buvo menkniekis, palyginti su gera širdimi, kvapą užimančiu gei- 
dulingumu ir žaibiška medžiagų apykaita, dėl kurios ji buvo liekna 
kaip kino artistė. Robina nesiskuto pažastų ir per retai plaudavo tau- 
res, bet ji buvo Brajano vaikų motina, ir kol jis galėjo klausytis patin- 
kamos muzikos ir terliotis su savo tenzoriais, jos nestilingumas, kurį 
tam tikro amžiaus moterys be prietarų laikė feminizmo ženklu, jam 
netrukdė. Bent Denizai atrodė, kad Brajanas šitaip sprendė stiliaus 
problemą, kol V. nebuvo sumokėjusi jam krūvos pinigų. 

(Deniza buvo tik trejais metais jaunesnė už Robiną, bet negalėjo 
įsivaizduoti vilkinti rausvo nailono striukę ar užmiršus: išsiskusti pa- 
žastis. O baltų sportbačių ji apskritai neturėjo.) 

Pirmą nuolaidą naujai įgytam turtui Robina padarė visą vasarą su 
Brajanu ieškodama tinkamo namo. Ji užaugo dideliame name, todėl 

norėjo, kad mergaitės irgi augtų dideliame. Brajanui reikia keturių 
metrų aukščio kambarių, keturių vonių ir raudonmedžio detalių visur 
kur, na, ir puiku, ji dėl to nenumirs. Rugsėjo šeštąją jie pasirašė pirki- 
mo sutartį ir tapo didingo namo rausvo smiltakmenio fasadu Pana- 
mos gatvėje, netoli Ritenhauzo aikštės, savininkais. 

Po dviejų dienų Bilis Pasafaras iš visų kalėjime sukauptų jėgų pa- 
sveikino V. korporacijos viceprezidentą, atvykusį į Filadelfiją. 

Ilgas savaites po užpuolimo Robina bandė ir negalėjo iš niekur su- 
žinoti, ar tada, kai rašė šūkį ant tašo, Bilis žinojo, kad Brajanas netikė- 
tai išėjo į Žmones ir kokiai kompanijai ji su Brajanu skolinga už staigų 
praturtėjimą. Atsakymas buvo labai labai labai svarbus. Tačiau Bilio 
klausti beprasmiška. Ji žinojo, jog Bilis tiesos nepasakys, jog jis atsa- 
kys taip, kad ją kuo skaudžiausiai įžeistų. Bilis neslėpė nuo Robinos 
niekada nesiliausiąs iš jos tyčiotis, niekada nesielgsiąs su ja kaip su 
suaugusiu žmogumi, jei ji neįrodys jam, kad jos gyvenimas toks pat 
suknistas ir apgailėtinas kaip jo. Atrodė, kaip tik jai jo gyvenime skirta 
kurti šį totemišką vaidmenį, kaip tik ją jis išsirinko iš kitų šeimynykš- 
čių kaip archetipinį laimingo, normalaus jam neskirto gyvenimo įkūni- 
jimą, kaip tik jos galvą daužė skaldydamas Rikui Flambergui kaukolę. 

Prieš teismą ji paklausė tėvo, ar jis sakęs Biliui, kad Brajanas 
„Eigenmelody“ pardavė V. Nenorėjo klausti, bet neiškentė. Nikas vie- 
nintelis iš visos šeimos iki šiol palaikė ryšius su Biliu, nes duodavo 
jam pinigų. (Dėdė Džimis pažadėjo nušauti savo šventovės išniekin- 
toją, šūdžių sūnėną, jei šis kada nors išdrįs parodyti savo šlykščią 
Elvio nekentėjo marmūzę, be to, Bilis per dažnai iš visų vogė; net 
Niko tėvai, Fazijas ir Karolina, ilgai tvirtinę, kad nieko Biliui nėra, 
viso labo, pasak Fazijo, jaunuolis negali susikaupti, nebeįsileisdavo 
vaikaičio į namus Si Ais! Sityje.) 

Deja, Nikas iškart suprato, koks svarbus Robinai šis klausimas. 
Atsargiai išmemeno, kad, regis, ne, neprisimena Biliui ką nors sakęs. 

— Verčiau sakyk tiesą, tėte, - tarė Robina. 

— Na... aš... man rodos, tai niekaip nesusiję... et, Robina. 

— Gal aš nesijausiu kalta. Gal tiesiog įtūšiu. 

— Na... Robina... šie jausmai dažnai reiškia tą patį. Kaltė ir pyktis 
nelabai skiriasi, tiesa? Nesijaudink dėl Bilio. 

Ji padėjo ragelį spėliodama, ar Nikas bando ją apsaugoti nuo jos 
kaltės, ar Bilį - nuo jos pykčio, ar viso labo apkiauto nuo įtampos. Vei- 
kiausiai visi trys spėjimai teisingi. Ji spėjo, kad vasarą tėvas užsiminė 
Biliui apie Brajanui nusišypsojusią laimę ir kad paskui tėvas su sūnumi 
apsišaudė kandžiomis ir piktomis pastabomis apie V. korporaciją, su- 
buržuazėjusią Robiną ir Brajaną iš dykaduonių klasės. Ji spėjo taip bu- 
vus, nes Brajanas ir tėvas labai nemėgo vienas kito. Brajanas niekada 
taip atvirai nekalbėdavo su žmona, kaip su Deniza („Nikas - baisus kin- 
kadrebys“, - kartą pasakė jai), bet neslėpė bjaurįsis Niko blogiukiškais 
vapesiais apie smurto panaudojimą ir šleikščiu mėgavimusi tariamuoju 
socializmu. Kolin Brajanui patiko („Šitoje santuokoje ji geros dienos 
nematė“, - pasakė jis Denizai), bet jis pasimuistęs išeidavo iš kamba- 
rio, kai tik pradėdavo postringauti Nikas. Robina draudė sau įsivaiz- 
duoti, ką tėvas su Biliu kalbėjo apie ją ir Brajaną. Bet beveik neabejojo, 
kad kalbėjo ir kad už viską atkentėjo Rikas Flambergas. Niko reakcija į 
teismui pateiktas Flambergo nuotraukas jos požiūrį patvirtino. 

Kol vyko teismas ir tėvui minkštėjo smegenys, Robina Šv. Dimfnos 
bažnyčioje mokėsi katekizmo ir dukart pareikalavo iš Brajano ką tik 
gautų pinigų. Visų pirma ji metė darbą eksperimentinėje mokykloje. 
Darbas, už kurį vaiko tėvai per metus moka 23 000 dolerių (nors už 
Šineidos ir Erinos mokslą ji su Brajanu mokėjo daugmaž tiek pat), pa- 
sitenkinimo jai nebeteikė. O paskui ji ėmėsi filantropijos. Nustekenta- 
me Point Brizo rajone, vos už mylios į pietus nuo jų naujojo namo, 
nusipirko neapgyventą miesto kvartalą, kurį sudarė vienintelis apleis- 
tas sublokuotas namas ties sankryža. Dar įsigijo penkis sunkvežimius 
juodžemio ir sudarė atsakomybės draudimo sutartį. Ji sumanė pasam- 
dyti šio rajono paauglius už mažiausią užmokestį, išmokyti juos ekolo- 
giškos daržininkystės pradmenų, o pelną, gautą už parduotas daržoves, 
palikti jiems. Robina griebėsi šio projekto karštai kaip maniakė, net ją 

pačią toks užsidegimas gąsdino. Brajanas rasdavo ją prie kompiuterio 
ketvirtą valandą ryto trepsinčią kojomis ir lyginančią ropių veisles. 

Į Panamos gatvę kas savaitę atvykdavo vis naujas rangovas tobu- 
linti projekto, Robina utopiškai švaistė laiką ir energiją, ir Brajanas 
susitaikė su mintimi, kad turės likti slogiame vaikystės mieste. Tada 
nusprendė, kad ir jis nusipelnė šiokių tokių malonumų. Pradėjo pie- 
tauti geruose Filadelfijos restoranuose, viename po kito, visus lygin- 
damas su labiausiai patikusiu „Mare Scuro“. O įsitikinęs, kad jam iš 
tiesų labiausiai patinka „Mare Scuro“, paskambino vyriausiajai virė- 
jai ir pateikė pasiūlymą. 

— Pirmas iš tikrųjų prašmatnus restoranas Filadelfijoje, - aiškino 
jis. - Toks, kad žmogus pasakytų: „Žinot, galėčiau gyventi Filadelfijo- 
je -jei reikėtų“. Man nesvarbu, ar kiti taip jaučiasi. Tiesiog noriu 
restorano, kuriame aš taip jausčiausi. Todėl siūlau jums dukart dides- 
nį atlyginimą negu tas, kurį dabar gaunate. O paskui vyksite į Europą 
ir porą mėnesių valgysite už mano pinigus. Tada grįšite, sukursite iš 
tiesų puikų restoraną ir vadovausite jam. 

— Jūs neteksite baisybės pinigų, - atsakė Deniza, - jei nerasite pa- 
tyrusio partnerio arba nepaprastai gero vadybininko. 

— Pasakykit man, ką daryti, ir aš padarysiu, - atsiliepė Brajanas. 

— Sakot, dukart didesnį? 

— Jūsų restoranas geriausias mieste. 

— Dukart didesnis atlyginimas mane sudomino. 

— Tada sutikite. 

— Gal ir sutiksiu, - atsakė Deniza, - bet jūs turbūt vis tiek prara- 
site krūvą pinigų. Be jokios abejonės, savo vyriausiajai virėjai moka- 
te per daug. 


Denizai visada būdavo sunku atsisakyti, kai jai pasirodydavo, kad 
kam nors jos iš tikrųjų reikia. Ji augo Sent Džudo priemiestyje, kur 
nebuvo kam jos šitaip norėti, bet baigusi vidurinę mokyklą vasarą 
dirbo „Midland Pacific“ geležinkelio Signalizacijos skyriuje ir ten, dide- 

liame saulėtame kambaryje su dviem eilėm braižymo stalų, patyrė 
tuzino vyresnių vyrų geismus. 

„Midland Pacific“ smegenys, dvasios šventovė buvo nuosmukio 
laikų klintinis kontoros pastatas dantytu it aptrupėjusio vaflio kraigu. 
Aukštesnioji sąmonė buvo įsikūrusi valdybos posėdžių kabinete ir ad- 
ministracijos valgykloje šešioliktame aukšte, abstraktesnių padalinių 
(valdymo, juridinio, visuomenės informavimo) viceprezidentai sėdėjo 
penkioliktame aukšte. Pastato apačioje it roplių smegeninė glaudėsi 
sąskaityba, darbo apmokėjimo apskaita, kadrų skyrius ir duomenų sau- 
gykla. Tarp viršaus ir apačios buvo viduriniojo personalo patalpos, 
tarkim, tiltų, bėgių kelių, pastatų ir signalizacijos. 

„Midland Pacific“ linijų ilgis buvo dvylika tūkstančių mylių, 1r kiek- 
vieną semaforą, kiekvieną laidą pakelėje, kiekvieną raudonų ir gintari- 
nių šviesų komplektą, kiekvieną judesio daviklį, užverstą skalda, kiek- 
vieną mirksintį gembinį pervažos saugą, kiekvieną laikmačių ir 
perjungiklių, laikomų nevėdinamoje aliuminio stoginėje, aglomeraciją 
atitiko modernios grandinių schemos vienoje iš šešių sunkiadangčių 
dėžių dvylikto aukšto saugykloje. Seniausios schemos buvo pieštuku 
nubraižytos ranka ant veleninio popieriaus, naujausios - rapidografais 
specialiuose polietileno teriftalato blankuose. 

Braižytojai, tvarkantys šiuos dokumentus ir palaikantys ryšius su 
lauko inžinieriais, kurie rūpinosi, kad geležinkelio nervų sistema būtų 
sveika ir nesusipainiotų, buvo kilę iš Teksaso, Kanzaso ir Misūrio: pro- 
tingi, nekultūringi, sniaukrojantys vyrai, sunkiai iškilę iš nekvalifikuo- 
tų signalizacijos brigadų darbininkų, kapoję brūzgynus, kase duobes 
stulpams ir tempę vielą, kol dėl schemų išmanymo (ir dar dėl to, kad 
buvo baltieji, vėliau suvokė Deniza) buvo atrinkti mokytis ir paaukš- 
tinti. Nė vienas nesimokė koledže ilgiau kaip metus ar dvejus, daugu- 
ma buvo baigę tik vidurinę mokyklą. Vasaros dieną, kai saulė įkaisdavo 
iki baltumo, žolė paruduodavo, o brigada, kurioje jie anksčiau plušo, 
lauke kovodavo su saulės smūgiu, braižytojai nuoširdžiai džiaugdavosi, 
kad sėdi minkštuose ratukiniuose krėsluose tokiame vėsiame kamba- 
ryje, jog stalčiuose visi dėl viso pikto laiko įsidėję megztinį. 

— Pamatysi, kai kurie vyrai mėgsta darbo metu gerti kavą, - te- 
kant saulei pasakė Alfredas Denizai, kai jiedu važiavo į miesto centrą 
pirmos jos darbo dienos rytą. - Žinok, jiems mokama ne už kavos 
gėrimą. Tikiuosi, tu kavos darbo metu negersi. Geležinkelis mums 
daro paslaugą tave samdydamas ir moka tau už aštuonias darbo va- 
landas. Neužmiršk to. Jei dirbsi uoliai, kaip mokeisi mokykloje ir pū- 
tei trimitą, visi tave prisimins kaip gerą darbuotoją. 

Deniza linktelėjo. Ji, švelniai tariant, mėgo pasirodyti geriau už ki- 
tus. Mokyklos orkestro trimitų grupėje buvo dvi mergaitės ir dvylika 
berniukų. Ji sėdėjo ant pirmos kėdės, o berniukai užėmė dvylika kitų. 
(Ant paskutinės kėdės sėdėjo pusiau čerokė iš valstijos pietų, vietoj 
„mi“ ji pūsdavo „do“ ir uoliai rūpinosi, kad jų orkestrą, kaip ir kiekvie- 
nos mokyklos, temdytų nedarnos šešėlis.) Deniza per daug nesižavėjo 
muzika, bet jai patiko pasižymėti, o motinai atrodė, kad orkestrai vai- 
kams naudingi. Inida mėgo orkestrų drausmę, žvalų normalumą, pa- 
triotizmą. Garis kadaise buvo geras trimitininkas, o Čipas bandė pūsti 
fogotą (trumpai ir klaikiai). Kai atėjo laikas Denizai, ji panoro sekti 
Gario pavyzdžiu, bet Inidai atrodė, kad mergytės ir trimitai nesuderi- 
nami. Mažoms mergytėms tinka fleitos. Tačiau Denizai varžymasis su 
mergaitėmis neteikė jokio džiaugsmo. Ji užsispyrė norinti trimito, ir 
Alfredas jai pritarė, o Inidai galiausiai toptelėjo, jog nereikės nuomoti 
instrumento, nes Deniza galės pūsti seną Gario trimitą. 

Deja, priešingai nei natų, signalizacijos diagramų, kurias tą vasarą 
turėjo kopijuoti ir kataloguoti, Deniza nesuprato. Kadangi su braižyto- 
jais varžytis nepajėgė, rungtyniavo su vaikinuku, dirbančiu Signaliza- 
cijos skyriuje dvi pastarąsias vasaras, Alanu Džamborecu, korporacijos 
advokato sūnumi, o kadangi negalėjo įvertinti Džamboreco darbo, plu- 
šo taip, kad, jos nuomone, niekas negalėtų su ja susilyginti. 

— Ei, Deniza, po galais, - pašaukė Laredas Bobas, prakaituotas tek- 
sasietis, kai ji karpė ir tikrino projektus. 

— Ką? 

— Persitempsi šitaip ardama. 

— Tiesą sakant, man patinka, - atsiliepė ji. - Kai pagaunu ritmą. 

— Gali šiek tiek pasilikti rytdienai, - neatstojo Laredas Bobas. 

— Taip neapsakomai man šis darbas nepatinka. 

— Puiku, bet mes visi dabar einam gerti kavos. Girdi? 

Braižytojai klykavo bėgdami į koridorių: 

— Kavos metas! 

— Čia užkandžių vežimėlis! 

— Kavos metas! 

Ji tebedirbo taip pat sparčiai. 

Laredas Bobas buvo suvargęs vyrukas, kuriam kliūdavo sunkiau- 
sias darbas, kai nebūdavo vasarą samdomo pagalbininko. Laredas Bo- 
bas turėjo nusiminti, kad Deniza viršininko akivaizdoje per pusvalan- 
dį padaro kanceliarinius darbus, kuriems jis paskiria visą rytą 
čiulpdamas „Swisher Sweet“ cigarą. Bet Laredas Bobas buvo įsitiki- 
nes, jog būdą lemia likimas. Jam Denizos darbo įpročiai viso labo bu- 
vo įrodymas, kad ji - tėvo verta duktė ir netrukus bus atsakinga dar- 
buotoja kaip tėvas, o jis, Laredas Bobas, toliau dirbs kanceliarinius 
darbus tokiu greičiu, kokiu jam likimas lėmė juos dirbti. Be to, Lare- 
das Bobas manė, kad moterys - angelai, o vyrai - vargšai nusidėjė- 
liai. Angelas, kurį jis vedė, malonų ir kilnų būdą rodė daugiausia at- 
leisdamas jam už tabako pomėgį ir iš menkų pajamų maitindamas bei 
rengdamas keturis vaikus, bet jis nė kiek nenustebo, kai paaiškėjo, 
kad Amžinasis Moteriškumas turi antgamtiškų gabumų klijuoti eti- 
ketėms ir rūšiuoti pagal abėcėlę tūkstančiams ant kartono užklijuotų 
mikroformų dėžių. Laredui Bobui Deniza buvo visapusiškai nuostabi 
ir apveidi būtybė. Greitai jis roko ritmu užtraukdavo liaudies dainą 
(„Deniza, ak, kodėl ir ką tu padarei?“), kai tik ji ateidavo rytą ar grįž- 
davo po pietų pertraukos iš mažo parkelio be medžių anapus gatvės. 

Braižytojų viršininkas Semas Bojerleinas pasakė Denizai, jog kitą 
vasarą reikės jai mokėti, kad neateitų į darbą, nes šiais metais dir- 
banti už du. 

Šypsantis arkanzasietis Lamaras Parkeris su milžiniškais storastik- 
liais akiniais 1r vėžį pranašaujančiais apgamais ant kaktos paklausė, ar 
tevas sakęs jai, kokie nedori ir niekam tikę Signalizacijos skyriaus vyrai. 

— Tik niekam tikę, - atsakė Deniza. - Jis nesakė „nedori“. 

Lamaras sukikeno, užtraukė dūmą ir pakartojo jos atsakymą, kad 
visi girdėtų. 

— Cha cha cha, - nemaloniai kandžiai sumurmėjo braižytojas, var- 
du Donas Armoras. 

Donas Armoras buvo vienintelis Signalizacijos skyriaus vyras, ku- 
riam, regis, Deniza nepatiko. Tai buvo tvirtai sudėtas trumpakojis Viet- 
namo karo veteranas kruopščiai nuskustais skruostais, pilkšvai mė- 
lynais it slyva. Jo striukės rankovės glaudžiai aptempdavo stambius 
žastus; braižybos įrankiai jo rankoje atrodė kaip žaislai; buvo panašus 
į paauglį, įstrigusį pirmaklasio suole. Užuot rėmęsis pėdomis į aukš- 
to ratukinio krėslo žiedą, kaip visi kiti, jis nukardavo kojas, pirštų 
galais liesdamas grindis. Braižomąjį popierių jis užguldavo krūtine 
prikišdamas akis prie rapidografo per kelis centimetrus. Valandą ši- 
taip padirbęs, suglebdavo ir įbesdavo nosį į polietileno teriftalatą ar- 
ba įsikniaubdavo į delnus 1r suvaitodavo. Kavos pertraukėles jis daž- 
nai prasėdėdavo susmukęs it žmogžudystės auka, kakta įsirėmęs į 
stalą, sugniaužęs kumštyje plastikinius lakūno akinius. 

Kai Deniza buvo supažindinta su Donu Armoru, jis nusuko akis ir 
padavė glebią it nugaišusi žuvis ranką. Dirbdama braižyklos gale, ji 
girdėdavo, kaip jis kažką šnibžda, o vyrai aplinkui kikena; kai ji priei- 
davo arčiau, jis nutildavo ir nuožmiai išsišiepdavo stalui. Jis jai primi- 
nė galvočius, kėlusius siaubą paskutinėms suolų eilėms klasėje. 

Vieną liepos mėnesio rytą moterų tualete ji išgirdo Armorą ir La- 
marą šnekantis šalia durų prie geriamojo vandens čiaupo, kur Lama- 
ras skalavo kavos puodelius. Ji stovėjo prie durų ištempusi ausis. 

— Prisimeni, manėm, kad Alanas dirba kaip arklys? — tarė Lamaras. 

— Na, apie Džamborecą galiu pasakyti, - atsakė Donas Armoras, - 
kad jis taip netraukė akies. 

— Chi chi. 

— Sunku daug padaryti, kai aplink kiaurą dieną su trumpučiais si- 
jonėliais vaikšto toks pat gražus žmogus kaip Alanas Džamborecas. 

— Teisybė, Alanas buvo dailus vaikinas. 

Pasigirdo aimana. 

— Dievaži, Lamarai, - tarė Donas Armoras, — aš beveik pasiryžau 
pasiskųsti Darbų saugos 1r sveikatos valdybai. Tai žiauru ir nuostabu. 
Matei tą sijoną? 

— Mačiau. TIyliau. 

— Aš kraustausi iš galvos. 

— Sezoninė bėda, Donaldai. Po poros mėnesių viskas baigsis. 

— Jei Rotai manes pirmiau neatleis. 

— Klausyk, kodėl tu taip įsitikinęs, kad bendrovės susijungs? 

— Aštuonerius metus plūkiausi lauke, kol patekau į šią įstaigą. Jau 
laikas gyvenimui pagairėmis išeiti. 

Deniza segėjo trumpą žalsvai mėlyną dėvėtų drabužių parduotu- 
vėje pirktą sijonėlį ir šiek tiek stebėjosi, kad jis atitinka motinos isla- 
mišką supratimą apie moteriškus drabužius. Pamaniusi, jog Lamaras 
ir Donas Armoras tikriausiai kalbėjo apie ją (ši mintis nepaaiškinamai 
įsitvirtino smegenyse it galvos skausmas), ji dar skaudžiau pajuto, 
jog Donas ją pažemino. Jautėsi, lyg jis būtų surengęs vakarėlį jos na- 
muose, 0 jos nepakvietęs. 

Kai ji grįžo į braižyklą, jis nepatikliai apžvelgė kambarį lyg įver- 
tindamas visus, išskyrus ją. Į ją jis akių nepasuko, ir ji pajuto keistą 
poreikį suleisti nagus iki gyvuonies arba įžnybti sau į spenelius. 

Sent Džude buvo perkūnijų metas. Oras trenkė meksikietišku 
smurtu, uraganais ar valstybės perversmais. Ryto perkūnas iš ne- 
įžvelgiamai apniukusio dangaus - grėsmingi, nuobodūs pranešimai iš 
pietinės apygardos, kur niekada nebuvo nuvykęs nė vienas pažįsta- 
mas, savivaldybių. Pietinis vienišo priekalo perkūnas, atklydęs iš be- 
veik giedro dangaus. Smarkesnis popietės griaustinis, kai žalios kaip 
jūra debesų bangos atsirisdavo iš pietvakarių, o saulė plieksdavo dar 
skaisčiau ir karštis slėgdavo dar labiau, lyg suvokdamas, kad laiko 
turi nedaug. Ir didysis puikaus vakarienės meto sprogimų teatras, 
kai audros susispiesdavo penkiasdešimties mylių radiolokatoriaus 
spinduliu it dideli vorai mažame stiklainyje, debesys griaudėdavo vie- 

nas ant kito iš keturių dangaus pakraščių ir lyg Dievo rykštė vis pra- 
pliupdavo lyti dešimties centų monetų dydžio lašais, vaizdas už lango 
virsdavo nespalvotu ir miglotu, medžiai 17 namai svyruodavo žaibo 
nutvieksti, maži vaikai su maudymosi kostiumėliais ir permirkusiais 
rankšluosčiais galvotrūkčiais skuosdavo namo it pabėgėliai. O vėlai 
naktį perkūnai primindavo būgno tratėjimą, sprogmenų bumbsėjimą 
ir Žygiuojančią vasaros kariuomenę. 

Kiekvieną dieną Sent Džudo laikraščiuose buvo pilna užuominų 
apie būsimą bendrovių susijungimą. Įkyrūs „Midpac“ dvyniai broliai 
mergintojai, Hilardas ir Čonsis Rotai, atvykę į miestą, tarėsi su tri- 
mis profesinėmis sąjungomis. Rotai atsidūrė Vašingtone ir atrėmė 
„Midpac“ parodymus Senato pakomitetyje. Sklido gandai, kad „Mid- 
pac“ paprašė „Union Pacific“ ją gelbėti. Rotai gynė būtinybę restruk- 
tūrizuoti „Arkansas Southern“, kai jį įsigys. „Midpac“ atstovas mal- 
davo visų Sent Džudo gyventojų, kuriems rūpi miesto ateitis, rašyti 
arba skambinti jų išrinktam Kongreso nariui... 

Deniza ėjo iš kontoros pietauti po šiek tiek apniukusiu dangumi, 
kai už kvartalo nuo jos sprogo elektros stulpas. Ji išvydo skaisčiai 
rausvą šviesą ir pajuto perkūnijos šuorą ant odos. Sekretorės spieg- 
damos išlakstė iš mažojo parkelio. Deniza apsisuko ir su knyga, svies- 
tainiu ir slyva grįžo į dvyliktą aukštą, kur kasdien du stalai pliekdavo 
pinoklį. Ji atsisėdo prie lango, bet skaityti „Karą ir taiką“ atrodė pre- 
tenzinga ir nedraugiška. Ji skyrė šiek tiek dėmesio už lango su žeme 
besimaišančiam dangui ir šiek tiek - lošimui arčiau jos. 

Donas Armoras išvyniojo sviestainį - pasirodė dešros griežinėlis 
su geltonose garstyčiose atsispaudusia duonos struktūra. Jis susmu- 
ko. Vėl kaip pakliuvo suvyniojo sviestainį į foliją 17 pažvelgė į Denizą, 
lyg ji būtų naujausia šios dienos kankynė. 

— Skelbiu šešiolika. 

— Kas čia taip prišnerkštė? 

— Edai, - tarė Donas Armoras, vėduodamasis kortomis, - atsar- 


giau su bananais. 

Edo Alberdingo, ilgiausiai dirbančio braižytojo, kūnas buvo pana- 
šus į kėglį, o žili plaukai garbanoti it senų moterų ilgalaikė šukuosena. 
Žiautarodamas bananą, jis žiūrėjo į kortas ir greit mirkčiojo. Nuluptas 
bananas gulėjo priešais jį ant stalo. Atsilaužė dar vieną mažą kąsnelį. 

— Bananuose siaubingai daug kalio, - pasakė Donas Armoras. 

— Kalis naudingas, - iš kitos stalo pusės pareiškė Lamaras. 

Donas Armoras padėjo užverstas kortas ant stalo ir niūriai įsiste- 
beilijo į Lamarą. 

— Juokauji? Gydytojai kaliu sustabdo širdį. 

— Senis Edas kasdien suvalgo po du tris bananus, - tarė Lama- 
ras. - Kaip tavo širdies sveikata, pone Edai? 

— Lošiam, vaikinai, - pasakė Edas. 

— Aš siaubingai susirūpinęs tavo sveikata, - paaiškino Donas Ar- 
moras. 

— Ausys kruta, ponaiti. 

— Kasdien matau, kaip šveiti nuodingą kalį. Mano, kaip draugo, 
pareiga tave perspėti. 

— Tavo kirtis, Donai. 

— Dek kortą, Donai. 

— O už tai sulaukiu, - įsižeidęs kalbėjo Armoras, - vien įtarinėji- 
mų ir atšiaurumo. 

— Donaldai, tu loši ar tik šildai kėdės sėdynę? 

— Be abejo, jei Edas, sustojus širdžiai dėl ilgalaikio nuodijimo ka- 
liu, pakratytų kojas, tapčiau ketvirtu pagal išdirbtą laiką ir garantuo- 
tai gaučiau vietą Litl Roke „Arkansas Southern/ Midland Pacific“, va- 
dinasi, kuriems galams tai minėti? Še, Edai, suvalgyk ir mano bananą. 

— Chi chi, prikąsk liežuvį, - perspėjo Lamaras. 

— Ponai, man atrodo, paimu visus kirčius. 

— Šunsnukis! 

Kortos pašomos. Vėl teškiamos ant stalo. 

- Žinok, Edai, Litl Roke yra kompiuterių, - tarė Donas Armoras, 
nė nedirstelėdamas į Denizą. 

— Aha, - tarstelėjo Edas. - Kompiuterių? 

— Įspėju, kad jei ten atsidursi, turėsi išmokti jais naudotis. 

— Edis atiduos Dievui sielą, kol išmoks naudotis kompiuteriais, — 
įsiterpė Lamaras. 

— Nesutinku, - užginčijo Donas. - Edas pradės dirbti Litl Roke ir 
išmoks braižyti kompiuteriu. Ir dar kam nors pasidarys bloga nuo jo 
bananų. 

— Klausyk, Donaldai, kodėl tu toks tikras, kad nepateksi į Litl Roką? 

Donas papurtė galvą. 

— Per metus išleistume dviem trim tūkstančiais dolerių mažiau, 
jei gyventume Litl Roke, ir gana greitai per metus uždirbčiau pora 
tūkstančių daugiau. Ten pigus pragyvenimas. Patė galėtų dirbti pusę 
dienos, mergaitės vėl turėtų motiną. Galėtume nusipirkti miško, kol 
mergaitės dar mažos ir moka juo džiaugtis. Kokį sklypelį su tvenki- 
niu. Negi tikit, kad mano popieriai gali taip pakilti? 

Edas rūšiavo kortas nervingai krūpčiodamas it burundukas. 

— Kam reikia kompiuterių? - paklausė jis. 

— Pakeisti niekam tikusiems seniams, - atkirto Donas, ir jo sly- 
vos spalvos veidą iškreipė nemaloni šypsena. 

— Pakeisti mums? 

— Kaip manai, kodėl Rotai perka mūsų akcijas, o ne atvirkščiai? 

Pašomos kortos. Teškiamos ant stalo. Deniza žiūrėjo, kaip žaibo 
šakės iš dangaus sminga į salotinius medžius Ilinojaus horizonte. Kol 
buvo nusisukusi, prie stalo visiems užvirė kraujas. 

— Velnias, Edai, - tarė Donas Armoras, - klausyk, gal aplaižytum 
juos prieš dėdamas ant stalo. 

— Ramiau, Donai, - įsikišo Semas Bojerleinas, braižytojų viršininkas. 

— Negi mane vieną verčia vemti. 

— Ramiau. Ramiau. 

Donas metė kortas ir taip staigiai atsistūmė su krėslu nuo stalo, 
kad vabzdžio maldininko pavidalo braižymo lempa subraškėjo ir su- 
svyravo. 

- Laredai! - pašaukė jis. - Imk mano kortas. Einu pakvėpuoti gry- 
nu oru be bananų smarvės. 

— Ramiau. 

Donas papurtė galvą. 

— Arba išsikalbėsiu dabar, Semai, arba kuoktelėsiu, kai akcijos bus 
supirktos. 

— Tu - galvotas vyras, Donai, - tarė Bojerleinas. - Visada atsisto- 
si ant kojų. 

— Nežinau, ar galvotas. Nesu nė perpus toks galvotas kaip Edas. 
Tiesa, Edai? 

Edui sutrūkčiojo nosis. Jis nekantriai stukseno kortomis į stalą. 

— Per jaunas karui Korėjoje, per senas mano karui, - tarė Donas. - 
Štai kur galvotas žmogus. Toks galvotas, kad dvidešimt penkerius 
metus kas rytą išlipa iš autobuso ir pereina Alyvų gatvę, ir jo nė kar- 
to nepartrenkė automobilis. Toks galvotas, kad kas vakarą vėl įlipa į 
autobusą. Štai ką šiame pasaulyje reiškia galvotas. 

— Dabar paklausyk, Donai, - daug garsiau pasakė Semas Bojerlei- 
nas. - Išeik pasivaikščioti, gerai? Eik į lauką ir atvėsk. Kai grįši, gal- 
būt tau pasirodys, kad turi Edžio atsiprašyti. 

— Skelbiu aštuoniolika, - tarė Edas, belsdamas į stalą. 

Donas prispaudė plaštaką prie kryžmens ir nušlubavo tarp stalų 
purtydamas galvą. Priėjo Laredas Bobas kiaušinių mišraine apskre- 
tusiais ūsais ir paėmė Dono kortas. 

— Nereikia atsiprašymų, - tarė Edas. —- Lošiam, vaikinai. 

Po pietų eidama iš moterų tualeto, Deniza susidūrė su Donu Ar- 
moru, Žengiančiu iš lifto. Jo pečius puošė lietaus lašų marginiai. Pa- 
matęs Den1zą, jis išvertė akis, lyg ji būtų dar viena persekiotoja. 

— Kas yra? - paklausė ji. 

Jis papurtė galvą ir nuėjo. 

— Kas yra? Kas? 

— Pietų laikas baigėsi, - atšovė jis. - Ko nedirbi? 

Kiekviena montavimo schema buvo pažymėta linijos pavadinimu ir 
mylias žyminčio stulpo numeriu. Signalizacijos inžinierius rengė patai- 

sų planus, o braižytojai siųsdavo popierines schemų kopijas į laukus, 
išryškinę papildymus geltonu pieštuku, o panaikinimus raudonu. Pas- 
kui darbo imdavosi lauko inžinieriai, dažnai padarydami savų pataisų ir 
trumpinimų, kopijos grįždavo į kontorą sudriskusios, pageltusios, nu- 
čiupinėtos, su raudonų Arkanzaso dulkių ar Kanzaso piktžolių žiupsne- 
liais tarp sulenkimų, tada braižytojai juodu rašalu pažymėdavo pataisas 
polietileno teriftalato ir veleninio popieriaus originaluose. 

Visą 1lgą popietę, kol baltas it ešerio pilvas dangus pasidarė Žu- 
vies šonų Ir nugaros spalvos, Deniza lankstė tūkstančius rytą sukar- 
pytų atspaudų, po šešis kiekvieno egzemplioriaus, nurodyto dydžio 
stačiakampiais, kurie tilptų į lauko inžinieriaus aplanką. Sematorai 
buvo ties 16,2 mylios, 17,4 mylios,-21,1 mylios, 20,8 mylios, 22 my- 
lias žyminčiu ir tolesniais stulpais iki pat Niu Šartro miestelio prie 
74,35 mylias žyminčio stulpo, kuriuo linija baigėsi. 

Tą vakarą važiuodama į priemiestį, ji paklausė tėvo, ar Rotai keti- 
na sujungti „Midland“ su „Arkansas Southern“. 

— Nežinau, - atsakė Alfredas. - Tikiuosi, kad ne. 

Ar bendrovė persikels į Litl Roką? 

— Atrodo, ketinama tai padaryti, jei bus Rotų viršus. 

Kas atsitiks Signalizacijos skyriaus vyrams? 

— Manau, kai kurie vyresnieji persikels. Jaunesnieji turbūt bus 
atleisti iš darbo. Bet man nepatinka, kad apie tai kalbi. 

— Nebekalbėsiu, - pažadėjo Deniza. 

Inida, kaip paprastai kas antrą ketvirtadienio vakarą per pasta- 
ruosius trisdešimt penkerius metus, jau laukė su vakariene. Ji patie- 
kė kimštų žalių saldžiųjų paprikų ir džiaugsmingai čiauškėjo apie bū- 
simą savaitgalį. 

— Rytoj namo turėsi grįžti autobusu, - pasakė ji Denizai, kai visi 
susėdo prie stalo. - Aš su tėčiu ir Šumpertais važiuoju apžiūrėti sklypo 
prie Fon diu Lako ežero. 

— Kas čia per sklypas prie Fon diu Lako ežero? 

— Paikas laiko gaišimas, - paaiškino Alfredas, - nereikėjo prasidėti. 
Tačiau tavo motina mane užgraužė. 

— Alai, - pasipiktino Inida, - išankstinių sąlygų niekas nekelia. Nie- 
kas nereikalauja lankyti seminarų. Visą savaitgalį galėsim daryti ką 
norime. 

— Bus daromas spaudimas. Žemės supirkėjas negali savaitgaliais 
nemokamai priiminėti visų šventų, nesistengdamas parduoti vieno kito 
sklypo. 

— Brošiūroje rašoma: jokio spaudimo, jokių lūkesčių, jokių išanks- 
tinių sąlygų. 

— Abejoju, - pareiškė Alfredas. 

— Merė Betė sako, kad netoli Bordentauno yra nuostabus vyno 
fabrikas, kurį galėsime apžiūrėti. Paplaukiosime Fon diu Lako ežere! 
Brošiūroje rašoma, kad yra ratinių garlaivių ir gurmanų restoranas. 

— Negaliu patikėti, kad Misūrio vyno fabrikas liepos viduryje gali 
ką nors sužavėti, - tarė Alfredas. 

— Tik nebijok džiaugtis, - pareiškė Inida. - Dribletai nuvažiavo ten 
praėjusį spalį ir labai smagiai pasibuvo. Deilas sakė nepatyrę jokio 
spaudimo. Labai menkas spaudimas, jis taip sakė. 

— Pagalvok, iš ko girdėjai. 

— O kas? 

— Iš žmogaus, kuris uždirba pragyvenimui pardavinėdamas karstus. 

— Deilas niekuo nesiskiria nuo kitų. 

— Sakiau, kad abejoju. Bet vyksiu. Tu gali namo parvažiuoti auto- 
busu, - pridūrė Alfredas Denizai. - Namie tau paliksim automobilį. 

— Šį rytą skambino Kenis Kreikmejeris, - pranešė Denizai Inida. — 
Klausė, ar tu užsiėmusi: šeštadienio vakarą. 

Deni1za užmerkė vieną akį ir išsprogino kitą. 

— O tu ką atsakei? 

— Kad, regis, neužsiėmusi. 

— Ką? 

— Atsiprašau. Nežinojau, kad turi savų planų. 

— Šiuo metu mano vienintelis planas - nesusitikti su Keniu Kreik- 
mejeriu, - nusijuokė Deniza. 

— Jis buvo labai mandagus, - spyrėsi Inida. - Nieko baisaus nueiti 
į pasimatymą, jei kas pakviečia. Jei nepatiks, kitą kartą galėsi neiti. 
Bet jau laikas pradėti su kuo nors susitikinėti. Žmonės sakys, jog tau 
visi per prasti. 

Deniza padėjo šakutę. 

— Mane tikrai vemt verčia nuo Kenio Kreikmejerio. 

— Deniza, - perspėjo Alfredas. 

— Taip negražu, - suvirpėjo Inidos balsas. - Nenoriu iš tavęs gir- 
dėti tokių žodžių. 

— Tiek to, atsiprašau, kad taip pasakiau. Bet šeštadienį aš užsiė- 
musi. Bent Keniui Kreikmejeriui. Kuriam ne pro šalį suvokti, jog dėl 
pasimatymo derėtų tartis su manimi. 

Denizai toptelėjo, kad Inidai veikiausiai patiktų savaitgalis su Ke- 
niu Kreikmejeriu prie Fon diu Lako ežero ir kad Keniui ten būtų sma- 
giau negu Alfredui. 

Po pietų ji nuvažiavo dviračiu prie seniausio namo priemiestyje, 
prieškarinių plytų kubo aukštomis lubomis, stovinčio priešais vietos 
geležinkelio stotį užkaltais langais. Namas priklausė vidurinės mo- 
kyklos dramos būrelio vadovui Anri Diusenberui, kuris, palikęs myli- 
miausią mokinę rūpintis savo nemadingu etiopiniu bananu, neskonin- 
gais krotonais ir apsimetėlėmis kambarinėmis palmėmis, mėnesiui 
išvyko pas motiną į Naująjį Orleaną. Diusenbero svetainėje tarp vieš- 
namiškų senienų buvo dvylika puošnių šampano taurių, kiekvienos 
briaunota krištoline kojele į viršų kilo oro burbuliukų stulpas; iš jų jis 
leido gerti tik Denizai, nors šeštadienio vakarą pas jį nusitašyti at- 
vykdavo ne vienas jaunas aktorius ir literatas. („Tie galvijai gali maukti 
iš plastikinių puodelių“, — sakydavo jis, įtaisydamas savo išsekusį kū- 
ną į veršena aptrauktą krėslą žemu atlošu. Jis porą raundų kovojo su 
vėžiu, gydytojai tikino, jog liga atsitraukusi, bet žvilgi oda ir išspro- 
gusios akys rodė, kad anaiptol ne viskas gerai. „Lambert, nuostabioji 
būtybe, — sakydavo jis, - sėskis čia, kad galėčiau matyti tave iš profi- 
lio. Ar žinai, kad japonai tave garbintų dėl šitokio kaklo? Garbintų“.) 

Diusenbero namuose ji pirmą kartą paragavo austrių, putpelių kiau- 
šinių, grapos. Diusenberas sustiprino jos ryžtą nepasiduoti „spuoguotų 
paauglių“ (jo žodžiai) žavesiui. Jis pirkdavo antikvarinių daiktų par- 
duotuvėse sukneles ir švarkelius su teise grąžinti, ir jei jie tikdavo 
Denizai, leisdavo jai juos pasilikti. Laimei, Inida, trokštanti, kad De- 
niza rengtųsi kaip Šumpertų ar Rotų mergaitės, apie senovinius dra- 
bužius buvo tokios prastos nuomonės, jog patikėjo švarutėlę išeiginę 
siuvinėto geltono atlaso suknelę su agato ir tigro akies sagomis kai- 
navus Denizai dešimt dolerių Gelbėjimo Armijos krautuvėje. Nepai- 
sydama graudžių Inidos protestų, ji pasipuošė šia suknele per vakarą 
mokslo metų pabaigoje ir smagiai pasišoko su Piteriu Hiksu, smar- 
kiai spuoguotu artistu, vaidinusiu Tomą „Stikliniame žvėryne“ (De- 
niza vaidino Amandą). Tą vakarą Piteriui Hiksui irgi buvo pasiūlyta 
drauge su ja ir Diusenberu išgerti iš rokoko šampano taurių, bet Pite- 
ris vairavo, todėl gėrė tik kokakolą iš plastikinio puodelio. 

Palaisčiusi gėles, ji atsisėdo į Diusenbero veršena aptrauktą krėslą 
1r klausėsi „New Order“. Norėjo su kuo nors draugauti, bet prie ber- 
niukų, kuriuos gerbė, kaip antai Piterio Hikso, nelinko širdis, o kiti 
buvo tokie kaip Kenis Kreikmejeris: šis, nors ir pasiryžęs stoti į Ka- 
rinę jūrų akademiją bei daryti branduolio fiziko karjerą, įsivaizdavo 
esąs hipis ir kolekcionavo „Cream“ bei Džimio Hendrikso „vinilus“ 
(jo žodžiai) su tokia aistra, kuri pagal Dievo sumanymą, matyt, turėjo 
būti skirta povandeninių laivų statybai. Denizai kėlė šiokį tokį neri- 
mą jos bjaurėjimasis. Nesuprato, kodėl ji tokia negera. Buvo nelai- 
minga, kad elgiasi taip negražiai. Jos nuomonė apie save ir kitus žmo- 
nes buvo kažkuo ydinga. 

Tačiau kai motina tai prikišdavo, kas jai belikdavo daryti? - tik 
draskyti akis. 

Kitą dieną per pietų pertrauką ji sėdėjo parke ir deginosi saulėje, 
nes vilkėjo neįtikėtinai trumpą berankovę palaidinukę (motina nė ne- 
įtarė, kad ji tokias apsivelka po megztiniu eidama į darbą), kai nei iš 
šen, nei iš ten atsirado Donas Armoras ir klestelėjo ant suolo šalia jos. 

— Kodėl nelošiat kortomis? - paklausė ji. 

— Kraustausi iš proto, - atsakė jis. 

Ji vėl įbedė akis į knygą. Juto, kaip įdėmiai jis apžiūrinėja jos kū- 
ną. Buvo karšta, bet jos skruostas, atsuktas į jį, kaito ne nuo karščio. 

Jis nusiėmė akinius ir pasitrynė akis. 

— Tai štai kur kasdien ateini pasėdėti. 

— Taip. 

Jis nebuvo gražus. Galva per didelė, pradėjęs plikti, o veido spal- 
va blausiai raudona kaip cheminiais priedais nudažytos dešros, išsky- 
rus šeriais apžėlusias melsvas vietas. Bet jo minoje ji įžvelgė links- 
mumą, gyvumą ir gyvulio liūdesį, o išlenktos it balnas lūpos viliojo. 

Jis perskaitė įrašą knygos nugarėlėje. 

— Grafas Levas Tolstojus, - tarė. Pakraipė galvą ir tyliai nusijuokė. 

— Kas yra? 

— Nieko, - atsakė jis. - Tiesiog bandau įsivaizduoti, ką reiškia bū- 
ti tavimi. 

— Nesuprantu, ką norit pasakyti. 

— Graži. Protinga. Drausminga. Turtinga. Koledžo studentė. Ką 
tai reiškia? 

Ji pajuto kvailą norą atsakyti prisilietimu, kad jis pajustų, ką tai 
reiškia. Kaip kitaip atsakyti į tokį klausimą. 

Gūžtelėjo 1r atsakė nežinanti. 

— Tavo draugužiui baisiai pasisekė, - tare Donas Armoras. 

— Aš neturiu draugužio. 

Jis krūptelėjo, lyg ši žinia būtų jį sukrėtusi. 

— Mane tai glumina ir stebina. 

Deniza vėl gūžtelėjo. | 

— Kai buvau septyniolikos, irgi dirbau vasarą, - pasakė Donas. - 
Didelėje senienų krautuvėje, kurią laikė sena menonitų pora. Naudo- 
jome valiklį, vadinamą stebuklingu mišiniu, jį sudarė dažų skiediklis, 
metilo alkoholis, acetonas ir tungamedžio aliejus. Baldus jis švariai 
nuvalydavo, ir dažai nenusilupdavo. Visą dieną kvėpuodavau tuo va- 

likliu 1r grįždavau namo kaip drignių apsiėdęs. O apie vidurnaktį taip 
suskausdavo galvą, kad nors rėk. 

— Kur jūs užaugot? 

— Karbondeile. Ilinojaus valstija. Neabejojau, kad menonitai man 
moka skatikus, nors ir prideda nemokamą kaifą. Todėl naktį pradėjau 
skolintis jų pikapą. Turėjau merginą, kuri mėgo pasivažinėti. Pikapą 
sudaužiau, tada menonitai ir sužinojo, kad juo važinėjau, o mano tuo- 
metinis patėvis pareiškė, jog jei eisiu tarnauti jūrų pėstininku, jis su- 
sitars su menonitais ir draudimo kompanija, antraip man teks šnekė- 
tis su policininkais. Todėl septintojo dešimtmečio viduryje tapau jūrų 
pėstininku. Pataikiau į patį smagumą. 

— Kariavot Vietname? 

Donas Armoras linktelėjo. 

— Jei bendrovės susijungs, mano padėtis bus beveik tokia kaip 
tada, kai buvau paleistas iš kariuomenės. Tik dabar dar turiu tris vai- 
kus ir tam tikrų profesinių įgūdžių, kurie niekam nereikalingi. 

— Kokio amžiaus jūsų vaikai? 

— Dešimties, aštuonerių ir ketverių. 

— Žmona dirba? 

— Mokyklos sesele. Dabar pas tėvus Indianoje. Jie turi penkis ak- 
rus žemės su tvenkiniu. Mergytėms patinka. 

— O jūs atostogausite? 

— Kitą mėnesį dvi savaites. 

Deniza pristigo klausimų. Donas Armoras sėdėjo susilenkęs ir 
įspraudęs plaštakas tarp kelių. Jis taip sėdėjo ilgai. Ji iš šono matė, 
kaip jo ramiame veide atsiranda garsusis vypsnys; matyt, visada teks 
gailėtis rimtai su juo pasikalbėjus ar jį užjautus. Galiausiai Deniza 
atsistojo ir pasakė einanti į vidų, jis linktelėjo, lyg tai būtų smūgis, 
kurio tik ir laukęs. 

Jai netoptelėjo, jog Donas Armoras sutrikęs šypsosi todėl, kad la- 
bai jau akivaizdžiai stengėsi sukelti jai užuojautą, kad kabino ją iki šleikš- 
tulio nuvalkiotais būdais. Jai neatėjo į galvą, jog jo vakarykštis spek- 

taklis prie kortų stalo buvo suvaidintas patraukti jos dėmesiui. Ji nenu- 
tuokė jį atspėjus, jog ji slapčia klausosi tualete, ir pasirūpinus, kad nu- 
girstų jo žodžius. Ji nesuprato, kad savigaila - įprasta Dono Armoro 
nuotaika ir kad padedamas savigailos iki jos jis „padarė“ daug merginų. 
Ji nesuvokė, kad jis jau sudaręs planą, - kūrė jį nuo tos akimirkos, kai 
pirmą kartą su ja pasisveikino, - kaip užversti jai sijoną. Jai galvoje ne- 
tilpo, jog jis nusuka akis ne dėl to, kad jį akina jos grožis, o dėl to, kad 
visų patarimų („Ką daryti, kad ji dėl jūsų visada eitų iš proto“), spaus- 
dinamų paskutiniuose vyrų žurnalų puslapiuose, pirma taisyklė - „Ne- 
kreipkite į ją dėmesio“. Ji nesumojo, kad luomo ir padėties skirtumai, 
dėl kurių taip nesmagiai jaučiasi, Doną Armorą tik dar labiau gundo: 
kad jis geidžia jos kaip prabangos dalyko arba kad tik savigailos apim- 
tas vyriškis, kuriam gresia nedarbas, jaus pasitenkinimą pergulėjęs su 
savo viršininko viršininko viršininko dukra. Jai neatsivėrė akys nei ta- 
da, nei vėliau. Ir net po dešimties metų jautė atsakomybę. 

Tačiau sunkumus tą popietę ji suvokė. Vienas jų - kad Donas Armo- 
ras nori ją turėti, bet negali. Atsitiktinai ji jau gimdama turėjo viską, o 
vyriškis, kuris jos nori, turi daug mažiau, ši nelygybė irgi sudaro sunku- 
mų. Kadangi ji turi viską, jai 1r dera įveikti sunkumus. Tačiau bet kuris 
skatinantis žodis, bet kuris pritarimo ženklas jai atrodė globėjiškas. 

Skaudžiai maudė kūną. Lygindama savo gabumus ir galimybes su 
Dono Armoro, jautė fizinį skausmą - šį nepasitenkinimą galėjo ap- 
malšinti žnaibydama jautriąsias kūno vietas, bet nuslopinti negalėjo. 

Po pietų ji nuėjo į saugyklą, kur šešiose sunkiadangtėse plieninė- 
se dėžėse, panašiose į grakščius šiukšlių konteinerius, buvo laikomi 
signalizacijos brėžinių originalai. Ilgainiui didžiuliai kartoniniai aplan- 
kai išpampo, kažkur dėžių gelmėse dingo kai kurie brėžiniai, 17 Deni- 
zai buvo pavesta viską sutvarkyti. Į saugyklą užsukę braižytojai dar- 
bavosi aplink ją, o ji klijavo aplankams naujas etiketes ir traukė iš 
gilumos seniai pamestus veleninio popieriaus lakštus. Didžiausia dė- 
žė buvo tokia gili, kad ji turėjo kniūbsčia atsigulti ant gretimos, uždė- 
ti nuogas kojas ant šalto metalo ir abiem rankom traukti popierius iš 

dugno. Ji numetė brėžinius ant grindų ir vėl įlindo traukti kitų. Kai 
išniro įkvėpti oro, suvokė, kad prie dėžės klūpo Donas Armoras. 

Jo raumeningus kaip irkluotojo pečius glaudžiai aptempė sporti- 
nis švarkas. Ji nežinojo, kiek laiko jis čia ir į ką žiūri. Dabar jis tyrinė- 
jo sulankstytą kaip akordeonas dokumentą, blokavimo posto ties 
101,35 mylios stulpu Makkuko linijoje montavimo schemą. Ją ranka 
nubraižė Edas Alberdingas 1956 metais. 

— Edas buvo vaikėzas, kai ją nubraižė. Gražus darbas. 

Deniza išlindo iš dėžės, palygino sijono raukšles ir nusivalė dulkes. 

— Neturėčiau taip užsipulti Edo, - tarė Donas. - Jis turi gabumų, 
kurių aš niekada neturėsiu. 

Rodos, jis daug mažiau galvojo apie Denizą, negu jinai apie jį. Jis 
išlygino dar vieną brėžinį, 0 ji stovėjo ir žiūrėjo į berniokišką jo žilų 
kaip grafitas plaukų verpetą. Žengė žingsnį arčiau ir pasilenkė už- 
dengdama jį savo krūtine. 

— Tu man užstoji šviesą, - tarė jis. 

— Nori su manim pavakarieniauti? 

Jis sunkiai atsiduso. Susikūprino. 

— Žadėjau savaitgalį praleisti Indianoje. 

— Aišku. 

— Bet duok man laiko pagalvoti. 

— Gerai. Pagalvok. 

Ji kalbėjo ramiai, bet kai ėjo į moterų tualetą, pakinkliai drebėjo. 
Užsisklendė kabinoje, tupėjo ir krimtosi, o už tualeto tyliai suskambo 
lifto varpelis, atvažiavo ir vėl išvažiavo popietės užkandžių vežimė- 
lis. Jos nerimas buvo be turinio. Akys tiesiog įsmigdavo į ką nors: 
chromuotą kabinos durų sklendę ar tualetinio popieriaus lapelį ant 
grindų, o atsikvošėjusi ji suvokdavo, kad jau penkios minutės į kažką 
žiūri ir nieko negalvoja. Nieko. Nieko. 

Likus penkioms minutėms iki darbo pabaigos, ji valė saugyklą, 
kai už jos peties išniro platus Dono Armoro veidas sunkiais mieguis- 
tais vokais po akiniais. 

— Deniza, - tarė jis, - kviečiu tave vakarienės. 

Ji greit linktelėjo. 

— Aha. 

Prastame rajone, kur gyveno daugiausia vargšai ir juodukai, į šiaurę 
nuo miesto centro, stovėjo senamadiška vaisvandenių parduotuvė už- 
kandinė, kur dažnai lankydavosi Anri Diusenberas ir jo mokiniai ak- 
toriai. Deniza nenorėjo nieko, tik arbatos su ledu ir gruzdintų bulvių, 
bet Donas Armoras užsisakė lėkštę mėsainių ir pieno kokteilį. Ji at- 
kreipė dėmesį, kad jo figūra panaši į varlės. Kai jis pasilenkė prie 
maisto, galva prasmego tarp pečių. Kramtė jis lėtai, lyg ironiškai. Van- 
giai, lyg ironiškai šypsojosi dairydamasis po užkandinę. Kilstelėjo aki- 
nius ant nosies pirštais, kurių nagai buvo nugraužti iki gyvuonies. 

— Niekada nebūčiau ėjęs į tokį rajoną, - pasakė jis. 

— Šie pora kvartalų gana saugūs. 

— Tau - taip, - atsiliepė jis. - Matai, žmonės jaučia, ar nutuoki, kas 
yra vargas. Jei ne, jie nuo tavęs atstoja. Visa bėda, kad aš nutuokiu. Jei 
būčiau atėjęs į šią gatvę tavo metų, būtų atsitikę kas nors baisaus. 

— Nesuprantu, kodėl. 

— Tiesiog taip atsitikdavo. Pakeldavau akis, ir staiga iš kažkur 1š- 
dygdavo trys nepažįstami tipai, kuriems nepatikdavo mano snukis. O 
man jų. Šito pasaulio nematai, jei esi turtingas ir laimingas. Tokia 
kaip tu pereitų jį lyg niekur nieko. Šitas pasaulis laukia pasirodant 
tokių kaip aš, kad galėtų duoti į skudurus. Mane jis per mylią pastebi. 

Donas Armoras važinėjo dideliu amerikietišku sedanu, panašiu į 
Denizos motinos, tik senesniu. Jis nuvažiavo iki magistralės ir iš lėto 
traukė į vakarus mėgaudamasis savo susmukusia poza prie vairo 
(„Aš - bukaprotis, mano mašina prasta“), o pro šalį iš kairės ir deši- 
nės kriokdami lėkė kiti vairuotojai. 

Deniza liepė važiuoti į Anri Diusenbero namus. Saulė tebešvietė, 
nors jau kybojo žemai vakaruose virš geležinkelio stoties fanera už- 
kaltomis langų akimis, kai jie užlipo Diusenbero verandos laiptais. 
Donas Armoras nužvelgė aplinkinius medžius, lyg šiame priemiesty- 

je net medžiai būtų geresni ir brangesni. Deniza uždėjo ranką ant 
tinklinių durų rankenos ir tik tada suvokė, kad durys už jų atdaros. 

— Lambert? Čia tu? - Iš tamsaus salono išniro Anri Diusenberas. 
Jo oda buvo dar panašesnė į vašką, akys dar labiau išsprogusios, o 
dantys ilgesni negu paprastai. - Motinos gydytojas išsiuntė mane na- 
mo, - tarė jis. - Nusiplovė rankas. Man rodos, mirčių jam per akis. 

Donas Armoras, nuleidęs galvą, traukėsi prie automobilio. 

— Kas tas neįtikėtinas gremėzdas? - paklausė Diusenberas. 

— Bendradarbis, - paaiškino Deniza. 

— Na, jo į vidų neįsileisiu. Dovanok. Nepakęsiu šiuose namuose 
griozdų. Turėsi susirasti kitą vietą. 

— Maisto turit? Jums nieko netrūksta? 

— Nieko, bėk sau. Šiandien jau geriau, nes grįžau namo. Tiek dakta- 
rą, tiek mane trikdė mano sveikata. Matai, vaikeli, aš nebeturiu baltųjų 
kraujo kūnelių. Jisai drebėjo iš baimės. Neabejojo, kad numirsiu jo ka- 
binete. Lambert, man jo net gaila pasidarė! - Besijuokiančio ligonio bur- 
na buvo panaši į tamsią skylę. - Bandžiau paaiškinti, kad baltųjų kraujo 
kūnelių stoka - menkas niekas. Bet jis užsimetė mane laikyti medicini- 
ne keistenybe. Papietavau su motina ir taksi išvažiavau į oro uostą. 

— Jums tikrai geriau? 

— Taip. Eik, laiminu. Kvailiok. Bet ne mano namuose. Eik. 

Pasirodyti su Donu Armoru prie savo namų buvo neišmintinga, nes 
gatve be paliovos vaikščiojo pastabūs Rotai ir smalsūs Dribletai, todėl 
ji liepė jam važiuoti prie pradinės mokyklos ir nusivedė į pievą už jos. 
Jie sėdėjo gaubiami elektroninio vabalėlių zvimbesių žvėryno, kaiti- 
nančio kraują krūmų kvapo ir vėstančios gražios liepos mėnesio die- 
nos kaitros. Donas Armoras apkabino ją per pilvą, atsirėmė smakru jai 
į petį. Jie klausėsi slopaus vaikų sprogdinamų fejerverkų poškėjimo. 

Kai sutemus jie atsidūrė jos šaltuose nuo kondicionuoto oro na- 
muose, ji bandė jį greit nusivesti prie laiptų, bet jis gaišo virtuvėje, 
delsė valgomajame. Jai širdį suspaudė pamanius, kokį neteisingą įspūdį 
apie namą jis susidarys. Tėvai nebuvo turtingi, bet motina taip troško 

tam tikros rūšies elegancijos ir taip uoliai darbavosi ją kurdama, jog 
Donui Armorui namas turėjo atrodyti kaip turtuolių. Atrodė, jam ne- 
smagu mindžioti kilimą. Jis stabčiojo atkreipdamas reikiamą dėmesį, 
kaip turbūt niekas anksčiau, į Voterfordo taures ir saldainines, kurias 
Inida buvo sudėjusi į sekciją, kad visi matytų. Jis akimis glostė kiek- 
vieną daiktelį, muzikines dėžutes, Paryžiaus gatvių vaizdus, baldų dai- 
liais apmušalais komplektus, kaip anksčiau - Denizos kūną - negi tai 
buvo šiandien? Šiandien per pietus? 

Ji įspraudė savo didelę ranką į jo dar didesnę, sunėrė savo ir jo 
pirštus ir nuvilko jį prie laiptų. 

Miegamajame jis suklupo ant kelių, nykščiais įsirėmė jai į klubus ir 
prispaudė lūpas prie šlaunų, o paskui ir prie putės; ji pasijuto vėl atsi- 
dūrusi vaikystės pasaulyje su broliais Grimais ir K. S. Luisu, kur prisi- 
lietimas gali pakeisti. Jo rankos pavertė jos klubus moters klubais, jo 
lūpos pavertė jos šlaunis moters šlaunimis, o jos putę - kušiu. Štai ir 
pranašumai, kai tavęs geidžia vyresnis vyras, - beveik neatrodo, kad 
esi belytė marionetė, nes tave su tavo kūnu supažindina patyręs vado- 
vas, to kūno naudingumą tau atskleidžia žmogus, kuriam jo reikia. 

Jos bendraamžiai kažko norėjo, bet, regis, patys nenutuokė, ko. 
Jos bendraamžiai tik apytikriai nujautė, ko nori. Jos užduotis, vaid- 
muo, atliekamas per ne vieną netikusį pasimatymą, buvo išaiškinti 
jiems, ko jie nori, atsisegti marškinius ir duoti užuominą, įkūnyti jų 
gana nebrandžias sąvokas. 

Donas Armoras jos norėjo kruopščiai, centimetras po centimetro. 
Jis ją puikiai suprato. Ji turi kūną, iš kurio nebuvo bemaž jokios nau- 
dos, bet įsivaizdavusi, kad jo galima norėti, - įsivaizdavusi save vie- 
toj klūpančio Dono Armoro, kuris geidžia įvairių jos vietelių, — pama- 
nė, jog tokį kūną turėti vis dėlto atleistina. Ji turi tai, ką šitas vyras 
tikisi rasti. Jis nepuolė prie svarbiausios vietos drebančiomis iš ne- 
kantros rankomis, o įvertino kiekvieną jos kūno dalį. 

Kai ji atsisegė liemenėlę, Donas nuleido galvą ir užsimerkė. 

— Kas tau? 

— Galima numirti nuo tavo grožio. 

Šie žodžiai jai patiko, kurgi ne. 

Paėmusi jo daiktą į rankas, patyrė tokį jausmą, kokį vėl patirs po 
kelerių metų, kai būdama jauna virėja lies pirmuosius triufelius, pir- 
mąsias žąsų kepenėles, pirmuosius ikrus. 

Per aštuonioliktą gimtadienį draugai teatralai padovanojo jai Bib- 
liją su išpjauta lapuose skyle, kur buvo įdėtas viskio buteliukas ir 
trys spalvoti sargiai, dabar kaip tik praversiantys. 

Dono Armoro galva, dunksanti virš jos, buvo liūto galva, moliūgo 
žibintas Helovinui. Baigdamas jis suriaumojo. Jo atodūsiai vijosi vienas 
kitą, bemaž susiliejo. O, o, o, o. Nieko panašaus ji nebuvo girdėjusi. 

Kraujo gausybė buvo tiesiogiai proporcinga skausmui, kuris buvo 
didžiulis, ir atvirkščiai proporcinga malonumui, kurį ji galėjo nebent 
įsivaizduoti. 

Tamsoje sugriebusi nešvarų rankšluostį iš skalbinių pintinės ko- 
ridoriaus spintoje, ji pakratė kumštį - juk prarado nekaltybę dar ne- 
pradėjusi mokytis koledže. 

Stambus kruvinas vyriškis lovoje anaiptol nekėlė susižavėjimo. 
Lova buvo viengulė ir vienintelė, kurioje ji miegodavo, be to, ji jautė- 
si labai pavargusi. Gal nuovargiu ir aiškintinas jos paikiojimas, mat 
stovėdama vidury kambario su rankšluosčiu, apvyniotu apie kūną, ne- 
tikėtai paleido dūdas. 

Buvo labai dėkinga Donui Armorui, kai jis atsikėlė iš lovos, apkabino 
ją ir nesupyko, kad elgiasi kaip mažvaikė. Jis paguldė ją į lovą, surado 
pižaminį švarkelį, padėjo jį apsivilkti. Atsiklaupęs prie lovos, užtraukė ant- 
klodę jai iki pečių ir glostė galvą taip, kaip veikiausiai glostydavo dukte- 
rims galvas. Glostė, kol ji beveik užmigo. Tada ėmė glamonėti vietas, 
kurios, jos nuomone, neliečiamos, jei glostai dukterį. Ji bandė snausti to- 
liau, bet jis ją grabaliojo vis stipriau, vis šiurkščiau. Viskas, ką jis darė, 
arba kuteno, arba kėlė skausmą, o įsidrąsinusi suinkšti sužinojo, kaip jau- 
tiesi, kai vyro rankos suspaudžia tau galvą ir kiša ją prie savo tarpkojo. 

Laimei, pasitenkines jis nebandė pasilikti nakvoti. Išėjo, o ji gulė- 
jo kaip negyva, ištempusi ausis ir svarstė, ką jis daro ir ar dar sugrįš. 

Galiausiai - ji, matyt, buvo užsnūdusi - išgirdo, kaip užsitrenkė lau- 
ko durys ir suprunkštė didelio jo automobilio starteris. 

Miegojo iki vidurdienio, o kai maudėsi po dušu pirmo aukšto vo- 
nios kambaryje, bandydama suvokti, ką padarė, vėl išgirdo trinktelint 
laukujes duris. 

Ji žaibiškai išsiskalavo plaukus, žaibiškai nusišluostė ir iššoko iš 
vonios. Tėvas gulėjo poilsio kambaryje. Motina virtuvės kriauklėje 
plovė pintinę, į kurią dėdavo valgį per išvykas. 

— Deniza, tu nė neparagavai vakarienės! - sušuko Inida. - Nepra- 
rijai nė kąsnelio. 

— Maniau, jūs grįšite rytoj. 

— Fon diu Lako ežeras nepateisino mūsų vilčių, - paaiškino Ini- 
da. - Nežinau, ką sau manė Deilas ir Hanė. Daug triukšmo dėl nieko. 

Laiptų apačioje stovėjo du lagaminėliai. Deniza pro juos nukūrė į 
miegamąjį, nes pro duris buvo matyti sargių pakuotės ir kruvina pata- 
lynė. Ji užsidarė kambary. 

Visa vasara buvo sugadinta. Jautėsi vieniša tiek darbe, tiek na- 
mie. Kruviną paklodę ir kruviną rankšluostį paslėpė spintelėje ir ne- 
žinojo, ką su jais daryti. Iš prigimties pastabi Inida turėjo miriadus 
pilkųjų ląstelių, kurių viena užduotis buvo apskaičiuoti dukters mė- 
nesinių laiką. Po poros savaičių, kai susirgs, Deniza tikėjosi atsipra- 
šinėdama parodyti sugadintą rankšluostį ir paklodę. Bet Inida turėjo 
nepaprastą talentą atsiminti skalbinius. 

— Pasigedau vieno gerojo rankšluosčio su monograma. 

— Velnias, aš jį palikau prie baseino. 

— Deniza, namie šitiek rankšluosčių, o tu būtinai pasiimi gerąjį su 
monograma... Ir kaip tik jį pameti! Ar skambinai į plaukyklą? 

— Grižau paieškoti. 

— Tai labai brangūs rankšluosčiai. 

Deniza niekada nedarė tokių klaidų. Nebūtų buve taip pikta, jei 
būtų patyrusi bent kokį malonumą, jei galėtų nueiti pas Doną Armo- 
rą, drauge su juo pasijuokti ir jam pasiguosti. Bet ji jo nemylėjo, 0 jis 
nemylėjo jos. 

Dabar kitų braižytojų draugiškumas darbe jai atrodė įtartinas, lyg 
jie visi tik ir galvotų, kaip ją išdulkinti. Donas Armoras buvo toks 
sutrikęs arba toks atsargus, kad bijodavo jai žiūrėti į akis. Kiauras 
dienas jį graužė neviltis dėl brolių Rotų sprendimo, todėl jis kabinėjo- 
si prie visų. Denizai darbe beliko plušti ligi devinto prakaito, bet da- 
bar jo monotoniškumas buvo našta, dabar ji jo nekentė. Dienai bai- 
giantis jai peršėdavo veidą ir sprandą nuo tramdomų ašarų ir triūso 
verčiantis per galvą, nes taip dirbti ir nenusivaryti nuo koto gali tik 
žmogus, kuriam darbas malonus. 

Štai kaip būna, pasakė sau, kai ką nors darai nepagalvojusi. Ap- 
stulbusi suvokė, kad apsisprendė per dvi valandas. Jai patiko Dono 
Armoro akys ir burna, ji nusprendė privalanti duoti jam, ko jis nori, - 
neprisiminė, kad būtų labai sukusi galvą. Pasitaikė nešvanki ir vilio- 
jama proga (šiąnakt galėčiau prarasti nekaltybę), ir ji nusitvėrė tos 
progos abiem rankom ir abiem kojom. 

Buvo per daug išdidi, todėl neprisipažino sau, tuo labiau - Donui 
Armorui, kad jai jo nereikia. Buvo per daug nepatyrusi, nesuvokė 
galinti paprasčiausiai pasakyti: „Atleisk, smarkiai suklydau“. Jai atro- 
de, kad privalo ir toliau duoti jam, ko jis geidžia. Manė, kad jei jau 
užmezgė romaną, jis turi trukti ilgai. 

Ji kankinosi, kad visiškai jo negeidžia. Ypač pirmą savaitę, kol pri- 
sivertė pasiūlyti Donui Armorui vėl susitikti penktadienio vakarą, ger- 
klę jai peršėjo valandų valandas. Bet ji nenuleido rankų. Susitiko su juo 
dar tris penktadienius, tėvams pasakiusi, kad eina į pasimatymą su Ke- 
niu Kreikmejeriu. Donas Armoras nusivežė ją pavakarieniauti į šeimy- 
ninį restoranėlį parduotuvių rajone, o paskui - į sukrypusią trobelę už- 
miestyje, kur siaučia tornadai, viename iš dešimčių mažų gyvenviečių, 
kurias amžinai besiplečiantis Sent Džudas baigė praryti. Jo namuose 
jai buvo taip nesmagu, kad ji jais bemaž pasibjaurėjo. Nė viename De- 
nizos priemiesčio name nebuvo tokių žemų lubų ir tokių pigių metali- 
nių daiktų, tokių lengvų gerai neužtrenkiamų durų ar plastikinių langų 
rėmų. Norėdama nuraminti meilužį ir užčiaupti jam burną, kad liautųsi 

postringaves jai bjauriausia tema („tavo gyvenimas, palyginti su ma- 
no“), be to, kaip nors prastumti laiką, kuris šiaip būtų slinkęs nesma- 
giai tylint, ji parsivertė jį ant sudedamosios lovos šlamštu užverstame 
pusrūsyje ir uoliai ėmė tobulinti naujuosius įgūdžius. 

Donas Armoras nepasakė, kaip paaiškino žmonai, kodėl savait- 
galį nepasirodęs Indianoje. Deniza neįstengė jo ko nors paklausti 
apie Žmoną. 

Motina išbarė ją dar dėl vienos klaidos, kurios ji niekada nebūtų pa- 
dariusi: kodėl tučtuojau nepamerkė kruvinos paklodės į šaltą vandenį. 

Pirmą rugpjūčio mėnesio penktadienį, tik prasidėjus Dono Armo- 
ro dviejų savaičių atostogoms, jis su Deniza grįžo į kontorą ir užsira- 
kino saugykloje. Ji pabučiavo jį, uždėjo jo rankas sau ant papų ir ban- 
dė krutinti jo pirštus, bet jo rankos iškart atsidūrė ant jos pečių; jis 
norėjo ją paklupdyti. 

Jo sėkla išsiliejo jai į šnerves. 

— Peršalai? - paklausė tėvas po valandėlės, kai jie atsidūrė miesto 
ribose. 

Namie Inida pranešė, kad trečiadienio naktį Šv. Luko ligoninėje 
mire Anri Diusenberas („tavo draugas“). 

Deniza būtų pajutusi dar didesnę kaltę, jei sekmadienį nebūtų už- 
sukusi pas Diusenberą į namus. Jam buvo iki gyvo kaulo įkyrėję kai- 
mynų kūdikio riksmai. 

— Aš neturiu baltųjų kraujo kūnelių, - tarė jis. - Galėtų, po velnių, 
bent langus uždaryti. Dieve mano, kas per plaučiai to kūdikėlio. Spėju, 
kad tėvai jais didžiuojasi. Spėju, kad jie kaip motociklininkai, atjungę 
duslintuvus. Netikras, laukinis vyriškumo simbolis. - Iš Diusenbero be- 
liko tik oda ir kaulai. Jis svarstė, kiek kainuotų išsiųsti trijų uncijų svo- 
rio paketą. Padrikai ir netiksliai pasakojo Denizai apie oktoronę, su ku- 
ria trumpam buvo susižadėjes. („Aš nustebau, kad ji tik septyniais 
aštuntadaliais baltoji, o ji apstulbo, kad aš septyniais aštuntadaliais žyd- 
ras“.) Jis kalbėjo apie viso gyvenimo kampaniją už penkiasdešimties 
vatų lemputes. („Šešiasdešimties per ryškios, - pareiškė, - o keturias- 

dešimties per blausios“.) Merdėjo daug metų, todėl mirtis jam tapo 
kasdienybe. Jis vis dar mokėjo šelmiškai nusijuokti, bet galiausiai pasi- 
rodė, kad bandymas laikyti mirtį lėkšta, kaip ir bet koks kitas, pasmerk- 
tas nesėkmei. Kai Deniza atsisveikindama pabučiavo jį, jis, rodos, jos 
nebepažino. Šypsojosi nuleidęs akis, lyg būtų nepaprastas vaikas, ku- 
rio grožiu dera žavėtis, o tragišką būseną - užjausti. 

Dono Armoro ji irgi daugiau nematė. 

Rugpjūčio 6-ąją, pirmadienį, po abipusių nuolaidų vasaros Hilar- 
das ir Čonsis Rotai susitarė su pagrindinėmis geležinkelio darbininkų 
profesinėmis sąjungomis. Šios padarė didelių nuolaidų už pažadą, kad 
nauja administracija bus ne tokia globėjiška ir pažangesnė, todėl Ro- 
tai galėjo pasiūlyti „Midland Pacific“ nupirkti visas akcijas po 26 do- 
lerius už vieną, mat per artimiausius kelerius metus darbo užmokes- 
čio išlaidos turėjo sumažėti 200 milijonų dolerių. „Midpac“ direkcija 
turėjo oficialiai balsuoti tik po dviejų savaičių, bet išvada buvo aiški. 
Grėsmingai artinosi chaosas, iš prezidento biuro buvo gautas laiškas, 
kad visi vasaros darbuotojai atleidžiami nuo penktadienio, rugpjūčio 
17-osi10s. 

Kadangi braižykloje moterų (be Denizos) nebuvo, bendradarbiai 
prikalbėjo signalizacijos inžinieriaus sekretore iškepti atsisveikinimo 
pyragą. Jis buvo atneštas paskutinės jos darbo dienos popietę. 

— Manau, laimėjom didelę pergalę, - žiautarodamas pyragą, pasa- 
kė Lamaras. - Galų gale privertėm tave gerti kavą darbo metu. 

Laredas Bobas brūkštelėjo per akis užvalkalo dydžio nosine. 

Tą vakarą automobilyje Alfredas jai persakė pagyrimą. 

— Semas Bojerleinas, - tarė jis, - tvirtina tokios darbininkės dar 
nematęs. 

Deniza nieko nepasakė. 

— Padarei vyrams didelį įspūdį. Parodei jiems, kaip moka dirbti 
mergaitė. Anksčiau tau nesakiau, bet jutau, kad vyrai abejoja, ar ver- 
ta priimti į darbą mergaitę. Man rodos, jie manė, jog ji tik mals liežu- 
viu ir nieko neveiks. 

Ji džiaugėsi, kad tėvas ja žavisi. Bet jo gerumas, kaip ir visų brai- 
žytojų, išskyrus Doną Armorą, tapo svetimas. Rodos, jis gaubė jos 
kūną, buvo kažkaip su juo susijęs, ir kūnas maištavo. 

Deniza, ak, kodėl ir ką tu padarei? 

— Dabar žinai, koks tikrasis gyvenimas, - tarė tėvas. 


Prieš išvykdama į Filadelfiją ji džiaugėsi, kad mokysis mieste, kur 
gyvena Garis ir Karolina. Jų didelis namas Seminolų gatvėje, regis, ne- 
žinojo, kas yra sielvartas, o Karolina, nuo kurios grožio Denizai už- 
gniauždavo kvapą vien su ja pasikalbėjus, visada patikindavo Deni2ą, 
kad su tokia motina tikrai galima kuoktelėti. Tačiau semestrą pasimo- 
kiusi koledže suvokė atsakinėjanti tik į kas trečią Gario pranešimą, pa- 
liktą telefonu. (Kartą, tik vieną kartą, pranešimą buvo palikęs Donas 
Armoras, bet ji neperskambino.) Pastebėjo atmetanti Gario pasiūlymus 
pasiimti ją iš bendrabučio ir parvežti po vakarienės. Pareikšdavo turinti 
mokytis, tačiau užuot mokiusis žiūrėdavo televizorių su Džulija Vrais. 
Tikra kalčių triada: ji graužėsi, kad meluoja Gariui, kad spjaudo į lubas 
1 kad neleidžia Džulijai susikaupti. Deniza prireikus galėdavo sėdėti 
per naktį, o iš Džulijos po dešimtos vakaro nebebūdavo jokios naudos. 
Džulija neturėjo nei ištvermės, nei atkaklumo. Ji negalėjo paaiškinti, 
kodėl jos rudens programą sudaro italų kalbos įžanginis kursas, rusų 
kalbos įžanginis kursas, Rytų religijos ir muzikos teorija; ji apkaltino 
Denizą, neva šiai kažkas nesąžiningai padėjęs pasirinkti normalius moks- 
lus, kuriuos ji dabar graužia: anglų kalbą, istoriją, filosofiją 1r biologiją. 

Savo ruožtu Deniza pavydėjo Džulijai koledžo „vyrų“. Iš pradžių 
tiek ji, tiek Džulija negalėjo vaikinų atsiginti. Daugybė jaunesnių 1r 
vyresnių kursų studentų, valgykloje pasidedančių padėklus greta jų, 
buvo iš Niu Džersio. Jų veidai buvo kaip pagyvenusių vyrų, o balsai 
kaip garsintuvas, kai jie lygindavo matematikos mokymo programą 
arba prisimindavo Rehoboto paplūdimį, kur buvo vieną kartą, bet ir 
to vieno per akis. Džulijos ir Denizos jie klausdavo tik trijų dalykų: 
1) Kuo tu vardu? 2) Kuriame bendrabutyje gyveni? ir 3) Ar nenorė- 

tum penktadienį ateiti į mūsų vakarėlį? Denizą stulbino tiek šio trumpo 
egzamino storžieviškumas, tiek Džulijos žavėjimasis iš Tineko kilu- 
siais bernaičiais su pabaisiškais skaitmeniniais laikrodžiais ir suau- 
gusiais antakiais. Džulijos mina buvo gudri kaip voverės, įsitikinu- 
sios, kad kišenėje kažkas turi sužiedėjusios duonos. Išeidama iš 
vakarėlio, ji gūžtelėdavo ir pasakydavo Denizai: „Jis turi kvaišalų, to- 
dėl einu su juo“. Deniza penktadienio vakarus leisdavo viena prie 
knygų. Pagarsėjo kaip uždžiūvusi skaistybė, o gal 1r lesbietė. Ji ne- 
mokėjo kaip Džulija alpėti iš laimės prie lango, kai trečią ryto jos 
vardą choru bliauna visa koledžo futbolo komanda. 

— Aš tokia sutrikusi, - aimanuodavo iš laimės Džulija, spoksoda- 
ma pro nuleistą žaliuzę. „Vyrai“ už lango nenutuokdavo, kiek jai su- 
teikia laimės, todėl, griežta studentės Denizos nuomone, nebuvo verti 
jos turėti. 

Kitą vasarą Deniza praleido Hamptonso kurorte su keturiomis pa- 
sileidusiomis bendramokslėmis ir melavo tėvams viską apie savo gy- 
venimą. Ji miegodavo ant svetainės grindų ir neblogai uždirbo plau- 
dama indus ir ruošdama maistą pobūviams „Inse“, Kvugu; dirbo šalia 
dailios merginos iš Skarsdeilo, vardu Suzė Sterling, ir pamažu pamė- 
go virėjo amatą. Jai patiko ilgos darbo valandos, įtampa, darbo vai- 
siaus grožis. Patiko paslėpta virtuvės triukšmo ramybė. Gera koman- 
da prilygo šeimai, kur visi mažo karšto virtuvės pasaulio gyventojai 
lygūs, o kiekvienas virėjas turi keistenybių, kurias slepia praeitis ar 
būdas, ir net esant labiausiai suplukusiai vienybei kiekvienas šeimos 
narys mėgaujasi atskirumu ir savarankiškumu: jai tai patiko. 

Suzės Sterling tėvas Edas kelis kartus pavėžėjo jas iki Manheteno, 
o vieną rugpjūčio vakarą Deniza, dviračiu važiuodama namo, vos neat- 
sitrenkė į jį, stovintį prie BMW, rūkantį „Dunhill“ ir kupiną vilčių, kad 
ji galbūt pasirodys viena. Edas Sterlingas buvo pramogų verslo advo- 
katas. Jis tvirtino negalįs gyventi be Denizos. Ji paslėpė skolintą dvira- 
tį krūmuose prie kelio. Kai kitą dieną grįžo jo pasiimti, dviratis buvo 
pavogtas, ir, prisiekinėdama savininkei, kad, kaip paprastai, jį prirakino 

grandine, turėjo suvokti, jog tai perspėjimas, kas jos laukia. Bet ją jau- 
dino poveikis Sterlingui, įspūdinga hidraulinė jo geismo fiziologija, 0 
rugsėjo mėnesį grįžusi studijuoti humanitarinių mokslų nusprendė, kad 
koledžas virtuvei neprilygsta. Ji nesuprato, kam triūsti prie rašinių, 
kuriuos skaito tik dėstytojas: jai reikėjo žiūrovų. Be to, piktinosi, kad 
koledžas dar labiau aitrina jos kaltę dėl to, jog gimė pasiturinčioje šei- 
moje, ir tam tikroms laimingųjų grupėms atleidžia visas kaltes. Ji ir 
taip jautėsi kalta, dėkui. Beveik kiekvieną sekmadienį pigiu lėtu prole- 
tarišku SEPTA traukiniu važiuodavo per Niu Džersį į Niujorką. Ji taiks- 
tėsi su maniakiškais vienpusiškais Edo Sterlingo skambučiais, su pas- 
kutinę akimirką atidedamais pasimatymais, su jo amžinu išsiblaškymu, 
siutinančiu nerimu, ar neapsikvailins lovoje, su savo gėda atsidūrus 
pigiuose egzotiškuose Vudsaido, Elmhersto, Džekson Heitso restora- 
nuose, kad jųdviejų nepamatytų Sterlingo pažįstami (mat jis pažinojo 
visą Manheteną ir dažnai tat kartodavo, abiem rankom šiaušdamas tan- 
kius it audinės kailis plaukus). Galiausiai meilužis visiškai apkiauto ir 
nebegalėjo su ja matytis, bet kol kas Deniza valgė urugvajietišką nuga- 
rinės kepsnį, kiniškai kolumbietiškus vyniotinius su kukurūzų lapais, 
mažulyčius vežiukus su raudonu tailandietišku kariu ir alksnio dūmais 
rūkytus rusiškus ungurius. Grožis ar meistriškumas, kuriuos jai įkūni- 
jo puikus maistas, galėjo atpirkti visus pažeminimus. Bet dėl dviračio ji 
tebesijautė kalta. Ir dėl savo saikstymosi, neva, kaip paprastai, jį pri- 
tvirtinusi grandine prie stulpo. 

Trečią kartą susidėjusi su dvigubai vyresniu vyriškiu, ji už jo ište- 
kėjo. Ryžosi nebūti ištižusi liberalė. Metė koledžą, metus dirbo, kad 
susitaupytų pinigų, šešis mėnesius keliavo po Prancūziją ir Italiją, o 
grįžusi į Filadelfiją įsidarbino virėja visada perpildytoje Žuvies su ma- 
karonais užkandinėje Kotrynos gatvėje. Pramokusi amato, pasiūlė savo 
paslaugas „CČafė Louche“, tuo metu madingiausiam miesto restora- 
nui. Emilis Bergeris ją pasamdė iškart, kai pamatė ją pačią ir kaip ji 
pjausto maistą. Nepraėjo nė savaitės, ir jis pradėjo jai skųstis, kad 
visi ligi vieno virtuvės darbuotojai, išskyrus jį ir ją, tik iš bėdos. 

Pasipūtęs, kandus, atsidavęs Emilis tapo jos prieglobsčiu. Su juo 
jautėsi visiškai suaugusi. Jis pasakė, kad jam pirmos santuokos per 
akis, bet mielai nusivežė Denizą į Atlantik Sitį ir (ji buvo iki žemės 
graibymo prisisprogusi vyno „Barbera D'Alba“, kai jam pasipiršo) pa- 
darė ją garbinga moterim. „Cafė Louche“ jie dirbo sutartinai, jis mielai 
dalijosi patirtimi. Abudu šaipėsi iš pretenzingo seno varžovo „Le Bec- 
Fin“. Ilgai negalvodami, jie nusipirko triaukštį namą Federalinėje gat- 
vėje, mišriame juodųjų, baltųjų 1r vietnamiečių kvartale netoli italų tur- 
gaus. Kalbėdavo apie skonį, kaip marksistai kalba apie revoliuciją. 

Kai Emilis galiausiai ją išmokė visko, ką pats mokėjo, ji pamėgino 
kai ko išmokyti jį - atnaujinkim valgiaraštį, pabandom su daržovių sulti- 
niu ir kmynais, - bet atsitrenkė į kandumo ir užsispyrimo, taip ją žavė- 
jusių, kai jis šaipydavosi ne iš jos, sieną. Jautėsi nagingesnė, didesnė 
savimyla ir garbėtroška negu jos žilaplaukis vyras. Jai atrodė, jog dirb- 
dama ir miegodama, dirbdama ir miegodama taip sparčiai seno, kad pra- 
lenkė Emilį ir amžiumi susilygino su tėvais. Jos pasaulėlis, kiaurą parą 
apribotas bendrais namais ir darbu, priminė jai tėvų visatą dviem. Jai 
skaudėjo klubus, kelius ir pėdas kaip senei. Jos rankos buvo randuotos 
kaip senės, makštis sausa kaip senės, prietarai ir elgesys kaip senės, ji 
kaip senė nemėgo jaunimo, jo vartotojiškos elektronikos ir tarties. Tarė 
sau: „Aš per jauna pasenti“. Tačiau staiga klykaudama iš urvo kerštin- 
gais sparnais išskrido išvytoji kaltė, nes Emilis buvo jai atsidavęs kaip 
visada, ištikimas savo nesikeičiančiam „aš“, o juk tuoktis pareikalavo ji. 

Jiedu draugiškai susitarė, kad ji susiras darbą kitur, ir ji įsitaisė pas 
konkurentus, „Ardennes“ — ten reikėjo vyriausiojo virėjo pavaduotojos, 
o restoranas, jos nuomone, buvo geresnis už „Cafė Louche“ visais at- 
žvilgiais, išskyrus vieną: čia buvo matyti, kiek pastangų įdedama. (Emi- 
lis turėjo neginčijamą talentą: buvo virtuozas, neliedamas prakaito.) 

„Ardennes“ ji netrukus užsigeidė pasmaugti jauną moterį, atsakin- 
gą už šaltus užkandžius. Ši moteris, Bekė Hemerling, kulinarijos insti- 
tuto diplomantė, buvo smulkutė, plokščia, šviesiais banguotais plaukais 
1r šviesia oda, kuri nuo virtuvės karščio parausdavo. Denizai Bekė He- 

merling viskuo kėlė pasibjaurėjimą: išsilavinimu (Deniza buvo savamoks- 
lė snobė), perdėtu familiarumu su labiau patyrusiais virėjais (ypač De- 
niza), balsingu Džodi Foster garbinimu, kvailais idėjiniais šūkiais ant 
teniso marškinėlių, per dažnai vartojamu žodžiu „sušiktas“, karingu les- 
bietės solidarumu su virtuvės mažumomis - lotynų amerikiečiais ir azi- 
jiečiais, apibendrinimais apie dešiniuosius ir užkaborius, kaip antai: Kan- 
zasą ir Pioriją, švaistymusi tokiomis frazėmis kaip „spalvoti vyrai ir 
moterys“, ryškia teisumo aura, sušvitusia besimėgaujant pritarimu dės- 
tytojų, kurie troško būti tokiais marginalais bei aukomis ir nejausti kal- 
tės kaip ji. „Ką šita asmenybė veikia mano virtuvėje?“ - svarstė Deni- 
za. Virėjai neturi kištis į politiką. Virėjai - žmonijos mitochondrijos; jų 
DNR kitokia, jie plūduriuoja ląstelėje, teikia jai energijos, bet iš esmės 
jai nepriklauso. Deniza spėjo, jog Bekė Hemerling tapo virėja politiniais 
sumetimais, norėdama parodyti, kad yra kietuolė ir niekuo nenusilei- 
džia vyrams. Hemerling žiūrėdavo į ją taip, lyg pažintų geriau, negu ji 
(Deniza) pati save - užuomina ją siutino, nes jos nebuvo galima paneig- 
ti. Naktį gulėdama šalia Emilio ir negalėdama užmigti, Deniza įsivaizda- 
vo, kaip sugniaužia Hemerling kaklą, net išsprogsta jos mėlynos akys. 
Įsivaizdavo, kaip smeigia nykščius Hemerling į trachėją, kol ši trekšteli. 

Vieną naktį ji užmigo 1r sapnavo, kad smaugia Bekę, o Bekė nesi- 
priešina. Tiesą sakant, mėlynos Bekės akys skatino ją imtis tolesnių 
veiksmų. Smaugikeė atleido rankas, ir jos Bekės žandikauliu bei paau- 
siais nuslinko iki švelnios smilkinių odos. Bekė prasižiojo ir užsimer- 
kė iš palaimos, kai smaugikė kojomis prisiglaudė prie jos kojų, o ran- 
komis - prie jos rankų... 

Niekada Deniza taip nesigailėjo pabudusi. 

— Jei šitaip jaučiausi sapne, - tarė sau, - turbūt galiu patirti tokį 
jausmą ir tikrovėje. 

Santuoka žlugo, nes Emilis nusprendė, kad ji - dar viena madų 
besivaikanti ir miniai pataikaujanti dažyta lėlė iš „Ardennes“, ir tapo 
jai tėvu, kurį ji išduoda kiekvienu ištartu ar nutylėtu žodžiu, o ji guodė- 
si, kad Emilis tiesiog ne tos lyties, katros jai reikia. Ši mintis šiek 

tiek atbukino kaltės skausmą. Ši mintis padėjo paskelbti siaubingą 
dalyką, atsikratyti Emilio ir susitarti su Beke Hemerling dėl pirmo 
neįtikėtinai nevykusio pasimatymo. Ji pasisavino anos nuomonę, kad 
yra lesbietė, šis įsitikinimas buvo jai artimas, todėl kaltės pakako tik 
leisti Emiliui išsikelti, ji išpirks jo namo dalį ir liks jame gyventi, 
reikia suteikti jam moralinį pranašumą. 

Deja, kai tik jis išsikraustė, Deniza apsigalvojo. Medaus mėnuo su 
Beke buvo žavus ir pamokomas, o paskui jos pradėjo vaidytis. Draskė 
viena kitai akis be paliovos. Rietenos, kaip ir trumpas seksas prieš 
kivirčą, tapo savotišku ritualu. Jos susiginčydavo aiškindamosi, kodėl 
taip dažnai ginčijasi ir katra dėl to kalta. Jos paleisdavo gerklę vėlai 
naktį lovoje, semdavosi jėgų iš netikėtų geismo atsargų, nuo rietenų 
rytą jausdavosi apgirtusios. Nuo vaidų joms net smegenys suminkštė- 
jo. Bardavosi, bardavosi, bardavosi. Bardavosi ant laiptų, bardavosi vie- 
šai, bardavosi automobilyje. Ir nors nuolat santykiaudavo - pasiekdavo 
orgazmą ilgai rėkusios išraudusiais veidais, trankiusios duris, spardžiu- 
sios sienas, ašaringai leipėjusios po siuto priepuolių, - geismas kautis 
niekada ilgam nedingdavo. Jis siejo jas, įveikė abipusę antipatiją. Myli- 
mo žmogaus balsas, plaukai ar klubo linkis kelia norą viską mesti ir 
dulkintis, o Bekė žinojo tuziną kurstymo gudrybių, nuo kurių Deniza 
pašokdavo ligi lubų. Bjauriausias buvo jos požiūris, kad širdies gilumo- 
je Deniza - gryniausia lesbietė be prietarų, tik to nenutuokia. 

— Siaubas, kaip tu nepažįsti savęs, - tvirtino Bekė. - Aiškiai esi 
lesbiete. Ir visada buvai. 

— Niekas aš nesu, - spyrėsi Deniza. - Aš esu aš, ir tiek. 

Labiausiai ji norėjo būti privačiu asmeniu, savarankišku individu. 
Nenorėjo priklausyti jokiai grupuotei, tuo labiau grupuotei, kurios na- 
rių šukuosenos siaubingos, o keisti piktinantys drabužiai - ginčų te- 
ma. Ji nekentė etikečių, nekentė jokio gyvenimo stiliaus, todėl ga- 
liausiai vėl užsimanė pasmaugti Bekę Hemerling. 

Jai pasisekė (kaltės požiūriu), kad išsiskyrė pirmiau, negu pasku- 
tinį kartą be jokio pasitenkinimo susiriejo su Beke. Emilis išsikėlė į 
Vašingtoną vadovauti „Belinger“ viešbučio virtuvei už baisius pini- 

gus. Graudusis savaitgalis, kada jis grįžo į Filadelfiją sunkvežimiu, jie 
dalijosi turtą ir pakavo jo dalį, seniai buvo praeity, kai Deniza iš pyk- 
čio ant Bekės nusprendė, jog ji - ne lesbietė. 

Ji išėjo iš „Ardennes“ ir pradėjo dirbti „Mare Scuro“, naujame 
Adrijos jūros gėrybių restorane. Metus atstumdavo visus vyrus, ku- 
rie kviesdavo ją į pasimatymą, - ne tik todėl, kad jie jos nedomino 
(tai buvo padavėjai, tiekėjai, kaimynai), bet ir todėl, kad bijojo viešai 
pasirodyti su vyriškiu. Bijojo dienos, kai Emilis sužinos (arba kai ji 
turės jam pasakyti, kad jis nesužinotų atsitiktinai), jog ji įsižiūrėjo 
kitą vyriškį. Verčiau jau dirbti ligi devinto prakaito ir neturėti drau- 
gužio. Iš patirties žinojo, kad gyvenimas žvilga kaip aksomas. Žiūri į 
save iš vienos pusės - atrodai keista. Kiek palenki galvą - atrodai vi- 
siškai normali. Ji manė, kad nieko neįskaudins, jei tiktai dirbs. 


Giedrą gegužės rytą Brajanas Kalahanas atvažiavo pas ją į namus 
Federalinėje gatvėje senu šviesiai žaliu „Volvo“ universalu. Beveik 
visi seni „Volvo“ buvo šviesiai žali, o jei Brajanas sumanė pirkti se- 
novinį automobilį, jo spalva turi būti atitinkama. Be abejo, dabar jis 
turtingas ir gali pareikalauti, kad automobilis būtų nudažytas pagal 
užsakymą. Bet Brajanas, kaip ir Deniza, būtų tai laikęs apgaule. 

Kai ji įsėdo į automobilį, jis paklausė, ar gali užrišti jai akis. Ji 
pažvelgė į juodą skarelę jo rankose. Pažvelgė į jo sutuoktuvių žiedą. 

— Pasikliauk manimi, - tarė jis. - Staigmena bus įspūdinga. 

Dar nepardavęs „Eigenmelody“ už 19,5 milijono, Brajanas kelia- 
vo per pasaulį it auksaspalvis retriveris. Jo veidas buvo mėsingas ir 
nelabai gražus, tačiau mėlynos akys žavios, plaukai geltonai rusvi, be 
to, buvo strazdanotas kaip mažas berniukas. Jis 17 buvo toks, koks 
atrodė - lakroso žaidėjas iš Heiverfordo, iš esmės padorus žmogus, 
kuriam niekada neatsitiko nieko blogo, todėl nenorėjai jo nuvilti. 

Deniza leido jam paliesti savo veidą. Leido jo didelėms rankoms 
įsivelti į plaukus, surišti mazgą, leido padaryti save bejėge. 

Universalo variklis gaudė apie darbą, kurį atlieka stumdamas me- 
talo gabalą keliu. Brajanas per ištraukiamą stereogrotuvą klausėsi mer- 

ginų grupės albumo įrašų. Denizai muzika patiko, bet ji tuo nesiste- 
bėjo. Rodos, Brajanas labai stengėsi groti, sakyti 1r daryti tik tai, kas 
patinka jai. Tris savaites jis skambindavo jai ir palikdavo pranešimus 
tyliu balsu. („Sveika. Čia aš“.) Ji matė, kad jo meilė lekia kaip trauki- 
nys, ir jai patiko. Savotiškai jaudino. Ji nepainiojo šio jaudulio su po- 
traukiu (Hemerling gerokai pasistengė, kad Deniza imtų abejoti savo 
jausmais), bet negalėjo neskatinti Brajano, taip jos trokštančio; todėl 
šį rytą apsirengė atitinkamai. Apsirengė tiesiog nepadoriai. 

Brajanas paklausė, ką ji mananti apie dainą. 

— Ee... - Ji gūžtelėjo bandydama jo norą įtikti. - Nieko. 

— Esu pritrenktas, - tarė jis. - Beveik neabejojau, kad tau baisiai 
patiks. 

— Tiesą sakant, patinka. 

„Kas man yra?“ - pamanė ji. 

Jie važiavo prastu keliu, vietomis grįstu akmenimis. Kirto gele- 
žinkelio bėgius ir kalvotą žvyro ruožą. Brajanas sustabdė mašiną. 

— Įsigijau teisę pirkti šį sklypą už dolerį, - tarė jis. - Jei vieta tau 
nepatiks, išmečiau baksą kaip į balą. 

Ji pakėlė ranką prie raiščio. 

— Nusirišiu. 

— Ne. Jau beveik atvykom. 

Jis dorybingai paėmė jai už rankos ir šiltu žvyru nuvedė į šešėlį. Ji 
užuodė upę, pajuto jos ramų artumą, garsus sugeriančio vandens platy- 
bę. Girdėjo barškant raktus, spragtelint spyną, cypiant tvirtus vyrius. 
Šalto pramoninio oro srovė iš uždarytos patalpos plūstelėjo virš nuogų 
pečių ir tarp nuogų kojų. Kvepėjo urvu be jokio organinio turinio. 

Brajanas padėjo jai užlipti keturis metalinius laiptatakius, atraki- 
no dar vienas duris ir įvedė į šiltesnę patalpą, kur aidas buvo didingas 
it geležinkelio stotyje ar katedroje. Oro skonis priminė sudžiūvusius 
pelėsius, mintančius sudžiūvusiais pelėsiais, kurie minta sudžiūvu- 
siais pelėsiais. 

Kai Brajanas atrišo jai akis, ji iškart suprato, kur atsidūrė. Aštunta- 
jame dešimtmetyje Filadelfijos elektros kompanija uždarė taršias an- 

glimis kūrenamas jėgaines — prašmatnius pastatus, vienas stovėjo į pie- 
tus nuo miesto centro ir Deniza, sulėtinusi greitį, visada juo pasigrožė- 
davo, kai važiuodavo pro šalį. Vieta buvo šviesi ir erdvi. Lubų aukštis — 
18 metrų, šiaurinę ir pietinę sienas skaido aukštų langų eilės it Šartro 
katedroje. Betoninės grindys ne kartą perbetonuotos ir išduobtos kie- 
tesnių už betoną medžiagų; jos buvo panašesnės į gruntą, 0 ne į grin- 
dis. Vidury stovėjo dviejų katilų ir turbinų griaučiai lyg svirpliai sulig 
namu be galūnių ir čiuptuvų. Surūdiję juodi prarastų galių elektrovaros 
stačiakampiai. Patalpos pusėje į upe Žiojėjo milžiniškos angos, pro ku- 
rias patekdavo anglys ir būdavo šalinami pelenai. Aprūkusias sienas 
pagyvino dingusių nuleistuvų, vamzdžių ir laiptų žymės. 

Deniza papurtė galvą. 

— Čia negalima įrengti restorano. 

— Būgštavau, kad taip pasakysi. 

— Prarasi savo pinigus man dar nepradėjus dirbti. 

— Dalį lėšų gali skirti bankas. 

— Jau nekalbu apie tvarius organinius pramonės toksinus ir asbes- 
tą, kuriuos kalbėdami įkvepiame. 

— Klysti, - paaiškino Brajanas. - Jėgainės seniai nestovėtų, jei Pen- 
silvanijos energijos kompanija pajamų paskirstymo ataskaitoje galėtų 
nurodyti, kad dalis pinigų skirta atliekoms šioje vietoje valyti. PEK 
negali to nurodyti, todėl neturi lėšų pastatui nugriauti. Vadinasi, tok- 
sinų čia nera. 

— Kaip tikriausiai apmaudu PEK. - Ji priėjo prie turbinų žavėda- 
masi statiniu, nors jis ir netiko. Pramoninis Filadelfijos nuosmukis, 
išsisklaidę Pasaulio Dirbtuvės kerai, didžiuliai griuvėsiai susmulkė- 
jusiais laikais: ji atpažino šią nuotaiką, nes užaugo pagyvenusių Žmo- 
nių šeimoje, kuri pusrūsyje senose dėžėse laiko vilnonius naftalinu 
apibarstytus daiktus ir visokius gelžgalius. Ji išeidavo į šviesią šiuo- 
laikišką mokyklą ir kasdien grįždavo į senesnį, tamsesnį pasaulį. 

— Jo neapšildysi ir neatvėsinsi, - tarė ji. - Komunalinių paslaugų 
sąskaitos bus košmariškos. 

Brajanas, retriveris, įdėmiai Žiūrėjo į ją. 

— Mano architektas sako, kad galim įrengti perdangą palei visą pie- 
tine sieną su langais. Susidarys apie penkiolika metrų. Kitas tris puses 
įstiklinsime. Virtuvė bus apačioje. Garu nuvalysime turbinas, pakabin- 
sime keletą prožektorių, o pagrindinį plotą paliksime tokį, koks yra. 

— Išmesti pinigus kaip į vandenį. 

— Ar matai, kad nėra karvelių? - pasakė Brajanas. —- Balų irgi nėra. 

— Bet sumesk: metai gauti leidimams, metai statybų, metai ins- 
pekcijų. Ilgai man mokėsi už nieką. 

Brajanas atsakė ketinąs atidaryti restoraną vasario mėnesį. Turė- 
jo draugų architektų, draugų rangovų ir nemanė, kad baisusis miesto 
Licencijų ir kontrolės skyrius trukdys. 

— Jam vadovauja tėvo draugas, - paaiškino. - Jiedu kiekvieną ket- 
virtadienį Žaidžia golfą. 

Deniza nusijuokė. Brajano garbėtroška ir apsukrumas jai glostė 
širdį, kaip būtų pasakiusi motina. Ji pasižiūrėjo į langų arkas. 

— Neįsivaizduoju, kokius valgius čia reikėtų patiekti. 

— Ką nors dekadentiško ir didingo. Spręsi tu. 

Kai jie grįžo prie automobilio, - jo žaluma derėjo prie piktžolių 
aplink tuščią Žvyruotą plotą, - Brajanas paklausė, ar ji numačiusi, kur 
lankysis Europoje. 

— Važinėk mažiausiai du mėnesius, - pasakė jis. - Turiu slaptų už- 
mačių. 

— Kokių? 

— Jei išvažiuosi, porai savaičių galėsiu ištrūkti 1r aš. Noriu valgyti, 
ką tu valgai. Noriu išgirsti, kaip samprotauji. 

Jis tai pasakė su žaviu savanaudiškumu. Kas nenorėtų pakeliauti 
po Europą su dailia moterimi, kuri nusimano apie valgius ir vynus? 
Jei laimė nusišypsotų tau ir atsidurtum jo vietoje, jis džiaugtųsi tavo 
sėkme ne mažiau, kaip dabar tu džiaugiesi jo, bent jis to tikisi. Toks 
buvo jo tonas. 

Toji Deniza, kuri spėjo, kad lovoje su Brajanu būtų smagiau negu su 
kitais vyrais, toji Deniza, kuri išvydo jame savo garbėtroškos atspindį, 
sutiko šešioms savaitėms vykti į Europą ir susisiekti su juo Paryžiuje. 

Kita, įtaresnė Deniza paklausė: 

— Kada supažindinsi mane su šeima? 

— Gal kitą savaitgalį? Atvažiuok pas mus į Mėjaus kyšulį. 

Mėjaus kyšulio (Niu Džersio valstija) centras buvo apstatytas per- 
dėtai puošniais Viktorijos laikų ir madingai aptriušusiais vasarnamiais, 
kuriuos supo naujo bjauraus bumo plotai, panašūs į spausdintinės sche- 
mas. Be abejo, Brajano tėvams Kalahanams priklausė vienas gražiau- 
sių senų vasarnamių. Už jo tyvuliavo tvenkinys vasaros pradžios sa- 
vaitgaliams, kai vandenynas dar šaltas. Šeštadienio pavakarę atvykusi 
Deniza rado dykinėjantį Brajaną su dukterimis, o prakaituota, rūdi- 
mis apibirusi moterėlė, susipynusi pelės uodegėles, kovojo su kaliojo 
plieno stalu, šveisdama jį vieliniu šepečiu. 

Deniza tikėjosi, kad žmona bus kandi, stilinga ir graži kaip lėlė. 
Robina Pasafaro mūvėjo geltonas treningines kelnes, vilkėjo jos ne- 
puošiančius raudono džersio marškinėlius su „Phillies“ beisbolo ko- 
mandos emblema, buvo užsimaukšlinusi MAB kompanijos dažytojo ke- 
purę ir užsidėjusi pasibaisėtinus akinius. Ji nusišluostė ranką į kelnes 
i1r padavė Denizai. Pasisveikino gerždžiančiu balsu, keistai oficialiai: 

— Labai malonu su jumis susipažinti. 

Ir toliau sau šveitė. 

Tu man irgi nepatinki, pamanė Deniza. 

Šineida, liesa daili dešimtmetė mergaitė, sėdėjo ant šuolių į van- 
denį tramplino su knyga. Ji stropiai pamojavo Denizai. Erina, jaunes- 
nė ir storesnė mergaitė su ausinėmis, susikūprinusi ir susiraukusi 
nuo pastangų sėdėjo prie užkandžių stalo. Ji tyliai švilptelėjo. 

— Erina mokosi paukščių čiulbesio, - tarė Brajanas. 

— O kam? 

— Mes 1rgi nenutuokiam. 

— Šarka, - paskelbė Erina. - Čer čer čer čer? 

— Pats laikas baigti, - pareiškė Brajanas. 

Erina nusitraukė ausines, nubėgo prie tramplino 1r bandė nustumti 
seserį. Šineidos knyga kad kiek būtų sveika dingusi. Bet mergaitė 
dailia rankute ją sučiupo. 

— Tėte!.. 

— Vaikeli, čia tramplinas, o ne skaitykla. 

Robina šveitė stalą vis greičiau ir greičiau, lyg būtų prisiuosčiusi 
kvaišalų. Akiplėšiškas, pagiežingas jos darbas vedė Denizą iš kantry- 
bės. Brajanas irgi atsiduso ir įdėmiai apžiūrėjo žmoną. 

— Gal jau baigei? 

— Nori, kad liaučiausi? 

— Būtų gerai. 

— Baigiau. — Robina numetė šepetį ir pasuko namų link. - Deniza, 
gal ko nors išgersi? 

— Dėkui, stiklinę vandens. 

— Klausyk, Erina, - tarė Šineida, - aš būsiu juodoji skylė, o tu — 
raudonoji nykštukė. 

— Aš noriu būti juodoji skylė, - pareiškė Erina. 

— Ne, juodoji skylė esu aš. Raudonoji nykštukė skrieja aplink ratu, ir 
galinga traukos jėga ją pamažu įsiurbia. Juodoji skylė sėdi čia ir skaito. 

— Ar mes susiduriam? - paklausė Erina. 

— Taip, - įsikišo Brajanas, - bet pasaulis apie šį įvykį nežino nie- 
ko. Susidūrimas visiškai begarsis. 

Pasirodė Robina juodu vientisu maudymosi kostiumėliu. Ji beveik 
šiurkščiai atkišo Denizai vandenį. 

— Dėkui, - tarė Deniza. 

— Nėr už ką! - atšovė Robina. Ji nusiėmė akinius ir nėrė į gelmę. 
Plaukiojo sau po vandeniu, o Erina suko ratu apie tvenkinį ir stūgavo 
kaip dera mirštančiai M ar K spektrinės klasės žvaigždei. Išnirusi 
sekliajame gale pusaklė Robina atrodė nuoga. Ji buvo panašesnė į De- 
nizos įsivaizduotą žmoną - iš plaukų ant pečių upėmis sruvo vanduo, 
skruostikauliai ir tamsūs antakiai žvilgėjo. Kai išlipo iš tvenkinio, mau- 
dymosi kostiumėlio apačią nusėję vandens karoliukai pradėjo varvėti 
neišskustais tarpkojo plaukais. 

Denizai kvapą užgniaužė senas neišspręstas klausimas. Ji pajuto, 
kad reikia dingti ir taisyti valgį. 

— Aš užsukau į turgų, - pasakė ji Brajanui. 

— Negražu versti viešnią dirbti, - suabejojo šis. 

— Antra vertus, aš pasisiūliau, ir tu man moki. 

— Teisybė. 

— Erina, dabar tu būsi ligos sukėlėjas, - tarė Šineida, nerdama į 
vandenį, o aš - baltasis kraujo kūnelis. 

Deniza paruošė kuklias raudonų ir geltonų smulkiavaisių pomido- 
rų salotas. Bolivinę balandą patiekė su sviestu ir šafranais, kepto oto 
gabalus apdėjo midijomis ir saldžiąja paprika, kad patiekalas atrodytų 
spalvingesnis. Baigdama darbą, sumanė dirstelėti į keletą folija už- 
dengtų indų šaldytuve. Ir rado juose mišrainę, vaisių salotas, kukurū- 
zų burbuolių ir puodą balandėlių (neįtikėtina). 

Brajanas verandoje vienišas gėrė alų. 

- Šaldytuve 1ada vakarienę, - pasakė Deniza. - Jau pataisytą. 

— Velnias, - tarė Biajanas, - matyt, Robina pasidarbavo, kol Žve- 
jojau su dukromis. 

— Puikiausia kelių patiekalų vakarienė. O aš ką tik pataisiau dar 
vieną iš kelių patiekalų, - įtūžusi nusijuokė Deniza. - Jūs nesišnekat? 

— Šnekamės, tiesiog šiandien taip išėjo. Robina norėjo baigti kaž- 
kokius darbus, susijusius su jos sodo projektu. Beveik jėga ją čia ati- 
tempiau. 

— Po galais. 

-- Žinai, ką? - pasiūlė Brajanas. - Tavo vakarienę suvalgysim da- 
bar, o jos rytoj. Aš vienas dėl to kaltas. 

— Neabejoju. 

Robiną ji rado kitoje verandoje, karpaičią Erinai kojų nagus. 

— Ką tik paaiškėjo, - pasakė Deniza, - kad pataisiau vakarienę, nors 
tu ją jau paruošusi. Brajanas man nepasakė. 

— Didelio čia daikto, - gūžtelėjo Robina. 

— Nuoširdžiai apgailestauju. 

— Didelio čia daikto, - pakartojo Rubina. - Mergaitės džiaugiasi, 
kad tu pataisei vaigį. 

— Atleisk. 

— Didelio čia daikto. 

Per pietus Brajanas ragino drovias atžalas atsakinėti į Denizos klau- 
simus. Kai tik ji sugaudavo mergaičių žvilgsnius, šios nuleisdavo akis 
ir išrausdavo. Atrodė, Šineida nuoširdžiai ją įsižiūrėjusi. Robina skubiai 
pavalgė nepakeldama galvos ir pareiškė, kad buvo skanu. Nežinia, ar ji 
širdo ant Brajano, ar ant Denizos. Ji nuėjo gulti beveik sykiu su mer- 
gaitėmis, o rytą, kai Deniza atsikėlė, jau buvo išėjusi į bažnyčią. 

— Turiu klausimėlį, - pasakė Brajanas, pildamas kavos. - Ar šian- 
dien vakare nenuvežtum manęs ir dukterų į Filadelfiją? Robina nori 
anksti išvažiuoti ir imtis sodo projekto. 

Deniza delsė. Jai pasirodė, kad Robina ją uoliai stumia Brajanui 
į glėbį. 

— Jei nenori, susitvarkysim, - pridūrė jis. - Ji mielai parvažiuos 
autobusu, o mums paliks automobilį. 

Autobusu? Autobusu? 

— Žinoma, nuvešiu, — nusijuokė Deniza. - Didelio čia daikto, - pa- 
kartojo Robinos žodį. 

Kol saulė paplūdimyje degino metališkus rytinius pakrantės de- 
besis, ji su Brajanu žiūrėjo, kaip Erina braido pakrantėje, o Šineida 
kasa negilų kapą. 

— Aš būsiu Džimis Hafa, - pareiškė Šineida, - o jūs - mafija. 

Jiedu užkasė mergaitę smėlyje, išlygino vėsius pilkapio linkius ir 
užpylė gyvo kūno po žeme įdubimus. Kalva buvo geologiškai aktyvi 
ir nuolat drebėjo, o virš besikilnojančio Šineidos pilvo dar ir eižėjo. 

— Tik dabar suvokiau, - tarė Brajanas, - kad buvai ištekėjusi už 
Emilio Bergerio. 

— Tu jį pažįsti? 

— Asmeniškai ne, bet žinojau „Cafė Louche“. Dažnai ten valgydavau. 

— Mes ten dirbom. 

— Du dideli egoistai mažoje virtuvėje. 

— Aha. 

— Tu jo pasulgsti? 

— Skyrybos yra didelė mano gyvenimo nelaimė. 

- Irgi atsakymas, - tarė Brajanas, - bet ne į mano klausimą. 

Šineida pamažu ardė sarkofagą iš vidaus, į dienos šviesą išlindo 
kojų pirštai, kelis, iš drėgno smėlio prasikalė rausvi pirščiukai. Erina 
tėškėsi į smėlio ir vandens makalynę, atsikėlė ir vėl puolė į bangas. 

Galėčiau pamilti šias mergaites, pamanė Deniza. 

Vakare iš namų ji paskambino motinai ir, kaip kiekvieną šeštadienį, 
išklausė Inidos litaniją apie Alfredo nusidėjimus sveikam protui, svei- 
kai gyvensenai, daktaro nurodymams, įprastam paros ritmui, nusisto- 
vėjusiems nemiegojimo dieną principams, išmintingoms taisyklėms dėl 
kopėčių ir laiptų, visai smagiajai ir optimistiškajai Inidos prigimties pu- 
sei. Po varginančių penkiolikos minučių Inida pagaliau nustojo skųstis: 

— O kaip tu gyveni? 

Po skyrybų Deniza nusprendė mažiau meluoti motinai, todėl pri- 
sivertė papasakoti apie pavydėtinus kelionės planus. Nutylėjo tik vieną 
smulkmeną: kad po Prancūziją keliaus su kitos moters vyru; žinojo 
tik bėdos prisidarysianti. 

— Ak, kaip norėčiau važiuoti kartu! - sušuko Inida. - Dievinu 
Austriją. 

— Tai atvažiuok bent mėnesiui, - drąsiai pasiūlė Deniza. 

— Deniza, tėtės vieno palikti negalima. 

— Jis 1rgi gali važiuoti. 

— Juk žinai, ką jis sako. Po sausumą daugiau nekeliaus. Kojos be- 
veik nebeklauso. Ką gi, važiuok 1r linksmindamasi prisimink mane. 
Pasveikink mano numylėtą miestą. Ir būtinai aplankyk Sindę Meis- 
ner. Ji su Klausu Sankt Morice turi vasarnamį, o Vienoje - didžiulį 
ištaigingą apartamentą. 

Inidai Austrija reiškė „Žydrąjį Dunojų“ ir „Edelveisą“. Visos muzi- 
kinės dėžutės jos svetainėje, inkrustuotos gėlėmis ir Alpių vaizdais, 
buvo iš Vienos. Inida mėgdavo sakyti, kad jos motinos motina buvo 
vienietė, nes jai tai buvo „austrės“ sinonimas, o „austrė“ jai reiškė 

„Austrijos-Vengrijos imperijos gyventoją“ — imperijos, kuriai tais me- 
tais, kai gimė senelė, priklausė žemės nuo Prahos iki Sarajevo. Deni- 
za, paauglystėje įsimylėjusi Barbrą Streizand, vaidinančią „Jentlyje“, ir 
nepaleidusi iš rankų I. B. Zingerio ir Šolom Aleichemo knygų, kartą 
privertė Inidą išsitarti, kad minėtoji senelė galėjo būti žydė. Tada De- 
niza pergalingai pareiškė, kad ir ji, 1r Inida - žydės, nes žydo tautybė 
nustatoma pagal motinos tautybę. Tačiau Inida kaipmat atsimetė nuo 
savo Žodžių ir pareiškė suklydusi, jos senelė buvusi katalikė. 

Denizą domino kai kurie senelės virtuvės patiekalai - kaimiška 
šoninė, šviežiai rauginti kopūstai, agrastai ir mėlynės, virtinukai, upė- 
takiai, dešrelės. Tačiau iškilo kulinarinių keblumų: kaip pritaikyti eu- 
ropietišką gausą miniatiūrinėms džiūsnoms. Titano kortelių savinin- 
kėms nereikėjo vagneriškų plytos didumo jautienos kepsnių, minkštų 
duonos virtinių kamuolių ir arkliškų porcijų aukštumo sulig Alpėmis. 
Tačiau raugintus kopūstus šios poniutės galbūt valgytų. Ar gali būti 
geresnis valgis lėlytėms, kurių kojos panašios į dantų krapštukus: 
nekaloringas, pikantiškas ir tinka prie visko - kiaulienos, žąsienos, 
vištienos, kaštainių, skumbrės sašimi ar rūkyto žydrojo ešerio... 

Nutraukus! ryšius su „Mare Scuro“, ji išskrido į Frankfurtą būda- 
ma Brajano Kalahano samdoma darbuotoja, turinčia neriboto kredito 
„American Express“ kortelę. Vokietijoje važinėjo šimto mylių per va- 
landą greičiu, o jai įkandin šliaužė automobiliai, mirkčiodami tolimo- 
siomis šviesomis. Vienoje ji ieškojo Vienos, kurios nėra. Viską, ką 
valgė, būtų pagaminusi geriau; vieną vakarą, knebinėdama Vienos 
pjausnį, pamanė: Vienos pjausnys, kurgi ne. Jos svajonės apie Austri- 
ją buvo daug gražesnės negu tikroji Austrija. Ji nuėje į Meno istorijos 
muziejų ir filharmoniją; prikaišiojo sau, kad yra tokia netikusi turistė. 
Iš nuobodulio ir vienatvės galiausiai paskambino Sindei fon Kipel (mer- 
gautine pavarde Meisner) ir sutiko pavakarieniauti jos septyniolikos 
kambarių apartamente Žiedo gatvėje. 

Sindė užsiaugino pilvą ir atrodė daug prasčiau, negu Deniza tikė- 
josi. Veido bruožai išnyko po storu kremo, skaistalų ir lūpdažių sluoks- 
niu. Juodos šilkinės kelnės buvo apdribusios ties klubais ir aptemp- 

tos ties kulkšnimis. Bučiuodamasi su Sinde, išsikvepinusia taip, kad 
ašaras spaudė, Deniza apstulbusi pajuto, jog anai dvokia iš burnos. 

Sindės vyro Klauso pečiai buvo sieksniniai, klubai siauri, o užpa- 
kalis žavingai mažas. Fon Kipelių svetainė ilgiu prilygo pusei kvarta- 
lo ir buvo apstatyta paauksuotais krėslais, išdėstytais taip, kad praei- 
davo bet koks noras bendrauti. Ant sienų kabėjo iš protėvių paveldėti 
Vato sekėjų paveikslai, o po didžiausiu sietynu - įstiklintas ir į;rėmin- 
tas Klauso olimpinis bronzos medalis. 

— Čia kopija, - paaiškino Denizai Klausas. - Originalas saugomas 
seife. 

Ant Liudviko XIV stiliaus indaujos buvo padėta lėkštė su duonos 
1iekėmis, sumaitota rūkyta žuvis, panaši į konservuoto tuno gabalus, 
1r nedidelis gabalėlis Ementalio sūrio. 

Klausas iš sidabrinio kibirėlio išėmė butelį ir plačiu mostu kliūs- 
telėjo šampano. 

— Į kulinarijos piligrimės sveikatą, - pasiūlė tostą. - Sveika atvy- 
kūusi į šventąjį Vienos miestą. 

Šampanas buvo saldūs, per daug prisotintas angliarūgštės ir sko- 
niu labai panašus į „Sprite“. 

— Kaip šaunu, kad atvykot! - sušuko Sindė. Ji tūžmingai spragte- 
lėjo pirštais, ir pro šonines duris atskubėjo tai:naitė. - Anerle, - vai- 
kiškai suknerkė Sindė, -- ar neužmiršai, kad liepiau papjaustyti juo- 
dos, o ne baltos duonos? 

— Ne, ponia, - atsakė ncbejauna Anerlė. 

— Dabar galbūt jau per vėlu, nes baltą duoną ketinau valgyti vėliau, 
bet vis tiek išnešk baitą ir ainešk juodos! O paskui pasiųsk ką nors 
nupirkti baltos duonos vėlesniam laikui! Baisiai miela, bet visiška kvai- 
ša, - paaiškino Sindė Denizai. - Tiesa, Anerle? Esi paikas padaras? 

— Teip, ponia. 

— Suprantat, ką tai reiškia, juk esat vyriausioji virėja, - pasakė 
Sindė Denizai, kai Anc<:lė išėjo. - Turbūt dar dažniau tenka susidurti 
su Žmonių kvailumu. 

— Pasipūtimu ir kvailumu, - pataisė Klausas. 

— Liepi tarnaitei ką nors padaryti, - skundėsi Sindė, - 0 ji ima ir 
išeina dirbti kitur, tiesiog pikta! Varo į pasiutimą! 

— Linkėjimai nuo mano mamos, - pasakė Deniza. 

— Jūsų mama šaunuolė. Ji visada maloniai su manim elgdavosi. 
Klausai, ar matei mažutytį namelį, kuriame gyveno mano tėvai (se- 
niai seniai, kai aš buvau mažutė), tada Denizos tėvai buvo mūsų kai- 
mynai. Mano mama iki šiol draugauja su jos mama. Turbūt senukai 
tebegyvena toje pačioje mažoje trobelėje, tiesa? 

Klausas nusižvengė ir atsisuko į Denizą. 

— Žinot, kodėl nuoširdžiai neapkenčiu Sent Džudo? 

— Ne, -atsakė Deniza. - Kodėl nuoširdžiai neapkenčiate Sent 
Džudo? 

— Aš neapkenčiu apsimestinio demokratiškumo. Sent Džudo gy- 
ventojai dedasi visi vienodi. Labai gražu. Gražu, ką ir besakyti. Bet 
žmonės nevienodi. Visiškai. Esama klasinių skirtumų, esama rasinių 
skirtumų, ir vis dėlto šiuo atžvilgiu visi nesąžiningi. Visi apsimetinė- 
ja! Pastebėjot? 

— Turite galvoje skirtumus, - paklausė Deniza, - tarp mano ma- 
mos ir Sindės mamos? 

— Ne, aš nepažįstu jūsų motinos. 

— Klausyk, Klausai, - įsiterpė Sindė, - juk buvai ją susitikęs. Prieš 
tris Padėkos dienas, per pobūvį. Prisimeni? 

— Matai, jie visi vienodi, - paaiškino Klausas. — Taip ir sakiau. Kaip 
atskirti žmones, kai visi dedasi vienodais? 

Sugrįžo Anerlė su prasta lėkšte ir kitokia duona. 

— Paragaukit žuvies, - ragino Denizą Sindė. - Ar ne nuostabus šam- 
panas? Visiškai kitoks! Mudu su Klausu gerdavom sausesnį, bet pas- 
kui radom šį, ir jis mums baisiai patiko. 

— Sausas šampanas traukia snobus, - pareiškė Klausas, - bet žmo- 
nės, nusimanantys apie šampaną, žino, kad garsusis „Extra Trocken“ — 
kaip nuogas karalius iš pasakos. 

Deniza sukryžiavo kojas ir tarė: 

— Motina sakė, kad jūs - gydytojas. 

— Taip, sporto medicina, - patvirtino Klausas. 

— Visi geriausi slidininkai — Klauso pacientai! - pasigyrė Sindė. 

— Taip aš grąžinu skolą visuomenei, - pasipūtė Klausas. 

Nors Sindė maldavo pasilikti, Deniza pabėgo iš Žiedo gatvės dar 
prieš devynias, o iš Vienos - kitą rytą ir nulėkė į rytus balto rūko 
gaubiamu Dunojaus vidurio slėniu. Ji neužmiršo leidžianti Brajano 
pinigus, todėl dirbdavo iki paryčių, apėjo Budapeštą kvartalas po kvar- 
talo, užsirašinėdavo, ką valgė, užsukdavo į kepyklas, mažus kioske- 
lius ir į urvus panašius restoranėlius, kurie buvo išgelbėti, kai dėl 
aplaidumo atsidūrė per plauką nuo pražūties. Ji nukeliavo iki pat ryti- 
nės Slovakijos, kur gimė Inidos tėvo tėvai, dabar tai buvo Ukrainos 
rėžis už Karpatų. Kraštovaizdyje, kurį kirto, nepastebėjo nė menkiau- 
sio štetlio pėdsako. Žydų nebuvo niekur, išskyrus didžiuosius mies- 
tus. Viskas tvirtai, vienodai nežydiška, kaip ji buvo pratusi. Maistas 
apskritai buvo prastas. Karpatų kalnai, sudarkyti anglių ir uranito ka- 
sybos žaizdų, rodos, labai tiko laidoti masiniuose kapuose kalkėmis 
apibertiems lavonams. Deniza matė veidų, panašių į savo, bet jie bu- 
vo uždari ir per anksti suvytę, o akys, išgirdus angliškus žodžius, 
likdavo tuščios. Ji neturėjo šaknų. Čia ne jos tėvynė. 

Ji išskrido į Paryžių ir susitiko su Brajanu „Hotel des Deux Iles“ 
vestibiulyje. Birželio mėnesį jis žadėjo atsivežti visą šeimą, bet atvy- 
ko vienas. Mūvėjo amerikietiškas chaki spalvos kelnes ir vilkėjo siau- 
bingai suglamžytus baltus marškinius. Deniza jautėsi tokia vieniša, 
kad vos nepuolė jam į glėbį. 

„Kokia idiotė, - svarstė ji, - išleidžia vyrą į Paryžių su tokiu žmo- 
gum kaip aš?“ 

Jie pavakarieniavo „La Cuillėre Curieuse“, „Michelin“ dviejų 
žvaigždučių restoranėlyje, kuris, Denizos nuomone, per daug nėrė- 
si iš kailio. Atvykusi į Prancūziją, ji nenorėjo žalių geltonuodegių 
rifešerių ar papajų uogienės. Antra vertus, nuo guliašo jau irgi blo- 
ga darėsi. 

Brajanas, visiškai pasitikėdamas jos nuomone, privertė ją išrinkti 
vyną ir užsakyti vakarienę abiem. Gerdama kavą ji paklausė, kodėl 
Robina neatvažiavo į Paryžių. 

— Dėl sodo projekto, dabar nuimamas pirmasis cukinijų derlius, — 
netikėtai karčiai atsakė jis. 

— Kai kam kelionė - tikra kankynė, - pasakė Deniza. 

— Tik ne Robinai, - atsiliepė Brajanas. - Mes puikiai pakeliavom, 
išmaišėm visus Vakarus. O dabar, kai turim iš ko keliauti, ji nebenori 
niekur važiuoti. Lyg būtų paskelbusi streiką prieš pinigus. 

— Turbūt patyrė šoką staiga gavusi šitiek pinigų. 

— Klausyk, aš noriu juos smagiai leisti, - pareiškė Brajanas. - Ne- 
noriu pasikeisti. Bet ašutinės irgi neketinu nešioti. 

-- 0 Robina nešioja? 

-- Ji nelaiminga nuo tos dienos, kai pardaviau kompaniją. 

Apverskime smėlio laikrodį, pamanė Deniza, ir pažiūrėkime, kiek 
laiko truks ši santuoka. 

Kai jie po vakarienės ėjo krantinė, ji veltui laukė, kad Brajanas pa- 
liestų jai ranką. Jis viltingai žiūrėjo į ją lyg klausdamas, ar ji nepriešta- 
raus, jei jis sustos prie parduotuvės lango ar pasuks šonine gatvele. 
Žavingai kaip šuo mokėjo įsiteikti, ir neatrodė, kad nepasitiki savimi. 
Pasakojo apie „Generatorių“ lyg apie pobūvį, kuris tikriausiai jai patiks. 
Lygiai taip pat įsitikinęs, kad eigiasi gražiai ir kad ji taip nori, dorybingai 
pasišalino. kai jie prieš naktį išsiskyrė „Deux Iles“ vestibiulyje. 

Ji 1iškentė dešimt tokio draugiškumo dienų. Galiausiai nebegalėjo 
žiūrėti į save veidrodyje, toks subjaurotas jai atrodė jos veidas, to- 
kios nukarusios krūtys, tokie susitaršę plaukai, tokie sunešioti dra- 
bužiai. Iš teisybės, buvo sukrėsta, kad šis nelaimingas vyras jai atsi- 
spyrė. Nors ir turėjo priežasčių. Buvo dviejų Žavių mergyčių tėvas. O 
ji, šiaip ar taip, jo samdoma darbuotoja. Ji gerbė jo atsparumą, manė, 
kad taip ir turėtų elgtis suaugę Žmonės; ir buvo labai nelaiminga. 

Ji prisivertė nesijausti per stora ir nepradėjo badauti. Visa bėda, 
kad jai buvo bloga nuo pietų ir vakarienės, norėjosi tik užkandžių. 

Norėjo ilgų batonų, baltųjų kriaušių, džiovinto ožkos pieno sūrio ir 
kavos. Jai buvo bloga žiūrėti, kaip Brajanas gardžiuojasi maistu. Ji 
nekentė Robinos, turinčios vyrą, kuriuo gali pasitikėti. Ji nekentė Ro- 
binos už šiurkštumą Mėjaus kyšulyje. Mintyse ji plūdo Robiną, vadi- 
no kekše ir grasino dulkintis su jos vyru. Kelias naktis po vakarienės 
svarstė, gal sulaužyti savo iškrypusias moralės normas ir pačiai kar- 
tis Brajanui ant kaklo (nes jis, be abejonės, sutiks su jos pasiūlymu; 
be abejonės, gavęs leidimą, liuoktelės ant jos lovos, švokš, viepsis ir 
laižys jai ranką), bet galiausiai plaukai ir drabužiai ją galutinai su- 
gniuždė. Buvo pasiruošusi keliauti namo. 

Likus dviem paroms iki išvykimo, ji prieš vakarienę pasibeldė į 
Brajano duris, o jis įtraukė ją į kambarį ir pabučiavo. 

Jis neįspėjo pakeitęs požiūrį. Ji pasitarė su nuodėmklausiu savo 
galvoje ir nusprendė galinti drąsiai pasakyti: 

— Nieko! Aš nieko nepadariau! Pasibeldžiau į duris, 0 jis nei iš šio, 
nei iš to puolė ant kelių. 

Klūpodamas jis prispaudė jos delnus prie savo veido. Ji žiūrėjo į jį 
taip, kaip kadaise į Doną Armorą. Jo geismas atnešė vėsų palengvėji- 
mą jos išdžiūvusiai ir sutrūkinėjusiai asmenybei, numalšino visą kū- 
ną apėmusį nuovargį. Paskui ji nuėjo prie lovos. 

Be abejo, Brajanas, visų galų meistras, mokėjo bučiuotis. Bučiavo 
ją subtiliai, kaip jai patiko. Ji gundomai sušnibždėjo: „Tu skanus“. Jis 
lietė ją visur, kur ji ir tikėjosi. Ji atsegė jam marškinius, kaip paprastai 
daro moterys tam tikrą akimirką. Palaižė jo spenelį linkčiodama galva, 
stipriai it kailiuką valanti katė. Suėmė įgudusia sauja gumbą jo kelnė- 
se. Buvo žavinga, godi svetimautoja ir tai žinojo. Atsegė diržą, kabliu- 
kus, sagas, užkišo ranką už gumelės, ir pamažu joje pradėjo brinkti, iš 
pradžių beveik nepastebimas, paskui ryškus, o paskui ne tik ryškus, 
bet ir skausmingas, slegiantis pilvaplėvę, akių obuolius, arterijas ir sme- 
genų dangalus neteisybės balionas sulig žmogumi Robinos veidu. 

Ausyje išgirdo Brajano balsą. Klausė, ar jam saugotis. Jos nesma- 
gumą jis palaikė jausmo protrūkiu, jos muistymąsi - kvietimu. Ji pa- 

aiškino išsirisdama iš lovos ir susigūždama viešbučio kambario kam- 
pe. Pasakė negalinti. 

Brajanas atsisėdo ant lovos ir tylėjo. Ji dirstelėjo į jį ir įsitikino, 
kad šiuo atžvilgiu Dievas jo irgi nenuskriaudė. Spėjo šitokį pimpalą 
užmiršianti negreit. Matys jį, užmerkusi akis, netinkamu laiku, nie- 
kaip nesusijusiomis su šiuo vakaru aplinkybėmis. 

Ji atsiprašė. 

— Ne, tu teisi, - atsakė Brajanas, sutikęs su jos sprendimu. - Jau- 
čiuosi siaubingai. Niekada taip nesielgiau. 

— 0 aš elgiausi, - atšovė ji, kad jis nemanytų, jog ji viso labo dro- 
visi. - Ir ne kartą. Daugiau nenoriu. 

— Be abejo, tu teisi. 

- Jei nebūtum vedęs... jei nebūčiau tavo darbuotoja... 

— Nieko, susitvarkysiu. Einu į vonią. Susitvarkysiu. 

— Dėkui. 

Šmėkšteli mintis: „Kas man yra?“ 

Paskui kita: „Nors kartą gyvenime elgiuosi teisingai“. 

Keturias paras ji viena praleido Elzase ir namo išskrido iš Frank- 
furto. Buvo sukrėsta, kai nuėjusi pamatė, kokią pažangą padarė Braja- 
no brigada pertvarkydama „Generatorių“, kol jos nebuvo. Pastatas pa- 
state jau buvo įrengtas, betoninės antros grindys išlietos. Ji įsivaizdavo, 
koks bus įspūdis: ryškus modernus burbulas monumentaliosios pra- 
monės sutemose. Nors manė esanti gera virėja, restorano didingumas 
ją šiek tiek sutrikdė. Pasigailėjo reikalavusi paprastos atviros erdvės, 
kur išsiskirtų tik jos maistas. Pasijuto suviliota ir apmulkinta, lyg Bra- 
janas be jos Žinios varžytųsi su ja dėl pasaulio dėmesio. Lyg visą laiką 
maloniai ir atsargiai stengtųsi parodyti, kad restoranas jo, o ne jos. 

Kaip ir būgštavo, negalėjo išmesti iš galvos jo pimpalo vaizdo. Vis 
labiau džiaugėsi neleidusi jam juo pasidarbuoti. Brajanas turėjo visus 
jos pranašumus ir daug tokių, kokių ji neturėjo. Jis buvo vyras, jis 
buvo turtingas, nuo gimimo priklausė atitinkamam visuomenės sluoks- 
niui; jam nekliudė Lambertų keistenybės ar įsitikinimai; jis buvo 

mėgėjas, neturintis ko prarasti, išskyrus savo nesuskaičiuojamus pi- 
nigus, o kad jam pasisektų, reikėjo tik gero sumanymo ir kito žmo- 
gaus (jos) darbui padaryti. Visa laimė, viešbučio numeryje ji suvokė, 
jog jis - jos priešininkas. Dar valandėlė, ir būtų žuvusi. Tapusi dar 
viena jo kupino pramogų gyvenimo dalele, jos grožis paryškintų jo 
žavesį, jos talentas didintų jo restorano šlovę. Visa laimė, visa laimė. 

Ji manė, kad jei atidarius „Generatorių“ žurnalistai labiau kreips 
dėmesį į patalpas, o ne į maistą, ji pralaimės, o Brajanas laimės. To- 
dėl plušo kaip arklys. Pristatymui ji konvekcija paskrudino kaimiškus 
šonkauliukus iki rudumo ir plonai juos supjaustė išilgai skaidulų, nu- 
garino Ir patamsino raugintų kopūstų padažą, kad sustiprėtų riešuti- 
nis, žemiškas kopūstų ir kiaulienos skonis, papuošė lėkštę dviem švie- 
žiom bulvytėm, briuselinių kopūstų keke ir šaukštu troškintų pupelių, 
vos vos paskanintų keptu česnaku. Sugalvojo naują puikią kiaulienos 
dešrelių rūšį. Užkulą pagardino pankoliais, dar patiekė keptų bulvių 
ir puikų, kartų sveiką bastutį su fantastiškais kiaulienos maltiniais, 
kurių nusipirko tiesiai iš septintojo dešimtmečio atgyvenos - ūkinin- 
ko, kuris nenaudojo chemikalų, pats skersdavo kiaules ir išvežiodavo 
mėsą. Ji pasikvietė žmogelį pietų, apsilankė jo ūkyje Lankasterio apy- 
gardoje, apžiūrėjo minėtas kiaules, ištyrinėjo jų neįprastą ėdalą (virti 
jamsai, vištų sparneliai, gilės ir kaštainiai) ir apėjo garsui nepralai- 
džią patalpą, kurioje jos būdavo skerdžiamos. Ji priviliojo buvusius 
bendradarbius iš „Mare Scuro“. Paskui su jais už Brajano „American 
Express“ pasišvaistė po konkurentų užeigas (raminamai nestebuk- 
lingas) ir paragavo desertų tikrindama, ar nevertėtų pasivogti kokio 
konditerininko. Vėlyvą vakarą viena rengdavo sau maltos mėsos šven- 
tes. Ji raugino kopūstus pusrūsyje, penkių galonų kibiruose. Raugino 
juos su raudonaisiais kopūstais, su smulkintais lapiniais kopūstais ko- 
pūstų sultyse, su kadagių uogomis ir juodaisiais pipirais. Rūgimą spar- 
tino šimto vatų elektros lemputėmis. 

Brajanas jai kasdien tebeskambino, bet „Volvo“ nebevežiojo, ne- 
grojo jai muzikos. Iš mandagių klausimų ji nujautė, kad jo susidomė- 
jimas blėsta. Ji pasiūlė „Generatoriaus“ vedėju seną draugą Robą 

Zitą, 1r Brajanas, pakvietęs juos pietų, drauge pabuvo tik pusvalandį. 
Turėjo su kažkuo susitikti Niujorke. 

Vieną vakarą, kai Deniza jam paskambino, ragelį pakėlė Robina 
Pasafaro. Robinos trumpi atsakymai —- „Taip“, „Didelio čia daikto“, 
„Aha“, „Perduosiu“, „Gerai“, - taip įsiutino Denizą, kad ji tyčia ne- 
nutraukė pokalbio. Paklausė, kaip sekasi vykdyti sodo projektą. 

— Puikiai, - atšovė Robina. - Pasakysiu Brajanui, kad skambinai. 

— Gal galėčiau kada užsukti ir pasižiūrėti. 

— Kam)? - tyčia nemandagiai drėbė Robina. 

— Matai, - atsakė Deniza, - Brajanas dažnai apie jį kalba (tai buvo 
melas, jis beveik neminėjo šio projekto), projektas įdomus (jai jis at- 
rodė neįgyvendinamas ir beprotiškas), be to, aš mėgstu daržoves. 

— Aha. 

— Gal galėčiau užsukti šeštadienį popiet. 

— Kaip nori. 

Po akimirkos Deniza numetė ragelį. Siuto ir dėl to, kad jos balsas 
skambėjo nenatūraliai. „Galėjau dulkintis su tavo vyru! - tarė. - O 
juk nusprendžiau nesidulkinti! Galėtum elgtis draugiškiau“. 

Gal ji būtų nelindusi prie Robinos, jei būtų buvusi geresnė. Gal 
norėjo, kad Robina ją mėgtų, tik trokšdama atimti iš anos malonumą, 
teikiamą antipatijos, laimėti pagarbos varžybas. Galbūt tiesiog pri- 
emė iššūkį. Bet noras, kad ją mėgtų, buvo nuoširdus. Ji negalėjo atsi- 
kratyti jausmo, kad viešbučio kambaryje su ja ir Brajanu buvo Robi- 
na; kad jos kūną į gabalus plėšė jame atsidūrusi Robina. 

Paskutinį beisbolo sezono šeštadienį ji namie taisė valgį aštuo- 
nias valandas: įvyniojo į traukų apvalkalą upėtakį, ruošė pustuzinį rū- 
šių kopūstų salotų ir maišė pakepintų inkstų sultis su įvairiais svaiga- 
lais. Vakarop išėjo pasivaikščioti ir pajuto traukianti į vakarus, kertanti 
Brodo gatvę ir sukanti į Point Brizo varguomenės kvartalą, kur Robi- 
na stengiasi įgyvendinti savo projektą. 

Oras buvo puikus. Filadelfijoje, prasidėjus rudeniui, plūstelėjo gai- 
vaus jūros ir potvynio vandens kvapai, pamažu ėmė kristi temperatūra, 

drėgno oro masės, kurios visą vasarą neįleido vėjo nuo jūros, tykiai trau- 
kėsi. Deniza praėjo pro senutę su chalatu, stovinčią sargyboje, kol du 
dulkėti vyrai iš surūdijusio „Pinto“ furgono krauna „Acme“ tinklo krau- 
tuvėje įsigytas bakalėjos prekes. Vietoj žėrinčių vitrinų čia vyravo šlak- 
betonis. Reklamų UŽK D NĖ ir P CER A lemputės daug kur nedegė. 
Namai buvo trapūs, užuolaidos panašios į paklodes. Ką tik išlieto asfalto 
plotai priminė ne tiek rajono atsinaujinimą, kiek lemties antspaudą. 

Denizai nerūpėjo, pamatys ji Robiną ar ne. Dar geriau subtili užuo- 
mina: tegu Brajanas Robinai pasako, kad ji nepatingėjo nueiti iki sodo. 

Ji priėjo kvartalą, aptvertą grandine; iš tolo buvo matyti mulčio 
krūvelės ir suvytusių žolių šūsnys. Kvartalo gale, už vienintelio jame 
stovinčio namo, kažkas kastuvu kapstė akmenuotą žemę. 

Vienišo namo laukujės durys buvo atidarytos. Už stalo sėdėjo ko- 
ledžo studentės amžiaus juodukė, kambaryje dar buvo milžiniška 
šlykšti languota sofa ir lenta ant ratukų su trim prirašytais stulpe- 
liais: vardų (Latiša, Latoja, Tairelas), „Valandos iki šios dienos“ ir 
„Doleriai iki šios dienos“. 

— Ieškau Robinos, - tarė Deniza. 

Mergina galva parodė į atidarytas užpakalines duris. 

— Ji už namo. 

Sodas buvo menkas, bet ramus. Rodos, jame augo tik įvairių rūšių 
moliūgai, bet vynmedžių lysvės vešėjo, o mulčio, žemės ir nuo jūros 
pučiančio rudens vėjo kvapai dvelkė vaikystės prisiminimais. 

Robina žėrė į greitosiom sumeistruotą rėtį akmenis. Jos rankos 
buvo plonos, o judesiai greiti it kolibrio, todėl ji kasė skaldą sparčiai, 
bet po nedaug, užuot kasusi lėčiau, bet po daugiau. Ryšėjo juodą ska- 
relę, vilkėjo itin purvinus teniso marškinėlius su užrašu: PUIKI VAI- 
KŲ PRIEŽIŪRA: MOKI DABAR ARBA MOKI VĖLIAU. Rodos, ji nei 
nustebo, nei nudžiugo pamačiusi Denizą. 

— Didelis projektas, - tarė Deniza. 

Robina gūžtelėjo nepaleisdama iš rankų kastuvo, lyg norėtų pa- 
brėžti, kad jai trukdoma. 

— Gal padėti? —- paklausė Deniza. 

— Ne. Tai turėjo padaryti vaikai, bet prie upės vyksta varžybos. 
Aš tik švarinuosi. 

Ji padaužė skaldą rėtyje, kad dalis žemės išbyrėtų. Tarp tinklelio 
akučių prilindo plytų ir cemento skiedinio trupinių, stogo dangos der- 
vos varvalų, ailanto šakelių, suakmenėjusių kačių išmatų, „Baccardi“ 
ir „Yuengling“ etikečių su prikibusiomis stiklo šukėmis. 

— Ką augini? - paklausė Deniza. 

Robina vėl gūžtelėjo. 

— Tos daržovės tau nepadarys įspūdžio. 

— Ir vis dėlto? 

— Cukinijas, moliūgus. 

— Iš abiejų taisau valgį. 

— Aha. 

— Kas ta mergina? 

— Turiu dvi padėjėjas, jos dirba pusę dienos ir gauna atlyginimą. 
Sara studijuoja Templio universiteto trečiame kurse. 

— O kokie vaikai turėjo čia dirbti? 

— Šio kvartalo vaikai, nuo dvylikos iki šešiolikos metų. - Robina nu- 
siėmė akinius ir purvina rankove nusibraukė nuo veido prakaitą. Deniza 
buvo užmiršusi, o gal apskritai nepastebėjusi, kokios gražios jos lūpos. — 
Jie gauna minimalų atlyginimą, daržovių ir dalį mūsų uždirbamų pinigų. 

— Atėmus išlaidas? 

— Tada jiems dingtų bet koks noras. 

— Suprantu. 

Robina žiūrėjo į tolį, į kitą gatvės pusę, kur stovėjo virtinė apleis- 
tų pastatų su rūdijančiomis stogo atbrailomis iš lakštinio metalo. 

— Brajanas sako, kad tu mėgsti konkurenciją. 

— Tikrai? 

— Sakė, kad nenorėtų varžytis su tavimi, katro ranka stipresnė. 

Deniza krūptelėjo. 

— Sakė, kad nenorėtų būti antru virėju tavo virtuvėje. 

— Jam toks pavojus negresia, - atsiliepė Deniza. 

— Sakė, kad nenorėtų su tavim žaisti raidžių loto. 

— Aha. 

— Sakė, kad nenorėtų su tavim žaisti viktorinos. 

Gerai, gerai, pamanė Deniza. 

— Et, nesvarbu, - sunkiai alsavo Robina. 

— Aha, nesvarbu. 

— Todėl ir nevažiavau į Paryžių, - paaiškino Robina. - Pamaniau, 
kad Erina per maža. Šineidai labai patiko meno stovykla, o aš turėjau 
pilnas rankas darbo čia. 

— Supratau. 

— O judu ketinot visą dieną kalbėti apie valgį. Brajanas sakė, kad 
vyksta verslo reikalais. Taigi. 

Deniza pakėlė akis nuo žemės, bet pažvelgti Robinai tiesiai į akis 
negalėjo. 

— Tikrai verslo reikalais. 

— Didelio čia daikto, - pasakė Robina, ir jai sudrebėjo lūpa. 

Virš varguomenės kvartalo kybojęs pulkelis debesų vario spalvos 
apačia, it nutapytų Riviro Vero, dingo šiaurės vakaruose. Stojo aki- 
mirka, kai mėlynas dangaus fonas papilkėjo kaip ir juo plaukiantys 
sluoksniniai debesys, kai nakties šviesa ir dienos šviesa susilygino. 

— Matai, vyrai mane menkai domina, - prabilo Deniza. 

— Atleisk, neišgirdau. 

— Pasakiau, kad nebemiegu su vyrais. Nuo skyrybų. 

Robina susiraukė, lyg nieko nesuprastų. 

— Ar Brajanas žino? 

— Nežinau. Aš jam nesakiau. 

Valandėlę Robina svarstė atsakymą, o paskui prapliupo kvatoti. 

— Chi chi chi! - juokėsi ji. - Cha cha cha! 

Jos juokas buvo kimus, nesmagus ir sykiu, Denizos nuomone, ža- 
vingas. Jo aidas atsimušė nuo namų surūdijusiomis atbrailomis. 

— Vargšas Brajanas, - tarė ji. - Vargšas Brajanas. 

Robina iškart pasidarė širdingesnė. Ji padėjo kastuvą 1r parodė 
Denizai sodą, kurį vadino „savo mažąja užburta karalyste“. Pamačiu- 
si, kad Deniza susidomėjo, nebeslėpė entuziazmo. Čia šparagų lysvė, 
čia dviejų eilių kriaušaičių ir obelaičių gyvasienė, čia vėlyvosios sau- 
lėgrąžos, žieminiai moliūgai ir lapiniai kopūstai. Šią vasarą ji sodino 
tik daržoves, kurios garantuotai užderės, vildamasi sudominti grupe- 
le vietos paauglių ir atsilyginti jiems už nedėkingą infrastruktūrinį 
darbą: kasti lysves, tiesti vamzdžius, reguliuoti drenažą ir sujungti 
lietaus statines su namo stogu. 

— Iš esmės tai savanaudiškas projektas, - pasakojo Robina. - Aš vi- 
sada norėjau didelio sodo, o dabar visas apleistas senamiestis virto dir- 
bama žeme. Bet vaikai, kuriems iš tiesų reikia dirbti lauke, kad sužinotų, 
koks šviežio maisto skonis, to nesiima. Tiems vaikams trūksta priežiū- 
ros: Jie kvaišinasi, dulkinasi arba iki šešių vakaro sėdi klasėje prie kom- 
piuterio. Bet jie dar tokio amžiaus, kai smagu kapanotis purvyne. 

— Nors tikriausiai malonumas mažesnis negu sekso ar kvaišalų. 

— Kokiai devyniasdešimčiai procentų, - sutiko Robina. - Bet aš no- 
riu, kad ir kiti dešimt procentų turėtų ką veikti. Imtųsi kokio darbe- 
lio, nesusijusio su kompiuteriais. Noriu, kad Šineida ir Erina susipa- 
žintų su vaikais, kurie nepanašūs į jas. Noriu, kad jos išmoktų dirbti. 
Noriu, kad žinotų, jog darbas - ne vien spragsėjimas pele. 

— Puiku, - pritarė Deniza. 

— Didelio čia daikto, - atkirto Robina, neteisingai ją supratusi. 

Deniza sėdėjo ant kiminų ryšulio, supakuoto į plastiką, kol Robina 
nusiprausė ir persirengė. Gal todėl, kad būtų pakakę vienos rankos pirštų 
suskaičiuoti rudens šeštadienių vakarams, praleistiems ne virtuvėje nuo 
tada, kai jai sukako dvidešimt, o gal dėl sielos gelmėse slypėjusio jaus- 
mingo polinkio į lygiavos idealą, kuris Klausui fon Kipeliui Sent Džude 
pasirodė toks apgaulingas, Robiną Pasafaro, visą gyvenimą pragyvenu- 
sią Filadelfijos mieste, ji norėjo pavadinti Vidurio Vakarų gyventoja. Tai 
reiškė: viltinga, entuziastinga, besirūpinančia bendruomene. 

Iš teisybės, ne taip jai ir rūpėjo patikti. Pajuto, kad jai pačiai pa- 

tinka. Kai Robina išėjusi užrakino namą, Deniza paklausė, ar ji turi 
laiko drauge pavakarieniauti. 

— Brajanas su tėvu nusivežė mergaites į beisbolo rungtynes, - 
tarė Robina. - Jie grįš namo prisišlemšte stadione. Žinoma. Galim pa- 
vakarieniauti. 

— Valgysim mano virtuvėje, - pasakė Deniza. - Ar gerai? 

— Didelio čia daikto. Koks skirtumas. 

Paprastai, jei vyriausiasis virėjas kviečia vakarienės, manai, kad 
tau pasisekė, ir skubi parodyti džiaugsmą. Bet Robinai jokio įspūdžio 
tai, regis, nepadarė. 

Stojo naktis. Oras Kotrynos gatvėje kvepėjo kaip paskutinę beis- 
bolo sezono savaitę. Eidama į rytus, Robina papasakojo Denizai savo 
brolio Bilio istoriją. Deniza ją jau buvo girdėjusi iš Brajano, bet kai 
kurios Robinos versijos smulkmenos jai pasirodė naujos. 

— Palauk, - įsiterpė ji, - Brajanas pardavė savo kompaniją V., o pas- 
kui Bilis užpuolė vieną iš V. viceprezidentų, ir tu manai, kad šie įvy- 
kiai susiję? 

— Dieve, taip, - atsakė Robina. - Tai ir baisiausia. 

— Brajanas šito neminėjo. 

— Negaliu patikėti! - šaižiai pratrūko Robina. - Juk tai svarbiau- 
sia. Dieve! Žinoma, negi jis apie tai pasakos. Šitokia versija galėtų 
jam apsunkinti gyvenimą, kaip apsunkino gyvenimą man. Ji galėtų 
mesti šešėlį ant jo pramogų Paryžiuje, pietų su Harviu Keiteliu, et, 
didelio čia daikto. Negaliu patikėti, kad jis net neužsiminė. 

— Paaiškink, koks reikalas. 

— Rikas Flambergas suluošintas visam gyvenimui, - pasakė Robi- 
na. — Mano brolis dešimt ar penkiolika metų sėdės kalėjime, ši siau- 
binga kompanija tvirkina miesto mokyklas, mano tėvas geria vaistus 
nuo psichozės, o Brajanas džiaugiasi: „Žiūrėk, ką pešėm iš V,, kelki- 
mės į Mendosiną!“ 

— Bet tu nepadarei nieko blogo, - nesuprato Deniza. - Tu neatsa- 
kai už šitas bėdas. 

Robina atsisuko ir pažvelgė jai tiesiai į akis. 

— Kokia gyvenimo prasmė? 

— Nežinau. 

— Aš irgi. Bet nemanau, kad laimėti. 

Jos tylėdamos žingsniavo toliau. Deniza, kuriai buvo svarbu lai- 
mėti, niūriai pamanė, kad Brajanui, kaip paprastai, pasisekė: jis vedė 
principingą ir narsią moterį. 

Tačiau ji pastebėjo, kad Robina nelinkusi slėpti Brajano trūkumų. 

Denizos svetainėje, prieš trejus metus ištuštintoje Emilio, naujų 
daiktų beveik neatsirado. Per graudųjį savaitgalį jiedu rungtyniavo, 
katras didžiadvasiškesnis, ir Deniza pirmavo, mat jautėsi kaltesnė už 
Emilį ir jau buvo sutikusi pasilikti namą. Galiausiai jai pavyko įbrukti 
Emiliui visus drauge užgyventus daiktus, kurie jai patiko arba ku- 
riuos ji vertino, be to, daugelį kitų, kurie jai nepatiko, bet galėjo pra- 
versti namų ūkyje. 

Bekė Hemerling bjaurėjosi tuščiais namais. Sakė, kad jie nejau- 
kūs, trenkia neapykanta sau ir vienuolynu. 

— Gražu ir kuklu, - pareiškė Robina. 

Deniza pasodino ją prie pusės teniso stalo, kurį naudojo kaip vir- 
tuvinį, atkimšo penkiasdešimt dolerių kainuojančio vyno butelį ir pra- 
dėjo vaišinti. Denizai beveik nekėlė nerimo antsvoris, bet ji būtų iš- 
pampusi per mėnesį, jei būtų valgiusi kaip Robina. Pagarbios baimės 
apimta žiūrėjo, kaip viešnia, švaistydamasi alkūnėmis, sukirto du inks- 
tus, naminę dešrą, paragavo visų kopūstų salotų ir apsitepė sviestu 
trečią didžiulę privatininkų keptos ruginės duonos riekę. 

O Deniza kailyje netvėrė 1r beveik nieko nevalgė. 

-— Šventas Judas Tadas - bene mėgstamiausias mano šventasis, - 
pasakė Robina. - Ar Brajanas tau sakė, kad vaikštau į bažnyčią? 

— Taip, užsiminė. 

— Kurgi ne. Jis toks supratingas ir kantrus! - Robina kalbėjo gar- 
siai, jos veidas išraudo nuo vyno. Deniza pajuto, kaip jai pusiau plėšia 
širdį. - Katalike būti gerai jau vien todėl, kad sužinai apie tokius šven- 
tuosius kaip šv. Judas Tadas. 

— Beviltiškų reikalų užtarėjas? 

— Taigi. Bažnyčia ir turi rūpintis beviltiškais reikalais, ar ne? 

— Aš taip manau apie sportininkų komandas, - tarė Deniza. - Lai- 
mėtojų palaikyti neverta. 

Robina linktelėjo. 

— Tu supranti. Bet jei gyventum su Brajanu, pradėtų atrodyti, kad 
nevykėliai patys kalti. Ne, ne, jis tau neprikaišios. Visada bus supratin- 
gas, kantrus ir mylintis. Brajanas nuostabus. Brajanui nieko neprikiši. 
Tiesiog jis palaikytų laimėtoją. O aš netikša. Ir nenoriu būti kitokia. 

Deniza niekada nebūtų šitaip kalbėjusi apie Emilį. Net dabar. 

— O tu kaip tik laimės kūdikis, - paaiškino Robina. - Todėl, atvirai 
kalbant, maniau, kad gali mane pakeisti. Na, kad taikai į mano vietą. 

— Nieko panašaus. 

Robina droviai ir džiugiai sukikeno: 

— Chi chi chi! 

— Galėčiau užtarti Brajaną, - tarė Deniza. - Nemanau, kad jis no- 
rėtų, jog taptum Bruke Astor. Pakaktų, jei suburžuazėtum. 

— Suburžuazėti galiu, - sutiko Robina. - Neatsisakyčiau tokio na- 
mo. Be to, man patinka tavo virtuvinis stalas iš pusės teniso stalo. 

— Dvidešimt baksų - ir jis tavo. 

— Brajanas nuostabus. Norėjau su juo nugyventi gyvenimą, jis — 
mano vaikų tėvas. Visos bėdos per mane. Tai aš laužau taisykles. Aš 
ruošiuosi sutvirtinimo sakramentui. Klausyk, gal turi striukę? Visai 
sustirau. 

Nuo žemų žvakių spalio skersvėjyje varvėjo vaškas. Deniza paė- 
mė mėgstamiausią džinsinę striukę vilnoniu pamušalu, „Levi's“ to- 
kių daugiau nebesiuvo, ir pastebėjo, kokia ji stora ant grakščių Robi- 
nos rankų, kaip joje paskesta siauri Robinos peteliai, - taip atrodo 
odinė striukė ant futbolininko draugužės pečių. 

Kitą rytą apsivilkusi striukę pajuto, kad ji minkštesnė ir lengves- 
nė negu lig tol. Pasistatė apykaklę ir susigūžė po striuke. 

Tą rudenį ji triūsė rankoves atsiraitojusi, bet turėjo daugiau lais- 
vo laiko, o grafikas buvo lankstesnis negu seniau. Pradėjo užeiti į 

sodą nešina maistu iš savo virtuvės. Apsilankė Brajano ir Robinos 
namuose Panamos gatvėje, Brajano nerado ir pasiliko visam vakarui. 
Brajanas, po kelių dienų grįžęs namo ir radęs ją kepančią mergaitėms 
keksiukus, elgėsi taip, lyg būtų ją šimtą kartų matęs savo virtuvėje. 

Ji visą gyvenimą žinojo, ką reiškia vėlai atsirasti keturių asmenų, 
kurie visi ją myli, šeimoje. Antras asmuo, kurį ji pavergė Panamos 
gatvėje, buvo rimtuolė skaitytoja Šineida, apsirengusi kaip iš madų 
žurnalo. Šeštadienį Deniza su ja eidavo apsipirkti. Ji pirkdavo Šinei- 
dai bižuterijos, padovanojo senovinę Toskanos brangenybių dėžutę, 
aštuntojo dešimtmečio disko ir jo ištakų albumų, senų iliustruotų kny- 
gų apie kostiumus, Antarktidą, Džekę Kenedi ir laivų statybą. Ji pa- 
dėdavo Šineidai išrinkti didesnes, ryškesnes, pigesnes dovanėles Eri- 
nai. Šineidos skonis, kaip ir tėvo, buvo nepriekaištingas. Ji mūvėjo 
juodus džinsus, segėjo velvetinius mini sijonėlius, vilkėjo velvetines 
palaidines, nešiojo sidabrines apyrankes ir plastiko karolius, 1lges- 
nius net už jos labai ilgus plaukus. Kai jos grįždavo su pirkiniais, De- 
nizos virtuvėje ji dailiai skusdavo bulves arba kočiodavo tešlą, o virė- 
ja už gražų elgesį vaišindavo vaiką skanėstais: kriaušės skiltelėmis, 
naminės rūkytos dešros griežinėliais, šeivamedžio šerbetu mažuty- 
čiame šeivamedžio sriubos indelyje, virtinukais su aviena, užpiltais 
alyvų aliejumi su mėtomis, keptos kukurūzų košės kubeliais. 

Retomis progomis, kai Robina ir Brajanas vis dar rodydavosi kar- 
tu, pavyzdžiui, kieno nors vestuvėse, Deniza likdavo prižiūrėti mer- 
gaičių Panamos gatvėje. Ji mokė jas taisyti makaronus su špinatais ir 
šokti tango. Klausėsi, kaip Erina iš eilės vardija JAV prezidentus. Sy- 
kiu su Šineida rausėsi stalčiuose ieškodama kostiumų. 

— Mudvi su Deniza būsim etnologai, - pareiškė Šineida, - o tu, Eri- 
na, mangė. 

Žiūrėdama, kaip Šineida tariasi su Erina dėl mangės elgesio, kaip ji 
šoka pagal Donos Samer dainą, tingiai ir atsainiai, beveik neatplėšda- 
ma pėdų nuo grindų, vangiai kraipydama pečius, o plaukai srūva jos 
nugara (tuo metu Erina raitėsi iš juoko), Deniza mylėjo ne tik mergai- 
tes, bet ir jų tėvus už vaikų auklėjimo stebuklą, kurį jai lemta patirti. 

Robina nebuvo taip sužavėta. 

— Žinoma, jos tave myli, - pareiškė ji. - Tu nebandai iššukuoti kal- 
tūnų iš Šineidos plaukų. Tu dvidešimt minučių nesiginčiji, ką reiškia 
paklota lova. Tu nematai Šineidos matematikos pažymių. 

— Jie prasti? - paklausė iki ausų įsimylėjusi auklė. 

— Siaubingi. Jei jie nepagerės, pagrasinsime, kad neleisim jai su 
tavim susitikti. 

— Oi, nedaryk to. 

— Gal norėtum ją pamokyti dalybos? 

— Ko tik reikia. 

Vieną lapkričio mėnesio sekmadienį, kai penkių žmonių šeima 
vaikščiojo Fermaunto parke, Brajanas pasakė Denizai: 

— Robina nuoširdžiai tave pamėgo. Aš tuo abejojau. 

— Robina man labai patinka, - atsakė Deniza. 

— Man rodos, iš pradžių ji tavęs šiek tiek prisibijojo. 

— Ir buvo dėl ko. Tiesa? 

— Aš jai nieko nepasakojau. 

— Dėkui. 

Deniza pastebėjo, kad, pasinaudojant Brajano savybėmis, kurios 
būtų padėjusios jam apgauti Robiną (savo teisumo jausmas, retrive- 
rio įsitikinimas, kad tai, ką jis daro, yra geras dalykas, patinkantis 
visiems), galima apgauti ir jį patį. Deniza jautė, kad Brajano mintyse 
tapo Robinos priedu, o kadangi, Brajano nuomone, Robina visada šau- 
ni, nei dėl jos, nei dėl Denizos jam nebeverta kvaršinti galvos. 

Beveik taip pat aklai Brajanas pasitikėjo Denizos draugu Robu 
Zitu, kuris vadovavo „Generatoriui“. Brajanas ir pats neblogai išma- 
ne reikalus, bet orams vėstant užsukdavo vis rečiau. Deniza trum- 
pam susimąstė, ar jis nesusirado kokios moteriškaitės, bet paaiškėjo, 
kad naujas numylėtinis - nepriklausomo kino kūrėjas Džeris Švar- 
cas, žinomas rafinuotu muzikiniu skoniu, kurį atspindėjo jo filmų 
garso takeliai, ir talentu nuolat iš kažkur gauti pinigų katastrofiškai 
nuostolingiems elitinio kino projektams. („Geriausia žiūrėti užsimer- 
kus“, - apibūdino „Entertainment Weekly“ niūrų Švarco siaubo filmą 

„Kraupūs vaisiai“.) Aistringas Švarco garso takelių gerbėjas Braja- 
nas kaip angelas apsireiškė su lemtingais penkiasdešimčia tūkstan- 
čių kaip tik tada, kai Švarcas pradėjo filmuoti šiuolaikišką „Nusikalti- 
mo ir bausmės“ versiją, pagal kurią Raskolnikovas (jį vaidino Džovanis 
Ribizis) buvo jaunas anarchistas iš šiaurinės Filadelfijos pogrindžio, 
paklaikęs dėl tikslios garso atkūrimo kokybės. Kol Deniza 1r Robas 
Zitas sprendė, kaip apstatyti ir apšviesti „Generatorių“, Brajanas su 
Švarcu ir Ribiziu vykdavo filmuoti natūroje, liūdesinguose Naistauno 
griuvėsiuose, keitėsi su Švarcu kompaktinėmis plokštelėmis iš vie- 
nodų deėklų ir vakarieniaudavo Niujorko „Pastis“ restorane su Švar- 
cu, Greilu Marku ar Stivenu Malkmusu. 

Deniza nė nepajuto, kaip ėmė vaizduotis, jog Brajanas nebeguli 
su Robina. Todėl kai Naujųjų metų išvakarėse ji su keturiomis poro- 
mis bei pulku vaikų atsidūrė Panamos gatvės name ir po vidurnakčio 
pamatė Brajaną su Robina glamonėjantis virtuvėje, beliko išsitraukti 
paltą iš drabužių krūvos ir pabėgti. Daugiau kaip savaitę taip sopėjo 
širdį, kad ji neskambino Robinai ir nesimatė su mergaitėmis. Ji įsižiū- 
rėjo heteroseksualią moterį, ištekėjusią už vyro, už kurio pati mielai 
ištekėtų. Beviltiškas reikalas. šv. Judas davė, šv. Judas ir atėmė. 

Robina nutraukė Denizos moratoriumą telefono skambučiu. Ji spie- 
gė kaip pjaunama: 

- Žinai, apie ką Džerio Švarco filmas? 

— Aha, Dostojevskis Džermantaune? 

— Tu Žinai. Kodėl aš nežinojau? Nes jis nuo manęs nuslėpė, nes jis 
žinojo, ką pamanysiu! 

— Turi galvoj kūrinį, kur Džovanis Ribizis vaidina retabarzdį Ras- 
kolnikovą? — pasitikslino Deniza. 

— Mano vyras, - paaiškino Robina, - sukišo penkiasdešimt tūks- 
tančių dolerių, gautų iš V. korporacijos, į filmą apie anarchistą iš šiau- 
rinės Filadelfijos, kuris suskaldo makaules dviem moteriškėms ir sė- 
da į kalėjimą! Jis be paliovos mala liežuviu, kaip šaunu visur rodytis 
su Džovaniu Ribiziu, Džeriu Švarcu, kažkokiu Janu ir Stivenu, kaip 

jis ten, o mano anarchistas brolis iš šiaurinės Filadelfijos, iš tikrųjų 
perskėlęs kai kam galvą... 

— Nereikia, supratau, - pertraukė Deniza. - Jis iš tiesų nepasižy- 
mi jautrumu. 

— Man atrodo, yra kitaip, - nesutiko Robina. - Man atrodo, kad jis 
baisiai įtūžęs ant manęs, bet to net nesupranta. 

Nuo tos dienos Deniza tapo slapta neištikimybės šalininke. Ji su- 
prato, kad teisindama nedidelius Brajano nusižengimus taktui skatina 
Robiną griebtis sunkesnių kaltinimų, kuriems vėliau nenoriai pritaria. 
Ji klausydavosi ištempusi ausis. Pasirūpino suprasti Robiną kaip nie- 
kas kitas ligi tol. Ji apibėrė Robiną klausimais, kurių neištarė Brajanas: 
apie Bilį, apie tėvą, apie bažnyčią, apie sodo projektą, apie pustuzinį 
paauglių, kurie susidomėjo daržininkyste ir ketina kitą vasarą tęsti dar- 
bą, apie jaunųjų pagalbininkių meilės 17 mokslo kančias. Ji apsilankė 
Sėklų katalogo vakare ir pamatė, kaip atrodo Robinos numylėti paaug- 
liai. Ji mokė Šineidą dalybos. Ji pradėdavo kalbą apie kino žvaigždes, 
populiariąją muziką ar aukštąją madą, skaudžiausias Robinos santuo- 
kos vietas. Nepatyrusiai ausiai galėjo pasirodyti, kad ji tik nori arti- 
miau susidraugauti; bet ji matė Robiną valgant, žinojo šios moters alkį. 

Kai dėl netvarkingų kanalizacijos vamzdžių teko atidėti „Genera- 
toriaus“ atidarymą, Brajanas nepraleido progos dalyvauti Kalamazu 
kino festivalyje su Džeriu Švarcu, o Deniza nepražiopsojo progos pen- 
kias paras nesitraukti nuo Robinos ir mergaičių. Paskutinį vakarą ji 
1gai kankinosi vaizdajuosčių parduotuvėje. Galiausiai išsirinko „Pa- 
lauk, kol sutems“ (šlykšti vyrų grėsmė ir išradinga Odrė Hebern, 
kurios veido spalva tokia kaip Denizos Lambert) 1r „Pašeėlimas“ (keista 
ir žavinga Melani Grifit padeda Džefui Danielsui nusimesti žlugusios 
santuokos naštą). Kai ji atvyko į Panamos gatvę, Robina išraudo vien 
perskaičiusi pavadinimus. 

Po vidurnakčio, pasižiūrėjusios vieną filmą, jos gėrė viskį ant sve- 
tainės sofos, ir Robina šaižesniu negu paprastai balsu paprašė Deni- 
zos atsakyti į vieną asmenišką klausimą. 

— Kelis kartus per savaitę judu su Emiliu, na, santykiaudavot? 

— Manes neverta klausti apie tai, kas normalu, - atsakė Deniza. — 
Normalius dalykus dažniausiai matydavau užpakalinio vaizdo veidro- 
dėlyje. 

— Žinau. Žinau. - Robina įsmeigė akis į žydrą televizoriaus ekra- 
ną. - Bet, tavo nuomone, keli kartai normalu? 

— Regis, tuo metu man atrodė, - prabilo Deniza, mintyse įsakinė- 
dama sau „Didelis skaičius, pasakyk didelį skaičių“, - kad kokie trys 
kartai per savaitę normalu. 

Robina garsiai atsiduso. Jos kairys kelis keliais kvadratiniais cen- 
timetrais rėmėsi į dešinį Denizos kelį. 

— Pasakyk, kiek kartų normalu tavo supratimu, - tarė ji. 

— Mano supratimu, kai kam kartas per dieną normalu. 

Robinos balsas skambėjo it ledo gabaliukas, traiškomas dantų. 

— Gal ir aš iš tokių. Būtų neblogai. 

Denizos kelio lopinėlis tirpo, peršėjo ir degė. 

— O dabar judu mylitės rečiau? 

— Veikiau porą kartų per MĖNESĮ, - pro dantis iškošė Robina. - 
Du kartus per MĖNESĮ. 

— Manai, Brajanas su kuo nors susitikinėja? 

— Nežinau, ką jis veikia. Bet aš toje veikloje nedalyvauju. Jaučiuo- 
si kaip iškrypėlė. 

— Tu - ne iškrypelė. Priešingai. 

— Koks kitas filmas? 

— „Pašėlimas““. 

— Et, didelio čia daikto. Pažiūrėkim. 

Kitas dvi valandas Deniza galvojo tik apie savo ranką, padėtą ant 
sofos pagalvėlės prie pat Robinos. Rankai nebuvo patogu, reikėjo ją 
atitraukti, bet Deniza nenorėjo užleisti sunkiai laimėtos teritorijos. 

Filmui pasibaigus, jos žiūrėjo televizorių, paskui tylėjo neįtikėti- 
nai ilgai, penkias minutes ar metus, o Robina vis nelietė šilto masalo 
penkiais pirštais. Dabar Denizai būtų patikes įžūlus vyriškas seksua- 

lumas. Dabar jai atrodė, kad pusantros savaitės laukimo, kol Brajanas 
čiups ją į glėbį, prabėgo greit it širdies tvinksnis. 

Ketvirtą valandą ryto, liguista iš nuovargio ir nekantrumo, ji paki- 
lo eiti. Robina apsiavė batus, apsivilko violetinę nailono striukę ir 
palydėjo ją iki automobilio. Ir tenai pagaliau abiem rankom sugriebė 
Denizą už rankos. Trynė Denizos delną sausais suaugusios moters 
nykščiais. Pasakė, kad džiaugiasi Denizos draugyste. 

„Neskubink reikalo, - įsakė sau Deniza. - Elkis kaip sesuo“. 

— Aš irgi džiaugiuosi, - tarė ji. 

Robina vėl sukikeno - Deniza jau žinojo, kad taip ji bando nuslėp- 
ti sumišimą. 

— Chi chi chi! - prunkštė Robina. Pasižiūrėjo į Denizos ranką, ku- 
rią nervingai maigė saujoje. 

— Ar nebūtų juokinga, jei aš pirmoji sulaužyčiau ištikimybę? 

— O Dieve, - išsprūdo Denizai. 

— Nesijaudink, - Robina sugniaužė Denizos smilių kumštyje ir 
smarkiai, mėšlungiškai jį sugniaužė. - Juokauju. 

Deniza įdėmiai žiūrėjo į ją. „Ar tu girdi, ką sakai? Ar žinai, ką 
darai mano pirštui?“ 

Robina prispaudė jos ranką prie lūpų ir švelniai įkando vien lūpo- 
mis, atsargiai krimstelėjo, paskui paleido ir nuliuoksėjo. Šokinėdama 
nuo vienos kojos ant kitos. 

— Iki pasimatymo! 

Kitą dieną iš Mičigano grįžo Brajanas ir linksmybės baigėsi. 

Deniza išskrido į Sent Džudą ilgo Velykų savaitgalio, ir Inida kaip 
žaislinis pianinas, skambantis viena gaida, kasdien jai pasakojo apie sa- 
vo draugę Normą Grin ir jos tragišką romaną su vedusiu vyru. Norėda- 
ma pakeisti temą, Deniza pareiškė, kad Alfredas daug guvesnis ir pro- 
tingesnis, negu ji sprendė iš Inidos laiškų ir sekmadieninių skambučių. 

— Pasitempia, kai tu mieste, - atrėmė Inida. - Kai mudu vieni, jis 
nepakenčiamas. 

— Kai judu vieni, galbūt tu per daug jam įkyri. 

— Deniza, jei gyventum su vyru, kuris kiaurą dieną miega... 

— Mam, kuo labiau tu jį grauši, tuo labiau jis spirsis. 

— Tu nieko nematai, nes atvažiuoji tik kelioms dienoms. Bet aš 
žinau, ką sakau. Ir nežinau, ką daryti. 

Jei gyvenčiau su žmogumi, kuris isteriškai prie manęs kabinėtųsi, 
pamanė Deniza, aš irgi miegočiau krėsle. 

Kai ji grįžo į Filadelfiją, „Generatoriaus“ virtuve jau buvo galima 
naudotis. Denizos gyvenimas sugrįžo į senas beprotiškas vėžes: ji su- 
būrė ir apmokė darbuotojus, pasiūlė konditerininkams, patekusiems į 
finalą, kovoti iki pergalingos pabaigos, išsprendė tūkstančius tiekimo, 
planavimo, gamybos ir kalkuliacijos klausimų. Restoranas, kaip archi- 
tektūros kūrinys, stulbino, kaip ji ir bijojo, bet pirmą kartą per savo 
karjerą tinkamai sudarė valgiaraštį ir įtraukė dvidešimt patiekalų, ku- 
rie garantuotai turės pasisekimą. Maistas buvo daugiausia prancūziš- 
kas, itališkas 1r austriškas, žodžiu, darniai europietiškas, daugiau dė- 
mesio skiriant skoniui, o ne prašmatnumui. Vėl išvydusi Brajaną (jau 
kuris laikas matė jį tik mintyse, be to, Robinos akimis), prisiminė, kaip 
jis jai patinka. Galima sakyti, atsitokėjo ir nebesvajojo, kaip suvilioti 
Robiną. Jungdama dujinę viryklę, rikiuodama puodus, galąsdama pei- 
lius, mąstė: „Kai esi dykas, velnią manai“. Jei būtų plušusi taip sunkiai, 
kaip Dievo jai skirta, nebūtų turėjusi kada vaikytis kažkieno žmonos. 

Ji nusprendė vengti susitikimų, dirbo nuo šeštos ryto iki vidur- 
nakčio. Kuo daugiau dienų prabėgdavo be Robinos kūno, be to kūno 
kaitros ir alkio apžavų, tuo labiau ji linko pripažinti, kaip ją erzina 
Robinos nervingumas, nevykusi šukuosena, klaikūs drabužiai, nepa- 
prastai blogas skonis. Denizai pasidarė aiškesnis geraširdiškas Braja- 
no nesirūpinimas Žmona, nesikišimu grindžiamas požiūris: „Taip, Ro- 
bina šauni“. Robina tikrai buvo šauni; ir vis dėlto, jei buvai ją vedęs, 
kartais trokšdavai pabėgti nuo jos per kraštus trykštančios energijos, 
vienas praleisti kelias dienas Niujorke, Paryžiuje, Sandanse... 

Bet žala jau buvo padaryta. Denizos argumentai už neištikimybę 
pasirodė įtikinami. Robina pradėjo atkakliai ją persekioti - jos elge- 

sys dar labiau erzino dėl drovumo ir atsiprašinėjimų. Ji atėjo į „Gene- 
ratorių“. Pakvietė Denizą pietų. Paskambino Denizai vidury nakties 
i1r čiauškėjo apie nelabai įdomius dalykus, kuriais Deniza ilgą laiką 
dėjosi labai susidomėjusi. Ji užtiko Denizą namie sekmadienį po pietų 
ir gėrė arbatą prie pusės teniso stalo, rausdama ir kikendama. 

Viena Deniza arbatai auštant mąstė: „Velnias, ji iš tiesų dėl ma- 
nes galvą pametusi“. Ši Deniza svarstė, lyg jai grėstų bėda, šią vargi- 
nančią aplinkybę: „Sekso jai reikia kasdien“. Be to, ta pati Deniza 
mąstė: „Dieve, kaip ji valgo“. Ir: „Aš - ne lesbietė“. 

O kitą Denizą tiesiog užplūdo geismas. Ji iki tol nebuvo suvokusi, 
kokia liga yra seksas, koks kūno negalės požymių derinys, nes nieka- 
da ne iš tolo nieko netroško taip, kaip Robinos. 

Kai jos pristigo kalbos, po teniso stalu Robina suspaudė Denizos dai- 
liai apautą kojytę savo gumbuotais baltais su violetiniais ir oranžiniais 
lopais sportbačiais. Po valandėlės ji palinko į priekį ir stvėrė Denizai už 
rankos. Raudonavo taip, kad atrodė - ją tuojau trenks apopleksija. 

— Matai, - ištarė ji, - aš galvojau. 

„Generatorius“ buvo atidarytas gegužės 23-iąją, praėjus lygiai me- 
tams po to, kai Brajanas pradėjo mokėti Denizai išpūstą atlyginimą. 
Atidarymas buvo nukeltas į paskutinę savaitę, kad Brajanas ir Džeris 
Švarcas galėtų dalyvauti Kanų festivalyje. Kol jis buvo išvykęs, Deni- 
za už jo dosnumą ir pasitikėjimą kasnakt atsimokėdavo važiuodama į 
Panamos gatvę ir gulėdama su jo žmona. Smegenys dirbo kaip abejo- 
tino šviežumo veršio galvos, parduodamos su nuolaida 9-osio0s gatvės 
mėsinėje, bet ji nebuvo tokia pavargusi, kaip manė iš pradžių. Buči- 
nys, ranka ant kelio pažadindavo kūną. Jautė, kaip ją persekioja, įkve- 
pia gyvybės, skatina visų sueičių, kurių atsisakydavo ištekėjusi, šmėk- 
los. Ji užsimerkdavo ir įsikniaubdavo Robinai į nugarą, prisiglausdavo 
skruostu prie jos tarpumentės, prilaikydama Robinos krūtis, apskri- 
tas, plokščias ir keistai lengvas; jautėsi kaip kačiukas su dviem pūku- 
čiais. Porą valandų nusnausdavo, paskui išsipainiodavo iš paklodžių, 
atsidarydavo duris, Robinos užrakintas, kad netikėtai neužsuktų 

Erina ar Šineida, tipendavo į apačią ir išeidavo į drėgną Filadelfijos 
aušrą danties ant danties nepataikydama. 

Brajanas apmokėjo puikius mįslingus „Generatoriaus“ reklami- 
nius skelbimus vietos savaitraščiuose bei mėnraščiuose ir pasirūpi- 
no, kad tarp pažįstamų pasklistų gandai, bet 26 užsakymai pietums ir 
45 vakarienei pirmąją dieną Denizos virtuvės neapsunkino. Stiklinia- 
me valgomajame, užlietame mėlyname Čerenkovo spinduliavime, sė- 
dėjo 140 žmonių; ji buvo pasiruošusi vakariene pamaitinti 300. Šešta- 
dienį vakarieniauti atėjo Brajanas, Robina 1r mergaitės ir trumpam 
užsuko į virtuvę. Deniza padarė gerą įspūdį, nes puikiai sutarė su 
mergaitėmis, o Robina raudonai padažytomis lūpomis ir trumpute juo- 
da suknele padarė gerą įspūdį kaip Brajano žmona. 

Deniza iš paskutiniųjų stengėsi susitarti su vyresnybe savo galvo- 
je. Priminė sau, kad Brajanas Paryžiuje puolė ant kelių; kad ji viso labo 
žaidžia pagal jo taisykles; kad laukė, kol Robina žengs pirmą žingsnį. 
Bet nors ji mintimis priekabiai perkratinėjo savo elgsenos padorumą, 
kažkodėl sąžinė jos visiškai, absoliučiai negraužė. Kalbėdavo su Braja- 
nu kaip išsiblaškiusi bukagalvė. Jo žodžių prasmę suvokdavo paskutinę 
akimirką, lyg jis kalbėtų prancūziškai. Be abejo, jos apkvaitimas buvo 
pateisinamas, — paprastai miegodavo po keturias valandas per parą, vir- 
tuvė netrukus pradėjo dirbti visu pajėgumu, - o Brajanui trukdė susi- 
kaupti kino projektai, todėl jį apgaudinėti buvo vienas juokas. Netgi 
nereikėjo apgaudinėti. Veikiau jau atsiriboti nuo jo. Jos romanas primi- 
nė sapnišką gyvenimą užrakintoje, garsui nelaidžioje smegenų kama- 
rėlėje, kur ji, augdama Sent Džude, išmoko slėpti geismus. 

Žiniasklaida „Generatorių“ užgriuvo birželiui baigiantis ir paliko jį 
laiminga. „Inguirer“ pasitelkė vestuvinius įvaizdžius, suvesdamas į po- 
rą „unikalią aplinką“ ir „puikų, nepaprastai skanų tobulumo siekian- 
čios , Denizos Lambert maistą, be to, tvirtino, kad apsilankyti restora- 
ne, kuris iškart pavertė Filadelfiją madingų miestu, tiesiog būtina. 
Brajaną apėmė ekstazė, Denizos - ne. Jai atrodė, jog taip aprašytas res- 
toranas daro miesčioniško šlamšto įspūdį. Ji suskaičiavo keturias pa- 

straipas apie architektūrą ir dekorą, tris pastraipas apie nieką, dvi apie 
aptarnavimą, vieną apie vyną, dvi apie desertus ir tik septynias apie 
savo patiekalus. 

— Nepaminėti mano rauginti kopūstai, - pasakė taip įsiutusi, kad 
net ašaros ištryško. 

Užsakymai telefonu nenutrūkdavo nei dieną, nei naktį. Turėjo dirb- 
ti, dirbti. Bet gerai įdienojus ar popiet vyriausiosios virėjos linija skam- 
bindavo Robina ir smaugiamu drovumo, užsikertančiu iš sutrikimo bal- 
su išmemendavo: „Matai... aš galvojau... kaip manai... ar negalėčiau 
su tavim trumpai pasimatyti?“ Ir užuot atsisakiusi Deniza visada su- 
tikdavo. Pavesdavo kitiems ar atidėdavo keblią inventorizaciją, sudė- 
tingą apkepimą, būtinus telefono skambučius tiekėjams, smukdavo lauk 
1r susitikdavo su Robina artimiausiame parkelyje ant Skulkilio kranto. 
Kartais jos tiktai sėdėdavo ant suolo droviai susiėmusios už rankų, ir 
nors kalbos ne apie darbą darbo valandomis Denizą neapsakomai erzi- 
no, aptarinėjo Robinos kaltę, Denizos atsiribojimą be kaltės, savo elge- 
sio reikšmę ir kaip viskas įvyko. Bet netrukus kalbos pristigdavo. Ro- 
binos balsas vyriausiosios virėjos linijoje tapo liežuvio simboliu. Ji 
ištardavo vos keletą žodžių, ir Deniza apkvaisdavo. Robinos liežuvis ir 
lūpos ir toliau nurodinėdavo, ką būtina padaryti, bet Denizos ausyse 
skambėjo kita kalba - kilimo, leidimosi ir sukimosi ratu, kurią jos kū- 
nas instinktyviai suprato ir atsietai nuo smegenų pakluso: kartais, iš- 
girdus šį balsą, jai pasidarydavo taip silpna, jog pilvas įdubdavo ir ji 
susiriesdavo dvilinka; kokią valandą po skambučio pasaulyje būdavo 
tik liežuvis, o ne inventorizacija, sviestu ištepti fazanai ar tiekėjai, ku- 
riems nesumokėta; ji dingdavo iš „Generatoriaus“ užhipnotizuota, ūžian- 
čia galva, kuri vadovavosi tik susilpnėjusiais refleksais, pasaulio triukš- 
mas nuslopdavo beveik iki nulio, visa laimė, kad kiti vairuotojai 
laikydavosi eismo taisyklių. Jos automobilis kaip liežuvis šliuoždavo 
aptirpusio asfalto gatvėmis, jos pėdos primindavo du liežuvius, laižan- 
čius šaligatvį, laukujės namo Panamos gatvėje durys - ją prarysiančią 
burną, persiškas takelis koridoriuje prie šeimyninio miegamojo - 

kviečiantį liežuvį, lova, užtiesta antklode, ir pagalvės - didelį švelnų 
liežuvį, maldaujantį jį įduobti, o paskui. 

Drąsiai galima sakyti, kad teritorija buvo neištirta. Denizai niekada 
nieko šitaip nereikėjo, tuo labiau sekso. Kai buvo ištekėjusi, seksas 
priminė triūsingą, bet kartais būtiną virtuvės darbą. Ji virdavo ir kep- 
davo po keturiolika valandų ir paprastai užmigdavo nenusirengusi. Vė- 
lyvą naktį jai mažiausiai norėdavosi išbandyti sudėtingą ir vis daugiau 
laiko atimantį receptą, tuo labiau kad iš nuovargio gardžiuotis patiekalu 
ji vis tiek neįstengdavo. Paruošimo laikas mažiausiai penkiolika minu- 
čių. Ir net po to kepti gana sudėtinga. Keptuvė perkaitusi, ugnis per 
didelė, ugnis per maža, svogūnai, užuot pageltę, iškart sudega ir su- 
limpa; reikia nukelti keptuvę nuo ugnies, kad atauštų, reikia pradėti iš 
naujo po skausmingo ginčo su piktu ir nelaimingu vyriausiuoju virėju, 
ir mėsa neišvengiamai pasidaro kieta ir diržinga, atskiestas ir plėvele 
apsitraukes dažinys praranda skonį, be to, velniškai vėlu, akis perši, 
atvirai kalbant, įdėjus nemažai laiko ir pastangų, tą velnio marmalą ga- 
lima baigti taisyti, bet vargu ar tokį patiekalą ryžtumeis patiekti tarpu- 
aukščio personalui, todėl nekramtydama jį prarydavai („Na, va, - pa- 
manydavai, - pasimylėjau“) i1r užmigdavai skaudama galva. Nevertėjo 
tiek vargti dėl tokio nieko. Bet ji dėdavo pastangas kiekvieną ar bent 
kas antrą savaitę, nes Emiliui seksas buvo svarbus ir ji jautėsi kalta. 
Išmoko jį patenkinti mitriai ir garantuotai (o netrukus ir mašinaliai), 
tarsi košdama sultinį; ir kaip ji didžiavosi, kaip džiaugėsi savo įgūdžiais. 
Tačiau Emiliui, regis, atrodė, kad be kelių jos sutrūkčiojimų ir pusiau 
priverstinių atodūsių santuoka iširs, ir nors vėliau paaiškėjo, jog jis 
buvo visiškai teisus, ji visą laiką, kol į akį krito Bekė Hemerling, jautė 
milžinišką kaltę, įtampą ir apmaudą dėl nepatiriamo orgazmo. 

Robina buvo paruošta valgyti. Nereikia recepto, nereikia pasiruoši- 
mo persikui graužti. Štai persikas, makt, ir nėra. Panašaus lengvumo 
akimirkų Deniza buvo patyrusi su Hemerling, bet tik dabar, sulaukusi 
trisdešimt dvejų, suvokė, kur šuo pakastas. O kai suvokė, prasidėjo 
bedos. Rugpjūčio mėnesį mergaitės išvažiavo į stovyklą, Brajanas - į 
Londoną, o madingiausio naujo restorano visame regione vyriausioji 

virėja, išsiropštusi iš lovos, tučtuojau vėl atsiguldavo ant kilimo, apsi- 
rengusi tučtuojau vėl nusirengdavo, nukildišuodavo iki prieškambario 
ir patirdavo orgazmą atsirėmusi nugara į laukujes duris; drebančiais 
pakinkliais 17 užputusiomis akimis parsivilkdavo į virtuvę, nors buvo 
žadėjusi grįžti po keturiasdešimt penkių minučių. Negerai. Restoranas 
nukentėjo. Gamybos linijoje susidarydavo kamščiai, tarpuaukštyje su- 
gaištis. Du kartus ji turėjo išbraukti iš valgiaraščio pirmuosius patieka- 
lus, nes virtuvė, sukdamasi be jos, pristigo laiko jiems paruošti. Ir vis 
dėlto per antrą vakaro antplūdį ji dingo kaip į vandenį, niekam nieko 
nesakiusi. Važiavo Kokaino, Heroino gatve ir Marihuanos alėja į sodą, 
kur Robina laikė antklodę. Dabar beveik visas daržas buvo mulčiuotas, 
patreštas kalkėmis ir apsodintas. Padangose su įstatytais tinkliniais ci1- 
lindrais augo pomidorai. O besileidžiančių reaktyvinių lėktuvų prožek- 
toriai ir sparnų Žiburiai, nuo smogo apsiblausę žvaigždynai, Veteranų 
stadiono rungtynių transliacijos bokšto skleidžiamas radžio švytėjimas 
1r žaibo išlydis virš Tiniko miestelio, tekantis mėnulis, nešvariojo Kem- 
deno susargdintas geltlige, - visos šios sukompromituotos miesto švie- 
sos atsispindėjo ūgtelėjusių baklažanų, jaunų paprikų, agurkų, kukurū- 
zų ir apybrandžių melionų odelėje. Deniza, nuoga vidury miesto, 
nuspyrė antklodę ant nakties atvėsintos žemės, šviežiai sukasto prie- 
smėlio. Prisiglaudė prie jo veidu, sukišo į jį Robinos pirštus. 

— Dieve, liaukis, - sukliko Robina, - mes čia ką tik pasėjom salotas. 

Paskui namo grįžo Brajanas, ir jos pradėjo kvailai rizikuoti. Robi- 
na paaiškino Erinai, kad Deniza pasijuto blogai ir turėjo prigulti mie- 
gamajame. Jos kaifavo Panamos gatvės sandėliuke, Brajanui balsu skai- 
tant E. B. Vaitą vos už 6 metrų. Galiausiai vieną rytą, kai iki Darbo 
šventės beliko savaitė, sodo projekto direktorės kabinete sena medi- 
nė Robinos kėdė neatlaikė dviejų kūnų svorio, ir atlošas atšoko. Jos 
juokėsi, kai išgirdo Brajano balsą. 

Robina pašoko, vienu mostu atrakino ir atidarė duris norėdama 
nuslėpti, kad jos buvo užrakintos. Brajanas nešėsi margų žalių ūglių 
pintinę. Išvydęs Denizą, nustebo, bet, kaip paprastai, nudžiugo. 

— Kas čia darosi? 

Deniza išsipešusiais marškiniais klūpojo prie Robinos rašomo- 
jo stalo. 

— Robinos kėdė sulūžo, - paaiškino ji. 

— Paprašiau Denizos pataisyti, - sučirpė Robina. 

— Ką tu čia veiki? - labai susidomėjęs paklausė Brajanas. 

— Man irgi atėjo į galvą ta pati mintis kaip tau, - atsakė ji. - Cu- 
kinijos. 

— Sara sakė, kad čia nieko nėra. 

Robina pamažu slinko iš kambario. 

— Einu su ja pasikalbėti. Ji turėtų žinoti, kada esu čia. 

— Kaip Robina ją sulaužė? - paklausė Denizos Brajanas. 

— Nežinau, - atsakė ji. Norėjo pravirkti kaip negeras vaikas, už- 
kluptas nusikaltimo vietoje. 

Brajanas pakėlė viršutinę kėdės dalį. Denizai jis niekada neatro- 
dė panašus į Alfredą, bet dabar ją pritrenkė išmintingas gailestis su- 
laužytam daiktui, būdingas jiems abiem. 

— Tvirtas ąžuolas, - pasakė jis. - Keista, kad nei iš šio, nei iš to 
sulūžo. 

Ji atsistojo ir išėjo į koridorių kišdamasi marškinius į kelnes. Iš- 
bindzino į lauką ir įsėdo į automobilį. Beinbridžo gatve nuvažiavo iki 
upės. Sustojo prie cinkuotų turėklų ir išjungė variklį atleisdama san- 
kabą, o kai automobilis nuriedėjo iki turėklo ir atšokęs sustojo, ji 
galiausiai puolė į ašaras ir apraudojo sulaužytą kėdę. 

Į „Generatorių“ grįžo aiškesne galva. Suvokė užmigusi ant laurų. 
Neatsakė į keletą „Times“ valgių skyrelio žurnalistės, „Gurmano“ 
redaktoriaus ir naujausio restorano savininko, pilno vilties privilioti 
Brajano vyriausiąją virėją, skambučių, užfiksuotų atsakiklio. Didžia- 
jame šaldytuve nekeičiamos sugedo tūkstančio dolerių vertės ančių 
krūtinėlės ir veršienos muštiniai. Visi virtuvės darbuotojai žinojo ir 
nė vienas jai nepasakė, kad personalo tualete rastas švirkštas. Kon- 
diterininkė tvirtino palikusi Denizai du ranka rašytus raštelius, ma- 
tyt, dėl atlyginimo, kurių Deniza galėjo prisiekti nemačiusi. 

— Kodėl niekas neužsisako kaimiškų šonkauliukų? - paklausė De- 
niza Robo Zito. - Kodėl padavėjai nesiūlo mano neapsakomai skanių 
ir neįprastų kaimiškų šonkauliukų? 

— Amerikiečiai nemėgsta raugintų kopūstų, - pareiškė Zitas. 

— Nė velnio. Matydavau savo atspindį nurinktose nuo stalo lėkštė- 
se, kai žmonės jų užsisakydavo. Galėdavau blakstienas suskaičiuoti. 

— Gal čia lankėsi koks vokietis, - paaiškino Zitas. - Gal vokiečiai 
išlaižė tas lėkštes. 

— O tu pats mėgsti raugintus kopūstus? 

— Savotiškas valgis, - atsakė Zitas. 

Robina jai neskambino, o ji neskambino Robinai. Davė interviu 
„Times“ ir leidosi fotografuojama, prisigerino konditerininkei, pasili- 
ko visiems išėjus ir slapčia sudėjo į šiukšlių maišus pašvinkusią mė- 
są, atleido indų plovėją, kuris tualete susileido narkotikų, o per kiek- 
vienus pietus ir vakarienę stebėdavo gamybos procesą ir prireikus 
gelbėdavo iš bėdos. 

Darbo šventė - liūdesys. Ji prisivertė išeiti iš kabineto, pėsčia 
nužingsniavo tuščiu įkaitusiu miestu ir gaubiama vienatvės pasuko į 
Panamos gatvę. Kaip Pavlovo šuniui, jai irgi pradėjo varvėti seilės pa- 
mačius namą. Rausvo smiltakmenio fasadas tebebuvo veidas, durys — 

liežuvis. Gatvėje stovėjo Robinos automobilis, Brajano automobilio ne- 
buvo - visi išvažiavę į Mėjaus kyšulį. Deniza paspaudė skambutį, nors 
jau iš dulkėtų durų suprato, kad nieko nėra namie. Atsirakino duris 
įleistinės spynos raktu, ant kurio buvo užsirašiusi: „R/B“. Užlipo dviem 
laiptų laiptatakiais į šeimyninį miegamąjį. Brangus senoviškai įtaisytas 
kondicionierius dirbo savo darbą, vėsus skarda trenkiantis oras grū- 
mesi su Darbo šventės saulės spinduliais. Gulėdama ant nepaklotos 
šeimyninės lovos, ji prisiminė Sent Džudo vasaros popiečių kvapą ir 
ramybę, kei likdavo nainie viena ir valandą kitą galėdavo nebeslėpti 
savo keistumo. Sekmingai pasitenkino. Gulėjo ant suveilų pakludžių, 


ant krūtinės krito sauiės spindulių pluoštas. Dai kartą pasimėgavo 

savimi ir išlenkusi rankas pasirąžė. Įsidrėskė plaštaką, po šeimyninė 
pagalve apčiuopusi lyg ir prezervatyvo pakuotės foliją. 

Tikrai prezervatyvo pakuotė. Perplėšta 1r tuščia. Ji net suinkštė 
įsivaizdavusi, ką tai reiškia. Net už galvos susiėmė. 

Ji nusirito nuo lovos ir išlygino suknelę ant šlaunų. Apžiūrėjo pa- 
klodes ieškodama kitų šlykščių staigmenų. Sutuoktiniai aiškiai san- 
tykiavo. Žinoma. Bet Robina jai sakė kontraceptikų nevartojanti, sa- 
kė su Brajanu beveik nebesimylinti, nebeverta vargintis; visą vasarą 
Deniza nematė, nejuto, neužuodė vyro pėdsakų ant meilužės kūno, 
todėl leido sau užmiršti akivaizdžią tiesą. 

Ji suklupo prie šiukšlių dėžės šalia Brajano tualetinio staliuko. 
Pasirausė tarp popierinių nosinių, kvitų šaknelių, dantų siūlo galelių 
ir rado dar vieną prezervatyvo pakuote. Kaip galvos skausmas užplū- 
do neapykanta Robinai, neapykanta ir pavydas. Nuėjo į tualetą prie 
didžiojo miegamojo ir metalinėje dėžėje po kriaukle rado dar dvi pa- 
kuotes ir mazgu surištą sargį. 

Ji trenkė kumščiais sau per smilkinius. Išgirdo, kaip košia orą pro 
dantis, kai bėgo laiptais žemyn ir išlėkė į vėlyvą popietę atsirakinusi 
duris. Temperatūra buvo apie 32 laipsnius, o ji drebėjo. Keistenybė, 
keistenybė. Ji nudrožė atgal į „Generatorių“ ir atsirakino duris į kro- 
vinių platformą. Sutikrino aliejus, sūrius, miltus ir prieskonius, kruopš- 
čiai užpildė užsakymų blankus, paliko dvidešimt balso pašto praneši- 
mų ironišku, aiškiu ir mandagiu balsu, atsakė į elektroninio pašto 
žinutes, išsikepė inkstą ant dujinės viryklės, užsigėrė jį taurele gra- 
pos ir vidurnaktį išsikvietė taksi. 

Kitą rytą virtuvėje neįspėjusi pasirodė Robina. Vilkėjo plačius bal- 
tus marškinius, matyt, Brajano. Ją pamačius Denizai sugniaužė širdį. 
Ji nusivedė Robiną į vyriausiosios virėjos kabinetą ir uždarė duris. 

— Daugiau nebegaliu, - tarė Robina. 

— Puiku, aš irgi. 

Robinos veidas buvo dėmėtas. Ji be paliovos, it tiko ištikta, kasėsi 
galvą, maigė nosį ir taisėsi akinius. 

— Nebuvau bažnyčioje nuo birželio mėnesio, - pasakė ji. - Šineida 
kokius dešimt kartų mane nutvėrė meluojant. Ji klausia, kodėl tu ne- 
beateini. Nepažįstu pusės vaikų, pastaruoju metu dalyvaujančių pro- 
jekte. Viskas iš rankų slysta, tiesiog daugiau taip elgtis nebegaliu. 

— Kaip Brajanas? - slopiai paklausė Deniza. 

— Jis nieko nežino, - išraudo Robina. - Toks kaip visada. Na, su- 
pranti - jam patinki tu, jam patinku ir aš. 

— Neabejoju. 

— Tokia košė užvirė. 

— Tikrai, o aš čia turiu baisybę darbo. 

— Brajanas man nepadarė nieko blogo. Jis nenusipelnė tokio elgesio. 

Suskambo Denizos telefonas, bet ji nekėlė ragelio. Atrodė, kad gal- 
va tuojau skils. Negalėjo klausytis, kaip Robina taria Brajano vardą. 

Robina atlošė galvą, ant blakstienų pakibo ašarų perlai. 

— Nežinau, ko atėjau. Nežinau, ką sakau. Tiesiog man labai labai 
bloga, o vienatvės jausmas neįtikėtinas. 

— Užgniaužk jį, - tarė Deniza. - Aš užgniaušiu. 

— Kodėl tu tokia beširdė? 

— Nes esu beširdė. 

— Jei tu man būtum paskambinusi ar pasakiusi, kad mane myli... 

— Užgniaužk jį! Dėl Dievo! Užgniaužk! Užgniaužk! 

Robina maldaujamai pažvelgė į ją; net jei būtų paaiškėję, kad su 
prezervatyvais ji niekaip nesusijusi, ką turėjo daryti Deniza? Mesti 
darbą restorane, kur galėjo tapti žvaigžde? Kraustytis į varguomenės 
kvartalą ir būti dar viena Šineidos ir Erinos mama? Apsiauti griozdiš- 
kus sportbačius ir tapti vegetare? 

Ji žinojo meluojanti sau, bet nežinojo, kurios mintys jos galvoje 
teisingos, o kurios ne. Spoksojo į rašomąjį stalą, kol Robina atplėšė 
duris ir išbėgo. 

Kito ryto „New York Times“ maisto skyrelio pirmame puslapyje po 
sulenkimu buvo aprašytas „Generatorius“. Po antrašte („Megavatais 
gaminama šlovė“) buvo Denizos fotografija, o interjero ir eksterjero 

nuotraukos (jose galėjai įžiūrėti 17 kaimiškus šonkauliukus su raugin- 
tais kopūstais) atsidūrė šeštame puslapyje. Jau geriau. Panašiai ji ir 
norėjo. Vidurdienį jai buvo pasiūlytas pasirodymas Maisto kanalo lai- 
doje ir nuolatinis mėnesinis skyrelis žurnale „Philadelphia“. Nepasita- 
rusi su Robu Zitu, ji liepė išankstinių užsakymų priėmėjai rezervuoti 
po keturiasdešimt vietų per vakarą daugiau, negu restorane telpa žmo- 
nių. Atskirai paskambino Garis ir Karolina ir pasveikino ją. Davė pipirų 
Zitui, atsisakiusiam savaitgalį surasti vietą NBC radijo ir televizijos 
kompanijos filialo direktorei, ištrinko jam galvą ir pasijuto smagiau. 

| Aukštuomenė, anksčiau Filadelfijoje itin negausi, aplink barą sto- 
vėjo trim eilėm, kai atėjo Brajanas su tuzinu rožių. Jis apkabino Deni- 
zą, 0 ji neskubėjo ištrūkti jam iš glėbio. Vyrams patinka, galima kokį 
kąsnelį ir numesti. 

— Mums reikia daugiau stalų, - pasakė ji. - Mažiausiai trijų ketur- 
viečių ir vieno šešiaviečio. Reikia nuolatinės išankstinių užsakymų 
priėmėjos, kuri išmanytų, kaip atrinkti žmones. Reikia sustiprinti au- 
tomobilių aikštelės apsaugą. Reikia konditerininkės, kurios vaizduo- 
tė būtų lakesnė, o pasipūtimas mažesnis. Be to, Niujorke paieškok 
Robui pakaitalo, kuris mokėtų saugoti mūsų kylančią reputaciją. 

— Tu nori nusikratyti Robo? - nustebo Brajanas. 

— Jis nereklamuos mano šonkauliukų ir raugintų kopūstų, - atkir- 
to Deniza. - „Times“ mano šonkauliukai ir rauginti kopūstai patiko. 
Velniop jį, jei neišmano savo darbo. 

Jos balsas skambėjo griežtai, ir Brajano akys nušvito. Rodos, to- 
kia ji jam patinka. 

— Kaip nori, - atsakė jis. 

Vėlyvą šeštadienio vakarą ji prisidėjo prie Brajano, Džerio Švar- 
co, dviejų blondinių išsišovusiais skruostikauliais ir bene mėgstamiau- 
s10s savo grupės dainininko ir gitaristo, kurie gėrė mažoje aptvertoje 
aikštelėje, Brajano įrengtoje ant „Generatoriaus“ stogo. Naktis buvo 
šilta. vabalai virš upės zvimbeė neką tyliau už Skulkilio greitkelį. Abi 
blondines kalbėjo telefonu. Deniza paėmė užkimusio po koncerto gi- 
taristo pasiūlytą cigaretę ir leido jam apžiūrėti savo randus. 

— Viešpatie aukštielninkas, tavo rankos baisesnės už mano. 

— Šio darbo esmė, - paaiškino ji, - pakęsti skausmą. 

— Virėjai garsėja piktnaudžiavimu narkotikais. 

— Mėgstu vidurnaktį išlenkti taurelę, - atšovė ji. - O kai keliuosi 
šeštą, išgeriu du „Iylenol“. 

— Deniza - kietuolė, - nevykusiai pasigyrė Brajanas pro blondinių 
antenas. 

Užuot atsakes, gitaristas iškišo liežuvį, suėmė cigaretę it pipetę 
ir prispaudė rusenantį galiuką prie žvilgančios mėsos. Sučirškė taip, 
kad blondinių nebedomino pokalbis. Aukštesnioji suspigo, ištarė gita- 
risto vardą ir pareiškė, kad jis beprotis. 

— Svarstau, kokius narkotikus vartoji, - tarė Deniza. 

Gitaristas užliejo nudegimą šalta degtine. Aukštesnioji blondinė, 
kuriai jo veikla nepatiko, atsakė: 

— Klonopiną, užgerdamas pigiu viskiu, ir kas tik pakliūva po ranka. 

— Be to, liežuvis šlapias, - pridūrė Deniza ir užgesino cigaretę į 
švelnią odą už ausies. Pasijuto, lyg būtų iššovusi sau į galvą, bet tik 
atsainiai švystelėjo užgesusią cigaretę į upę. 

Aikštelėje stojo mirtina tyla. Jos keistumas krito į akis, o juk ji 
niekada neleisdavo jam prasiveržti. Negerai, - būtų galėjusi šiuo tar- 
pu ruošti avienos šoninę ar kalbėtis su motina, - todėl dusliai, juo- 
kingai riktelėjo, kad žiūrovai nusiramintų. 

— Kas tau yra? - vėliau paklausė Brajanas automobilių aikštelėje. 

— Virtuvėje apsidegindavau ir smarkiau. 

— Klausyk, kas tau? Buvo klaiku žiūrėti. 

— Tai tu gyreisi, kokia esu kietuolė, dėkui. 

- Aš tik bandau pasakyti, kad man nesmagu. 

Iš skausmo ji negalėjo užmigti visą naktį. 

Po savaitės ji su Brajanu pasamdė buvusį „Union Sguare Cafe“ 
vadybin'nką ir atleido Robą Zitą. 

Po savaitės restoranc apsilankė Filadelfijos meras, vienas iš dvie- 
jų senatorių nuo Niu Džersio valstijos, V. korporacijos vadovas ir Džodi 
Fustei. 

Dar po savaitės Brajanas parvežė Denizą po darbo namo, ir ji pa- 
kvietė jį užeiti. Gerdamas tą patį penkiasdešimties dolerių už butelį 
vyną, kuriuo kadaise buvo pavaišinta jo žmona, jis paklausė, ar jos su 
Robina nesusipyko. 

Deniza sučiaupė lūpas ir papurtė galvą. 

— Tiesiog aš turiu labai daug darbo. 

— Taip ir maniau. Suvokiau, kad su tavim tai nesusiję. Pastaruoju 
metu Robinai niekas nebetinka. Ypač aš. 

— Pasiilgau mergaičių, - tarė Deniza. 

— Patikėk, jos irgi, - atsiliepė Brajanas. - Svarstau, ar... neišsi- 
kraustyti, - pridūrė užsikirsdamas. 

Deniza pasakė, kad jai labai nesmagu. 

— Šita saviplaka darosi nevaldoma, - pasakojo jis, pildamasis vy- 
no. - Ji vaikšto į naktines mišias jau trys savaitės. Net nežinojau, kad 
tokios būna. O apie „Generatorių“ negaliu ištarti nė žodžio, ji ligi 
lubų pašoksta. Kalba, kad mokys mergaites namie. Nusprendė, kad 
mūsų namas per didelis. Nori persikelti į sodo projekto namą, pati 
mokyti mūsų mergaites ir gal dar porą vaikų, dalyvaujančių projekte. 
Rašidą? Merilu? O juk rusvo smiltakmenio namas Point Brize - puiki 
vieta augti Šineidai ir Erinai. Mes po truputį kraustomės iš proto. Be 
abejo, Robina šauni. Ji tiki geresniais dalykais negu aš. Tiktai ėmiau 
abejoti, ar ją tebemyliu. Jaučiuosi, lyg ginčyčiausi su Nikiu Pasafaru. 
Tiesiog klasinės neapykantos tęsinys. 

— Robina pilna kaltės, - paaiškino Deniza. 

— Tačiau su vaikais tuoj ims elgtis it nepakaltinama. 

— Ar norėtum pasiimti mergaites, jei skirtumėtės? - paklausė De- 
niza, atgavusi kvapą. 

— Nesu įsitikinęs, jei skirtumės, kad Robina norėtų rūpintis vai- 
kais, - pakraipė galvą Brajanas. - Man rodos, ji atsisakytų visko. 

— Nedėk galvos. 

Deniza prisiminė, kaip Robina šukuoja Šineidai plaukus, ir staiga — 
skaudžiai, siaubingai - pasiilgo jos beprotiško geismo, jos nesaikingumo 
1r glamonių, jos naivumo. Kažkas spragtelėjo jungiklį, ir Denizos smege- 

nys virto sustingusiu ekranu, kuriame rodomos parinktos vietos iš filmo 
apie jos pavaryto žmogaus puikumą. Vėl pajuto, kokie brangūs jai men- 
kiausi Robinos įpročiai, gestai, ypatingos žymės, kavos, užlietos paste- 
rizuotu pienu, pomėgis, nepritaikytos spalvos karūnėlė ant priekinio dan- 
ties, kurį akmeniu išmušė brolis, meilus ožkiškas badymas galva. 

Pasiskundusi nuovargiu, Deniza išgarbino Brajaną. Kitą dieną anksti 
rytą pajūriu praslinko atogrąžinė žemo atmosferos slėgio sritis, drėg- 
nas, panašus į uraganą vėjas niūriai blaškė medžius ir taškė vandenį 
per šaligatvio kraštą. Deniza patikėjo „Generatorių“ savo pavaduotojai 
1r išvažiavo traukiniu į Niujorką gelbėti neatsakingo brolio ir linksmin- 
ti tėvų. Per pietus tvyrojo įtampa, bet kai Inida žodis žodin pakartojo 
pasakojimą apie Normą Grin, Deniza jokių permainų nepastebėjo. Te- 
befunkcionavo jos senoji asmenybė, 3.2 ar 4.0 versija, kuri smerkė tai, 
kas smerktina Inidos, žavėjosi tuo, kas žavėtina Alfredo. Ir tik prie- 
plaukoje, kai motina ją pabučiavo, visai kitokia Deniza, 5.0 versija, vos 
neįkišo liežuvio į dailios senos moters burną, vos neperbraukė ranko- 
mis per Inidos klubus ir šlaunis, vos nenusileido ir vos nepažadėjo at- 
važiuoti per Kalėdas ir būti tiek, kiek Inida panorės, - jai paaiškėjo, 
kokios esminės pataisos daromos jos asmenybei. 

Ji sėdėjo į pietus lekiančiame traukinyje, pro šalį tarpmiestiniu grei- 
čiu švilpė blizgantys nuo lietaus vietos peronai. Per pietus tėvas elgėsi 
kaip beprotis. O jei jis kraustosi iš proto, galbūt Inida neperdeda pasa- 
kodama, kaip sunku su juo susitvarkyti, galbūt Alfredas iš tiesų žlugęs 
ir pasitempia tik dėl vaikų, galbūt Inida - ne vien grasi ir įkyri graužė- 
lė, kaip dvidešimt metų dingojasi Denizai, galbūt Alfredo bėdų šalti- 
nis - ne vien netinkama žmona, galbūt Inidos bėdų šaltinis - viso labo 
netinkamas vyras, galbūt Deniza panašesnė į Inidą, negu jai atrodo. Ji 
klausėsi, kaip bėgiais dunda ratai, ir žiūrėjo, kaip temsta spalio dangus. 
Gal būtų ilgainiui susigrąžinusi viltį bevažiuodama traukiniu, bet kelio- 
nė į Filadelfiją buvo trumpa, o paskui ji vėl atsidūrė darbe ir neturėjo 
laiko apie nieką galvoti, kol išvyko su Gariu į „Axon“ pristatymą ir 
kilus ginčui nustebusi pajuto ginanti ne tik Alfredą, bet ir Inidą. 

Ji neprisiminė, kad būtų mylėjusi motiną. 

Tą vakarą apie devynias mirko vonioje, kai paskambino Brajanas 
ir pakvietė pavakarieniauti su juo, Džeriu Švarcu, Mira Sorvino, Sten- 
liu Tučiu, Garsiu Amerikiečių Režisieriumi, Garsiu Britų Rašytoju ir 
kitomis žvaigždėmis. Garsusis Režisierius ką tik baigė filmuoti Kem- 
dene, ir Brajanas su Švarcu prikalbėjo jį ateiti į uždarą „Nusikaltimo, 
bausmės ir rokenrolo“ peržiūrą. 

— Šiandien man laisvas vakaras, - tarė Deniza. 

— Martinas žada atsiųsti savo vairuotoją, - atsiliepė Brajanas. — 
Būčiau dėkingas, jei ateitum. Mano santuoka iširo. 

Ji apsivilko juodo kašmyro suknelę, suvalgė bananą, kad per vaka- 
rienę neatrodytų alkana, ir režisieriaus vairuotojas nuvežė ją į „Tac- 
conelli's“, piceriją fasadu į gatvę Kensingtone. Tris galinius stalus 
užėmė tuzinas garsių ir nelabai garsių žmonių, Brajanas ir beždžio- 
niškai susikūprinęs Džeris Švarcas. Deniza pabučiavo Brajanui į lū- 
pas ir atsisėdo tarp jo ir Garsiojo Britų Rašytojo, kuriam, rodės, visą 
vakarą nepristigs sąmojų apie kriketą ir smiginį Mirai Sorvino links- 
minti. Garsusis Režisierius pasakė Denizai ragavęs jos kaimiškų šon- 
kauliukų ir raugintų kopūstų ir likęs sužavėtas, bet ji kuo greičiau 
pakeitė temą. Puikiai suprato pakviesta čia kaip Brajano draugė, fil- 
mininkų nė vienas jų nedomina. Ramindama uždėjo ranką Brajanui 
ant kelio. 

— Raskolnikovas su ausinėmis, klausantis Trento Reznoro, kai ga- 
labija senę, - tiesiog tobulybė, - nesitverdamas susižavėjimu, pliauš- 
kė Džeriui Švarcui nežymiausia asmenybė prie stalo, koledžo studen- 
to amžiaus režisieriaus asistentas. 

- Iš tiesų „The Nomatics“, - pataisė Švarcas triuškinamai negai- 
lestingai. 

— Ne „Devynių colių vinys“? 

Švarcas prisimerkė ir vos pastebimai papurtė galvą. 

— „The Nomatics“, 1980, „Valdomas pagal įgaliojimą“. Vėliau ją per- 
dzinavo nenurodydamas šaltinio asmuo, kurio pavardę ką tik paminėjot. 

— „The Nomatics“ dainas vagia visi, - tarė Brajanas. 

— Jie mirė ant nežinomybės kryžiaus, kad kiti galėtų džiaugtis am- 
žina šlove, - išpoškino Švarcas. 

— Kokia jų geriausia plokštelė? 

— Duok man savo adresą, atsiųsiu kompaktą, - pasisiūlė Brajanas. 

— Viskas puiku, - paaiškino Švarcas, — iki „Torazino saulėlydžio“. 
Tada grupe paliko Tomas Paketas, bet „The Nomatics“ suvokė žlugę 
tik po dviejų albumų. Kažkas turėjo jiems tai pasakyti. 

— Manau, kad šaliai, kurios mokyklose dėstomas kreacionizmas, - 
pareiškė Mirai Sorvino Garsusis Britų Rašytojas, - galima atleisti nuo- 
mone, kad beisbolas nėra kilęs iš kriketo. 

Denizai toptelėjo, jog Stenlis Tučis režisavo ir vaidino jos mėgs- 
tamiausiame restoraniniame filme. Ji smagiai plepėjo su juo apie pro- 
fesijos vingrybes nebe taip piktindamasi gražuole Sorvino ir mėgau- 
damasi jei ne draugija, tai bent savo drąsiu elgesiu su garsenybėmis. 

Iš „Tacconelli's“ namo ją parvežė Brajanas savo „Volvo“. Ji jautė- 
si patekusi į aukštesnį visuomenės sluoksnį, pagražėjusi, prasiblaš- 
kiusi ir pagyvėjusi. O Brajanas buvo piktas. 

- Turėjo eiti Robina, - pratrūko jis. - Galima sakyti, paskelbiau ul- 
timatumą. Bet ji sutiko su mumis pavakarieniauti. Ketino šiek tiek, 
vos vos, pasidomėti, kaip gyvenu, nors Žinojau, jog tyčia apsirengs 
kaip studentė, kad man būtų nesmagu, 0 ji įrodytų savo tiesą. O aš 
kitą šeštadienį turėjau skirti sodo projektui. Taip susitarėm. Šį rytą ji 
nusprendė dalyvausianti protesto žygyje prieš mirties bausmę. Aš ne- 
su mirties bausmių mėgėjas. Bet Kelis Vitersas, mano nuomone, - 
ne pats tinkamiausias kandidatas bausmei sušvelninti. Be to, pažadė- 
jai - ištesėk. Netikiu, kad viena žvakė demonstracijoje su žvakėmis 
ką nors iš esmės pakeistų. Pasakiau, kad dėl manęs galėtų atsisakyti 
vienos demonstracijos. Pasiūliau išrašyti čekį Amerikos pilietinių tei- 
sių sąjungai. Sumą tegu nurodo pati. Jai baisiai nepatiko. 

— Oi, ne, čekis netinka, - įsiterpė Deniza. 

- Žinau. Taškėmės žodžiais, kuriuos sunku pamiršti. Atvirai kal- 
bant, nelabai ir trokštu. 


jonathan 
f(ranzen 


— Ką gali žinoti, - pasakė Deniza. 

Pirmadienį, vienuoliktą valandą vakaro, Vašingtono aveniu tarp 
upės ir Brodo buvo tuščia. Rodos, Brajanas patyrė pirmą tikrą nusi- 
vylimą gyvenime, nes nesiliovė kalbėjęs. 

— Prisimeni, kai pasakei, jei aš nebūčiau vedęs, o tu nebūtum ma- 
no darbuotoja? 

— Prisimenu. 

— Šie žodžiai tebegalioja? 

— Einam į vidų ir išgerkim, - pasiūlė Deniza. 

Ir kai kitą rytą pusė dešimtos sučirškė durų skambutis, Brajanas 
miegojo jos lovoje. 

Tebebuvo įkaušusi, taigi jos gyvenimo keistumo ir moralinio cha- 
oso vaizdui nieko nebetrūko. Tačiau nors buvo apgirtusi, neužmiršo 
praėjusio vakaro su garsenybėmis svaigulio. Šis mušė į galvą labiau 
negu švelnūs jausmai Brajanui. 

Skambutis vėl sučirškė. Ji atsikėlė, apsivilko kaštoninį šilko cha- 
latą ir pažvelgė pro langą. Prieangyje stovėjo Robina Pasafaro. Kitoje 
gatvės pusėje - Brajano „Volvo“. 

Deniza svarstė, atidaryti duris ar ne, bet jei Robina jos ieško na- 
mie, vadinasi, „Generatoriuje“ jau buvo. 

— Tai Robina, - tarė ji. - Gulėk ir tylėk. 

Brajano mina ryto šviesoje tebebuvo irzli kaip ir vakar vakare. 

— Man nerūpi, tegu žino, kad aš čia. 

— Bet man rūpi. 

— Juk mano automobilis anapus gatvės. 

- Žinau. 

Keista, kad ji irgi įtūžo ant Robinos. Visą vasarą išdavinėdama 
Brajaną, niekada nejautė tokios paniekos, kokią lipdama laiptais da- 
bar jautė jo žmonai. Apmauduolei Robinai, užsispyrėlei Robinai, spieg- 
lei Robinai, rėksnei Robinai, nemadingai Robinai, žioplei Robinai. 

Ir vis dėlto, kai ji atidarė duris, kūnas suvokė, ko jam reikia. Ogi 
Brajano viešumoje ir Robinos lovoje. 

Robinos dantys barškėjo, nors rytas buvo nešaltas. 

— Galima užeiti? 

— Ruošiuosi į darbą, - atsakė Deniza. 

— Tik valandėlę, - maldavo Robina. 

Neįtikėtina, bet šviesiai žalio universalo anapus gatvės ji nepa- 
stebėjo. Deniza įleido ją į prieškambarį ir uždarė duris. 

— Mano santuoka baigta, - tarė Robina. - Naktį jis net neparė- 
jo namo. 

— Užjaučiu. 

— Meldžiausi už savo santuoką, bet man neleidžia susikaupti min- 
tys apie tave. Klūpau bažnyčioje ir įsivaizduoju tavo kūną. 

Denizą apėmė baimė. Jos beveik neslėgė kaltė, - santuoka buvo 
netvirta ir galiausiai turėjo iširti, blogiausiu atveju ji procesą paspar- 
tino, - tačiau gailėjosi, kad nuskriaudė šią moterį, kad varžėsi su ja. 

— Noriu su tavim susitikti ir pasikalbėti, - tarė ji, paėmusi Robi- 
nai už rankų. - Man nepatinka, kas įvyko. Bet dabar turiu eiti į darbą. 

Svetainėje suskambo telefonas. Robina prikando lūpą ir linktelėjo. 

— Aišku. 

— Gal susitinkam antrą valandą? - pasiūlė Deniza. 

— Gerai. 

— Paskambinsiu tau iš darbo. 

Robina vėl linktelėjo. Deniza išleido ją, uždarė duris ir kelis kar- 
tus giliai atsiduso. 

— „Deniza, čia Garis, nežinau, kur tu, bet paskambink, kai tik gau- 
si šį pranešimą, atsitiko nelaimė, tėtė iškrito iš laivo, krito kokius 
aštuonis aukštus, ką tik kalbėjau su mama...“ 

Ji pribėgo prie telefono ir pakėlė ragelį. 

— Gari. 

— Skambinau tau į darbą. 

— Jis gyvas? 

— Neturėtų būti, - atsakė Garis. - Bet gyvas. 

Ištikus bėdai, Gariu galėjai pasikliauti. Vakar siutinusios jo savy- 
bės šiandien ramino. Ji norėjo, kad jis būtų visažinis. Ji norėjo, kad jis 
didžiuotųsi savo ramumu. 

— Rodos, laivas jį vilko visą mylią 7 laipsnių temperatūros vande- 
nyje, kol sustojo, - pasakojo Garis. - Į Niu Bransviką jį nugabeno sraig- 
tasparnis. Bet jis nesusilaužė stuburo. Širdis tebeplaka. Gali kalbėti. 
Tvirtas senukas. Pasveiks. 

— Kaip mama? 

— Susirūpinusi, kad susitrukdė kelionė, kol atskrido sraigtaspar- 
nis. Pridarė nepatogumų kitiems žmonėms. 

Deniza su palengvėjimu nusijuokė. 

— Vargšė mama. Ji taip norėjo šitos kelionės. 

— Ko gero, jos kelionės su tėte baigėsi. 

Durų skambutis vėl sučirškė. Tučtuojau pasigirdo smūgiai į duris. 
Smūgiai ir spyriai. 

— Gari, palauk valandėlę. 

— Kas atsitiko? 

— Tuoj perskambinsiu. 

Durų skambutis čirškė taip ilgai 1r garsiai, kad pakeitė toną, paže- 
mėjo ir prikimo. Ji atidarė duris ir išvydo drebančias lūpas bei neapy- 
kanta degančias akis. 

— Traukis iš kelio, - pareiškė Robina, - nes man bjauru tavęs pri- 
siliesti. 

— Praėjusią naktį padariau didelę klaidą. 

— Traukis iš kelio! 

Deniza pasitraukė, ir Robina nukūrė laiptais į viršų. Deniza atsi- 
sėdo ant vienintelės kėdės atgailautojos celę primenančioje svetai- 
nėje ir klausėsi riksmų. Jai dingtelėjo, kaip retai tėvai, dar viena su- 
tuoktinių pora jos gyvenime, dar viena nesuderinama pora, šaukdavo 
vienas ant kito, kai ji buvo maža. Jie laikydavo liežuvį už dantų, užtat 
jų balsai ugnimi spjaudėsi dukters galvoje. 

Būdama su Brajanu, ji ilgėdavosi Robinos kūno, nuoširdumo, gerų 
darbų ir bjaurėdavosi Brajano pasipūtusiu stilingumu, o būdama su Ro- 
bina ilgėdavosi Brajano gero skonio, panašių pažiūrų ir trokšdavo, kad 
Robina pastebėtų, kaip nuostabiai ji atrodo juodo kašmyro suknele. 

„Jums lengva, - mąstė ji. - Jūs galite skilti į du“. 

Paskui riksmai nutilo. Robina nudundėjo laiptais žemyn ir nestab- 
telėjusi išlėkė pro duris. 

Po valandėlės nulipo Brajanas. Deniza tikėjosi, kad Robina pasi- 
piktins, todėl meilužės dūkas jos nesugniuždė, bet ji vylėsi, jog Bra- 
janas supras. 

— Tu atleista, - tarė jis. 


NUO KO: Deniza3 0pigtinklas.com 
KAM: buvdėst €įkyruolis.com 
ANTRAŠTĖ: Kitą kartą pasistenkim nors kiek 


Buvo malonu šeštadienį susitikti. Labai dėkui už pastangas skubiai grįžti namo 
ir man padėti. 


Nuo to laiko tėtė iškrito iš laivo ir buvo ištrauktas iš ledinio vandens sulaužyta 
ranka, išnarintu petimi, atšokusia tinklaine, trumpalaike amnezija, o gal ir ištik- 
tas apopleksijos; jiedu su mama sraigtasparniu nugabenti į Niu Bransviką, ma- 
ne atleido iš darbo, už kurį geresnio turbūt niekada negausiu, be to, mudu su 
Gariu sužinojom apie naują medicinos technologiją - neabejoju, kad sutiktum 
su mano nuomone, jog ji siaubinga, totalitariška ir žalinga, bet gali išgydyti Par- 
kinsono ligą ir galbūt padės tėtei. 


Daugiau neturiu ko rašyti. 


Tikiuosi, kad subinėj, kurioje atsidūrei, nieko blogo nevyksta. Džulija sako, jog 
tu Lietuvoje, ir mano, kad patikėsiu. 


NUO KO: buvdėst 2 įkyruolis.com 
KAM: Deniza3 0pigtinklas.com 
ANTRAŠTĖ: Kitą kartą pasistenkim nors kiek 


Verslo galimybės Lietuvoje. Džulijos vyras Gitanas moka man už pelningos in- 
terneto svetainės sukūrimą. Iš tiesų labai smagu ir apsimoka. 

Čia per radiją skamba visos vidurinėje mokykloje mėgtos grupės. „The Smiths“, 
„New Order“, Bilis Aidolas. Muzika iš praeities. Gatvėje netoli oro uosto mačiau, 
kaip senis nušovė arklį. Baltijos žemėje tuo metu buvau praleidęs apie ketvirtį 
valandos. Sveiki atvykę į Lietuvą! 


Šįryt kalbėjau su mama, sužinojau visą istoriją ir atsiprašiau, dėl to nesirūpink. 


Užjaučiu dėl darbo. Atvirai kalbant, esu pritrenktas. Negaliu patikėti, kad tave 
kas nors išmestų iš darbo. 


Kur dabar dirbi? 


NUO KO: Deniza3 pigtinklas.com 
KAM: buvdėst 2įkyruolis.com 
ANTRAŠTĖ: Šventinės pareigos 


Mama sako, jog nežadi parvykti namo per Kalėdas, ir mano, kad aš tuo patikė- 
siu. O man atrodo, tu negalėtum šitaip kalbėti su moterimi, kurios didžiausia 
metų pramoga nuėjo niekais dėl nelaimingo atsitikimo, kurios gyvenimas su 
pusiau neįgaliu vyru ir taip suknistas, kuri namie nešventė Kalėdų nuo Deno 
Kveilio viceprezidentavimo, kuri jėgų gyventi semiasi iš ateities, kuri dievina 
Kalėdas, kaip kiti žmonės - seksą, ir kuri per pastaruosius trejus metus iš viso 
matė tave keturiasdešimt penkias minutes; netikiu, kad tu galėtum šiai moteriai 
pasakyti: atleisk, negaliu, lieku Vilniuje. 


(Vilniuje!) 
Mama turbūt nesuprato. Paaiškink. 


Atsakau į klausimą: niekur nedirbu. Kartais ką nors pavaduoju „Mare Scuro“, bet 
dažniausiai miegu iki dviejų popiet. Jei taip bus ir toliau, teks išmėginti kokias nors 
psichoterapines gudrybes iš tų, kurios tau kelia siaubą. Turiu atgauti norą lakstyti po 
parduotuves ir svajoti apie kitus brangiai kainuojančius vartotojų malonumus. 


Naujausi duomenys apie Gitaną Misevičių: jis pamušė Džulijai abi akis. Bet di- 
delio čia daikto. 

NUO KO: buvdėst 2 įkyruolis.com 
KAM: Deniza30pigtinklas.com 
ANTRAŠTĖ: Šventinės pareigos 


Ketinu parskristi į Sent Džudą, kai tik užsidirbsiu šiek tiek pinigų. Gal net per 
tėtės gimtadienį. Bet Kalėdos - tikras pragaras, pati žinai. Bjauriausias metas. 
Gali perduoti mamai, kad atvažiuosiu tuoj po Naujųjų metų. 


Mama sako, kad Karolina su vaikais atskris į Sent Džudą švęsti Kalėdų. Negi tiesa? 


Dėl manęs psichotropinius vaistus gali vartoti. 


NUO KO: Deniza3 0pigtinklas.com 
KAM: buvdėst 0 įkyruolis.com 
ANTRAŠTĖ: Buvo įžeistas tik mano orumas 


Geri norai, bet atleisk, aš reikalauju parskristi per Kalėdas. 


Kalbėjausi su „Axon“, ketiname šešis mėnesius gydyti tėtę „Corecktall“, prade- 
dam iškart po Naujųjų metų, ir kol jis gydysis, jiedu su mama gyvens pas mane. 
(Laimei, mano gyvenimas sugriautas, todėl laisvo laiko turiu per akis.) Šis su- 
manymas nebus įgyvendintas tik tuo atveju, jei „Axon“ medikai nuspręs, kad 
tėtei silpnaprotystė, nesusijusi su vaistų vartojimu. Niujorke jis iš tiesų atrodė 
prastai, bet telefonu kalba visai protingai. „Buvo įžeistas tik mano orumas“, ir 
taip toliau. Gipsą jau nuėmė prieš savaitę. 


Šiaip ar taip, per savo gimtadienį jis tikriausiai bus Filadelfijoje su manimi, žie- 
mą bei pavasarį irgi, tad Kalėdos - tinkamiausias laikas tau atvykti į Sent Džu- 
dą, todėl prašom su manim nebesiginčyti, o imti ir atskristi. 


Nekantriai (bet neabejodama) laukiu patvirtinimo, kad atvyksi. 


P. S. Karolina, Aronas ir Kalebas neatvyks. Garis atskris su Jona ir 25-0sios 
vidurdienį išskris atgal į Filadelfiją. 


P. P. S. Nesirūpink, narkotikų nevartoju. 

NUO KO: buvdėst0įkyruolis.com 
KAM: Deniza3 pigtinklas.com 
ANTRAŠTĖ: Buvo įžeistas tik mano orumas 


Praėjusią naktį mačiau, kaip vienam žmogui šešis kartus šovė į pilvą. Samdo- 
ma žmogžudystė klube, kuris vadinasi „Musmirytė“. Su mumis tai niekaip nesi- 
siejo, bet neapsidžiaugiau pamatęs tokį vaizdą. 


Nesuprantu, kodėl turiu atvykti į Sent Džudą tam tikrą dieną. Jei mama ir tėtė 
būtų mano vaikai, kuriuos neatsiklausęs sukūriau iš nieko, suprasčiau, kad esu 
už juos atsakingas. Darvinas paaiškino, kodėl tėvai gyvybiškai, genetiškai suin- 
teresuoti vaikų gerove. Bet man atrodo, kad vaikai tėvams nieko neskolingi. 


Atvirai kalbant, aš beveik neturiu ko jiems pasakyti. Be to, nemanau, kad jiems 
patiktų, ką turiu pasakyti. 


Ar ne geriau susitikti su jais, kai abu bus Filadeltijoje? Man toks susibūrimas 
atrodo smagesnis. Susitiktume visi devyni, o dabar tik šeši. 


NUO KO: Deniza30pigtinklas. com 
KAM: buvdėst 8 įkyruolis.com 
ANTRAŠTĖ: Įtūžusi sesuo užsipuola 


Dieve mano, kaip tu savęs gailiesi. 


Klausyk, atskrisk dėl MANĘS. Dėl MANĘS. Ir dėl SAVĘS, nes neabejoju, kaip 
nuostabu, įdomu ir narsu žiūrėti į žmogų, kuriam pilvą suvarpo kulkos, bet turi 
tik du tėvus, ir jei pražiopsosi progą dabar, kitos nebepasitaikys. 

Prisipažinsiu: man šakės. 


Pasakysiu tau, - nes noriu kam nors pasakyti (nors tu man taip ir neprisipaži- 
nai, kodėl atleido TAVE), - kad mane išmetė iš darbo, nes miegodavau su virši- 
ninko Žmona. 


Kaip manai, ką aš turiu pasakyti „tiems žmonėms“? Kaip manai, apie ką mes 
dabar sekmadieniais šnekučiuojamės su mama? 

Tu man skolingas 20 500 dolerių. Kaip tau TOKIA skola? 
Nusipirk bilietą, po perkūnais. Aš apmokėsiu. 


Myliu tave ir ilgiuosi. Neklausk kodėl. 


NUO KO: Deniza30pigtinklas.com 
KAM: buvdėst 0įkyruolis.com 
ANTRAŠTĖ: Sąžinės graužimas 


Atsiprašau, kad išdraskiau tau akis. Galioja tik paskutinė eilutė. Ne mano būdui 
rašinėti Žinutes. Atsiliepk. Atskrisk per Kalėdas. 


NUO KO: Deniza3 pigtinklas.com 
KAM: buvdėst 8 įkyruolis.com 
ANTRAŠTĖ: Nerimas 


Prašom, prašom, prašom nerašyti apie šaudomus Žmones, jei paskui neatsiliepi. 


NUO KO: Deniza3pigtinklas.com 
KAM: buvdėst 0 įkyruolis.com 
ANTRAŠTĖ: Beliko šešios dienos apsipirkti prieš Kalėdas! 


Čipai? Kur dingai? Prašom parašyti arba paskambinti. 


Pasaulinis atšilimas didina 
„Lithuania Incorporated“ akcijų vertę 
VILNIUS, SPALIO 30. Kadangi pasaulinis vandenynas kasmet pa- 
kyla daugiau kaip pustrečio centimetro ir milijonai kubinių metrų pa- 
plūdimių kasdien užliejami, Europos gamtos išteklių taryba šią savai- 
te perspėjo, kad Europai šio dešimtmečio pabaigoje gali katastrofiškai 
pritrūkti smėlio ir žvyro. 

„Visą žmonijos gyvavimo istoriją buvo manoma, kad smėlio 1r žvyro 
ištekliai neišsenkami, - pasakė EGIT pirmininkas Žakas Dormanas. — 
Deja, daugelis Vidurio Europos šalių, tarp jų ir Vokietija, perdėtai pa- 
sikliovusios iškastiniu kuru, sukėlusiu šiltnamio efektą, dabar priklau- 
sys nuo smėlio ir žvyro kartelio valstybių, ypač smėlio pertekusios 
Lietuvos, malonės, jei norės toliau tiesti kelius ir statyti“. 

Gitanas R. Misevičius, Lietuvos laisvosios rinkos partijos kompa- 
nijos įkūrėjas ir vadovas, palygino Europai gresiančią smėlio ir žvyro 
krizę su 1973 metų naftos krize. „Tada, - pareiškė Misevičius, - ma- 
žutės naftingos šalys Bahreinas ir Brunėjus tapo galingomis milžinė- 
mis. Rytoj Lietuvos eilė“. 

EGIT pirmininkas Dormanas pavadino provakarietišką, verslą ska- 
tinančią Laisvosios rinkos partijos kompaniją „šiuo metu vieninteliu 
politiniu Lietuvos sąjūdžiu, pasirengusiu su Vakarų kapitalo rinkomis 
tvarkyti reikalus sąžiningai ir atsakingai“. 

„Mūsų nelaimei, - kalbėjo Dormanas, - dauguma Europos smėlio 
ir žvyro išteklių atsidūrę Baltijos nacionalistų rankose, o Muamaras 
Kadafis, palyginti su jais, atrodo kaip Šarlis de Golis. Nelabai perdė- 
siu pasakydamas, kad būsimą ES ekonominį stabilumą lems keletas 
narsių Rytų kapitalistų, tokių kaip ponas Misevičius...“ 


Internetas - nuostabus dalykas, Čipas galėjo skelbti iš piršto lauž- 
tus duomenis nesukdamas galvos net dėl rašybos. Pasaulinio žinia- 
tinklio svetainė, aprašyta sklandžia kalba ir dailiai apipavidalinta, de- 
vyniasdešimt aštuoniems procentams lankytojų atrodo patikima. Čipas 
nebuvo kompiuterių specialistas, bet, kaip visi amerikiečiai, dar ne- 
turintys keturiasdešimties, puikiai nutuokė, kas puiku ir madinga, o 
kas ne. Jiedu su Gitanu nudrožė į aludę „Prie universiteto“ ir pasam- 
dė penkis jaunus lietuvius, vilkinčius teniso marškinėliais su grupių 
„Phish“ ir „R. E. M.“ pavadinimais, po trisdešimt dolerių už dieną 
plius milijonai beverčių opcionų akcijomis, ir mėnesį Čipas negailes- 
tingai muštravo šiuos Žargonu kalbančius tinklagalvius. Jis privertė 

juos išstudijuoti tokias amerikietiškas svetaines kaip nbci.com ir Orac- 
le. Liepė jiems padaryti panašią svetainę. 

Lithuania.com buvo oficialiai pristatyta lapkričio 5 dieną. Itin res- 
pektabilus šūkis - DEMOKRATIJA ATSIPERKA - išsiskleidė skam- 
bant šešiolikai džiaugsmingų „Vežėjų ir arklininkų šokio“ iš „Petruš- 
kos“ taktų. Po šūkiu sodriai mėlyname fone puikavosi dvi nuotraukos: 
nespalvota ankstesnio, socialistinio Vilniaus aptrupėjusiais fasadais 
ir aplaužytomis liepomis Gedimino prospekte ir puiki spalvota - me- 
daus spalvos šviesos nutviekstas dabartinio laisvosios rinkos Vilniaus 
kvartalas krantinėje su madingų drabužių parduotuvėmis ir bistro. 
(Iš tikrųjų buvo fotografuota Danijoje.) Savaitę Čipas ir Gitanas sėdė- 
jo iki paryčių plempdami alų ir kurdami kitus svetainės puslapius — 
juose investuotojams buvo žadamos įvairios vardinės ir komfortiškos 
privilegijos, perrašytos iš Gitano pirmojo, kartėlio kupino pranešimo, 
destis kokie investuotojo finansiniai įsipareigojimai: 


+ teisė naudotis ministerijų vilomis Palangos pajūryje! 

+ teisė verstis kasyba ir miško ruoša visuose nacionaliniuose par- 
kuose! 

+ teisė skirti vietos pareigūnus ir teisėjus! 

+ amžina teisė laikyti automobilį Vilniaus senamiestyje 24 valan- 
das per parą! 

+ penkiasdešimties procentų nuolaida nuomojant Lietuvos kariuo- 
menę ir ginkluotę pasirinktinai pagal kontraktą (karo metu ne- 
galioja)! 

+ neribotos teisės įsidukrinti lietuves mergytes! 

+ teisinė neliečiamybė už posūkį į kairę degant raudonam švieso- 
foro signalui! 

+ jubiliejinių pašto ženklų, kolekcinių monetų, alaus etikečių, l1e- 
tuviškų šokoladu aplietų sausainių, „Didvyriško vadovo“ kolek- 
cinių atvirukų, kalėdinių mandarinų popierėlių papuošimas in- 
vestuotojo atvaizdu! 

+ Vilniaus universiteto, įkurto 1579 metais, humanitarinių moks- 
lų garbės daktaro laipsnis! 

+ neribotos galimybės klausytis svetimų pokalbių telefonu ir nau- 
dotis kita valstybės saugumo turima informacija! 

+ įstatymų įtvirtinta teisė Lietuvos Žemėje vadintis tokiais titu- 
lais ir garbės vardais kaip „jo (jos) šviesybė“ ir „jo (jos) malo- 
nybė“; investuotojo taip netituluojantys patarnautojai viešai iš- 
plakami rykštėmis ir sodinami į kalėjimą iki 60 parų! 

+ privilegija be eilės gauti vietą traukinyje ir lėktuve, kultūrinia- 
me renginyje ir penkių žvaigždučių restoranuose bei naktiniuo- 
se klubuose! 

+ pirmumo teisė persodinti kepenis, širdį ir akies rageną garsio- 
joje Antakalnio ligoninėje! 

+ neriboti leidimai medžioti ir Žvejoti bei nesezoninės privilegi- 
jos nacionaliniuose medžioklės draustiniuose! 

+ investuotojo pavardė ant laivo šono didžiosiomis raidėmis! 

* ir taip toliau, ir taip toliau! 


Gitanas jau buvo perpratęs, o Čipas dabar pradėjo suvokti, kad 
kuo akivaizdesnė pažadų satyra, tuo smarkiau plūsta Amerikos kapi- 
talas. Diena iš dienos Čipas knerpė pareiškimus spaudai, pramanytas 
finansines ataskaitas, aistringus traktatus, įrodinėjančius hegelinę gry- 
nai verteiviškos politikos neišvengiamybę, springstančių iš susižavė- 
jimo liudytojų pasakojimus apie Lietuvos ekonominį pakilimą, gud- 
rius klausimus internetinių investicijų pokalbių svetainėse ir į širdį 
įsmingančius taiklius atsakymus. Gavęs pipirų už melagystes ar ne- 
mokšiškumą, jis ramiausiai persikraustydavo į kitą pokalbių svetai- 
nę. Jis parašė tekstus akcijų nuosavybės sertifikatams ir drauge įtei- 
kiamai brošiūrai („Sveikiname - dabar jūs esate Lietuvos laisvosios 
rinkos patriotas“) ir pasirūpino, kad jie būtų išspausdinti puikiame 
popieriuje iš medvilnės žaliavos. Jautėsi gryniausių klastočių srityje 
suradęs savo pašaukimą. Kaip kadaise jį tikino Melisa Paket, kompa- 

nija buvo įkurta ant melo pamatų, 0 pinigai plaukė, nes jis pūtė miglą 
į akis. 

„USA Today“ reporteris atsiuntė žinutę elektroniniu paštu: „Tai 
rimta?“ 

Čipas jam nusiuntė atsakymą: „O taip. Tautinei pelno valstybei, 
kurios piliečiai - po visą pasaulį išsisklaidę akcininkai, tai antras po- 
litinėes ekonomijos raidos etapas. Lietuvoje klesti „mokslinis neotech- 
nofeodalizmas“. Atvykite įsitikinti. Garantuoju, kad mažiausiai pus- 
antros valandos galėsite pabendrauti su G. Misevičiumi“. 

„USA Today“ neatsakė. Čipas sunerimo, ar nebus įmerkęs uode- 
gos; bet bendrosios savaitinės piniginės įplaukos sudarė per ketu- 
riasdešimt tūkstančių dolerių. Buvo siunčiami įsakytiniai vekseliai, 
kreditinių kortelių numeriai, elektroniniai pinigų pervedimai per in- 
ternetą, telegrafiniai pervedimai į „Crėdit Suisse“ ir šimto dolerių 
banknotai oro pašto vokuose. Daug pinigų Gitanas investavo į pagal- 
bines įmones, bet didėjant pelnui dvigubai pakėlė Čipo atlyginimą, 
kaip buvo sutarta. 

Čipas, nemokėdamas nuomos, gyveno tinkuotoje viloje, kurioje 
kadaise šveitė fazanus, gėrė baltąjį „Gewūrztraminer“ vyną ir plepė- 
jo su Maskva neklausomais telefonais sovietų įgulos vadas. Vila 
1990 metų rudenį buvo apmėtyta akmenimis, apiplėšta, aprašinė- 
ta džiaugsmingais grafitais ir nuo to laiko stovėjo apleista, kol 
VIPNPAKJRIINPB17 partija po rinkimų neteko valdžios ir Gitanas 
buvo atšauktas iš JT. Gitaną sužavėjo prieinama apgriautos vilos kai- 
na (nemokamai), puikios apsaugos priemonės (sustiprintas bokštas ir 
JAV ambasados lygio tvora) bei galimybė miegoti to paties vado, ku- 
ris šešis mėnesius kankino jį senose sovietinėse kareivinėse netolie- 
se, miegamajame. Savaitgaliais Gitanas ir kiti partijos nariai darbavo- 
si mūrininkų mentėmis ir grandikliais, atstatinėjo vilą, bet partija 
galutinai sunyko darbo nebaigus. Dabar puse kambarių stovėjo tušti, 
grindys žėrėjo stiklo šukėmis. Kaip ir visame senamiestyje, šiluma ir 
karštas vanduo, tiekiami milžiniškos centrinės katilinės, pakeliui į 

vilos dušus bei radiatorius žemėje užkastais vamzdžiais ir nesanda- 
riais statvamzdžiais išeikvodavo daug energijos. Laisvosios rinkos par- 
tijos kompanijos biurą Gitanas įkūrė buvusioje pobūvių salėje, sau 
pasiėmė didįjį miegamąjį, Čipą apgyvendino buvusio adjutanto bute 
trečiame aukšte, o jauniesiems tinklagalviams leido nakvoti kur nori. 
Čipas tebemokėjo nuomą už butą Niujorke ir mėnesinį „Visa“ są- 
skaitų minimumą, bet Vilniuje pajuto, kaip malonu būti turtingam. 
Užsisakinėdavo brangiausius patiekalus, vaišino svaigalais ir cigare- 
tėmis visokius nelaimėlius ir niekada nežiūrėdavo į maisto produktų 
kainas parduotuvėje netoli universiteto, kur eidavo apsipirkti. 
Gitanas sakė tiesą —- baruose ir picerijose netrūko ryškiai išsida- 
žiusių paauglių mergiočių, bet išvykęs iš Niujorko ir atsikratęs „Aka- 
deminio purpuro“ Čipas, regis, prarado norą įsimylėti nepažįstamas jau- 
nikles. Du kartus per savaitę jiedu su Gitanu apsilankydavo 
„Metropolio“ klube, kur tarp masažo ir saunos jų poreikiai būdavo stro- 
piai tenkinami ant abejingai švarių putplasčio paklotų. Dauguma „Met- 
ropolio“ darbuotojų dar neturėjo trisdešimties ir dieną rūpindavosi vai- 
kais, tėvais, dalyvaudavo universiteto Tarptautinės žurnalistikos 
programoje arba kūrė politizuoto meno pavyzdžius, kurių niekas ne- 
pirko. Čipas stebėjosi, kaip noriai tos moterys šnekėdavosi su juo kaip 
su žmogum, kol rengdavosi ir tvarkydavosi plaukus. Buvo pritrenktas 
suvokęs, kokį malonumą joms teikia dieninis gyvenimas, koks men- 
kas, koks visiškai beprasmis, palyginti su juo, naktinis; o kadangi jam 
pačiam dienos darbas pradėjo teikti nemažą malonumą, sulig kiekviena 
gydomąja sueitimi ant masažinio čiužinio jis vis geriau išmokdavo pa- 
rodyti kūnui jo vietą, nurodyti seksui jo vietą, suvokti, kas yra ir kas 
nera meilė. Sulig kiekviena iš anksto apmokėta ejakuliacija jis atsikra- 
tydavo uncijos paveldėtos gėdos, kuri atlaikė penkiolika metų neper- 
traukiamo teorinio puolimo. Liko tik dėkingumas, kurį jis išreikšdavo 
dviem šimtais procentų arbatpinigių. Antrą trečią valandą ryto, kai mies- 
tą gaubdavo tamsa, rodos, neišsisklaidanti jau keletą savaičių, per sie- 
ringus dūmus, sniegą, rūką ar dulksną jis su Gitanu grįždavo į vilą. 

Tikroji Čipo meilė Vilniuje buvo Gitanas. Ypač Čipui patiko, kad 
Gitanas jį taip mėgsta. Kur tik jiedu nueidavo, žmonės klausdavo, ar 
jie ne broliai, bet iš tiesų Čipas jautėsi ne tiek Gitano brolis, kiek 
draugužis. Jautėsi panašiai kaip Džulija: jis irgi buvo nuolat popina- 
mas, laikomas ištaigingai ir beveik visiškai priklausė nuo Gitano ma- 
lonės, patarimų ir pinigų. Pragyvenimą jis užsidirbo, kaip ir Džulija. 
Buvo branginamas darbuotojas, jautrus ir mielas amerikietis, iš kurio 
šaipomasi, kuriam nuolaidžiaujama, kuriuo stebimasi, apie kurį šoki- 
nėjama, - dėl įvairumo tai irgi buvo malonu, kaip ir kiekvienam žmo- 
gui, sužinojusiam, kad turi savybių, kurių trūksta kitiems. 

Apskritai Vilnius jam reiškė žavų troškintos jautienos, kopūstų ir 
bulvinių blynų, alaus, degtinės ir tabako, tikros draugystės, valstybės 
skolintojams dalijamos žemės ir kekšyčių pasaulį. Jam patiko klima- 
tas ir platuma, kur dieną saulės šviesa tokia trumpalaikė. Jis galėdavo 
ilgiausiai miegoti ir vis tiek keltis su saule, o netrukus po pusryčių 
ateidavo laikas vakariniam pasistiprinimui kava ir cigarete. Iš dalies 
gyveno kaip studentas (visada mėgo studentišką gyvenimą), iš da- 
lies - apgaulingame kuriamų tinklalapių pasaulyje. Visos bėdos, pa- 
liktos už keturių tūkstančių mylių JAV, čia atrodė lengvai įveikiamos: 
tėvai, skolos, nesėkmės, Džulijos netektis. Kurį laiką jis taip nuošir- 
džiai mėgavosi darbu, seksu ir draugyste, kad pamiršo vargo skonį. 
Nusprendė likti Vilniuje, kol uždirbs pinigų grąžinti skolą Denizai ir 
padengti kreditinės kortelės pereikvojimą. Manė, kad tam prireiks 
ne daugiau kaip šešių mėnesių. 

Tačiau kadangi buvo apsigimęs nevykėlis, nespėjo Vilniumi pasi- 
džiaugti nė dviejų mėnesių, kai tiek jo tėvas, tiek Lietuva sugriuvo. 

Deniza pyškino elektroninio pašto žinutes gąsdindama Čipą pras- 
ta Alfredo sveikata ir reikalaudama, kad jis parvyktų į Sent Džudą per 
Kalėdas, bet kelionė namo gruodžio mėnesį jo neviliojo. Jam atrodė, 
kad jei bent savaitei paliks vilą, dėl kokios nors paikystės nebegalės 
grįžti. Apžavai išsisklaidys, burtai neteks galios. Bet Deniza, šalta- 
kraujiškiausias Čipui pažįstamas žmogus, galiausiai atsiuntė žinutę, 

iš kurios tiesiog tryško neviltis. Čipas permetė ją akimis ir suvokė, 
kad apskritai nereikėjo jos skaityti, nes Deniza įvardijo sumą, kurią 
jis jai skolingas. Vargas, kurio skonį manė pamiršęs, rūpesčiai, atrodę 
tokie nereikšmingi iš tolo, vėl pradėjo graužti širdį. 

Jis ištrynė žinutę ir tučtuojau pasigailėjo. It per miglą prisiminė 
fraze „išmetė iš darbo, nes miegojau su viršininko žmona“. Bet ši frazė 
buvo nebūdinga Denizai, o jis tik permetė tekstą, todėl suabejojo savo 
atmintimi. Jei sesuo suvokė esanti lesbietė (kai pagalvoji, tai paaiškin- 
tų vieną kitą mįslingą Denizos savybę), jai tikrai reikia Fuko šalininko, 
vyresniojo brolio paramos, bet Čipas nesiruošė vykti namo, todėl nu- 
sprendė, kad atmintis jį apgavo ir kad ši frazė reiškia kažką kita. 

Jis surūkė tris cigaretes, išsklaidė nerimą protingais samprotavi- 
mais, savais kaltinimais ir nauju pasiryžimu likti Lietuvoje, ko! galės 
grąžinti seseriai skolą - 20 500 dolerių. Jei Alfredas gyvens pas Deni- 
zą iki birželio, Čipas galės pabūti Lietuvoje dar šešis mėnesius ir 
tesės pažadą susitikti su visais šeimynykščiais Filadelfijoje. 

Nelaimei, Lietuva dardėjo anarchijos keliu. 

Spalio ir lapkričio mėnesiais, nepaisant pasaulinės finansinės kri- 
zės, Vilnius iš pažiūros gyveno kaip visada. Ūkininkai vis dar gaben- 
davo į turgų vištas ir galvijus, o už gautus litus pirkdavo rusiško ben- 
zino, naminio alaus ir degtinės, skalbtų su abrazyvais džinsų, treningų 
su „Spice Girls“ portretais ir piratinių „X failų“ vaizdajuosčių, atvež- 
tų iš dar varganesnių negu Lietuva šalių. Ūkininkų jautieną ir vištie- 
ną pirkdavo benzino vežėjai, degtinės varytojai ir skarotos senutės, 
iš medinių karučių pardavinėjančios „Spice Girls“ treningus. Žemė 
vedė vaisius, litai cirkuliavo 1r bent Vilniuje aludės bei klubai dirbo 
iki vėlumos. 

Bet ekonomika - ne vien vidaus rinka. Galėjai už benziną litais mo- 
kėti rusams, bet jie turi teisę domėtis, kokių lietuviškų prekių ar pa- 
slaugų už tuos litus verta įsigyti. Nusipirkti litų oficialiu - keturi litai 
už vieną dolerį - kursu buvo lengva. Tačiau nusipirkti dolerį už keturis 
litus — sunku. Pasireiškė tipiškas ekonominio nuosmukio paradoksas: 
trūko prekių, nes nebuvo pirkėjų. Kuo sunkiau rasti aliuminio folijos, 

maltos jautienos ar mašininės alyvos, tuo didesnė pagunda užgrobti 
šitą gerą gabenančius sunkvežimius ar pareikalauti dalies. O pareigū- 
nams (ypač policijai) atlyginimai ir toliau buvo mokami beverčiais li- 
tais. Šešėlinė ekonomika netrukus išmoko neklysdama įkainoti ne tik 
dėžę elektros lempučių, bet ir nuovados kapitoną. 

Čipą pritrenkė neabejotinas Lietuvos juodosios rinkos panašumas 
į Amerikos laisvąją rinką. Abiejų šalių turtas buvo sukauptas kelių 
žmonių rankose; esminiai skirtumai tarp privataus ir visuomeninio 
sektorių išnyko; verslo magnatai, apimti amžino nerimo, negailestin- 
gai plėtė savo imperijas; paprasti piliečiai gyveno nuolat bijodami ne- 
tekti darbo ir spėliodami, kuriam galingam asmeniui šiandien priklau- 
so buvusi visuomeninė įstaiga; ekonomikai visiškai pašlyti neleido tik 
nepasotinamas prabangos poreikis, kuriuo pasižymėjo elitas. (Tą niū- 
rų lapkritį penkiems nusikaltėlių pasaulio oligarchams Vilniuje dirbo 
tūkstančiai stalių, mūrininkų, amatininkų, virėjų, prostitučių, barme- 
nų, automechanikų ir asmens sargybinių.) Čipo nuomone, Amerika 
nuo Lietuvos labiausiai skyrėsi būdais, kuriais turtingi ir galingi pa- 
vergia neturtingus ir negalingus: Amerikoje - atbukindami protą ir nu- 
žudydami sielą pramogomis, nauja aparatūra ir vaistais, o Lietuvoje - 
grasindami smurtu. 

Iš dalies jam, Fuko sekėjui, glostė širdį, kad gyvena šalyje, kur 
visiškai akivaizdu, jog nuosavybė ir žiniasklaida priklauso tiems, kie- 
no rankose ginklai. 

Daugiausia ginklų turėjo rusų kilmės lietuvis Viktoras Ličenko- 
vas; už pinigus iš prekybos heroinu ir „Ekstazi“ monopolijos, jis įs1- 
gijo kontrolinį Lietuvos banko akcijų paketą, kai ankstesnis banko 
savininkas, Atlantos „FrendLeeTrust“ katastrofiškai prašovė vertin- 
damas žmonių kvailumą, nes „Simpsonų“ kreditinės kortelės nieko 
nesugundė. Savo pinigais Viktoras Ličenkovas apginklavo penkis šim- 
tus privačių „policininkų“, kurie spalio mėnesį įžūliai apsupo už 120 
kilometrų į šiaurės rytus nuo Vilniaus, Ignalinoje, stovintį Černoby- 
lio tipo branduolinį reaktorių, tiekiantį tris ketvirtadalius Lietuvos 
elektros energijos. Apsupes reaktorių, Ličenkovas išsiderėjo palan- 

kias sąlygas didžiausiai šalies elektrinei perpirkti iš kito oligarcho, 
kuris ją buvo pusvelčiui įsigijęs didžiojo privatizavimo laikais. Per vie- 
ną naktį Ličenkovas tapo savininku kiekvieno lito, šalyje uždirbamo 
elektra, bet bijodamas dėl rusiškos kilmės sukelti žmonių priešišku- 
mą stengėsi nepiktnaudžiauti valdžia. Jis geranoriškai sumažino elek- 
tros energijos kainą penkiolika procentų, mat ankstesnis oligarchas 
buvo praradęs saiką. Neįtikėtinai išpopuliarėjęs, jis įsteigė naują po- 
litinę partiją (Pigios energijos liaudžiai partiją) ir iškėlė kandidatus į 
gruodžio viduryje turėsiančius įvykti šalies parlamento rinkimus. 

Ir vis dėlto žemė vedė vaisius, o litai cirkuliavo. „Lietuvoje“ ir 
„Vingyje“ buvo pradėtas rodyti siaubo filmas „Kraupūs vaisiai“. Dže- 
nifer Aniston „Drauguose“ pokštavo lietuviškai. Miesto darbininkai 
tuštindavo cementu apmūrytas šiukšliadėžes aikštėje prie Šv. Kotry- 
nos bažnyčios. Bet kiekviena diena buvo vis niūresnė ir trumpesnė 
už vakarykštę. 

Po Vytauto Didžiojo mirties 1430 metais Lietuva pasauliui reiškė 
vis mažiau. Šešis šimtus metų šalis ėjo iš rankų į rankas: Lenkija, 
Prūsija ir Rusija pasikeisdavo ja it vestuvių dovana (kokiu nors dirb- 
tinės odos kibirėliu ledams ar salotų žnyplėmis). Lietuva išsaugojo 
kalbą ir geresnių laikų prisiminimus, bet ji buvo mažutė. XX amžiuje 
gestapas ir SS išžudė 200 000 Lietuvos žydų, sovietai dar ketvirtį 
milijono jos piliečių išvežė į Sibirą, o pasaulis nė nemirktelėjo. 

Gitanas Misevičius buvo kilęs iš kunigų, karių 1r valdininkų šei- 
mos, gyvenusios netoli Baltarusijos sienos. Jo senelis, vietos teisė- 
jas, 1940 metais neišlaikė naujosios komunistų valdžios surengto pa- 
tikrinimo, kartu su žmona buvo išvežtas į GULAG3, ir daugiau niekas 
nieko apie jį negirdėjo. Gitano tėvas laikė aludę Vidiškėse ir rėmė 
pasipriešinimo sąjūdžio partizanus (vadinamuosius miško brolius), kol 
1953 metais karo veiksmai šalyje baigėsi. 

Gitanui gimus, marionetinė vyriausybė po metų iškeldino žmo- 
nes iš Vidiškių ir aštuonių gretimų valsčių - reikėjo vietos pirmojo iš 
dviejų branduolinių reaktorių statybai. Iškeldintiesiems („saugumo 

sumetimais“), kokiai penkiolikai tūkstančių žmonių, buvo pasiūlyti 
butai naujutėliame moderniame Chruščiovų miestelyje, paskubom pa- 
statytame ežerų krašte į vakarus nuo Ignalinos. 

— Niūrokas, vien šlakbetonis, be medžių, - pasakojo Čipui Gita- 
nas. - Naujoje tėvo aludėje baras, kabinos ir lentynos buvo iš šlakbe- 
tonio. Pagal socialistinę planinę ekonomiką Baltarusijoje buvo priga- 
minta per daug šlakbetonio blokų, todėl jie dalijami veltui. Bent mums 
taip sakė. Taigi visi įsikėlėme į naujus namus. Gavom šlakbetonio 
gėlynus, šlakbetonio žaidimų aikšteles, šlakbetonio suolus parkuose. 
Metai bėgo, man sukako dešimt, ir staiga visų mamos ir tėčiai susir- 
go plaučių vėžiu. Visų ligi vieno. Mano tėvui irgi nustatė plaučių na- 
viką, galiausiai į Chruščiovus atvyko valdžios atstovai pažiūrėti, kas 
čia darosi, ir žiū, aptiko radono. Daug. Tiesą sakant, pragaištingai daug. 
Paaiškėjo, kad šlakbetonis buvo truputį radioaktyvus. Ir kiekviename 
uždarame Chruščiovų kambaryje kaupėsi radonas. Ypač smuklės pa- 
talpose, kur nuolat trūksta oro, o savininkas sėdi kiaurą dieną ir rūko 
cigaretes. Pavyzdžiui, kaip mano tėvas. Na, Baltarusija, broliška so- 
cialistinė respublika (beje, anksčiau priklausiusi mums, lietuviams), 
nuoširdžiai apgailestavo. Matyt, tame šlakbetonyje būta uranito, pa- 
sake Baltarusija. Didelė klaida. Atsiprašom, atsiprašom, atsiprašom. 
Taigi mes visi išsikėlėm iš Chruščiovų, mano tėvas siaubingai mirė 
dešimt minučių po vidurnakčio, išvakarėse paminėjęs vestuvių su- 
kaktį, jis nenorėjo, kad mama savo vestuvių dieną prisimintų jo mirtį, 
paskui prabėgo trisdešimt metų, Gorbačiovas užleido valdžią kitam, 
galiausiai mes gavom teisę žvilgtelėti į senus archyvus, ir žinai, ką? 
Nebuvo šlakbetonio pertekliaus dėl netikusio planavimo. Penkmečio 
planas vykdytas tvarkingai. Nelabai radioaktyvias atliekas pakartoti- 
nai panaudoti statybinėms medžiagoms buvo nuspręsta sąmoningai. 
Remiantis teorija, kad šlakbetonio cementas nukenksmina radioakty- 
viuosius izotopus! Bet baltarusiai turėjo Geigerio skaitiklių ir nebu- 
vo iškritę iš medžio, todėl tūkstantį traukinio sąstatų šlakbetonio at- 
siuntė mums, o mes nė neįtarėm, kad kas nors negerai. 

— Ojojoi, - tarė Čipas. 

— Va, tau ir „ojojoi“, - atsiliepė Gitanas. - Tas šlakbetonis į kapus 
nuvarė mano tėvą, kai buvau vienuolikos. Ir mano geriausio draugo 
tėvą. Ilgainiui ir šimtus kitų žmonių. Ir viskas buvo aišku. Žinojom, 
kas mūsų priešas su dideliu raudonu taikiniu ant nugaros. Didelis 
negeras tėtė, SSRS, kurio visi nekentėm iki paskutinio dešimtmečio. 

VIPNPAKJRIINPB17 partijos, kurią Gitanas padėjo įkurti atgavus 
Nepriklausomybę, politinės programos pagrindą iš esmės sudarė vie- 
nas griežtas reikalavimas: sovietai turi sulaukti atpildo už Lietuvos 
nuniokojimą. Dešimtajame dešimtmetyje šalį buvo galima valdyti gry- 
na neapykanta. Bet netrukus atsirado naujų partijų, į kurių progra- 
mas, be keršto, buvo įtraukta ir kitų dalykų. Dešimtojo dešimtmečio 
pabaigoje VIPNPAKJRIINPB17 prarado Seime paskutine vietą, ir par- 
tijai beliko pusiau atstatyta vila. 

Gitanas bandė suvokti aplinkinio pasaulio politiką ir nepajėgė. Vis- 
kas buvo aišku, kai Raudonoji Armija jį neteisėtai sulaikė, tardė iš 
lėto margindama kairę kūno pusę trečio laipsnio nudegimais, 0 jis 
tylėjo. Tačiau po Nepriklausomybės politika tapo nebesuprantama. Net 
tokį paprastą ir svarbų klausimą kaip sovietų padarytos žalos atlygi- 
nimas Lietuvai supainiojo keletas faktų: mat per Antrąjį pasaulinį ka- 
rą patys lietuviai padėjo žudyti žydus, o daugelis žmonių, dabar posė- 
džiaujančių Kremliuje, kadaise buvo antisovietiniai patriotai, nusipelnę 
kompensacijos ne mažiau už lietuvius. 

— Ką man daryti dabar, - klausė Čipo Gitanas, - kai įsibrovėlis — 
sistema ir kultūra, o ne kariuomenė? Šiuo metu galiu nebent tikėtis, 
kad kada nors mano kraštas supanašės su kokia antrarūše Vakarų vals- 
tybe. Kitaip tariant, atrodys kaip dauguma kitų. 

— Pavyzdžiui, kaip Danija su gražiais bistro ir mažomis parduotu- 
vėlėmis krantinėje, - įsiterpė Čipas. 

— Jautėmės tikri lietuviai, - nenutilo Gitanas, - kai galėjom paro- 
dyti į sovietus ir pasakyti: „Ne, mes ne tokie“. Bet, sakydamas: „Ne, 
mes prieš laisvąją rinką, ne, mes prieš globalizaciją“, nesijaučiu tik- 

ras lietuvis. Jaučiuosi kvailas urvinis žmogus. Kaip man dabar būti 
patriotu? Ką aš teigiu? Koks teigiamas mano šalies apibrėžimas? 

Gitanas tebegyveno pusiau sugriuvusioje viloje. Jis pasiūlė adju- 
tanto kambarius motinai, bet ji nusprendė nesikraustyti iš savo buto 
prie Ignalinos. Kaip buvo įpratę to meto Lietuvos valdžios patriotai, 
ypač revanšistai, jis pasičiupo dalį komunistų turto - dvidešimt pro- 
centų cukrinių runkelių perdirbimo kombinato „Sukrosas“, antros pa- 
gal dydį Lietuvos įmonės, akcijų, - ir atsistatydinęs gana ištaigingai 
gyveno iš dividendų. 

Kurį laiką Gitanui, kaip ir Čipui, vaidenosi, kad jį išgelbės Džulija 
Vrais: amerikietiškai, be prietarų besivaikanti malonumų gražuolė. Pas- 
kui Džulija pametė jį lėktuve į Berlyną. Jos išdavystė buvo paskutinė jo 
gyvenime, kurį visą, regis, sudarė pritrenkiantis išdavysčių paradas. Jį 
išdūrė sovietai, išdūrė Lietuvos rinkėjai, išdūrė Džulija. Galiausiai jį 
išdūrė TMF ir Pasaulio bankas, ir per keturiasdešimt metų susikaupęs 
kartėlis išsiliejo pokštu su „Lithuania Incorporated“. 

Pasamdęs Čipą vadovauti Laisvosios rinkos partijos kompanijai, 
jis pirmą kartą per ilgą laiką nesuklydo. Gitanas išskrido į Niujorką 
ieškoti ištuokos advokato, o gal ir pigiai pasisamdyti amerikiečio ak- 
toriaus, kokio nors vidutinio amžiaus nevykėlio, kurį galėtų įkurdinti 
Vilniuje potencialiems „Lithuania Incorporated“ interesantams bei lan- 
kytojams nuraminti ir privilioti. Negalėjo įsivaizduoti, kad jaunas ir 
talentingas Čipas mielai sutiks jam dirbti. Jis tik trumpam nusiminė 
sužinojęs, jog Čipas miegodavo su jo žmona. Gitanas iš patirties žino- 
jo, kad galiausiai jį išduoda visi. Buvo patenkintas, kad Čipas jį išdavė 
jiems dar nesusipažinus. 

Čipas nevisavertiškumo kompleksą Vilniuje jautė dėl to, kad yra 
„niekingas amerikietis“, kad nemoka nei lietuviškai, nei rusiškai, kad 
jo tėvas jaunas nemirė nuo plaučių vėžio, kad jo seneliai nedingo Si- 
bire, kad jo niekas nekankino dėl idealų nekūrenamoje karinio kalėji- 
mo kameroje, antra vertus, jis buvo puikus darbuotojas ir prisiminė, 
kaip Džulija jį lygindavo su Gitanu ne Gitano naudai, todėl širdies jam 


465 


jonalhan 
f(ranzen 


per daug nespaudė. Aludėse ir klubuose, kur jie dažnai nebesivargin- 
davo neigti, jog yra broliai, Čipas jautė, kad jam sekasi labiau. 

— Buvau geras premjero pavaduotojas, — niūriai pasakė Gitanas. — 
O nusikaltėlių gaujos vadeiva esu nekoks. 

Vadinti Gitaną nusikaltėlių pasaulio vadeiva iš tiesų buvo naivu. 
Čipas pastebėjo, kad draugas elgiasi kaip tipiškas nevykėlis, nes po- 
žymius žinojo iš patirties. Kiekvienai veiklos minutei apsvarstyti jis 
skirdavo valandą. Investuotojai iš viso pasaulio siuntė nemažus pini- 
gus, kuriuos jis kiekvieną penktadienio popietę padėdavo į „Crėdit 
Suisse“, nes niekaip negalėjo nuspręsti, ar juos naudoti „garbingai“ 
(t. y. nupirkti vietų parlamente Laisvosios rinkos partijos kompani- 
jai), ar apgaule prasimanytą valiutą nesivaržant skirti nusikalstamos 
veiklos plėtrai. Kurį laiką jis darė ir tai, ir tai, o iš esmės nedarė 
nieko. Galiausiai rinkos tyrimai (atlikti baruose kalbantis su girtais 
pašalaičiais) įtikino jį, kad, vyraujant dabartinėms ekonominėms nuo- 
taikoms, net bolševikas gautų daugiau balsų už partiją, kurios pavadi- 
nime yra žodžiai „laisvoji rinka“. 

Nusprendęs, jog neverta dėtis doru verslininku, Gitanas pasisam- 
dė asmens sargybinių. Netrukus Viktoras Ličenkovas paklausė savo 
šnipų: kodėl buvusiam patriotui Misevičiui prireikė apsaugos? Iš tik- 
rųjų buvęs politinis veikėjas Gitanas be apsaugos gyveno daug ra- 
miau negu vadovaudamas dešimčiai jaunų žaliūkų su „Kalašnikov“ 
automatais. Todėl buvo priverstas pasisamdyti daugiau asmens sar- 
gybinių, o Čipas, bijodamas, kad jo nenušautų, išeidavo iš vilos tik su 
apsaugininku. 

— Tau niekas negresia, - patikino Čipą Gitanas. - Užsimanęs kom- 
panijos, Ličenkovas galėtų nužudyti mane. Bet tu - višta, dedanti auk- 
so kiaušinius. 

Vis dėlto Čipui šiurpdavo nepridengtas sprandas, kai pasirodyda- 
vo viešumoje. Padėkos dieną jis matė, kaip „Musmirytės“ klube lip- 
niomis grindimis du Ličenkovo smogikai, darbuodamiesi alkūnėmis, 
prasibrovė per minią ir suvarė rudaplaukiui „vyno ir alkoholinių gėri- 

mų importuotojui“ į pilvą šešias kulkas. Ličenkovo vyrai praėjo pro 
Čipą, bet jo nekliudė, vadinasi, Gitanas buvo teisus. Bet „vyno ir al- 
koholinių gėrimų importuotojas“, palyginti su kulkomis, buvo toks 
minkštas, koks, Čipo nuomone, ir yra kūnas. Merdėjančio vyro kūnas 
trūkčiojo, lyg nervais tekėtų elektros srovė. Siaubingi traukuliai, slap- 
tos galvaninės energijos atsargos, nepaprastai kankinantys elektro- 
cheminiai padariniai akivaizdžiai visą gyvenimą slypėjo jo elektros 
laidų sistemoje. 

Gitanas pasirodė „Musmirytėje“ po pusvalandžio. 

— Visa bėda, - susimąstęs ištarė jis, žiūrėdamas į kraujo dėmes, - 
kad man lengviau, kai į mane šauna, negu kai šaunu pats. 

— Tu ir vėl save menkini, - tarė Čipas. 

— Aš pratęs kęsti skausmą, o skaudinti nemoku. 

— Aš rimtai. Nebūk sau toks griežtas. 

— Žudyk, arba būsi nužudytas. Nelengvas pasirinkimas. 

Gitanas bandė elgtis karingai. Kaip nusikaltėlių gaujos vadeiva, 
jis turėjo vieną vertingą dalyką: pinigus, gaunamus iš Laisvosios rin- 
kos partijos kompanijos. Kai Ličenkovo pajėgos apsupo Ignalinos jė- 
gainę ir prievarta įsigijo „Lietuvos elektrą“, Gitanas pardavė pelnin- 
gas „Sukroso“ akcijas, ištuštino Laisvosios rinkos partijos kompanijos 
iždą 1r nusipirko kontrolinį pagrindinės Lietuvos mobiliojo ryšio kom- 
panijos akcijų paketą. Ši kompanija, „Transbaltic Wireless“, buvo vie- 
nintelis naudingas jo įsigytas daiktas. Jis suteikė asmens sargybiniams 
po 1000 nemokamų vietinių pokalbių minučių, nemokamą balso paš- 
tą, galimybę nustatyti skambintojo tapatybę ir pavedė kontroliuoti Li- 
čenkovo telefoninius pokalbius. Sužinojęs, kad Ličenkovas ketina at- 
sikratyti visų „Nacionalinės odų, naminių gyvulių produktų ir kogalvių 
korporacijos“ akcijų, Gitanas sugebėjo mikliai iškišti savąsias. Jam į 
kišenę įkrito krūva pinigų, bet ilgainiui pasirodė, kad šis žingsnis lem- 
tingas. Ličenkovas, sužinojęs, jog jo telefoninių pokalbių klausomasi, 
pakeitė savo mobiliojo ryšio tinklą ir prisijungė prie saugesnės regio- 
ninės sistemos, kurios centras buvo Rygoje. Tada smogė Gitanui. 

Gruodžio 20 dienos rinkimų išvakarėse dėl „nelaimingo atsitiki- 
mo“ elektros pastotėje buvo pasirinktinai blokuoti „Transbaltic Wire- 
less“ ryšių skirstymo centras ir visi šeši priėmimo bei perdavimo 
bokštai. Įtūžusių jaunų Vilniaus skustagalvių ožio barzdelėmis, Gita- 
no kompanijos klientų, minia bandė įsiveržti į „Transbaltic“ pastatą. 
„Transbaltic“ vadovybė fiksuotojo ryšio telefonu paprašė pagalbos; į 
skambutį atsiliepusi „policija“ prisidėjo prie minios, sykiu plėšė biu- 
rą ir apgulė saugyklą, kol atvažiavo trys autofurgonai policininkų iš 
vienintelės nuovados, kuriai Gitanas duodavo kyšių. Po lemiamų kau- 
tynių pirmoji policininkų grupė atsitraukė, o antroji išvaikė minią. 

Penktadienio naktį ir šeštadienio rytą kompanijos techniniai dar- 
buotojai stengėsi sutaisyti Brežnevo laikų avarinį generatorių, tiekian- 
tį papildomą energiją ryšių skirstymo centrui. Pagrindinė generatoriaus 
skirstymo dėžė buvo siaubingai surūdijusi, ir kai vyriausiasis meistras 
ją pakrutino norėdamas patikrinti tvirtumą, dėžė ties pagrindu nulūžo. 
Mėgindamas vėl ją pritvirtinti žvakių ir prožektorių šviesoje, meistras 
litavimo lempa pradegino skylę pirminėje apvijoje, o kadangi politinė 
padėtis dėl rinkimų buvo nestabili, Vilniuje kito dyzelinio kintamosios 
srovės generatoriaus negalėjai gauti už jokius pinigus (tuo labiau trifa- 
zio generatoriaus, įmontuoto ryšių skirstymo centre tik todėl, kad anais 
Brežnevo laikais trifazis generatorius buvo pigus), elektros įrangos tie- 
kėjai iš Lenkijos 1r Suomijos dėl nestabilios politinės padėties nelabai 
skubėjo ką nors gabenti į Lietuvą, nebent užsakymas būtų iš anksto 
apmokėtas tvirta vakarietiška valiuta, todėl šalis (kurios piliečiai, kaip 
ir daugelis jų amžininkų Vakaruose, buvo paprasčiausiai 'atjungę fik- 
suotojo ryšio telefonus, kai mobilieji telefonai atpigo ir paplito) staiga 
nugrimzdo į gūdžią XIX amžiaus tylą. 

Labai niūrų sekmadienio rytą Ličenkovas bei jo Pigios energijos 
liaudžiai partijos sąraše buvę kontrabandininkai ir smogikai gavo 38 
vietas Seime iš 141. Bet Lietuvos prezidentas Audrius Vitkūnas, cha- 
rizmatiškas paranoikas ir užkietėjęs nacionalistas, vienodai neken- 
čiantis Rusijos ir Vakarų, atsisakė patvirtinti rinkimų rezultatus. 

— Pasiutęs šuo Ličenkovas ir jo apsiputoję cerberiai manęs ne- 
įbaugins, —- sušuko Vitkūnas, sekmadienio vakarą sakydamas kalbą per 
televiziją. - Elektros tiekimo trikdymas, beveik visiškas mobiliojo ry- 
šio sistemos sužlugdymas sostinėje ir jos apylinkėse bei ginkluotos 
Ličenkovo samdinių, padlaižių šunų „policijos“ susitelkimas kelia įta- 
rimą, kad vakarykštis balsavimas neatspindi didžios, šlovingos ir ne- 
marios lietuvių tautos valios ir sveikos nuovokos! Aš nepatvirtinsiu, 
negaliu, neprivalau, nedrįstu patvirtinti šių šunsnukių suterštų, kir- 
mėlėtų, sifilitiškų šalies parlamento rinkimų rezultatų! 

Gitanas ir Čipas žiūrėjo kalbą per televizorių buvusioje vilos po- 
būvių salėje. Du asmens sargybiniai kambario kampe tyliai žaidė „Po- 
žeminio kalėjimo prižiūrėtoją“, o Gitanas vertė Čipui rinktinius Vit- 
kūno gražbylystės perlus. Už suveriamųjų langų blėso pilkšvai ruda 
trumpiausios metų dienos šviesa. 

— Nepatinka man visas šitas reikalas, - tarė Gitanas. - Nujau- 
čiu, kad Ličenkovas ketina nušauti Vitkūną, o veikiausiai ir bet 
kurį jo įpėdinį. 

Čipas, iš paskutiniųjų stengęsis pamiršti, kad po keturių dienų 
Kalėdos, neketino tūnoti Vilniuje, jei ne vėliau kaip savaitė po šven- 
čių vis tiek turės nešti kudašių. Jis paklausė Gitano, ar šis neketina 
ištuštinti „Crėdit Suisse“ sąskaitos ir dingti iš šalies. 

— O taip. - Gitanas raudona motokrosininko striuke buvo apglė- 
bęs save rankomis. - Kasdien galvoju, kaip apsipirksiu „Bloomingda- 
le's“. Galvoju apie didžiąją eglę Rokfelerio centre. 

— Tai kas tave čia laiko? 

Gitanas pasikasė galvą ir pauostė nagus, odos riebalų kvapas jį 
akivaizdžiai ramino. 

- Jei išvyksiu, o čia audra praeis, - tarė jis, - kur man reikės dė- 
tis? Esu trigubai priėjęs liepto galą. Amerikoje neturiu teisės dirbti. 
Kitą mėnesį nebeturėsiu amerikietės žmonos. O mama Ignalinoje? 
Ką aš veiksiu Niujorke? 

— Galėtume testi šį verslą Niujorke. 


469 


jonathan 
f(ranzen 


— Tenai veikia įstatymai. Atsidurtume cypėje po savaitės. Esu tri- 
gubai priėjęs liepto galą. 

Apie vidurnaktį Čipas užlipo į viršų ir šmurkštelėjo po plona, ne- 
šildančia Rytų bloko antklode. Jo kambarys trenkė drėgnu tinku, ci- 
garetėmis ir stipriais sintetinių šampūnų kvapais, tokiais maloniais 
baltų nosims. Mintis vijo mintį. Negalėjo užmigti, tik trumpai nugrimz- 
davo į snaudulį it akmenukas, šokinėjantis virš vandens. Gatvės ži- 
bintą už lango vis palaikydavo dienos šviesa. Nulipo žemyn ir suvo- 
kė, kad jau vėlyva Kūčių popietė; jį apėmė baimė, kad kažką 
pramiegojo, kažko nežino. Motina virtuvėje taiso Kūčių valgius. Jau- 
natviškai atrodantis tėvas odine striuke sėdi pobūvių salėje blausioje 
pavakario šviesoje ir žiūri CBS vakaro žinias su Denu Razeriu. Čipas 
ketino elgtis gražiai, todėl paklausė jo, kas naujo. 

— Pasakyk Čipui, - tarė Alfredas Čipui, kurio nepažino, - kad Ry- 
tuose neramumai. 

Iš tikrųjų prašvito aštuntą valandą. Jį pažadino šauksmai gatvėje. 
Kambaryje buvo šalta, bet kentėti galima, radiatorius skleidė šiltų 
dulkių kvapą — miesto centrinė katilinė tebeveikė, visuomeninė san- 
tvarka nenuversta. 

Pro eglių šakas už lango jis pamatė, kad prie vartų sukiojasi keli 
tuzinai vyrų ir moterų storais paltais. Naktį snyguriavo. Du Gitano 
apsaugininkai, broliai Jonas ir Aidaris, stambūs blondinai su pusiau 
automatiniajs šautuvais prie diržo, pro priekinių vartų grotas kalbėjo- 
si su dviem nebejaunom moterim, kurių vario spalvos plaukai ir rau- 
doni veidai buvo kasdienės kovos dėl būvio liudytojai - kaip Čipo ra- 
diatoriaus šiluma. 

Apačioje visa pobūvių salė aidėjo nuo kategoriškų pareiškimų lie- 
tuvių kalba, transliuojamų per televiziją. Gitanas sėdėjo toje pačioje 
vietoje, kur vakar vakare jį paliko Čipas, bet vilkėjo kitais drabužiais 
ir, rodos, buvo numigęs. 

Pilka ryto šviesa, apsnigti medžiai ir miglotas netvarkos bei žlu- 
gimo jausmas priminė rudens semestro pabaigą, paskutinę egzaminų 

dieną prieš Kalėdų atostogas. Čipas nuėjo į virtuvę ir užsipylė sojų 
pieno ant avižinių dribsnių. Atsigėrė tirštų vokiškų vyšnių sulčių be 
konservantų, kurias pastaruoju metu buvo pamėgęs. Užplikė du puo- 
delius tirpios kavos ir nunešė į pobūvių salę, kur Gitanas, išjungęs 
televizorių, vėl uostė nagus. 

Čipas paklausė, kokios naujienos. 

— Visi mano asmens sargybiniai pabėgo, išskyrus Joną ir Aidarį, — 
tarė Gitanas. - Jie pasiėmė VW ir „Lada“. Nemanau, kad sugrįš. 

— Tokie apsaugininkai pikčiau užpuolikų, - atsiliepė Čipas. 

— Jie mums paliko „Stomper“, šios mašinos traukia nusikaltėlius 
it magnetas. 

— Kada tai įvyko? 

— Veikiausiai tuoj po to, kai prezidentas Vitkūnas paskelbė kovinę 
parengtį. 

— O tai kada atsitiko? - nusijuokė Čipas. 

— Šiandien anksti rytą. Rodos, viskas mieste veikia - žinoma, 1š- 
skyrus „Transbaltic Wireless“, - paaiškino Gitanas. 

Minia gatvėje augo. Jau buvo susirinkę apie šimtą Žmonių su iš- 
keltais mobiliaisiais telefonais, skleidžiančiais klaikų angelišką garsą. 
Ši garsų sekvencija reiškė: APTARNAVIMAS NUTRAUKTAS. 

— Grįžk į Niujorką, - pasakė Gitanas. - Žiūrėsim, kas čia dėsis. 
Gal 1r aš atvyksiu, gal neatvyksiu. Turiu per Kalėdas pasimatyti su 
motina. Čia tavo dalis. 

Jis metė Čipui storą rudą voką kaip tik tada, kai vilos sienos su- 
dundėjo nuo pirmųjų smūgių. Čipas voko nesugavo. Pro langą įlėkė 
akmuo ir pasišokinėdamas atsidūrė prie televizoriaus. Akmuo buvo 
keturbriaunis, nudaužtas granitinio grindinio gabalas. Trenkė šviežia 
neapykanta ir šiek tiek - sumišimu. 

Gitanas fiksuotojo ryšio telefonu paskambino policijai ir pavar- 
gusiu balsu kažką pasakė. Broliai Jonas ir Aidaris, neatitraukdami 
pirštų nuo gaidukų, įėjo pro laukujes duris, paskui juos įsiveržė šal- 
tas, Kalėdų eglėmis dvelkiantis oras. Jie buvo Gitano pusbroliai, tur- 

būt todėl nepabėgo su kitais. Gitanas padėjo ragelį ir lietuviškai su 
jais pasitarė. 

Rudame voke buvo storas penkiasdešimties ir šimto dolerių bank- 
notų pluoštas. 

Čipas ir dieną negalėjo atsikratyti sapno jausmo, pavėluoto suvo- 
kimo, kad prasidėjo šventės. Šiandien darbe nepasirodė tinklagalviai, 
dabar Gitanas jam įteikė dovaną, eglių šakas apsnigo, o prie vartų 
apsitūloję spiečiasi Kalėdų giesmių giedotojai... 

— Rinkis daiktus, - paliepė Gitanas. - Jonas tave nuveš į oro uostą. 

Čipas užlipo į viršų tuščia galva ir širdimi. Išgirdo prieangyje šū- 
vius, dzingtelėjo išmetamos tūtos, Jonas ir Aidaris šaudė į viršų (bent 
jis taip tikėjosi). Din dilin, din dilin skamba iš toli. 

Jis apsimovė odines kelnes ir apsivilko odinį švarką. Dėdamasis 
daiktus, prisiminė spalio pradžią, kai juos išpakavo, užnėrė laiko kil- 
pą, timptelėjo virvutę, ir dvylikos savaičių tarpas užsitraukė. Štai jis 
vėl dedasi daiktus. 

Gitanas uostė pirštus įbedęs akis į televizorių, kai Čipas grįžo į 
pobūvių salę. Ekrane šmėkščiojo Viktoro Ličenkovo ūsai. 

— Ką jis sako? 

— Kad Vitkūnas psichiškai nesveikas ir panašiai, - gūžtelėjo Gita- 
nas. - Kad Vitkūnas rengia pučą nepaisydamas teisėtos lietuvių tau- 
tos valios, ir taip toliau. 

— Turėtum skristi su manim, - pasakė Čipas. 

— Važiuosiu pas motiną, - atsiliepė Gitanas. - Kitą savaitę tau pa- 
skambinsiu. 

Čipas stipriai apkabino draugą. Pajuto plaukų kvapą, kurį susijau- 
dinęs uosdavo Gitanas. Pasirodė, lyg būtų apkabinęs save, čiuoptų 
savo mentes, jaustų šiurkščią savo megztinio vilną. Jis užsikrėtė drau- 
go liūdesiu, - šio mintys sklandė kitur, buvo išsiblaškęs ar užsida- 
ręs, - todėl irgi jautėsi sutrikęs. 

Ant žvyrkelio lauke prie durų supypsėjo Jonas. 

- Susitinkam Niujorke, - pasiūlė Čipas. 

— Galbūt. - Gitanas išsivadavo iš glėbio ir vėl nuslinko prie tele- 
vizoriaus. 

Kai Jonas su Čipu išburzgė pro atkeltus vartus, buvo likę tik keli 
žmoneliai, kurie ir palydėjo „Stomper“ akmenimis. Jie važiavo į pie- 
tus nuo miesto centro gatve, nustatyta grėsmingomis degalinėmis ir 
rudasieniais pastatais su automobilių paliktomis žymėmis, geriausiai 
atrodančia tokią dieną kaip ši, kai oras darganotas, o šviesa menka. 
Jonas beveik nemokėjo angliškai, bet su Čipu elgėsi atlaidžiai, bemaž 
draugiškai ir nenuleido akių nuo užpakalinio vaizdo veidrodėlio. Šį 
rytą mašinų buvo nedaug, o sportiniai automobiliai, nusikaltėlių pa- 
saulio vadeivų darbiniai arkliai, neramumų laikais pavojingai traukė 
dėmesį. 

Mažą oro uostą buvo apgulęs jaunimas, kalbantis Vakarų kalbo- 
mis. Kadangi „Guad Cities Fund“ likvidavo „Lietuvos avialinijas“, kai 
kuriuos skrydžius perėmė kitos oro transporto bendrovės, bet riboto 
skrydžių skaičiaus (keturiolika per dieną iš Europos šalies sostinės) 
aiškiai nepakako tokioms žmonių minioms kaip šiandien. Šimtai bri- 
tų, vokiečių ir amerikiečių studentų bei verslininkų (daugelio veidai 
Čipui buvo matyti aludėse, po kurias trainiodavosi su Gitanu) spietė- 
si prie „Finnair“, „Lufthansa“, „Aeroflot“ 1r „LOT“ kasų langelių. 

Šaunūs miesto autobusai gabeno vis naujus užsienio piliečius. Či- 
pui atrodė, kad nė viena eilė prie kasos nejuda. Jis suskaičiavo skry- 
džius išvykimo švieslentėje ir pasirinko „Finnair“ — oro transporto 
bendrovę, kurios skrydžių buvo daugiausia. 

Pačiame labai ilgos eilės prie „Finnair“ kasos gale stovėjo dvi ame- 
rikietės koledžo studentės platėjančiais džinsais ir kitais septintojo 
dešimtmečio atgimimo apdarais. Ant bagažo buvo užrašyti jų vardai: 
Tifanė ir Šeril. 

— Turit bilietus? - paklausė Čipas. 

— Rytdienai, - atsakė Tifanė. - Bet atrodo, reikalai prasti. 

— Ar eilė juda? 

— Nežinau. Mes čia stovim tik dešimt minučių. 

— Per dešimt minučių ji nepasislinko į priekį? 

— Kasininkė tik viena, - paaiškino Tifanė. - Bet atrodo, kad ge- 
resnės už „Finnair“ bendrovės nėra, tai ir stovim. 

Čipas sutriko ir turėjo sukaupti visą ryžtą, kad nepasisamdytų taksi 
ir negrįžtų pas Gitaną. 

— Mano tėvas 1r sako, - pasakojo Šeril Tifanei. - Išnuomok butą, 
jei vyksti į Europą, o aš pažadėjau Anai, kad ji galės mano bute pagy- 
venti savaitgaliais, kai mieste vyksta varžybos, ir permiegoti su Džei- 
sonu, supranti? Juk negaliu sulaužyti pažado? Tėvas pradėjo skaičiuoti, 
kokius patirsiu nuostolius, o aš sakau, klausyk, butas mano, ar ne? 
Juk tu jį man nupirkai? Nežinojau, kad teks įsileisti kažkokį pašalaitį, 
kuris keps ant mano viryklės ir miegos mano lovoje. 

— Šakės, - pritarė Tifanė. 

- Ir ant mano pagalvių? - nenurimo Šeril. 

Į eilę už Čipo atsistojo dar du nelietuviai, belgų pora. Šiek tiek 
palengvėjo suvokus, kad eilėje jis ne paskutinis. Čipas prancūziškai 
paprašė belgų pasaugoti jo krepšį ir vietą eilėje. Nuėjo į vyrų tualetą, 
užsidarė kabinoje ir suskaičiavo, kiek pinigų davė Gitanas. 

Dvidešimt devyni tūkstančiai du šimtai penkiasdešimt JAV dolerių. 

Suma jį kažkodėl nuliūdino. Ir išgąsdino. 

Iš garsiakalbio tualete pasigirdo balsas, kuris lietuviškai, paskui 
rusiškai ir galiausiai angliškai pranešė, jog Lenkijos oro transporto 
bendrovės „LOT“ skrydis 331 iš Varšuvos atšauktas. 

Čipas įsikišo dvidešimt šimtinių į teniso marškinėlių kišenę, dvi- 
dešimt šimtinių į kairį batą, o likusius pinigus paliko voke, kurį paslė- 
pė po teniso marškinėliais ant pilvo. Gailėjosi, kad Gitanas jam davė 
pinigų. Be pinigų būtų turėjęs likti Vilniuje. Dabar pasilikti nebuvo 
ko, ir pridergtoje, prišlapintoje kabinoje jis suvokė dvylika savaičių 
slėptą tiesą. Jis nenori namo. 

Niekam nepatinka savas bailumas, o Čipui jis dabar buvo aiškus 


kaip dieną. Jis pyko ant pinigų, ant Gitano, davusio pinigus, ant Lietu- 

vos, kuri byra, bet iš tiesų tiesiog bijojo grįžti namo, ir niekas dėl to 
nebuvo kaltas, išskyrus jį patį. 

Jis vėl atsistojo į nė kiek nepajudėjusią pirmyn eilę prie „Finnair“ 
kasos. Oro uosto garsiakalbiai paskelbė, kad atšauktas 1048 skrydis 
iš Helsinkio. Pasigirdo bendra aimana, ir žmonės plūstelėjo į priekį, 
eilės pradžia išsišakojo prie kasos langelio it upės delta. 

Šeril ir Tifanė spyriais stumtelėjo krepšius į priekį. Čipas irgi pa- 
spyrė krepšį. Pasijuto sugrąžintas į pasaulį, ir jam tai nepatiko. Mer- 
ginas, bagažą, uniformuotus „Finnair“ darbuotojus nutvieskė savo- 
tiška, panaši į ligoninės rimties ir neišvengiamybės šviesa. Čipas 
neturėjo kur pasislėpti. Visi aplinkui skaitė romanus. Jis neskaito ro- 
manų jau mažiausiai metus. Vien pagalvojęs apie romaną, persigando 
ne mažiau, kaip pagalvojes apie Kalėdas Sent Džude. Norėjo išeiti ir 
susistabdyti taksi, bet spėjo, kad Gitanas jau pabėgo iš miesto. 

Stovėjo rūsčioje šviesoje, kol laikrodis išmušė dvi, paskui pusę 
trijų —- Sent Džude ankstyvas rytas. Vėl palikęs krepšį saugoti bel- 
gams, atsistojo į kitą eilę ir kreditine kortele paskambino. 

Inidos balsas buvo neaiškus ir tylus. 

- Alio? 

— Sveika, mam, čia aš. 

Jos balsas iškart pasidarė tris kartus garsesnis ir aiškesnis. 

— Čipas? Oi, Čipai! Alai, Čipas! Čipai, kur tu? 

— Vilniaus oro uoste. Pakeliui į namus. 

— Oi, kaip nuostabu! Nuostabu! Nuostabu! Sakyk, kada atskrisi? 

— Dar neturiu bilieto, - prisipažino jis. - Čia viskas eina velniop. 
Gal rytoj popiet. Vėliausiai trečiadienį. 

— Nuostabu! 

Jis nesitikėjo išgirsti džiaugsmo motinos balse. Gal kada ir žinojo, 
kad gali pradžiuginti kitą žmogų, bet seniai buvo pamiršęs. Pasirūpi- 
no, kad balsas nevirpėtų, ir stengėsi kalbėti iš lėto. Pažadėjo vėl pa- 
skambinti, kai atsidurs geresniame oro uoste. 

— Puikios Žinios, - tarė Inida. - Aš baisiai laiminga! 

— Sudiev, greit pasimatysim. 

Iš šiaurės jau brovėsi didinga Baltijos žiemos naktis. Senbuviai 
„Finnair“ eilės priekyje pranešė, kad visi bilietai į šios dienos reisus 
parduoti ir kad mažiausiai vienas iš skrydžių veikiausiai bus atšauk- 
tas, bet Čipas vylėsi, jog, pamojavęs pora šimtinių, pasinaudos lithu- 
ania.com išjuokta „privilegija gauti vietą be eilės“. Jei nepavyks, per- 
pirks kieno nors bilietą už didelius pinigus. 

— Dieve mano, Tifane, nuo treniruoklio storėja užpakalis, - pa- 
reiškė Šeril. 

— Jei jį atkiši, - tarė Tifanė. 

— Visi atkiša, - pasipiktino Šeril. - Kitaip neišeina. Pavargsta kojos. 

— Kvaiša! Juk treniruoklis! Kojos ir turi pavargti. 

Šeril pažvelgė pro langą ir niekinamai, kaip moka tik paskutinio 
kurso studentės, paklausė: 

— Įdomu, kodėl kilimo take stovi tankas? 

Po valandėlės užgeso visi žiburiai ir išsijungė telefonai. 


PASKUTINES 
KALEDOS 


J 

| usrūsyje, rytiniame teniso stalo ga- 
le, Alfredas išvyniojo į „Maker's Mark“ viskio dėžę sukrautas eglutės 
girliandas. Ant stalo buvo pasidėjęs vaistus ir klizmos reikmenis. Ir 
cukruotą Inidos ką tik iškeptą sausainėlį, panašų į terjerą, bet reiškian- 
tį šiaurės elnią. Ir „Log Cabin“ sirupo dėžę su didelėmis spalvotomis 
lempomis, kurias kadaise kabindavo lauke ant kukmedžių. Ir šratinį 
rankomis užtaisomą šautuvą brezentiniame užtrauktuku užsegamame 
dėkle, ir dėžutę su dvidešimto kalibro šoviniais. Galva buvo blaivi kaip 
reta, ir kol ji dar sumezga, jam užteks valios padaryti, ką sumanė. 

Blausi pavakario šviesa pateko į langų šulinių nelaisvę. Krosnis 
įsijungdavo dažnai, namas tvoskė karščiu. Raudonas megztinis, su- 
murkšlintas ir vietomis išsipūtęs, kabojo ant Alfredo, lyg jis būtų rąs- 
tas ar kėdė. Pilkos vilnonės kelnės buvo dėmėtos, ir jam teko su jo- 
mis taikstytis arba kraustytis iš proto, o tam jis dar nepakankamai 
pasiruošęs. 

Pačiame kartono dėžės viršuje gulėjo labai ilga baltų lempučių gir- 
lianda, storai apvyniota apie kartono lazdelę. Girlianda, laikyta san- 
dėliuke po priebučiu, trenkė pelėsiais, o įkišęs į lizdą kištuką jis i1š- 
kart pamatė, kad ne viskas gerai. Dauguma lempučių skaisčiai degė, 
bet ties vėrinio viduriu driekėsi nenušvitusių lempučių tarpas - tam- 
sioji medžiaga raizginio gelmėse. Jis išvyniojo lempučių vėrinį ne- 

klusniomis rankomis, ir ištiesė ant teniso stalo. Negražus užgesusių 
lempučių ruožas buvo pačiame gale. 

Jis žinojo, ko iš jo tikisi nūdiena. Nūdiena tikisi, kad jis nuvažiuos 
į didelę parduotuvę, kurioje prekiaujama su nuolaida, ir pakeis apga- 
dintą girliandą. Bet šiuo metų laiku parduotuvės sausakimšos, jis pra- 
stovės eilėje dvidešimt minučių. Laukimas jo negąsdina, bet dabar 
Inida neleistų jam vairuoti automobilio, be to, Inidą laukimas gąsdina. 
Ji plėšosi viršuje, net akys lipa iš kaktos, ruošiasi Kalėdoms. 

Alfredo nuomone, daug geriau nelįsti į akis ir ramiai krapštytis 
pusrūsyje. Jam atrodė neteisinga ir švaistūniška išmesti beveik gerą 
lempučių vėrinį. Jaustųsi lyg save įžeidęs, nes yra asmenybė iš as- 
menybių amžiaus, o girlianda, kaip ir jis, ypatinga. Nesvarbu, kad daik- 
tas pigus, jį išmesti - vadinasi, nepripažinti jo vertės, taigi galų gale 
ir atskiro Žmogaus vertės, sąmoningai pavadinti šlamštu daiktą, ku- 
ris toks nėra, ir tu tai Žinai. 

Nūdiena tikėjosi, kad Alfredas taip padarys, o Alfredas priešinosi. 

Deja, jis nežinojo, kaip pataisyti girliandą. Nesuprato, kaip gali ne- 
šviesti penkiolikos lempučių ruožas. Ištyrinėjo perėjimą nuo šviesos prie 
tamsos ir nepamatė jokių elektros instaliacijos pokyčių tarp paskutinės 
degančios ir pirmos užgesusios lemputės. Nesugebėjo atsekti trijų su- 
dedamųjų laidų vingių ir supynimų. Grandinė buvo sujungta pusiau ly- 
giagrečiai kažkokiu sudėtingu būdu, kurio prasmė jam liko neaiški. 

Seniau Kalėdų girliandos būdavo trumputės ir sujungtos nuosekliai. 
Jei viena lemputė perdegdavo ar bent imdavo klibėti lizde, grandinė nu- 
trūkdavo ir visa girlianda užgesdavo. Viena iš šventinių Gario ir Čipo 
pareigų buvo priveržti kiekvieną nešviečiančios girliandos lemputę žal- 
vario kojele, o paskui, jei tas nepadėdavo, keisti visas lemputes iš eilės, 
kol ras kaltininkę. (Kokį džiaugsmą berniukams teikdavo vėl sužibusi 
lempučių girlianda!) Kai Deniza paūgėjo ir galėjo pasirūpinti girliando- 
mis, technologija patobulėjo. Jungimas buvo lygiagretus, lemputės įsprau- 
džiamos į plastikinį pagrindą. Viena užgesusi lemputė nedarė jokio po- 
veikio kitoms ir iškart išsiduodavo, tereikėdavo ją pakeisti... 

Alfredo rankos sukiojosi ties riešais it du kiaušinienės plaktuvai. 
Stengdamasis iš paskutiniųjų, jis pirštais čiuopė girliandą, spaudė ir 
sukiojo kiekvieną laidą - ir tamsus ruožas užsidegė! Visa girlianda 
nušvito! 

Ką jis padarė? 

Išlygino girliandą ant teniso stalo. Beveik iškart pažeista dalis vėl 
užtemo. Bandė ją įžiebti gniaužydamas ir tapšnodamas, bet šį kartą 
nieko nepešė. 

(Įkiši šautuvo vamzdį į burną ir paspaudi jungiklį.) 

Jis dar kartą apžiūrėjo gelsvai rudų it alyvos laidų pynę. Net da- 
bar, net visiškai pasiligojęs, tikėjo, kad, atsisėdęs su pieštuku prie 
popieriaus, galėtų iš naujo atrasti pagrindinius elektroninės schemos 
principus; bet suvokti lygiagretaus jungimo gudrybes - daug sunkes- 
nis darbas negu, tarkim, nuvažiuoti į parduotuvę ir pastovėti eilėje. 
Norint mąstyti, reikėjo vėl induktyviai atrasti pagrindinius principus; 
reikėjo pakeisti elektros instaliaciją jo smegeninėje. Tiesiog žavu, kad 
toks dalykas apskritai įmanomas, - kad užuomarša seniokas, vienas 
pusrūsyje su šautuvu, cukruotu sausainiu ir dideliu mėlynu krėslu, 
gali savaimingai atkurti organinę elektroninę schemą, gan sudėtingą, 
elektrai suprasti, - bet energijos entropijai iš pagrindų pakeisti rei- 
kėtų daug daugiau, negu jam prieinama energija cukruoto sausainio 
pavidalu. Gal, suvalgęs vienu prisėdimu visą dėžę cukruotų sausai- 
nių, jis vėl išmoktų lygiagretų jungimą ir suprastų, kaip veikia šita 
keista prakeiktų lempučių kasa, supinta iš trijų laidų. Bet, Dieve ma- 
no, kaip pavargsti. 

Papurtė girliandą, ir užgesusios lemputės vėl įsižiebė. Jis jas pur- 
tė ir purtė, bet lemputės tebedegė. Bet kai suvyniojo girliandą, pats 
galas vėl buvo tamsus. Du šimtai lempučių skaisčiai degė, o nūdiena 
reikalavo išmesti visą girliandą. 

Jis spėjo, kad naujosios technologijos kvailos arba tingios. Kaž- 
koks jaunas inžinierius pasirinko lengviausią kelią ir nenumatė pa- 
darinių, su kuriais dabar tenka kovoti jam. Bet jis nesuprato šitos 

technologijos, nenutuokė, kaip sužinoti nesėkmės priežastį ar ban- 
dyti ją šalinti. 

Taigi jis tapo prakeiktų lempučių auka ir nieko negalėjo padaryti, 
tik eiti švaistyti pinigų. 

Dar vaikystėje suvokei, kad nori viską taisyti pats ir gerbi daik- 
tus, bet galiausiai dalis tavo vidinės techninės įrangos paseno (kaip ir 
dvasinė techninė įranga — noras ir pagarba), todėl nors daugelis deta- 
lių dar tinkamos, galima įrodyti, jog metas trenkti lauk visą Žmogiš- 
kąjį mechanizmą. 

Dar vienas būdas pasakyti, kad jis pavargo. 

Įsidėjo sausainį į burną. Rūpestingai sukramtė ir prarijo. Velniš- 
kai bjauru pasenti. 

Laimei, dėžėje buvo baisybė kitų girliandų. Alfredas vieną po ki- 
tos įjungė visas. Paaiškėjo, kad trys trumputės girliandos šviečia kuo 
puikiausiai, bet visos likusios arba nepaaiškinamai neįsižiebia, arba 
jų šviesa nuo senumo blausi ir geltona; o trijų trumpų girliandų visai 
eglutei neužteks. 

Dėžės dugne jis rado atsarginių lempučių su kruopščiai priklijuo- 
tomis etiketėmis. Rado girliandas, kurias kadaise suklijavo išpjovęs 
sugedusias atkarpas. Rado senas nuosekliai sujungtas girliandas, ku- 
rių sulūžusius lizdus sulitavo lydmetaliu. Dabar stebėjosi, kad turėjo 
laiko taisyti tokiems niekams, kai darbo ir taip netrūko. 

Oi, jau tie taisymo mitai, vaikiškas optimizmas! Viltis, kad daik- 
tas tarnaus amžinai. Kvailas įsitikinimas, kad ateitis bus visada, o jis, 
Alfredas, ne tik bus gyvas, bet ir turės pakankamai energijos daik- 
tams taisyti. Tykus tikrumas, jog taupumas ir saugotojo aistra vėliau 
įgaus prasmę: jog vieną gražią dieną jis pabus visiškai kitas Žmogus, 
turintis begalę energijos ir marias laiko pasirūpinti visais išsaugotais 
daiktais, kurie visi veiks ir niekur nedings. 

— Reikėtų viską išmesti velniop, - pasakė garsiai. 

Rankos drebėjo. Visada drebėdavo. 

Jis nusinešė šautuvą į dirbtuvę ir atrėmė į laboratorijos darbastalį. 

Bėda neįveikiama. Jis atsidūrė baisiai šaltame sūriame vandenyje, 
plaučiai buvo pusiau apsemti, mėšlungis sutraukė apsunkusias kojas, 
išniręs petys buvo nebenaudingas, jam tereikėjo nieko nedaryti. Imti ir 
nuskęsti. Bet jis nevalingai spardėsi. Jam nepatiko gelmė, todėl ir spar- 
dėsi, o paskui iš viršaus pasipylė oranžiniai gelbėjimo ratai. Jis įkišo 
sveikąją ranką į vieno skylę kaip tik tada, kai itin pavojinga banga ir 
povandeninė priešsrovė, sukelta laivo, įsuko jį į milžinišką verpetą. Ta- 
da tereikėjo paleisti ratą. Ir vis dėlto buvo aišku, net tą akimirką, kai jis 
beveik nuskendo Atlanto vandenyne, kad anapilyje daiktų nebus iš vi- 
so: kad pasigailėtinas oranžinis gelbėjimo ratas, per kurį prakišta jo 
ranka, šis iš esmės neperprantamas ir abejingas audeklu aptraukto put- 
plasčio gabalas, yra DIEVAS bedaikčiame mirties pasaulyje, į kurį jis 
skubinasi, AUKŠČIAUSIASIS AŠ ESU, KAS ESU, toje nesaties visa- 
toje. Valandėlę oranžinis gelbėjimo ratas buvo vienintelis jo turtas. Jo 
paskutinis daiktas, todėl jis nejučia pamėgo jį ir prisitraukė arčiau. 

Paskui buvo ištrauktas iš vandens, nušluostytas ir aptūlotas. Su 
juo buvo elgiamasi kaip su vaiku, ir jis vėl ėmė svarstyti, ar išmintin- 
gai pasielgė išgyvendamas. Jam nieko neatsitiko, na, apako viena aki- 
mi, išsinarino petį, dar kelios smulkmenos, bet su juo buvo kalbama 
kaip su idiotu, vaikėzu, pakvaišėliu. Apsimestinis rūpinimasis, beveik 
neslepiama panieka - ateitis, kurią jis pasirinko vandenyje. Ateitis se- 
nelių namuose, ir jam sugrudo širdis. Reikėjo nuskęsti. 

Jis uždarė ir užrakino laboratorijos duris, nes juk svarbiausia — 
slaptumas, tiesa? Be slaptumo nėra prasmės būti žmogumi. O sene- 
lių namuose slaptumo nebus. Su juo elgsis taip, kaip šitie sraigtas- 
parnyje, neduos ramybės. 

Jis prasisegė kelnes, ištraukė skudurą, kurį buvo įsidėjęs į apati- 
nius, ir nusišlapino į „Yuban“ kavos skardinę. 

Šautuvą jis nusipirko likus metams iki pensijos. Įsivaizdavo, kad 
išėjęs į pensiją pasikeis iš esmės. Įsivaizdavo, kaip medžioja ir Žvejo- 
ja, įsivaizdavo save Kanzase ir Nebraskoje valtelėje prieš aušrą, įsi- 
vaizdavo savo kvailą ir neįtikinamą poilsiui skirtą gyvenimą. 

Šautuvo poveikis buvo švelnus ir viliojamas, bet netrukus po to, 
kai jis jį nusipirko, į virtuvės langą per pietus nusilaužė sprandą varnė- 
nas. Tą dieną nebegalėjo nuryti kąsnio, o iš šautuvo nė karto neiššovė. 

Žmonių padermei buvo duota valdyti žemė ir galimybė naikinti 
kitas rūšis, kaitinti atmosferą ir apskritai viską gadinti pagal savo su- 
pratimą, bet už išimtines teises irgi reikia mokėti: trumpaamžiame, 
rūšiniame kaip kiekvieno gyvūno žmogaus kūne glūdėjo smegenys, 
gebančios įsivaizduoti begalybę ir užsimaniusios tos begalybės. 

Tačiau ateina laikas, kai mirtis liaujasi būti baigtinumo įrankiu ir 
virsta paskutine esminio atsimainymo proga, vieninteliais įtikimais 
vartais į begalybę. 

Bet įsivaizduoti save baigtiniu lavonu kraujo, kaulų nuolaužų ir 
smegenų klane - primesti tokį savo variantą kitiems žmonėms - bu- 
vo baisus slaptumo pažeidimas, kuris, regis, pergyventų ir jį. 

Be to, jis bijojo, kad skaudės. 

Ir dar buvo labai svarbus klausimas, į kurį norėjo sužinoti atsaky- 
mą. Turėjo atvažiuoti vaikai, Garis, Deniza, gal net Čipas, jo intelek- 
tualusis sūnus. Galimas daiktas, Čipas galės atsakyti į šį svarbų klau- 
simą, jeigu atvažiuos. 

O klausimas toks. 

Klausimas toks. 


Inida nė kiek nesusigėdo, nė truputėlio, kai sukaukė sirenos, „Gun- 
nar Myrdal“ sudrebėjo keisdamas važiuoklių kryptį, o Silvija Rot tem- 
pė ją per sausakimšą Pepės Ilgakojinės pobūvių salę šaukdama: „Čia jo 
žmona, praleiskit!“ Inida nė kiek nesutriko vėl pamačiusi daktarą Hi- 
bardą; atsiklaupęs ant kėglių denio, dailiomis chirurginėmis žirklutė- 
mis jis perkirpo šlapius jos vyro drabužius. Net kai kelionės vadovo 
padėjėja, kuri padėjo jai supakuoti Alfredo daiktus, kibirėlyje su ledais 
rado pageltusias sauskelnes, net kai Alfredas sausumoje keikė seseles 
1r sanitarus, net kai Kelio Viterso veidas Alfredo palatos televizoriaus 
ekrane priminė jai, kad nepasakė nė vieno raminamo žodžio Silvijai 
Kelio mirties bausmės įvykdymo išvakarėse, gėdos ji nepajuto. 

Ji grįžo į Sent Džudą tokios geros nuotaikos, kad net paskambino 
Gariui ir prisipažino, jog užuot išsiuntusi Alfredo pasirašytą ir notaro 
patvirtintą patento licencijavimo sutartį „Axon“ korporacijai, paslėpė 
ją skalbykloje. Kai Garis pranešė jai nelinksmą žinią, kad penki tūks- 
tančiai dolerių — veikiausiai padori kaina, ji nuėjo į pusrūsį paimti no- 
taro patvirtintos sutarties, bet slėptuvėje jos neberado. Keista, kad 
nė kiek nesutriko ir paskambino į Švenksvilį prašydama „Axon“ at- 
siųsti dar dvi sutarties kopijas. Alfredas suglumo, kai ji pakišo jam 
kopijas, bet ji sumosavusi rankomis pareiškė, kad kartais pašte laiš- 
kai dingsta. Deivis Šumpertas vėl notariškai patvirtino sutartį, ir ji 
jautėsi kuo puikiausiai, kol baigė „Aslan“ ir vos nenumirė iš gėdos. 

Jos gėda buvo nepakeliama ir baisi. Dabar, priešingai nei prieš 
savaitę, jai buvo svarbu, kad tūkstantis laimingų „Gunnar Myrdal“ 
keleivių tapo jos ir Alfredo keistumo liudytojais. Visas laivas žinojo, 
kad į istorinę Gaspę nuvyks pavėluotai, o išvyka į vaizdingą Bona- 
ventūros salą apskritai atšaukta, nes paralyžiuotas vyriškis siaubingu 
lietpalčiu nugoglino ten, kur niekam negalima eiti, nes jo žmona mė- 
gavosi paskaita apie investicijas prisigėrusi negerų vaistų, kurių tei- 
sėtai negali prirašyti nė vienas daktaras Amerikoje, mat ji netiki Die- 
vu ir negerbia įstatymų, mat ji siaubingai, neapsakomai skiriasi nuo 
kitų Žmonių. 

Naktis iš nakties ji gulėjo negalėdama užmigti, kankinosi iš gėdos 
ir vaizdavosi auksaspalves kapsules. Ji gėdijosi, jog taip trokšta šių 
kapsulių, bet sykiu neabejojo, kad tik jos palengvintų jai gyvenimą. 

Lapkričio pradžioje ji su Alfredu apsilankė „Corporate Woods“ me- 
dicinos komplekse, nes jam kas du mėnesiai reikėjo neurologiškai 
pasitikrinti. Deniza, įregistravus: Alfredą savanoriu „Axon“ II etapo 
„Corecktall“ bandymams, paklausė Inidos, ar jis ne silpnaprotis. Ini- 
da to paties paklausė daktaro Hedžpeto, kai jiedu kalbėjosi akis į akį, 
19 Hedžpetas atsakė, kad Alfredo nuolatinis painiojimasis iš tiesų reiš- 
kia Alcheimerio ligą ar parkinsonizmą, - sulig tais žodžiais Inida jį 
pertraukė ir paklausė, ar Alfredui haliucinacijų negali sukelti dofami- 
no stimuliatoriai. Hedžpetas nepaneigė, kad taip gali būti. Jis pasakė, 

jog vienintelis būdas nustatyti, serga Alfredas silpnaprotyste ar ne, — 
dešimčiai dienų paguldyti jį į ligoninę ir neduoti jokių vaistų. 

Iš gėdos Inida neužsiminė Hedžpetui nebepasitikinti ligoninėmis. 
"Neužsiminė, kad Kanados ligoninėje Alfredas siautėjo, daužėsi, plū- 
dosi, vartė polistireno ąsočius vandeniui ir lašelines, kol gavo rami- 
namųjų. Neužsiminė, kad Alfredas prašęs geriau jį nušauti, negu vėl 
uždaryti į tokią vietą. 

Neužsiminė ir apie savo kankynę be „Aslan“, kai Hedžpetas pa- 
klausė, kaip ji laikosi. Bijodama Hedžpetui pasirodyti silpnavale nar- 
komane paklaikusiomis akimis, ji net nepaprašė migdomųjų. Tačiau 
užsiminė, kad prastai miega. Net pabrėžė: miega labai prastai. Bet 
Hedžpetas viso labo pasiūlė pakeisti lovą. Ir išbandyti „Tylenol PM“. 

Inida, gulėdama tamsoje greta knarkiančio vyro, mąstė, kaip ne- 
teisinga, kad vaistas, kurį daugelyje kitų šalių gali ramiausiai nusi- 
pirkti, Amerikoje neprieinamas. Kaip neteisinga, kad daugelis jos drau- 
gių vartoja migdomuosius, kurių Hedžpetas jai nepasiūlė. Koks žiauriai 
sąžiningas tas Hedžpetas! Žinoma, ji gali nueiti pas kitą gydytoją ir 
paprašyti migdomųjų, bet kitas gydytojas tikrai imtų spėlioti, kodėl 
jos gydytojas jai neprirašė vaistų. 

Tokia buvo jos būklė, kai Bi ir Čakas Meisneriai šešioms savai- 
tėms išsiruošė į Austriją Žiemą šeimyniškai pramogauti. Meisnerių 
išvykimo išvakarėse Inida pietavo su Bi „Dipmyre“ ir paprašė pada- 
ryti jai paslaugą Vienoje. Ji įspraudė Bi į rankas popieriaus skiautelę, 
ant kurios nurašė duomenis nuo tuščio paketėlio - „Aslan“-,„Laine- 
ris“ (886 radamantino citratas 1279, trimetilradamantino chloridas) 
1r pridūrė: „JAV šiuo metu nėra, man reikia atsargų pusei metų“. 

— Nesivargink, jei jų sunku gauti, - paaiškino Bi, - bet gal Klau- 
sas galėtų išrašyti receptą, būtų daug paprasčiau, negu mano daktarui 
juos siųsdintis iš užjūrio, tikiuosi, kad nuostabiai praleisi laiką mano 
mėgstamiausioje šalyje. 

Tokios gėdingos paslaugos Inida nieko nebūtų drįsusi prašyti, iš- 
skyrus Bi. Ir net Bi ji prašė tik todėl, kad: a) Bi kvailoka, b) Bi vyras 
kadaise gėdingai pasinaudojo slapta informacija ir prisipirko Erio ruožo 

akcijų ir c) Inida manė, kad Čakas niekada deramai nepadėkojo ir ne- 
atsilygino Alfredui už tą slaptą informaciją. 

Tačiau kai tik Meisneriai išskrido, Inidos gėda paslaptingai atslūgo. 
Lyg būtų išsisklaidę pikti apžavai, ji pradėjo geriau miegoti ir mažiau 
galvoti apie kvaišalą. Sukaupė valios jėgas ir pasistengė užmiršti pa- 
slaugą, kurios prašė Bi. Vėl pasijuto kaip paprastai, taigi optimistiškai. 

Nusipirko du bilietus skrydžiui į Filadelfiją sausio 15 dieną. Pasakė 
draugėms, kad „Axon“ korporacija bando įdomią naują smegenų tera- 
piją, vadinamą „Corecktall“, ir kad Alfredas atrinktas bandymams, nes 
pardavė „Axon“ savo patentą. Pasakė, kad Deniza - tikras angelas ir 
siūlo jai su Alfredu apsistoti Filadelfijoje savo bute, kol vyks bandymai. 
Ji paaiškino, kad „Corecktall“ —- ne vidurių paleidžiamieji, o revoliucin- 
gas naujas Parkinsono ligos gydymo būdas. Ji pridūrė, kad pavadinimus 
iš tiesų galima supainioti, bet tai ne vidurių paleidžiamieji. 

— Paaiškink „Axon“ darbuotojams, - pasakė ji Denizai, - jog tėtei 
šiek tiek sutrikęs suvokimas, gydytojas sako, veikiausiai nuo vaistų. 
Matysim, jei „Corecktall“ jam padės, vaistų jis nebevartos ir haliuci- 
nacijos turbūt liausis. 

Ne tik draugėms, bet ir visiems pažįstamiems Sent Džude, net 
mėsininkui, makleriui ir paštininkui, ji pasakė, kad per šventes atva- 
žiuos jos vaikaitis Jona. Be abejo, ji nusivylė sužinojusi, kad Garis su 
Jona viešės tik tris dienas ir išskris Kalėdų vidurdienį, bet per tris 
dienas galima smagiai pasilinksminti. Ji turėjo bilietus į Kalėdų šalies 
žiburių vakarą ir „Spragtuką“; be to, buvo numačiusi eglutės puoši- 
mą, važinėjimąsi rogutėmis, kalėdinių giesmių giedojimą ir Bernelių 
mišias bažnyčioje. Susirado sausainių receptus, nenaudotus dvidešimt 
metų. Prisiminė net gogelmogelį. 

Sekmadienį prieš Kalėdas ji pabudo penkios minutės po trijų 1r 
pamanė: „Trisdešimt šešios valandos“. Po keturių valandų atsikėlė ir 
pamanė: „Trisdešimt dvi valandos“. Pavakare su Alfredu nuėjo į gat- 
vės bendrijos surengtą Kalėdų vakarėlį pas Deilą ir Hanę Dribletus, 
saugiai pasodino vyrą prie Kerbio Ruto ir dar kartą priminė visiems 
kaimynams, kad mylimiausias vaikaitis, visus metus laukęs Kalėdų 

Sent Džude, atskris rytoj po pietų. Ji atrado Alfredą Dribletų pirmo 
aukšto tualete ir netikėtai susiginčijo dėl jo tariamo vidurių užkietė- 
jimo. Parvežė jį namo ir paguldė, išdildė ginčą iš atminties ir atsisė- 
dusi valgomajame sukurpė dar tuziną kalėdinių sveikinimų. 

Pintinėlėje su sveikinimais jau buvo bent dešimties centimetrų 
storio atvirukų šūsnis nuo senų draugių, tokių kaip Norma Grin, ir 
naujų draugių, tokių kaip Silvija Rot. Vis daugiau siuntėjų kalėdinius 
sveikinimus daugindavo kopijavimo aparatu arba rinkdavo kompiute- 
riu, bet tik ne Inida. Ji verčiau vėluodavo, bet šimtą laiškučių visada 
parašydavo ranka, ranka užrašydavo ir adresą ant beveik dviejų šimtų 
vokų. Be įprastų dviejų pastraipų laiškučio ir keturių pastraipų laiš- 
ko, buvo ir standartinė žinutė: 

„Kelionė jūra pasigrožėti rudens spalvomis Naujojoje Anglijoje ir 
Kanadoje buvo nuostabi. Alas netikėtai „išsimaudė“ Šv. Lauryno įlan- 
koje, bet vėl jaučiasi sveikas kaip ridikas! Denizos prašmatnų naują 
restoraną Filadelfijoje aprašė „New York Times“. Čipas dirbo Niujor- 
ko juridinėje firmoje ir vertėsi investicijomis Rytų Europoje. Labai 
džiaugėmės Gario ir jauniausio vaikaičio Jonos, gudraus kaip senis, 
viešnage. Tikiuosi, kad per Kalėdas Sent Džude susirinks visa šei- 
ma - tikras rojus! Bučiuoju visus...“ 

Buvo dešimt, ji purtė nutirpusią nuo rašymo ranką, kai iš Filadel- 
fijos paskambino Garis. 

— Laukiu jųdviejų po septyniolikos valandų! - sučiulbėjo Inida į 
telefono ragelį. 

— Bloga žinia, - tarė Garis. - Jona vemia ir turi temperatūros. Ne- 
manau, kad jis galės skristi lėktuvu. 

Nusivylimo kupranugaris atkakliai nelindo pro Inidos nenoro nuo- 
gąstauti adatos skylutę. 

- Žiūrėk, kaip jis jausis rytą, - tarė ji. - Vaikai suserga ir pasveiksta 
per dieną, galvą guldau, kad atsistos ant kojų. Galės pailsėti lėktuve. 
Galės anksti gultis ir antradienį ilgiau pamiegoti. 

— Mama. 

- Jei jis sunkiai serga, Gari, suprantu, kad negali važiuoti. Bet jei 
temperatūra nukris... 

— Patikėk, visi nusivylę. Ypač Jona. 

— Nespręsk nieko tučtuojau. Palauk rytojaus. 

— Aš tik perspėjau, kad veikiausiai atvyksiu vienas. 

— Klausyk, Gari, rytoj viskas gali būti kitaip. Palauk iki ryto ir tada 
žiūrėk, galbūt padarysi man staigmeną. Galvą guldau, viskas bus gerai. 

Stojo džiaugsmo ir stebuklų metas, todėl Inida nuėjo gulti pilna 
vilties. 

Anksti rytą ją pažadino - štai ir atlygis - telefono skambutis, Či- 
po balsas, žinia, kad jis grįžta namo iš Lietuvos, parsiras po keturias- 
dešimt aštuonių valandų, taigi per Kūčias susirinks visa šeima. Ji niū- 
niavo lipdama laiptais į apačią ir prisegė dar vieną žaisliuką prie 
Advento kalendoriaus, kabančio ant laukujų durų. 

Nuo seno antradieniais susirenkanti tikinčių moterų draugija pra- 
simanydavo pinigų darydama Advento kalendorius. Inida tučtuojau 
pridurtų, kad jų kalendoriai - tai ne pigus kartoninis šlamštas vitri- 
nose, pardavinėjamas įpakuotas celofane po penkis dolerius. Jų ka- 
lendoriai dailiai pasiūti rankomis, juos galima naudoti daug kartų. Prie 
baltintos drobės kvadrato buvo pridygsniuota žalio veltinio eglutė, o 
audeklo viršuje ir apačioje prisiūta po dvylika sunumeruotų kišenių. 
Kiekvieną Advento rytą vaikai išimdavo iš kišenės kokį nors nieku- 
tį - mažutį supamąjį arkliuką iš veltinio, nusagstytą blizgučiais, gel- 
tono veltinio purplelį ar blizgučiais papuoštą kareivėlį - ir pakabinda- 
vo ant eglutės. Net dabar, kai visi vaikai užaugo, Inida kiekvienų metų 
lapkričio 30 dieną sumaišydavo ir sukaišiodavo žaisliukus į kišenė- 
les. Tik žaisliukas dvidešimt ketvirtoje kišenėlėje nesikeitė: mažutis 
plastikinis Vaikelis Jėzus graikinio riešuto kevale, apipurkštame bron- 
ziniais dažais. Nors Inida nebuvo labai pamaldi krikščionė, šį Žaisliu- 
ką nuoširdžiai brangino. Jai tai buvo ne tik Viešpaties, bet ir jos trijų 
kūdikių bei visų kitų mielų pasaulio mažulių simbolis. Trisdešimt metų 
ji dėdavo žaisliuką į dvidešimt ketvirtą kišenėlę, puikiai žinojo, kas į 

ją įdėta, ir vis dėlto jai kvapą gniaužė nuo laukimo, kada pagaliau Jė- 
zulis bus išimtas. 

— Nuostabi žinia iš Čipo, kaip manai? - paklausė ji Alfredo per 
pusryčius. 

Alfredas šveitė žiurkėno spirų pavidalo sėlenas ir gėrė karštą pie- 
ną, praskiestą vandeniu. Jo mina priminė lygiagrečių susikirtimo taš- 
ką sielvarto perspektyvoje. 

— Rytoj čia bus Čipas, - pakartojo Inida. - Ar ne nuostabi žinia? 
Negi tu nesidžiaugi? 

Alfredas pasitarė su tižia sėlenų mase drebančiame šaukšte. 

— Džiaugiuosi, - tarė jis. - Jei atvyks. 

— Sakė, kad rytoj po pietų pasirodys, - spyrėsi Inida. - Jei nebus 
per daug išvarges, gal eis su mumis žiūrėti „Spragtuko“. Dar turiu 
šešis bilietus. 

— Abejoju, - atsiliepė Alfredas. 

Kad jo komentarai siejosi su jos klausimais, - kad jis dalyvavo baig- 
tiniame pokalbyje, nors akyse atsispindėjo begalybė, - atpirko gižią 
miną. 

Inida visas viltis dėjo į „Corecktall“ — it kūdikį į graikinio riešuto 
kevalą. Jei paaiškėtų, kad Alfredas per daug apkiautęs ir bandymams 
netinka, ji nežinotų, ką daryti. Todėl jos gyvenimas 1š dalies priminė 
draugų, ypač Čako Meisnerio ir Džo Persono, kurie pakvaišo dėl savo 
investicijų kontrolės. Pasak Bi, Čakas taip nerimauja, kad tikrina kur- 
są internete du ar tris kartus per valandą, o kai paskutinį kartą Inida 
17 Alfredas su Personais išėjo pasižmonėti, Džo tiesiog įsiutino Inidą, 
nes mobiliuoju telefonu iš restorano skambino trims makleriams. Bet 
jai Alfredas reiškė tą patį, ką aniems - akcijų kursas: ji irgi skaudžiai 
išgyveno kiekvieną viltingą pakilimą, nuolat bijodama kracho. 

Laisviausia būdavo po pusryčių. Kiekvieną rytą Alfredas, išmau- 
kęs puodelį karšto pienu užlieto vandens, eidavo į pusrūsį ir atsidė- 
davo tuštinimuisi. Jis nenorėjo, kad Inida kalbintų jį šią lemtingą jo 
nerimasties valandą, ir ji duodavo jam ramybę. Žinoma, amžinas rūpi- 

nimasis gaubtine žarna nerodo itin šviesaus proto, bet dėl tiek „Co- 
recktall“ bandymams jis tinka. 

Už virtuvės lango iš nykiai mėlyno apsiniaukusio dangaus pro su- 
vargusios sedulos šakas krito snaigės (sedulą pasodino Čakas Meis- 
neris, vadinasi, medelis iš tiesų senas). Inida paruošė ir įdėjo į šaldy- 
tuvą kumpio duoną, kurią iškeps vėliau, pataisė salotų iš bananų, 
baltųjų vynuogių, konservuotų ananasų, zefyrų ir citrininių drebučių. 
Šie patiekalai, kaip ir keptos bulvės su bulvių košės įdaru, Sent Džu- 
de labiausiai patiko Jonai, todėl buvo įtraukti į šio vakaro valgiaraštį. 

Daug menesių ji vaizdavosi, kaip gruodžio dvidešimt ketvirtosios 
rytą Jona kabina Vaikelį Jėzų ant Advento kalendoriaus. 

Antras kavos puodelis pakėlė jai nuotaiką, todėl užlipo į viršų ir 
atsiklaupė prie Gario seno vyšnios medžio tualetinio staliuko, kuria- 
me laikė dovanas ir pobūvių suvenyrus. Kalėdines dovanėles įsigijo 
prieš daug savaičių, bet Čipui buvo nupirkusi tik nupigintą vilnonį 
rusvai raudoną „Pendleton“chalatą. Čipas pateko į nemalonę prieš ke- 
letą Kalėdų, kai atsiuntė jai nebenaują virimo knygą „Maroko val- 
giai“, įvyniotą į aliuminio foliją ir papuoštą lipdukais, kuriuose buvo 
pavaizduoti kabliai su kruvinomis žaizdomis. Tačiau dabar, kadangi jis 
grįžta namo iš Lietuvos, ji norėjo jam atsilyginti kaip pridera iš dova- 
noms skirtų lėšų. Sąmata buvo tokia: 


Alfredas: nenustatyta suma 

Čipas, Deniza: po 100 dolerių plius greipfrutas 

Garis, Karolina: ne daugiau kaip po 60 dolerių plius greipfrutas 
Aronas, Kalebas: ne daugiau kaip po 30 dolerių 

Jona (tik šiais metais): nenustatyta suma. 


Už chalatą ji sumokėjo 55 dolerius, vadinasi, Čipas dar turėjo gauti 
dovanų už 45 dolerius. Ji pasirausė stalčiuose. Atmetė vazas neteku- 
siose prekinės išvaizdos dėžutėse iš Honkongo, daugybę suderintų bri- 
džo kortų malkų ir rezultatų bloknotų, daugybę teminių kokteilių ser- 

vetėlių, labai dailius ir visiškai nenaudingus rašiklių ir pieštukų kom- 
plektus, daugybe neįprastai sudedamų ar čirškiančių kelioninių žadin- 
tuvų, šaukštą batui apsiauti sustumiama rankena, nepaaiškinamai 
bukus korėjietiškus peilius kepsniams, bronzinius padėklus su išgravi- 
ruotais garvežiais kamščiamedžio apačia, keraminius 13 x 18 cm nuo- 
traukos rėmelius su žodžiu „Prisiminimai“ blizgančiomis šviesiai Vio- 
letinėmis raidėmis, onikso vėžliukus iš Meksikos, dailiai supakuotą 
kaspinų ir vyniojamojo popieriaus komplektą, pavadintą „Dovana dova- 
noms“. Svarstė, ar netiktų alavinės žvakių nuodagų žnyplės ir plastiki- 
nė druskinė su pipirine. Prisiminusi, kaip skurdžiai apstatytas Čipo bu- 
tas, nusprendė, kad žnyplės ir druskinė/ pipirinė - pats tas. 

Šiuo džiaugsmo ir stebuklų laiku, vyniodama dovanėles, ji užmir- 
šo šlapimu trenkiančią laboratoriją ir bjaurius svirplius. Nesuko gal- 
vos, kad Alfredo pastatyta Kalėdų eglutė pakrypusi dvidešimčia laips- 
nių. Patikėjo, jog šį rytą Jona sveikas kaip ir ji. 

Kai baigė vynioti dovanas, kiro plunksnų spalvos žiemos dangų 
buvo nutvieskusi vidurdienio saulės šviesa. Ji nulipo į pusrūsį ir pa- 
matė, kad teniso stalas užverstas žaliomis lempučių girliandomis it 
važiuoklė, apsivėlusi vijokliais, o Alfredas sėdi ant grindų su izoliaci- 
ne juostele, plokščiareplėmis ir ilgikliu. 

— Velniop šitas girliandas! - plūdosi jis. 

— Alai, ką tu darai ant grindų? 

— Prakeiktos pigios naujosios girliandos! 

— Nesuk dėl jų galvos. Palik čia, ir tiek. Palik Gariui ir Jonai su- 
tvarkyti. Lipk į viršų, pietausime. 

Lėktuvas iš Filadelfijos atskris pusę dviejų. Garis išsinuomos au- 
tomobilį 1r atvažiuos trečią valandą, todėl Inida ketino leisti Alfredui 
tuo tarpu numigti, nes šiąnakt sulauks pastiprinimo. Jei jis šiąnakt 
atsikels ir pradės šlaistytis, budės ne ji viena. 

Po pietų namuose tvyrojo tokia tyla, kad vos nesustojo laikro- 
džiai. Paskutinės laukimo valandos lyg ir tinkamiausios rašyti kalėdi- 
niams sveikinimams - tai idealiausia proga prastumti laikui arba nu- 

versti kalnams; bet laikas nesileido apgaunamas. Pradėjusi rašyti 
trumpą žinutę, Inida pasijuto, lyg vedžiotų rašikliu po sirupą. Nebe- 
suprato žodžių, parašė „netikėtai išsimaudė netikėtai išsimaudyda- 
mas“ ir turėjo išmesti atviruką. Atsistojo pasižiūrėti į virtuvės laik- 
rodį ir pamatė, kad prabėgo tik penkios minutės. Perdėliojo 
sausainėlius ant lakuotos medinės šventinės lėkštės. Padėjo ant len- 
telės peilį ir didžiulę kriaušę. Pakratė gogelmogelio pakelį. Įpylė į 
kavavirę kavos, nes galbūt Garis jos norės. Atsisėdo rašyti trumpos 
žinutės ir išvydo tuščiame atviruko baltume savo minčių atspindį. Nu- 
ėjo prie lango ir įsižiūrėjo į pabalusią veją. Paštininkas įsiręžęs vilko 
šventinius sveikinimus ir priėjęs prie durų per tris kartus įkišo pro 
plyšį galingą pluoštą. Ji šoko prie pašto, atskyrė grūdus nuo pelų, bet 
buvo per daug išsiblaškiusi, todėl laiškų neatplėšė. Nuėjo prie mėly- 
nojo krėslo pusrūsyje. 

— Alai! - sušuko ji. - Man regis, metas keltis. 

Jis atsisėdo sušiauštais it šieno kupeta plaukais ir tuščiomis akimis. 

— Jau atvažiavo? 

— Tuoj bus čia. Gal nori atsigaivinti? 

— Kas atvažiuos? 

— Garis 1r Jona, nebent Jona sirgtų. 

— Garis, - pakartojo Alfredas. - Ir Jona. 

— Gal palįstum po dušu? 

Jis papurtė galvą. 

— Jokių dušų. 

— Jei nori tūnoti vonioje, kai jie atvažiuos... 

— Man rodos, nusipelniau vonios padaręs šitiek darbo. 

Pirmo aukšto vonios kambaryje buvo puiki dušo kabina, bet Al- 
fredas nemėgo maudytis stačias. Kadangi Inida atsisakė padėti jam 
išsiropšti iš vonios viršuje, kartais jis valandą sėdėdavo atšalusiame 
muiluotame vandenyje, kol sugalvodavo, kaip išlipti, ir vis per savo 


užsispyrimą. 

Jis leido vandenį į vonią viršuje, kai galų gale pasigirdo ilgai lauk- 
tas beldimas. 

Inida puolė prie laukujų durų ir atidariusi išvydo prieangyje vieni- 
šą gražuolį vyriausiąjį sūnų. Jis vilkėjo veršenos striuke ir laikė ke- 
lioninį krepšį bei popierinį maišelį. Žemai pro debesis išlindo šalta 
saulė, kaip dažnai būna žiemos dienai baigiantis. Gatvę užtvindė ab- 
surdiška auksinė it elektros lempų šviesa, tokią ne itin talentingas 
dailininkas pavaizduotų virš prasiskyrusios Raudonosios jūros. Per- 
sonų namo plytos, mėlyni ir violetiniai žiemos debesys, tamsiai žali 
sakingi krūmai buvo tokie apgaulingai ryškūs, jog atrodė ne tiek dai- 
lūs, kiek svetimi, grėsmingi. 

— Kur Jona? - suriko Inida. 

Garis įėjo į vidų ir padėjo krepšius ant žemės. 

— Tebekarščiuoja. 

Inida atkišo žandą bučiniui. Norėdama susikaupti, liepė Gariui įsi- 
nešti ir kitą lagaminą, kol stovi prie durų. 

— Šis vienintelis, - paaiškino jis balsu, kokiu kalbama teismo salėje. 

Ji įsmeigė akis į mažutį krepšiuką. 

— Tik tiek teatsivežei? 

— Klausyk, suprantu, kad nusivylei dėl Jonos... 

— Kiek jis turėjo temperatūros? 

— Šįryt trisdešimt septynis su puse. 

— Negi čia karščiavimas! 

Garis atsiduso ir nusuko akis, pakreipė galvą dvidešimties laips- 
nių kampu it Alfredo Kalėdų eglutė. 

— Klausyk, - tarė jis, - Jona nusivylęs. Aš nusivylęs. Tu nusivylu- 
si. Gal gana apie tai? Mes visi nusivylę. 

— Aš ruošiausi jį sutikti, - paaiškino Inida. - Pataisiau jo mėgsta- 
mų valgių... 

— Juk aš tave įspėjau... 

— Ir nupirkau bilietus į Veindelio parką šiam vakarui! 

Garis pakraipė galvą ir pasuko į virtuvę. 

— Tada visi važiuosim į parką, - tarė jis. - O rytoj atvažiuos Deniza. 

— Ir Čipas! 

— Iš Lietuvos? - nusijuokė Garis. 

— Jis šį rytą skambino. 

— Patikėsiu, kai pamatysiu, - tarė Garis. 

Pasaulis už langų atrodė per daug dirbtinis ir Inidai nepatiko. Saulė, 
išnirusi iš po debesies, sapniška šviesa nušvito neįprastą valandą. Ini- 
da pajuto, kad šeima, kurią bando suvesti, jau nebe ta, kurią prisiminė, 
kad šios Kalėdos bus visiškai nepanašios į ankstesnes. Bet ji iš pasku- 
tiniųjų stengėsi prisitaikyti prie naujos tikrovės. Staiga labai nudžiugo, 
kad atvažiuoja Čipas. O kadangi Jonos dovanėlės dabar su Gariu ke- 
liaus į Filadelfiją, turėjo supakuoti keletą kelioninių žadintuvų ir rašik- 
lių bei pieštukų komplektų Kalebui ir Aronui, kad nekristų į akis dova- 
nų skaičiaus skirtumas. Tai galės padaryti laukdama Denizos ir Čipo. 

— Prikepiau daugybę sausainių, - pasakė ji Gariui, kruopščiai maz- 
gojančiam rankas po virtuvės čiaupu. - Turiu kriaušę, galiu supjaus- 
tyti, ir juodos kavos, kurią jūs, vaikai, mėgstate. 

Garis pauostė jos virtuvinį rankšluostį ir tik tada nusišluostė rankas. 

Iš viršaus Alfredas pradėjo baubti jos vardą. 

— Oi, Gari, - tarė ji, - jis vėl įstrigo vonioje. Eik ir padėk jam. Aš 
daugiau nebegaliu. 

Garis itin stropiai šluostėsi rankas. 

— Kodėl jis nesimaudo po dušu, kaip tarėmės? 

— Sako, kad mėgsta praustis sėdom. 

— Nesiseka žmogui, - pareiškė Garis. - Juk jo šūkis: „Kiekvienas 
turi savimi pasirūpinti“. 

Alfredas vėl subliuvo jos vardą. 

— Eik, Gari, padėk jam, - paprašė ji. 

Garis grėsmingai ramiai išlygino ir ištiesino virtuvinį rankšluostį, 
kabantį ant kartelės. 

— Išdėstysiu tau pagrindines taisykles, motin, - pasakė jis balsu, 
kokiu kalbama teisme. - Klausaisi? Pagrindinės taisyklės. Artimiau- 

sias tris dienas darysiu viską, ko paprašysi, tačiau nekišiu nagų prie 
tėvo, jei jis paklius į bėdą. Jei jis užsimanys lipti kopėčiom ir nukris, 
paliksiu jį gulėti ant žemės. Jei nukraujuos, taip jam ir reikia. Jei jis 
negalės išlipti iš vonios be mano pagalbos, atšvęs Kalėdas vonioje. 
Ar aiškiai pasakiau? O šiaip padarysiu viską, ko paprašysi. Paskui, 
Kalėdų rytą, mes trise susėsim ir pasikalbėsim... 

— INIDA! - Alfredo balsas buvo stulbinamai garsus. - KAŽKAS 
STOVI PRIE DURŲ! 

Inida sunkiai atsiduso ir nuėjo prie laiptų. 

— Alai, ten Garis. 

— Gali man padėti? - pasigirdo šauksmas. 

— Gari, nueik pažiūrėti, ko jam reikia. 

Garis stovėjo valgomajame susidėjęs rankas. 

— Ar aš nepaaiškinau pagrindinių taisyklių? 

Inida prisiminė vyriausiojo sūnaus savybes, kurias mielai pamirš- 
davo, kai jo nebūdavo šalia. Ji lėtai lipo laiptais, nes skausmas klube 
neatslūgo. 

— Alai, - tarė įžengusi į vonios kambarį, - negaliu tau padėti išlip- 
ti iš vonios, turi pats iš jos išsikrapštyti. 

Jis sėdėjo beveik tuščioje vonioje ištiesęs ranką ir krutino pirštus. 

— Paduok tą, - paprašė. 

— Ką? 

— Flakoną. 

Ant grindų jam už nugaros voliojosi plaukų baltinimo šampūnas 
„Balta kaip sniegas ševeliūra“. Inida atsargiai atsiklaupė ant kilimė- 
lio saugodama klubą ir įspraudė flakoną jam į rankas. Jis išsiblaškęs jį 
maigė, lyg ketintų pirkti ar stengtųsi prisiminti, kaip atidaryti. Jo ko- 
jos buvo beplaukės, rankos dėmėtos, bet pečiai vis dar stiprūs. 

— Velniai griebtų, - tarė jis ir išsišiepė Žiūrėdamas į flakoną. 

Gal vanduo iš pradžių ir buvo šiltas, bet vėsiame kaip paprastai 
gruodžio mėnesį kambaryje greit ataušo. Kvepėjo „Dial“ muilu ir silp- 
niau - senatve. Inida tūkstančius kartų klūpojo šioje vietoje trinkda- 
ma vaikams galvas ir skalaudama karštu vandeniu iš pusantros kvor- 

tos prikaistuvio, kurį atsinešdavo iš virtuvės. Žiūrėjo, kaip vyras su- 
kioja rankose šampūno flakoną. 

— Oi, Alai, - tarė ji, - ką mes darysim? 

— Padėk man. 

— Gerai. Padėsiu. 

Sučirškė durų skambutis. 

— Kažkas vėl skambina. 

— Gari, - šūktelėjo Inida, - pažiūrėk, kas ten. - Ji išspaudė ant del- 
no truputį šampūno. — Turėsi maudytis po dušu. 

— Kojos nelaiko. 

— Susišlapink plaukus. - Ji pateškeno ranka drungname vandeny- 
je, kad Alfredas suprastų. Jis užsipylė ant galvos vandens. Ji išgirdo 
Garį kalbantis su kažkuria jos drauge, linksma Sent Džudo gyventoja, 
galbūt Estera Rut. 

— Galim duše pastatyti taburetę, - kalbėjo ji, muilindama Alfredui 
plaukus. - Galim įtaisyti tvirtą strypą laikytis, kaip liepė daktaras 
Hedžpetas. Gal Garis rytoj tai padarys. 

— Garis ir Jona sėkmingai atskrido? - Alfredo kaukolė vibravo nuo 
jo balso, jos pirštai tai juto. 

— Atvažiavo tik Garis, - paaiškino Inida. - Jonai pakilo temperatū- 
ra, jis siaubingai vemia. Vargšas vaikas, susirgo ir negalėjo atskristi. 

Alfredas užjaučiamai susiraukė. 

— Dabar pasilenk, išskalausiu. 

Gal Alfredas ir bandė lenktis, bet tai rodė tik drebančios kojos, 
nes jo poza nė kiek nepasikeitė. 

— Turi daryti daugiau tempimo pratimų, - tarė Inida. - Ar kada žiū- 
rėjai į daktaro Hedžpeto duotą lapą? 

Alfredas papurtė galvą. 

— Nieko nepadėjo. 

— Paprašysiu Denizos, kad pamokytų tave daryti tuos pratimus. 
Gal tau palengvetų. 

Ji paėmė stiklinę nuo kriauklės. Iš vonios čiaupo leido ir leido į ją 

karštą vandenį, kurį tuoj pat išpildavo vyrui ant galvos. Užmerktomis 
akimis jis atrodė bejėgis kaip vaikas. 

— Turėsi išlipti pats, - tarė ji. - Aš tau nepadėsiu. 

— Žinau gerą būdą, - atsiliepė jis. 

Svetainėje Garis atsiklaupęs tiesino pakrypusią eglutę. 

— Kas buvo atėjęs? - paklausė Inida. 

— Bi Meisner, - atsakė jis, nepakeldamas akių. - Dovana ant židinio. 

— Bi Meisner? - Inidai pavėluotai ėmė kaisti ausys. - Maniau, jie 
Kalėdas švęs Austrijoje. 

— Ne, dieną pabus čia, o paskui važiuos į La Džolą. 

— Ten gyvena Keitė ir Stiuartas. Ji ką nors atnešė? 

— Ant židinio, - atsakė Garis. 

Bi dovana buvo šventiškai suvyniotas butelis kažko austriško. 

— Daugiau nieko? - paklausė Inida. 

Garis, valydamasis nuo rankų eglės spyglius, keistai Žžvilgtelėjo į ją. 

— Tikėjaisi ko nors kito? 

— Ne, ne, - paneigė ji. - Prašiau jos paieškoti Vienoje tokio men- 
ko nieko, bet ji tikriausiai pamiršo. 

— Kokio menko nieko? - prisimerkė Garis. 

— Et, smulkmena. - Inida apžiūrėjo butelį tikėdamasi, kad prie jo 
bus kas nors pridėta. Ji atprato nuo „Aslan“, pasistengė jį užmiršti ir 
anaiptol nebuvo įsitikinusi, kad nori dar kartą pamatyti liūtą. Bet liū- 
to kerai tebeveikė. Vėl patyrė seniai užmirštą jausmą, malonų su- 
grįžtančio mylimojo ilgesį. Taip i1lgėdavosi Alfredo. 

— Kodėl jos nepakvietei į vidų? - papriekaištavo. 

— Jaguare laukė Čakas, - paaiškino Garis. - Man pasirodė, kad jie 
dabar apvažiuoja pažįstamus. 

— Ką gi... - Inida išvyniojo butelį norėdama įsitikinti, ar prie jo 
nepridėtas paketėlis, bet išvydo tik pusiau sausą austrišką šampaną. 

— Atrodo, bus labai saldus, - tarė Garis. 

Ji paprašė užkurti ugnį. Stovėjo ir grožėjosi, kaip jos sumanus ži- 
laplaukis sūnus tvirtu žingsniu nuėjo prie malkų rietuvės, grįžo su 
glėbiu pliauskų, mikliai jas sukrovė ugniakure ir iškart įžiebė degtu- 

ką. Padarė viską per penkias minutes. Garis dirbo paprastus, žmogiš- 
kus darbus, tačiau, priešingai nei Žmogus, su kuriuo gyveno Inida, 
atrodė kaip dievas. Į jo menkiausią judesį buvo malonu žiūrėti. 

Tačiau nors jai palengvėjo, kad jis pagaliau atvyko, sykiu ją prislė- 
gė suvokimas, kaip greit jis vėl išvyks. 

Alfredas, apsivilkęs sportiniu švarku, stabtelėjo svetainėje ir va- 
landėlę pakalbėjo su Gariu, paskui pasuko į poilsio kambarį žiūrėti 
vietos žinių, skaitomų net sienos dreba. Nuo senatvės ėmė kūprintis 
17 dabar buvo keliais centimetrais žemesnis, o juk neseniai jo ūgis 
buvo toks kaip Gario. 

Kol Garis grakščiais, tiksliais judesiais kabino ant eglutės girlian- 
das, Inida sėdėjo prie Židinio ir iš svaigalų dėžių išiminėjo žaisliukus. 
Kur bekeliautų, didžiumą kišenpinigių išleisdavo žaisliukams. Kol Ga- 
ris juos kabino, ji mintimis vėl nukeliavo į Švediją, apgyvendintą šiau- 
diniais šiaurės elniais ir raudonais arkliukais, į Norvegiją, kurios pi- 
liečiai avi tikrų lapių elnenos batais, į Veneciją, kur visi gyvulėliai 
stikliniai, į lėlių namelių Vokietiją su mediniais emaliuotais Kalėdų 
Seneliais ir angelais, į medinių kareivėlių ir mažučių Alpių bažnytėlių 
Austriją. Belgijoje taikos balandžiai daromi iš šokolado ir dailiai vy- 
niojami į foliją, Prancūzijos lėlytės žandarai ir lėlytės dailininkai ne- 
priekaištingai apsirengę, o Šveicarijoje virš baisiai dievobaimingų pra- 
kartėlių skamba mažulyčiai bronziniai varpeliai. Andalūzijoje čiulba 
margi paukščiai; Meksikoje džingsi dažyti skardiniai žaisleliai. Kini- 
jos plokščiakalniu be garso šuoliuoja šilko žirgų tabūnas. Japonijoje 
tvyro dzenbudistinė lakuotų abstrakcijų tyla. 

Žaisliukus Garis kabino taip, kaip liepė Inida. Jis jai atrodė kitoks - 
ramesnis, santūresnis, atsargesnis, kol ji paprašė rytoj padaryti vie- 
ną menką darbelį. 

— Įtaisyti duše strypą - ne toks jau menkas darbelis, - atšovė jis. — 
Prieš metus iš jo gal ir būtų buvę naudos, tik ne dabar. Tėtė gali dar 
kelias dienas pasimaudyti vonioje, kol atsikratysim šito namo. 

— Dar liko keturios savaitės iki kelionės į Filadelfiją, - tarė Ini- 
da. - Noriu, kad jis įprastų naudotis dušu. Noriu, kad rytoj nupirktum 
taburetę ir įtaisytum duše strypą, juk susitarėm. 

— Manai, galėsi su tėte ir toliau gyventi šiuose namuose? - atsi- 
duso Garis. 

— Jei „Corecktall“ jam padės... 

— Mama, galimas daiktas, jam silpnaprotystė. Negi iš tiesų manai... 

— Vaistų sukelta silpnaprotystė. 

— Klausyk, nenoriu žlugdyti tavo vilčių... 

— Deniza viskuo pasirūpino. Reikia išmėginti. 

— O paskui? - paklausė Garis. - Jis stebuklingai išgyja, ir judu gy- 
venat ilgai ir laimingai? 

Šviesa už langų visiškai užgeso. Inida nesuprato, kodėl jos meilus, 
patikimas vyriausias vaikas, artimiausias nuo kūdikystės, taip supyko 
dabar, kai reikia jo pagalbos. Ji išvyniojo polistireno rutulį, kurį jis ap- 
traukė audeklu ir papuošė blizgučiais, kai buvo devynerių ar dešimties. 

— Prisimeni? 

Garis paemė rutulį. 

— Padarėm jį per ponios Ostriker pamoką. 

— Tu man padovanojai. 

— Tikrai? 

— Sakei, padarysi viską, ko paprašysiu, - tarė Inida. - Aš ir prašau. 

— Gerai! Gerai! - Garis iškėlė rankas. - Nupirksiu taburetę! Įtai- 
sysiu strypą! 

Po vakarienės jis išvairavo iš garažo oldsmobilį, ir jie trise pa- 
traukė į Kalėdų šalį. 

Nuo užpakalinės sėdynės Inida matė debesų apačias, nutviekstas 
miesto žiburių; giedro dangaus lopai buvo tamsesni, nusėti Žvaigž- 
džių. Garis siaurais priemiesčio keliais nuvairavo automobilį prie klin- 
tinių Veindelio parko vartų, kur jau laukė ilga automobilių, sunkveži- 
mių ir mikroautobusų eilė. 

- Žiū, kiek mašinų, - pasakė Alfredas be jokio ankstesnio nekan- 
trumo pėdsako. 

Apmokestinusi įėjimą į Kalėdų šalį, apygarda padengdavo dalį šios 
kasmetinės fejerijos išlaidų. Apygardos parko prižiūrėtojas paėmė Lam- 

bertų bilietus ir liepė Gariui išjungti visas šviesas, išskyrus avarines. 
Oldsmobilis nuriedėjo prie tamsių mašinų, kurios dabar, krūvoje nuo- 
lankiai šliaužiančios per parką, buvo labai panašios į gyvūnus. 

Beveik visus metus Veindelis buvo suvargęs išdegusios žolės, kūd- 
rų su rudu vandeniu ir kuklių klintinių paviljonų parkas. Gruodžio 
mėnesį jis atrodė bjauriausiai. Vejas kirto akį rėžiantys laidai ir elek- 
tros tiekimo linijos. Armatūra ir pastoliai neslėpė savo netvirtumo, 
savo laikinumo, atsikišusių metalinių sandūrų. Šimtai medžių ir krū- 
mų buvo apkarstyti girliandomis, šakos sviro, it būtų čaižomos ledi- 
nio stiklo ir plastiko lietaus. 

Naktį parkas virsdavo Kalėdų šalimi. Inida giliai įkvėpė oro, kai 
oldsmobilis užsiropštė ant šviesos nutviekstos kalvos ir nuriedėjo žė- 
rinčiu kraštovaizdžiu. Sakoma, kad per Kūčias gyvuliai kalba; atrodė, 
ir Šiame paprastame tamsiame žemės plote, atgaivintame šviesos, pa- 
prastame judriame kelyje, tamsiame nuo vos judančių mašinų, įpras- 
ta priemiesčių tvarka apvirto aukštyn kojom. 

Švelniai nuolaidūs Veindelio šlaitai ir kalvagūbriai arti dangaus 
aiškiai priklausė Vidurio Vakarų peizažui. Kaip ir tylūs, kantrūs vai- 
ruotojai, atrodė Inidai, kaip ir pavieniai ąžuolų 1r klevų guotai prie 
parko ribų. Aštuonerias Kalėdas ji šventė tremtyje, svetimoje Ryti- 
nėje pakrantėje, o dabar pagaliau jautėsi namie. Įsivaizdavo, kad ją 
palaidos tokiame gamtovaizdyje. Buvo laiminga manydama, kad jos 
kaulai 1lsėsis tokioje kalvoje. 

Pasirodė žaižaruojantys paviljonai, švytintys šiaurės elniai, sutelk- 
tų fotonų karuliai ir vėriniai, elektropuantilistiniai Kalėdų Senelio vei- 
dai, aukštų žėrinčių ledinukų proguma. 

— Daug darbo įdėta, - pareiškė Alfredas. 

— Gaila, kad Jona negalėjo atvažiuoti, - pasakė Garis, lyg iki šiol 
nebūtų apgailestavęs. 

Regin; sudarė viso labo žiburiai tamsoje, bet Inidai užkando žadą. 
Kaip dažnai reikia būti patikliam, kaip retai pavyksta, bet Veindelio 
parke jai pasisekė. Kažkas pasiryžo nudžiuginti visus lankytojus, ir 

Inida nudžiugo. O rytoj atvažiuos Deniza ir Čipas, rytoj jie žiūrės 
„Spragtuką“, trečiadienį išims kūdikėlį Jėzų iš kišenėlės ir graikinio 
riešuto lopšį pakabins ant eglutės; jos dar laukia daugybė malonumų. 


Rytą Garis nuvažiavo į Hospital Sitį, netolimą priemiestį, kur bu- 
vo susitelkę didieji Sent Džudo medicinos centrai, ir sulaikė kvapą 
atsidūręs tarp keturiasdešimt kilogramų sveriančių vyrų vežimėliuo- 
se ir pustrečio šimto kilogramų sveriančių moterų į palapines pana- 
šiomis suknelėmis, užtvindžiusių Centrinę medicinos prekių su nuo- 
laida parduotuvę. Garis tūžo ant motinos, jį čia atsiuntusios, bet 
suprato, kaip jam pasisekė, palyginti su ja, koks jis laisvas ir privile- 
gijuotas, todėl sukando dantis ir laikėsi nuošaliai nuo vietinių tipų, 
kurie krovėsi švirkštus ir gumines pirštines, irisinius saldainius ligo- 
niams, šlapimą sugeriančius įvairiausių dydžių ir formų įklotus, atvi- 
rukų su linkėjimais pasveikti šūsnis ligi debesų, fleitų muzikos kom- 
paktines plokšteles, vizualizacijos pratimų vaizdajuostes, vienkartines 
plastikines žarnas ir maišelius, pritaisomus prie tvirtesnių plastiki- 
nių sandūrų, įsiūtų į gyvą kūną. 

Garis neapkentė ligų sankaupos, nes, pirma, tai siejosi su daugybe 
žmonių kūnų, o didelio žmonių kūnų skaičiaus jis nemėgo, antra, sirgti 
jam atrodė prasčiokiška. Neturtingi žmonės rūko, neturtingi žmonės 
tuzinais šveičia „Krispy Kreme“ spurgas. Neturtingi žmonės pastoja 
nuo artimų giminaičių. Neturtingi žmonės nesilaiko švaros ir gyvena 
toksiškuose rajonuose. Neturtingi žmonės su savo ligomis sudaro žmo- 
nijos porūšį, su kuriuo Garis, laimei, nesusiduria, išskyrus tokias vie- 
tas kaip ligoninės ir Centrinė medicinos prekių su nuolaida parduotu- 
vė. Tai kvailesnė, liūdnesnė, storesnė, nuolankiau kenčianti padermė. 
Ligota varguomenė, nuo kurios jis didžiai troško laikytis atokiai. 

Tačiau jis atvyko į Sent Džudą, nes jautėsi kaltas dėl kai kurių 
dalykų, nuslėptų nuo Inidos, ir pasižadėjo tris dienas būti pavyzdin- 
gas sūnus, todėl kad ir kaip varžėsi, vis dėlto brovėsi per šlubių ir 
raišių minią, įėjo į Centrinės medicinos prekių su nuolaida parduotu- 

vės didžiulį baldų saloną ir apsidairė ieškodamas taburetės atsisėsti 
tėvui, kol šis prausis po dušu. 

Salone iš paslėptų garsiakalbių dzinguliavo simfoninės nykiau- 
sios pasaulyje Kalėdų giesmės „Mažasis būgnininkas“ aranžuotės 
garsai. Rytas anapus salono veidrodinio stiklo langų buvo gražus, 
vėjuotas, šaltas. Iš nevilties laikraščio skiautė aistringai apsivijo au- 
tomobilio stovėjimo skaitiklį. Stoginės girgždėjo, automobilių pur- 
vasargiai tirtėjo. 

Medicininių taburečių gausybė, rodanti begalinę ligų įvairovę, būtų 
sugadinusi Gariui nuotaiką, jei jis nebūtų pradėjęs vertinti jų grožio. 

Pavyzdžiui, jis ėmė svarstyti, kodėl jos rusvai geltonos spalvos. Me- 
dicininiai plastikai paprastai rusvai geltoni; geriausiu atveju blyškiai 
pilki. Kodėl ne raudoni? Kodėl ne juodi? Kodėl ne žalsvai mėlyni? 

Galbūt rusvai geltonas plastikas - garantija, kad baldą naudos tik 
ligoniai. Galbūt gamintojas būgštauja, kad jei kėdės bus per gražios, 
jomis susigundys ir sveiki žmonės. : 

Nieko sau nesėkmė: tavo gaminį nori pirkti per daug žmonių! 

Garis pakraipė galvą. Na, ir kvailiai tie gamintojai. 

Jis išsirinko tvirtą žemą aliuminio taburetę plačia rusvai geltona 
sėdyne. Ir tvirtą (rusvai geltoną) strypą laikytis vonioje. Stebėdama- 
sis plėšikiškomis kainomis, nusinešė daiktus prie kasos, kur maloni 
mergaitė iš Vidurio Vakarų, veikiausiai evangelikė liuteronė (vilkėjo 
brokato megztiniu, o ant kaktos krito nelygūs kirpčiai), strypo kodą 
parodė lazerio spinduliui 17 pasakė Gariui, kaimietiškai tęsdama Žžo- 
džius, kad šios aliuminio taburetės - tiesiog puikūs gaminiai. 

— Tokios lengvutės, tiesiog nesunaikinamos, - tarė ji. - Mamai ar 
tėtei? 

Garis nemėgo, kad kas nors kištųsi į jo reikalus, todėl merginai 
nieko neatsakė. Vis dėlto linktelėjo. 

— Ateina laikas, kai mūsų tėveliai nebepastovi duše. Taip galų ga- 
le bus mum visiem. - Jaunoji filosofė perbraukė Gario „AmEx“ kre- 
ditine kortele per griovelį. - Parvykot namo atostogų padėt tėvam? 

— Žinot, kam labai tiktų šitos taburetės? - įsiuto Garis. - Pasikar- 
ti. Kaip manot? 

Merginos veide užgeso šypsena. 

— Nežinau. 

— Daili, lengva, kaip paprasta nuspirti. 

— Prašom pasirašyt, pone. 

Turėjo susigrumti su vėju atidarydamas duris į lauką. Vėjas šian- 
dien buvo žvarbus ir kiaurai košė per veršenos striukę. Tokiam vėjui 
nuo Šiaurės poliaračio iki Sent Džudo aiškiai neatsirado kliūčių. 

Važiuodamas į šiaurę oro uosto link (laimei, saulė, kybanti žemai 
danguje, švietė į nugarą), Garis svarstė, ar Žiauriai pasielgė su ta mer- 
gina. Turbūt Žiauriai. Bet jis įsitempęs, o jam atrodė, kad žmogus, 
slegiamas įtampos, turi teisę griežtai elgtis paties nusistatytose ribo- 
se - griežtai viską spręsti pagal sąžinę, griežtai žiūrėti, ką daro ir ko 
nedaro, griežtai vertinti savo pranašumus, trūkumus ir žmones, su 
kuriais kalbės ir su kuriais nekalbės. Jei Žvitri ir negraži evangelikė 
liuteronė užsimanė jį užkalbinti, jis turi teisę rinktis temą. 

Tačiau jis suprato, kad jei mergaitė būtų buvusi dailesnė, nebūtų 
elgęsis taip Žiauriai. 

Visas Sent Džudas užsimetė įrodyti, koks jis šunsnukis. Bet per 
mėnesius, prabėgusius po to, kai jis pasidavė Karolinai (ranka gražiai 
sugijo, dėkui, rando beveik neliko), teko susitaikyti su mintimi, kad 
Sent Džude bus laikomas nevidonu. Kai iš anksto žinai, kad motinai 
vis tiek liksi geras, ką bedarytum, nebėra noro žaisti pagal jos taisyk- 
les. Imi ginti savo taisykles. Elgiesi taip, kad galėtum išlikti. Jei rei- 
kia, apsimeti, jog tavo sveikas vaikas serga. 

Iš tiesų Jona savanoriškai nusprendė nevažiuoti į Sent Džudą. Tai 
atitiko Gario spalio mėnesio kapituliacijos sąlygas. Laikydamas ran- 
koje penkis lėktuvo bilietus į Sent Džudą, už kuriuos pinigai negrąži- 
nami, Garis pranešė šeimai, kad norėtų keliauti su visais, bet niekas 
neverčiamas skristi. Karolina, Kalebas ir Aronas iškart garsiai pa- 
reiškė neskrisią, o Jona, vis dar apžavėtas senelės entuziazmo, pa- 

reiškė, kad labai norėtų vykti. Garis nebuvo tvirtai pažadėjęs Inidai 
atsivežti Jonos, bet nebuvo jos įspėjęs, kad galbūt jo neatsiveš. 

Lapkričio mėnesį Karolina nupirko keturis bilietus į iliuzionisto 
Alano Draugingojo vakarą gruodžio 22 dieną ir dar keturis į „Liūtą 
karalių“ Niujorke gruodžio 23 dieną. 

- Jei Jona pasiliks, galės eiti kartu, - paaiškino ji, - o jei ne, Aronas 
ar Kalebas galės pasikviesti draugą. - Garis norėjo paklausti, kodėl ji 
nenupirko bilietų vėlesniam laikui, tada Jonai nebūtų reikėję taip skau- 
džiai rinktis. Tačiau nuo pat spalio kapituliacijos jis su Karolina mėga- 
vosi antru medaus mėnesiu, ir nors buvo nuspręsta, kad Garis, paklus- 
nus sūnus, išvyks į Sent Džudą trims dienoms, šeimyninę palaimą 
„užtemdydavo šešėlis, kai tik jis užsimindavo apie kelionę. Kuo daugiau 
dienų prabėgo be užuominų apie Inidą ar Kalėdas, tuo labiau jo geidė 
Karolina, tuo dažniau įtraukdavo jį į savo linksmas išdaigas su Aronu ir 
Kalebu, tuo mažiau jis jautėsi prislėgtas. Tiesą sakant, apie jo depresiją 
niekas nekalbėjo nuo to ryto, kai Alfredas iškrito iš laivo. Nekalbėti 
apie Kalėdas - tokia maža kaina už šeimyninę darną. 

Be to, kurį laiką Inidos skanėstai ir pramogos, žadėtos Jonai Sent 
Džude, atsvėrė Alaną Draugingąjį ir „Liūtą karalių“. Prie vakarienės 
stalo Jona garsiai svajodavo apie Kalėdų šalį 171 Advento kalendorių, 
apie kurį jam taip dažnai pasakodavo senelė; jis nepaisė arba nepaste- 
bėjo Kalebo ir Arono susimirksėjimų ir šypsenų. Bet Karolina vis 
atviriau skatino vyresniuosius sūnus juoktis iš senelių ir pasakoti 
anekdotus apie Alfredo nemokšiškumą („Jis „Nintendo“ pavadino „In- 
tendo“), Inidos dorybingumą („Ji paklausė, kuriai kategorijai priski- 
riama laida“) ir šykštumą („Liko dvi pupelės, ir ji jas įvyniojo į foli- 
ją!“), o Garis po kapituliacijos pats pradėjo iš senukų šaipytis („Senelė 
juokinga, a?“), kol galiausiai Jona pradėjo drovėtis savo planų. Aštuo- 
nerių metų suvokė, ką reiškia Nefasonas. Iš pradžių liovėsi kalbėjęs 
apie Kalėdas prie stalo vakarieniaudamas, o kai Kalebas, kaip papras- 
tai, pusiau pašaipiai paklausė, ar jis labai trokšta apžiūrėti Kalėdų ša- 
lį, Jona neva šelmiškai išspaudė: 

— Kad labai kvaila. 

— Baisybė storulių didžiuliais automobiliais suka ratus tamsoje, - 
tyčiojosi Aronas. 

— Ir aiškina vienas kitam, kad „tokios grožės akys bijo“, - pridūrė 
Karolina. 

— Grožės, - nusišaipė Kalebas. 

— Nesijuokit iš senelės, - subarė Garis. 

— Jie nesijuokia, - užstojo sūnus Karolina. 

— Žinoma, ne, - pritarė jai Kalebas. - Tiesiog Sent Džudo gyven- 
tojai juokingi. Tiesa, Jona? 

— Jie iš tikrųjų labai stori, - pripažino Jona. 

Prieš tris dienas, šeštadienio naktį, Jona po vakarienės susivėmė 
ir nuėjo gulti karščiuodamas. Sekmadienio vakare temperatūra nu- 
krito, apetitas vėl atsirado, bet Karolina galutinai sumaišė kortas. Mė- 
nesio pradžioje Aronas gimimo dienos proga gavo dovanų brangų kom- 
piuterinį žaidimą „Dievo planas II“: žaidėjai sukurdavo organizmus, 
1r šie varžydavosi veikiančioje ekosistemoje. Ji neleido Aronui ir Ka- 
lebui kišti prie jo nagų iki atostogų, o dabar, kai sūnūs pagaliau pradė- 
jo žaisti, Karolina pareikalavo, kad Jona būtų mikrobais, nes bet ku- 
rioje ekosistemoje mikrobams smagiausia ir jie niekada nepralaimi. 

Sekmadienį eidamas gulti Jona buvo pakerėtas savo bakterijų žu- 
dikių komandos ir laukė rytdienos, kad vėl galėtų siųsti jas į mūšį. 
Kai pirmadienio rytą Garis jį pažadino ir paklausė, ar Jona važiuos į 
Sent Džudą, sūnus atsakė mieliau liksiąs namie. 

— Kaip nori, - atsiliepė Garis. - Bet senelė labai apsidžiaugtų, jei 
atvažiuotum. 

— O jei nebus smagu? 

— Niekada nežinai, bus smagu ar ne, - tarė Garis. - Bet senelę 
pradžiugintum. Tai aš tikrai žinau. 

Jonos veidas apniuko. 

— Ar galiu valandą pagalvoti? 

— Gerai, valandą. Bet paskui reikės pakuotis daiktus ir eiti. 

Po valandos Jona buvo įnikęs į „Dievo planą II“. Vienas jo bakterijų 
kamienas apakino aštuoniasdešimt procentų mažų Arono kanopinių. 

— Nieko baisaus, jei nevažiuosi, - patikino Joną Karolina. - Spręsk 
pats. Dabar tau atostogos. 

Niekas nebus verčiamas važiuoti. 

— Dar kartą kartoju, - tarė Garis. - Senelė labai tavęs laukia. 

Karolinos veidas sielvartingai persikreipė ir paplūdo ašaromis pa- 
našiai kaip nelaimingąjį rugsėjį. Ji pakilo ir netarusi nė žodžio išėjo iš 
pramogų kambario. 

— Turbūt liksiu čia, - atsakė Jona beveik pašnibždom. 

Jei būtų buves rugsėjis, Garis gal būtų pamanęs, kad Jonos spren- 
dimas atspindi pareigos krizę vartotojų kultūroje. Galbūt jį būtų apė- 
musi depresija. Bet dabar jis jau žinojo, kad šis kelias niekur neveda. 

Jis susidėjo daiktus ir pabučiavo Karoliną. 

— Būsiu laiminga, kai grįši, - tarė ji. 

Garis žinojo, kad apskritai nepadarė nieko blogo. Niekada neža- 
dėjo Inidai atsivežti Jonos. Tiesiog norėjo išvengti ginčo, todėl ir pa- 
melavo, kad Jona karščiuoja. 

Nenorėdamas užgauti Inidos, jis nepaminėjo ir to, kad per šešias 
darbo dienas po pirmojo viešo vertybinių popierių platinimo penkių 
tūkstančių „Axon“ korporacijos akcijų, už kurias sumokėjo 60 000 
dolerių, verte pakilo iki 118 000 dolerių. Jis ir vėl nepadarė nieko 
blogo, bet prisiminęs pasigailėtinus skatikus, „Axon“ sumokėtus Al- 
fredui už patentą, nusprendė, kad išmintingiausia šį reikalą nuslėpti. 

Kaip ir mažutį paketėlį, įsimestą į striukės kišenę. 

Iš giedro dangaus, džiugiai švytėdami metalu, leidosi reaktyviniai 
lėktuvai, kol jis manevravo tarp kriošenų vairuojamų automobilių, su- 
važiavusių į oro uostą. Prieškalėdinės dienos buvo gražiausios Sent 
Džudo oro uosto gyvenime - galima sakyti, jo buvimo prasmė. Visi 
garažai pilnutėliai, visuose pėsčiųjų takuose žmonių - net juoda. 

Tačiau Deniza suskubo laiku. Net avialinijos susimokė apsaugoti 
ją nuo nesmagumo, kurį būtų patyrusi vėlai atskridusi ir užgaišinusi 

brolį. Ji stovėjo, kaip paprastai jų giminė, prie išvykimo užtvaros, kur 
žmonių beveik nebuvo. Vilkėjo beprotišku vilnoniu tamsiai raudonu 
paltu, apvedžiotu rausvu aksomu, o jos veidas Gariui irgi pasirodė 
kitoks — gal ryškiau išdažytas. Sodresnės spalvos lūpdažiai. Kiek kartų 
pernai buvo susitikęs Denizą (paskutinį kartą per Padėkos dieną), tiek 
kartų stebėdavosi, kad ji nepanaši į susikurtą vaizduotėje. 

Bučiuodamas ją, užuodė cigarečių dūmus. 

— Pradėjai rūkyti, - tarė dėdamas į bagažinę jos lagaminą ir krepšį. 

— Atrakink dureles, - šyptelėjo Deniza. - Danties ant danties ne- 
nulaikau. 

Garis užsidėjo tamsius akinius. Kai važiavo į pietus prieš saulę, 
kažkas vos neatsitrenkė į jo automobilio šoną. Sent Džude važiuoti vis 
pavojingiau; o juk neseniai automobiliai slinkdavo taip vangiai, kad žmo- 
gus iš Rytinės pakrantės prašvilpdavo tarp jų it slalomininkas. 

— Mama turbūt septintame danguje, kad Jona atvažiavo, - tarė 
Deniza. 

— Deja, Jona neatvažiavo. 

— Tu jo neatsivežei? - staiga atsisuko ji. 

— Jis susirgo. 

— Negaliu patikėti. Tu jo neatsivežei! 

Rodos, jai nė akimirką netoptelėjo, kad jis galbūt sako tiesą. 

— Mano namuose penki žmonės, - atšovė Garis. - Kiek žinau, ta- 
vo namuose tik vienas. Gyvenimas daug sudėtingesnis, kai atsakai 
ne vien už save. 

— Gaila, kad mamos viltys sudužo. 

— Aš nekaltas, kad ji gyvena ateitimi. 

— Tavo teisybė, - sutiko Deniza. - Tu nekaltas. Tik gaila, kad taip 
negerai išėjo. 

— Norėčiau tau pasakyti vieną labai keistą dalyką apie mamą, - 
tarė Garis. - Bet pažadėk jai neprasitarti. 

— Kokį? 

— Pažadėk, kad jai nepasakysi. 

Deniza pažadėjo, ir Garis, atsegęs vidinės striukės kišenės už- 
trauktuką, parodė paketėlį, vakar gautą iš Bi Meisner. Situacija buvo 
idiotiška: Čakas Meisneris lūkuriuoja Jaguare, apgaubtame banginiš- 
kų išmetamųjų dujų debesų, Bi Meisner siuvinėtu žaliu šiaušto audi- 
nio paltu stovi ant kilimėlio „Sveiki atvyke“ ir rausiasi rankinėje, ko! 
randa apskurusį nučiupinėtą paketėlį, Garis padeda ant žemės suvy- 
niotą šampano butelį ir 1ma kontrabandą. 

— Tavo motinai, - pasakė Bi. - Bet perduok, kad Klausas liepė elgtis 
su šiais vaistais itin atsargiai. Apskritai nenorėjo man jų duoti. Pasakė, 
kad prie jų labai greitai priprantama, todėl atvežiau tik truputį. Ji prašė 
pusmečiui, bet Klausas davė tik mėnesiui. Todėl liepk jai pasikalbėti su 
savo gydytoju. Gal net neatiduok, kol šito nepadarys. Na, linksmų Kalė- 
dų, - Jaguaras pasignalizavo, - ir perduok visiems linkėjimus. 

Garis viską papasakojo Denizai, ir ši išvyniojo paketėlį. Bi buvo iš- 
plėšusi lapą iš vokiško žurnalo, susukusi jį piltuvėliu ir užklijavusi lip- 
nia juostele. Vienoje lapo pusėje akiniuota vokiška karvė reklamavo 
ultrapasterizuotą pieną. Viduje buvo trisdešimt auksaspalvių tablečių. 

— Dieve mano, - nusijuokė Deniza. - „Meksikos A“. 

— Niekada tokio negirdėjau, - tarė Garis. 

— Klubuose platinamas narkotikas. Labai žaliam jaunimui. 

— O Bi Meisner atneša jį mamai į namus. 

— Mama žino, kad juos paėmei? 

— Dar ne. Aš net nežinau jo poveikio. 

Deniza dūmais trenkiančiais pirštais prikišo piliulę jam prie burnos. 

— Maktelėk vieną. 

Garis loštelėjo. Jam atrodė, kad sesuo pati vartoja kažkokį narko- 
tiką, stipresnį negu nikotinas. Ji buvo nepaprastai laiminga, nepaprastai 
nelaiminga, o gal ir tai, ir tai, ir derinys atrodė grėsmingai. Ant trijų 
pirštų ir nykščio mūvėjo sidabrinius žiedus. 

— Išbandei šį narkotiką? - paklausė jis. 

— Ne, aš labiau mėgstu velnio lašus. 

Ji suvyniojo paketėlį, ir Garis jį vėl pasiėmė. 

— Noriu įsitikinti, kad man pritari, - tarė jis. - Ar sutinki, kad ma- 
mai nereikėtų atiduoti nelegalių narkotinių medžiagų, atgabentų Bi 
Meisner? 

— Ne, -atsakė Deniza, - nesutinku. Ji suaugusi ir gali daryti, ką 
nori. Be to, manau, negražu paimti jos tabletes ir jai nieko nesakyti. 
Jei tu nepasakysi, pasakysiu aš. 

— Klausyk, juk pažadėjai, - pyktelėjo Garis. 

Deniza susimąstė. Pro šalį skriejo druska aptaškyta krantinė. 

— Ną, pažadėjau, - nenorom pripažino. - Bet kodėl tu stengiesi 
tvarkyti jos gyvenimą? 

— Man rodos, pamatysi, kad jai sparnai nusvilo. Man rodos, supra- 
si, kad metas kam nors imtis vadovauti jos gyvenimui. 

Deniza nesiginčijo. Ji užsidėjo akinius nuo saulės ir žvelgė į Hos- 
pital Sičio bokštus rūsčiame pietiniame horizonte. Garis tikėjosi, kad 
ji jam visiškai pritars. Jau turėjo „kitokį“ brolį, „kitokios“ sesers jam 
nebereikia. Jį erzino Žmonės, kurie nei iš šio, nei iš to sumano nepa- 
teisinti lūkesčių; tokie žmonės nuodijo jo sąmonę, neleido džiaugtis 
namais, darbu, šeima; lyg kažkas vienpusiškai jo nenaudai būtų per- 
rašęs gyvenimo dėsnius. Ypač siuto, kad paskutinė persimetėlė į „ki- 
tokių“ stovyklą - ne koks nors kuoktelėjęs Kitas iš Kitų šeimos ar 
Kitų luomo, bet jo stilinga ir talentinga sesuo, dar rugsėjo mėnesį 
pasižymėjusi įprastais būdais, apie kuriuos jo draugai galėjo pasiskai- 
tyti „New York Times“. O dabar metė darbą, mūvi keturis žiedus, 
vilki siaubingą raudoną paltą ir trenkia tabaku... 

Nešinas aliuminio taburete, paskui ją įėjo į trobą. Palygino Deni- 
zos sutikimą su savo sutikimu vakar. Atkreipė dėmesį į apkabinimo 
trukmę, priekabių nebuvimą ir abiejų šalių šypsenas. 

— Maniau, oro uoste susitiksit Čipą ir namo grįšit visi trys! - su- 
šuko Inida. 

— Galiu išvardyti dešimt priežasčių, kodėl tai neįmanoma, - drė- 
bė Garis. 

-— Jis pranešė, kad šiandien bus čia? - paklausė Deniza. 

- Šiandien po pietų, - atsakė Inida. - Vėliausiai rytoj. 

— Šiandien, rytoj, kitais metais balandžio mėnesį, - suburbėjo Ga- 
ris. - Kada nors. 

— Jis sakė, kad Lietuvoje neramumai, - pridūrė Inida. 

Deniza nuėjo ieškoti Alfredo, Garis pasiėmė iš poilsio kambario 
rytinį „Chronicle“. Tarptautinių naujienų skyrelyje, įspraustame tarp 
dviejų ilgiausių straipsnių („Šunų pedikiūras - kruvinai raudoni na- 
gai“ ir „Ar permokame akių ligų gydytojams? - Jie sako „ne“, akinių 
parinkimo specialistai - „taip“), surado skirsnį apie Lietuvą: „Po gin- 
čytinų parlamento rinkimų ir bandymo nužudyti prezidentą Vitkūną 
šalyje kilo riaušės... trys ketvirtadaliai be elektros... konkuruojančių 
sukarintų grupuočių susirėmimai Vilniaus gatvėse... oro uostas...“ 

— Oro uostas uždarytas, - patenkintas garsiai perskaitė Garis. — 
Motin? Girdėjai? 

— Jis jau vakar buvo oro uoste, - tarė Inida. - Neabejoju, kad iš- 
skrido. 

— Kodėl nepaskambino? 

— Turbūt skubėjo į lėktuvą. 

Kartais nuo Inidos fantazijų Gariui norėdavosi lipti ant sienų. Jis 
atsegė piniginę ir padavė jai kvitą už taburetę ir strypą dušui. 

— Čekį išrašysiu vėliau, - tarė ji. 

— Geriau dabar, kol neužmiršai. 

Niurnėdama ir burbėdama Inida pakluso. 

Garis apžiūrėjo čekį. 

— Kodėl parašei gruodžio 26-osios datą? 

— Nes anksčiau Filadelfijoje pinigų pagal jį nepasiimsi. 

Jiedu draskės: ir per pietus. Garis lėtai išgėrė stiklinę alaus, pas- 
kui antrą, gardžiuodamasis sielvartu, kurį kelia Inidai, trečią ar ket- 
virtą kartą primenančiai jam, jog metas imtis dušo. Kai galiausiai pa- 
kilo nuo stalo, jam toptelėjo, kad Inidos gyvenimą jis bando tvarkyti 
todėl, kad ji uoliai stengiasi vadovauti jam. 

Dušo strypas buvo beveik keturių metrų ilgio smėlio spalvos ema- 
liuotas vamzdis su atlenktomis alkūnėmis abiejuose galuose. Prie jo 
pridėtais trumpais storais medsraigčiais galėjai priveržti strypą prie 

faneros, bet prie keraminių plytelių - ne. Strypą turės penkiolikos cen- 
timetrų varžtais per sieną pritvirtinti prie spintelės už dušo. 

Alfredo dirbtuvėje jis susirado elektrinio gręžtuvo grąžtus mūri- 
niui gręžti, bet cigarų dėžėse, kuriuos prisimindavo kaip metalo dir- 
binių gausybės ragą, voliojosi beveik vien surūdiję pavieniai sraigtai, 
užraktų plokštelės 1r tualeto bakelio fasoninė armatūra. Tačiau pen- 
kiolikos centimetrų varžtų nė kvapo. 

Išeidamas į geležų parduotuvę, jis nutaisė pašlemėko šypseną ir 
staiga pastebėjo prie valgomojo lango Inidą, žiūrinčią per permatomą 
užuolaidą. 

— Motin, - tarė jis. - Manau, nevertėtų puoselėti vilčių dėl Čipo. 

— Man pasirodė, kad gatvėje trinktelėjo automobilio durelės. 

„Nuostabu, toliau skrajok padebesiais, - pamanė Garis, eidamas 
pro duris, - galvok apie nesančius ir kamuok esančius“. 

Ant tako susitiko Denizą, grįžtančią iš prekybos centro su pirkiniais. 

— Tikiuosi, leisi motinai susimokėti, - tarė jis. 

Deniza nusijuokė jam į akis. 

— O tau koks skirtumas? 

— Ji visada stengiasi išsisukti. Varo mane į pasiutimą. 

— Padvigubink budrumą, - patarė Deniza ir nuėjo namų link. 

Kodėl, po galais, jis jautėsi kaltas? Niekada nežadėjo atsivežti Jo- 
nos ir nors, investavęs pinigus į „Axon“, uždirbo 58 000 dolerių, pa- 
plušėjo, kol gavo tas akcijas, rizikavo, be to, Bi Meisner pati liepė 
neatiduoti Inidai narkotikų, taigi kodėl jis jaučiasi kaltas? 

Važiuodamas įsivaizdavo, kaip sukasi ratu rodyklė smegenyse. Gai- 
lėjosi pasisiūlęs padėti Inidai. Taip trumpai vieši, tiesiog kvailystė visą 
popietę prasikrapštyti duše, juk ji galėjo pasisamdyti kokį juodadarbį. 

Geležų krautuvėje stovėjo eilėje prie kasos už storiausių ir bukiau- 
sių JAV centrinės dalies žmonių. Jie atėjo nusipirkti zefyrinių Kalėdų 
Senelių, blizgučių, pakeliamųjų žaliuzių, aštuonis dolerius kainuojan- 
čių fenų ir puodkėlių, išmargintų švenčių atributais. Storais kaip deš- 
relės pirštais iš mažų piniginių jie sukrapštydavo lygiai tiek smulkių, 

kiek reikia. Įsiutusiam Gariui iš ausų kone pradėjo virsti baltas garas, 
kaip vaizduojama karikatūrose. Vaizduotė ryškiomis spalvomis piešė 
malonumus, kurių turi atsisakyti pusvalandį stypsodamas eilėje, kad 
nusipirktų šešis penkiolikos centimetrų ilgio varžtus. Galėtų užsukti į 
kolekcionierių kambarį Transporto muziejaus suvenyrų parduotuvėje, 
surūšiuoti senus tiltų ir geležinkelių brėžinius iš tų laikų, kai tėvas tik 
pradėjo dirbti „Midland Pacific“, arba raustis sandėliuke po prieangiu 
ieškodamas seniai dingusio vaikiško geležinkelio modelio. Atsikratęs 
depresijos, įsitaisė naują, aistringą pomėgį: pradėjo rinkti visokius su 
geležinkeliu susijusius atmintinus daiktus, žinoma, kuriuos įmanoma 
rinkti; būtų džiugiai jų ieškojęs visą dieną, visą savaitę... 

Kai parvažiavęs namo žingsniavo taku, vėl pamatė, kaip prasisky- 
rė užuolaidos ir į lauką pažvelgė motina. Viduje oras buvo pilnas garų 
17 Denizos kepamų, verdamų ir skrudinamų valgių kvapų. Garis pada- 
vė Inidai kvitą, kurį ji palaikė priešiškumo ženklu (taip ir buvo). 

— Taip nuskurdai, kad reikalauji grąžinti keturis dolerius ir devy- 
niasdešimt šešis centus? 

— Mama, - atkirto jis, - padarysiu darbą, kaip žadėjau. Bet vonios 
kambarys ne mano. Ir strypas ne. 

— Aš tau vėliau grąžinsiu pinigus. 

— Dar užmirši. 

— Gari, aš tau pinigus grąžinsiu vėliau. 

Deniza, pasirišusi prijuostę, stebėjo ginčą iš virtuvės tarpdurio ir 
šaipėsi. 

Kai Garis antrą kartą nuėjo į pusrūsį, didžiajame mėlynajame krės- 
le knarkė Alfredas. Garis pasuko į dirbtuvę ir staiga sustojo kaip nu- 
diegtas. Į laboratorijos darbastalį buvo atremtas šratinis šautuvas bre- 
zentiniame dėkle. Neprisiminė jį čia matęs. Negi nepastebėjo? 
Paprastai šautuvas buvo laikomas sandėliuke po prieangiu. Jis nuošir- 
džiai nuliūdo, kad šautuvas perkeltas. 

„Ar leisti jam nusišauti?“ 

Klausimas taip aiškiai iškilo mintyse, kad vos jo neištarė garsiai. 
Ėmė svarstyti. Vienas dalykas - įsikišti Inidos labui ir nusavinti jos 

narkotikus: Inida gyvybinga, pilna vilties ir moka džiaugtis. O senio- 
ko dainelė sudainuota. 

Tačiau sykiu Garis nenorėjo, išgirdęs šūvį ir nulipęs žemyn, brai- 
dyti po kraują. Motinai to irgi nelinkėjo. 

Ir vis dėlto, nors senio galas būtų siaubingas, motinos gyvenimas 
vėliau neapsakomai pagerėtų. 

Garis atidarė šovinių dėžutę ant darbastalio ir pamatė, kad nė vie- 
no netrūksta. Norėjo, kad kas nors kitas būtų pirmas pastebėjęs, jog 
Alfredas atsinešė šautuvą. Bet galutinis sprendimas buvo toks aiš- 
kus, kad jį jis ištarė garsiai. Dulkėtoje, šlapimu trenkiančioje beaidė- 
je laboratorijos tyloje pasakė: „Jei nori, prašom. Aš netrukdysiu“. 

Prieš gręždamas duše skyles turėjo iškraustyti mažąją vonios kam- 
bario spintelę. Nemažas darbas. Inida batų dėžutėje saugojo visus va- 
tos gumulėlius, išimtus iš vaistų buteliukų. Tokių vatos gumulėlių bu- 
vo gal penki šimtai, gal tūkstantis. Dar rado suakmenėjusių pusiau 
išspaustų tepalų tūbelių. Rado plastikinių ąsotėlių ir rykų (dar baises- 
nių spalvų negu rusvai geltona) iš tų laikų, kai Inidai buvo operuota 
pėda, kelis ir venos. Rado mažučius mielus antiseptikų buteliukus, ku- 
rių turinys išdžiūvo maždaug septintame dešimtmetyje. Rado popieri- 
nį maišelį, kurį sukandęs dantis skubiai nušveitė į patį aukštos lenty- 
nos galą, nes jame buvo prieštvaniniai higieniniai paketai ir juostos. 

Kol jis iškraustė spintelę ir galėjo pradėti gręžti šešias skyles, 
sutemo. O tada paaiškėjo, kad seni mūrinio grąžtai buki kaip kniedės. 
Jis užgulė gręžtuvą iš visų jėgų, grąžto galiukas mėlynai pajuodo ir 
tapo nevaldomas, iš gręžtuvo ėmė rūkti dūmai. Gario veidą ir krūtinę 
1špylė prakaitas. 

Šią akimirką į vonios kambarį įžengė Alfredas. 

— Žiū, kas čia darosi, - tarė jis. 

— Tavo grąžtai visiškai atšipę, - pasakė Garis, sunkiai alsuoda- 
mas. - Reikėjo nusipirkti naujų, kai buvau parduotuvėje. 

— Parodyk, - paliepė Alfredas. 

Garis neketino privilioti senio ir dviejų drebančių pirštuotų gyvūnė- 
lių, kurie budriai tiesėsi į jį. Traukėsi nuo godaus šių rankų bejėgišku- 

mo, bet dabar Alfredas įsmeigė akis į gręžtuvą, jo veidas nušvito, ma- 
tyt, jis suvokė, kas atsitiko. Garis atidavė grežtuvą. Stebėjosi, kad tė- 
vas mato, ką laiko, taip smarkiai tirtėjo gręžtuvas. Senio pirštai slinko 
patamsėjusiu grežtuvo paviršiumi, apgraibom ieškodami it kokie akli 
kirminai. 

— Tu dirbi atbuline eiga, - paaiškino. 

Kūbriuotu geltonu nykščio nagu Alfredas stumtelėjo poliarišku- 
mo perjungiklį į priekį, atidavė gręžtuvą Gariui ir pirmą kartą po at- 
vykimo jų akys susitiko. Garį nukrėtė šiurpas, ir ne vien nuo vėstan- 
čio prakaito. Jis pamanė, kad seniokas dar nevisiškas kopūstgalvis. 
Alfredas iš tiesų atrodė laimingas: laimingas, kad sutaisė daiktą, ir, 
spėjo Garis, dar laimingesnis, kad įrodė šią akimirką esąs sumanes- 
nis už sūnų. 

— Iškart aišku, kodėl netapau inžinieriumi, - tarė Garis. 

— Ką ketini daryti? 

— Pritvirtinsiu šitą strypą, kad turėtum į ką įsikibti. Ar naudosies 
dušu, jei įtaisysim jame strypą ir taburetę? 

— Nežinau, kas man rengiama, - išeidamas atsakė Alfredas. 

„Tai tavo kalėdinė dovana, - mintyse ištarė Garis. - Perjungiklio 
stumtelėjimas - kalėdinė dovana tau nuo manęs“. 

Jis per valandą sutvarkė vonios kambarį ir vėl sėdėjo susukęs snu- 
kį. Inida suabejojo, ar tinkamoje vietoje pritaisytas strypas, o Alfre- 
das, Gariui pasiūlius išbandyti naująją taburetę, paskelbė, kad jam 1a- 
biau patinka vonia. 

— Padariau, ką lieptas, man gana, - pareiškė Garis virtuvėje, pil- 
dąmasis svaigalų. — Rytoj norėčiau daryti, kas man patinka. 

— Puikiai patobulinai vonios kambarį, - pagyrė Inida. 

Garis įsipylė dar. Ir dar, ir dar. 

— Žinai, Gari, - tarė ji, - gal atkemšam Bi atvežtą šampaną. 

— Ne, ne, - įsiterpė Deniza; ji iškepeė kavos tortą, du sūrio duonos 
kepalėlius, o vakarienei, jei Garis neklydo, virė kukurūzų košę ir troš- 
kino triušį. 

Inida vėl prilipo prie valgomojo langų. 

— Man neramu, kodėl jis neskambina, - tarė ji. 

Garis priėjęs atsistojo šalia, jo paraminio nervinio audinio ląste- 
lės murkė iš pasitenkinimo maloniai pateptos svaigalais. Paklausė, ar 
ji girdėjusi apie Okamo skustuvą. 

— Okamo skustuvo principas, - pareiškė glaustai it per kokteilį, 
siūlo rinktis paprastesnį iš dviejų reiškinio paaiškinimų. 

— Ką turi omeny? - paklausė Inida. 

— Ogi tą, - atsakė Garis, - kad galbūt Čipas nepaskambino dėl ko- 
kių nors mums nežinomų nepalankiai susiklosčiusių aplinkybių. O gal 
dėl labai paprastų ir gerai mums žinomų priežasčių - savo neįtikėti- 
no neatsakingumo. 

— Jis sakė, kad atvažiuos, ir sakė, kad paskambins, - atkirto Ini- 
da. - Jis pasakė: „Grįžtu namo“. 

— Gerai gerai. Stypsok prie lango, jei nori. 

Kadangi į „Spragtuką“ visus turėjo vežti Garis, prieš vakarienę 
jis negalėjo maukti tiek, kiek norėjo. Užtat nusitašė parvežęs šeimy- 
nykščius iš baleto, kai tik Alfredas beveik lėkte užlėkė laiptais, o Ini- 
da atsigulė poilsio kambary patikėjusi vaikams kovoti su visais gali- 
mais naktiniais sunkumais. Garis gėrė škotišką viskį ir skambino 
Karolinai. Jis gėrė škotišką viskį 17 po visus namus ieškojo Denizos, 
bet nerado. Iš savo kambario atnešė Kalėdų dovanas ir išdėliojo po 
eglute. Visiems dovanojo tą patį: oda įrištą „200 geriausių visų laikų 
Lambertų atvaizdų“ albumą. Jis vertėsi per galvą, kad spėtų padaryti 
atspaudus, o dabar, kai albumas baigtas, ketino išmontuoti tamsųjį 
kambariuką, išleisti dalį „Axon“ pelno ir antrame garažo aukšte įrengti 
geležinkelio modelį. Šį pomėgį pasirinko pats, niekas jam jo neįpiršo, 
ir, padėjęs ant pagalvės nuo škotiško viskio apsunkusią galvą bei iš- 
jungęs šviesą savo senajame Sent Džudo miegamajame, jis vėl pajuto 
vaikystės jaudulį vaizduodamasis, kaip papjė mašė kalnais, ledų paga- 
liukų estakadomis rieda traukiniai... 

Jis sapnavo dešimt Kalėdų šiuose namuose. Sapnavo kambarius ir 
žmones, kambarius ir žmones. Sapnavo, kad Deniza - jam ne sesuo ir 

ketina jį nužudyti. Jį galėjo išgelbėti tik šratinis šautuvas pusrūsyje. 
Apžiūrinėjo šautuvą tikrindamas, užtaisytas ar ne, kai pajuto, kad dirb- 
tuvėje dar kažkas yra. Atsisuko ir nepažino Denizos. Moteris, kurią 
išvydo, buvo kitokia, jis turėjo ją nužudyti, antraip ji nužudys jį. O 
šautuvo gaidukas buvo išklibęs ir karojo suglebes ir bejėgis. Šautu- 
vas buvo nustatytas atbuline eiga, ir kai jis stumtelėjo perjungiklį į 
priekį, ji jau artinosi jo nudėti... 

Jis pabudo, nes norėjo šlapintis. 

Tamsų kambarį apšvietė tik skaitmeninio žadintuvo švytėjimas; į 
ciferblatą jis nežiūrėjo, nenorėjo žinoti, kaip anksti. Prie gretimos 
sienos blausiai ryškėjo sena Čipo lova, panaši į kepalą. Tyla namuose 
atrodė trumpalaikė ir nerimastinga. Neseniai įsiviešpatavusi. 

Gerbdamas tylą, Garis išslydo iš lovos ir nuslinko prie durų; ir 
staiga jį apėmė siaubas. 

Jis bijojo atidaryti duris. 

Įtempęs ausis klausėsi, kas vyksta už jų. Jam pasirodė, kad girdi 
neaiškius tykius žingsnius ir tolimus balsus. 

Jis bijojo eiti į tualetą, nes nežinojo, ką ten ras. Bijojo, kad jei 
išeis iš kambario, grįžęs lovoje ras kitą žmogų, gal motiną, gal seserį 
ar tėvą. 

Neabejojo, kad koridoriumi vaikšto žmonės. Aptemusi trūkinė- 
janti sąmonė susiejo Denizą, dingusią prieš jam nueinant gulti, su į 
Denizą panašia šmėkla, kuri sapne bandė jį nužudyti. 

Nebuvo visiškai įsitikinęs, kad ši žudikė šmėkla dabar netyko ko- 
ridoriuje. 

Daug saugiau, pamanė, nekišti nosies iš kambario ir nusišlapinti į 
kurį nors iš dekoratyvių austriškų alaus bokalų ant tualetinio staliuko. 

Bet jei čiurlenimas atkreips apie duris slampinėjančių padarų dė- 
mesį? 

Čiupęs bokalą, jis pirštų galais įslinko į spintą, kuri bendrai pri- 
klausė jam su Čipu nuo tada, kai Deniza gavo mažąjį miegamąjį, o 
berniukai buvo suguldyti didžiajame. Jis užsidarė spintoje, įsispraudė 

tarp chemiškai išvalytų drabužių ir visokio šlamšto prikimštų „Nord- 
strom“ krepšių, kuriuos čia laikė Inida, ir nusišlapino į bokalą. Lietė 
piršto galu bokalo kraštą, kad žinotų, ar dar nebėga per viršų. Šlapi- 
mo pūslė ištuštėjo kaip tik tada, kai piršto galas sudrėko. Jis pastatė 
bokalą ant spintos grindų, išėmė iš krepšio voką ir uždengė indą. 

Paskui tylutėliai išlindo iš spintos ir grįžo į lovą. Keldamas kojas 
nuo grindų, išgirdo Denizos balsą. Jis buvo toks aiškus ir įprastas, lyg 
ji stovėtų kambaryje greta jo. 

— Gari? —- pašaukė ji. 

Jis stengėsi nejudėti, bet matraco spyruoklės sugirgždėjo. 

— Gari? Atleisk, kad trukdau. Tu nemiegi? 

Nebuvo kas darą, reikėjo keltis ir atidaryti duris. UŽ jų stovėjo 
Deniza balta flaneline pižama, nutvieksta šviesos pluošto iš savo mie- 
gamojo. 

— Atleisk, - tarė ji. - Tave šaukia tėtė. 

— Gari! - pasigirdo Alfredo balsas iš tualeto šalia jos kambario. 

Garis besidaužančia širdimi paklausė, kiek laiko. 

— Nenutuokiu, - atsakė ji. - Jis mane pažadino šaukdamas Čipą. 
Paskui pradėjo šaukti tave. Manęs ne. Matyt, su tavim jam ramiau. 

Jos alsavimas vėl trenkė cigaretėmis. 

— Gari? Gari! - pasigirdo šauksmas iš tualeto. 

— Velniop, - pareiškė Garis. 

— O gal jam reikia vaistų. 

— Nebūk mulkė. 

— Gari! - atsklido 1š tualeto. 

— Taip, tėte, gerai, einu. 

Iš laiptų apačios pasigirdo bekūnis Inidos balsas: 

— Gari, padėk tėvui. 

— Gerai, mam. Aš pasirūpinsiu. Eik gulti. 

— Ko jis nori? — paklausė Inida. 

— Eik gulti ir nesuk galvos. 

Koridorius kvepėjo Kalėdų eglute ir židiniu. Jis pasibeldė į tuale- 
to duris ir jas atidarė. Tėvas stovėjo vonioje nuogutėlis, bepročio mi- 

na. Tokių veidų Garis seniau buvo matęs Filadelfijos centro autobusų 
stotelėse ir „Burger King“ užkandinių tualetuose. 

— Gari, - tarė Alfredas, - jų čia knibždėte knibžda. - Seniokas dre- 
bančiu pirštu parodė į grindis. - Matai? 

— Tėte, tau haliucinacijos. 

— Čiupk jį! Čiupk! 

— Tau haliucinacijos, lipk iš vonios ir drožk į lovą. 

— Matai? 

— Tau haliucinacijos. Grįžk į lovą. 

Jie šitaip aušino burną dešimt ar penkiolika minučių, kol Gariui 
pavyko ištempti Alfredą iš tualeto. Tėvo miegamajame degė šviesa, 
ant grindų buvo ištiestos kelios nepanaudotos sauskelnės. Gariui at- 
rodė, kad tėvas sapnuoja nemiegodamas, sapnuoja tokį pat ryškų sap- 
ną, kaip Gario sapnas apie Denizą, bet pabudimas, Gariui trukęs pusę 
sekundės, tėvui užsitęsė pusvalandį. 

— Ką reiškia „haliucinacijos“? - galiausiai paklausė Alfredas. 

— Savotiškas sapnas nemiegant. 

Alfredas krūptelėjo. 

— Man dėl to neramu. 

— Taip ir turi būti. 

— Padėk man prisisegti sauskelnes. 

— Tuojau, - atsiliepė Garis. 

— Man neramu dėl mąstymo sutrikimų. 

— Oi, tėte. 

— Man rodos, galva dirba ne taip, kaip reikia. 

- Žinau. Žinau. 

Bet Garis vidury nakties pats užsikrėtė tėvo liga. Kol jie bendro- 
mis jėgomis vargo su sauskelnėmis, kurios tėvui atrodė veikiau be- 
protiška tema pokalbiui negu apatinis drabužis, Garis irgi pajuto, kad 
viskas aplink skaidosi, kad naktį sudaro šnaresiai, tipenimas ir meta- 
mortozės. Jautė, kad namie už miegamojo durų ne du, o daug daugiau 
žmonių, jautė baisybę beveik neįžiūrimų vaiduoklių. 

Lokiški Alfredo gaurai krito ant veido, kai jis atsigulė. Garis už- 
klojo jį antklode iki pečių. Buvo sunku patikėti, kad vos prieš tris 
mėnesius jis kovojo su šiuo žmogum, laikė jį stipriu priešininku. 

Žadintuvas rodė be penkių tris, kai jis grįžo į savo kambarį. Name 
vėl buvo tylu, Denizos durys uždarytos, girdėti tik autofurgono dun- 
desys greitkelyje už pusmylės. Garis svarstė, kodėl jo kambarys dvo- 
kia it rūkaliaus burna. 

O gal šis kvapas nieko bendro neturi su cigaretėm. Gal dvokia 
pilnas myžalų austriškas bokalas, paliktas spintoje! 

„Rytojus priklauso man, - pamanė. - Rytoj Gariui poilsio diena. 
O ketvirtadienio rytą atidengsim kortas. Metas ištempti į šviesą, kas 
čia vyksta“. 


Kai Brajanas Kalahanas išmetė Denizą iš darbo, ji supjaustė save į 
gabaliukus ir išdėliojo juos ant stalo. Papasakojo sau istoriją apie duk- 
terį iš vienos šeimos, taip išsiilgusios mergaitės, kad tas ilgesys būtų 
ją gyvą suėdeęs, jei nebūtų pabėgusi. Ji papasakojo sau istoriją apie duk- 
rą, kuri taip troško pasprukti, kad pasinaudojo pirmu pasitaikiusiu lai- 
kinu prieglobsčiu - virėjos profesija, vedybomis su Emiliu Bergeriu, 
senės gyvenimu Filadelfijoje, romanu su Robina Pasafaro. Tačiau pas- 
kubom pasirinkti prieglobsčiai ilgainiui pasirodydavo nevykę. Stengda- 
masi apsiginti nuo savo šeimos alkio, duktė priėjo liepto galą. Ji pasirū- 
pino, kad tada, kai šeimos alkis neįtikėtinai išaugs, jos gyvenimas 
sugriūtų ir ji liktų be vyro, be vaikų, be darbo, be pareigų, be jokios 
apsaugos. Lyg būtų iš pat pradžių tik ir troškusi slaugyti tėvus. 

O jos broliai lyg susitarę dingo iš akiračio. Čipas paspruko į Rytų 
Europą, o Garis atsidūrė po Karolinos padu. Teisybė, Garis lyg ir rū- 
pinasi tėvais, bet rūpintis, jo nuomone, reiškia ieškoti priekabių ir 
įsakinėti. Klausytis Inidos ir Alfredo kalbų, būti kantriai, užjausti ir 
vienai vilkti šią naštą teko Denizai. Ji suprato, kad vienintelė iš vaikų 
atvažiuos į Sent Džudą Kūčių vakarienės ir vienintelė atliks dukters 
pareigą daug savaičių, mėnesių ir metų. Tėvai buvo per daug gerai 

išauklėti, kad prašytų jos kraustytis pas juos, bet ji žinojo juos šito 
norint. Kai tik tėvas jos rūpesčiu buvo įtrauktas į „Corecktall“ II eta- 
po bandomąją grupę, kai tik ji pasisiūlė jį priglausti savo namuose, 
Inida vienašališkai nutraukė karo veiksmus. Ji daugiau nebeužsiminė 
apie savo draugę svetimautoją Normą Grin. Niekada nepaklausė, ko- 
dėl Deniza metė darbą „Generatoriuje“. Inidą ištiko bėda, duktė pasi- 
siūlė padėti, todėl motina atsižadėjo malonumo kabinėtis. Išmušė va- 
landa, pasakojo Deniza sau apie save, kai virėja supjausto save į 
gabaliukus ir papeni alkanus tėvus. 

Kadangi ji nemokėjo sugalvoti geresnės istorijos, beveik patikėjo 
šita. Visa bėda, kad savęs neatpažino. 

Kai ji apsivilkdavo baltą palaidinukę, senovinį pilką kostiumėlį, rau- 
donai pasidažydavo lūpas, užsidėdavo juodą skrybėlaitę be kraštų su 
juodu šydu, - atpažindavo save. Kai apsivilkdavo berankovius baltus 
marškinėlius, apsimaudavo vyriškus džinsus ir susirišdavo plaukus į 
tokią standžią arklio uodegą, kad skaudėdavo galvą, - atpažindavo sa- 
ve. Kai pasipuošdavo sidabru, paryškindavo akis žalsvai mėlynais še- 
šėliais, nusilakuodavo nagus lavono lūpų spalva, apsivilkdavo skaisčiai 
rausvą megztinį ir apsiaudavo oranžinius sportbačius, - atpažindavo sa- 
ve, atgydavo, ir jai gniauždavo kvapą iš laimės gyventi. 

Ji išvyko į Niujorką, pasirodė „Valgių kanalo“ laidoje ir apsilankė 
tam tikrame klube, kur paprastai užsuka žmonės, kai suvokia savo 
orientaciją ir nori įgyti praktikos. Apsistojo pas Džuliją Vrais praš- 
matniame jos bute Hadsono gatvėje. Džulija pranešė per ištuokos pro- 
cesą paaiškėjus, jog Gitanas Misevičius už butą sumokėjo Lietuvos 
vyriausybės pinigais. 

— Gitano advokatas tvirtina, kad taip atsitiko per neapsižiūrėji- 
mą, - pasakojo Džulija Denizai, - bet man sunku patikėti. 

— Vadinasi, butą iš tavęs atims? 

— O ne, - atkirto Džulija, - tikimybė, kad jis nemokamai atiteks 
man, dabar daug didesnė. Ir Vis dėlto jaučiuosi bjauriai. Juk mano 
butas yra teisėta lietuvių tautos nuosavybė! 

Laisvajame Džulijos miegamajame temperatūra buvo apie 30 laips- 
nių. Ji padavė Denizai storiausią vatinę antklodę 1r paklausė, ar ne- 
reikia antros. 

— Dėkui, šitos per akis, - atsakė Deniza. 

Džulija padavė jai flanelines paklodes ir keturias pagalves flaneli- 
niais užvalkalais. Paklausė, kaip Vilniuje sekasi Čipui. 

— Atrodo, kad jis ir Gitanas - geriausi draugai. 

— Baisu pagalvoti, kaip jiedu mane plūsta, - linksmai pasakė Džulija. 

Deniza atsiliepė, kad visai nesistebėtų sužinojusi, jog Čipas ir Gi- 
tanas vengia šios temos. 

— O kodėl jiems apie mane nesikalbėti? —- susiraukė Džulija. 

— Tu labai negražiai pametei juos abu. 

— Bet jie galėtų kalbėtis apie neapykantą man! 

— Nemanau, kad tavęs galima nekęsti. 

— Atvirai kalbant, būgštavau, - prisipažino Džulija, - kad tu ant ma- 
nęs įsiusi, kam palikau Čipą. 

— Man nei šilta, nei šalta. 

Po šių žodžių Džulijai akivaizdžiai palengvėjo, ir ji prisipažino De- 
nizai susitikinėjanti su mielu pliku advokatu, su kuriuo ją supažindi- 
no Iden Prokuro. 

— Su juo jaučiuosi saugi, - pasakojo ji. - Jis nė kiek nesijaudina 
restoranuose. Be to, apverstas darbais, todėl jam ne visada reikia ma- 
no, na, glamonių. 

- Žinai ką, - tarė Deniza, - kuo mažiau man pasakosi apie santy- 
kius su Čipu, tuo būsiu laimingesnė. 

Paskui Džulija paklausė, ar Deniza su kuo nors susitikinėja, ir ji 
būtų galėjusi papasakoti apie Robiną Pasafaro, bet pasirodė, kad tai 
labai sunku. Deniza nenorėjo, kad draugė pasijustų nesmagiai, neno- 
rėjo, kad jos balsas iš užuojautos pritiltų ir sušvelnėtų. Ji norėjo, kaip 
anksčiau, nevaržomai bendrauti su Džulija, todėl atsakė: 

— Dabar su niekuo. 

Taip, su niekuo, tik kitą naktį jaukiame sapfiškame lizdelyje už 
dviejų šimtų žingsnių nuo Džulijos buto - su vos spėjusia išlipti iš 

Platsburgo (Niujorko valstija) autobuso klaikiai susitaršiusia septy- 
niolikmete, surinkusia 800 balų per stojamuosius egzaminus (ji ne- 
šiojosi dailiai išspausdintus ir oficialiai patvirtintus rezultatus, lyg jie 
būtų jos sveiko proto, o gal beprotybės įrodymas), o trečią naktį - su 
Kolumbijos universiteto teologijos studente, kurios tevas (ji taip sa- 
kė) vadovauja didžiausiam pietų Kalifornijos spermos bankui. 

Po šitokios veiklos Deniza nuėjo į studiją miesto centre ir nusifil- 
mavo laidai „Populiarūs patiekalai šiandienos žmonėms“, taisė virti- 
nukus su aviena ir kitus įprastus „Mare Scuro“ patiekalus. Susitiko 
su keletu niujorkiečių, bandžiusių ją pavilioti iš Brajano: Centrinio 
Vakarų Parko milijardierių pora, kuri ketino ją paversti verge ar bent 
baudžiauninke, Miuncheno bankininku, kuris manė, kad ji - kiaulie- 
nos dešrelių mesijas, sugrąžinsiantis vokiškai virtuvei jos buvusį spin- 
desį Manhetene, ir jaunu restorano savininku Niku Raca, kuris pada- 
rė jai įspūdį, nes išvardijo ir išanalizavo visus patiekalus, kadaise 
valgytus „Mare Scuro“ ir „Generatoriuje“. Raca buvo kilęs iš Niu 
Džersio, jam jau priklausė populiarus vidutinės kategorijos jūros gė- 
rybių restoranas Aukštutiniame Ist Saide. Dabar jis norėjo įsiveržti į 
Smito gatvės kulinarinį peizažą atidarydamas Brukline restoraną, ku- 
riame viešpatautų Deniza. Ji paprašė jo savaitės pagalvoti. 

Saulėtą rudens sekmadienio popietę ji metro nuvažiavo į Brukli- 
ną. Rajonas jai priminė Filadelfiją, išgelbėtą Manheteno kaimynys- 
tės. Per pusvalandį pamatė daugiau gražių ir įdomių moterų, negu 
pietinėje Filadelfijoje - per pusmetį. Pamatė namus rausvo smiltak- 
menio fasadais ir stilingus moterų batelius. 

Traukiniu grįžusi namo, ėmė gailėtis, kam taip ilgai tūnojo Filadel- 
fijoje. Maža metro stotelė po rotuše buvo tuščia ir aidi it naftalinu api- 
barstytas šarvuotlaivis, visos grindys, sienos, sijos ir turėklai nudažyti 
pilkai. Nykus traukinukas po penkiolikos minučių galiausiai sustojo, 
juo važiavę keleiviai kantrumu ir atskirumu priminė greitosios medici- 
nos pagalbos prašytojus. Deniza išlipo Federacijos gatvės stotelėje, o 
viršuje Brodo gatvės šaligatviu gūsiais skriejo jovarų lapai ir mėsainių 
pakuotės, sūkuriuodami palei myžalų spalyos fasadus, grotuotus lan- 

gus ir išsisklaidydami tarp automobilių epoksidiniu glaistu užtaisytais 
sparnais, stovinčių prie šaligatvio krašto. Miestiškai tuščia Filadelfija, 
kurioje viešpatauja vėjas ir saulė, pasirodė jai užkerėta. Kaip Narnija. 
Ji mylėjo Filadelfiją kaip Robiną Pasafaro. Jos širdis buvo sklidina, pojū- 
čiai aštrūs, bet galva sprogo nuo vienatvės ir tuštumos. 

Ji atsirakino savo plytinio kalėjimo duris ir nuo grindų susirinko 
paštą. Atsakiklyje pranešimus buvo palikę kokie dvidešimt žmonių, 
vienas iš jų - po ilgos tylos atsišaukusi Robina Pasafaro, klausianti, 
ar Deniza nenorėtų pasišnekėti, o kitas - Emilis Bergeris, mandagiai 
pranešantis, kad priėmė Brajano Kalahano pasiūlymą tapti „Genera- 
toriaus“ vyriausiuoju virėju ir kraustosi atgal į Filadelfiją. 

Gavusi tokią žinią iš Emilio, Deniza tol spardė pietinę plytelėmis 
išklijuotą virtuvės sieną, kol jai pasirodė, kad susilaužė kojos pirštą. 

— Turiu iš čia nešdintis! - pareiškė. 

Bet išsinešdinti buvo ne taip paprasta. Per mėnesį Robinai atlėgo 
širdis ir ji suvokė, kad jei gulėti su Brajanu —- nuodėmė, ji irgi nusidėjo. 
Brajanas senamiestyje išsinuomojo palėpę, o Robina, kaip Deniza ir 
spėjo, žūtbūt pasiryžo prisiteisti Šineidą ir Eriną. Norėdama turėti per- 
svarą, niekur nesikraustė iš didžiojo namo Panamos gatvėje ir iš naujo 
atsidėjo motinystei. Bet kai mergaitės išeidavo į mokyklą ir šeštadienį, 
kai dukras pasiimdavo Brajanas, ji būdavo laisva 1r blaiviai pamąsčiusi 
nusprendė, kad tas laisvas valandas geriausia leisti Denizos lovoje. 

Denizą Robina vis dar traukė kaip narkotikas. Vis dar troško jaus- 
ti Robinos rankas ant saves, po savimi, savyje, apie save - tikra prie- 
linksnių puota. Bet sykiu Robina prašyte prašėsi išduodama ir užgau- 
liojama, veikiausiai dėl to, kad kaltindavo save dėl kitų Žmonių jai 
daromų skriaudų. Dabar Deniza lovoje nepaleisdavo iš dantų cigare- 
tės, nes dūmai graužė Robinai akis. Eidama su Robina pietauti, išsi- 
pustydavo kaip lėlė, iš kailio nerdavosi, kad pabrėžtų Robinos prastą 
skonį, ir šaudydavo akimis į kiekvieną vyrą ar moterį, kurie atsisuk- 
davo įją pažiūrėti. Akivaizdžiai krūpčiodavo nuo garsaus Robinos bal- 
so. Elgdavosi kaip paauglė su tėvais, tiktai paauglė varto akis nesą- 
moningai, o Denizos panieka buvo tyčinio, apgalvoto žiaurumo forma. 

Ji piktai nutildydavo Robiną, kai ši lovoje pradėdavo droviai ūkauti. 
Sakydavo: „Prašom nestaugti. Prašom“. Džiūgaudama dėl savo žiau- 
rumo, spoksodavo į Robinos neperšlampamą lietpaltį, kol ši paklaus- 
davo, kas yra. Tada atšaudavo: „Svarstau, ar tau niekada nekyla pa- 
gunda apsirengti bent kiek skoningiau“. Robina atsakė, kad skonio ji 
neturi ir neturės, todėl rengiasi patogiai. Deniza susuko nosį. 

Robina nekantriai laukė, kada meilužė panorės susitikti su Šinei- 
da ir Erina, bet Deniza, pati nelabai suvokdama kodėl, atsisakė maty- 
tis su mergaitėmis. Negalėjo įsivaizduoti, kaip pažiūrės joms į akis; ją 
vemt vertė nuo keturių moteriškių šeimynos. 

— Jos tave dievina, - tarė Robina. 

— Negaliu. 

— Kodėl? 

— Nes nenoriu. Štai kodėl. 

— Gerai. Didelio čia daikto. 

— Kada atsikratysi šito pertaro „didelio čia daikto“? Ketini kada 
nors jį pamiršti? Ar kartosi iki mirties? 

— Deniza, jos tave dievina, - sugergždė Robina. - Jos tavęs ilgisi. 
Ir tau būdavo smagu su jomis. 

— Dabar vaikai manęs nebežavi. Atvirai kalbant, gal niekada neža- 
vės. Todėl nustok prašiusi. 

Dauguma žmonių būtų supratę; dauguma Žmonių būtų išėję ir 
nebegrįžę. Bet paaiškėjo, kad Robinai patinka žiaurus elgesys. Ro- 
bina pasakė, ir Deniza ja tikėjo, kad niekada nebūtų palikusi Braja- 
no, jei Brajanas nebūtų jos palikęs. Robinai patikdavo, kai partnerė, 
laižiusi ir glosčiusi ją beveik iki orgazmo, lemiamą akimirką pasi- 
traukia 1r sekso reikia maldauti. Deniza mėgdavo taip su ja elgtis. 
Dažnai atsikeldavo iš lovos, apsirengdavo ir nulipdavo laiptais pali- 
kusi Robiną degti geismu, nes ši neapgaudinėdavo ir nepasitenkin- 
davo. Deniza sėdėdavo virtuvėje, skaitydavo knygą ir rūkydavo, kol 
Robina, pažeminta, drebanti, nulipdavo žemyn ir imdavo maldauti. 
Denizos panieka buvo tokia gryna ir stipri, jog teikė bemaž didesnį 
malonumą už seksą. 

Taip jos ir gyveno. Kuo nuolankiau Robina taikstėsi su užgaulėmis, 
tuo mieliau Deniza ją užgauliojo. Ji nepaisė Niko Racos skambučių. Vo- 
liodavosi lovoje iki antros popiet. Anksčiau rūkydavusi tik kompanijo- 
je, nebepaleisdavo iš dantų cigaretės. Mėgavosi per penkiolika metų 
susikaupusiu tinguliu; gyveno iš santaupų. Kasdien pagalvodavo, kad 
reikia paruošti namą tėvų atvykimui - įtaisyti duše rankeną, užtiesti 
laiptus takeliais, nupirkti svetainei baldų, susirasti padoresnį virtuvinį 
stalą - ir prieidavo išvadą, kad jai trūksta energijos. Gyveno laukdama, 
kol Damoklo kardą laikantis ašutas nutrūks. Tėvai atvažiuoja šešiems 
mėnesiams, nėra prasmės ko nors imtis. Dabar reikia atsipūsti. 

Ką iš tikrųjų tėvas manė apie „Corecktall“, buvo sunku suprasti. 
Vieną vienintelį kartą ji jo tiesiai paklausė telefonu, bet jis neatsakė. 

— Alai? - paragino Inida. - Deniza nori žinoti, KĄ MANAI APIE 
„CORECKTALL“. 

— Galėjo sugalvoti geresnį pavadinimą. - Alfredo balsas bu- 
vo gižus. 

— Rašyba visiškai kitokia, - guodė Inida. - Deniza nori žinoti, ar 
tu MIELAI GYDYSIES. 

Tyla. 

— Alai, pasakyk jai, kad džiaugiesi. 

— Man atrodo, liga kas savaitę sunkėja. Nemanau, kad dar vienas 
vaistas ką nors pakeis. 

— Alai, tai ne vaistas, tai nuostabus naujas gydymo būdas, panau- 
dojantis tavo išradimą! 

— Išmokau taikstytis su beribiu optimizmu. Todėl darysim, kaip 
sumanėm. 

— Deniza, - tarė Inida, - aš galiu tau padėti. Taisysiu valgyti, skalb- 
siu. Kaip bus smagu! Nuostabu, kad tu pasisiūlei mus priglausti. 

Deniza negalėjo įsivaizduoti, kad pusmetį turės gyventi su tėvais 
viename name, mieste, su kuriuo jos niekas nebesieja, pusmetį turės 
dėtis nepastebima, paslaugia ir sukalbama dukteria, kokia nėra. Ta- 
čiau ji pažadėjo, todėl liejo pyktį ant Robinos. 

Šeštadienio vakarą prieš Kalėdas ji sėdėjo virtuvėje ir pūtė Robi- 
nai į veidą dūmus, o ši siutino ją, mat mėgino pralinksminti. 

— Tu juos dosniai apdovanojai, - tarė Robina, - pasiūlydama apsi- 
gyventi savo namuose. 

— Apdovanočiau, jei mano gyvenimas nebūtų sugriautas, - tarė De- 
niza. - Siūlyti reikia tik tai, ką gali duoti. 

— Tu gali, - patikino Robina. - Aš padėsiu. Rytą galėčiau pabūti su 
tavo tėte, kad mama atsipūstų, o tu kur nors išeitum ar imtumeis kokio 
širdžiai mielo darbo. Ateičiau kokius tris keturis rytus per savaitę. 

Denizai nuo Robinos pasiūlymo pasidarė dar liūdniau ir troškiau. 

— Negi nesupranti? — paklausė ji. - Aš nekenčiu šio namo. Aš ne- 
kenčiu šio miesto. Nekenčiu savo gyvenimo čia. Nekenčiu šeimos. 
Nekenčiu namų. Esu pasiruošusi išvykti. Aš nesu geras žmogus. Tuo 
sunkiau apsimetinėti. 

— Man atrodo, esi geras Žmogus, - pareiškė Robina. 

— Aš elgiuosi su tavim kaip su šiukšle! Negi nepastebėjai? 

— Todėl, kad esi nelaiminga. 

Robina apėjo stalą ir pabandė ją apkabinti; Deniza alkūne nustū- 
mė jos ranką. Robina pabandė dar kartą, 1r šįsyk Deniza atgalia ranka 
trenkė jai per veidą. 

Robina atsitraukė, jos veidas tamsiai išraudo, lyg ji viduje plūstų 
krauju. 

— Tu man sudavei, - tarė ji. 

— Žinau. 

— Tu man smarkiai sudavei. Kodel? 

— Nes nenoriu, kad tu čia būtum. Nenoriu priklausyti tavo gyveni- 
mui. Nenoriu priklausyti niekieno gyvenimui. Man bloga nuo žiauru- 
mo tau. 

Robinos akyse grūmėsi išdidumas ir meilė. Ji prabilo ne tuojau. 

— Ką gi, - tarė. - Nebetrukdysiu. 

Deniza nemėgino jos sustabdyti, bet išgirdusi, kaip užsitrenkė lau- 
kujės durys, suprato praradusi vienintelį žmogų, kuris būtų galėjęs 

jai padėti, kai tėvai atvyks į miestą. Ji prarado Robiną ir jos glamones. 
Panoro susigrąžinti viską, ką prieš valandėlę paniekino. 

Ji išskrido į Sent Džudą. 

Pirmą dieną, kaip paprastai pirmą viešnagės dieną, ji mylėjo tėvus 
už jų meilę ir darė viską, ko prašė motina. Atsisakė imti iš Inidos mais- 
to produktams išleistus pinigus. Nė žodžio neištarė radusi virtuvėje 
keturių uncijų talpos butelį su apkartusiais geltonais klijais vietoj aly- 
vų aliejaus. Apsivilko šviesiai violetinį sintetinį golfą ir pasipuošė pa- 
auksuotu senamadišku vėriniu, padovanotu motinos. Nuoširdžiai žavė- 
josi jaunutėmis „Spragtuko“ balerinomis, paėmė tėvus už pirštinėtos 
rankos, eidama per automobilių aikštelę prie teatro, mylėjo tėvus 1a- 
biau už viską; o kai jie atsigulė, Deniza persirengė ir dingo iš namų. 

Gatvėje stabtelėjo, užsitraukė cigaretę, rankoje virpėjo degtukų 
dėžutė (Dinas 17 Triša, 1987 metų birželio 13 d.). Nudrožė į lauką už 
pradžios mokyklos, kur kadaise sėdėjo su Donu Armoru uosdama 
švendrų ir verbenos kvapą; ji trypė kojomis, trynė rankas, žiūrėjo, 
kaip debesys užtemdo žvaigždynus, ir giliai kvėpė stiprinančią esatį. 

Vėlai naktį ji dėl motinos apsivogė: šmurkštelėjo į Gario miega- 
mąjį, kol šis vargo su Alfredu, atsegė odinės striukės vidine kišenę, 
pakeitė „Meksikos A“ sauja „Advil“ ir išnešė Inidos narkotikus į sau- 
gesnę vietą; paskui gera duktė užmigo. 

Antrą dieną Sent Džude, kaip paprastai antrą viešnagės dieną, ji 
pabudo pikta. Pyktis buvo savarankiškas neurocheminis reiškinys, jo 
nuslopinti ji negalėjo. Per pusryčius kiekvienas motinos ištartas Žo- 
dis skaudino. Siuto skrudindama šonkauliukus ir mirkydama raugin- 
tus kopūstus pagal seną paprotį, nes „Generatoriuje“ buvo sukūrusi 
modernesnį būdą. (Šitiek riebalų, šitokie struktūriniai nuostoliai.) Lėta 
Inidos elektrinė viryklė, vakar buvusi tinkama, ją uždūkino. Šimtas 
vienas magnetinis lipdukas ant šaldytuvo, šleikščiai sentimentalus ir 
taip menkai kibus, kad kaskart atidarant dureles ant grindų šlepteli 
Jonos portretas arba Vienos vaizdas, varė ją iš kantrybės. Ji nuėjo į 
pusrūsį pasiimti prieštvaninio dešimties kvortų ketaus puodo ir išvy- 
dusi velniavą skalbyklos spintelėse įniršo. Atsitempė iš garažo šiukš- 

lių dėžę ir pradėjo mesti į ją motinos šlamštą. Be abejo, motinai tik į 
naudą, kad ji tvarkosi, todėl darbavosi kaip bitė. Išmetė korėjietišką 
marmalą, penkiasdešimt visiškai netikusių plastikinių vazonų, krūvą 
jūros ežių nuolaužų ir glėbį sidabrinių dolerių medelių, kurių visi do- 
leriai buvo nukritę. Ji išmetė kažkieno sudraskytą bronziniais dažais 
apipurkštų eglių kankorėžių vainiką. Išmetė moliūgą brendyje, pana- 
šų į pilkai žalius snarglius. Išmetė neolito laikų dėžutes su palmių 
šerdimis, mažutėmis krevetėmis ir miniatiūrinėmis kiniškų kukurū- 
zų burbuolėmis, litrinį drumzlino juodo rumuniško vyno butelį supu- 
vusiu kamščiu, Polio Masono šabli grafinus su vorų kojelėmis ir kan- 
džių sparneliais dugne, Niksono eros butelį apkepusiu kakliuku su 
polinezietišku kokteiliu, visiškai surūdijusį seniausiai išmestų kiniš- 
kų varpelių laikiklį. Ji išmetė ketvirčio kvortos butelį su plazmos spal- 
vos „Vess“ dietine kokakola, dekoratyvinę puodynę su brendžiu už- 
piltais kinkanais, nūnai virtusiais suakmenėjusio cukraus ir beformio 
rudo lipalo fantazija, dvokiantį termosą, kurio sudužusi stiklo kapsu- 
lė papurtyta dzingtelėjo, apipelijusią puspenkto litro talpos pintinę, 
pilną dvokiančių jogurto indelių, žibintus, lipnius nuo oksidacijos, iki 
viršaus pilnus kandžių sparnelių, prarastas imperijas gėlininkų molio 
1r gėlininkų juostelių, neišskirtų net dūlėjimo ir rūdžių... 

Pačiame spintelės gale, tarp voratinklių už apatinės lentynos, ji 
rado storą voką, visai neseną, be pašto ženklo. Vokas buvo adresuo- 
tas „Axon“ korporacijai, Rytų pramonės gatvė 24, Švenksvilis, Pen- 
silvanija. Siuntėjas —- Alfredas Lambertas. Dar ant voko buvo užrašy- 
ta: REGISTRUOTAS. 

Mažajame tualete prie tėvo laboratorijos į bakelį čiurleno vanduo, 
ore tvyrojo sieringas kvapas. Durys į laboratoriją buvo praviros, ir 
Deniza pasibeldė. 

— Prašom, - tarė Alfredas. 

Jis stovėjo prie egzotiškų metalų, galio ir bismuto, lentynų ir se- 
gėsi diržą. Ji parodė jam voką ir papasakojo, kur jį rado. 

Alfredas pavartė voką drebančiomis rankomis, lyg tikėtųsi, kad 
jam stebuklingai dingtelės paaiškinimas. 

— Nesuprantama, - tarė jis. 

— Galima atplėšti? 

— Kaip nori. 

Voke buvo trys egzemplioriai licencijavimo sutarties, datuotos rug- 
sėjo 13 diena, Alfredo pasirašytos ir Deivio Šumperto notariškai pa- 
tvirtintos. 

— Kaip ji atsidūrė skalbyklos spintelės gale? - paklausė Deniza. 

— Reikia klausti tavo motinos, - pakraipė galvą Alfredas. 

Ji nuėjo prie laiptų apačios ir garsiai sušuko: 

— Mam;? Gal nuliptum valandėlei? 

Laiptų viršuje pasirodė Inida, virtuviniu rankšluosčiu šluostanti 
rankas. 

— Kas yra? Nerandi puodo? 

— Puodą radau, bet gal gali nulipti? 

Laboratorijoje Alfredas neskaitydamas netvirtai laikė „Axon“ do- 
kumentus rankoje. Tarpduryje pasirodė Inida kaltu veidu. 

— Kas yra? 

— Tėtė nori žinoti, kaip šis vokas atsidūrė skalbyklos spintelėje. 

— Duok man, - tarė Inida. Ji stvėrė dokumentus ir suglamžė. — 
Viskuo pasirūpinta. Tėtė pasirašė kitą sutarčių komplektą, čekis gau- 
tas. Neverta jaudintis. 

Deniza prisimerkė. 

— Man rodos, sakei, kad šituos išsiuntei. Spalio pradžioje, kai su- 
sitikom Niujorke. Sakei, kad šituos išsiuntei. 

— Maniau, kad išsiunčiau. Bet jie pašte dingo. 

— Pašte? 

Inida skėstelėjo rankomis. 

— Aš maniau, kad sutartys dingo pašte. Bet jos, matyt, gulėjo spin- 
telėje. Turbūt buvau ten pasidėjusi šūsnį laiškų, o kai ėjau į paštą, šis 
užkrito. Juk žinai, kad negaliu visko sužiūrėti. Kartais kai ką pametu, 
Deniza. Namas didelis, kartais kai ką pametu. 

Deniza paėmė voką nuo Alfredo darbastalio. 

— Čia parašyta „registruotas“. Jei buvai pašte, kaip nepastebėjai, 
kad nėra laiško, kurį ketinai siųsti registruotą? Kaip nepastebėjai, kad 
neišrašei registruoto laiško kvito? 

— Deniza, - Alfredo balsas buvo piktas, - gana. 

— Nežinau, kas atsitiko, - tarė Inida. - Buvau užsiėmusi. Nieko ne- 
suprantu, ir daugiau apie tai nekalbėkim. Nes jau nebesvarbu. Tėtė 
gavo penkis tūkstančius dolerių. Jau nebesvarbu. 

Ji dar labiau suglamžė sutartis ir išėjo iš laboratorijos. 

„Pradėjau elgtis kaip Garis“, - pamanė Deniza. 

— Nereikia taip užsipulti motinos, - tarė Alfredas. 

— Žinau. Ir gailiuosi. 

Bet Inida jau šūkavo skalbykloje, šūkavo kambary su teniso stalu, 
grįžo į dirbtuvę. 

— Deniza, - rekė ji, - tu išdraskei visą spintelę! Ką ten darei, po 
galais? 

— Išmečiau maistą. Maistą ir kitą sudūlėjusį šlamštą. 

— Išmetei, tai išmetei, bet kodėl dabar? Galėsi visą savaitgalį kuopti 
mano spinteles. Nuostabu, kad nori padėti. Bet ne šiandien. Nereikia 
1mtis to darbo šiandien. 

— Maistas sugedęs, mama. Ilgai laikomas jis virsta nuodais. Mirsi 
nuo anaerobinių bakterijų. 

— Ką gi, jį išmesk dabar, o visa kita palik savaitgaliui. Tvarkymuisi 
šiandien nėra laiko. Noriu, kad paruoštum vakarienę ir daugiau dėl 
jos nebesuktum galvos, be to, labai noriu, kad padėtum tėtei daryti 
pratimus, kaip Žžadėjai. 

— Viską padarysiu. 

- Alai, - sušuko Inida, pasilenkdama pro ją, - Deniza po pietų no- 
ri padėti tau mankštintis! 

— Kaip norit. - Jis papurtė galvą lyg bjaurėdamasis. 

Ant senos šeimyninės lovatiesės, seniai virtusios grindų patiesa- 
lu, buvo suverstos pintos kėdės ir stalai tik pradėtais gremžti dažais 
ar tik pradėti dažyti. Ant laikraščio būriavosi kavos skardinės su dang- 
teliais; į darbastalį buvo atremtas šautuvas brezento dėkle. 

— Kam tau šautuvas, tėte? - paklausė Deniza. 

— A, jis jį daug metų ruošiasi parduoti, - įsiterpė Inida. - ALAI, 
AR TU KADA NORS PARDUOSI ŠAUTUVĄ? 

Atrodo, Alfredas kelis kartus perleido šį sakinį per smegenis, kol 
suvokė prasme. Labai lėtai linktelėjo. 

— Taip, - tarė, - aš parduosiu šautuvą. 

— Man nesmagu, kai namie šautuvas, - pasakė Inida išeidama. — 
Žinai, jis niekada nešaudė. Nė karto. Man rodos, niekas juo niekada 
nešaudė. 

Šypsantis Alfredas artinosi prie Denizos, versdamas ją trauktis 
prie durų. 

— Baigsiu čia tvarkytis, - tarė jis. 

Viršuje buvo Kūčios. Po eglute kaupėsi paketėliai. Priekiniame 
kieme vėjas siūbavo baltojo ąžuolo šakas, jo gūsiai pranašavo sniegą; 
negyvoje žolėje įstrigo sudžiūvę lapai. 

Inida vėl žiūrėjo per permatomas užuolaidas. 

— Man neramu dėl Čipo. 

— Nebent, kad neatvažiavo, - atsiliepė Deniza. - Bet nemanyčiau, 
kad jam kas nors atsitiko. 

— Laikraštis rašo, kad konkuruojančios grupuotės kovoja dėl Vil- 
niaus centro. 

— Čipas moka savim pasirūpinti. 

— Dar vienas dalykas, - tarė Inida, vesdamasi Denizą prie laukujų 
durų, - noriu, kad pakabintum paskutinį žaisliuką ant Advento kalen- 
doriaus. 

— Mama, pakabink pati. 

— Ne, aš noriu, kad tu tai padarytum. 

Paskutinis žaisliukas vaizdavo Kūdikėlį Jėzų graikinio riešuto ke- 
vale. Jį pakabinti ant eglutės turėjo vaikas, patiklus ir kupinas vilčių, 
o Deniza aiškiai suprato privalanti atsispirti šių namų jausmams, vai- 
kystės prisiminimams ir reikšmei. Ji negalėjo pakabinti žaislo. 

— Kalendorius tavo, - tarė ji. - Tu ir kabink. 

Inidos veide atsispindėjo baisiausias nusivylimas. Nusivylimas bu- 
vo senas, nes tiek pasaulis, tiek jos vaikai nuolat atsisakydavo daly- 
vauti Žaidimuose, kurie ją labiausiai žavėjo. 

— Matyt, teks prašyti Gario, - pasakė susiraukusi. 

— Atleisk, - atsiprašė Deniza. 

— Prisimenu, kaip tau patikdavo kabinti žaisliukus, kai buvai ma- 
žutė. Dievindavai šitą darbą. Bet jei nenori, kaip sau nori. 

— Mama, - Denizos balsas virpėjo. - Neversk manęs. 

— Jei būčiau žinojusi, kad darbas toks sunkus, - bambėjo Inida, — 
niekada nebūčiau tavęs prašiusi. 

— Geriau pažiūrėsiu, kaip tu kabini, - paprašė Deniza. 

— Paprašysiu Gario, kai grįš iš parduotuvės, - papurtė galvą Inida 
ir nuėjo. 

— Atleisk. 

Ji išėjo į lauką, atsisėdo ant laiptų ir rūkė. Oras nerimastingai 
kvepėjo sniegu iš pietų. Gatvės gale Kerbis Rutas vyniojo pušų šakas 
apie žibinto stulpą. Jis jai pamojavo, ji jam irgi. 

— Kada tu pradėjai rūkyti? - paklausė Inida, kai ji grįžo į vidų. 

— Maždaug prieš penkiolika metų. 

— Nenoriu kritikuoti, - pareiškė Inida, - bet rūkymas labai kenkia 
sveikatai. Gadina odą, be to, atvirai kalbant, kitiems žmonėms dūmų 
kvapas nemalonus. 

Deniza atsiduso, nusiplovė rankas ir pradėjo skrudinti miltus rau- 
gintų kopūstų padažui. 

— Jei ketini kraustytis pas mane, - tarė ji, - turim kai ką išsiaiškinti. 

— Sakiau, kad nenoriu kritikuoti. 

— Vienas dalykas, kurį reikia išsiaiškinti, - kad man dabar labai sun- 
ku. Pavyzdžiui, aš nemečiau darbo „Generatoriuje“. Mane atleido. 

— Atleido? 

— Taip. Deja. Nori žinoti, kodėl? 

— Ne! 

— Tikrai? 

— Taip. 

Deniza šypsodamasi įkrėtė į puodą daugiau kiaulienos taukų. 

— Deniza, aš pažadu, - tarė motina, - kad mes tau netrukdysim. 
Tik parodyk man, kur prekybos centras ir kaip naudotis tavo indaplo- 
ve, ir galėsi daryti ką tinkama. Žinau, kad turi savo gyvenimą. Aš 
nenoriu nieko suardyti. Jei Žinočiau, kaip kitaip įtraukti tėtę į tą pro- 
gramą, patikėk, neprašyčiau tavęs. Bet Garis mūsų nekvietė, be to, 
manau, ir Karolina nepriimtų. 

Kiaulienos taukai, apskrudę šonkauliukai ir verdantys rauginti ko- 
pūstai skaniai kvepėjo. Šioje virtuvėje taisomas valgis buvo visiškai 
nepanašus į meniškąjį jo variantą, jos patiekiamą tūkstančiams nepa- 
žįstamų žmonių. „Generatoriaus“ šonkauliukai turėjo daugiau ben- 
dro su „Generatoriaus“ jūrų velniu negu su šiais naminiais šonkau- 
liukais. Manei žinanti, kas yra valgis, manei, kad šis žinojimas įgimtas. 
Užmiršai, kad restorano maistas yra restorano maistas, o naminis 
maistas yra naminis maistas. 

— Kodėl man nebepasakoji Normos Grin istorijos? — paklausė mo- 
tinos. 

— Kad praėjusį kartą tu labai supykai ant manęs, - atsakė Inida. 

— Labiausiai pykau ant Gario. 

— Man viso labo rūpi, kad tavęs nenuskriaustų kaip Normos. No- 
riu, kad būtum laiminga ir sukurtum šeimą. 

— Mama, aš daugiau netekėsiu. 

— Ką gali Žinoti. 

— O aš tikrai žinau. 

— Gyvenimas pilnas staigmenų. Tu dar jauna ir graži. 

Deniza vėl įkrėtė į puodą kiaulienos taukų; nebebuvo prasmės 
slėpti. 

— Tu mane girdi? Aš įsitikinusi, kad daugiau niekada netekėsiu. 

Bet gatvėje trinktelėjo automobilio durelės, Inida puolė į valgo- 
mąjį ir praskyrė užuolaidas. 

— A, Garis, - tarė nusivylusi. - Tik Garis. 

Garis įlėkė į virtuvę su geležinkelio suvenyrais, nusipirktais Trans- 
porto muziejuje. Akivaizdžiai atkutęs po savo nuožiūra praleisto ryto, 
jis mielai įvykdė Inidos prašymą ir pakabino Kūdikėlį Jėzų ant Advento 
kalendoriaus; ir Inida tučtuojau sugrąžino sūnui savo palankumą. Ji suo- 
kė, kaip šauniai Garis pasidarbavęs duše ir kaip pataisiusi reikalą tabu- 
retė. Deniza liūdnai baigė ruošti vakarienę, lengvus pietus, o kol su- 
plovė kalną lekščių, dangus už langų visiškai papilkėjo. 

Po pietų ji nuėjo į savo kambarį, kurį Inida galiausiai išdekoravo 
taip, kad jis beveik nesiskyrė nuo kitų žmonių kambarių, ir suvyniojo 
dovanėles. (Ji visiems pirko drabužius; žinojo, kas ką mėgsta nešio- 
ti.) Išvyniojo popierinę nosinę su trisdešimčia saulėtų „Meksikos A“ 
kapsulių ir susimąstė, ar nepridėti jų prie Inidos dovanos, bet derėjo 
atsižvelgti į Gariui duotą pažadą. Ji vėl suvyniojo kapsules į popierinę 
nosinę, išsmuko iš kambario, nulipo laiptais ir įkišo narkotikus į ką 
tik ištuštintą dvidešimt ketvirtą Advento kalendoriaus kišenėlę. Visi 
kiti buvo pusrūsyje. Ji nepastebėta užlėkė laiptais ir užsidarė kamba- 
ryje, lyg niekada nebūtų išėjusi. 

Kai buvo maža, kai šonkauliukus virtuvėje skrudindavo Inidos mo- 
tina, o Garis ir Čipas parsivesdavo namo neįtikėtinai gražių draugužių, 
kai visi smaginosi pirkdami Denizai kuo daugiau dovanų, ši popietė 
būdavo ilgiausia metuose. Kažkoks sunkiai suprantamas gamtos dės- 
nis draudė visai šeimai susirinkti, kol sutems; žmonės išsiskirstydavo 
ir laukdavo atskiruose kambariuose. Kartais paauglys Čipas pasigailė- 
davo pagrandėlės ir žaisdavo su ja šachmatais ar monopolį. Kai ji ūgte- 
lėjo, jis su tuometine drauguže vesdavosi ją į parduotuves. Dešimties 
ar dvylikos metų tokia draugija jai buvo didžiausia palaima: Čipas jai 
aiškindavo vėlyvojo kapitalizmo blogybes, jo draugužė įkūnydavo nau- 
jausias madas nuo kirpčiukų ilgio iki kulniukų aukščio, be to, ji kokią 
valandą viena likdavo knygyne, o paskui nuo parduotuvių rajono kalvos 
žiūrėdavo į tylų lėtą eismo šokį blėstančioje šviesoje. 

Net dabar popietė buvo ilgiausia metuose. Pradėjo kristi snaigės, 
šiek tiek tamsesnės už sniego spalvos dangų. Vėsa prasiskverbė pro 

lango rėmus, aplenkė karšto iš židinio plūstančio oro mases ir nutvilkė 
kaklą. Deniza, išsigandusi, kad susirgs, atsigulė ir užsiklojo antklode. 

Ji miegojo kietai, be sapnų ir pabudo - kur? kurią valandą? kurią 
dieną? — nuo piktų balsų. Sniego voratinkliai apraizgė langų kampus, 
baltasis ąžuolas apšerkšnijo. Danguje dar buvo matyti gaisai, bet greit 
užgeso. 

— Alai. Garis tiek vargo... 

— Aš jo neprašiau! 

— Negi negali bent kartą pabandyti? Jis vakar šitiek plušo. 

— Turiu teisę maudytis vonioje, jeigu noriu. 

— Tėte, tu netrukus nuvirsi nuo laiptų ir nusisuksi sprandą! 

— Neprašau niekieno pagalbos. 

— Ir velniškai teisingai darai! Nes aš uždraudžiau mamai - girdi, 
uždraudžiau — net prisiartinti prie vonios... 

- Alai, būk geras, pabandyk išsimaudyti po dušu... 

— Mam, nusispjauk, tegu nusisuka sprandą, mums visiems bus 
geriau... 

- Gari... 

Balsai artėjo, nes ginčininkai lipo laiptais į viršų. Deniza išgirdo, 
kaip pro duris sunkiai praplumpino tėvas. Ji užsidėjo akinius ir atida- 
re duris kaip tik tada, kai Inida, kuriai greitai eiti trukdė skaudantis 
klubas, užsiropštė į viršų. 

— Deniza, ką veiki? 

— Nusnūdau. 

— Eik pasikalbėti su tėvu. Pasakyk jam, kaip svarbu išbandyti du- 
šą, kurį taip ilgai tvarkė Garis. Tavęs jis paklausys. 

Gilus miegas ir keistas pabudimas nutraukė Denizos ryšius su 
tikrove; vaizdas koridoriuje ir vaizdas koridoriaus languose metė ne- 
ryškius antimaterijos šešėlius; triukšmas buvo per garsus ir sykiu 
vos girdimas. 

— Kodėl? - paklausė ji. - Kodėl šiandien dėl to ginčijamės? 

— Garis rytoj išvažiuoja, o aš noriu pasižiūrėti, ar tėtei tinka dušas. 

— Paaiškink man dar kartą, kuo bloga vonia? 

- Jis iš jos pats nebeišlipa. Be to, jam sunku kopti laiptais. 

Deniza užsimerkė, bet tikrovė pasidarė dar netikroviškesnė. Ji 
vėl atsimerkė. 

— Ir dar, Deniza, - prisiminė Inida, - tu jo nemokei mankštintis, 
kaip žadėjai! 

— Teisybė. Einu pamokysiu. 

— Eik dabar, kol jis neišsimaudė. Palauk, atnešiu daktaro Hedžpe- 
to pavyzdžių lapą. 

Inida nušlubavo laiptais į apačią, o Deniza garsiai pašaukė: 

— Tėte? 

Jokio atsakymo. 

Inida pasilipo iki pusės laiptų ir pro turėklus iškišo violetinį po- 
pieriaus lakštą (JUDĖJIMAS - AUKSAS), kur buvo pavaizduotos 
brūkšninės figūrėlės, darančios septynis tempimo pratimus. 

— Pamokyk jį, - paprašė. - Ant manęs jis tūžta, o tavęs paklausys. 
Daktaras Hedžpetas nuolat klausia, ar tėtė mankštinasi. Labai svar- 
bu, kad jis išmoktų šituos pratimus. Nežinojau, kad tu miegi. 

Deniza nusinešė lakštą su piešiniais į tėvo miegamąjį ir prie spin- 
tos durų pamatė tėvą pliku užpakaliu. 

— Oi, tėte, atsiprašau, - tarė traukdamasi. 

— Kas yra? 

— Reikėtų pasimankštinti. 

— Aš jau nusirengiau. 

— Apsimauk pižamos kelnes. Vis tiek laisvi drabužiai patogiau. 

Prireikė šiek tiek laiko, kol jis nusiramino ir išsitiesė aukštielnin- 
kas ant lovos su vilnoniais marškiniais ir pižamos kelnėmis; o tada 
išaiškėjo tiesa. 

Pagal pirmą piešinį Alfredas turėjo suimti rankomis dešinį kelį 1r 
pritraukti prie krūtinės, o paskui tą patį padaryti su kairiu. Deniza uždė- 
jo jo neklusnias rankas ant dešinio kelio, ir nors jai kėlė nerimą jo ne- 
lankstūs sąnariai, jos padedamam jam vis dėlto pavyko ištempti klubą. 

— Dabar imsimės kairio kelio, - tarė ji. 

Alfredas vėl suėmė rankomis dešinį kelį ir prisitraukė prie krūtinės. 

— Puiku, - pagyrė ji. - Bet dabar pabandyk su kairiu. 

Jis gulėjo sunkiai alsuodamas ir nieko nedarė. Iš veido išraiškos 
atrodė, lyg būtų prisiminęs kažkokią katastrofą. 

— Tėte? Pabandyk su kairiu keliu. 

Ji palietė jo kairį kelį, jokios naudos. Jo akyse išvydo beviltišką 
prašymą paaiškinti ir pamokyti. Uždėjo jo rankas ant kairio kelio, ir 
rankos tučtuojau nusviro. Galbūt kairė pusė ne tokia lanksti? Ji vėl 
uždėjo jo rankas ant kelio ir kilstelėjo. 

Dievaži, kairė pusė nebuvo tokia sustingusi. 

— Dabar tu pamėgink, - tarė ji. 

Jis nusišypsojo jai trūksmingai alsuodamas, lyg būtų baisiai išsi- 
gandęs. 

— Ką pamėginti? 

— Užsidėk rankas ant kairio kelio ir kelk jį. 

— Deniza, man gana. 

— Pasijusi geriau pasimankštinęs, - įrodinėjo ji. - Padaryk tą patį 
pratimą, kurį ką tik padarei. Užsidėk rankas ant kairio kelio ir kelk jį. 

Ji nusišypsojo jam, bet jis tebebuvo sutrikęs. Tyledamas spok- 
sojo į ją. 

— Kuris kairys? — paklausė. 

— Šitas. - Ji palietė jo kairį kelį. 

— O ką man daryti? 

— Užsidėk ant jo rankas ir kelk. 

Jo akys neramiai lakstė įžvelgdamos lubose baisius ženklus. 

— Tete, susikaupk. 

— Nėra prasmės. 

— Tiek to, - giliai įkvėpė ji. - Šito pratimo nebedarysim, išbandy- 
sim kitą. Gerai? 

Jis žiūrėjo į ją taip, lyg jo vienintelei vilčiai būtų prasikalusios 
iltys ir ragai. 

— Antras pratimas, - prabilo ji, stengdamasi nekreipti dėmesio į 
jo miną. - Uždedi dešinę koją ant kairės ir jas abi kuo toliau perkeli į 
dešinę. Šis pratimas man patinka, - pridūrė. - Įtempiamas klubo Ien- 
kiamasis raumuo. Turėtų būti naudingas. 

Ji dar du kartus paaiškino jam, ką daryti, ir paprašė pakelti deši- 
nę koją. 

Jis pakėlė abi kojas per kelis centimetrus nuo matraco. 

— Tik dešinę, - švelniai pasakė ji. - Keliai turi būti sulenkti. 

— Deniza! - Jo balsas paaštrėjo nuo įtampos. - Nėra prasmės. 

— Štai, - tarė ji. - Štai. - Ir paėmusi už pėdų pabandė sulenkti ko- 
jas per kelį. Pakėlė jo dešinę koją, suėmusi už blauzdos ir šlaunies, ir 
permetė per kairį kelį. Iš pradžių nepajuto jokio pasipriešinimo, o 
paskui jis mėšlungiškai sutrūkčiojo. 

— Deniza. 

— Tėte, nusiramink. 

Ji jau suprato, kad jis nevažiuos į Filadelfiją. Bet dabar nuo jo tvoks- 
telėjo atogrąžų drėgme, aitria nelaikymo smarve. Pižamos kelnės jos 
rankoje ties šlaunimi sušilo ir sušlapo, visas jo kūnas drebėjo. 

— Velnias, - tarė ji ir paleido koją. 

Už langų sūkuriavo sniegas, kaimynų namuose užsidegė žiburiai. De- 
niza nusišluostė ranką į džinsus ir įsmeigė akis į savo kelius, širdis dau- 
žėsi sunkaus tėvo alsavimo ir jo tirtančių rankų bei kojų šlaminamos 
paklodės ritmu. Ant paklodės ties jo šakumu plėtėsi įmirkęs pusratis, o 
viena pižamos kiška žemyn driekėsi šlapias ruožas. Šviežio šlapimo, vės- 
tančio šaltame kambaryje, smarvė virto aiškiu ir visai nebjauriu kvapu. 

— Atleisk, tėte, - tarė ji. - Atnešiu rankšluostį. 

Alfredas nusišypsojo luboms ir prabilo nebe taip nerimastingai. 

— Guliu čia ir žiūriu, - pasakė jis. - O tu matai? 

— Ką? 

Jis neaiškiai bakstelėjo pirštu į dangų. 

— Apačios apačioje. Darbastalio apačioje, - paaiškino. - Parašyta. 
Matai? 

Dabar ji sutriko, o jo veidas praskaidrėjo. Jis pakėlė antakį ir gud- 
riai dirstelėjo į ją. 

- Žinai, kas tai parašė, a? Tas ti. Tas ti. Na, tipas su žinai kuo. 

Įdėmiai žiūrėdamas jai į akis, jis gudriai linktelėjo. 

— Nesuprantu, apie ką kalbi, - tarė Deniza. 

— Tavo draugužis, - paaiškino jis. - Tipelis mėlynais skruostais. 

Ji pajuto sprande pirmą suvokimo dilgtelėjimą, kuris pradėjo plėstis 
į Viršų II į apačią. 

— Atnešiu rankšluostį, - tarė, bet niekur nėjo. 

Tėvas vėl blizgino akimis į lubas. 

— Užrašė ant darbastalio apačios. Darsliočios. Darbastalioapačios. 
O aš guliu čia ir matau. 

— Apie ką mes kalbam? 

— Apie tą tavo draugelį iš Signalizacijos skyriaus. Tipą mėlynais 
žandais. 

— Tu kažką painioji, tėte. Sapnuoji. Einu atnešiu rankšluostį. 

— Matai, nebuvo prasmės ko nors sakyti. 

— Atnešiu rankšluostį, - pakartojo ji. 

Nuėjo per miegamąjį į vonią. Galva tebebuvo apkvaitusi nuo mie- 
go, todėl pasidarė dar sunkiau. Pro ją nepaliesdamos slinko tikrovės 
bangos, iš kurių susideda rankšluosčio minkštumas, dangaus tamsu- 
mas, grindų kietumas, oro grynumas. Kodėl jis prabilo apie Doną Ar- 
morą? Kodėl dabar? 

Tėvas nuleido kojas nuo lovos ir nusitraukė pižamos kelnes. Iš- 
tiesė ranką į rankšluostį, kai ji grįžo. 

— Apsikuopsiu, - pasakė. - Eik padėk motinai. 

— Aš tau padėsiu, - tarė ji. - O tu išsimaudyk. 

— Duok man skudurą. Čia ne tavo darbas. 

— Tete, eik maudytis. 

— Neketinau tavęs įpainioti į šitą reikalą. 

Ištiesta ranka tebemakalavo ore. Deniza nusuko akis nuo jo erzi- 
nančios, besišlapinančios varpos. 

— Stokis, - paliepė ji. - Nuimsiu paklodę. 

Alfredas užsidengė varpą rankšluosčiu. 

— Palik motinai, - pareiškė. - Aš jai sakiau, kad Filadelfija - kvai- 
lystė. Neketinau tavęs įpainioti. Turi savo gyvenimą. Linksminkis, 
tik būk atsargi. 

Jis tebesėdėjo ant lovos krašto nuleides galvą, pasidėjęs ant kelių 
rankas lyg didžiulius tuščius mėsingus šaukštus. 

— Leisti vandenį? - paklausė Deniza. 

— Nenenežinau, - išmemeno jis. - Pasakiau tam tipeliui, kad jis 
pliauškia niekus, bet ką galėjau daryti? —- Alfredas skėstelėjo ranko- 
mis pripažindamas reikalo aiškumą ar neišvengiamumą. - Manė, kad 
bus perkeltas į Litl Roką. Reik, pasakiau aš. Reikia atsižvelgti į stažą. 
Vien paikystės. Liepiau jam nešdintis po velnių. - Jis atsiprašomai 
žvilgtelėjo į Denizą ir gūžtelėjo. - O kas man beliko daryti? 

Deniza kartais jausdavosi nematoma, bet dabar šis jausmas buvo 
itin skaudus. 

— Nelabai suprantu, ką sakai, - tarė ji. 

— Matai, - Alfredas neaiškiai mostelėjo ranka. - Jis liepė man pa- 
sižiūrėti po darbastaliu. Tik tiek. Pasižiūrėti po darbastaliu, jei juo 
netikiu. 

— Kokiu darbastaliu? 

— Vien paikystės, - atsakė jis. - Daug paprasčiau mesti darbą. Apie 
tai jis nepagalvojo. 

— Kalbam apie geležinkelį? 

— Ne tavo reikalas, - papurtė galvą Alfredas. - Neketinau tavęs 
įpainioti. Noriu, kad gyventum smagiai ir linksmai. Tik būk atsargi. 
Pasakyk motinai, kad liptų į viršų 1r atsineštų skudurą. 

Sulig tais žodžiais jis movė kilimu į vonią ir užsidarė. Deniza tu- 
rėjo nusitverti kokio darbo, todėl nuvilko patalynę, susuko viską sy- 
kiu su šlapia tėvo pižama į kamuolį ir nunešė į apačią. 

— Kaip sekasi? — paklausė Inida, sėdinti kalėdinių atvirukų nišoje 
valgomajame. 

— Prišlapino lovą, - atsiliepė Deniza. 

— O Dieve. 

— Neskiria kairės kojos nuo dešinės. 

— Maniau, tavęs jis labiau klausys. - Inidos veidas apsiniaukė. 

— Mama, jis neskiria kairės kojos nuo dešinės. 

— Kartais vaistai... 

— Kurgi ne! - Denizos balsas skambėjo gūdžiai. - Vaistai! 

Nutildžiusi motiną, ji nuėjo į skalbyklą rūšiuoti ir pamerkti pata- 
lynės. Čia ją pasitiko išsišiepęs kaip mėnulis Garis su vaikišku gele- 
žinkelio modeliu rankose. 

— Radau, - pasigyrė. 

— Ką radai? 

Garis, rodos, įsižeidė, kad Deniza nesidomi jo troškimais ir veik- 
la. Jis paaiškino, kad pusė vaikystės geležinkelio —- „svarbiausia dalis 
su vagonais ir transformatoriumi“ —- ne vieną dešimtmetį buvo kaž- 
kur dingusi. 

- Išverčiau visą sandėliuką ir radau, - džiūgavo jis. - Atspėk, kur. 

—- Kur? 

— Atspėk, - spyrėsi jis. 

— Virvių dėžės dugne, - tarė ji. 

— Iš kur žinai? — Garis išplėtė akis. - Aš šitiek metų ieškojau. 

— Galėjai manęs paklausti. Didžiojoje virvių dėžėje yra mažesnė 
su geležinkelio modeliais. 

— Nesvarbu. - Garis pasipurtė ir vėl nukreipė kalbą nuo jos į sa- 
ve. - Džiaugiuosi, kad pavyko rasti pačiam, nors galėjai pasakyti. 

— Galėjai paklausti! 

— Žinok, šitie geležinkelio modeliai mane pasiutusiai žavi. Radau 
dėžėje labai puikių dalykėlių, tokių dabar nenusipirksi. 

— Nuostabu! Džiaugiuosi tavo sėkme. 

Garis žavėjosi garvežiuku, kurį laikė rankoje. 

— Maniau, daugiau jo nebepamatysiu. 

Jis išėjo ir ji, likusi pusrūsyje viena, nuėjo į Alfredo laboratori- 
ją su Žibintuvėliu, atsiklaupė tarp kavos skardinių ir apžiūrėjo dar- 

bastalio apačią. Riebiu pieštuku ten buvo nupiešta natūralaus dy- 
džio širdis: 


Ji susmuko ant kulnų neatplėšdama kelių nuo šaltų kaip akmuo 
grindų. „Litl Rokas. Stažas. Paprasčiau mesti darbą“. 

Išsiblaškiusi kilstelėjo kavos skardinės dangtį. Ji buvo sklidina klai- 
kaus oranžinio rūgstančio šlapimo. 

— Siaubas, — pasakė šratiniam šautuvui. 

Bėgdama į miegamąjį, vilkdamasi paltą ir maudamasi pirštines, ji 
labiausiai gailėjo motinos, nes nors Inida jai skųsdavosi dažnai ir grau- 
džiai, Denizai galvoje netilpo, kad gyvenimas Sent Džude virtęs koš- 
maru; 0 jei negali įsivaizduoti, koks sunkus kito Žmogaus gyvenimas, 
kokią turi teisę kvėpuoti, tuo labiau juoktis, miegoti ar skaniai valgyti? 

Inida vėl stypsojo prie valgomojo užuolaidų dairydamasi Čipo. 

— Einu pasivaikščioti! - sušuko Deniza ir uždarė lauko duris. 

Veją dengė keli centimetrai sniego. Vakaruose debesys sklaidėsi; 
paskutinio šalto oro fronto kraštą žymėjo ryškūs it akių šešėliai vio- 
letinės ir melynos kaip liepsnelės kiaušinis spalvų tonai. Deniza žings- 
niavo pripėduotomis sutemų gatvėmis ir rūkė, kol nikotinas atbukino 
skausmą ir ji įstengė galvoti blaiviau. 

Suvokė, kad broliams Rotams nusipirkus „Midland Pacific“ ir pra- 
dėjus atleidinėti žmones Donas Armoras nepateko į Litl Roką ir nuė- 
jo pas Alfredą skųstis. Gal jis grasino pasigirti „supakavęs“ Alfredo 
dukterį, o gal pareiškė turįs šiokių tokių teisių neva kaip Lambertų 
šeimos narys; nežinia, kaip ten buvo, bet Alfredas jam liepė nešdintis 
velniop. Paskui parėjo namo ir apžiūrėjo darbastalio apačią. 

Deniza neabejojo, kad Donas Armoras ir tėvas persimetė aštresniais 
žodžiais, bet jai buvo bjauru įsivaizduoti barnį. Kaip turėjo savęs neap- 

kęsti Donas Armoras už padlaižiavimą viršininko viršininko viršininkui, 
už bandymą maldavimais ar šantažu įsiprašyti, kad jį perkeltų į Litl Ro- 
ką; kaip skaudžiai išduotas dukters, kurią visi taip gyrė už darbštumą, 
turėjo jaustis Alfredas; kaip slogiai dabar atrodė nepakenčiama scena, 
kai Donas Armoras kišo pimpalą į abi kaltas, nesujaudintas jos angas. Jai 
buvo šlykštu pagalvojus apie tėvą, klūpantį po darbastaliu ir ieškantį pieš- 
tos širdies, šlykštu pagalvojus apie nešvankias Dono Armoro užuomi- 
nas, rėžiančias pernelyg drovias tėvo ausis, šlykštu pagalvojus, kaip skau- 
džiai pasijuto užgautas toks drausmingas ir uždaras žmogus sužinojęs, 
kad Donas Armoras slampinėjo po jo namus ir landžiojo, kur norėjo. 

„Neketinau tavęs įpainioti į šį reikalą“. 

Iš tiesų tėvas išėjo į pensiją. Saugodamas jos asmeninio gyveni- 
mo slaptumą. Nė puse burnos neprasitarė Denizai, niekada neparodė, 
kad ją gerbia mažiau. Penkiolika metų ji stengėsi vaidinti atsakingą ir 
rūpestingą dukterį, o jis visą laiką žinojo, kad taip nėra. 

Ji pamanė, kad ši mintis ramina, tik nereikia jos užmiršti. 

Kuo labiau ji tolo nuo tėvų rajono, tuo naujesni, didesni ir pana- 
šesni į dėžes buvo namai. Pro langus be statramstėlių arba su plasti- 
kinėmis statramstėlių imitacijomis švietė televizorių ekranai, vieni 
didžiuliai, kiti miniatiūriniai. Matyt, į ekraną spoksoti visos metų va- 
landos geros, ši irgi. Deniza atsisegė paltą, apsisuko ir nudrožė atgal 
tiesiai per lauką už senosios pradžios mokyklos. 

Ji niekada gerai nepažino tėvo. Turbūt jo niekas nepažino. Drovu- 
mu, oficialumu ir tironišku įtūžiu jis taip įnirtingai gynė savo sielą, 
kad jei mylėjai jį, o jinai jį mylėjo, žinojai, jog jam maloniausia, kai 
gerbi jo uždarumą. 

Alfredas irgi parodė pasitikėjimą ja, laikė ją tokia, kokia ji dėjosi, 
ir nemėgino lįsti į sielą. Ji buvo laimingiausia su juo, kai viešai patei- 
sindavo jo pasitikėjimą: kai gaudavo geriausius pažymius; kai jos res- 
toranai klestėdavo; kai apžvalgininkai ja žavėdavosi. 

Ji suprato geriau, negu būtų norėjusi, kokia jam nelaimė apsišla- 
pinti jos akivaizdoje. Gulėdamas ant sparčiai vėstančio šlapimo dė- 

mės, nelabai pabendrausi. Jie žinojo tik vieną būdą gražiai bendrauti, 
bet jo laikas baigėsi. 

Alfredas buvo keistas: jam meilė reiškė ne artumą, o laikymąsi 
atokiai. Ji tai suprato geriau negu Garis ar Čipas, todėl jautėsi ypač 
atsakinga už tėvą. 

Nelaimei, Čipas manė, kad Alfredui vaikai rūpi tik tada, kai jiems 
sekasi. Čipui galvon įsiėdė vienintelė mintis - koks jis nesuprastas, 
todėl jis nepastebėjo pats visiškai nesuprantąs tėvo. Čipui Alfredo 
nemokėjimas būti švelniam reiškė, kad Alfredas nežino ar nesuka 
galvos, kas jis toks. Čipas nematė to, ką matė visi aplinkiniai: kad 
vienintelis žmogus pasaulyje, Alfredo mylimas nesavanaudiškai, yra 
Čipas. Deniza žinojo nekelianti Alfredui tokio džiaugsmo; jie nedaug 
turėjo bendro, išskyrus smulkmenišką tvarkingumą ir laimėjimus. 
Vidury nakties Alfredas šaukėsi Čipo, nors žinojo, kad Čipas neatva- 
žiavo. 

„Aš iš kailio nėriausi aiškindama, - pasakė mintyse idiotui bro- 
liui, kirsdama apsnigtą lauką. - Aiškiau nebegaliu pasakyti“. 

Grįžo į namus, kupinus šviesos. Garis ar Inida buvo nušlavę nuo 
tako sniegą. Deniza valėsi kojas į kanapinį patiesalą prie durų, kai 
šios atsilapojo. 

— A, čia tu, - tarė Inida. - Maniau, gal Čipas. 

— Ne. Tik aš. 

Ji įėjo į vidų, nusitraukė batus. Garis buvo užkūręs ugnį ir sėdėjo 
krėsle prie židinio pasidėjęs ant grindų krūvą senų albumų su nuo- 
traukomis. 

— Paklausyk mano patarimo, - pasakė jis Inidai, - ir nebegalvok 
apie Čipą. 

— Turbūt jį ištiko bėda, - atkirto Inida. - Antraip būtų paskambinęs. 

— Mama, jam nusispjaut į kitų jausmus. Įsidėk tai į galvą. 

— Tu visiškai nepažįsti Čipo, - užsipuolė Garį Deniza. 

— Tačiau man visiškai aišku, kai kas nors nepaiso savo pareigų. 

— Aš tiktai noriu, kad visi būtume kartu, - suaimanavo Inida. 

Garis jausmingai aiktelėjo. 

— Oi, Deniza, - tarė jis, - oi, oi. Eikš pasižiūrėti į šitą mažą mergyte. 

- Gal kitą kartą. 

Bet Garis jau ėjo per svetaine su albumu ir pakišo jai po nosim 
kalėdinę visos šeimos nuotrauką. Išpūstažandė pasišiaušusi mergy- 
tė, šiek tiek panaši į žydaitęe, buvo aštuoniolikos mėnesių Deniza. 
Nei jos, nei Čipo, nei Gario šypsenų netemdė nė menkiausias šešė- 
lis. Ji sėdėjo tarp jų ant svetainės sofos dar senais apmušalais; abudu 
buvo apkabinę seserį; jų lygūs vaikiški veidai beveik lietėsi virš jos 
galvos. 

— Daili mergaitė, a? - tarė Garis. 

— Kokia meilutė, - įsiterpė Inida. 

Iš albumo vidurio iškrito laiškas su registruoto pašto lipduku. Ini- 
da stvėrė jį ir sudegino krosnyje. 

— Kas čia per laiškas? - paklausė Garis. 

— Iš „Axon“, viskas sutvarkyta. 

— Ar tėtė pervedė pusę pinigų „Orfic Midland“? 

— Prašė manęs tai padaryti, bet dar nespėjau. Skęstu draudimo 
brošiūrose. 

— Neišmesk pustrečio tūkstančio kaip į balą, - nusijuokė Garis, 
lipdamas į viršų. 

Deniza nusišnypštė ir nuėjo į virtuvę skusti bulvių. 

— Dėl viso pikto nuskusk daugiau, kad užtektų ir Čipui, - pasakė 
Inida, atėjusi iš paskos. - Jis žadėjo atvykti vėliausiai šią popietę. 

— Man rodos, dabar jau vakaras, - atsiliepė Deniza. 

— Vis tiek priskusk daug bulvių. 

Visi peiliai motinos virtuvėje buvo atšipę kaip į jomarką joti. De- 
niza pasirinko morkų skutiklį. 

— Ar tėtė tau sakė, kodėl nesutiko keltis į Litl Roką su „Orfic 
Midland“? 

— Ne, - nesuabejojo Inida. - Kodėl? 

— Šiaip paklausiau. 

— Jis pasakė jiems, kad sutinka. Be to, Deniza, būtume buvę gero- 
kai turtingesni. Jo pensija būtų padvigubėjusi padirbėjus dar porą me- 
tų. Dabar gyventume daug geriau. Jis man pažadėjo priimti pasiūly- 
mą, pritarė, kad tai išmintingiausia, o po trijų dienų grįžo namo ir 
pareiškė apsigalvojęs ir išėjo iš darbo. 

Deniza žvelgė sau į akis, neryškiai atsispindinčias lange virš 
kriauklės. 

— Ir tau niekada nepasakė, kodėl. 

— Na, Rotų jis negalėjo pakęsti. Pamaniau, kad susikirto stiprios 
asmenybės. Bet jis nieko su manim neaptarinėjo. Žinai, kad jis man 
nieko nepasakoja. Tik sprendžia. Pats pasirinko finansinę katastrofą, 
nutarimas galutinis ir neapskundžiamas. 

Staiga Deniza paplūdo ašaromis. Bulvė ir skutiklis šleptelėjo į 
kriauklę. Ji prisiminė narkotikus, paslėptus Advento kalendoriuje, pa- 
manė, kad jų prisigėrusi prarytų ašaras, bent kol išvažiuos iš miesto, 
bet jie buvo per toli. Sielvartas ją bejėgę užklupo virtuvėje. 

— Kas tau, mieloji? - susirūpino Inida. 

Valandėlę virtuvėje vietoj Denizos springo ašaromis graužiama 
sąžinės jautriaširdė ištižėlė. Pajuto klūpanti ant skudurinio kilimėlio 
prie kriauklės. Aplink primėtyta permirkusių popierinių nosinių. Gė- 
dijosi pakelti akis į motiną, sėdinčią šalia ant kėdės ir padavinėjančią 
sausas nosines. 

— Tiek daug dalykų atrodo svarbūs, - netikėtai blaiviai tarė Ini- 
da, - o paskui pamatai, kad ne. 

— Kai kas visada svarbu, - atsiliepė Deniza. 

Inida niūriai žiūrėjo į neskustas bulves prie kriauklės. 

— Jis nepasveiks, tiesa? 

Denizai palengvėjo, kad motina mano ją verkiant dėl Alfredo svei- 
katos. 

— Tikriausiai ne, - atsakė ji. 

— Ne vaistai kalti, taip? 

— Turbūt ne. 

- Ir veikiausiai nėra prasmės važiuoti į Filadelfiją, - priėjo išvadą 
Inida. - Jei jis nebesupranta nurodymų. 

— Tavo teisybė. Nėra prasmės. 

— Deniza, ką mums daryti? 

— Nežinau. 

— Šį rytą supratau, kad kažkas negerai, - paaiškino Inida. - Jei tu 
būtum radus tą laišką prieš tris mėnesius, jis būtų sprogęs iš pykčio. 
O šiandien - pati matei. Nė žodžio nepasakė. 

— Atleisk, kad tau pakiaulinau. 

— Nesvarbu. Jis net nesuprato. 

— Vis tiek atleisk. 

Subarškėjo užvirusių pupelių puodo dangtis. Inida atsistojo suma- 
žinti ugnies. 

— Man regis, Advento kalendoriaus kišenėlėje kažkas yra, - pasa- 
kė Deniza tebeklūpodama. 

— Ne, Garis pakabino paskutinį žaisliuką. 

— Dvidešimt ketvirtoje kišenėlėje. Dovanėlė tau. 

— Kokia? 

— Nežinau. Gali nueiti pasižiūrėti. 

Ji klausėsi, kaip motina eina prie laukujų durų ir grįžta. Nors sku- 
durinio kilimėlio raštas buvo painus, jai atrodė, kad jį įsidėmėjusi - 
taip ilgai Žiūrėjo. 

— Iš kur jie atsirado? - paklausė Inida. 

— Nežinau. 

— Tu juos įdėjai? 

— Paslaptis. 

— Turbūt tu. 

— Ne. 

Inida padėjo tabletes ant stalo, per du žingsnius atsitraukė ir rūs- 
čiai pažvelgė į jas. 

— Neabejoju, kad tas, kas jas ten įdėjo, norėjo gero, - tarė ji. 
Bet šiems vaistams mano namuose ne vieta. 

— Gal ir gera mintis. 

— Noriu tikrų dalykų arba nenoriu nieko. 

Dešine ranka Inida sušlavė tabletes į kairę. Paskui įmetė į šiukš- 
lių smulkintuvą, atsuko vandenį ir sutrynė jas. 

— (O) kas tikra? - paklausė Deniza, kai smulkintuvas nuščiuvo. 

— Noriu, kad visi susirinktume drauge atšvęsti paskutinių Kalėdų. 

Į virtuvę išsiprausęs, nusiskutęs ir aristokratiškai išsičiustijęs 
įžengė Garis ir nugirdo paskutinį sakinį. 

— Verčiau susitaikyk su mintimi, kad vietoj penkių bus keturi, — 
pareiškė jis ir atsidarė barą. - Kas atsitiko Denizai? 

— Sielojasi dėl tėčio. 

— Pats laikas, - sutiko Garis. - Sielotis tikrai yra dėl ko. 

Deniza surinko suglamžytas popierinės nosines. 

— Įpilk to paties ir man, - paprašė. 

— Maniau, šįvakar gersim Bi šampaną, - tarė Inida. 

— Ne, - atkirto Deniza. 

— Ne, - pritarė jai Garis. 

- Palaikysiu jį Čipo atvykimui, - tarė Inida. - Kodėl tėtė taip ilgai 
užtruko viršuje? 

— Jis ne viršuje, - paaiškino Garis. 

— Tikrai Žinai? 

— Tikrai. 

— Alai? — pašaukė Inida. - ALAI? 

Svetainėje suspragsėjo apleista ugnis. Ant vidutinės ugnies virė 
pupelės; vėdinimo grotelės pūtė šiltą orą. Kažkas važiavo gatve pa- 
likdamas sniege padangų žymes. 

— Deniza, - paprašė Inida, - eik pasižiūrėti, ar jis ne rūsyje. 

Deniza nepaklausė: „Kodėl aš?“, nors norėjo. Nuėjo iki rūsio laip- 
tų ir pašaukė tėvą. Pusrūsyje degė šviesa, o dirbtuvėje kažkas mįs- 
lingai šlamėjo. 

— Tėte? - vel pašaukė ji. 


249 


jonathan 
franzen 


Jokio atsakymo. 

Lipdama laiptais žemyn, bijojo taip pat kaip tais nelaimingais vai- 
kystės metais, kai, ilgai prašiusi kambarinio gyvūnėlio, gavo narvelį 
su dviem žiurkėnais. Šuo ar katė galėjo suniokoti Inidos apmušalus ir 
užuolaidas, bet šiuos mažus žiurkėnus iš Dribletų vados laikyti buvo 
leista. Kiekvieną rytą, eidama į rūsį jų pašerti ir pakeisti vandens, 
Deniza būgštaudavo, kad jie per naktį iškrėtė naują šunybę - gal atsi- 
vedė krūvą aklų judrių, incestiškai raudonų palikuonių, gal bepras- 
miškai, bet uoliai sukasė kedrų drožles į vieną didelę šūsnį ir drebėjo 
ant pliko narvelio dugno metalo išputę ir susigėdę, kad suėdė visus 
vaikus, nes net žiurkėnui po visko turi būti neskanu. 

Durys į Alfredo dirbtuvę buvo uždarytos. Ji pasibeldė. 

— Tėte? 

— Neik! - kimiu, įtemptu balsu iškart sugargė Alfredas. 

Už durų į betoną kažkas dunkstelėjo. 

— Tete? Ką darai? 

— Sakiau, neik! 

Šautuvą ji matė, todėl mąstė: be abejo, čia turėjau atsidurti aš, 
kas gi kitas. Mąstė: neįsivaizduoju, ką daryti. 

— Tėte, aš turiu įeiti. 

— Deniza... 

— Einu, - pareiškė ji. 

Atidarė duris į ryškiai apšviestą patalpą. Metusi akį, išvydo seną, 
dažais aptaškytą lovatiesę ant grindų ir aukštielninką senuką, pakė- 
lusį užpakalį, drebančiais keliais, išplėstomis į darbastalio apačią įbes- 
tomis akimis, vargstantį su didele plastikine klizma, įkišta į tiesiąją 
žarną. 

— Oi, atleisk, - tarė nusisukdama ir kilstelėdama rankas. 

Alfredas tik šnopštė ir nieko nebesakė. 

Ji privėrė duris ir giliai įkvėpė. Viršuje sučirškė durų skambutis. 
Per sienas ir lubas buvo girdėti prie namo artėjantys žingsniai. 

— Tai jis, tai jis! - sušuko Inida. 

Jos viltis sužlugdė dainelė: „Labai panašu į Kalėdas“. 

Deniza prisidėjo prie motinos ir brolio, stovinčių prie lauko durų. 
Ties apsnigtu prieangiu būriavosi pažįstami veidai: Deilas Dribletas, 
Hanė Driblet, Stivas i1r Ešlis Dribletai, Kerbis Rutas su keliomis duk- 
terimis bei įkaušusiais žentais ir visa Personų giminė. Inida čiupo 
Denizą su Gariu, apkabino stipriau ir šokinėjo ant pirštų galų apimta 
kalėdinės linksmybės. 

— Bėkit pašaukti tėtės, - tarė ji. - Jam patinka Kalėdų giesmių gie- 
dotojai. 

— Tėtė užsiėmęs, - atsakė Deniza. 

Jis pasirūpino apsaugoti jos asmeninį gyvenimą ir tenorėjo, kad 
būtų gerbiamas jo uždarumas, tai gal geriausia leisti jam kentėti 
vienam ir nedidinti kančių gėda, kad jas mato kiti? Ar nenusipel- 
nė jis, nieko jos neklausiantis, teisės išvengti nesmagių klausi- 
mų, kurie galbūt dabar kilo jai? Pavyzdžiui: „Kaip sekasi daryti 
klizmą, tėte?“ 

Regis, giedotojai traukė giesmę jai. Inida siūbavo į taktą, Garis 
apsiašarojo, tačiau Deniza jautėsi žiūrovė. Norėtų pasilikti čia su lai- 
mingesniais šeimynykščiais. Nežinojo, kodėl taip sunku su jais džiaug- 
tis. Bet kai Kerbis Rutas, Čiltsvilio metodistų choro dirigentas, už- 
traukė naują giesmę, „Klausyk, ką gieda angelai“, ji ėmė svarstyti, ar 
ne per lengva gerbti Alfredo uždarumą. Jis nori, kad jam duotume 
ramybę? Tuo geriau! Ji gali grįžti į Filadelfiją, gyventi tik sau ir daryti 
ką tinkama. Jis drovisi plastikinio švirkšlio užpakalyje? Kaip patogu! 
Ji 1rgi velniškai susidrovėjo! 

Ji ištrūko motinai iš glėbio, pamojavo kaimynams ir grįžo į rūsį. 

Dirbtuvės durys tebebuvo praviros. 

— Tėte! 

— Neik! 

— Atleisk, - tarė ji, - bet aš turiu įeiti. 

— Neketinau tavęs įpainioti. Ne tavo reikalas. 

— Žinau. Bet vis tiek turiu įeiti. 

Rado jį beveik tokia pat poza, įsikišusį tarp kojų seną rankšluostį. 
Atsiklaupė tarp šūdų ir myžalų kvapo ir uždėjo ranką jam ant virpan- 
čio peties. 

— Atleisk, - tarė. 

Jo veidą buvo išpylęs prakaitas. Akys degė beprotybe. 

— Surask telefoną, - paliepė jis, - ir paskambink apygardos val- 
dytojui. 


Apreiškimą Čipas išvydo antradienį apie šeštą valandą ryto, beveik 
neįžvelgiamoje tamsoje žygiuodamas žvyruotu Lietuvos keliu tarp mažų 
Neravų ir Miškinių kaimelių per kelis kilometrus iki Lenkijos sienos. 

Prieš penkiolika valandų jis išsvyravo iš oro uosto ir vos nepate- 
ko po Jono, Aidario ir Gitano „Ford Stomper“, sukančiu prie šaligat- 
vio krašto. Visi trys važiavo iš Vilniaus, kai sužinojo, kad oro uostas 
uždarytas. Apsisukę ant Ignalinos kelio, jie grįžo gelbėti vargšo ame- 
rikiečio. „Stomper“ užpakalinė krovinių dalis buvo prigrūsta bagažo, 
kompiuterių ir telefoninės įrangos, bet lietuviai švystelėjo porą laga- 
minų ant stogo ir pririšo, ir Čipui su jo krepšiu atsirado vietos. 

— Nuvešim tave prie mažesnio pasienio kontrolės punkto, - tarė 
Gitanas. - Didžiuosiuose keliuose pilna policijos postų. Jiems net seilė 
varva pamačius „Stomper“. 

Jonas pavojingu greičiu dūmė apybaisiais šunkeliais į vakarus nuo 
Vilniaus, aplenkdamas Jiezną ir Alytų. Bėgo valandos tamsoje ir grūs- 
tyje. Niekur nebuvo matyti nei degančio gatvės žibinto, nei policijos 
automobilio. Ant priekinių sėdynių įsitaisę Jonas su Aidariu klausėsi 
grupės „Metallica“, o Gitanas spaudė mobiliojo telefono mygtukus be- 
veik nebetikėdamas, kad, visur dingus elektrai ir mobilizavus Lietuvos 
ginkluotąsias pajėgas, „Transbaltic Wireless“, kurios kontrolinis akcijų 
paketas nominaliai tebepriklausė jam, iš kažkur gavo energijos. 

— Vitkūnui neišeis į naudą, - pasakė Gitanas. - Mobilizacija pri- 
mena sovietų laikus, gatvėje kariuomenė, elektra dingo: už tokius 
darbus lietuvių tauta vyriausybės nepamils. 

— Į žmones šaudoma? - paklausė Čipas. 

— Ne, tai tik poza. Tragedija, perrašyta kaip farsas. 

Apie vidurnaktį „Stomper“ padarė lankstą netoli Lazdijų, pasku- 
tinio didesnio miestelio prie Lenkijos sienos, ir prašvilpė pro trijų 
džipų koloną, važiuojančią priešinga kryptimi. Jonas dar padidino greitį 
ratų išmaltame kelyje ir dėl kažko lietuviškai pasitarė su Gitanu. Šis 
moreninis regionas buvo kalvotas, bet bemiškis. Žvilgtelėjęs atgal ga- 
lėjai pamatyti, kad du džipai apsisuko ir vejasi „Stomper“. O jei buvai 
džipe, galėjai pamatyti, kad Jonas staiga pasuko į kairę ir Žvyruotu 
šunkeliu dumia išilgai balto užšalusio ežero. 

— Mes pabėgsim, - patikino Gitanas Čipą, o maždaug po dviejų 
sekundžių Jonas su „Stomper“, darydamas posūkį, nulėkė nuo kelio. 

„Patekom į avariją“, pamanė Čipas, kol automobilis skriejo oru. Jis 
pajuto didžiulį pavėluotą palankumą sukibimo jėgai, žemiems svorio 
centrams ir nekampuotiems judesio kiekio variantams. Buvo laiko ra- 
miai mąstyti ir griežti dantimis, o paskui laiko nebeliko, tik smūgis po 
smūgio, bildesys po bildesio. „Stomper“ išbandė kelias vertikalės ver- 
sijas: devyniasdešimt, du šimtai septyniasdešimt, trys šimtai šešiasde- 
šimt, šimtas aštuoniasdešimt laipsnių - ir galiausiai liko gulėti ant kai- 
rio šono nutilusiu varikliu ir tebedegančiomis šviesomis. 

Čipui klubus ir krūtinę smarkiai nubrozdino saugos diržai. O kau- 
lai, regis, buvo sveiki, kaip ir Jono bei Aidario. 

Gitaną gerokai aplamdė ir aptvatijo palaidas bagažas. Žaizdos smakre 
1r kaktoje kraujavo. Jis skubiai kažką pasakė Jonui, matyt, liepė išjungti 
šviesas, bet jau buvo vėlu. Kelyje už jų sucypė stabdžiai. Persekiotojų 
džipai sustojo prie posūkio, iš jų pasipylė uniformuoti kaukėti vyrukai. 

— Policininkai su kaukėmis, - nusistebėjo Čipas. - Stengiuosi tai 
išsiaiškinti palankiai. 

„Stomper“ apsivertė ant užšalusios pelkės. Dviejų džipų susiker- 
tančių tolimųjų šviesų nutvieksti, aštuoni ar dešimt pareigūnų apsupo 
automobilį ir įsakė visiems lįsti lauk. Čipas, atidarydamas dureles virš 
galvos, jautėsi kaip spyruoklinis žmogeliukas, iššokantis iš dėžutės. 

Iš Jono ir Aidario užpuolikai atėmė ginklus. Automobilio turinys 
buvo stropiai iškrautas ant sukietėjusio sniego ir aplaužytų nendrių, 
dengiančių žemę. „Policininkas“ prispaudė šautuvo vamzdį Čipui prie 
skruosto ir kažką įsakė, Gitanas tą vieną žodį išvertė taip: „Jis siūlo 
tau nusirengti“. 

Mirtis, giminaitė iš užjūrio šlykščiai dvokiančia burna, išlaikoma 
pinigų perlaidomis iš namų, staiga atsidūrė šalia. Čipas bijojo šautu- 
vo. Rankos drebėjo ir nutirpo; turėjo sukaupti visą valią, kad atitrauktų 
užtrauktuką ir atsagstytų sagas. Matyt, jį išrinko tokiam pažemini- 
mui dėl puikių odinių drabužių. Regis, niekam nerūpėjo raudona mo- 
tokrosinė Gitano ar džinsinė Jono striukė. Bet „policininkai“ su kau- 
kėmis susirinko aplink ir čiupinėjo Čipo kelnių bei švarko medžiagą. 
Keistai nesiderinančios su situacija jų lūpos pro O formos burnos sky- 
les pūtė garą, o rankos čiuopė kairio Čipo bato pado sulenkimą. 

Visi garsiai sukriokė, kai iš bato iškrito JAV dolerių pluoštas. Čipui 
į skruostą vėl įsirėmė šautuvo vamzdis. Šalti pirštai aptiko storą voką 
su pinigais po teniso marškinėliais. „Policija“ apšniukštinėjo ir pinigi- 
nę, bet nei litų, nei kreditinių kortelių nevogė. Jiems reikėjo dolerių. 

Gitanas sukrešėjusio kraujo dėmėmis išmarginta galva pareiškė 
protestą „policijos“ kapitonui. Kilo ginčas, Gitanas 1r kapitonas pa- 
kaitom baksnojo pirštu į Čipą, kartodami „doleriai“ ir „amerikietis“, 
kol kapitonas nusitaikė pistoletu į kruviną Gitano kaktą, ir Gitanas 
pakėlė rankas pripažindamas, kad kapitono argumentas svarus. 

Tuo tarpu Čipo raukas plėtėsi ruošdamasis besąlyginei kapitulia- 
cijai. Tačiau Čipas suprato, kaip svarbu neapsidirbti, todėl stovėjo vie- 
nomis kojinėmis ir apatiniais, drebančiomis rankomis iš visų jėgų 
spausdamas užpakalį. Spaudė ir spaudė, rankomis kovodamas su trau- 
kuliais. Žinojo, kad atrodo juokingai, bet nekvaršino dėl to galvos. 

„Policija“ rausėsi bagaže, nes nudžiauti tikrai buvo ko. Čipo krep- 
šys buvo išpiltas ant snieguotos žemės, daiktai iščiupinėti. Jis ir Gita- 
nas Žiūrėjo, kaip „policija“ pjausto „Stomper“ apmušalus, atplėšia grin- 
dis ir aptinka Gitano pinigų ir cigarečių atsargas. 

— Kokia dingstimi mus krato? - paklausė Čipas, kraupiai drebėda- 
mas, bet laimėjęs labai svarbią kovą. 

— Mes kaltinami valiutos ir cigarečių kontrabanda, - atsakė Gitanas. 

— 0 kas mus kaltina? 

— Ko gero, jie iš tikrųjų tie, kuo dedasi, - atsiliepė Gitanas. - Ki- 
taip tariant, tautinė kaukėta policija. Šiąnakt šalyje vyrauja Užgavė- 
nių nuotaikos. Viskas buvę nebuvę. 

Kai „policija“ galop nuvažiavo riaumojančiais džipais, buvo pirma 
valanda nakties. Čipas, Gitanas, Jonas 1r Aidaris nušalusiomis pėdo- 
mis ir šlapiais drabužiais liko prie sudaužyto „Stomper“ ir išdrasky- 
to bagažo. 

Vienas pliusas, pamanė Čipas, kad neapsišikau. 

Jis tebeturėjo pasą ir 2000 dolerių teniso marškinėlių kišenėje, 
kuriuos „policija“ pražiopsojo. Dar jam liko sportbačiai, keletas ap- 
smukusių džinsų, gera sportinė tvido striukė ir mėgstamiausias megz- 
tinis, viską jis kuo skubiausiai apsivilko. 

— Mano, kaip nusikaltėlių gaujos vadeivos, karjera daugmaž baig- 
ta, —- pareiškė Gitanas. - Daugiau panašių norų neturiu. 

Jonas ir Aidaris, pasišviesdami žiebtuvėliais, apžiūrinėjo „Stomper“ 
važiuoklę. Aidaris nuosprendį paskelbė angliškai, kad suprastų Čipas: 

— Automobiliui amen. 

Gitanas pasisiūlė palydėti Čipą iki sankryžos netoli sienos, už pen- 
kiolikos kilometrų buvo kelias į Seinus, bet Čipas skaudžiai suvokė, 
kad jei draugai nebūtų pasukę atgal į oro uostą, dabar veikiausiai sau- 
giai sėdėtų pas gimines Ignalinoje, o automobilis ir pinigų atsargos 
būtų nepaliesti. 

— Et, - gūžtelėjo Gitanas, - mus galėjo nušauti pakeliui į Ignaliną. 
Gal tu išgelbėjai mums gyvybę. 

— Automobiliui amen, - pagiežingai ir linksmai pakartojo Aidaris. 

— Pasimatysim Niujorke, - tarė Čipas. 

Gitanas atsisėdo ant 33 cm įstrižainės kompiuterio monitoriaus 
su pramuštu ekranu. Atsargiai apsičiupinėjo kruviną kaktą. 

— Taigi taigi, Niujorke. 

— Galėsi apsistoti mano bute. 

— Pagalvosiu. 

- Imk ir padaryk, - šiek tiek beviltiškai tarė Čipas. 

— Aš - lietuvis, - atsiliepė Gitanas. 

Čipas jautėsi labiau nuskriaustas, nusivylęs ir apleistas, negu bu- 
vo iš tikrųjų. Tačiau susitvardė. Priėmė kelio žemėlapį, žiebtuvėlį, 
obuolį, nuoširdžius lietuvių linkėjimus ir iškeliavo tamsoje. 

Likęs vienas, pasijuto geriau. Kuo ilgiau ėjo, tuo patogesni ke- 
liauti jam atrodė džinsai ir sportbačiai, palyginti su batais ir odinėm 
kelnėm. Žingsnis buvo lengvesnis ir laisvesnis; kad kiek, būtų pradė- 
jęs šokinėti keliu. Kaip smagu lauke žygiuoti sportiniais batais. 

Bet tai nebuvo didysis apreiškimas. Didįjį apreiškimą jis išvydo li- 
kus iki Lenkijos sienos keliems kilometrams. Ištempęs ausis klausėsi, 
ar aplink tamsoje nelaksto palaidi žmogėdriški ūkininkų šunys, ištiesė 
rankas jausdamasis kvailai ir prisiminė Gitano pastabą: „tragedija, per- 
rašyta kaip farsas“. Staiga suprato, kodėl jo scenarijus nepatiko nie- 
kam, net jam pačiam: jis parašė trilerį, o turėjo parašyti farsą. 

Jį lenkė neryški ryto brėkšma. Niujorke tobulino ir taisė pirmuo- 
sius trisdešimt „Akademinio purpuro“ puslapių tol, kol jie įstrigo į sme- 
genis, o dabar, giedrėjant Baltijos dangui, mintyse raudonu pieštuku 
taisė prisimintus puslapius, šį tą atėmė vienur, šį tą pridūrė, pabrėžė ar 
hiperbolizavo kitur, ir scenos virto tokiomis, kokios ir turėjo būti - juo- 
kingos. Tragiškasis BILAS KVEINTENSAS tapo komišku kvailiu. 

Čipas paspartino žingsnį, lyg skubėtų prie stalo peržiūrėti scena- 
rijaus. Įkopė į kalvą ir pamatė užtemdytą Lietuvos miestelį Eišiškes, 
o tolumoje, anapus sienos, keletą Lenkijos žiburių. Pora sunkiųjų ar- 
klių, tiesdami kaklus virš spygliuotos vielos tvoros, optimistiškai žven- 
gė jam. 

— Padaryk, kad būtų juokinga, - du kartus garsiai pasakė jis. 

Mažučiame pasienio kontrolės punkte tvarkėsi du muitininkai ir 
du „policininkai“. Jie grąžino Čipui pasą be storos litų šūsnies, kuri 

buvo į jį įkišta. Nežinia kodėl, nebent iš niekingo žiaurumo, jie pri- 
vertė jį kelias valandas sėdėti perkaitusiame kambaryje, o cemento 
maišyklės, sunkvežimiai su viščiukais ir dviratininkai pasirodydavo 
ir dingdavo. Jam buvo leista įžengti į Lenkiją jau gerai įdienojus. 

Paėjėjes keliu kelis kilometrus, Seinuose jis nusipirko zlotų, o už 
zlotus - pietus. Parduotuvėse buvo visko, vis dėlto Kalėdos. Mieste- 
lio vyrai buvo seni ir labai panašūs į popiežių. 

Pavežtas trijų sunkvežimių ir miesto taksi, trečiadienį per pie- 
tus jis atsidūrė Varšuvos oro uoste. Neįtikėtinai papūstžandės 
„LOT“, Lenkijos avialinijų, kasininkės labai džiaugėsi jį išvydusios. 
„LOT“ organizavo keletą papildomų šventinių skrydžių, kad dešim- 
tys tūkstančių lenkų darbininkų galėtų iš Vakarų grįžti pas šeimas, 
17 daug bilietų į lėktuvus, skrendančius į Vakarus, liko neparduoti. 
Visos rausvaskruostės kasininkės dėvėjo mažutes skrybėlaites it 
pučiamųjų orkestro šokėjos. Jos paėmė pinigus, padavė bilietą ir liepė 
Čipui bėgti. 

Jis išbėgo pro duris, įsėdo į lėktuvą ir sėdėjo kilimo take keturias 
valandas, kol lakūnų kabinoje buvo tikrinamas ir nenoriai pakeistas 
kažkoks sugedęs mechanizmas. 

Lėktuvas be nutūpimo skrido į didįjį lenkų miestą Čikagą. Čipas 
visą laiką miegojo, mat norėjo užmiršti, kad skolingas Denizai 20 500 
dolerių, kad kreditinės kortelės išeikvotos ir kad neturi nei darbo, 
nei galimybės jį gauti. 

Čikagoje perėjęs muitinę sužinojo gerą naujieną: dvi nuomojamų 
automobilių kompanijos tebedirba. Blogą naujieną sužinojo atstovė- 
jęs pusvalandį eilėje: žmonėms, kurių kreditinės kortelės nebegalio-: 
ja, automobiliai nenuomojami. 

Jis peržiūrėjo avialinijų sąrašą telefonų knygoje ir rado vieną, „Pre- 
rijų šoklys“, niekada nebuvo apie tokią girdėjęs, jos lėktuvas skrido į 
Sent Džudą rytoj septintą ryto ir jame buvo vietų. 

Skambinti į Sent Džudą buvo per vėlu. Jis susirado nuošalų oro 
uosto kiliminės dangos lopinėlį ir atsigulė miegoti. Nesuprato, kas 

jam atsitiko. Jautėsi kaip popieriaus skiautelė, kurioje kadaise buvo 
parašytas tekstas, bet ji pakliuvo į skalbimo mašiną. Jautėsi aplamdy- 
tas, išblukintas ir aptrintas ties sulenkimo linijomis. Pusiau sapnavo 
bekūnes kaukėtas akis ir burnas. Nebesuvokė, ko nori, o kadangi žmo- 
gus yra tai, ko jis nori, galima sakyti, nebesuvokė savęs. 

Todėl labai nustebo, kad seniukas, kitą rytą pusę dešimt atidaręs 
duris Sent Džude, regis, tiksliai žinojo, kas jis. 

Duris puošė bugienio vainikas. Takas buvo apkraštuotas sniegu ir 
šluotos žymėmis. Vidurio Vakarų gatvė keliautojui pasirodė stebuk- 
linga pertekliaus, ąžuolų ir krintančio į akis nenaudingo ploto šalimi. 
Keliautojas nesuprato, kaip tokia vieta gali egzistuoti lietuvų ir lenki- 
jų pasaulyje. Politinių sienų izoliacinį veiksmingumą įrodo tai, kad 
energija lanku neperšoka plyšio tarp tokių skirtingų ekonominių įtam- 
pų. Kvepianti ąžuolų dūmais senoji gatvė su apsnigtomis gyvatvorėmis 
ir kraigais, apkibusiais ledo varvekliais, atrodė netikra. It miražas. Ar 
nepaprastai ryškus brangaus ir nebegyvo dalyko prisiminimas. 

- Žiū! - tarė Alfredas nušvitusiu iš džiaugsmo veidu, suimdamas 
Čipo ranką abiem savosiom. - Žiū, kas atvažiavo! 

Inida bandė prasibrauti prie sūnaus šaukdama Čipą vardu, bet Al- 
fredas nepaleido jo rankos. 

- Žiū, kas atvažiavo! Žiū, kas atvažiavo! - pakartojo jis dar du kartus. 

— Alai, tegu jis eina į vidų ir uždaro duris, - paliepė Inida. 

Čipas sustojo tarpduryje. Lauke pasaulis buvo juodas, baltas ir 
pilkas, oras šviežias ir grynas; užkerėtas vidus buvo prigrūstas daik- 
tų, kvapų, spalvų, drėgmės, stambių žmonių. Jis bijojo įžengti. 

— Įeik, įeik, - sugergždė Inida, - ir uždaryk duris. 

Norėdamas apsisaugoti nuo kerų, jis slapčia ištarė užkeikimą: „Pa- 
būsiu tris dienas, paskui grįšiu į Niujorką, susirasiu darbą, kas mėne- 
sį atidėsiu ne mažiau kaip po penkis šimtus dolerių, kol grąžinsiu 
skolą, ir kas vakaras taisysiu scenarijų“. 

Kartodamas šį užkeikimą (nes daugiau nieko neturėjo), menką savo 
tapatybės likutį, jis peržengė slenkstį. 

— Dievaži, tu apšepęs ir smirdi, - tarė Inida, bučiuodama jį. - O 
kur tavo lagaminas? 

— Vakarų Lietuvoje šalia žvyrkelio. 

— Kaip džiaugiuos, kad laimingai parvykai namo. 

Visoje Lietuvoje nebuvo tokio kambario kaip Lambertų svetainė. 
Tik šiame pusrutulyje paprastų žmonių kambaryje kiliminė danga ga- 
lėjo būti iš tokios storos vilnos, baldai tokie dideli, taip gerai padaryti 
ir apmušti tokia prašmatnia medžiaga. Languose mediniais rėmais pre- 
rijų optimizmu degė pilka šviesa; jūra buvo ne arčiau kaip už 600 
mylių ir atmosferos nedrumstė. O senbuviai ąžuolai kilo į dangų pa- 
šėlusiai, nežabotai ir oriai; jų šakų greitraščiu buvo aprašyti nesu- 
kaustyto pasaulio prisiminimai. 

Čipas tai suvokė akimirksniu. Šis žemynas, jo tėvynė. Svetainėje 
krūvelėmis mėtėsi išpakuotos dovanėlės, kaspinų likučiai, vynioja- 
mojo popieriaus skiautelės, etiketės. Šalia krėslo prie židinio, kur vi- 
sada sėdėdavo tik Alfredas, klūpojo Deniza, rūšiuodama didžiausią 
dovanų krūvą. 

— Deniza, žiūrėk, kas atvažiavo, - tarė Inida. 

Lyg iš pareigos, nuleistomis akimis, Deniza pakilo ir perėjo kam- 
barį. Bet kai apkabino Čipą ir jis suspaudė ją glėby (jos ūgis jį, kaip 
paprastai, nustebino), ji nenorėjo jo paleisti. Glaudėsi prie jo - pabu- 
čiavo jam kaklą, įsmeigė į jį akis ir padėkojo. 

Priėjo Garis ir nerangiai apkabino Čipą nusukęs akis. 

— Nemaniau, kad atvyksi, - prisipažino. 

— Aš irgi, - atsakė Čipas. 

- Žiū! - dar kartą pakartojo Alfredas, nustebęs spoksodamas į jį. 

— Garis turi išvykti vienuoliktą valandą, - pasakė Inida, - bet ga- 
lim drauge papusryčiauti. Tu išsimaudyk, o mudvi su Deniza pataisy- 
sim pusryčius. O, kaip tik to ir norėjau, - pridūrė skubindamasi į vir- 
tuvę. - Tai geriausia Kalėdų dovana! 

Garis atsisuko į Čipą nutaisęs pašlemėko miną. 

— Še tau, - tarė jis. - Geriausia jos gyvenime Kalėdų dovana! 

— Man rodos, ji džiaugiasi, kad susirinkom visi penki, - įsiterpė 
Deniza. 

- Tegu skuba džiaugtis, - pasakė Garis, - nes skolinga man vieną 
pokalbį, 1r aš tikiuosi, kad skola bus grąžinta. 

Čipas, atsiskyręs nuo kūno, vilkosi šiam iš paskos ir svarstė, ką 
daryti. Išnešė aliuminio taburetę iš dušo apačioje. Vandens pliūpsnis 
buvo galingas ir karštas. Jo įspūdžiai buvo neįprastai gyvi: prisimins 
juos visą gyvenimą arba tučtuojau užmirš. Smegenys suvokia tik ri- 
botą įspūdžių skaičių, pertekliaus nebemoka iššifruoti, nuosekliai iš- 
dėstyti ir sutvarkyti. Pavyzdžiui, beveik bemiegė naktis ant oro uosto 
kiliminės dangos niekur nedingo ir maldavo būti apdorota. O dabar 
dar karštas dušas Kalėdų rytą. Štai pažįstamos gelsvai rudos pertva- 
ros plytelės. Akivaizdžiai matyti, kad plytelės, kaip ir kitos namo da- 
lys, yra Inidos ir Alfredo nuosavybė, jas supa priklausomybės šiai 
šeimai aura. Namas buvo panašesnis į kūną - švelnesnis, mirtinges- 
nis, organiškesnis —- negu į pastatą. 

Denizos šampūnas maloniai, subtiliai kvepėjo naujausio modelio Va- 
karų kapitalizmu. Per kelias sekundes, kol muilinosi plaukus, Čipas už- 
miršo, kur yra, užmiršo žemyną, užmiršo metus, užmiršo valandą, užmir- 
šo aplinkybes. Jo smegenys duše prilygo žuvies ar roplio, fiksavo įspūdžius, 
reagavo tik į šią akimirką. Jį beveik apėmė siaubas. Ir sykiu jautėsi pui- 
kiai. Buvo alkanas, todėl laukė pusryčių, ir ištroškęs, ypač kavos. 

Apsivyniojęs rankšluosčiu, jis stabtelėjo svetainėje, ir Alfredas 
pašoko. Išvydęs, kaip staigiai suseno, kaip yra, koks raudonas ir asi- 
metriškas Alfredo veidas, Čipas pasijuto it gavęs smūgį rimbu. 

— Žiū! — tarė Alfredas. - Greit apsisukai. 

— Galiu pasiskolinti tavo drabužių? 

— Rinkis pats. 

Viršuje tėvo spintoje senoviški skutimosi rinkiniai, šaukštai batui 
jauti, elektriniai skustuvai, batų laikymo kurpaliai ir kaklaraiščių ka- 
bykla tebebuvo įprastose vietose. Jie čia budėdavo kiekvieną tūks- 
tančio penkių šimtų dienų valandą, prabėgusią po paskutinės Čipo 

viešnagės. Valandėlę jis supyko (kur nesupyksi), kad tėvai niekur neiš- 
sikraustė. Liko čia ir laukia. 

Jis.nusinešė į kambarį, kuriame gyveno su Gariu nuo tada, kai 
atsirado Deniza, iki tada, kai Garis išvažiavo į koledžą, apatinius, pus- 
kojines, vilnones kelnes, baltus marškinius ir pilką megztinį. Garis 
ant lovos buvo pasidėjęs kelioninį krepšį ir krovėsi daiktus. 

— Nežinau, ar pastebėjai, - tarė jis, - bet tetei blogai. 

— Pastebėjau. 

Garis padėjo ant Čipo tualetinio staliuko mažą dėžutę. Tai buvo 
ginkluotės dėžutė - dvidešimto kalibro šratai. 

— Buvo juos sykiu su šautuvu atsinešęs į dirbtuvę, - tarė Garis. — 
Šįryt nulipau į rūsį ir pamaniau, kad atsarga gėdos nedaro. 

— Gal palikim pačiam tėtei spręsti? - pažvelgęs į dėžutę, nejučia 
prabilo Čipas. 

— Vakar ir aš taip maniau, - atsakė Garis. - Bet jei jis nebenori 
gyventi, yra kitų būdų. Šiąnakt oro temperatūra bus apie dvidešimt 
laipsnių šalčio. Gali išeiti laukan su buteliu viskio. Nenoriu, kad ma- 
ma jį rastų nunešta galva. 

Čipas nežinojo, ką sakyti. Tylom apsirengė senuko drabužiais. 
Marškiniai 1r kelnės buvo nepaprastai švarūs ir tiko jam labiau, negu 
manė. Apsivilkęs megztinį nustebo, kad jam nedreba rankos, nustebo 
išvydęs veidrodyje tokį jauną veidą. 

— O tu ką veikei? - paklausė Garis. 

— Padėjau savo draugui lietuviui apgaudinėti Vakarų investuotojus. 

- Jėzau, Čipai. Neturėtum taip daryti. 

Viskas pasaulyje pasikeitė, bet Gario globėjiškumas įžeidė Čipą, 
kaip visada. 

— Moralės požiūriu, - atšovė Čipas, - aš labiau užjaučiu Lietuvą 
negu Amerikos investuotojus. 

— Nori būti bolševikas? —- paklausė Garis, užsegdamas krepšio už- 
trauktuką. - Puiku, būk. Tik neskambink man, kai pakliūsi į cypę. 

— Tau skambinti man nė į galvą neateitų, - atkirto Čipas. 

— Vaikai, eisit pusryčiauti ar ne? — nuo laiptų sučiulbo Inida. 

Valgomojo stalas buvo užtiestas šventine lino staltiese. Jos vidu- 
ry stovėjo pušų kankorėžių, bugienio, raudonų žvakių ir sidabrinių 
varpelių kompozicija. Deniza įnešė valgius - Teksaso greipfrutus, plak- 
tą kiaušinienę su spirgais, kavos pyragą ir sūrio duoną, kuriuos pati 
iškepė. 

Ryškią prerijos šviesą dar labiau sustiprino sniegas. 

Pagal paprotį Garis vienas sėdėjo vienoje stalo pusėje. Kitoje 
pusėje prie Inidos galustalio sėdėjo Deniza, o prie Alfredo galusta- 
lio - Čipas. 

— Linksmų, linksmų, linksmų Kalėdų! - pasakė Inida, iš eilės pa- 
žvelgdama kiekvienam vaikui į akis. 

Alfredas, nunėręs galvą, jau valgė. 

Garis irgi pradėjo sparčiai šutinti dirsčiodamas į laikrodį. 

Čipas neprisiminė, kad šiuose namuose virta kava kada nors būtų 
buvusi tokia skani. 

Deniza paklausė, kaip jis grįžo namo. Jis papasakojo praleisdamas 
tik ginkluotą apiplėšimą. 

Nepritariamai susiraukusi, Inida stebėjo kiekvieną Gario judesį. 

— Nepasprink, - pasakė. - Juk išeisi tik vienuoliktą. 

— Iš teisybės, be penkiolikos vienuolika, - atsiliepė Garis. - Jau 
po pusės vienuolikos, o dar reikia kai ką aptarti. 

— Galų gale visi esame kartu, - tarė Inida. - Atsikvėpkim ir džiau- 
kimės. 

Garis padėjo šakutę. 

— Aš čia laukiu nuo pirmadienio, mama, kol visi susirinks. Deniza 
čia sėdi nuo antradienio ryto. Ar aš kaltas, kad Čipas taip įknibo ap- 
gaudinėti Amerikos investuotojus, jog nespėjo laiku grįžti. 

— Ką tik paaiškinau, kodėl vėlavau, - tarė Čipas. — Gal nesiklausei? 

— Galėjai išskristi anksčiau. 

— Kąjis kalba apie apgaudinėjimą? - paklausė Inida. - Maniau, kad 
dirbi kompiuterininku. 

— Paskui paaiškinsiu, mama. 

— Ne, - įsikišo Garis. - Paaiškink dabar. 

— Gari, - subarė Deniza. 

— Atleisk, netylėsiu, - atšovė Garis ir metė servetėlę it pirštinę. — 
Šita šeimyna man pro gerklę lipa! Nusibodo laukti! Atsakykit į keletą 
klausimų, tuojau pat. 

— Aš dirbau kompiuterininku, - paaiškino Čipas. - Bet Garis teisus, 
griežtai kalbant, mūsų tikslas buvo apgauti Amerikos investuotojus. 

— Man visiškai nepatinka, - pareiškė Inida. 

— Žinau, - atsiliepė Čipas. - Nors viskas daug sudėtingiau, negu... 

— Sudėtinga paklusti įstatymui? 

— Gar, dėl Dievo, - atsiduso Deniza. - Dabar Kalėdos. 

— O tu vagilė, - užsipuolė ją Garis. 

— Ką? 

— Supranti, apie ką kalbu. Įslinkai į svetimą kambarį ir paėmei 
daiktą, kuris tau... 

— Atsiprašau, - pyktelėjo Deniza, - aš grąžinau pavogtą daiktą tei- 
sėtai... 

— Paistalai, paistalai, paistalai! 

— Nesitikėjau tokių rietenų, - suaimanavo Inida. - Bent ne Kalė- 
dų rytą! 

— Ne, mama, atleisk, bet atėjo ir tavo eilė, - pareiškė Garis. - Da- 
bar sedėk ir klausyk, ką turim tau pasakyti. 

Alfredas susimokėliškai šyptelėjo Čipui ir mostelėjo ranka į kitus. 

— Matai, su kuo reikia taikstytis? 

Čipas nutaisė supratingą ir pritariamą miną. 

— Čipai, kiek tu čia būsi? - paklausė Garis. 

— Tris dienas. 

— O tu, Deniza, išvyksi... 

— Sekmadienį, Gari. Aš išvykstu sekmadienį. 

— Kas bus pirmadienį, mama? Kaip tu čia susitvarkysi pirma- 
dienį? 

— Pagalvosiu, kai ateis pirmadienis. 

Šypsantis Alfredas paklausė Čipo, apie ką kalba Garis. 

— Nesuprantu, tėte. 

— Tu iš tiesų susiruošei į Filadelfiją? - puolė Garis. - Manai, kad 
„Corecktall“ viską sutvarkys? 

— Ne, Gari, nemanau, - atsakė Inida. 

Garis, rodos, neišgirdo atsakymo. 

— Tėte, klausyk, - paprašė jis, - užsidėk dešinę ranką ant kairio 
peties. 

— Gari, liaukis, - paliepė Deniza. 

Alfredas pasilenkė prie Čipo ir susimokėliškai paklausė: 

— Ko jis nori? 

— Kad užsidėtum dešinę ranką ant kairio peties. 

— Kokia nesąmonė. 

— Tete? - neatlyžo Garis. - Nagi, dešinė ranka, kairys petys. 

— Nustok, - pasakė Deniza. 

— Nagi, tėte. Dešinė ranka, kairys petys. Gali padaryti? Nori paro- 
dyti mums, kad sugebi atlikti paprastus nurodymus? Greičiau! Deši- 
nė ranka. Kairys petys. 

Alfredas papurtė galvą. 

— Mums užtenka vieno miegamojo ir virtuvės. 

— Man ne, Alai, - pareiškė Inida. 

Senis atstūmė kėdę nuo stalo ir vėl atsisuko į Čipą. 

— Matai, atsirado sunkumų, - tarė jis. 

Kai stojosi, kojos sulinko ir jis pargriuvo ant grindų numesdamas 
lekštę, staltiesėlę ir kavos puodelį su lėkštute. Dundesys prilygo pas- 
kutiniam simfonijos taktui. Jis gulėjo tarp šukių ant šono it sužeistas 
gladiatorius, kritęs arklys. 

Čipas atsiklaupė ir padėjo jam atsisėsti, o Deniza išskubėjo į 
virtuvę. 

— Dabar be ketvirčio vienuolika, - kalbėjo Garis, lyg nieko nebūtų 
atsitikę. - Prieš išvykdamas trumpai apibendrinu. Tėtė kvaištelėjo ir 

nelaiko šlapimo. Mama negali gyventi su juo šiame name be pagalbi- 
ninko, bet tvirtina, kad pagalbininko atsisakytų, net jei turėtų iš ko 
jam mokėti. „Corecktall“ aiškiai nieko nepakeis, todėl noriu žinoti, 
ką darysi. Dabar, motin. Aš noriu žinoti dabar. 

Alfredas uždėjo drebančias rankas Čipui ant pečių ir nustebęs žval- 
gėsi po kambarį. Buvo susijaudinęs, bet šypsojosi. 

— Klausiu, kam priklauso šis namas? - tarė. - Kas viskuo rūpinasi? 

— Namas tavo, tete. 

Alfredas papurtė galvą, lyg atsakymas prieštarautų faktams. 

Garis spyrė atsakyti. 

— Matyt, reikės jam nebeduoti vaistų, - tarė Inida. 

— Puiku, pamegink, - neatstojo Garis. - Paguldyk į ligoninę, pažiū- 
rėsim, ar jis iš ten išeis. Beje, pati 1rgi galėtum nebevartoti narkotikų. 

— Gari, jinai juos išmetė, - atsiliepė Deniza, klūpodama ant grin- 
dų su kempine. - Į šiukšlių smulkintuvą. Todėl nesikabink. 

— Tikiuosi, pasimokei, motin. 

Čipas, apsivilkęs senuko drabužiais, nepajėgė sekti pokalbio. Tė- 
vo rankos svėrė pečius. Antrą kartą per vieną valandą kažkas kabina- 
s13)į, lyg juo būtų galima pasikliauti, lyg jis nebūtų tuščia vieta. O juk 
jis - nei velnias, nei gegutė, jis net nesuvokia, ar sesuo ir tėvas klys- 
ta dėl jo, ar ne. Jautėsi, lyg jo sąmonė, praradusi visas tapatybės žy- 
mes, būtų perkelta į gero sūnaus, patikimo brolio kūną... 

Garis pritūpė šalia Alfredo. 

— Tėte, - prabilo jis, - atleisk, kad taip išėjo. Aš tave myliu, 17 mes 
greit pasimatysim. 

— Gerai. Mlonmtyti. Taip, - atsiliepė Alfredas. Jis nuleido galvą ir 
dairėsi aplink visiškai beprotišku žvilgsniu. 

— O tu, vėjavaiki... - Garis neva meiliai suėmė išskėstais pirštais 
Čipo viršugalvį. - Tikiuosi, jiems padėsi. 

- Padarysiu, ką galiu, - atsakė Čipas kažkodėl ne taip kandžiai, 
kaip ketino. 

Garis atsistojo. 

— Atleisk, kad sugadinau tau pusryčius, mam. Bet man lyg kalnas 
nusirito nuo pečių. 

— Galėjai palaukti, kol pasibaigs šventės, - sumurmėjo Inida. 

Garis pabučiavo jai į skruostą. 

— Ryt rytą paskambink Hedžpetui. Paskui paskambink man ir pa- 
sakyk, ką nutarėt. Aš atidžiai viską stebėsiu. 

Čipui atrodė neįtikėtina, kad Garis gali lyg niekur nieko išeiti iš 
namų, kai Alfredas guli ant grindų, o Inidos Kalėdų pusryčiai nuėjo 
šuniui ant uodegos, bet Garis buvo nusiteikęs itin racionaliai, jo žo- 
džiai skambėjo oficialiai ir nenuoširdžiai, akys lakstė, kai vilkosi striukę 
ir čiupo savo krepšį bei Inidos maišelį su dovanomis Filadelfijoje li- 
kusiems šeimos nariams, nes jis bijojo. Dabar Čipas aiškiai matė, kad 
abejingas, bežodis Gario išėjimas slepia baimę. 

Kai tik laukujės durys užsidarė, Alfredas pasuko į tualetą. 

— Džiaukimės, - tarė Deniza, - kad Garis viską išklojo ir jam pa- 
lengvėjo. 

— Beje, jis teisus, - atsiliepė Inida, niūriai žiūrėdama į bugienio 
kompoziciją vidury stalo. - Reikia permainų. 

Po pusryčių slinko liguistos bergždžio didelės šventės laukimo 
valandos. Čipas buvo toks išvargęs, kad niekaip negalėjo sušilti, nors 
jo veidas įraudo nuo virtuvės šilumos ir kepamo kalakuto aromato, 
pasklidusio po namus. Kai tik tėvas jį pamatydavo, jo veide nušvis- 
davo atpažinimo ir džiaugsmo šypsena. Galėjai pamanyti, kad jis įsi- 
vaizduoja ką nors kitą, bet Alfredas kaskart pašaukdavo Čipą vardu. 
Pasirodo, Čipas yra senuko numylėtinis. Jis ginčijosi su Alfredu, smer- 
kė Alfredą ir beveik visą gyvenimą buvo Alfredo smerkiamas, o da- 
bar jo nesėkmės buvo didžiausios, politinės pažiūros - itin radika- 
lios, tačiau su senuku vaidijosi Garis, o pamačius Čipą Alfredo veidas 
nušvisdavo. 

Vakarieniaudamas jis nepatingėjo smulkiai papasakoti apie savo 
veiklą Lietuvoje. Padarė tokį pat įspūdį, lyg monotoniškai deklamuo- 
tų mokesčių kodeksą. Denizai, kuri paprastai klausydavosi itin ati- 

džiai, rūpėjo tik papenėti Alfredą, o Inida matė tik vyro trūkumus. Ji 
krūpčiojo, dūsavo ir purtė galvą sulig kiekvienu iškritusiu iš burnos 
kąsniu, kiekvienu sakiniu nei į tvorą, nei į mietą. Alfredas akivaiz- 
džiai pavertė jos gyvenimą pragaru. 

Aš - pats laimingiausias žmogus prie šito stalo, pamanė Čipas. 

Jis padėjo Denizai suplauti indus, kol Inida kalbėjosi telefonu su 
vaikaičiais; Alfredas jau gulėjo lovoje. 

— Kiek laiko tėtė toks? - paklausė jis Denizos. 

— Toks? Tik nuo vakar. Bet ir anksčiau nebuvo labai šviesaus proto. 

Čipas apsivilko sunkų Alfredo paltą ir išėjo į lauką parūkyti. Šaltis 
buvo stipresnis negu Vilniuje. Vėjas barškino storus rudus lapus, te- 
besilaikančius ant konservatyviausių medžių - ąžuolų - šakų; po ko- 
jomis girgždėjo sniegas. „Šiąnakt beveik dvidešimt laipsnių šalčio, - 
pasakė Garis. - Gali išeiti į lauką su viskio buteliu“. Čipas ketino 
apsvarstyti svarbųjį savižudybės klausimą, kol rankoje smilksta ciga- 
retė, skatinanti protinę veiklą, bet bronchus ir nosies gleivinę taip 
nutvilkė šaltis, jog dūmo skonio beveik nebejautė, o pirštų ir ausų 
(prakeiktos kniedės) skausmas darėsi nepakeliamas. Jis atsisakė sa- 
vo sumanymo ir nuskubėjo į vidų tarpdury susidurdamas su išeinan- 
čia Deniza. 

- Kur tu? - paklausė Čipas. 

— Tuoj grįšiu. 

Inida prie svetainės židinio iš neslepiamo sielvarto kramtė lūpą. 

— Tu neišvyniojai dovanėlių, - tarė ji. 

— Gal rytoj rytą, - atsiliepė Čipas. 

— Tikriausiai nepadovanojau tau nė vieno tinkamo daikto. 

— Gerai, kad apskritai ką nors padovanojai. 

— Ne tokių Kalėdų tikėjausi, - purtė galvą Inida. - Staiga tėtė ta- 
po visiškai bejėgis. Visiškai. 

— Nebeduok jam vaistų, gal pagerės. 

Rodos, Inida ugnyje skaito baisią diagnozę. 

— Gal pasiliktum savaitei ir padėtum nuvežt jį į ligoninę? 

Čipas lyg už talismano griebėsi už kniedės ausies lezgelyje. Jau- 
tėsi lyg brolių Grimų pasakos Joniukas, šilumos ir maisto priviliotas į 
užburtą trobelę; dabar ragana ruošiasi jį uždaryti į narvą, nupenėti ir 
suryti. 

Jis pakartojo užkeikimą, ištartą prie laukujų durų. 

- Galiu pabūti tik tris dienas, - atsakė. - Turiu iškart pradėti dirbti. 
Esu šiek tiek skolingas Denizai, reikia jai grąžinti pinigus. 

— Tik savaite, - prašė ragana. - Tik savaitėlę, kol pamatysim, kaip 
klostysis reikalai ligoninėje. 

— Negaliu, mama. Turiu grįžti. 

Inida dar labiau paniuro, bet jo atsisakymas jos, rodos, nenu- 
stebino. 

— Ką gi, tai mano pareiga, - tarė ji. - Juk visada žinojau, kad reikės 
krautis šį vargelį ant savo sprando. 

Ji išėjo į poilsio kambarį, o Čipas įmetė į ugnį dar kelias pliauskas. 
Pro langus skverbėsi šalti skersvėjai, vos vos pleveno atitrauktos 
užuolaidos. Krosnis kūrenosi beveik be perstojo. Pasaulis buvo šal- 
tesnis ir tuštesnis, negu įsivaizdavo Čipas, o visi suaugusieji išėjo. 

Artėjant vienuoliktai, parsirado Deniza, trenkianti cigaretėmis 1r 
sušalusi bemaž į ragą. Ji pamojavo Čipui ir bandė iškart lipti į viršų, 
bet jis užsispyrė pasodinti ją prie ugnies. Ji atsiklaupė, nuleido galvą 
be paliovos šniurkščiodama ir ištiesė rankas į žarijas. Nenuleido akių 
nuo ugnies, lyg vengtų žvilgsniu susitikti su juo. Nusišnypštė į šlapią 
popierinės nosinės skiautę. 

— Kur buvai? — paklausė jis. 

— Pasivaikščioti. 

- Ilgai vaikščiojai. 

— Aha. 

— Atsiuntei man kelias žinutes elektroniniu paštu, kurias ištry- 
niau nespėjęs dorai perskaityti. 

— A... 

— Taigi kas atsitiko? - paklausė jis. 

— Viskas iškart, - papurtė ji galvą. 

— Pirmadienį turėjau beveik trisdešimt tūkstančių dolerių grynai- 
siais. Ketinau tau atiduoti dvidešimt keturis tūkstančius. Bet paskui 
mus apiplėšė kaukėti uniformuoti vyrai. Nors skamba neįtikinamai. 

— Noriu dovanoti tą skolą, - tarė Deniza. 

Čipas vėl pačiupinėjo kniedę. 

— Ketinu pradėti mokėti tau ne mažiau kaip po keturis šimtus per 
mėnesį, kol grąžinsiu skolą su procentais. Dabar tai svarbiausias da- 
lykas. Visapusiškai pirmenybinis. 

Sesuo atsisuko ir atlošė galvą. Jos akys buvo pasruvusios krauju, 
kakta raudona it naujagimio. 

— Pasakiau, kad dovanoju skolą. Tu man nieko neskolingas. 

— Dėkui, - greit ištarė jis, nusukdamas akis. - Bet aš vis tiek ke- 
tinu tau ją grąžinti. 

— Ne, - pasakė ji. - Neimsiu tavo pinigų. Aš dovanoju skolą. Ne- 
supranti, ką reiškia „dovanoju“? 

Jos nuotaika buvo keista, žodžiai netikėti, ir Čipas sunerimo. 

— Deniza, liaukis, - timptelėjęs už kniedės, tarė jis. - Gerai? Negi 
tu taip negerbi manęs, kad neleidi grąžinti pinigų? Suprantu, kad bu- 
vau kiaulė. Bet nenoriu būti kiaulė visą gyvenimą. 

— Aš noriu dovanoti skolą, - pakartojo ji. 

— Dievaži, nustok. - Čipo šypsena buvo kupina nevilties. - Turi 
leisti man grąžinti pinigus. 

— Negali pakelti dovanotos skolos? 

— Ne, - atsakė jis. - Iš esmės ne. Negaliu. Geriau grąžinsiu tau 
pinigus. 

Deniza tebeklūpodama susirietė, apkabino save rankomis ir virto 
alyva, kiaušiniu, svogūnu. Iš šito kamuoliuko pasigirdo tylus balsas: 

— Ar supranti, kokią didele malonę man padarytum, jei leistum 
dovanoti skolą? Ar supranti, kad man sunku prašyti šitos paslau- 
gos? Ar supranti, kad, be šitos, prašiau tavęs vienintelės paslau- 
gos — atvykti čia per Kalėdas? Ar supranti, kad nebandau tavęs įžeis- 


269 


jonathan 
franzen 


ti? Ar supranti, kad niekada neabejojau, jog ketini man grąžinti pini- 
gus, ir kad žinau prašanti labai sunkaus dalyko? Ar supranti, kad 
neprašyčiau tavęs tokio sunkaus dalyko, jei man to mirtinai, mirti- 
nai nereikėtų? 

Čipas žiūrėjo į drebantį kamuoliuką sau prie kojų. 

— Pasakyk, kas yra. 

— Mane ištiko įvairiausios bėdos, - nesileido į kalbas ji. 

— Tada laikas kalbėti apie pinigus ne pats tinkamiausias. Valandė- 
le pamirškim juos. Geriau papasakok, kas tave graužia. 

Vis dar susirietusi į kamuoliuką, Deniza vieną kartą smarkiai pa- 
purtė galvą. 

— Noriu, kad tučtuojau pasakytum „taip“. Pasakyk: „Taip, dėkui“. 

Čipas sutrikęs mostelėjo ranka. Artėjo vidurnaktis, viršuje pra- 
dėjo daužytis tėvas, o sesuo, susirietusi kaip kiaušinis, maldavo leisti 
jam nuo širdies nuristi didžiausią akmenį jo gyvenime. 

— Pasikalbėkim apie tai rytoj, - pasiūlė jis. 

— Ar sutiktum, jei mainais ko nors paprašyčiau? 

— Rytoj, gerai? 

— Mama nori, kad kitą savaitę kas nors pabūtų su ja, - tarė Deni- 
za. - Galėtum savaitę pasilikti ir jai padėti. Man būtų daug lengviau. 
Mirsiu, jei pasiliksiu ilgiau kaip iki sekmadienio. Tiesiog išnyksiu. 

Čipas sunkiai alsavo. Narvo durys beveik užsitrenkė. Vilniaus oro 
uosto vyrų tualete patirtas jausmas, mintis apie skolą Denizai, buvo 
anaiptol ne našta, o paskutinė gynybos priemonė, kurią atima baugūs 
dovanojimo pasiūlymai. Jis gyveno su šios skolos našta, kol ji virto 
neuroblastoma, taip įaugusia į smegenų struktūrą, kad jis abejojo, ar 
išgyvens naviką pašalinus. 

Jis spėliojo, ar paskutiniai lėktuvai į Rytinę pakrantę jau išskrido 
1š oro uosto ir ar jis dar spėtų šiąnakt pabėgti. 

— O jei sumažintume skolą perpus? - pasiūlė jis. - Aš tau skolin- 
gas tik dešimt tūkstančių. Ir abu čia liekam iki trečiadienio. 

— Ne. 

— O jei sutikčiau, - tarė jis, - nebesielgtum taip keistai ir bent kiek 
pralinksmėtum? 

— Pirmiau sutik. 

Alfredas iš viršaus šaukė Čipą vardu. 

— Čipai, ar gali padėti? 

— Jis šaukia tave, net kai tavęs nėra, - pasakė Deniza. 

Langai drebėjo vėjuje. Kada jo tėvai tapo vaikais, kurie anksti ei- 
na gulti ir šaukiasi pagalbos iš apačios nuo laiptų viršaus? Kada? 

— Čipai, - šaukė Alfredas. - Aš nesuprantu, kas čia per antklodė. 
GAL GALI MAN PADĖTI? 

Namas drebėjo, išoriniai lango rėmai barškėjo, skersvėjis nuo ar- 
timiausio Čipui lango pūtė stipriau, ir jį užplūdo prisiminimas apie 
užuolaidas. Prisiminė, kaip išvyko iš Sent Džudo į koledžą. Prisimi- 
nė, kaip dėjosi rankų darbo austriškus šachmatus, padovanotus tėvų, 
kai baigė vidurinę mokyklą, Sendbergo šešių tomų Linkolno biografi- 
1ą, jų padovanotą, kai jam sukako aštuoniolika, naują tamsiai mėlyną 
švarkelį iš „Brooks Brothers“ („Atrodai kaip gražus jaunas dakta- 
ras!“ — užsiminė Inida), šūsnis baltų teniso marškinėlių, baltų trum- 
pikių, baltų ilgų šiltų apatinių kelnių, penktokės Denizos nuotrauką 
plastiko rėmeliais ir tą pačią storą sunkią antklodę, kurią prieš kelis 
dešimtmečius, vykdamas studijuoti į universitetą, vežėsi pirmakur- 
sis Alfredas, porą oda aptrauktų vilnonių pirštinių, irgi iš Alfredo Kan- 
zaso laikų, ir sunkias šiltas užuolaidas, Alfredo pirktas „Sears“. Skai- 
tydamas Čipo koledžo pažintinę medžiagą, Alfredas užtiko sakinį: 
„Naujosios Anglijos žiemos gali būti labai šaltos“. Užuolaidos, kurias 
jis nupirko „Sears“, buvo tampraus rusvai raudono audinio su put- 
plasčio pamušalu, sunkios, storos ir standžios. „Šaltą naktį įvertinsi 
jas, - pasakė tėvas Čipui. - Nustebsi pamatęs, kaip puikiai jos sulai- 
ko skersvėjus“. Bet Čipo kambario draugas pirmame kurse buvo pri- 
vačios mokyklos auklėtinis, vardu Rounas Makorklis, netrukus nu- 
čiupinėjęs vazelinu penktokės Denizos nuotrauką. Rounas pasišaipė 
iš užuolaidų, Čipui jos irgi pasirodė juokingos. Jis vėl sudėjo jas į 

dėže, dėžę išnešė į bendrabučio rūsį, ir ketverius metus jos ten peli- 
jo. Asmeniškai jam užuolaidos netrukdė. Užuolaidos yra užuolaidos, 
jų paskirtis kaip visų užuolaidų: jos turi gražiai kristi, nepraleisti švie- 
sos, būti ne per mažos ir ne per didelės langui, kurį dengia, jos ati- 
traukiamos rytą ir užtraukiamos vakarą, plevėsuoja vėjelyje prieš lie- 
tų ar vasaros naktį, jos dažnai naudojamos ir beveik nepastebimos. 
Be to, ne tik Vidurio Vakaruose, bet ir Rytinėje pakrantėje netrūko 
ligoninių, senelių namų, pigių motelių, kur šios rudos užuolaidos gu- 
miniu pamušalu galėjo ilgai ir naudingai gyventi. Ne jų kaltė, kad ben- 
drabučio kambariui netiko. Jos nerodė noro prasimušti, medžiaga ir 
raštas neturėjo nieko bendro su nederama garbėtroška. Užuolaidos, 
1r tiek. Kai baigęs mokslą galiausiai jas ištraukė, pasirodė, kad ne- 
liestos rausvos užuolaidų klostės toli gražu ne tokios tamprios, bjau- 
rios ir šeimyniškos, kaip įsivaizdavo. Toli gražu ne tokios gėdingos, 
kaip manė. 

— Nesuprantu, kas čia per antklodės, - pareiškė Alfredas. 

— Gerai, - pažadėjo Čipas Denizai, lipdamas laiptais. - Jei tau bus 
lengviau, skolos negrąžinsiu. 


Klausimas: kaip ištrūkti iš šito kalėjimo? 

Reikia nenuleisti akių nuo vienos bjaurybės, storos juodos raga- 
nos. Ji ketina jo gyvenimą paversti pragaru. Stovi kalėjimo kiemo ga- 
le klastingai šnairuodama į jį, kad jis neužmirštų, jog jinai jį įsidėmė- 
jo, vis dar neatsižadėjo kraujo keršto. Tingi juoda šunsnukė, jis jai 
taip ir pasakė, garsiai. Plūdo juodus ir baltus pirdalius, supančius jį. 
Prakeiktus pasalūniškus sutraukas ir jų bukagalviškas taisykles. Ap- 
linkosaugos agentūros biurokratus, Darbų saugos ir sveikatos valdy- 
bos funkcionierius ir kitus akiplėšas. Be abejo, dabar jie laikosi ato- 
kiai, žino, kad jis juos akimis gano, bet jei bent valandėlę sudėtų 
bluostą, prarastų budrumą, jie jį kaipmat sudorotų. Laukia nesulaukia 
tos akimirkos, kai pasakys jam, kad jis - niekas. Laukia nesulaukia 
tos akimirkos, kai galės jį pažeminti. Storoji juodė, šlykšti juoda kalė, 

įbedė žvilgsnį į jį ir linktelėjo baltoms kitų kalinių galvoms: „Aš dar 
tave pričiupsiu“. Štai ką reiškia jos linktelėjimas. Ir niekas nemato, 
ką ji jam daro. Visi kiti - baikštūs bejėgiai pašalaičiai, tauzijantys nie- 
kus. Jis su vienu pasisveikino, paklausė kažkokio paprasto dalyko. 
Tas mulkis net angliškai nesupranta. Rodos, nesunku paklausti pa- 
prasto dalyko, sulaukti paprasto atsakymo, bet kur tau. Jis vienas sė- 
di sau kampe, o tie niekšai ruošiasi jį sudoroti. 

Jis nesuprato, kur Čipas. Čipas - intelektualas ir atvestų šituos 
paikšus į protą. Vakar Čipas neblogai pasidarbavo, geriau negu jis pats. 
Paklausė paprasto dalyko, išgirdo paprastą atsakymą, o paskui paaiš- 
kino jį taip, kad žmogus galėtum suprasti. Bet Čipo neliko nė pėdsa- 
ko. Kaliniai signalizavo vienas kitam, mataravo rankomis it eismo re- 
guliuotojai. Pamėgink ką nors įsakyti tokiems, šnipštas išeis. Jie 
apsimeta, kad tavęs nėra. Storoji juodė taip įbaugino juos, kad jie vi- 
siškai apkiauto. Jei ji pamanytų, kad kaliniai jo pusėje, jei nuspręstų, 
kad jie jam kuo nors padeda, atpildas būtų baisus. O, kaip ji moka 
dėbtelėti. Iš akių matyti - kankinimų meistrė. Jam dabar kuolu ger- 
klėje atsistojo šita juoda stačiokė, bet ką jis gali padaryti? Čia kalėji- 
mas. Visuomeninė įstaiga. Čia galima įmesti bet ką. Baltaplaukes sig- 
nalizuojančias moteriškes. Beplaukius žydrukus, liečiančius kojų 
pirštus. Bet kodėl jį, dėl Dievo meilės? Kodėl jį? Širdį sopa atsidūrus 
tokioje vietoje. Senatvė ir taip — pragaras, o čia tave dar persekioja ta 
juoda krypuojanti ragana. 

Štai ji vėl ateina. 

— Alfredai? - Įžūli. Akiplėšiška. - Dabar leisi pamankštinti tau 
kojas? 

— Prakeikta pavainikė! - išplūdo jis ją. 

— Kokia esu, tokia, Alfredai. Bet aš žinau, kas mano tėvai. Klau- 
syk, nuleisk rankas, tai paprasta ir lengva, o aš tau ištempsiu kojas, ir 
pasijusi geriau. 

Kai ji prisiartino, jis puolė, bet diržas kažkodėl įstrigo krėsle, krės- 
le, krėsle. Įstrigo krėsle, ir jis negalėjo pajudėti. 

— Jei toliau taip elgsies, Alfredai, - įspėjo ta bjaurybė, - turėsim 
tave grąžinti į palatą. 

— Kekše! Sutrauka! Pašlemėke! 

Ji įžūliai vyptelėjo ir nuėjo, bet jis žinojo, kad grįš. Jos visada 
grįžta. Vienintelė viltis - kaip nors ištraukti diržą iš krėslo. Išsiva- 
duoti, pasprukti ir viskam padaryti galą. Daugiaaukštis kalėjimas — 
nevykęs sumanymas. Matyti Ilinojus. Langas didelis. Nevykęs su- 
manymas čia laikyti kalinius. Atrodo, stiklai dėl šiltumo įdėti du. Jei 
tvos galva ir puls į priekį, pavyks. Bet pirmiausia reikia ištraukti tą 
velnio diržą. 

Jis be paliovos grūmėsi su glotnia nailono juosta. Kadaise kliūtis 
vertino filosofiškai, bet tas laikas praėjo. Pirštai buvo silpni kaip žolė, 
kai jis bandė pakišti juos po diržu ir jį truktelėti. Sulinko it minkšti 
bananai. Pakišti juos po diržu buvo akivaizdžiai ir visiškai beviltiška, 
diržas turėjo didžiulių pranašumų, kietumą ir standumą, todėl jo pa- 
stangos netrukus virto pagiežos, įtūžio ir bejėgiškumo įrodymu. Na- 
gai užsikabino už diržo, paskui jis skėstelėjo rankomis ir ėmė daužyti 
į nelaisvę jį paėmusio krėslo ranktūrius, rankos skaudžiai atšokdavo, 
nes jis velniškai persiuto... 

— Tėte, tėte, raminkis, - tarė pažįstamas balsas. 

— Čiupk tą bjaurybę! Čiupk! 

— Tėte, ramiau, čia aš. Čipas. 

Balsas iš tiesų buvo pažįstamas. Jis atidžiai įsižiūrėjo į Čipą, no- 
rėjo įsitikinti, ar tikrai kalba jo vidurinis vaikas, nes tie niekšai iš 
paskutiniųjų stengiasi tave apmauti. Tiesą sakant, jei kalbėtų ne Či- 
pas, nevertėtų pasitikėti. Per daug pavojinga. Bet Čiperis toks, kad 
tie šunkaros negali jo suvaidinti. Žiūri į Čiperį ir matai, kad jis tau 
nemeluos. Čiperis mielas, todėl niekas juo negali apsimesti. 

Kai jis galiausiai pripažino Čipą, kvėpavimas išsilygino, o pro jaus- 
mų maišalynę veide prasimušė šypsena. 

— Nagi! - galiausiai tarė jis. 

Čipas prisitraukė kitą krėslą, padavė jam puodelį ledinio vandens, 
ir jis suvokė, kad yra ištroškęs. Ilgai siurbė vandenį pro šiaudelį, o 
kas liko, atidavė Čipui. 

— Kur tavo motina? 

Čipas padėjo puodelį ant grindų. 

— Peršalo. Liepiau nesikelti. 

— Kur ji dabar gyvena? 

— Namie. Ten pat, kur ir prieš porą dienų. 

Čipas jau aiškino, kodėl jis turi čia būti, ir viskas buvo supranta- 
ma, kol jis matė Čipo veidą ir girdėjo balsą, bet kai Čipas išėjo, vėl 
pasidarė nesuprantama. 

Storoji juodė nužvelgė juos piktomis akimis. 

— Čia kineziterapijos kabinetas, - tarė Čipas. - Mes aštuntame 
Šv. Luko ligoninės aukšte. Mamai čia operuota koja, jei prisimeni. 

— Ta moteris - bjaurybė, - tarė jis, rodydamas pirštu. 

— Ne, kineziterapeutė, - paaiškino Čipas. - Ji stengiasi tau padėti. 

— Tik pažiūrėk į ją. Matai, kokia ji? Matai? 

— Ji - kineziterapeutė, tėte. 

— Kas? Kas tokia? 

Viena vertus, jis neabejojo sūnaus intelektualo sveiku protu ir pa- 
tikinimais. Antra vertus, juodoji ragana šnairavo į jį perspėdama, ko- 
kias baisybes ketina jam padaryti, kai tik pasitaikys proga; aišku kaip 
ant delno, įkūnytas piktybiškumas. Nežinojo, kaip sutaikyti šį prieš- 
taravimą: tikėjimą Čipo teisumu ir tikėjimą, kad ta bjaurybė - ne gy- 
dytoja. 

Prieštaravimas atvėrė bedugnę. Jis spoksojo į jos gelmę, žandi- 
kaulis nukaro. Smakru ropojo kažkas šiltas. 

Į jį tiesėsi kažkokio pašlemėko ranka. Bandė trenkti bjaurybei, 
bet pačiu laiku suvokė, kad ranka Čipo. 

— Ramiau, tėte. Aš tik nušluosčiau tau smakrą. 

— O Dieve. 

— Ar nori šiek tiek pasėdėti čia, ar grįši į palatą? 

— Elkis savo nuožiūra. 

Iš kažkur išplaukė paruošta ištarti frazė, aiški ir tiksli. 

— Tada grįžtam atgal, - Čipas kažką pakrapštė už krėslo, paregu- 
liavo. Turbūt krėslo ratukai ir svirtys labai sudėtingi. 

— Gal atsegtum diržą, - paprašė jis. 

— Grįšime į palatą, tada galėsi pavaikščioti. 

Čipas išstūmė jį iš kiemo ir per visą kalėjimo korpusą nuvežė į 
kamerą. Negalėjo apsiprasti su apstatymo prašmatnumu. Tiesiog pir- 
maklasis viešbutis, tik lova su grotomis, grandinės ir radijo apara- 
tai — kalinio kontrolės įranga. 

Čipas pastatė krėslą prie lango, išėjo iš kambario nešinas polisti- 
reno ąsočiu, o po valandėlės grįžo su dailia nediduke mergina baltu 
švarku. 

— Ponas Lambertas? - paklausė ji. Buvo daili kaip Deniza, tik že- 
mesnė, juodais garbanotais plaukais ir akiniais vieliniais rėmeliais. — 
Aš - daktarė Šulman. Gal prisimenat, vakar matėmės. 

— Nagi! - tarė jis, plačiai šypsodamasis. Prisiminė pasaulį, kuria- 
me esama tokių merginų, dailių nedidukių mergaičių gyvomis akimis 
1r protingomis kaktomis, vilties pasaulį. 

Ji uždėjo ranką jam ant galvos ir pasilenkė lyg norėdama jį pabu- 
čiuoti. Net šiurpas perėjo per kailį. Kad kiek būtų jai vožęs. 

— Nenorėjau jūsų išgąsdinti, - pasakė ji. - Tiktai noriu žiūrėti jums 
į akis. Ar sutinkat? 

Jis atsisuko į Čipą, kad šis jį nuramintų, bet Čipas pats spoksojo į 
merginą. 

— Čipai! - pašaukė jis. 

— Taip, tėte. - Čipas atplėšė akis nuo merginos. 

Dabar, atitraukęs Čipo dėmesį, turėjo kažką sakyti, taigi pasakė: 

— Perduok motinai, kad nesijaudintų dėl šitos painiavos. Aš vis- 
kuo pasirūpinsiu. 


— Gerai. Perduosiu. 

Miklūs merginos pirštai ir švelnus veidas atsidūrė jam prie gal- 
vos. Ji paprašė, kad jis sugniaužtų kumštį, įgnybo jam, baksnojo jį. 
Kalbėjo kaip televizorius kitame kambaryje. 

— Tėte? - pašaukė Čipas. 

— Aš negirdėjau. 

— Daktarė Šulman klausia, ar tave vadinti Alfredu, ar ponu Lam- 
bertu. Kaip tau labiau patiktų? 

— Nesuprantu, - liūdnai šyptelėjo jis. 

— Man rodos, jam labiau patiktų ponas Lambertas, - tarė Čipas. 

— Pone Lambertai, - paklausė mažiukė, - ar galite pasakyti, kur mes? 

Jis vėl atsisuko į Čipą, šio mina buvo lūkestinga, bet niekuo jam 
nepadėjo. Jis parodė į langą. 

— Toje pusėje Ilinojus, - pasakė sūnui ir merginai. Abu klausėsi 
labai susidomėję, ir jis pajuto, kad turi pasakyti daugiau. - Ten lan- 
gas, - pridūrė, - ir jei jį atidarysit... man to ir tereikia. Aš negalėjau 
atsegti diržo. O paskui... 

Jis apvylė juos ir tai suprato. 

— Ar galit pasakyti, kas mūsų prezidentas? - maloniai pažvelgė į jį 
mažylė. 

Jis išsišiepė, lengvas klausimas. 

— Ką gi, - tarė. - Ji ten gyvą galą sukimšusi. Abejoju, ar apskritai 
pastebės. Reikėtų viską išmesti. 

Mažylė linktelėjo, lyg atsakymas būtų buvęs išmintingas. Paskui 
iškėlė abi rankas. Buvo daili kaip Inida, bet Inida mūvėjo vestuvinį 
žiedą, Inida nenešiojo akinių, Inida pastaruoju metu paseno, be to, jis 
veikiausiai būtų pažinęs Inidą, nors ji buvo labiau įprasta negu Čipas, 
todėl sunkiau pastebima. 

— Kiek pirštų rodau? - paklausė mergina. 

Jis atidžiai apžiūrėjo jos pirštus. Rodos, jie sakė: atsipalaiduok. 
Atgniaužk. Nepersistenk. 

Jis šypsodamasis ištuštino pūslę. 


571 


jonathan 
franzen 


— Pone Lambertai? Kiek pirštų rodau? 

Jis matė pirštus. Gražu. Neatsakingumo paguoda. Kuo mažiau ži- 
nai, tuo esi laimingesnis. Apskritai nieko nežinoti būtų tikras rojus. 

— Tėte? 

— Turėčiau žinoti, - tarė jis. - Ar galit patikėti, kad užmiršau tokį 
dalyką? 

Mažylė susižvelgė su Čipu ir išėjo į koridorių. 

Jam patiko šlapintis, bet po valandėlės pajuto šaltį ir drėgmę. Tu- 
rėjo pasikeisti drabužius, bet negalėjo. Sėdėjo apsimyžęs vėstančia- 
me šlapime. 

— Čipai? — pašaukė. 

Kalėjimo bloką gaubė tyla. Čipu negalima pasitikėti, jis amžinai 
dingsta. Negalima pasitikėti niekuo, tik savimi. Galvoje buvo tuščia, 
rankos bejėgės, bet jis pabandė atsegti diržą, nes reikėjo nusimauti 
kelnes ir nusišluostyti. Diržas tebebuvo siutinamai priveržtas. Dvi- 
dešimt kartų jis perbraukė diržą ranka ir dvidešimt kartų nerado sag- 
ties. Lyg būtų dvimatė būtybė, bandanti ištrūkti į laisvę trimatėje erd- 
vėje. Galėjo ieškoti visą amžinybę ir nerasti tos prakeiktos sagties. 

— Čipai! - pašaukė, bet negarsiai, nes kažkur tyko juodoji ragana, 
tik ir laukianti progos prikirpti jam uodegą, - Čipai, eikš ir padėk man. 

Mielai būtų atsikratęs kojų. Jos silpnos, šlapios, drebančios ir įkliu- 
vusios į spąstus. Truputį pasispardė, ir nesupamasis krėslas susvyra- 
vo. Rankos blaškėsi. Kuo mažiau jo klausė kojos, tuo labiau jis mata- 
ravo rankomis. Smirdžiams pavyko jį priremti prie sienos, jis išduotas, 
todėl pradėjo verkti. Jei būtų žinojęs! Jei būtų žinojęs, būtų ėmęsis 
priemonių, juk turėjo šautuvą, buvo ir bedugnis šaltas vandenynas, 
jei tik jis būtų žinojęs. 

Jis tėškė į sieną ąsotį su vandeniu, ir galiausiai kažkas atbėgo. 

— Tėte, tėte, tėte. Kas atsitiko? 

Alfredas pažvelgė į sūnų, įsižiūrėjo jam į akis. Išsižiojo, bet įsten- 
gė ištarti tik „Aš...“ 

Aš... 

Aš padariau klaidų... 

Aš vienišas... 

Aš susišlapinęs... 

Aš noriu mirti... 

Aš atsiprašau... 

Aš stengiausi... 

Aš myliu savo vaikus... 

Aš prašau pagalbos... 

Aš noriu mirti... 

— Aš negaliu čia būti, - pasakė jis. 

Čipas pritūpė ant grindų prie krėslo. 

— Klausyk, - tarė jis. - Turi čia pabūti dar savaitę, kol tave apžiū- 
rės. Reikia išsiaiškinti, kas negerai. 

— Ne! - papurtė jis galvą. - Pasiimk mane iš čia! 

— Atleisk, tėte, - tarė Čipas, - bet namo negaliu tavęs parvežti. 
Turi čia pabūti dar bent savaitę. 

Kaip sūnus bando jo kantrybę! Čipui jau laikas suprasti, ko jis 
prašo, kiek galima kartoti. 

— Sakau, kad reikia baigti! - Jis trenkė per krėslo-kalėjimo rank- 
tūrius. - Turi man padėti baigti šį reikalą! 

Jis pasižiūrėjo pro langą - pagaliau buvo pasiruošęs iššokti. Arba 
duokit jam šautuvą, duokit jam kirvį, bet ką, tik nelaikykite čia. Čipas 
turi suprasti. 

Čipas uždėjo delną ant drebančių jo rankų. 

— Aš pabūsiu su tavim, tėte, - tarė jis. - Bet to, ko prašai, negaliu 
padaryti. Negaliu leisti šitokios pabaigos. Dovanok. 

Jo atmintis buvo pakankamai aiški, kad kaip mirusią žmoną ar su- 
degusius namus prisimintų mąstymo aiškumą ir veiksmo galią. Pro 
langą į aną pasaulį jis aiškiai matė nepasiekiamą aiškumą ir galią už 
dvigubų stiklų. Taip aiškiai įsivaizdavo geidžiamą pabaigą: skenduolį 
jūroje, šautuvo pokštelėjimą, šuolį iš aukštybių, kad nenorėjo patikė- 
ti pražiopsojęs progą išeiti lengvai. 

Jis apsiverkė, nes nuosprendis buvo neteisingas. 

— Dėl Dievo meilės, Čipai, - garsiai pasakė, nes pajuto, kad tai 
galbūt paskutinė proga išsilaisvinti, nes saitai su aiškumu ir galia trū- 
kinėja, todėl būtina Čipui išaiškinti, ko jis nori. - Aš prašau tavo pa- 
galbos! Turi mane iš čia ištraukti! Ir viską baigti! 

Čipo veidas net paraudusiomis akimis, net ašarotas spindėjo ga- 
lia ir aiškumu. Gali pasikliauti šiuo sūnumi, nes jis supranta tėvą 
taip, kaip tėvas pats save; todėl Čipo atsakymas skambėjo kaip ga- 
lutinis ir neapskundžiamas nuosprendis. Čipo atsakymas reiškė, kad 
jo dainelė sudainuota. Viskas baigėsi tą akimirką, kai Čipas papurtė 
galvą ir pasakė: 

— Negaliu, tėte. Negaliu. 


PATAISOS 


(1 
aliausiai ištiko finansinė krizė, bet 
procesas prasidėjo pamažu, viskas žlugo ne per vieną naktį, svarbiau- 
sios rinkos iro ištisus metus, vertė krito nepastebimai, todėl laikraš- 
čių antraštės nieko neatspindėjo ir niekas neatkando dantų, išskyrus 
kvailius ir neturtingus darbininkus. 

Inidai atrodė, kad nūnai visi įvykiai lėkštesni ir nuobodesni, paly- 
ginti su jos jaunystės laikais. Ji prisiminė ketvirtąjį dešimtmetį, savo 
akimis matė, kas atsitinka šaliai, kai pasaulio ekonomika ima galąsti 
nagus — padėdavo motinai dalyti maisto liekanas benamiams skers- 
gatvyje už pensiono. Bet tokio dydžio katastrofos Jungtinių Valstijų, 
regis, nebeištinka. Poveikį švelnina įvairūs saugikliai it guma, kuria 
išklota kiekviena šiuolaikinė vaikų žaidimų aikštelė. 

Vis dėlto rinkos žlugo, ir Inida, nė nesapnavusi, kad kada nors bus 
dėkinga Alfredui, investavusiam kapitalą į metinę rentą ir trumpalai- 
kius Finansų ministerijos vekselius, dėl nuosmukio patyrė kur kas 
mažesnių nuostolių negu ambicingos draugės. „Orfic Midland“, kaip 
grasino, nutraukė gyvybės draudimą ir privertė ją pereiti į sveikatos 
apsaugos organizaciją, bet senas kaimynas Dinas Dribletas vienu 
plunksnos brūkštelėjimu, laimink jį už gerą širdį, Viešpatie, įtraukė ją 
ir Alfredą į „DėDė priežiūrą“ su papildomomis lengvatomis, todėl ji 
galėjo pasilikti mėgstamiausius gydytojus. Teisybė, kas mėnesį reikė- 

jo apmokėti nekompensuojamas slaugos namų išlaidas, bet ji gyveno 
taupiai, todėl įstengė apmokėti sąskaitas iš Alfredo pensijos ir gele- 
žinkelininkų pensininkų pašalpos, o namo, kuriame dabar šeimininka- 
vo viena, vertė tik didėjo. Vadinasi, ji - ne turtuolė, bet ir ne vargšė. 
Ilgus nerimo ir netikrumo dėl Alfredo metus ji nesuvokė šios papras- 
tos tiesos, bet kai jis buvo išvežtas iš namų ir ji gerai išsimiegojo, 
padėtis pasidarė aiški. 

Ji dabar viską aiškiau suprato, ypač savo vaikus. Kai Garis atskri- 
do į Sent Džudą su Jona prabėgus keliems mėnesiams po katastrofiš- 
kų Kalėdų, su jais jai buvo labai smagu. Garis vis dar norėjo, kad ji 
parduotų namą, bet nebegalėjo sakyti, kad Alfredas nuvirs nuo laiptų 
1r užsimuš, be to, tada Čipas jau buvo daug ką sutvarkęs (dažymas, 
hidroizoliacija, stoglatakių išvalymas, plyšių užtaisymas), todėl Ga- 
riui nebebuvo kaip kabinėtis. Jis su Inida kivirčijosi dėl pinigų, bet 
veikiau juokais. Garis pjovė ją dėl iki šiol negrąžintų 4 dolerių 96 
centų už penkiolikos centimetrų varžtus, o ji atsakė klausimu: „Įsigi- 
jai naują laikrodį?“ Jis pripažino, kad Karolina Kalėdoms jam iš tiesų 
padovanojo naują „Rolex“, bet neseniai jis bjauriai prašovė dėl bio- 
technikos korporacijos akcijų, kurių negali parduoti iki birželio 15 die- 
nos, be to, ant kortos pastatytas principas, motin, principas. Bet Ini- 
da iš principo atsisakė grąžinti jam 4 dolerius 96 centus. Jai buvo 
maloni mintis, kad skolą už šešis varžtus nusineš į kapus. Paklausė 
Gario, kokios biotechnikos korporacijos akcijos krito, Garis atšovė: 
„Nesvarbu“. 

Po Kalėdų Deniza persikėlė į Brukliną ir pradėjo dirbti nauja- 
me restorane, o balandžio mėnesį gimimo dienos proga atsiuntė 
Inidai lėktuvo bilietą. Inida padėkojo ir paaiškino, kad negali atvyk- 
ti, negali palikti Alfredo, taip negražu. O paskui nuskrido į Niujor- 
ką ir praleido ten keturias nuostabias dienas. Deniza atrodė daug 
laimingesnė negu per Kalėdas, todėl Inida nusprendė nekvaršinti 
galvos, kad duktė iki šiol neturi ir, regis, nė kiek netrokšta įsitai- 
syti draugo. 

Grįžusi į Sent Džudą, Inida vieną popietę lošė bridžą pas Merę 
Betę Šumpert, kai Bi Meisner ėmė krikščioniškai piktintis garsia les- 
biete aktore. 

— Siaubingas pavyzdys jaunimui, - tūžo Bi. - Mano nuomone, jei 
jau gyveni velnias žino kaip, bent nesigirk savo pasirinkimu. Ypač kai 
dabar esama daugybės programų tokiems žmonėms gydyti. 

Inida buvo Bi partnerė trims žaidimams, jau suirzusi dėl Bi pra- 
žiopsoto pirmojo šaukimo, todėl romiai pasakė nemananti, kad homo- 
seksualistai gali nebūti homoseksualistais. 

— Ką tu, jie laisvai pasirenka tokią gyvenseną, - pareiškė Bi. - Ho- 
moseksualizmas —- viso labo paauglystėje prasidėjusi yda. Tai negin- 
čijama. Visi žinovai sutaria. 

— Man patiko jos draugužės sukurtas trileris su Harisonu For- 
du, -įsiterpė Merė Betė Šumpert. - Kaip vadinasi? 

— Netikiu, kad jie laisvai pasirenka, - ramiai spyrėsi Inida. - 
Čipas man kartą pasakė įdomų dalyką. Jis pasakė, kad kai tiek daug 
žmonių nekenčia gėjų ir juos smerkia, kam Žmogui savanoriškai 
tapti gėjumi, jei galima netapti. Pamaniau, kad jo požiūris vertas 
dėmesio. 

— Aš kalbu apie ypatingas teises, kurių jie reikalauja, - pareiškė 
Bi. - Apie didžiavimąsi, kad esi gėjus. Todėl daug Žmonių jų ir ne- 
mėgsta, apie jų pasileidimą jau nekalbu. Jie ne tik pasirenka nedorą 
gyvenseną. Jie dar turi tuo girtis. 

— Neprisimenu, kada paskutinį kartą mačiau tikrai gerą filmą, - 
tarė Merė Betė. 

Inida nebuvo alternatyvios gyvensenos šalininkė, o Bi Meisner 
trūkumų nemėgo jau keturiasdešimt metų. Negalėjo pasakyti, kodėl 
po šio pokalbio prie bridžo staliuko nusprendė, kad su Bi Meisner 
nebedraugaus. Kaip negalėjo pasakyti, kodėl Gario verteiviškumas, 
Čipo nesėkmės ir Denizos bevaikystė, tiek metų smerkti ir graužę 
ją nemigo naktimis, kelia jai daug mažesnį sielvartą, kai Alfredo ne- 
bėra namie. 

Be abejo, labai svarbu, kad visi trys vaikai jai padeda. O Čipas 
tiesiog stebuklingai atsimainė. Po Kalėdų jis gyveno su Inida še- 
šias savaites, kasdien lankydavo Alfredą, o paskui grįžo į Niujor- 
ką. Po mėnesio jis atvažiavo į Sent Džudą be savo klaikiųjų auska- 
rų. Pasisiūlė ilgiau paviešėti, Inida nudžiugo ir nustebo, bet paskui 
paaiškėjo, kad jis susidėjo su Šv. Luko ligoninės vyriausiąja neuro- 
patologe. 

Neuropatologė Alison Šulman buvo nelabai graži žydė garbano- 
tais plaukais iš Čikagos. Inidai ji patiko, tik ją stebino, kam jaunai 
klestinčiai gydytojai reikalingas jos pusiau bedarbis sūnus. Dar la- 
biau ji suglumo birželio mėnesį, kai Čipas paskelbė, kad kraustosi į 
Čikagą, kur susidėjęs gyvens su Alison, - ji Skoukyje su keletu ko- 
legų įkūrė privačią kliniką. Čipas nei patvirtino, nei paneigė neturįs 
nuolatinio darbo ir neketinąs net iš dalies dengti bendro namų ūkio 
išlaidų. Jis tvirtino taisąs scenarijų. Pareiškė, kad Niujorko prodiu- 
serę sužavėjo naujasis variantas ir ji paprašė jį patobulinti. Tačiau 
Inida žinojo, kad vienintelis darbas, už kurį jam šiek tiek mokama, - 
susirgusių mokytojų pavadavimas. Inidai patiko, kad jis kartą per 
mėnesį atvažiuoja į Sent Džudą iš Čikagos ir kelias ilgas dienas sėdi 
prie Alfredo, patiko, kad vienas vaikas grįžo į Vidurio Vakarus. Bet 
kai Čipas pranešė jai, kad moteris, kurios jis nevedęs, laukiasi dvy- 
nukų, o paskui pakvietė Inidą į vestuves, kur nuotaka buvo aštuntą 
mėnesį nėščia, jaunikis, užuot dirbęs, ketvirtą ar penktą kartą taisė 
scenarijų, dauguma svečių buvo tikrų tikriausi žydai, sužavėti lai- 
minga pora, Inidai tikrai buvo prie ko kabinėtis ir ką smerkti. Pama- 
niusi, kad jei Alfredas būtų dalyvavęs vestuvėse, tikrai būtų kabi- 
nėjusis ir smerkusi, ji nepajuto pasididžiavimo ir susižavėjimo savo 
beveik penkiasdešimt metų trukusia santuoka. Jei būtų sėdėjusi gre- 
ta Alfredo, susirinkusi minia tikriausiai būtų išvydus: gižią jos miną 
ir nusisukusi, tikrai nebūtų pakėlusi jos su visa kėde nuo žemės ir 
nebūtų nešiojusi po kambarį, grojant žydų orkestrui, ir jai tikrai tas 
nebūtų patikę. 

Apgailėtina tiesa: gyventi be Alfredo geriau visiems, išskyrus Al- 
fredą. 

Hedžpetas ir kiti gydytojai, tarp jų Alison Šulman, laikė senuką 
Šv. Luko ligoninėje sausio mėnesį ir dalį vasario, aistringai išrašinė- 
dami sąskaitas „Orfic Midland“, kurios sveikatos draudimas tuoj tu- 
rėjo būti nutrauktas, ir bandydami visus įmanomus gydymo būdus 
nuo elektros šoko iki haloperidolio tablečių. Galiausiai Alfredas buvo 
išrašytas diagnozavus Parkinsono ligą, silpnaprotystę ir kojų bei šla- 
pimo organų neuropatiją. Inida jautė moralinę pareigą rūpintis juo na- 
mie, bet, dėkui Dievui, vaikai nenorėjo apie tai nė girdėti. Alfredas 
buvo apgyvendintas Dipmyro senelių namuose, ilgalaikės slaugos na- 
muose greta užmiesčio klubo, o Inida kasdien jį lankydavo, dailiai reng- 
davo ir penėdavo namie pataisytais valgiais. 

Iš dalies ji džiaugėsi atgavusi jo kūną. Ją visada žavėjo jo dydis, jo 
pavidalas, jo kvapas, o dabar, kai Alfredas sėdėjo invalido vežimėlyje 
i1r negalėjo priešintis prisilietimams, jo kūnas labiau priklausė jai. Jis 
leisdavosi bučiuojamas ir nesigūždavo, jei ji ne iš karto atitraukdavo 
lūpas; jis nekrūpčiodavo, kai ji glostydavo jam plaukus. 

Ji visada geidė jo kūno. Trukdė tik visa kita. Ji būdavo nelaiminga 
prieš eidama jo lankyti, nelaiminga sėdėdama greta jo, nelaiminga daug 
valandų po to. Jis vis labiau kvaišo. Kartais Inida atvažiavusi rasdavo 
jį suskliaudusį ausis, įrėmusį smakrą į krūtinę, su pyragėlio dydžio 
seilių dėme ant kelnių kiškos. O kartais jis draugiškai šnekučiuoda- 
vosi su insulto auka ar vazonine gėle. Kartais daug valandų lupdavo 
nematomą vaisių. Kartais miegodavo. Tačiau ką bedarydavo, veiks- 
mai būdavo beprasmiški. 

Čipui ir Denizai kažkaip užtekdavo kantrybės sėdėti ir šnekėtis 
su juo, nors jis tauzydavo visiškus niekus apie geležinkelio katast- 
rofą, kalėjimą ar kelionę jūra, bet Inida nepakentė nė mažiausios 
klaidos. Jei jis ją supainiodavo su jos motina, ji piktai pataisydavo: 


„Alai, čia aš, Inida, tavo žmona jau keturiasdešimt aštuoneri me- 

tai“. Jei jis ją supainiodavo su Deniza, ji pakartodavo tuos pačius 
žodžius. Ji visą gyvenimą buvo neteisi, o dabar pasitaikė proga pa- 
sakyti jam, koks jis neteisus. Kitais atžvilgiais ji tapo atlaidesnė, 
nebe tokia kritiška, bet Dipmyro senelių namuose tebebūdavo bud- 
ri. Turėdavo ateiti ir pasakyti Alfredui, kaip negražu drabstyti ledus 
ant švarių, ką tik išlygintų kelnių. Negražu nepažinti Džo Persono, 
kuris nepatingėjo jo aplankyti. Negražu nežiūrėti į Arono, Kalebo ir 
Jonos nuotraukas. Negražu nesidžiaugti, kad Alison pagimdė dvi šiek 
tiek per mažo svorio, bet sveikas mergytes. Negražu nebūti laimin- 
gam, nejausti dėkingumo ir nieko nenutuokti, kai žmona ir duktė 
baisiausiai nusiplūkė, kol Padėkos dienos vakarienei parsigabeno jį 
namo. Negražu po vakarienės vėl parvežtam į Dipmyro senelių na- 
mus pasakyti: „Geriau nereikėjo manęs iš čia vežti, jei vėl sugrąži- 
note“. Negražu atsikvošėti ir pasakyti tokį sakinį, jei paprastai nu- 
sišneki. Negražu naktį kartis paklodėmis. Negražu šokti pro langą. 
Negražu susidraskyti riešą šakute. Jis tiek daug ką darė negražiai, 
kad jinai jį lankydavo kasdien, išskyrus keturias dienas Niujorke, 
dvejas Kalėdas Filadelfijoje ir tris savaites, kol sveiko po klubo ope- 
racijos. Ji turėjo jam pasakyti, kol dar buvo laikas, kaip jis klydo ir 
kokia ji buvo teisi. Kaip negražu buvo taip menkai ją mylėti, nele- 
pinti jos, nuolat vengti sekso su ja, nepasitikėti jos finansiniais ins- 
tinktais, viską neigti, būti niūriam, bėgti nuo gyvenimo, nuolat sa- 
kyti „ne“ vietoj „taip“: ji turėjo jam visa tai kartoti kasdien. Jis 
nesiklausydavo, bet ji vis tiek turėdavo pasakyti. 

Dvejus metus pragyvenęs Dipmyro senelių namuose, jis nusto- 
jo valgyti. Čipas atitrūko nuo tėvystės pareigų, neseniai gauto mo- 
kytojo darbo privačioje vidurinėje mokykloje, aštunto scenarijaus 
varianto ir atvažiavo iš Čikagos atsisveikinti. Alfredas gyveno il- 
giau, negu visi tikėjosi. Iki galo kovojo kaip liūtas. Kraujospūdis bu- 
vo beveik nebeišmatuojamas, kai atskrido Deniza ir Garis, o jis iš- 
gyveno dar savaitę. Susirietęs gulėjo lovoje ir beveik nekvėpavo. 

Nejudėjo, į nieką nereagavo, tik kartą griežtai papurtė galvą, kai 
Inida pabandė įdėti jam į burną ledo gabaliuką. Neužmiršo, kaip at- 
sisakyti. Visos jos pataisos nuėjo perniek. Buvo toks pat užsispyręs 
kaip tą dieną, kai jiedu susipažino. Ir vis dėlto, kai jis mirė, 0 ji, 
prispaudusi lūpas jam prie kaktos, su Deniza ir Gariu išėjo į šiltą 
pavasario naktį, jai pasirodė, kad dabar niekas nesužlugdys jos vil- 
ties, niekas. Jai septyniasdešimt penkeri, ir ji padarys šiokių tokių 
pakeitimų savo gyvenime. 

